
INTRODUCERE 


Spațiul şi timpul au reprezentat pentru egiptenii antici două noțiuni 
de bază care au stat la temelia gândirii lor mitice. Susţineau infinitivitatea 
existenţei, ceea ce s-a reflectat în credinţa lor în viaţa de dincolo de moar- 
te. După actul creaţiei, lumea era „fixată şi ordonată în timp şi spaţiu“, ea 
având un caracter finit, după cum demonstrează contextele în care au fost 
utilizate cele două concepte neheh şi djet, pe care, din comoditate, unii 
oameni de ştiinţă le-au tradus prin „eternitate“ şi „infinit“. 

Egiptenii antici au avut o viziune proprie asupra trecutului lor, dar 
l-au conceput în termenii mitologiei şi nu ai istoriei. Astfel, într-o presu- 
pusă epocă a fericirii, „a vârstei de aur“, cu toții(zeii şi oamenii) trăiau în 
condiții optime şi egale de viaţă. Era exact timpul imediat următor actului 
de creaţie. Însă, divinitatea solară Re, dezgustată de neînțelegerile exis- 
tente între oameni, s-a înălțat în cer. Termenul de „aura aetas“, ca atare, 
nu apare în textele egiptene pentru a desemna epoca mitologică, dar în 
conformitate cu datele oferite de mărturiile scrise, ne putem da seama de 
faptul că cea mai fericită perioadă din trecutul lor era socotită cea cu- 
prinsă între actul creaţiei şi „păcatul primordial“. În acest sens semnifica- 
tiv este textul unui document datând din timpul domniei lui Ptolemeu al 
III-lea Euergetes: „Dreptul a fost conceput în timpul lor (adică al zeilor), 
dreptatea a coborât din cer pe pământ în timpul lor şi s-au unit cu cei de 
pe pământ. Pământul era îmbelşugat, stomacurile erau pline, neexistânt 
ani de foamete în cele două țări. Nu s-au dărâmat pereţii, ghimpele n-a 
înțepat în timpul zeilor primordiali“. 

În conformitate cu documentele egiptene, înainte de domnia presu- 


pusului *Menes, putem constata prezenţa unei dinastii a zeilor. Manethon 


oferă şi dinastii de semizei, dar aici influenţele greceşti sunt evidente. În 
cele din urmă sunt inaugurate guvernările pământene, umane. 

Egiptenii antici erau conştienţi de vechimea propriei culturi însă 
metodele lor de măsurare a timpului nu erau întotdeauna corecte. Încer- 
cări de înregistrare a evenimentelor importante au avut loc chiar în Ep- 
oca Predinastică. Un exemplu elocvent în acest sens îl constituie mânerul 
unui cuțit de la Djebel el-Arak, pe a cărui suprafaţă, prin intermediul sce- 
nelor suprapuse, sunt redate evenimentele legate de unificarea teritoriu- 
lui. 

La începutul istoriei lor scrise, egiptenii au înregistrat a scurgerea 
timpului prin intermediul notării evenimentelor importante ale anului, 
cum ar fi revărsarea anuală a Nilului, dar şi prin recensământul bienal al 
vitelor, apoi anii de domnie ai suveranilor, care nu corespundeau nicide- 
cum anului sau anilor calendaristici. 

Cu toată abundența de documente descoperite în Egiptul de astăzi, 
stabilirea unei cronologii cât de cât sigure este o sarcină dificilă. Dispu- 
nem de o cronologie relativă, prin care înţelegem succesiunea şi durata de 
domnie a fiecărui suveran în parte şi de una absolută, prin intermediul 
căreia se caută posibilitatea încadrării lor conform principiului nostru 
cronologic. Cum datele obţinute de analizele C44 se pot folosi mai cu sea- 
mă pentru preistorie — diferenţele existente dintre datele oferite de metoda 
radiocarbon şi datele istorice, s-ar datora schimbării câmpului geomag- 
netic al Pământului — bazele pentru elaborarea unor sisteme cronologice 
rămân totuşi relatările oferite de documentele autohtone. 

În secolul al III-lea î. Hr., un preot egiptean, Manethon, a scris o 
interesantă lucrare intitulată Aigiiptiaca. Din păcate, opera a preotului din 
Sebennytos s-a pierdut, însă fragmentele ei au fost preluate sau transmise 
de alți autori cum ar fi: Josephus Flavius, Julius Africanus, Eusebius şi 
Syncellus. Prin intermediul a trei cărți, el a împărțit istoria egipteană an- 


tică, pe baza unui criteriu genealogic, în 31 dinastii(familii de domnitori ), 


de la *Menes până la cucerirea Egiptului de către Alexandru cel Mare în 
anul 332 î.Hr. Cu toate imperfeţiunile sale, această diviziune a istoriei fa- 
raonice continuă să fie utilizată şi astăzi, iar sistemul manethonian este în 
continuare elementul de bază pentru cronologia faraonică. 

Oamenii de ştiinţă au reuşit în mare parte să demonstreze veridici- 
tatea majorității afirmațiilor preotului egiptean, care a utilizat şi surse de 
informare mai vechi cum ar fi analele şi listele regale . 

Despre existenţa analelor în Egiptul antic au vorbit şi scriitorii gre- 
ci. Autohtonii foloseau un termen specific pentru a reda această noțiune: 
genut. Semnificaţia de bază a cuvântului este dificil de stabilit, dar se 
pare că provine din radicalul geni cu sensul de „a tăia“, „a înscrie“. Un 
exemplu reprezintă Piatra de la Palermo, care înregistrează succesiunea 
faraonilor între dinastiile I-IV. Denumirea documentului destul de frag- 
mentar provine de la locul de conservare a obiectului, Muzeul din Pal- 
ermo. Există duplicate ale piesei, cinci fragmente se găsesc actualmente 
la Muzeul Egiptean din Cairo, iar unul la University College din Londra. 

Listele regale sunt numeroase, ele conservându-se în diferite locuri 
ale Egiptului, scrise sau gravate pe papiri, pereţii templelor, ostraca etc. 
Desigur, termenul utilizat de ştiinţa egiptologică nu este corect, deoarece 
nu trebuie să uităm că rolul acestor liste era, înainte de toate, cultic şi nu 
istoric. Existau totodată tradiții specifice în formularea lor: memphită, 
thebană etc. Cea mai cunoscută dintre ele este Papirusul Regal din To- 
rino, de fapt resturile unui papirus păstrat astăzi în Muzeul Egiptean din 
localitatea italiană. Documentul nu este decât o copie antică (faraonică) a 
unui canon oficial, deoarece ea apare pe verso-ul unui papirus cu însem- 
nări administrative. Importanţa textului pentru cronologia egipteană an- 
tică a fost recunoscută chiar de către fondatorul egiptologiei J. Fr. Cham- 
pollion, care, în 1824, a reuşit să depisteze cca. 50 de fragmente cu apro- 


ximativ 90 de nume regale. La origine, documentul avea probabil o 


lungime de 170 cm, iar numele faraonilor (330) au fost înscrise pe XIII 
coloane. 

O altă listă importantă este cea de la Abydos, a lui *Sethi I, plasată 
în templul mortuar al suveranului, peretele vestic al pasajului dintre cea 
de a doua sală hipostilă şi „sala măcelarului“. În registrele de sus şi de 
mijloc apar cartuşele (numele regale) verticale a 76 faraoni, care încep cu 
* Menes şi se termină cu Menmaatre, adică *Sethi I. Noutatea acestei liste 
constă în faptul că după domnia lui*Pepi al II-lea urmează un număr de 
18 faraoni care nu se găsesc în canonul torinez, iar cei 18 regi herakleo- 
politani şi primii 4 suverani ai dinastiei a XI-a sunt omişi. Aceeaşi este 
situația şi în cazul celei de-a Doua Perioade  Intermediare, al reginei 
*Hatshepsut şi al domnitorilor din perioda el-Amarna. Motivele sunt les- 
ne de înţeles: au fost excluşi faraonii care n-au condus efectiv ţara, dar şi 
cei care se legau de erezia amarneană. 

Oarecum, situația este identică şi cu o altă listă (o copie a primei, 
actualmente în posesia Muzeului Britanic), provenită tot de la Abydos, 
dar executată în timpul domniei lui *Ramses al II-lea. Lista din Karnak a 
lui *Thuthmes al III-lea, cândva în colțul sud-vestic al curții festive aflate 
la est de templul principal din Karnak, dar din anul 1843 la Luvru, cu cele 
61 de cartuşe regale, este destul de lacunară. Mai putem menţiona şi Lista 
Regală de la Saqqara, descoperită în mormântul înaltului funcționar regal 
Tenroy/ Tulroi , păstrată în prezent la Muzeul Egiptean din Cairo, care ne 
înfăţişează numele a 57 de regi, de la Merbapen/Merpebia (dinastia I)şi 
terminându-se cu *Ramses al II-lea. 

Egiptologii întâmpină însă multe dificultăţi cu încadrarea în timp 
a perioadelor intermediare, dinastiile VIII-XI, XIV-XVII şi XXI-XXIV, 
cazuri în care se pot utiliza, mai ales biografiile demnitarilor. Este intere- 
sant să amintim faptul că deosebit de utile sunt, în cazul dinastiilor XXII- 


XXIV, informaţiile oferite de stelele Apis de la Serapeum-ul din Mem- 


phis. Pe aceste monumente, pe lângă menţionarea datei decesului unor ta- 
uri sacri, sunt amintiţi şi domnitorii. 

Cronologia absolută poate utiliza şi datele astronomice, desigur 
completate de cele istorice. Ele se referă la fazele lunare şi apariția helia- 
cală a stelei Sirius/Sothis. În actele oraşului de piramide de la Lahun ex- 
istă o asemenea dată din anul al 7-lea al domniei lui *Sesostris al III-lea, 
prin intermediul căreia se pot stabili datele domniei sale, dar şi durata di- 
nastiei a XII-a. O altă dată de acest gen apare pe verso-ul Papirusului 
Leiden I. 350. Datarea dinastiei a XXVI-a este posibilă tot prin interme- 
diul unei date astronomice, mai precis prin menționarea unei Luni noi 
pentru anul al 12-lea al domniei lui *lahmes al II-lea. 

Datele externe sunt deseori de mare valoare. Astfel, pentru secole- 
le VII-VI î.Hr. ne putem folosi de izvoarele greceşti, iar pentru istoria di- 
nastiei a XX VII-a de documentele Imperiului Persan sau chiar de Analele 
assiriene în cazul dinastiei a XXV-a. 

Fixarea începutului epocii dinastice este destul de discutată şi as- 
tăzi, dar totuşi unele erori ale trecutului au fost înlăturate. În stabilirea 
cronologiei egiptene antice, un rol aparte îi revine apariţiei heliacale a ste- 
lei Sothis. În momentul în care această stea se află în vecinătatea Soare- 
lui ea devine invizibilă, rămânând într-o atare situație timp de 70 de zile. 
Desigur, va urma un interval în care steaua în discuţie este din nou obser- 
vabilă înainte de apariţia Soarelui, pe orizontul estic. Acest fenomen este 
numit apariție heliacală. Cercetătorul american R. Parker a scos în evi- 
dență factorul care determină fenomenul ca fiind arcus visionis, adică 
„înălțimea la care se află steaua deasupra orizontului, care este necesară 
pentru vizibilitatea şi latitudinea observatorului“. Ținând cont de aceste 
observaţii, el a stabilit că cel puţin în cazul Heliopolis-ului şi al Memphis- 
ului, fenomenul are loc între 17-19 iulie pe toată durata epocii faraonice. 
Pentru înțelegerea acestor aspecte şi a celor relatate mai jos este impor- 


tant să amintim încă un element : arcus visions variază între 9,4" şi 8,6". 

Odată la 1460 de ani apariţia heliacală a stelei Sothis şi începutul anului 
calendaristic civil egiptean coincid. Autorul antic Censorinus afirma, în 
anul 238 î.Hr., că o atare suprapunere a avut loc la data de 20 iulie 139 d. 
Hr., în anul al 2-lea al domniei lui Antoninus Pius. De aici rezultă că ci- 
clurile anterioare ale stelei Sothis au avut loc între 1321-1317, 2781-2773 
şi 4241, toate î. Hr. Cercetările întreprinse în ultima vreme au reuşit să 
demonstreze faptul conform căruia calendarul civil nu era de origine as- 
tronomică, astfel că începuturile dinastice au putut fi coborâte sensibil. 
Unul dintre egiptologii care şi-a consacrat o mare parte a activităţii sale 
cercetărilor cronologice, Ed. Meyer a ajuns la concluzia, de altfel greşită, 
că egiptenii trebuiau să cunoască calendarul înainte de anul 2781 î.Hr., 
astfel a împins datarea primei dinastii către începutul ultimului ciclu so- 
thiac amintit mai sus. O. Neugebauer a respins propunerea lui Ed. Meyer 
cu privire la anul 4241 î.Hr., ca ultimă dată a ciclului sothiac, motivând-o 
prin nivelul scăzut al civilizaţiei egiptene la acel moment, încă incapabilă 
să-şi creeze un sistem calendaristic. Apoi, a demonstrat clar că „singura 
trăsătură de ordin astronomic (a calendarului) este apariția heliacală a ste- 
lei Sirius, a cărei importanţă este de asemenea practică“. 

Datele moderne sugerează un început mai coborât pentru dinastia I, 
apropiindu-l de sfârşitul mileniului IV î. Hr. Elementul de bază pentru fi- 
xarea acestei perioade rămâne data din timpul domniei lui *Sesostris al 
III-lea (anul al 7-lea, ziua a 6-a a lunii a 4-a, a celui de-al 2-lea anotimp), 
cu privire la apariția heliacală a stelei Sirius. 

Folosindu-ne şi de datele oferite de analele şi de listele regale 
ajungem la concluzia că dinastia I ar fi început cândva între anii 3050- 
3000 î.Hr.. Ultimele rezultate obținute în domeniul investigaţiilor privind 
cronologia radiocarbon a Egiptului antic, în special cele ale lui F. Hassan, 
au reuşit să ofere date C j4 calibrate cu valori foarte apropiate de datele 
istorice; de exemplu, pentru *Narmer cca. 3125 î. Hr., iar pentru *Aha 


cca. 3100 î. Hr. 

Datele utilizate pentru domniile faraonilor, cu unele modificări, au 
fost preluate din lucrarea editată de către I. Shaw, The Oxford Dictionary 
of Ancient Egypt, Oxford, 2000, pp. 480-483. Deşi în cercetarea egipto- 
logică este la „modă“ folosirea sintezei lui J. von Beckerath, Chronologie 
des pharaonischen Ägypten, Mainz, 1997, nu am prezentat datele crono- 
logice din această operă din cauza faptului că se limiteză, în general, la 
rezultatele obținute de egiptologii germani. Recenta lucrare colectivă: E. 
Hornung, R. Krauss, D. Warburton(eds.), Handbook of Ancient Egyptian 
Chronology, Leiden, 2006 n-a fost luată în considerare, deoarece conţine 
multe teorii şi date noi, neacceptate încă de majoritatea egiptologilor. 

Datorită incertitudinilor cronologice, în anumite cazuri, nu am pre- 
zentat decât dinastia din care face parte faraonul. 

Numele suveranilor au fost redate pe baza excelentei sinteze a lui J. 
von Beckerath, Handbuch der ägyptischen Konigsnamen, Mainz, 1984 
(ediţia a II-a, 1999). Pentru înţelegerea modalităţilor de prezentare a nu- 
melor se impun anumite precizări. 

Egiptenii antici considerau că faraonul era înzestrat cu puteri divine 
fiind reprezentantul zeilor pe pământ. Această calitate a suveranului se re- 
flectă şi în cazul numelor pe care le poseda. Spre sfârşitul dinastiei a V-a, 
teoretic fiecare faraon poseda cinci nume oficiale. 

Numele-Horus este cel mai vechi, exprimând calitatea faraonului 
de reprezentant al divinității Horus pe pământ. Zeitatea era considerată 
prototipul divin şi patron al regalității. Numele-Horus constă din trei ele- 
mente: imaginea schematică a fațadei unui palat regal, în interiorul căruia 
se afla înscris numele faraonului, iar deasupra desenului edificiului amin- 
tit(serekh în limba egipteană) se afla imaginea zeului Horus. Deşi nu era 
numele de naştere al faraonului, el era purtat de acesta odată cu ascensi- 
unea sa la tronul Egiptului. Sursele egiptene antice au identificat faraonii 
Epocii Arhaice, dar şi o parte a Regatului Vechi prin intermediul acestui 


nume. Recent, egiptologul american J. P. Allen a interpretat semnificația 

numelui după cum urmează: „Puterea divină a regalității( Horus) este în- 
carnată în individul care rezidă în palat“. 

Al doilea element al titulaturii regale era numele-nebti „cele două 
stăpâne““, cel care se află în strânsă legătură cu zeițele Nekhbet din Egip- 
tul de Sus(el-Kab şi Hierakonpolis) şi Udjat din Egiptul de Jos(Buto). 
Prin urmare, acest nume se refereau la suveran în calitate de „cel care 
aparținea celor două țări(=Egiptul de Sus şi de Jos)“ şi exprima caracterul 
dual al regalității. În textele Epocii ptolemaice, grecii au redat noţiunea 
prin expresia „stăpân al coroanelor“, ceea ce este o semnificație secunda- 
ră a numelui, datorată scenelor din templele faraonice unde cele două zei- 
te sunt cele care încoronează suveranul. 

Interpretarea numelui-Horus-de-Aur, redat prin imaginea zeului 
Horus stând pe semnul hieroglif al „aurului“, este mult mai problematică. 
Textul grecesc al Pietrei de la Rosetta oferă pentru acestă titulatură-nume 
traducerea „superior față de inamicii<săi>“. Pornind de la această inter- 
pretare clasică, unii egiptologi au sugerat că numele în cauză redă sim- 
bolic victoria zeului Horus asupra inamicului său Seth şi prin urmare se 
referă la faraon în calitate de persoană divină triumfătoare asupra tuturor 
duşmanilor săi. După alți savanți numele ar exprima dorinţa regelui de a 
fi echivalat cu „eternul Horus“, tinând cont de faptul că termenul neb 
„aur“ este strâns legat de conceptul de „eternitate“. 

Al patrulea element al titulaturii regale este numele de domnie, deşi 
din punct de vedere cronologic apare ultimul. Egiptologii consideră că 
acesta este „prenumele“ faraonului. Numele de domnie este introdus de 
expresia „cel care aparţine trestiei(=Egiptul de Sus) şi albinei (=Egiptul 
de Jos)“(nesuti-biti), iar în anumite cazuri este precedată de expresia 
hem tradusă ipotetic prin „Maiestatea Sa“. Trestia şi albina erau simbo- 
lurile celor două unităţi teritoriale ale Egiptului antic, referindu-se la su- 
veran ca stăpânul absolut al țării. După cum vom vedea, realitatea în ca- 


zul unor faraoni era cu totul alta. 

Ultima componentă a titulaturii faraonice era numele dobândit la 
naştere, introdus prin expresia sa Re „fiul lui Re“. 

Atât „prenumele“ cât şi numele propriu-zis au fost incluse într-un 
oval, denumit în literatura de specialitate „cartuş regal“. Alături de aceas- 
tă titulatură oficială apar şi o serie de epitete, cum ar fi „zeul cel bun“ 
(netjer nefer), „stăpânul celor două ţări“(neb taui), altele îl califică „în- 
drăgitul“ (meri-) sau „alesul“(setep-en-) unei divinități etc. Deseori nu- 
mele faraonului este urmat de expresia ankh-udjat-seneb „ca el să trăi- 
ască, să prospere şi să fie sănătos“. 

În literatura egiptologică există câteva lucrări care prezintă dom- 
niile faraonilor într-o manieră destul de apropiată de cea folosită de noi. 
Din punctul nostru de vedere cea mai utilă este Lexikon der Pharaonen 
elaborată de către Th. Schneider(Diisseldorf, 2002). Deşi n-a fost menţio- 
nată la bibliografie, deoarece ar fi fost o repetare inutilă, ea poate fi con- 
sultată în cazul fiecărui nume de faraon. Spre deosebire de Th. Schneider, 
ne-am oprit investigaţiile la domnia lui *Nektanebo al II-lea, inclusiv. 
Epociile ptolemaică şi cea romană au reprezentat perioade cu schimbări 
radicale în istoria Egiptului antic, motiv pentru care le-am omis(v. în gen- 
eral Miron Cih6, Civilizaţia Egiptului greco-roman. Plutarch „Despre 
Isis şi Osiris “2, Bucureşti, 2007). 

O altă sinteză, cea a lui P. Clayton, Chronicle of the Pharaohs, 
London, 1994(existentă şi în bibliotecile bucureştene, actualmente tradu- 
să şi în limba română ), deşi conţine anumite detalii utile şi este cea mai 
bine ilustrată dintre enciclopediile faraonilor, în multe cazuri este depăşită 
din punct de vedere informaţional. Dicţionarul faraonilor elaborat de P. 
Vernus şi J. Yoyotte, tradus în limba română în anul 2005, nu oferă decât 
generalități. 

Foarte utilă, în vederea elaborării unor voci din prezentul lexicon, 


ne-a fost lucrarea lui Michel Dessoudeix, Chronique de l'Égypte ancien- 


14 


ne. Les pharaons, leur règne, leurs contemporains, Ed. Actes sud, 2008, 
o adevărată enciclopedie în privința textelor antice prelucrate. 

Bibliografia care apare după prezentarea domniei faraonilor a fost 
adoptată după modelul faimosului Lexikon der Ägyptologie, I-VI, Wies- 
daden, 1975-1986. Astfel, cititorul dornic de informații are posibilitatea 
de a se documenta mai amplu cu privire la anumite aspecte ale domniei şi 
personalității unor faraoni. 

Asteriscul(*) înaintea numelui unui faraon înseamnă că domnia ac- 
estuia este prezentată în lucrare. Lexiconul de față nu cuprinde biografia 
tuturor faraonilor Egiptului antic. Motivele sunt simple: în cazul unora 
lipsa documentaţiei, în cazul altora informaţiile şi mai ales reconstituirea 
domniei lor de către specialişti sunt contradictorii. 

Pentru problemele de ordin filologic, în special cele legate de pro- 
nunțarea unor nume şi în general cuvinte egiptene antice, vezi lucrarea 
noastră: Miron Cih6, Introducere în studiul hieroglifelor, Bucureşti, 
1996. 

Spre finalul introducerii, dorim să atragem din nou atenția asupra 
datelor de ordin cronologic prezentate în cazul majorității faraonilor; ele 
sunt orientative şi nu constituie în nici un caz punctul forte al prezentului 
lexicon. M. Dessoudeix, în lucrarea citată, în cazul fiecărui faraon, pre- 
zintă orientativ datele adoptate de mai mulți egiptologi de seamă. 

Prezenta lucrare n-ar fi apărut fără sprijinul moral al următoarelor 
persoane: al studenților mei, al Prof. dr. Gh. V. Nistor şi Conf. dr. D. Za- 
haria, al conducerii Editurii Universităţii din Bucureşti şi al personalului 


Bibliotecii Facultăţii de Istorie. 


Prof. univ. dr. Miron Cih6 
30. 08. 2008, Bucureşti 

A 


ADJIB (dinastia I) 


Numele de domnie: Mer-p(u)-bia „Îndrăgit al tronului de mine- 
reu“(?)(traducere aproximativă, bazată pe interpreta- 
rea lui P. Kaplony), cunoscut şi sub următoarele 
forme apărute mai târziu: Mer-bia-pen(Canonul 
Regal din Torino, col. II. 17), Mer-bia-pe (Lista 
regală de la Abydos Nr. 6) şi Mer-ba-pen (Lista 
regală de la Saqqara Nr. 1). 

Formele grecizate: Miebis (Manethon, Fr. 6), Niebais (Manethon, Fr. 7 - 
8). 


Deşi în ultimele decenii descoperirile arheologice au reuşit să 
clarifice multe aspecte ale Epocii Arhaice din istoria Egiptului antic, 
totuşi datele referitoare la domniile faraonilor sunt încă puţine, incerte, şi 
orice investigație ulterioară poate aduce schimbări esenţiale în 
interpretarea lor. 

În acestă epocă a istoriei egiptene faraonii sunt identificaţi în gene- 
ral prin intermediul numelui-Horus, modalitate considerată de oamenii de 
ştiinţă cât de cât sigură, dacă ținem cont de faptul că nu toate numele fa- 
raonice existau în Epoca Arhaică. 

Ca atare, Adjib este numele-Horus al celui de-al 6-lea faraon al 
dinastiei I. În literatura de specialitate faraonul este cunoscut şi sub 
denumirea de Anedjib (după P. Kaplony), iar W. B. Emery a utilizat o 
fonetizare aparte a numelui, respectiv Enezib. 

Pe baza unor inscripții de pe fragmentele de ceramică provenind de 


la Saqqara, dar şi a unei pecete regale de la Abydos, se poate afirma cu 

certitudine faptul că Adjib a fost urmaşul lui *Den şi precursorul lui 
* Semerkhet. 

Datorită lipsei unor informaţii certe, durata domniei acestui faraon 
diferă de la un specialist la altul. După J. von Beckerath ar fi vorba de 6 
ani, alții i-au atribuit 10 ani ( P. Kaplony, Th. Schneider ), în timp ce 
Manethon scria de 26 de ani. Ultimele investigaţii ale lui T. Wilkinson 
vorbesc de o domnie mai lungă, cercetătorul bazându-se pe faptul că 
inscripțiile de pe două fragmente de ceramică, de la Saqqara şi Abydos, 
menționează celebrarea unei sărbători sed a suveranului. Autorul a avut în 
vedere faptul că, în conformitate cu documentele mai târzii, acest jubileu 
de reconfirmare a domniei şi de reîntinerire a suveranului avea loc, cel 
putin teoretic, după primii 30 de ani de domnie. 

Semnificația numelui Adjib a fost, de asemenea, obiectul unei 
dispute în rândul specialiştilor, cea mai potrivită pare a fi „Cel cu inima 
sigură“. Pe teritoriul Egiptului numele-Horus al faraonului este atestat 
prin descoperirile de la Saqqara, Heluan şi Abydos. În afara Egiptului 
numele se găseşte şi pe două peceţi provenite de la aşezarea En Besor din 
Israel. Menţionăm faptul că numele-Horus era înscris în interiorul serekh- 
ului atât de caracteristic Epocii Arhaice. 

Pentru prima dată în istoria faraonică numele de domnie al unui 
suveran, respectiv Adjib, a fost asociat cu apelativul „cei doi zei“ (nebui), 
care se referă la divinitățile Horus, din Egiptul de Jos, şi Seth, din Egiptul 
de Sus. Prin urmare, putem vorbi de o recunoaştere a autorităţii lui Adjib 
pe întreg teritoriul egiptean antic, iar nebui poate fi considerat un 
precursor al viitorului nume regal nebti prin intermediul căruia se 
confirmă dualitatea regatului. Cu toate acestea, în timpul domniei lui 
Adjib unii egiptologi nu exclud existenţa unor conflicte dinastice, dacă 
avem în vedere faptul că urmaşul faraonului, *Semerkhet, a înlăturat 


deseori numele predecesorului său de pe vasele de piatră. In orice caz, 


17 


posteritatea, mai ales cei care au compilat Lista regală de la Saqqara, l-au 
prezentat pe Adjib ca primul faraon al Egiptului(a se vedea şi 
*Semerkhet). 

Săpăturile arheologice au reuşit să scoată la iveală existenţa unor 
domenii ale lui Adjib. Unul dintre acestea servea cultului funerar al 
faraonului, fiind numit „Horus, cel sfânt al corporației“, altul era numit 
„Cetatea vitelor regelui Egiptului de Sus şi de Jos, Mer-p(u)-bia“. 

Cunoaştem şi numele trezoreriei regale, „Casa roşie“ (Per-Djeser), 
iar potrivit unei inscripţii de pe o pecete regală, exista şi un sector al 
administrației regale care se ocupa de creşterea şi tăierea(?) porcilor. 

De asemenea, există informaţii cu privire la relațiile externe ale 
Egiptului din timpul domniei lui Adjib. În Israel, la En Besor, a fost 
dezgropată o clădire de cărămidă arsă, care a fost utilizată pentru captarea 
apei. Într-o groapă, în afara incintei, au fost descoperite peceţi cu numele 
regilor egipteni, printre care şi cel al lui Adjib. Ceea ce pare semnificativ 
este faptul că pecețile au fost confecționate din mâlul local, ceea ce poate 
constitui un indiciu că la En Besor existau funcționari egipteni. 

Relaţii comerciale existau şi cu Byblos-ul, deoarece produse 
provenite din acea zonă sunt menţionate pe vasele de piatră ale lui Adjib, 
cum ar fi cazul coniferului numit în egipteană ash, probabil ienupărul. 

Ca şi predecesorul său, Adjib a fost înmormântat la Umm el-Qaab, 
lângă Abydos. Mormântul său, comparativ cu cele ale altor regi ai 
dinastiei, este unul modest, chiar nefinisat, ceea ce a determinat pe unii 
egiptologi să presupună o moarte neaşteptată a suveranului. 

Cel mai important monument al domniei sale este o mastaba de 
dimensiuni mari, descoperită la Saqqara (S 3038), care a aparținut unui 
înalt funcționar al lui Adjib. Monumentul se remarcă prin combinarea 
celor două elemente arhitectonice caracteristice celor două regiuni ale 


Egiptului: structura în trepte a sudului şi cea a fațadelor de palate ale 

nordului. În special primul element poate fi socotit important în evoluţia 


ulterioară a piramidelor în trepte. 


Bibl.: T. A. H. Wilkinson, Early Dynastic Egypt, London- New York, 1999, pp. 78- 
79; 121; 124; 153; 155; 203; 206; 275- 276; 236-237; P. Kaplony, în: LdĂ I, 
coll. 62—64; A. R. Schulman, On the dating of Egyptian seal impressions 
from En Besor, în: JSSEA 13 (1983), p. 250; W. B. Emery, Archaic Egypt, 
Hardmondsworth, 1961, pp. 80-84. 


AHA (dinastia I) 


Numele-Horus: Aha „Luptătorul“. 


Rezultatele recentelor săpături arheologice din nord-estul Deltei 
Nilului, de la Abydos (în special de la Umm el-Qaab), Hierakonpolis şi 
Elephantine au schimbat profund cunoștințele noastre despre istoria Egip- 
tului Arhaic. 

Ca atare, Aha nu mai este acreditat ca fondatorul dinastiei I, ci ur- 
maşul lui *Narmer, iar acesta din urmă nu mai este considerat un suveran 
al aşa-numitei dinastii „0“, ci primul faraon al primei dinastii. 

Sursele pe baza cărora se reconstituie istoria Epocii Arhaice sunt: 
morminte şi complexe mortuare, ceramică, stele funerare şi mici statuete 
ale unor faraoni şi demnitari. Un rol aparte revine sigiliilor de pe vase, 
care poartă inscripții hieroglifice rudimentare. Mult mai importante sunt 
etichetele — de lemn, fildeş sau ebonită — care sunt plăcuțe drept- 
unghiulare prevăzute cu un mic orificiu pentru fixare, ataşate prin- 
cipalelor bunuri din cadrul complexelor morturare. Aceste etichete au o 
semnificație specială deoarece, pe lângă denumirea produsului, prezintă 


anumite informatii istorice — prin intermediul unor texte hieroglifice, dar 


19 


şi al reprezentărilor -, cum ar fi: numele faraonului, activităţile legate de 
cult, scene de luptă etc. 

Ținând cont de această realitate, T. Wilkinson scria că începând cu 
domnia lui Aha putem vorbi de existenţa sistematică a „analelor“, autorul 
referindu-se la etichete. 

În conformitate cu uzanţa epocii, se cunoaşte numai numele - 
Horus al faraonului, adică Aha, având semnificația de „Luptătorul“. Unii 
egiptologi au încercat să dovedească faptul că începând cu domnia lui 
Aha apare şi numele-nebti al suveranului. Greşeala provine de la 
interpretarea textului unei etichete de fildeş, provenită din mormântul 
reginei Neithhotep de la Nagada, care — în registrul de sus - prezintă, pe 
lângă serekh-ul lui Aha, şi desenul unei capele în interiorul căreia apar 
semnele hieroglifice redând propoziția nebti men. Primul cuvânt 
semnifică într-adevăr „Cele două stăpâne“, adică zeița Nekhbet din 
Egiptul de Sus şi zeița Uadjet din Egiptul de Jos şi scoate în evidenţă 
dualitatea regatului, însă nu are nimic de-a face cu viitoarea titulatură- 
nebti. Cel de-al doilea cuvânt nu este numele-nebti al lui Aha, adică Men, 
şi nu are nici o legătură cu semi-legendarul *Menes. Probabil, grupul de 
cuvinte redă numele unei capele, nebti men „Cele două stăpâne eterne“. 

Numele-Horus al faraonului mai apare şi pe alte obiecte provenind 
din următoarele aşezări: Abu Rowash, Zawiet el-Aryan, Saqqara, Heluan, 
Nagada, iar pe teritoriul Israelului, la En Besor. 

Fragmentul unei cutii de fildeş, descoperit în complexul mortuar al 
regelui de la Abydos, a păstrat şi numele soției sale, Bener-ib „Cea cu 
inima dulce“. 

Se cunoaşte şi numele mamei lui Aha, regina Neithhotep, al cărei 
mormânt de la Nagada a fost considerat a fi al lui Aha. Mormântul, una 
dintre cele mai semnificative construcții funerare ale dinastei I, conţine şi 


câteva etichete şi peceţi purtând numele lui Aha. 

Dacă Aha a guvernat de la Memphis rămâne o ipoteză, deoarece 
faraonul era mult mai legat de teritoriul sudic al Egiptului, în special de 
zona Abydos-lui. Descoperirea la Saqqara a unei mastabale de dimensiuni 
mari, atribuită de T. Wilkinson unui frate sau unei rude apropiate a lui 
Aha, nu ni se pare o dovadă certă că Aha ar fi administrat Egiptul de la 
Memphis. De Abydos sunt legate şi principalele surse care dezvăluie 
practicarea unor culte din timpul domniei sale. 

Astfel, pe o etichetă de ebonită, descoperită la Abydos, apare 
înregistrată o „vizită“ regală în Deltă. Pe acelaşi obiect, în registrul 2, 
desluşim figura unui taur, despre care nu credem că îl reprezintă pe Apis, 
ci mai degrabă este în strânsă legătură cu un cult al taurului sacru de la 
Buto. 

Pe o etichetă fragmentară a lui Aha, descoperită tot la Abydos, se 
poate documenta practicarea sacrificiului uman. Pe plăcuţă apare figura 
unui prizonier legat şi sacrificat, iar cel care înfige un pumnal în pieptul 
lui este un preot. Sângele curs este captat într-un vas aşezat între cei doi, 
adică între prizonier şi preotul oficiant. Pe baza acestei singure dovezi nu 
se poate stabili cu certitudine dacă avem de-a face cu un rit mai mult sau 
mai puțin răspândit, în orice caz pare a fi o reminiscență a sacrificiului 
uman, având un substrat african vechi. 

Pe o etichetă provenită din mormântul reginei-mame Neithhotep de 
la Naqada, care înregistrează şi propoziţia nebti men (v. mai sus), în 
acelaşi rând 1 apare şi prototipul bărcii henu a zeului Sokaris, ambar- 
cațiune care, în cazul de față, se află în strânsă legătură cu celebrarea unui 
rit agrar. 

Deşi nu putem reconstitui cu siguranţă decât anumite episoade ale 
domniei lui Aha, trei aspecte ni se par însă importante. În primul rând, de 
numele lui Aha se leagă şi apariţia „primului“ obiect de faianţă din istoria 


Egiptului, de fapt un fragment dintr-un vas de dimensiuni mai mari. 

Atunci au luat naştere primele „colonii“ egiptene de pe coasta libaneză, în 
special la Byblos, de unde Aha importa conifere ( numite în inscripții prin 
termenul meru, care ulterior va fi folosit pentru a denumi „cedrul“), ule- 
Iuri Şi răşini. A treia „inovaţie“ importantă se leagă de complexul mortuar 
al lui Aha de la Abydos, unde apar şi 34 de morminte adiacente, probabil 


ale colaboratorilor săi fideli. 


Bibl.: T. A. H. Wilkinson, Early Dynastic Egypt, London-New York, 1999, pp. 70- 
71; 266; 234-235; 280-281; 301-302; 314; 318; 330; A. J. Spencer, Early 
Egypt. The Rise of Civilisation in the Nile Valley, London, 1993, figurile 39, 
41, 42, 44, 54, 56, 57. 


AKHNATON (1352-1336) 


Numele de naştere: Imen-hetep(u) „<Zeul> Amon este mulțumit“, 
alături de care apar epitetele netjer heqa-Uaset „un 
zeu, stăpânul Thebei“ şi aa-(em)-ahaef „mare prin 
durata vieţii sale“. După mutarea capitalei la el- 
Amarna îşi schimbă numele în Akh-en-lten, care în 
lucrările contemporane a fost redat prin variantele 
Achenaten, Akhenaton, Akhnaton, Ekhnaton etc. 


Formele grecizate: v. * Amenhotep I. 


Numele de domnie: Nefer-kheperu-Re „Cel desăvârşit prin manifestări, 
un Re“, urmat de epitetul ua-en-Re „cel unic al lui 
Re“. Acest nume nu va fi schimbat de-a lungul 


domniei. 

Amenhotep al IV-lea / Akhnaton, fiul lui *Amenhotep al III-lea şi 
al reginei Teye, este al 10-lea faraon al dinastiei a XVIII-a, devenit 
celebru prin reforma religioasă unică din istoria Egiptului antic, ceea ce a 
reprezentat şi prima formă de „monotheism“ din istoria religiei uni- 
versale. 

Viaţa lui Akhnaton şi o mare parte a domniei sale, cel puţin de la 
mutarea în noua capitală, poate tocmai datorită îndrăznelu sale de a rupe 
orice legătură cu puternicii preoţi ai zeului Amon din Karnak, este deseori 
învăluită de mister, iar răspunsurile oferite de către egiptologi sunt depar- 
te de a fi unanime. 

Deşi unii specialişti sunt de părere că ar fi existat o coregență între 
* Amenhotep al III-lea şi Amenhotep al IV-lea, aceasta nu se poate afirma 
cu certitudine pe baza documentaţiei de care dispunem . În orice caz, o 
coregență de lungă durată nu poate intra în discuţie datorită faptului că 
Thuthmes, fiul cel mare al lui *Amenhotep al III-lea, a fost recunoscut 
inițial ca urmaşul legal la tronul Egiptului. 

Aşa cum reiese din inscripțiile păstrate pe vasele de ceramică din 
palatul de la Malgata, după moartea prințului moştenitor, Amenhotep a 
dobândit calitatea de „fiu adevărat al regelui“, ceea ce înseamnă că 
* Amenhotep al III-lea l-a desemnat drept succesorul său legal. 

După moartea tatălui său, prințul a fost proclamat de către preoţii 
zeului Amon din Karnak suveran al Egiptului. 

Începuturile domniei noului faraon demarează cu un vast program 
de construcții la Karnak. Egiptologii au stabilit faptul că reliefurile 
edificiilor respective se pot împărți în două grupe: unele, reduse la număr, 
sunt de dimensiuni mari Şi au fost executate în stilul tradițional al epocii, 
altele sunt de dimensiuni mici, aşa-numitele talatat (în arabă talāta „trei“, 


cu referire la faptul că sunt mai late de 3 ori decât lățimea palmei), având 

o dimesiune de 60 x 25 cm, din care au fost până acum recuperate în jur 
de 40. 000 de fragmente. 

Din punctul de vedere al ideologiei regale ultima categorie menţi- 
onată furnizează date importante. Analiza fragmentelor relevă ridicarea 
unor temple de către cuplul regal Amenhotep al IV-lea - Nefertiti în 
favoarea zeului Aton. Din păcate aceste edificii au fost dezasamblate 
începând cu domnia lui *Horemheb, elementele lor fiind folosite la 
edificarea unor noi construcții cum ar fi: pilonii II, III, IX şi X de la 
templul lui Amon din Karnak, fundația marii săli hipostile din aceeaşi in- 
cintă sacră, la templul lui *Ramses al II-lea de la Luxor şi nu în ultimul 
rând la tempul din Medamud. 

Analiza iconografică şi epigrafică a acestor falatat-uri a scos în 
evidenţă faptul că ele provin din 4 monumente diferite. Primul ar fi 
templul numit „Întâlnindu-l pe Aton“(Gemetpaaton), construit la N. de 
templul zeului Amon din Karnak, probabil în anul al 2-lea al domniei lui 
Amenhotep al IV-lea. Un an mai târziu, în apropierea pilonului IX, au 
fost ridicate două temple de dimensiuni mai reduse decât primul, ele 
purtând denumirile „Cel durabil prin monumente“(Rudmenu) şi „Cel 
slăvit prin monumente“(Tenimenu). În anul al 4-lea de domnie, 
Amenhotep al IV-lea construieşte şi „Cetatea pietrei benben“(Hut- 
benben), care prin denumirea purtată evocă apropierea ideologiei 
faraonului de teologia heliopolitană. 

Interesant de remarcat este faptul că edificiile au fost dedicate unei 
ipostaze noi a zeului solar care purta următorul nume oficial: „Cel viu, Re 
— Horus al orizontului, cel care jubilează pe orizont în calitatea sa de 
lumi-na care există în discul solar“. 

Această frază a fost inclusă ulterior în cadrul a două cartuşe, iar nu- 


mele divinității a fost deseori prescurtat în variantele „discul solar cel 

viu“ sau „discul solar“, ceea ce în limba egipteană a fost redat prin 
conceptul Aton ( Iten). 

Termenul n-a fost o creație a lui Amenhotep al IV-lea, el fiind 
folosit inițial pentru a reda corpul celest vizibil al Soarelui, iar sub 
domnia lui * Amenhotep al III-lea acest aspect al zeului solar a căpătat o 
importanță considerabilă. La origine, noua formă a divinității a fost redată 
în conformitate cu vechile modalități de reprezentare a zeului solar: corp 
uman, având capul unui şoim, pe care exista un disc solar. În primii ani 
de domnie, Amnenhotep al IV-lea i-a schimbat iconografia, astfel că zeul 
Aton a fost redat prin intermediul unui disc solar care a fost prevăzut cu 
mâini, acestea simbolizând razele solare. 

Unul dintre templele de la Karnak, Gemetpaaton, a fost destinat 
celebrării unei sărbători sed , fapt cu totul ieşit din comun dacă avem în 
vedere că un asemenea jubileu avea loc de obiciei după primii 30 de ani 
ai domniei unui faraon. Datele de care dispunem nu precizează 
momentul desfăşurării evenimentului, dar se presupune că el ar fi avut loc 
când-va între anii al 2-lea şi al 3-lea al domniei lui Amenhotep al IV-lea. 
Aton-ul care apare în reprezentări este considerat de oamenii de ştiinţă a 
fi *Amenhotep al III-lea cel decedat, având atribuţii solare. Ca atare, 
această sărbătoare sed nu era una a noului faraon, ci a tatălui său zeificat. 
După alţi savanţi, ar fi fost sărbătoarea sed a zeului Aton însuşi. În orice 
caz, există documentul unui curtean de la el-Amarna care exprimă într-o 
rugăciune dorinţa de a vedea regele, adică pe Akhnaton, „cu prilejul pri- 
mului său jubileu“. 

O altă trăsătură importantă a acestor temple este omniprezența regi- 
nei Nefertiti pe reliefurile reconstituite, iar în cazul „Cetăţii pietrei 
benben“ se află împreună cu fuca ei Meritaton, ea fiind însă singura 


protagonistă şi cea care înfăptuieşte o serie de ritualuri (cum ar fi „pre- 

zentarea Maat-lui“ sau „distrugerea inamicului“) rezervate până atunci în 
exclusivitate regelui. 
Totuşi, în majoritatea reprezentărilor de la Karnak apare noua tria- 


dă divină: Aton (creatorul) şi copii săi, adică Amenhotep al IV-lea şi 


Nefertiti, care înlocuieşte triada heliopolitană obişnuită (Atum, Shu şi 
Tefnut). 

În anul al 5-lea al domniei sale a avut loc ruptura cu tradiția religi- 
oasă a Egiptului, odată cu luarea deciziei de a construi o nouă capitală în 
favoarea lui Aton şi a copiilor săi (regele însuşi şi Nefertiti). Atunci suve- 
ranul îşi va schimba numele din Amenhotep în Akhnaton, adică 
„Manifestarea creativă a lui Aton“. 

Desigur, trecerea la noile norme religioase a întâmpinat rezistență 
din partea clerului zeului Amon din Karnak, care s-a văzut privat de o se- 
rie de avantaje economice tradiționale. Mai mult ca sigur, Akhnaton a be- 
neficiat de sprijinul armatei pentru a duce la bun sfârşit acțiunile sale. Cei 
care s-au implicat n-au fost numai noii reprezentanți ai clasei militare, dar 
şi militarii de carieră care au activat încă sub domnia lui *Amenhotep al 
III-lea. 

Mutarea în noua capitală, numită Akhetaton „Orizontul lui Aton“, 
trebuia să fi avut loc la maximum doi ani de la fundarea ei. Oraşul, el- 
Amarna de astăzi, se situează în actuala provincie el-Minia, la aproxi- 
mativ 320 km sud de Cairo. Locul era foarte bine ales de către Akhnaton, 
de-oarece noua capitală era protejată la est de o zonă muntoasă, iar la vest 
de către Nil. Oraşul antic se întindea şi pe partea vestică a fluviului (a se 
vedea „stelele de hotar“ A, B şi F de pe malul vestic al Nilului), deşi 
numai zona estică reprezenta capitala propriu-zisă. Perimetrul întregului 
oraş a fost delimitat prin intermediul a cinsprezece „stele de hotar“ de 
dimensiuni mari săpate în stâncă. Primele trei, cele numite „stelele de 


hotar“ M, X şi K, datează din anul al 5-lea al domniei lui Akhnaton, iar 

celelalte din anul al 6-lea (cu unele adăugiri textuale în cel de-al 8-lea), 
toate înregistrând un decret al faraonului prin intermediul căruia aflăm 
amănunte în legătură cu fundarea capitalei. Evenimentul a avut loc la 
sugestia tatălui său, Aton, în timp ce Akhnaton şedea pe tronul său şi a 
fost atins de razele solare. Simbolic, teritoriul noii capitale a fost numit 
„locul primei ocazii“, adică a genezei lumii. După textul „stelelor de ho- 
tar“, Akhetaton-ul a fost ridicat într-o zonă care nu aparținea în trecut nici 
unui zeu sau om. Săpăturile arheologice par să confirme, cel puţin până 
acum, această afirmaţie. Regele a socotit că hotarele Akhetaton-ului vor fi 
veşnice şi a jurat că nu va depăşi limitele lui, solicitând ca el şi Nefertiti 
să fie înmormântați acolo. 

Spre deosebire de vechile capitale Memphis şi Theba, Akhetaton- 
ul a fost construit din cărămidă arsă la soare, rareori fund utilizată piatra. 
Teritoriul lui, care adăpostea aproximativ 30-40. 000 de oameni, era con- 
ceput ca având o suprafaţă de 20 km °. Capitala, judecând după inscrip- 
tiile etichetelor vaselor pentru vin, a fost inaugurată în anul al 9-lea al 
domniei faraonului. 

În acelaşi an, numele oficial al lui Aton a fost schimbat în „cel viu, 
Re, conducătorul orizontului care triumfă pe orizont în identitatea sa de 
Re, tatăl cel care s-a întors ca un disc solar“. Scopul acestei modificări 
era precis: în primul rând elementul Horus al numelui a fost înlăturat cu 
intenția de a rupe orice legătură cu trecutul, dar şi pentru a accentua şi 
mai pregnant relația tată (Aton) — fiu (Akhnaton). 

La fel, în anul al 9-lea al domniei lui Akhnaton a început „campa- 
nia“ de ştergere de pe monumente a numelor divinităților, în special cel al 
lui Amon. Mai mult, templele tradiționale au fost închise, iar sărbătorile 
publice anulate. 

Templele lui Aton din noua capitală au fost construite pe baza 


următorului principiu: razele solare trebuiau să pătrundă nestingherit în 

lăcaşul cultic propriu-zis. Altarele zeului au fost ridicate în interiorul unor 
curți mari şi deschise. Spre deosebire de tempelele tradiționale, cele de la 
Amarna nu aveau acoperiş, iar divinitatea supremă nu era ascunsă de pri- 
virile oamenilor de rând. Nici nu se putea altfel, deoarece lumina era prin- 
cipalul atribut al zeului Aton. 

Funcţionarii noii capitale, în semn de recunoştinţă, şi-au ridicat în 
casele lor mici altare, care reprezentau familia regală sub protecția lui 
Aton. În marea lor majoritate, aceste personaje erau figuri necunoscute. O 
investigaţie a textelor de care dispunem relevă faptul că noua funcționă- 
rime, chiar dacă îşi prezintă originea (adică filiația) afirmă că părinţii lor 
au fost oameni săraci. Inscripţiile din mormintele acestora erau deseori 
imnuri care proslăveau regele, căruia îi datorau poziţia importantă în 
cadrul regatului. May, purtătorul de evantaie, afirma: „Am fost avansat de 
către stăpânul meu, deoarece mi-am însuşit învăţăturile sale, am ascultat 
neîntrerupt glasul lui. Stăpânul meu, ochii mei privesc zilnic frumuseţea 
ta, <el> care este învăţat, ca şi Aton...“. 

Într-o altă inscripţie citim: „Oricărui om, mare sau mic, relatez ace- 
le binefaceri pe care suveranul mi le-a făcut...Să vă rugaţi să beneficieze 
de infinite sărbători sed...ca să se poarte la fel şi cu voi...acest zeu, care 
oferă viață. Din partea tatălui şi a mamei mele am fost sărac, suveranul 
m-a crescut, el mi-a oferit şansa să exist. M-a creat prin intermediul sufle- 
tului (ka) său. Am fost fără avere, el m-a transformat în om“. 

Mai mult ca sigur noua aristocrație a reprezentat punctul de sprijin 
al domniei, dar ei nu depăşeau limitele capitalei. De altfel, în mormântul 
lui *Ay, viitorul faraon, s-a păstrat şi versiunea cea mai completă a mare- 
lui Imn al lui Aton, care sintetiza esenţa noii religii, „cunoscută“ numai de 
către faraon şi regină. 

Scopul noii teologii era înlocuirea vechiului pantheon cu un singur 


zeu, adică cu Aton. În privinţa Lumii de Apoi era mult mai greu de găsit 

o soluție radicală. Cu toate că vechii zei ai aceşteia nu apar în textele ins- 
cripțiilor din mormitetele de la el-Amarna, ele nu amintesc nici de 
împărăția lui Osiris, totuşi nu a fost elaborată o nouă învățătură cu privire 
la Lumea de Apoi, capabilă să o înlocuiască pe cea existenă. Inscripţiona- 
rea pereților mormintelor cu fragmente din Cartea Morților a fost 
interzisă, dar unele elemente ale acesteia nu dispar.Credinţa în suflete, ca 
atare în conceptele ba şi akh, continuă să existe aşa cum ne dovedeşte şi 
un pasaj din mormântul lui * Ay: „Transformă-te într-un suflet viu (ba) pe 
muntele sublim al Akhetaton-ului. leşi şi întoarce-te, aşa cum îți dictează 
inima“. 

Nu dispar nici vechile obiecte din inventarul mormintelor, cum ar 
fi statuetele funerare sau scarabeii inimii, cu toate că textele acestora au 
suferit modificări profunde. Spre exemplu, pe statuetele funerare nu mai 
apar propoziţii referitoare la muncile care trebuiau efectuate în Lumea de 
Apoi, ele amintind numai de jertfele aduse lui Aton şi de binefacerile zeu- 
lui. 

Aton, considerat un zeu care veghează asupra lumii, nu poseda sta- 
tui, nu era subiectul vreunui mit, a fost perceput doar ca o sursă a vieţii. 
Cu toate acestea, nici măcar pe teritoriul capitalei nu putem vorbi de un 
monoteism în sensul strict al cuvântului. Descoperirea unor stele-Shed, de 
factură magică menite să ofere protecție împotriva muşcăturilor şi în- 
țepăturilor unor animale malefice, apoi prezenţa unor amulete ale zeului 
Bes şi ale zeiței Thoeris sunt mărturii ale unei credințe populare traditio- 
nale. Cel puţin pe baza documentaţiei actuale, se poate presupune că noua 
religie nu a găsit adepţi pe întreg teritoriul Egiptului, ea limitându-se la 
elita capitalei de la el-Amarna. 

Discutată rămâne şi asemănarea dintre Imnul lui Aton şi Psalmul 
104 din Sfânta Scriptură. După opinia unor savati ar fi vorba de preluarea 


unor idei formulate în poem, considerat a fi opera lui Akhnaton, de către 

populația din zona Iudeii, în timp ce alți cercetători au emis ipoteza că 
elemente ale monotheismului iudaic se datorează unei evoluţii interne în- 
delungate, nicidecum unei influenţe egiptene. 

Nici poziţia reginei Nefertiti, în special după introducerea dogmei 
atoniene, nu este clară. Ştim faptul că ea a născut şase fete, ca urmare 
Akhnaton a avut toate motivele să-şi aleagă o nouă favorită, în persoana 
„mult iubitei soţii regale“ Kiya . În jurul anului al 12-lea al domniei lui 
Akhnaton numele Kiya dispare de pe monumente, fiind şters şi înlocuit cu 
cel al fiicei regelui, Meritaton . Motivul era naşterea urmaşului farao- 
nului, viitorul suveran al Egiptului, * Tutankhamon. După unii specialişti 
Kiya a decedat cu acel prilej, ceea ce a condus automat la consolidarea 
poziției reginei Nefertiti , care devine coregentă oficială. Rolul de regină 
— consoartă a fost preluat de către Meritaton. 

Motivul desemnării unui coregent de către Akhnaton a rămas necu- 
noscut oamenilor de ştiinţă, dar unii au încercat să explice această 
schimbare prin faptul că Akhnaton dorea să-şi menţină autoritatea asupra 
întregului Egipt. Probabil, Nefertiti a avut rolul de a încerca o împăcare 
cu preoţii zeului Amon din Theba. 

Akhnaton a murit în anul al 17-lea al domniei, iar în ceea ce o pri- 
veşte pe Nefertiti nu se ştie cu certitudine dacă a mai trăit după aceea. 
Urmaşul a fost Semenkhare, despre care se presupune că era un fiu sau un 
frate al lui Akhnaton. Unii specialişti nu exclud posibilitatea ca acesta să 
fie însăşi Nefertiti, care asemănăntor reginei * Hatshepsut şi-ar fi asumat 
rolul de faraon. 

În privinţa politicii externe a Egiptului din timpul domniei lui Akh- 
naton se pot reţine puţine fapte pozitive. În sud, teritoriul Nubiei a rămas 
în continuare sub stăpânirea egipteană. În anul al 12-lea al domniei lui 


Akhnaton a avut loc chiar o expediţie care avea menirea de a asigura în 

continuare aurul necesar proiectului gigantic de la Ahketaton al fara- 
onului. 

În zona siro-palestiniană Egiptul îşi pierde încetul cu încetul 
influența, poate nu numai din vina faraonului, preocupat excesiv de 
problemele capitalei Akhetaton, dar şi datorită ridicării unei noi puteri în 
zonă, regatul Hatti. În orice caz, oamenii de ştiinţă îl consideră pe 
Akhnaton vinovat de pierderea posesiunilor nord-estice şi de destrămarea 
temporară a imperiului egiptean. 

Întâmplarea a făcut ca în anul 1887 să se descopere, într-un „oficiu 
al documentelor“ din Oraşul Central de la el-Amarna o mare parte a co- 
respondenţei diplomatice din intervalul domniei faraonilor * Amenhotep 
al III-lea —* Tutankhamon. Săpăturile arheologice ulterioare ale lui FI. M. 
Petrie, întreprinse după Primul Război Mondial la el-Amarna, au dus la 
descoperirea altor fragmente. Arhiva diplomatică conține cca. 379 de 
tăblițe de lut ars, scrise prin intermediul scrierii cuneiforme, în special în 
limba babiloniană, dar şi cu influenţe canaanite, înregistrănd 
corespondenţa cu regii Hatti-ului, Arzawei, Mitani-ului, Assiriei, Babi- 
lon-ului dar şi cu prinții locali din zona Siriei şi a Palestinei. 

Epoca amarna a însemnat şi introducerea , desigur numai pe durata 
domniei lui Akhnaton, unui nou stil artistic care s-a delimitat de rigi- 
ditatea artei faraonice tradiționale. Se poate vorbi de o libertate de expre- 
sie, mult mai apropiată de realitatea lumii fizice. Din timpul domniei lui 
Akhnaton se cunosc şi numele câtorva artişti cum ar fi: Bek, Tuty şi nu în 
ultimul rând 7huthmes. Atelierul acestuia din urmă a fost descoperit în 
1912 de către arheologii germani, în Suburbia Sudică de la el-Amarna, de 
unde provine, printre altele, şi faimosul bust policrom al reginei Nefertiti , 
actualmente aflat la Muzeul de Egiptologie din Berlin-Charlottenburg. 

Epoca amarna marchează o schimbare şi în domeniul limbii 


egiptene. Odată cu domnia lui Akhnaton limba denumită de către oamenii 

de ştiinţă neo-egipteana devine nu numai limba vorbită a Egiptului, dar şi 
cea folosită în scris. 

Mormântul lui Akhnaton se găseşte la el-Amarna, săpat în muntele 
din partea estică a oraşului, aşa-numitul mormânt-Amarna nr. 26, de unde 
au fost recuperate şi câteva piese ale inventarului funerar, dar fără corpul 
îmbălsămat al regelui. După unii savanţi este foarte posibil ca mumia să fi 
fost mutată din Akhetaton, întocmai pentru a nu cădea pradă furiei 
urmaşilor şi probabil transportată undeva într-un loc mult mai sigur, 


probabil în Valea Regilor din Theba. 


Bibl.: M. Gabolde, Akhenaton: Du mystère à la lumière, Paris, 2005; N. Reeves, 
Akhenaten. Egypt's false Prophet, London, 2001; C. Aldred, Akhenaten. King 
of Egypt, London-New York, 1988; E. Hornung, Akhenaten and the Religion 
of Light, Ithaca, 1999; W. J. Murnane, Texts from the Amarna Period in 
Egypt, Atlanta, 1995; J. Assmann, Egyptian Solar Religion in the New 
Kingdom, London-New York, 1995. 


AMENEMHAT I (1985-1956) 


Numele de naştere: Imen-em-hat „<Zeul>Amon este la vârf“. 


Forma grecizată: Ammenemes (Manethon, Fr. 31- 32); autorul din 


Sebennytos l-a încadrat pe faraon între dinastiile a XI- a 
şi a XII - a, atribuindu-i 16 ani de domnie. 


Numele de domnie: Sehetep-ib-Re „Cel cu voința satisfăcută, un Re“. 


Amenemhat I este fondatorul dinastiei a XII- a, a cărui domnie 


reprezintă, în multe privințe, obiectul unor vii dispute în rândul egip- 


32 


tologilor. După datele oferite de Canonul Regal din Torino, faraonul ar fi 
domnit 29 de ani. Din păcate nu dispunem de nici un document cu privire 
la începuturile domniei sau date în privinţa familiei sale. Amănunte în 
legătură cu familia sa le putem deduce din Profeţia lui Noferti, un text 
literar cu valoare propagandistică, scris probabil în prima parte a dinastiei 
a XII - a. Prin intermediul acestei opere aflăm următoarele: „Apoi va veni 
un rege din Sud, / Ameni, cel justificat, este numele său, / Fiul unei femei 
din Ta-Seti, copil al Egiptului de Sus./ El va lua coroana albă, / El va 
purta coroana roşie, / El va uni pe Cele două puternice | cele două coroa- 
ne |“. 

G. Posener a stabilit faptul că Ameni şi vizirul lui *Mentuhotep al 
IV-lea, adică Amenemhat, sunt una şi aceeaşi persoană. Inscripţia unui 
fragment de relief descoperit în templul funerar al lui Amenemhat I la el- 
Lisht, specifică faptul că mama faraonului s-ar fi numit Neferet, ea fiind 
acea doamnă originară din Ta-Seti, adică din noma elephantină a 
Egiptului de Sus. Profeţia lui Noferti precizează faptul că tatăl suve- 
ranului era un om important, dar în orice caz nu un faraon. Într-un text de 
ofrande, datând din timpul domniei lui * Amenhotep I (dinastia a XVII- 
a), sunt menţionaţi trei „faraoni“: *Mentuhotep al II - lea, * Mentuhotep 
al III - lea şi „tatăl zeului, Senusret“. Acest text, provenit de la Karnak, îl 
socoteşte pe Senusret strămoşul dinastiei a XII - a, personajul fiind identi- 
ficat cu tatăl lui Amenemhat I. 

Datele de care dispunem ne îndreptăţesc să afirmăm că faraonul a 
avut un fiu (viitorul * Sesostris I) şi cel puţin o fiică, Neferu. 

Nu este clară nici modalitatea prin care Amenemhat I a ajuns să fie 
proclamat faraon. Anumite inscripții provenite de la Hatnub, aparținând 
nomarhului Nehery şi fiilor săi Kay şi Djehutinakht , descriu unele tul- 
burări interne după domnia lui Mentuhotep al IV- lea, mai ales prin 


intermediul a două sintagme: „teama palatului regal“ şi „foametea“. Toate 

acestea nu dovedesc faptul că avem de-a face cu o lovitură de stat, în 
urma căreia Mentuhotep al IV- lea ar fi fost înlăturat de la domnie. În 
orice caz, venirea la domnie a lui Amenemhat I n-a avut loc fără tulburări 
interne, chiar Profeția lui Noferti ne vorbeşte de faptul că ţara a fost 
salvată de la un dezastru: „Asiaticii vor cădea din cauza sabiei sale 
(=Amenemhat I), / Libienii vor cădea din cauza flăcării sale (= 
Amenemhat I) .../ Se vor construi <Zidurile Conducătorului > , / Pentru a 
opri înaintarea asiaticilor spre Egipt“./ Din text reiese clar pericolul 
existent la graniţele estice şi vestice ale Egiptului de Jos. 

Deci, Amenemhat I a preluat puterea în momentul în care pe 
teritoriul Egiptului, după moartea lui Mentuhotep al IV- lea, ar fi existat 
mai mulți pretendenți la domnie, iar ţara era amenințată de libieni şi 
asiatici. 

La începuturile domniei Amenemhat I poseda următoarele titu- 
laturi: numele-Horus şi numele-nebti erau identice, adică Sehetep-ib-taui 
„Cel care satisface voinţa celor două ţări“, iar numele-Horus-de-Aur era 
Sema „Unificatorul““. La o dată necunoscută nouă, el a renunţat la acestea 
în favoarea unui singur nume: Wehem-mesut „Cel care repetă creaţia/ 
naşterile“. Motivația unei astfel de decizii este simplă: Amenemhat |, 
conştient de lipsa unor strămoşi de sânge regal, a adoptat această 
titulatură cu scopul de a inaugura o nouă eră în istoria Egiptului, marcând 
astfel o ruptură cu trecutul. 

Faptul că Amenemhat I a deschis o nouă epocă în istoria Egiptului 
faraonic este confirmat şi de Canonul Regal din Torino, care într-un pasaj 
vorbeşte de „, <regii> cu reşedinţa la Iti-Taui“(V, 19) şi de „totalul regilor 
cu reşedinţa la Iti-Taui“( VI, 3 ). 

Deşi Amenemhat I a adoptat cultul zeului Amon din Theba, ridi- 
cându-l la rang de prima divinitate a Egiptului, din considerente politice, 


şi-a dat seama că îi este dificil să guverneze din Theba, motiv pentru care 

şi-a construit o nouă capitală în nordul ţării, numită Iti-Taui. Atacurile 
străinilor, precizate mai sus, l-au determinat pe Amenemhat I să opereze 
această manevră politico-militară. După unii cercetători mutarea capi- 
talei este în strânsă legătură cu amintita schimbare a titulaturii suve- 
ranului. 

Iti-Taui se află în apropierea satului modern el-Lisht, la apro- 
ximativ 56 km sud de Cairo, unde el şi urmaşul său şi-au ridicat piramide, 
înconjurate de mastabale ale supușilor, după modelul faraonilor memphiţi 
ai Regatului Vechi. 

Fără îndoială, în momentul în care l-a succedat pe Mentuhotep al 
IV- lea, Amenemhat I guverna încă la Theba. Mutarea capitalei la Iti-Taui 
este atestată şi de inscripţiile altor monumente. Astfel, la extremitatea 
sudică a Wadi Natrun-lui există o fortăreață, datând din timpul Regatului 
Mijlociu, care posedă un templu, în care, pe o poartă monumentală se 
găsesc şi cartuşele lui Amenemhat I. „Zidurile Conducătorului“ amintite 
şi de Povestea lui Sinuhet (B 17), care ar fi de fapt un zid continuu dublat 
de un canal , aveau menirea de a proteja graniţa Egiptului în partea estică. 
Probabil că un zid asemănător exista şi în sud, în apropiere de Assuan. 

Pentru a realiza obiectivele noii sale politici, Amenemhat I s-a 
bazat pe sprijinul guvernatorilor locali. În multe inscripţii reapare o 
titulatură a perioadei Regatului Vechi, „marele şef al nomei...“. Pentru a 
asigura ordinea internă numeşte noi nomarhi, fideli politicii sale, cum s-a 
întâmplat la Beni Hassan, Elephantine, Assiut, Qusae etc. Asistăm la o 
delimitare mai precisă a graniţelor dintre nome şi chiar la o reglementare 
cu privire la utilizarea apei Nilului pentru irigație. 

În schimbul acestor facilităţi, nomarhii îşi trimiteau trupele în 
sprijinul armatei faraonice. Textul unei inscripţii descoperite la Wadi 


Hammamat precizează faptul că un demnitar numit Mentuhotep a fost 

ce A 
1 


însărcinat de Amenemhat I cu „pacificarea“ întregii zone meridionale a 
Egiptului. 

O sinteză a acțiunilor militare întreprinse de rege ne oferă un pasaj 
dintr-o operă literară numită Învățăturile lui Amenemhat I (redactată la 
scurt timp după moartea faraonului): „M-am deplasat spre Elephantine, 
m-am întors în Deltă..., am învins populația din Wawat, i-am capturat pe 
medjai, am pus mâna pe setjetju, docili ca nişte câini“. 

Într-una din aceste campanii, Amenemhat I a fost însoţit de 
nomarhul de la Beni Hassan, numit Khnumhotep I, cel care va aduce 20 
de ambarcațiuni utilizate în luptele desfăşurate în direcția Pelusium-lui, 
înspre asiatici (denumiți metjetju în textul de mai sus). 

După cum atestă un graffiti de la Gerf Husein, care menționează 
numele regelui, în anul al 23-lea al domniei, faraonul a întreprins un raid 
de pedepsire a inamicilor din Nubia. 

Un an mai târziu, comandantul unui contingent militar, Nesumonth, 
a repurtat victorii asupra beduinilor din deşertul estic şi din Peninsula 
Sinai. Prinţul moştenitor, Sesostris, a condus o expediţie împotriva 
libienilor în vecinătatea Wadi Natrun-lui. 

Ultimul text care se referă la o expediţie militară datează din anul 
al 29-lea al domniei. Campania este redată prin intermediul unei inscripții 
gravate pe o stâncă la el-Girgawi, fiind o mărturie certă a intenţiei fara- 
onului de a cuceri Wawat-ul (Nubia de Jos). Indirect, această expediție 
mai este atestată şi de inscripția scribului Reniger, care l-a însoţit pe 
vizirul Antefoger în barca regală a lui Amenemhat I. Expediția se pare că 
a avut succes deoarece faraonul şi-a extins stăpânirea până la Korosko, în 
Nubia de Jos, sau chiar mai spre sud. Unii egiptologi nu exclud 
posibilitatea ca Amenemhat I să fi fost fondatorul cetății Semna de lângă 
cataracta a Il-a a Nilului, dar şi al unei fortărețe la Kerma, în Sudanul de 


nord. 

Din timpul domniei sale se mai cunosc încă două expediții: una 
îndreptată spre Wadi Hammamat şi condusă de „prim-preotul 
<zeului>Min“, Antef, iar o alta spre minele de turcoază de la Serabit el- 
Khadim din Sinai. 

Datorită reformei sale administrative a acordat scribilor un statut 
social aparte. Nu întâmplător în timpul domniei sale au fost redactate 
două opere literare care elogiază „meseria“ de scrib: Kemit şi Satira 
meseriilor. 

Deşi Amenemhat I a avut o domnie relativ lungă, activitatea edili- 
tară a faraonului poate fi socotită mai degrabă modestă. La Memphis, în 
templul zeului creator Ptah, a ridicat un altar de granit roşu, împreună cu 
o statuie a sa. În oaza Fayyum a dedicat zeului crocodil Sobek un templu, 
iar la Abydos a ridicat un altar în onoarea zeului regatului morților, Osi- 
ris. La Koptos au fost descoperite reliefuri ale lui Amenemhat I în 
templul zeului Min. Demn de remarcat este şi faptul că templul consacrat 
zeiţei Mut de la Karnak a fost fondat în timpul domniei sale. 

Amenemhat I a fost asasinat la scurt timp după celebrarea săr- 
bătorii sale sed , ale cărei mărturii sunt reprezentările blocurilor de piatră 
provenite din templul său funerar de la el-Lisht. Cu privire la sfârşitul 
vieţii faraonului există informaţii în trei texte literare: Profeția lui Noferti, 
Povestea lui Sinuhet şi Învățăturile lui Amenemhat I. Asasinarea suvera- 
nului a avut loc în perioada în care fiul său, prințul moştenitor Sesostris, 
era angajat în luptele împotriva lbienilor. Sinuhet, un înalt demnitar de la 
curtea regală, a aflat de complotul organizat împotriva lui Amenemhat |, 
motiv pentru care s-a autoexilat. 

Deliberat, am lăsat la urmă cel mai controversat aspect al domniei 
lui Amenemhat I, presupusa coregență cu *Sesostris I. Până nu de mult, 
savanții au fost convinşi că începând cu anul al 20-lea al domniei, 


Amenemhat I şi-a asociat la domnie pe fiul său, *Sesostris I. Întreaga 

discuţie legată de coregență a pornit de la textul unei stele aparţinând 
demnitarului Antef . În cintra stelei se află două texte opuse, care au fost 
citite după cum urmează: „Anul 30 sub Maiestatea Sa, regele Egiptului de 
Sus şi de Jos, Sehetepibre (= Amenemhat I), ca el să trăiască veşnic; anul 
10 sub Maiestatea Sa, regele Egiptului de Sus şi de Jos, Kheperkare (= 
Sesostris I), ca el să trăiască veşnic“. În 1979, egiptologul R. Delia a 
propus o variantă mult mai plauzibilă pentru interpretarea pasajului: „30 
de ani sub domnia ..., 10 ani sub domnia...“, adică a stabilit că de fapt 
demnitarul Antef a activat 30 de ani sub domnia lui Amenemhat I şi 10 
ani sub domnia lui *Sesostris I. Recent (în 1995), C. Obsomer a înlăturat 
orice dubiu în legătură cu presupusa coregenţă tată-fiu, ajungând la 
aceeaşi concluzie care reiese din textele literare citate mai sus (în special 
Povestea lui Sinuhet şi Învățăturile lui Amenemhat I): la momentul 


asasinării faraonului, Sesostris era numai prinţ moştenitor nu şi coregent. 


Bibl.: L. M. Berman, Amenemhet I, Diss. Yale, 1985; D. Arnold, Amenemhat I and 
the Early Twelfth Dynasty at Thebes, în: MMJ 26(1991), pp. 5-48; R. D. 
Delia, Doubts about Double Dates and Coregencies, în : BES 4 ( 1982 ), pp. 
55-69; H. O. Willems, The Nomarchs of the Hare Nome and Early Middle 
Kingdom History, în: JEOL 28 (1983-1984 ), pp. 80-02; E. Dziobek, The 
Architectural Development of Theban Tombs in the Early Eighteenth Dynasty, 
în: Problems and Priorities in Egyptian Archaeology, London, 1987, pp. 69- 
80; R. A. J. Tidyman, Further Evidence of a Coup d'etat at the End of 
Dynasty 11?, în: BACE 6 ( 1995 ), pp. 103-110; C. Obsomer, Sésostris I-er, 
Bruxelles, 1995. 


AMENEMHAT al II-lea (1911-1877) 

Numele de naştere: Imen-em-hat O „<Zeul>Amon este la vârf“. 


Documentele prezintă şi forma Imeni „Ameni“, un 
nume de tandrete de la Imen-em-hat. 


Forma grecizată: Ammanemes (Manethon, Fr. 34 — 36). 


Numele de domnie: Nub-kau-Re „De aur prin forțele-ka, un Re“. 


Amenemhat al II-lea, urmaşul tatălui său * Sesostris I, este al 3-lea 
faraon al dinastiei a XII-a. 

Dispunem de puţine date referitoare la familia regală. Soția suvera- 
nului era Keminebu, iar după investigațiile lui D. Arnold rezultă că fara- 
onul mai avea şi o altă regină, probabil o concubină, numită Neferet . Din 
relația cu prima au rezultat cele patru fiice ( Jta , Khnemet, Sathathor şi 
Mennebi ) şi probabil fiul său * Sesostris al II-lea care l-a urmat la tron. 

Mult disputate în rândul egiptologilor au fost eventualele coregen- 
te, pe de o parte dintre *Sesostris I şi Amenemhat al II-lea, iar pe de altă 
parte dintre Amenemhat al II-lea şi “Sesostris al II-lea. 

Până nu demult majoritatea specialiştilor au fost de acord cu faptul 
că anul 1 al domniei lui Amenemhat al II-lea corespunde anului al 43-lea 
al domniei lui *Sesostris I. Principalul „argument“ al tezei l-a constituit 
textul unei stele de la Abydos aparţinând „marelui preot al <zeului> Osi- 
ris“, Wepwawetaa. Presupusa „datare dublă“ a piesei părea a fi sugerată 
de faptul că în partea superioară a cornişei stelei, în stânga, apar numele 
şi titulaturile lui Amenemhat al II-lea cu specificarea anului al 2-lea al 
domniei sale, iar în partea dreaptă există numele şi titulaturile lui *Se- 
sostris I cu precizarea anului al 44-lea al domniei acestuia. În loc să 
sugereze o coregență între cei doi, noile investigaţii ale lui C. Obsomer au 
demonstrat faptul că textul stelei a fost redactat în anul al 2-lea al lui 


Amenemhat al II-lea, dar Wepwawetaa a ţinut să menţioneze şi anul al 

44-lea al domniei lui *Sesostris I deoarece atunci a fost numit în înalta 
funcție religioasă pe care o deținea la Abydos. 

Textul stelei rupestre a demnitarului Hepu, gravat pe drumul situat 
între Assuan şi Konosso, a fost recent reinterpretat de acelaşi egiptolog 
belgian C. Obsomer şi tradus după cum urmează: „...Executat în anul al 
3-lea al Maiestăţii Sale Horus Sekhem-Taui (=*Sesostris al II-lea), 
corespunzând cu < ceea ce fusese făcut în > anul al 35-lea sub Maiestatea 
Sa Horus Hegen-em-Maat(=Amenemhat al II-lea)“. Astfel, Obsomer a 
respins presupusa coregenţă dintre cei doi faraoni. 

Sursele de care dispunem prezintă diferit durata domniei farao- 
nului. Dacă luăm în considerare textele egiptene antice atunci 
Amenemhat al II-lea ar fi domnit 35 de ani, aşa cum rezultă din inscripția 
rupestră a demnitarului Hepu ceea ce este destul de apropiat de anul 38 
conferit suveranului de către Manethon. Canonul Regal din Torino nu 
este de mare folos datorită caracterului lui fragmentar. Pe baza ultimei 
traduceri a textului, efectuată de către egiptologul german J. von 
Beckerath, Amenemhat al II-lea ar fi domnit 30 + x ani. 

Dacă ar fi să ţinem cont de observaţiile lui C. Vandersleyen, întrea- 
ga domnie a lui Amenemhat al II-lea s-ar caracteriza printr-un şir neîn- 
trerupt de incertitudini. Desigur, unele date sunt interpretabile, dar analiza 
lor permite totuşi reconstituirea unei domnii semnificative. 

Părerile egiptologilor în legătură cu existenţa unor portrete ale fara- 
onului sunt împărțite. Unii afirmă faptul că nu ne-a parvenit nici o imagi- 
ne a regelui, iar alții i-au atribuit câteva statui. Cert este că ele au fost exe 
cutate la vremea lor, mărturie fiind textul inscripției demnitarului Sa- 
hathor, cel care menţionează confecționarea a cinsprezece statui de piatră 
dură în beneficiul templului funerar al faraonului. Analele lui Amenemhat 
al II-lea precizează că a fost donată o statuie a sa, împreună cu alte 


obiecte, în beneficiul cultului funerar al lui *Sesostris I. 

Nu sunt lipsite de interes nici cele douzecişiopt de stele funerare 
ale unor demnitari ale căror texte cuprind formula de ofrandă clasică a 
Regatului Mijlociu. Aceste obiecte, precum şi nenumăratele morminte 
particulare sunt dovezi ale influenţei înalților funcționari în viaţa de toate 
zilele în Egiptul condus de către Amenemhat al II-lea. Sarenputr al II-lea 
era posesorul unui mormânt la Assuan, dar şi al unei capele în templul 
guvernatorului local Hegaib de la Elephantine. La Assiut cel mai impună- 
tor mormânt aparținea demnitarului Hapidjefa . Se cunosc cel puţin patru 
viziri care au activat sub domnia lui Amenemhat al II-lea: Mentuhotep, 
Sesostris (cei care îşi încep cariera încă în timpul domniei lui *Sesostris 1) 
„ Siesi şi Ameni. La Beni Hassan pereţii capelei mormântului nr. 3 apar- 
tinând „guvernatorului țărilor deşertului estic“ Khnumhotep al II-lea, 
păstrează cel mai lung text autobiografic al Regatului Mijlociu (222 de 
rânduri verticale). Rândurile 13-24 ale inscripției se referă la relația dintre 
Amenemhat al II-lea şi demnitar. Probabil, prin intermediul unui decret 
regal, suveranul i-a delimitat teritoriul aflat sub controlul său, precizând şi 
ce porțiune a Nilului putea fi utilizată pentru irigație. Pe baza aceluiaşi 
text se poate deduce că Amenemhat al II-lea şi-a sărbătorit şi jubileul sed. 

Activitatea edilitară, pe lângă aşa- numita „Piramidă Albă“ de la 
Dahshur (v. mai jos), se reduce la câteva construcţii efectuate în interiorul 
unor temple existente în diferite aşezări ale Egiptului cum ar fi: Memphis, 
Tell el-Yehudiyeh, Hermopolis, Elephantine etc. 

Înainte de a deveni conducătorul Egiptului, în calitate de prinţ moş- 
tenitor, Amenemhat l-a însoțit pe nomarhul din Beni Hassan în Nubia cu 
scopul de a aduce aur. Există o serie de documente care certifică o poli- 
tică externă activă a faraonului, chiar dacă participarea efectivă a sa la 
unele campanii cu un caracter comercial sau militar nu se poate dovedi. 
Totuşi, aceste acțiuni au fost întreprinse în numele lui Amenemhat al I- 


lea. 

În conformitate cu textul unei stele descoperită la Wadi Gasus, în 
anul al 28-lea al domniei faraonului Amenemhat al II-lea un înalt dem- 
nitar a condus o expediţie în Punt. În anii al 2-lea, al 11-lea şi al 24-lea au 
fost trimise expediţii în Sinai cu scopul de a exploata carierele de piatră 
semipreţioasă. Inscripția  demnitarului Sahathor certifică prezenţa 
egiptenilor în Nubia. De altfel, inscripția rupestră a lui Hepu aminteşte de 
inspectarea fortărețelor din Wawat. 

Cel mai important document al domnie lui Amenemhat al II-lea 
este cunoscut sub denumirea de „Anale“ regale. Textul acestuia s-a 
păstrat pe un bloc de piatră care reprezenta piedestalul unui colos al lui 
*Ramses al II-lea, ridicat în apropierea templului zeului Ptah din 
Memphis. Documentul, care conţine în starea ei actuală patrucezişiuna de 
coloane, este fragmentar datorită faptului că s-au păstrat numai părțile de 
Jos ale coloanelor. Fragmentul prezintă informaţii despre sfârşitul unui an 
de domnie şi începutul unui următor, în ambele cazuri fără a fi precizate. 

Rândurile x+1 — x+7 menționează prezentarea unor ofrande des- 
tinate cultului faraonului *Sesostris I. Urmează apoi o afirmaţie laconică, 
în rândul x+7, „trimiterea unei armate spre Khenti-she ...“(= coasta 
Libanului), iar în coloana următoare se poate citi: „trimiterea unei armate 
împreună cu şeful trupelor de elită şi <comandantul> armatei cu scopul 
de a devasta <țara> Iewa din Setjet (= zona vestică a Asiei). Nu lipsesc 
nici informaţii în legătură cu prezentarea unor ofrande zeului războiului 
Monthu şi despre sosirea unor nubieni şi a unor asiatici cu plata tributului 
(rândurile x+11 —x +13). 

Din nou se menţionează prezentarea unor ofrande în beneficiul cul- 
tului mortuar al regelui *Sesostris, după care se precizează: „Venirea 
...imploratorilor din Tempau...<Sosirea> trupelor trimise să distrugă 
<oraşele> din leway (= probabil Alse) şi lasy (= probabil Alashiya / 


Cipru/)...“. Cu această ocazie se menţionează aducerea prizonierilor din 

cele două ţări, 1.554 de asiatici, dar şi a armelor acestora. În rândul x + 19 
se menționează „<Reîntoarcerea> armatei trimise în Khentishe, în 10 va- 
se...“ şi cantitățile mari de pradă de război. 

Interesante sunt şi acele pasaje ale textului care amintesc 
recompensarea acelor militari care au luat parte la expediţii. 

Textul în sine, chiar dacă prezintă numai evenimentele a doi ani de 
domnie, este o mărturie a unui stat bine organizat, puternic din punct de 
vedere militar din vremea domniei lui Amenhemhat al II-lea. 

Celebru este şi aşa-numitul „Tezaur de la Tod“, localitate în a cărui 
templu au fost găsite patru lădiţe de cupru de tip egiptean, dintre care 
două poartă cartuşele faraonului. Lădiţele conțin obiecte din metale pre- 
tioase şi pietre semiprețioase, cilindrii mesopotamieni de pe vreme dinas- 
tei a II-a din Ur, dar şi unele piese de factură egeeană. Acest tezaur 
descoperit pe teritoriul egiptean, dar şi prezenţa unui sfinx al fiicei farao- 
nului (fa) în oraşul sirian Qatna, sunt mărturii ale unor intense schimburi 
comerciale între Egipt şi Siria, iar prin intermediul acestuia cu „Meso- 
potamia“. 

Complexul funerar al lui Amenemhat al II-lea se află în localitatea 
Dahshur. Piramida, actualmente destul de deteriorată, a fost cercetată de 
către egiptologul francez J. de Morgan între 1894-1895. La vremea res- 
pectivă a fost localizat şi sarcofagul regelui în partea vestică a camerei 
mortuare. Din păcate locul de veci al lui Amenemhat al II-lea a fost jefuit 
încă din Antichitate. Din templul funerar (= templul de sus), deşi se află 
în ruine, s-au păstrat câteva blocuri de piatră care poartă inscripţii cu 
numele suveranului. Templul de jos n-a fost localizat, dar trebuia să exis- 
te atâta vreme cât un drum de acces lung de aproximativ 800 m conduce 
spre templul funerar. La vest de piramidă se află mormintele fiicelor şi a 


unei regine a lui Amenemhat al II-lea. 

AMENEMHAT al III-lea (1831-1786) 


Numele de naştere: Imen-em-hat „<Zeul>Amon este la vârf“. 


Formele grecizate: Lakhares (Manethon, Fr. 34), Lamaris (Idem, Fr. 


35), Lampares (Idem, Fr. 36); Ismandes (Strabon, 
XVII), Mares, Moiris (Herodot, II. 148) etc. 


Numele de domnie: Ni-Maat-Re „Cel care aparţine Maat-lui, un Re“. 


Amenemhat al III-lea, fiul şi urmaşul lui *Sesostris al III-lea, este 
al 6-lea faraon al dinastiei a XII-a. Pe baza documentaţiei de care dispu- 
nem nu se poate accepta existenţa unei coregenţe între cei doi faraoni, ta- 
tă şi fiu, aşa cum apare în anumite lucrări de sinteză. 

Amenemhat al III-lea a avut o domnie lungă şi prosperă. Relatările 
lui Manethon nu se pot utiliza pentru a stabili durata domniei sale, iar în 
Canonul Regal din Torino (col. V. 25) s-a păstrat numai cifra 40, incom- 
pletă. Ţinând cont de mărturiile contemporane faraonului, ultimul an de 


domnie atestat este cel de-al 45-lea în conformitate cu textul unei ins- 

cripții de la Serabit el-Khadim din Sinai. Pe baza unui pasaj al P. Hahun 
VI ar fi existat şi anul al 46-lea de domnie. 

Prima soţie a suveranului se numea Aat, care a decedat la vârsta de 
35 de ani, iar numele celei de-a doua a rămas necunoscut. Neferuptah, 
Hetephathor şi Nebuheteptikhered sunt considerate fiicele lui Amen- 
emhat al III-lea. Deşi nu există o unanimitate de opinii în rândul egipto- 
logilor, considerăm că atât Amenemhat al IV-lea, cât şi regina *Neferu- 
sobek sunt copii faraonului. 

În prima parte a domniei sale, Amenemhat al III-lea a ordonat 
construirea complexului său funerar de la Dahshur. Acesta era alcătuit 
dintr-un templu al văii, ale cărui urme au fost descoperite la marginea 
deşertului, edificiu care a fost legat prin intermediul unui drum de acces 
lung de 600 m de templul mortuar, actualmente complet distrus. 

La sud de drumul de acces există un complex de clădiri, probabil 
folosit pentru locuit (un palat ?) atâta timp cât a durat construirea pira- 
midei. Au fost descoperite şi resturile unor case aparținând preoților. 

Piramida în sine era din cărămidă şi avea o bază de 105 m. În inte- 
riorul ei există coridoare şi camere destinate regelui, celor două regine 
(dintre care unele pentru Aa), dar şi nişe în beneficiul ka - ului farao- 
nului. În apropierea piramidei francezul J. de Morgan a descoperit şi mor- 
mântul prințesei Nebuheteptikhered . 

Din cauza unor avarii considerabile ale piramidei, probabil în anul 
al 15-lea al domniei lui Amenemhat al III-lea, înainte de finisarea came- 
relor interioare, monumentul a fost abandonat. Prin urmare, regele şi-a 
construit un complex funerar nou, la Hawara, unde a şi fost înmormântat. 

La Hawara, o localitate aflată la intrarea în oaza Fayyum, comple- 
xul funerar al faraonului poartă amprenta structurii incintei sacre a fara- 
onului *Djoser de la Saqqara, fiind unul dintre cele mai mari (160 x 385 


m) şi mai elaborate din întregul Regat Mijlociu. 

Din piramida de cărămidă, inițial având o înălțime de 60 m, 
actualmente există o ruină de cca. 25 m, care a fost amănunțit investigată, 
între 1888-1889, de către egiptologul britanic FI. Petrie. Pe baza unor 
inscripții descoperite în anticamera mortuară, se pare că pe lângă rege, cel 
putin temporar, a fost înmormântată şi prinţesa Neferuptah. Mormântul în 
sine se remarcă prin intermediul camerei care are forma literei T, fiind 
executată dintr-un singur bloc de piatră care, după aprecierile lui Petrie, 
trebuia să aibă în jur 110 tone. Deasupra camerei mortuare a fost constru- 
ită o boltă arcuită care avea menirea de a susține interiorul edificiului. 

La sud de piramidă se află templul funerar numit de autorii clasici 
„Labirint“. Dimensiunile acestei construcții dreptunghiulare erau apreci- 
abile, după unii egiptologi de 180 x 160 m, iar după alţii mult mai mari, 
de 304 x 243 m. Probabil, din aceste motive Herodot afirma: .....Labirin- 
tul însă întrece până şi piramidele“. La origine, edificiul era destinat 
celebrării cultului funerar al faraonului, asociat cu zeul dinastic Sobek. 

Ceea ce a văzut Herodot este a doua etapă a existenței acestei 
construcţii, datând de la sfârşitul dinastiei a XXV-a, când a fost mărită 
pentru a include şi mormintele unor conducători locali. 

Ulterior, în Perioada Greco-Romană, „Labirintul“ a fost trans- 
format într-un pantheon al zeilor din oaza Fayyum. 

Există unii specialişti care consideră că termenul grec /abyrinthos 
este de origine egipteană, provenind din expresia faraonică ra-per „in- 
trarea casei“, adică a templului funerar care preceda piramida lui Amen- 
emhat al III-lea. După A. B. Lloyd, cel care a încercat o reconstruire a 
edificiului pe baza datelor oferite de săpăturile arheologice ale lui Petrie 
şi a mărturiilor autorilor clasici (mai ales Herodot, Diodor, Strabon, Pli- 
nius), labyrinthos este un cuvânt de origine indo-europeană, derivând din 
glosa lidiană /abrys „axă“, iar semnificaţia termenului este de „Casa axei 


duble“. 

Asocierea dintre „Labirint-ul“ minoic şi cel egiptean s-a datorat 
planului edificiului, descris de către Herodot după cum urmează: „Are 
douăsprezece curți acoperite, cu porțile faţă în faţă, şase spre miazănoapte 
şi şase spre miazăzi, aşezate una lăngă alta. Pe dinafară sunt înconjurate 
de unul şi acelaşi zid. Înăuntru se află două şiruri de încăperi, unul sub 
pământ, iar altul înălţat deasupra lor. Încăperile sunt trei mii la număr, la 
fiecare cat câte o mie cinci sute...“(Il. 148). 

Aproape de actualul sat Biyahmu, Amenemhat al III-lea a ridicat 
două statui de dimensiuni considerabile (cca. 20 m), care îl reprezentau şi 
care erau orientate spre Lacul Moiris / Birket Qarum. 

La fel, în oaza Fayyum a început construirea unui templu la 
Medinet Madi, destinat zeilor Sobek şi Renenutet, edificiu terminat de 
către *Amenemhat al IV-lea. În Epoca Greco-Romană, Amenemhat al 
III-lea a fost adorat în calitate de zeitate protectoare, sub numele de 
Lamares (derivat din Ni-Maat-Re ). 

La sud-est de piramida lui Amenemhat al III-lea de la Hawara, în 
1956, arheologii egipteni N. Farag şi Z. Iskander au descoperit mormân- 
tul prinţesei Neferuptah, care la origine era probabil o piramidă. Actual- 
mente suprastructura edificiului nu mai există, în schimb camera mor- 
tuară conţine încă sarcofagul şi echipamentul funerar al fiicei regelui, dar 
din păcate este inaccesibilă datorită apei freatice. 

Pentru a controla nivelul apelor Nilului în perioada de revărsare, 
Amenemhat al III-lea a amenajat zona Fayyum-ului, în special prin 
lărgirea canalului care conecta lacul Moiris / Birket Qarum şi Nilul, dar şi 
prin terminarea unor lucrări hidraulice, cum ar fi ridicarea unor baraje. 
Aceste amenajări erau absolut necesare dacă avem în vedere faptul că la 
Semna şi Kumma, existau nilometre care indicau şi pentru domnia lui 
Amenemhat al III-lea nivele ridicate ale inundaţiei Nilului. Începând cu 


anul al 5-lea de domnie a suveranului, în cele două localităţi sudice au 

fost înregistrate 18 relevee ale înălțimii apelor Nilului. Constructiile 
hidraulice ale regelui au fost consemnate şi de către autorii clasici (He- 
rodot, Diodor, Strabon şi Tacitus). 

Din cele relatate până acum reiese faptul că cele mai importante 
edificii au fost construite pe teritoriul Deltei Nilului. Există urme ale ac- 
tivității edilitare ale faraonului la Kom el-Hisn, la Bubastis (unde a fost 
construit un templu de dimesiuni mai mari, de unde provin capetele 
celebrelor statui colosale ale regelui, dar şi scenele care sunt mărturii ale 
celebrării jubileului sed), la Tanis etc. 

Pe lângă aceste localităţi mai dispunem şi de mărturii sporadice re- 
feritoare la monumentele lui Amenemhat al III-lea existente pe teritoriul 
controlat de el: la Memphis, la el-Lisht (o capelă destinată jubileului sed), 
la Abydos şi Quban (temple ridicate în cinstea zeilor Amon şi Wepwa- 
wet). 

Pe lângă consemnarea aproape anuală a fluctuaţiilor apelor Nilului 
la Semna şi Kumma, o altă activitate sistematică a faraonului a fost orga- 
nizarea unor expediţii în Sinai. Inscripţiile publicate de K.-J. Seyfried 
consemnează 21 de expediţii în special la Serabit el-Khadim, dar sporadic 
şi la Wadi Maghara şi Wadi Nasb. Cele aproximativ 60 de inscripții sunt 
mărturii ale unor expediții îndreptate spre carierele de piatră semi- 
prețioasă ale Sinai-ului. În anul al 9-lea al domniei sale, Amenemhat al 
III-lea a lărgit templul de la Serabit el-Khadim ridicat în cinstea zeiței 
Hathor, divinitate asociată cu turcoaza. 

Alte expediţii au fost întreprinse spre carierele de la Wadi Ham- 
mamat, Wadi el-Hudi şi Toshka. În conformitate cu textul unei inscripţii 
datând din anul al 10-lea al domniei sale, Amenemhat al III-lea a inau- 
gurat exploatarea minelor de galenă de la Gebel Zeit. 

Granița sudică a Egiptului rămâne stabilită la Semna, pe teritoriul 


Nubiei. In privința Asiei vestice, datele de care dispunem nu permit să 

stabilim cu certitudine natura relaţiilor avute cu prinții locali. În orice caz, 
scarabeii şi cei doi sfincşi ai faraonului descoperiţi la Ugarit, apoi un vas 
de obsidian şi de aur de la Byblos probabil reprezintă daruri ale lui 
Amenemhat al III-lea acordate conducătorilor locali. 

Deşi se pare că Egiptul de pe vremea domniei lui Amenemhat al 
III-lea era un stat centralizat , cu o administraţie bine organizată, datele de 
care dispunem în acest sens sunt reduse. Inscripţiile vorbesc de un vizir 
numit Kheti şi de mai mulți înalți demnitari care au îndeplinit funcția de 
„supraveghetor al Egiptului de Sus“. 

Din vremea domniei lui Amenemhat al III-lea datează şi cele 23 de 
documente numite Papirii de la Ramesseum, descoperite în 1896 de către 
J. E. Quibell, care cuprind şi variantele unor opere literare clasice cum ar 


fi Povestea lui Sinuhet sau Povestea ţăranului bun de gură . 


Bibl.: J. v. Beckerath, în: LdĂ I coll. 190-192; R. J. Leprohon, The Reign of 
Amenemhat III, Toronto, 1980; W. Grajetzki, The Middle Kingdom of 
Ancient Egypt, London, 2006, pp. 58-61; A. B. Lloyd, Herodotus Book II. 
Commentary 99- 182, Leiden, 1988, pp. 120-127; K.- J. Seyfried, Beiträge zu 
den Expeditionen des Mittleren Reiches in die Ostwüste, Heidelberg, 1981, pp. 
158-186; J. Vercoutter, Les barrages pharaoniques. Leur raison d’être, în: 
B. Menu, Les problèmes institutionnels de l’eau, Le Caire, 1994, pp. 315-326; 
I. E. S. Edwards, The Pyramids of Egypt, Hardmondsworth, 1988, pp. 211- 
222. 


AMENEMHAT al IV-lea (1786-1777) 


Numele de naştere: Imen-em-hat „<Zeul>Amon este la vârf“. 


Forma grecizată: Ammenemes (Manethon, Fr. 34). 


Numele de domnie: Maa-kheru-Re „Cel justificat, un Re“. 

Amenemhat al IV-lea, fiul şi urmaşul lui *Amenemhat al III-lea, 
este penultimul faraon al dinastiei a XII-a. În raport cu domniile glorioase 
ale predecesorilor săi, cea a lui Amenemhat al IV-lea este mai puţin spec- 
taculoasă, iar datele pe care le deținem sunt reduse la număr. 

În conformitate cu Canonul Regal din Torino faraonul a domnit 9 
ani, 3 luni şi 27 de zile, ceea ce pare să fie confirmat şi de un graffiti de la 
Serabit el-Khadim din Sinai. După părerea unor egiptologi însemnarea de 
pe verso-ul P. I/lahun VI: „în anul 10, prima lună a inundației, ziua a 29- 
a...“ se referă la cea mai înaltă dată a domniei lui Amenemhat al IV-lea. 
Posteritatea l-a reținut în calitate de rege legitim, astfel în Lista regală de 
la Abydos cartuşul al 65-lea conţine numele său de domnie, iar în Lista 
regală de la Saqqara apare în poziţia a 45-a. 

Vechea teorie a unei coregențe cu tatăl său, de mai puţin de un an, 
nu mai este considerată a fi valabilă. Nici raporturile sale cu ultimul fara- 
on al dinastiei, regina *Neferusobek, nu sunt clare. Probabil că era sora 
sa, poate chiar şi soția. 

Activitatea edilitară a lui Amenemhat al IV-lea se reduce la ter- 
minarea sau completarea unor monumente ale tatălui său, cea mai impor- 
tantă fiind decorarea micului templu al zeităților Renenutet şi Sobek de la 
Medinet Madi. Sfincşi aparținând suveranului au fost descoperiți la 
Abukir (în zona Deltei Nilului), la Heliopolis şi la Beiruth. 

Pentru anii 5, 6 şi 7 ai domniei sale există unele însemnări privind 
nivelurile atinse de apele Nilului la Semna, din Nubia. Pe teritoriul Sinai- 
ului a întreprins patru expediţii, care ce sunt documentate de cele trei 
inscripții de la Wadi Maghara şi de cele patrusprezece de la Serabit el- 
Khadim. Aceste expediţii, probabil având mai degrabă un caracter co- 


mercial decât militar, au avut loc în anii al 4-lea, al 6-lea, al 8-lea şi al 9- 

lea ai domniei sale. Documentele indică şi o expediţie întreprinsă în anul 
al 2-lea al domniei sale în Wadi el-Hudi. 

Vechile relații comerciale cu oraşele-state de pe coasta estică a Me- 
diteranei, în special cu Byblos-ul, vor continua să existe. Probabil prin in- 
termediul unor asemenea activităţi mercantile au ajuns în habitatul 
amintit două piese de o rară frumuseţe, actualmente în posesia Muzeului 
Britanic din Londra: un sfinx de diorit, precum şi o plachetă de aur a 


faraonului. 


Bibl.: W. Grajetzki, The Middle Kingdom of Ancient Egypt, London, 2006, p. 61; I. 
Matzker, Die Letzten Könige der 12. Dynastie, Frankfurt am Main, 1986; D. 
Franke, Zur Chronologie des Mittleren Reiches (12.-18. Dynastie). Teil 1: 
Die 12. Dynastie, în: Or. 57 (1988), pp. 113-138. 


AMENEMOPE (993-984) 


Numele de naştere: Imen-em-lpet, adică „<Zeul> Amon este în Luxor“, 
ori Imen-en-lpet, adică „<Zeul> Amon al Luxor- 
ului“. Numele este însoțit şi de epitetele meri-lmen 
„îndrăgit de < zeul > Amon şi rar de meri-Ptah 
„îndrăgit de <zeul > Ptah. 


Forma grecizată: Amenophthis (Manethon, Fr. 58, 59 a şi b). 


Numele de domnie: User-Maat-Re „Puternic prin Maat, un Re“, după 
care poate urma epitetul setep-en-lmen „alesul 
<zeului> Amon“. 

Amenemope, fiul lui *Psusennes I şi al reginei Mutnedjmet , este al 


4- lea faraon al dinastiei a XXI- a. În stadiul actual al cercetărilor este 

dificil să stabilim dacă *Siamon, viitorul suveran, era fiul lor. În orice 
caz, urmaşul direct al lui Amenemope a fost Osorkon cel Bătrân. 

Dispunem de foarte puţine date referirtoare la domnia sa. Numele 
User-Maat-Re a fost preluat de la regii ramesizi, primul care-l purtase 
fiind * Ramses al II-lea. Această opţiune a lui Amenemope denotă dorința 
faraonului de a se considera un moştenitor al Epocii Imperiului. La fel, 
legat de numele său putem scoate în evidenţă şi un alt aspect curios. Exis- 
tă cazuri în care numele de naştere şi cel de domnie ale lui Amenemope 
apar în acelaşi cartuș. În consecință, primul nume redat este cel de 
domnie, în care elementele User-Maat-Re sunt scrise prin intermediul 
unei monograme (=semn hieroglific combinat, constând aici din imaginea 
divinității care poartă pe cap semnul maat / = pana /, iar pe genunchi 
semnul user) şi al logogramei soarelui(= Re). După acestea urmează 
numele de naştere, în care glosa Imen este scrisă prin intermediul unei 
logograme (= figura zeului Amon). Se remarcă lipsa epitetelor care de 
obicei însoțeau cele două nume. 

Ca şi tatăl său, Amenemope a îndeplinit la Tanis şi funcția de „ma- 
re preot al <zeului> Amon“. Prin urmare, oraşul în cauză a fost considerat 
de către suveran Karnak-ul Nordului, iar în acelaşi timp se poate vorbi şi 
de un „transfer“ al instituţiei sacerdotale de la Karnak la Tanis. Faptul în 
sine nu presupune o sciziune teritorială a statului, deoarece la sud de 
Theba au fost descoperite cel puţin nouă morminte cu obiecte inscripţio- 
nate aparținând preoţimii thebane, texte din care reiese faptul că înalții 
prelați recunosc calitatea de rege al Egiptului de Sus şi de Jos al lui 
Amenemope. În timpul domniei sale marii preoţi ai zeului Amon la 
Karnak au fost Menkheperre, Smendes al II- lea şi Pinudjem al II-lea. 

După Manethon, Amenemope a domnit 9 ani. Actualmente nu se 
mai acceptă teoria conform căreia faraonul ar fi domnit 49 de ani. 


Confuzia s-a datorat unui text neobişnuit care apare pe o fâşie de pânză. 

Cazul merită o explicaţie mai amplă. Din punctul de vedere al cronologiei 
dinastiei a XXI-a un rol aparte revine unor însemnări care sunt prezente 
pe pânzele mumiilor bandajate sau rebandajate. Tipologic, egiptologul 
britanic K. A. Kitchen a stabilit existenţa a trei variante ale acestora. În 
prima categorie intră acele texte care conţin patru elemente: propoziția 
„bandaj executat de către“, urmată de titulatura, numele propriu şi filiația 
unui înalt preot al zeului Amon din Karnak, apoi sintagma „în favoarea 
tatălui / stăpânului, zeul ...“ şi, în cele din urmă, precizarea anului, fără a 
specifica numele faraonului. Al doilea tip conţine, în linii mari, aceleaşi 
elemente, dar la începutul sau la sfârşitul textului se menționează şi 
numele regelui sub domnia căruia au fost înscrise pânzele. În cele din 
urmă există ceea ce numim texte neobişnuite. În această categorie se 
înscrie şi următorul text: „Regele Egiptului de Sus şi de Jos Amenemope, 
anul 49“. Desigur, aceşti ani, ţinând cont de structura textelor şi de faptul 
că pânzele erau executate sub autoritatea unui înalt preot al zeului Amon, 
nu i se pot atribui lui Amenemope. După K. A. Kitchen ar reprezenta anii 
de domnie ai lui *Psusennes I, dar mult mai plauzibilă este opinia lui K. 
Jansen-Winkeln conform căreia se referă la ultimii ani de pontificat al 
marelui preot Menkheperre. 

Cercetarea actuală respinge şi ideea unei coregențe între 
*Psusennes I şi Amenemope, de cel puţin doi ani (din 991), aşa cum sus- 
ținuse K. A. Kitchen. 

Activitatea edilitară a lui Amenemope este aproape inexistentă. S- 
au păstrat blocuri de piatră provenite dintr-o capelă dedicată de faraon 
zeiței Isis, stăpâna piramidelor, la Gizeh şi un bloc de piatră de la 
Memphis, provenit de la templul zeului Ptah. 

După mărturiile Bibliei (I Regi 11, 14-22 ) putem deduce existența 


ce Aa 
1 


unor relaţii „amicale“ între Egiptul condus de către Amenemope şi rega- 


tul Edom-ului, situat la vest de Iordan, între Marea Moartă şi golful 

Aqaba. În prima jumătate a domniei sale, regele David a cucerit Edom-ul, 
al cărui prinţ moştenitor, Hadad, s-a refugiat în Egipt, unde „Faraon a dat 
o casă lui Hadad, i-a purtat de grijă de mâncare şi i-a dat moşii “( versetul 
18). Sosirea prințului în Egipt ar fi avut loc între anii 991-990. 
Amenemope a fost înmormântat la Tanis, ulterior însă *Siamon l-a 
mutat în camera inițial rezervată reginei Mutnedjmet din mormântul lui 
*Psusennes I din aceeaşi localitate. În aprilie 1940, egiptologul francez P. 
Montet a deschis mormântul intact al lui *Psusennes I. Cu acea ocazie au 
fost scoase la lumina zilei şi câteva obiecte aparținând lui Amenemope: o 
mască de aur, două pectorale, apărătoare de mâini şi inele, vase de aur şi 


de argint etc. 


Bibl.: TIP, $$ 229, 231, 371-378, 388; P. Montet, La necropole royale de Tanis, II, 
Paris, 1951, pp. 159-175; M. - A. Bonhâme, Les noms royaux dans l'Égypte 
de la Troisieme Periode Intermediaire, Le Caire, 1987, pp. 77-82; K. Jansen- 
Winkeln, în: ZĂS 119 (1992), pp. 22-37. 


AMENHOTEP I (1525-1504) 


Numele de naştere: Imen-hetep(u) „<Zeul> Amon este mulţumit“, alătu- 


ri de care apare şi epitetul heqa-Uaset „stăpânul 
Thebei“. 

Formele _grecizate: Amenophis (Manethon, Fr. 50) şi Ammenophis 
( Manethon, Fr. 53). 


Numele de domnie: Djeser-ka-Re „Cel cu forta- ka sacră, un Re“. 

Amenhotep I este cel de-al 2-lea faraon al dinastiei a XVIII-a, fiul 
lui *lahmes I şi al reginei Jahmesnefertari. Nu a fost primul născut, având 
mai mulți frați şi şase surori. 

Soţia lui a fost Jahmesmeritamon, cea care purta titulatura de „fiica 
regelui, sora regelui, marea soţie regală“. Deci, era fiica lui *lah-mes I şi 
sora lui Amenhotep I, însă nu dispunem, după cum a precizat egiptologul 
belgian C. Vandersleyen, de un document care să ateste direct faptul că 
era soția lui Amenhotep I. Mormântul ei a fost descoperit la Deir el- 
Bahari, iar trăsăturile feţei sarcofagului ne permit să precizăm că avea o 
fizionomie foarte apropiată de cea a lui Amenhotep I, deci, cel puţin pe 
baza iconografiei, se poate dovadi faptul că cei doi proveneau din aceeaşi 
familie. 

Faraonul a fost destul de tânăr când a ajuns pe tronul Egiptului, cel 
mai probabil avea 10 ani, ceea ce explică şi faptul că în primii 8 ani de 
domnie nu dispunem de nici un document cu privire la vreo acţiune 
militară a regelui. 

După Manethon, versiunea relatată de către Josephus Flavius în 
Contra Apionem, ar fi domnit 20 de ani şi 7 luni. Această dată este con- 
firmată indirect şi de inscripția unui demnitar numit Amenemhat, un 
astronom, care şi-a desfăşurat activitatea 10 ani sub domnia lui *lahmes I 
şi 21 de ani sub cea a lui Amenhotep I. La piramida lui *Djoser de la Saq- 
qara, considerată un loc de pelerinaj, există printre altele şi o inscripție în 
care se menţionează că a fost vizitată de o anumită persoană în anul al 
20-lea al domniei lui Amenhotep I. 

Deşi numele-Horus Ka waf-tau „Taurul, cel care subjugă ţările“, 
ca şi numele-nebti Aa-neru „Mare prin teamă“ sugerează că era un temut 
cuceritor, în realitate faraonul Amenhotep I a întreprins puţine campanii 
militare. Cea mai însemnată este cea din anul al 8- lea de domnie, 


îndreptată împotriva Nubiei. Evenimentul a fost redat de doi dintre ofi- 

terii suveranului. Astfel, Jahmes, fiul lui Abana, preciza în autobiografia 
sa următoarele: „...l-am transportat pe regele Egiptului de Sus şi de Jos, 
pe cel cu voce adevărată, Djeser-ka-Re, spre sud către Nubia, cu scopul 
de a extinde frontierele Egiptului...Eu m-am aflat în fruntea armatei 
noastre şi m-am luptat cu îndârjire. Maiestatea Sa a observat actele mele 
de vitejie... Am fost răsplătit cu aur şi cu două soții-sclave...“(Urk IV, 6- 
8). Acelaşi eveniment a fost descris şi în autobiografia lui /ahmes- 
penekhbet (Urk. IV, 36). 

Pe durata acestei campanii, „vice-regele“ Nubiei a fost vestitul 
Turi, iar cel mai important succes a fost anexarea teritoriului dintre 
cataractele a II-a şi a IV-a ale Nilului, respectiv Dongola, cunoscut prin 
bogăţiile sale naturale. 

În timpul domniei lui Amenhotep I se reconfirmă, după mai multe 
secole, prezența egiptenilor în Peninsula Sinai. De asemenea, sub condu- 
cerea unui oarecare Peniati, în numele faraonului începe exploatarea 
carierei de gresie de la Silsileh. 

Numele-Horus-de-Aur al lui Amenhotep I, Uah-renepet „Cel du- 
rabil prin ani“, este semnificativ pentru activitatea sa edilitară. Arhitec- 
tura epocii prezintă similitudini cu perioada domniilor lui *Mentuhotep 
al II-lea, a lui *Sesostris I şi a lui *Sesostris al III-lea. Ca atare, se poate 
vorbi de o renaştere a principiilor artistice ale Regatului Mijlociu. În acest 
sens, mărturie ne stau şi următoarele edificii de la Karnak: o copie a 
„Casei Albe“ a lui *Sesostris I, o capelă a bărcii zeului Amon situată în 
colțul vestic al templului sau blocurile de piatră găsite în interiorul 
pilonului al III-lea al templului, care reprezintă resturile unor capele şi 
sanctuare ale lui Amenhotep I. Aceste blocuri de piatră au fost degajate 
între anii 1920-1930, constatându-se că edificiile din care făceau parte au 
fost dezmembrate de către * Thuthmes I, iar ulterior reutilizate în alte 


construcții de către *Amenhotep al III-lea. Cel puţin patru dintre ele 

păstrează texte care oferă o listă cu sărbătorile religioase de pe vremea lui 
Amenhotep I, iar calendarul acestora a fost influențat de cel existent în 
timpul dinastiei a XII-a. 

Statuile care-l reprezintă pe Amenhotep I s-au inspirat, atât din 
punct de vedere stilistic cât şi iconografic, din cele caracteristice dinasti- 
ilor a XI-a şi a XII-a. Desigur, nu este vorba de o „copiere“ mecanică, ci 
de o combinare a elementelor artistice noi cu cele care predominau în 
intervalul amintit. 

Reliefurile lui Amenhotep I reflectă o diversitate stilistică datorată 
existenței mai multor „şcoli“ artistice. Astfel, faraonul apare cu trăsături 
faciale diverse, este redat într-o atitudine sobră sau chiar se observă urme- 
le unui zâmbet fin. 

Toate aceste elemente pot constitui repere cât de cât sigure care ne 
îngăduie să presupunem existența unor etape în evoluţia artistică din 
timpul domniei lui Amenhotep I. 

Unele construcții au fost dedicate de faraon părinților săi. La 
Abydos, în incinta templului zeului Osiris, a ridicat o capelă în memoria 
tatălui său *lahmes I. La Dra Abu-Naga a construit un templu destinat 
cultului reginei-mame /ahmesnefertari, apoi a reconstruit o capelă me- 
nită să celebreze sărbătorile sed ale ei. 

Blocurile de piatră descoperite la el- Kab presupun construcția unei 
capele în favoarea zeiţei Nekhbet. Alte fragmente care indică existenţa 
unor edificii provin de la Silsileh, Kom Ombo şi Elephantine. 

Măsurile luate pentru consolidarea imperiului său sunt atestate şi 
de faptul că ne-au parvenit numele şi funcţiile unor înalți demnitari ai 
domniei sale. Funcţia de vizir a fost îndeplinită de mai multe persoane: 
Tetinefer, Imhotep şi lahmesamas. Trezorierul, în egipteană „purtătorul 
de pecete“, a fost Jamu, cel care a condus şi lucrările de edificare ale 


templului zeiței Hathor la Serabit el- Khadim din Sinai. Primarul Thebei 

era un oarecare Seni, iar printre înalții funcționari ai domeniului zeului 
Amon de la Karnak îi amintim pe Minmonthu şi Parennefer. Arhitectul 
curții a fost vestitul /neni. Probabil la îndemnul acestuia din urmă au fost 
redeschise minele de turcoază din Sinai, cele de alabastru de la Bosra şi 
Hatnub, precum şi cea de gresie de la Silsileh. 

În timpul domniei lui Amenhotep I culegerea de texte magico-re- 
ligioase Amduat şi-a căpătat forma definitivă. Această „Scriere a spațiului 
ascuns“ ne prezintă călătoria zeului solar Re în lumea tenebrelor, în tim- 
pul celor douăsprezece ore ale nopţii, în urma căreia el devine dimineaţa 
Khepri, adică Soarele renăscut. 

Inscripția unui astrolog, numit Amenemhat, certifică faptul că pri- 
mul apometru a apărut în această perioadă. 

Autobiografia lui Nefer, un fost militar care a devenit medicul cur- 
tii regale, descrie faptul că a avut onoarea de a asista, alături de faraon, la 
moartea reginei-mame, lahmesnefertari. 

Muncitorii din epoca ramesidă de la Deir el-Medineh i-au ales pe 
Amenhotep I şi Iahmesnefertari protectori, ambii fiind divinizaţi la acea 
vreme. 

Domnia lui Amenhotep I ne-a furnizat şi un important papirus me- 
dical, P. Ebers, cel mai lung dintre papirii de acest gen descoperit pe teri- 
toriul Egiptului. Culegerea eterogenă posedă 110 „pagini“, cu 877 de „pa- 
ragrafe“. 

După unii egiptologi, în acest interval s-a luat decizia de a se sepa- 
ra mormântul propriu-zis al faraonului de templul său funerar. 

Studiile medicale efectuate asupra mumiei lui Amenhotep I relevă 
faptul că suveranul ar fi decedat la vârsta de 50 de ani. Mumia a fost 
descoperită în ascunzătoarea de la Deir el-Bahari, însă nu se cunoaşte cu 
exactitate localizarea mormântului său original. După unii savanţi locul 


de veci al faraonului ar fi un mormânt din necropola de la Dra Abu- 

Naga, iar după alții un mic mormânt nedecorat, neinscripționat şi jefuit 
încă din Antichitate, situat în Valea Regilor (KV 39). În orice caz, în anul 
al 16-lea al domniei lui *Ramses al IX-lea, când au fost verificate 
mormintele regale în urma unor sesizări conform cărora unele ar fi fost 
deja jefuite, cel al lui Amenhotep I era intact. Din păcate aceste informaţii 
transmise de textul Papirusului Abbott, nu localizează mormântul fara- 


onului. 


Bibl.: E. Hornung, în: LdĂ I, coll. 201-203; F. -J. Schmitz, Amenophis 1., 
Heidelberg, 1978; A. Spalinger, Three Studies on Egyptian Feasts and their 
Chronological Implications, Baltimore, 1992, pp. 1-30; I. Lindblad, Royal 
Sculpture of the Early Eighteenth Dynasty in Egypt, Stockholm, 1984, pp. 26- 
48; 67-90; C. N. Reeves, Valley of the Kings, London, 1990, pp. 3-9; L. 
Brandbury, Nefer’s Inscription: On the Death Date of Queen Ahmose- 
Nefertary and the deed Found Pleasing to the King, în: JARCE 22 (1985), pp. 
73-95; P. Ghalioungui, The Physicians of Pharaonic Egypt, Mainz am Rhein, 
1983, pp. 28, 73. 


AMENHOTEP al Il- lea (1427-1400) 


Numele de naştere: Imen-hetep(u) „<Zeul> Amon este mulțumit“, 
alături de care apar şi o serie de epitete, cum ar fi: 
netjer heqa-Uaset „un zeu, stăpânul Thebei“ sau 
netjer heqa-Iunu „un zeu, stăpânul Heliopolis-ului“. 

Forma grecizată: v. *Amenhotep I. 


Numele de domnie: Aa-kheperu-Re „Mare prin manifestări, un Re“. 

Amenhotep al II-lea a fost al 7-lea faraon al dinastiei a XVIII- a, 
fiul şi urmaşul lui * Thuthmes al II- lea. În conformitate cu documentele 
vremii, în anul al 24-lea al domniei lui *Thuthmes al IM- lea, fiul 
acestuia, Amenemhat, era considerat urmaşul desemnat, purtând titulatura 
de „fiul cel vârstnic al regelui“ şi având funcția de „supraveghetor al vite- 
lor lui Amon“. Mama prințului moştenitor a fost „marea soție regală“ 
Satjah. 

Cândva între anii 24-35 ai domniei lui *Thuthmes al III- lea, prin- 
tul Amenemhat a decedat, iar regina Satjah dispare de pe scena istoriei, 
locul ei fiind luat de Merithatshepsut a H-a , mama lui Amenhotep al II- 
lea. 

Prin urmare, moştenitorul tronului a devenit Amenhotep al II- lea, 
a cărui soție a fost Tiaa, care după unii egiptologi ar fi fost sora sa vitre- 
gă, iar după alţii chiar fiica acestuia. 

Tinereţea noului suveran, petrecută la Memphis, a fost marcată de 
o serie de activităţi „sportive“: exerciţii cu caii şi carele de luptă, tragerea 
cu arcul şi vânătoarea. Acei anii au fost reamintiți şi prin intermediul unei 
stele, numită a Sfinx-ului. Potrivit documentului „el era unul care cunoaş- 
te fiecare acţiune a lui Monthu (=zeul războiului), fără egal pe câmpul de 
luptă. El era unul care cunoştea caii, unul care nu avea egal în ...armata 
numeroasă“. Stela a fost ridicată în templul consacrat zeului Re-Harakhti, 
identificat cu marele Sfinx. După cum a subliniat B. M. Bryan, Sfinx-ul şi 
templul său au devenit un loc de celebrare a cultului strămoşilor, per- 
petuat până în Epoca Romană, inclusiv. 

În prima parte, textul „stelei Sfinx-lui“ se referă probabil la o core- 
genţă a lui Amenhotep al II-lea cu tatăl său. Acest fapt este semnalat şi în 
alte texte, dar şi de reprezentări care apar pe diverse monumente şi nu 
exclud o domnie comună a celor doi, cel puţin pentru aproximativ 2 ani şi 


jumătate. 

În favoarea acestei coregenţe pledează şi primele două acţiuni mili- 
tare conduse de Amenhotep al II- lea. 

Textele a două stele, una de la Amada şi cealaltă de la Elephantine, 
comemorează o campanie militară din anul al 3-lea al domniei. Datele 
despre succesiunea faptelor sau drumul parcurs de armata regală sunt mai 
puțin detaliate. Trupele faraonului s-au îndreptat spre districtul Takhsy, 
situat la sud de localitatea Qadesh. Scopul acțiunii militare a fost înlocu- 
irea unor şefi locali neloiali faraonului. Lipsa detaliilor privind expediția, 
fapt neobişnuit pentru frazeologia textelor din Epoca Imperiului, reflectă 
probabil o campanie nesemnificativă. Mulţi egiptologi sunt de acord 
asupra faptului că Amenhotep al II-lea a fost trimis în Retenu (Siria), de 
către tatăl său * Thuthmes al III-lea, în calitatea sa de coregent. Scopul 
acțiunii a fost întărirea prezenţei militare din acea zonă. 

Ceea ce numesc documentele vremii campania din anul al 7-lea de 
domnie este de fapt prima campanie proprie şi de anvergură a lui 
Amenhotep al II-lea. Armata regală s-a îndreptat spre Retenu (Siria) cu 
scopul de a mări frontierele regatului. Faraonul parcurge pe coasta siro- 
palestiniană un itinerar destul de bine cunoscut: de la Edom (probabil pe 
malul vestic al Orontes-lui), ajungând la oraşul Niya (ai cărui locuitori nu 
opun rezistență), apoi a fost întâmpinat de prințul Qadesh-ului (în apro- 
pierea acestui oraş va organiza o vânătoare regală), iar ultimul habitat 
atins de armatele lui Amenhotep al II-lea a fost Tell Khashbe, la vest de 
aşezarea Baalbek. După aceea armata faraonică se întoarce spre ţară, iar 
Amenhotep ajunge la Memphis. 

Mult mai amănunțit a fost descrisă campania din anul al 9-lea de 
domnie. Amenhotep al II-lea şi-a concentrat forţele spre Canaan. Micile 
regate dominate de egipteni în Retenu se pare că au fost instigate de 
oficialitățile din Mitani. Din motive propagandistice, textele egiptene 


vorbesc de capturarea unui număr incredibil de mare de prizonieri: 89. 

000 de oameni. Nu putem exclude şi posibilitatea ca cifra să se refere la 
totalul celor învinşi, supuşi şi rămaşi la faţa locului, dar în nici un caz la 
cei aduşi pe teritoriul egiptean. Cu toate acestea, campania a avut urmări 
importante. Probabil s-a încheiat un tratat de pace cu Mitani-ul, motiv 
pentru care, după campania din anul al 9-lea de domnie n-au avut loc alte 
acțiuni militare în zona siro-palestiniană. 

Amenhotep al II-lea a fost stăpânul unui imperiu care la sud se 
întindea până la cataracta a IV-a a Nilului, adică până în Napata. Numai 
câteva texte ne informează cu privire la expedițiile organizate în Kush 
(adică înspre sud) şi Punt (spre Marea Roşie). Campania nubiană ne este 
relatată de textele provenind din capela Nr. 4 de la Ibrins, care aparține 
vice-regelui Nubiei, Usersater. Captura de război cuprinde şi „50 de oa- 
meni, care conduc care de luptă“. Date referitoare la o expediție către 
Punt provin dintr-un mormânt anonim de la Theba (TT 143), aparţinând 
unui demnitar care a trăit cu siguranță sub domnia lui Amenhotep al II- 
lea. 

Un teritoriu atât de vast necesita şi o administraţie bine organizată. 
Se cunosc mai mulți mari demnitari ai perioadei, unii dintre aceştia au 
activat încă din timpul domniei lui * Thuthmes al III-lea, iar alţii erau oa- 
meni noi, de încredere, ai lui Amenhotep al II-lea. 

Astfel, Amenemopet îndeplinea funcția de vizir, iar fratele său 
(Sennefer) era „primarul“ Thebei. Faptul că Amenhotep al II-lea îi apre- 
cia reiese şi din onoarea de care se bucurau cei doi de a poseda morminte 
în Valea Regilor, deşi ambii mai aveau amenajate morminte la Sheikh 
Abd el-Gurna (TT 48-Amenemopet şi TT 42-Sennefer). 

Usersatet a crescut împreună cu viitorul rege şi alți membrii ai 
familiei regale, ajungând în cele din urmă vice-regele Nubiei. 

Qenamon l-a însoțit pe Amenhotep al II-lea în Retenu, poseda mai 


mult de 80 de titluri şi epitete, dar cea mai importantă demnitate pe care o 

deţinea a fost cea de „administrator al Peru-nefer“, adică al reşedinţei re- 
gale şi al bazei navale a regelui de lângă Memphis. 

Comanda efectivă a armatei i-a revenit lui Amenemheb. Mormân- 
tul său theban (TT 85) este important datorită faptului că prin intermedi- 
ul inscripţiei biografice pe care o conservă aflăm că înaltul demnitar a 
îndeplinit funcții militare şi în timpul domniei lui * Thuthmes al III-lea. 

Activitatea edilitară a lui Amenhotep al II-lea s-a înfăptuit prin 
intermediul arhitectului Minmose, cel care poseda două titulaturi sem- 
nificative: „şef al construcțiilor în templele tuturor zeilor“ (Urk. IV, 
1443.1) şi „supraveghetor al lucrărilor de construcţii în templele zeilor 
Egiptului de Sus şi de Jos“(Urk. IV, 1448, 14). Cu alte cuvinte, Minmose 
a fost responsabil cu restaurarea, construirea şi păstrarea templelor, înde- 
plinind rolul de arhitect şef, având însă şi o titulatură religioasă semni- 
ficativă. 

Principalele edificii şi monumente ale lui Amenhotep al II-lea exis- 
tă la Amada (templul său şi al lui *Thuthmes al III-lea), la Buhen 
(templul nordic dedicat zeilor Horus, Min, Isis şi Hathor), la Gizeh 
(templul dedicat Sfinx-ului), la Heliopolis (un obelisc), la Hermopolis 
(unde, după textul inscripţiei unui demnitar theban, Amenhotep al II-lea a 
construit un palat în 2 zile !), la el-Kab (un templu, ulterior mărit de 
* Ramses al II-lea), la Theba-malul vestic (un templu mortuar, iar la Deir 
el-Bahari a completat templul mortuar al lui * Thuthmes al III-lea). 

Trebuie remarcat faptul că în primii 3 ani de domnie construcțiile 
au fost edificate în numele ambilor faraoni, al regelui şi al coregentului 
său, adică *Thuthmes al III-lea şi Amenhotep al II-lea. În acelaşi interval, 
la Karnak, ambii au participat la campania de discreditare a monu- 
mentelor aparținând reginei *Hatshepsut. După această acțiune de înde- 


părtare a numelui fostei suverane, a început construirea templului lui 

Amenhotep al II-lea de la Karnak, unde s-a celebrat sărbătoarea sed, edi- 
ficiu situat în zona complexului dedicat zeului Amon. 

O asemenea activitate edilitară reflecta fără doar şi poate abilitatea 
suveranului de a organiza treburile interne ale ţării, dar şi starea econo- 
mică a Egiptului la acea vreme. Pe bună dreptate, numele său nebti era 
„Măreţ prin forța sa, cel care este încoronat la Theba“. 

O menţiune specială merită mormântul său din Valea Regilor (KV 
35), descoperit de egiptologul francez V. Loret în 1898. În primul rând, 
până la descoperirea mormântului lui * Tutankhamon de către H. Carter 
(1922), Amenhotep al II-lea a fost singurul faraon egiptean al cărui 
sarcofag şi a cărui mumie au fost descoperite în mormântul propriu. Pe de 
altă parte, preoţii egipteni au folosit ulterior mormântul lui Amenhotep al 
II-lea drept „ascunzătoare“ pentru şaisprezece mumii, printre care cele 
mai cunoscute sunt cele ale lui *Thuthmes al IV-lea,* Amenhotep al II- 
lea, *Merenptah, * Ramses al IV-lea, *Ramses al V-lea, *Ramses al VI- 


lea, Sethi al II-lea etc. 

E. Hornung, în: LdĂ I, coll. 203- 206; C. Zivie, Giza au deuxième 
millénaire, Le Caire, 1976, pp. 66-69; C. Lalouette, Thèbes ou la naissance 

AMENHOTEP al III-lea (1390-1352) 


Numele de naştere: Imen-hetep(u) „<Zeul> Amon este mulțumit“, 


alături de care apar şi epitetele netjer heqa-Uaset 

„un zeu, stăpânul Thebei“, hegqa-Uaset „stăpânul 
Thebei“ ori iua-Re „urmaşul lui Re“. 
Forma grecizată: Amenophis (Manethon, Fr. 52-53). După W. G. 
Waddell, cel care a oferit ediția de bază a operei lui 
Manethon, Amenhotep al III-lea ar fi fost numit Horos 
de către preotul egiptean. 


Numele de domnie: Neb-Maat-Re „Stăpânul adevărului, un Re“. 


Amenhotep al III-lea, fiul lui * Thuthmes al IV-lea şi al reginei Mu- 
temweya, este al 9-lea faraon al dinastiei a XVIII-a. După varianta trans- 
misă de către Josephus Flavius a operei manethoniene, Amenhotep al I- 
lea ar fi domnit 38 de ani şi 7 luni, iar o inscripție de la palatul din Mal- 
qata pare să confirme acelaşi număr de ani. 

Faraonul a moştenit un vast imperiu care se întindea din Siria de 
nord pânâ la cataracta a V-a. A avut o domnie prosperă care îl situează 
printre cei mai prolifici constructori ai Egiptului antic. Diferitele nume şi 
titulaturi pe care le purta îl caracterizau ca un suveran perfect, cel care 
întruchipa legea, ordinea şi cel care menținea stabilitatea imperiului său. 
Spre sfârşitul domniei Amenhotep al III-lea şi-a schimbat numele tradi- 
tionale, printre care numele-Horus caracteriza probabil cel mai bine 
întreaga sa domnie: „Conducătorul conducătorilor, rege mare prin glorie 
la Theba“. 

Numele de domnie a fost însoţit şi de o serie de epitete, dintre care 
predominau cele cu aspect solar cum ar fi: „urmaşul lui Re“(iua-Re), „cel 
ales de către Re“(setep-en-Re), însă cel preferat de Amenhotep al III-lea 
a fost „discul solar orbitor“(Iten tjehen). 

Mama sa Mutemweya a fost o soție secundară a lui * Thuthmes al 
IV-lea, ea primind rangul de „marea soţie regală“ numai după accesiunea 


la tron a lui Amenhotep al III-lea. „Camera naşterii“ din templul de la 

Luxor prezintă scene interesante cu privire la originea faraonului. Zeul 
Amon-Re, deghizat în * Thuthmes al IV-lea, este cel care o vizitează pe 
Mutemweya, iar împreună îl vor concepe pe Amenhotep al III-lea. 

În conformitate cu documentele epocii, din anul al 2-lea al domniei 
sale, Amenhotep al III-lea era deja căsătorit cu „marea soţie regală“, 
regina Teye. Părinții ei erau Yuya şi Tuya, al căror mormânt (KV 46) a 
fost descoperit în 1905 de americanul Th. Davis. Pe baza analizei titu- 
laturilor lui Yuya acesta se pare că era originar din Akhmim, însă scrierea 
numelui prin intermediul elementelor silabice nu exclude o probabilă 
origine străină. 

Faptul că Teye nu era „prinţesă regală“ i-a determinat pe unii egip- 
tologi să susțină ideea conform căreia, cel puţin din a doua jumătate a 
dinastiei a XVIII-a, dreptul la succesiune al faraonilor nu se transmitea pe 
linie feminină. Din aceste motive Amenhotep al III-lea nu s-a căsătorit cu 
o „moştenitoare“ regală. 

Cu toate acestea, rolul jucat de regina Teye în timpul domniei lui 
Amenhotep al III-lea a fost considerabil, mulţi savanţi considerând-o 
partenerul „divin“ al regelui, ceea ce în opinia lor a servit ulterior ca 
exemplu pentru cuplurile *Akhnaton-Neferiiti şi *Ramses al II-lea- 
Nefertari. Teye apare deseori în grupuri statuare împreună cu soțul ei pe 
diferite stele funerare, dar şi pe reliefurile mormintelor şi ale templelor. 
Regina purta un nou atribut al ei, coroana hathorică, dar a fost repre- 
zentată şi sub forma unui sfinx care se luptă cu inamicii haosului. Până 
acum asemenea reprezentări erau rezervate în exclusivitate faraonului. 

Amenhotep al III-lea a construit în favoarea ei un templu în Sudan- 
ul nordic, la Sedeinga, unde a fost adorată ca o manifestare a zeiţei Ha- 
thor. 

Amenhotep al III-lea şi Teye au avut mai mulți fu, unul dintre aceş- 


ta fiind un anumit Thuthmes, care a îndeplinit o funcţie sacerdotală 

înaltă, fiind mare preot al zeului Ptah din Memphis, însă a decedat 
înaintea tatălui său. Mult mai important a fost urmaşul faraonului, adică 
viitorul *Akhnaton. Cuplul regal a avut şi patru fiice: Sitamon, 
Henuttaneb, Isis şi Nebetah. 

În conformitate cu o expresie a inscripţiei din mormântul tutorelui 
prinţului Amenhotep, adică demnitarul Hegarneheh, * Thuthmes al IV-lea 
i-a recunoscut fiului său calitatea de moştenitor al tronului, numindu-l : 
„fiul regelui din corpul său“. Totuşi, prinţul nu va accede la tron decât du- 
pă moartea lui *Thuthmes al IV-lea, la o vârstă destul de fragedă. După 
unii specialişti, evenimentul a avut loc între anii 10-12 ai vieții lui 
Amenhotep al III-lea. 

Datele de care dispunem în privința primilor 2 ani de domnie 
certifică faptul că din ordinul noului faraon au fost redeschise carierele de 
calcar de la Tura şi Deir el- Bersheh (în Egiptul de Mijloc). Decizia în 
cauză era o motivare a programului edilitar al regelui. 

La fel, din perioada de început a domniei datează şi singurele măr- 
turii cu privire la trimiterea unei expediţii de pedepsire a unor triburi 
nubiene din zona Kush-ului. Victoria repurtată de trupele faraonului a 
fost comemorată prin intermediul a trei stele rupestre săpate pe stâncile 
de la Assuan şi insula Sai. 

Printre documentele reprezentative ale domniei lui Amenhotep al 
III-lea se înscriu şi scarabeii comemorativi, descoperiţi într-un număr re- 
lativ mare (cca. 200 de exemplare) care cuprind o arie de răspândire vas- 
tă, de la Rash Shamra -Ugarit până în localitatea Soleb din Sudan. 

Din punct de vedere tipologic aceste de obiecte se pot împărții în 
cinci categorii, în funcție de textul înscris pe suprafața plată a scarabeului. 

O primă categorie, destul de rară, o reprezintă acei scarabei care 
prin intermediul textului lor descriu vânarea taurilor sălbatici în anul al 2- 


lea al domniei faraonului. Textul precizează faptul că animalele au fost 

depistate „în deşertul regiunii Shetep-ului (probabil în Wadi Natrun)“, iar 
faraonul a navigat spre regiune, unde a ajuns spre dimineață. Vânătoarea 
propriu-zisă a avut loc din carul de luptă al suveranului, care numai într-o 
singură zi a reuşit să captureze 56 de tauri sălbatici. Mai mult ca sigur, 
această vânătoare a avut un rol simbolic, acela de a învinge forţele răului, 
încarnate în animale şi prin urmare de a asigura triumful ordinii univer- 
sale. 

O altă categorie o reprezintă cele aproximativ 123 de scarabei 
comemorativi care înregistrează uciderea a 110 lei de către „propriile 
săgeți“ ale lui Amenhotep al III-lea. Aceste piese sunt datate din anul 1 al 
domniei, până în cel de-al 10-lea. 

Un număr foarte redus de scarabei comemorativi posedă un text 
prin intermediul căruia se relatează despre venirea prinţesei Gilukhepa 
din Mitani, împreună cu 317 femei din anturajul ei, toate intrând în hare- 
mul regal. 

Din anul al 11-lea al domniei regelui datează acei scarabei care 
prin textele lor redau construirea de către suveran a unui lac artificial în 
favoarea reginei Teye. Textul pieselor este după cum urmează: „„...Maies- 
tatea Sa a ordonat construirea unui lac în favoarea marii soţii regale Teye, 
ca ea să trăiască veşnic, în oraşul ei Djarukha (probabil o localitate lângă 
Akhmim, modernul Sohag). Lungimea ei este de 3700 de coţi şi lățimea 
de 700 coţi. < Maiestatea Sa > a celebrat Sărbătoarea inaugurării lacului 
în luna a 3-a a anotimpului inundației, ziua a 16-a...“. 

Un alt grup este alcătuit de cca. 56 de scarabei comemorativi care 
prezintă originea reginei Teye şi precizează limitele imperiului egiptean. 
În literatura de specialitate aceste piese au fost numite greşit „scarabei ai 
căsătoriei“, crezându-se că textul lor se referă la căsătoria dintre Amen- 
hotep al III-lea şi regina Teye de la începutul domniei faraonului. Însă 


textul lor nu menţionează un asemenea eveniment, iar după prezentarea 

titulaturii lui Amenhotep al III-lea urmează următoarele propoziții: 
„marea soţie regală Teye, ca ea să trăiască. Numele tatălui ei este Yuya. 
Numele mamei ei este Tuya. Ea este soția unui rege puternic ale cărui 
graniţă sudică este la Karoy, iar cea nordică la Naharina“. Textul este im- 
portant prin faptul că pentru prima dată în istoria faraonică sunt menţi- 
onate numele membrilor familiei unei regine, dar şi asocierea limitelor 
imperiului egiptean cu soția unui faraon. Oamenii de ştiinţă numesc acest 
grup de obiecte „scarabeii Teye“. 

O remarcă importantă se impune în legătură cu datarea acestor sca- 
rabei comemorativi. Cu toate că piesele menţionează diferiți ani în care 
au fost executate, specialiştii sunt de părere că au fost confecționate în 
anul al 11-lea al domniei lui Amenhotep al III-lea, în acelaşi atelier şi au 
fost puse în circulație concomitent. Aceste piese urmau să marcheze eve- 
nimentele principale ale domniei faraonului până la acea dată, scoțând în 
evidenţă „tinereţea“ faraonului. 

Documentele din perioada mijlocie a domniei lui Amenhotep al 
III-lea sunt reduse la număr. Un decret regal datând din anul al 20-lea al 
domniei faraonului se referă la inaugurarea unui templu de dimensiuni re- 
duse, edificiu care a purtat denumirea de Nebnefer. De la palatul din 
Malqgata provin o serie de inscripții hieratice înscrise pe fragmente de 
vase ceramice, acoperind intervalul anilor de domnie 20-29. 

Ținând cont de datele de care dispunem, începând cu anul al 29-lea 
de domnie, Amenhotep al III-lea şi-a mutat reşedinţa la Theba. Până la 
acea dătă faraonii dinastiei a XVIII-a şi-au petrecut marea majoritate a 
timpului lor la Memphis, vizitând Theba numai cu prilejul unor mari săr- 
bători religioase. Nu este exclus faptul că Amenhotep al III-lea să fi decis 
această mutare întocmai datorită serbării jubileului său sed. 

Faraonul şi-a sărbătorit jubileul de reîntinerire şi de reconfirmare a 


domniei în anii de domnie 30, 34 şi 37, evenimente care au avut loc la pa- 

latul din Malqata, numită în antichitate „Casa bucuriei“(Per-Hay), com- 
pusă dintr-un templul al zeului Amon şi o sală specială dedicată celebră- 
rii sărbătorii propriu-zise. 

În legătură cu atestarea primei sărbători sed dispunem de urmă- 
toarele surse: inscripțiile templului de la Soleb din Sudan, fragmentele de 
reliefuri provenite de la templul mortuar al regelui de la Kom el-Hatan 
din Theba, reliefurile din templul zeului Khonsu de la Karnak, scenele 
din templul mortuar al lui Amenhotep, fiul lui Hapu. La acestea se adaugă 
şi informațiile transmise de textele din mormintele a doi demnitari the- 
bani: Khaemhat „supraveghetorul celor două hambare“(TT 57) şi Khe- 
ruef, intendent al reginei Teye (TT 192). 

Cea de-a doua sărbătoare sed este documentată prin textele înscrise 
pe vasele de ceramică de la palatul din Malqata, ele amintind de mari can- 
tități de provizii necesare celebrării jubileului. 

Cea de-a treia şi ultima sărbătoare sed a lui Amenhotep al III-lea 
este atestată de textele provenite din mormântul theban al demnitarului 
Kheruef. 

Deşi nu deţinem date suficiente în legătură cu modalitate de desfă- 
şurare a sărbătorii propriu-zise, ştim că ele au fost pregătite minuţios de 
către anturajul suveranului. Textele chiar amintesc faptul că „„...generaţii 
întregi, încă din epoca strămoşilor, n-au celebrat riturile jubileului sed...“, 
afirmaţie care desigur are o valoare propagandistică, dorind să accentueze 
importanța sărbătorii. La aceste evenimente ale curții regale au participat 
regina, prinţesele regale, oficialii statului, dar ele au avut şi un larg ecou 
internațional, fapt dovedit de textele tăbliţelor de lut din corespondenţa 
diplomatică a regelui de la el-Amarna. 

Alături de *Ramses al II-lea, Amenhotep al III-lea este unul dintre 
cei mai mari edili ai Egiptului faraonic, construcțiile sale fiind atestate din 


regiunea Deltei Nilului până la cataracta a III-a a Nilului, în Nubia. Din 

nefericire marea majoritate a acestor monumente ne-au parvenit prin in- 
termediul unor fragmente, deoarece succesorii lui Amenhotep al III-lea 
ori le-au distrus, ori ele au servit drept carieră de piatră chiar şi pentru 
epocile moderne. Spre exemeplu, despre templul lui Amenhotep al III-lea 
de la Memphis, numit „Neb-Maat-Re, unificat cu (zeul) Ptah“, posedăm 
informaţii numai prin intermediul unei inscripţii autobiografice gravată pe 
o statuie a demnitarului însărcinat cu executarea construcției, Amenhotep. 
În Fayyum, la Kom Medinet Gurob, se găsesc urmele unui palat al hare- 
mului regal, iar în Egiptul de Mijloc a fost construit un templu dedicat 
zeului Horus din Hebenu ( modernul Kom el-Ahmar). La Hermopolis, în 
incinta templului zeului Thoth, Amenhotep al III-lea a ordonat ridicarea a 
patru statui de babuini, dintre care una având o înălțime de 4,5 m. 

Cele mai multe monumente au fost edificate în regiunea Thebei, 
marea majoritate a lor fiind documentată atât prin intermediul mărturiilor 
arheologice, cât şi a celor epigrafice. După estimările egiptologului bri- 
tanic B. J. Kemp, oraşul de pe malul estic al Nilului la Karnak avea o su- 
prafață de cca. 600 ha şi aproximativ 90.000 de locuitori. Demn de re- 
marcat este faptul că înainte de domnia lui Amenhotep al III-lea partea 
sudică a Thebei, pe ambele maluri, era aproape goală. Excepţie fiind, pe 
malul vestic, micul templu al zeului Amon de la Medinet Habu şi, pe ma- 
lul estic, un templu construit la Luxor de către *Hatshepsut şi * Thuthmes 
al III-lea. Un mare merit al faraonului a fost faptul că în acele locuri unde 
existau deja constucţii le-a respectat şi eventual le-a lărgit. Pilonul X de la 
Karnak a fost construit din ordinele sale. Nu este exclus nici faptul ca 
Amenhotep al III-lea să fi construit prima variantă a templului zeului 
Khonsu de la Karnak, ulterior modificat de către * Ramses al III-lea. 

Interesant de remarcat este faptul că la Luxor a distrus templul 


existent până la acea dată şi a construit unul nou, numit „Sanctuarul sudic 

al lui Amon“, pentru a-l deosebi de cel nordic de la Karnak al aceluiaşi 
zeu. 

Trecând pe malul vestic al fluviului, cândva exista templul său 
mortuar, iar la sud-vest de acesta era complexul de palate de la Malqgata, 
care pe lângă elementele descrise mai sus cuprindea şi o zonă reziden- 
tală, cu palatul regal propriu-zis. Celebre sunt cele două statui colosale 
ale regelui (înalte de aproximativ 21 m), care se află la locul unde cândva 
exista intrarea în templul mortuar al regelui (astăzi Kom el -Hatan). Blo- 
curile de piatră au fost extrase de la minele de la Gebel el-Ahmar şi 
transportate la Theba sub îndrumarea demnitarului Amenhotep, fiul lui 
Hapu. Ulterior, ele au fost sculptate de o echipă de artişti aflată sub 
conducerea lui Men, tatăl sculptorului Bek, cel care a avut un rol hotărâtor 
în introducerea unui nou stil artistic sub Amenhotep al III-lea, dar ulterior 
a fost şi cel care a elaborat stilul propriu al Epocii Amarna. Numele mo- 
dern al acestor două statui este „Coloşii lui Memnon“. Denumirea pro- 
vine din asocierea acestora, în epoca antichității clasice, cu prinţul ethi- 
opian Memnon, fiul zeiţei Aurora, cel care a participat la războiul Trou. 
În timpul cutremurului din anul 27 î. Hr., ele s-au fisurat, în special cea 
nordică, iar circulația aerului a emis anumite sunete, care au fost asociate 
cu o chemare a lui Memnon adresată mamei sale, zeiţa Aurora. Pentru 
„cânta“ în continuare, în secolul III d. Hr., Septimius Severus a dispus res- 
taurarea ei. Prin urmare, statuia „a amuţit“. 

Alte monumente ridicate din ordinul lui Amenhotep al III-lea, la 
sud de Karnak, au fost: o mică capelă dedicată zeiţei vultur Nekhbet de la 
el-Kab, o capelă de la Elephantine dedicată zeului Khonsu (construcție 
din nefericire distrusă în 1822, dar desenele ei s-au păstrat în celebra 
„Description d'Egypte“*). 

Pe teritoriul Nubiei semnalăm la Aniba construirea unei părți a 


templului zeului Horus, la Soleb edifică „Fortăreaţa lui Khaemmaat“, iar 

la Sedeinga există un templu dedicat atât cultului propriu cât şi cel al re- 
ginei Teye, în timp ce la es-Sebua beneficiem de o mică capelă unde a 
fost adorat Amenhotep al III-lea cel divinizat. 

Două probleme principale se ridică referitor la domnia marelui fa- 
raon: a existat o coregență cu *Akhnaton şi dacă faraonul a fost divinizat 
încă în timpul vieții sale. Ambele au fost şi desigur vor fi investigate de 
către specialişti, care au opinii diferite. În prezenta lucrare am acceptat 
argumentele acelor egiptologi care exclud orice coregenţă între cei doi 
suverani. În privinţa celei de-a doua problematici, admitem că divinizarea 
lui Amehotep al III-lea se poate dovedi cu certitudine cel puţin pe teri- 
toriul Nubiei. Totuşi, se impun anumite precizări în legătură cu ideologia 
regală. Cu excepția reginei *Hatshepsut şi a lui Amenhotep al III-lea, toţi 
regii dinastiei aveau în componența numelui elementul heperu, adică 
„manifestarea...(unui zeu)“. Amenhotep al III-lea a fost „Stăpânul Maat- 
ului...“, apelativ care implica un oarecare statut divin deoarece Maat-ul - 
„ordinea“ - a fost, înainte de toate, o prerogativă a zeului Soare. Preluarea 
epitetului Iten-tjehen „Discul solar orbitor“ a avut drept rezultat 
creşterea influenţei unei ipostaze a zeului solar, Aton. 

În conformitate cu reprezentările egiptene antice, Egiptul de pe 
vremea domniei lui Amenhotep al III-lea pare a fi un imperiu care stăpâ- 
nea efectiv lumea egeeană, dar şi teritoriul dintre Tigru şi Eufrat. Reali- 
tatea istorică este însă alta. Cu toate acestea trebuie notat faptul că rela- 
tiile internaționale ale Egiptului erau mult mai diversificate acum decât în 
alte epoci, iar cultura lui era mai cosmopolită decât altă dată. 

Regiunile Siriei şi ale Palestinei, precum şi ale Sinai-ului sunt efec- 
tiv stăpânite de către faraon, din cauza lipsei unor rivali, dar şi datorită 
faptului că oraşele-state din zonă nu erau destul de puternice pentru a ri- 


posta din punct de vedere militar. 

În cazul zonei Mării Egee, a Anatoliei şi a aşa-numitei Mesopo- 
tamii relaţiile sunt de altă natură. În anul 1964, o echipă de egiptologi el- 
vețieni sub conducerea lui H. Ricke a descoperit în colţul nord-vestic al 
templului funerar de la Kom el-Hatan şi cinci socluri ale unor statui colo- 
sale. Pe cel de-al cincilea, cunoscut şi sub numele de „lista egeeană“, s-au 
păstrat patrusprezece nume, redate prin intermediul scrierii silabice, care 
sunt aşezări şi regiuni din zona Mării Egee. Cele mai importante nume se 
referă la keftiu(= numele egiptean pentru Insula Creta şi minoienii Epocii 
Bronzului), tanaiu(>numele minoienilor, danaoi, din Epoca Bronzului 
Târziu din Peloponez), Mukanu (Micene), Baishatai (Phaistos), Kutunai 
(Kudonia), Kunusha (=Knossos), Mizani (= Messana), Kutaira (Kuthera), 
Likata (=Luktos) şi Digais (= Thebais). 

Sursa amintită nu este unică în privinţa menţionării unor etnonime 
şi toponime egeene din timpul domniei lui Amenhotep al III-lea. Spre 
exemplu: Papirusul medical din Londra 11, 4-6 prezintă expresii medicale 
în „limba keftiu“. Apoi, numele Keftiu şi Tanaiu apar pe o coloană a tem- 
plului lui Amenhotep al III-lea de la Soleb din Nubia, iar cel de-al doilea 
etnonim este prezent şi într-o inscripţie a templului zeului Amon-Re din 
Karnak. 

Până nu demult, prezenţa acestor nume a fost interpretată în sensul 
supunerii de către egipteni a popoarelor din zona Mării Egee. Actual- 
mente savanții sunt mult mai circumspecţi: prezenţa lor pe o serie de mo- 
numente faraonice din timpul domniei lui Amenhotep al III-lea reprezintă 
mărturii ale unor relații comerciale în cazul minoienilor din Creta şi de 
natură diplomatică cu noua putere a regiunii, adică cu micenienii din 
Grecia continentală. 

Relațiile dintre Amenhotep al III-lea şi teritoriul Anatoliei sunt la 
fel documentate de inscripții. Țara Hatti apare în patru liste geografice: de 


la Kom el-Hatan, la Soleb, templul din Karnak şi Scrisoarea el-Amarna 

nr. 31. Un alt regat de pe teritoriul Anatoliei, Arzawa, situată în partea ei 
de sud-vest, apare în listele de la Kom el-Hatan, Soleb, dar şi în Scrisorile 
el-Amarna Nr. 31-32, acestea din urmă referindu-se la căsătoria dintre 
Amenhotep al III-lea şi fiica regelui Tarkhudarudu din Arzawa. Aruşna, 
un stat în sud-vestul Anatoliei apare la Soleb. 

Realțiile dintre Egipt şi Hatti în timpul domniei lui Shuppiluliuma 
erau de natură diplomatică, însă nu neapărat de bună prietenie. Amenho- 
tep al III-lea a încercat deseori să contracareze puterea crescândă a rega- 
tului din Hatti prin încheierea unor alianțe cu Mitani-ul, Arzawa şi mi- 
cenieni, la care se adaugă şi Babilonul. Acest aspect reiese şi din cores- 
pondența diplomatică de la el-Amarna purtată de faraon cu regii Babilo- 
nului, Mitani-ului şi al Arzawei, în care aceşti suverani se adresau fara- 
onului egiptean prin intermediul expresiei „fratele meu“. 

Mormântul lui Amenhotep al III-lea se găseşte în partea vestică a 
Văii Regilor (KV 22), fund descoperit de către expediția franceză din 
1799, ulterior investigat de către H. Carter. Arheologul britanic a desco- 
perit şi a reuşit să demonstreze faptul că inițial mormântul a fost conceput 
pentru * Thuthmes al IV-lea. Pe baza unor obiecte înscrise descoperite în 
mormânt se crede că alături de Amenhotep al III-lea a fost înmormântată 
şi regina Teye. Scenele de la el-Amarna o înfăţişează pe regină, care a 
trăit cu cel puţin zece ani mai mult decât soţul ei, dar ulterior, după 
decesul ei, a fost readusă la Theba. 

Mai mult ca sigur, preoții thebani au mutat corpul lui Amenhotep 
al III-lea în celebra ascunzătoarea din KV 35. Există şi o altă opinie, cea 
a profesorilor E.Wente şi ].Harris, care examinând presupusa mumie a lui 
Amenhotep al III-lea au ajuns la concluzia că ea ar fi cea a lui *Akh- 


naton sau eventual a lui *Ay. 

AMENMESSU (1205-1201) 


Numele de naştere: Imen-mesi-su „Amon este cel care l-a născut“, urmat 
de epitetul „stăpânul Thebei“(heqa-uaset). J. von 
Beckerath, şi nu numai, menționează şi o altă variantă 
a numelui: Mesi(după P. Salt 124, rt. 2.18), însă 
personal nu agreăm o atare identificare. 


Numele grecizat: Ammenemnes (Manethon, Fr. 55). 


Numele de domnie: Men-mi-Re „Cel durabil, asemănător lui Re“ la care 


se adăuga epitetul setep-en-Re „alesul lui Re“. 


Faraon al dinastiei a XIX-a, Amenmessu reprezintă un personaj 
controversat al istoriei Egiptului antic. Cel puțin până în prezent, se cu- 
nosc puținee date despre domnia sa, majoritatea referințelor existente 
conduc spre supoziții care împart specialiştii în mai multe tabere. Nu ne 
rămâne decât să încercăm să prezentăm aceste opinii, fără a avea certi- 


tudinea dacă una este mai corectă decât cealaltă. 

În prezentul lexicon îl vom considera al 5-lea faraon al dinastiei a 
XIX-lea, probabil fiul lui “Merenptah şi al reginei Takhat, ori eventual 
unul dintre numeroşii fii ai lui *Ramses al II-lea. În legătură cu Takhat se 
poate afirma că era o soție secundară a lui *Merenptah. Alţi savanți nu 
exclud posibilitatea ca *Tauseret, soția lui Sethi al II-lea, a fost sora lui. 

Cândva s-a propus că soția lui Amenmessu a fost o femeie numită 
Baketwerel, dar în urma analizei mormântului lui Amenmessu s-a ajuns la 
concluzia că persoana în cauză, soția lui *Ramses al IX-lea, a uzurpat 
sepultura faraonului (KV 10), adăugându-şi propriile scene şi inscripții. 

Amenmessu nu a fost în nici un caz urmaşul desemnat al lui 
*Merenptah. Dacă ar fi să dăm crezare britanicului K. A. Kitchen, cel 
care se poate considera cel mai bun cunoscător al Epocii Ramsizilor, 
atunci trebuie scos în evidență faptul că Amenmessu a uzurpat tronul de 
la urmaşul legal al lui *Merenptah, Serhimerenptah, folosindu-se de unul 
din motivele: ori de o slăbiciune momentană a prinţului moştenitor, ori de 
preluarea puterii când prințul se afla undeva în Asia. Pe baza unui docu- 
ment publicat de acelaşi egiptolog(KRJ IV, 228), Amenmessu ar fi domnit 
4 ani. Interesant de remarcat este faptul că după Manethon(Fr. 55) fara- 
onul a condus destinele Egiptului timp de 5 ani. 

Foarte probabil Serhimerenptah este una şi aceeaşi persoană cu 
Sethi al II-lea, despre care se crede că a urmat la tron după Amenmessu. 
În legătură cu ordinea de domnie a faraonilor părerea specialiştilor diferă. 
Unii dintre ei afirmă faptul că în mormântul faraonului cartuşele lui Sethi 
al II-lea au fost şterse, apoi revopsite, ceea ce ar demonstra faptul că 
domnia lui Sethi al II-lea a fost temporar întreruptă de către fratele său 
vitreg. R. Krauss şi A. Dodson au susținut faptul că Sethi al II-lea a fost 
succesorul imediat al lui *Merenptah. Ca atare, Amenmessu nu l-a succe- 


dat la tron pe *Merenptah, ci a fost un uzurpator care a preluat puterea 

cândva între anii 2 şi 4 al domniei lui Sethi al II-lea în Egiptul de Sus şi 
în Nubia. 

Acelaşi savanţi, germanul R. Krauss şi britanicul A. Dodson, au 
sugerat că Amenmessu este una şi aceeaşi persoană cu vice-regele din 
Kush, Messuwi. Argumentele lor au fost combătute pe bună dreptate de 
americanul F. Yurko cel care a scos în evidență faptul că mai multe 
reprezentări ale lui Messuwi din templele nubiene n-au fost efațate de 
către Sethi al II-lea, în comparaţie cu cele ale lui Khaemter, în acelaşi 
timp şi vizir al lui Amenmessu. Evident, aşa ceva era imposibil dacă 
Amenmessu şi Messuwi ar fi fost una şi aceeaşi persoană. Mai mult, 
există dovezi conform cărora Messuwi a fost înmormântat la Aniba încă 
în timpul domniei lui *Merenptah, ca atare nu avea cum să fie identic cu 
Amenmessu. 

Pornind de la un pasaj din P. Salt 124, unde apare numele propriu 
Mesi, acelaşi R. Krauss a sugerat că acesta este identic cu faraonul 
Amenmessu, iar între „povestea“ acestuia şi cea a lui Moise relatată de 
Biblie sunt asemănări. 

Alți specialişti cred că opera literară cunoscută sub numele de 
Povestea celor doi fraţi, care este amintită pentru prima dată sub domnia 
lui Sethi al II-lea, nu este altceva decât o variantă a conflictului dintre 
Amenmessu şi Sethi al II-lea mutată pe tărâm literar. Oricum, această 
ipoteză este mult mai plauzibilă decât cea referitoare la presupusa iden- 
titate dintre Amenmessu şi Moise. 

Numărul monumentelor care au aparținut lui Amenmessu sunt re- 
duse la număr. Cândva în templul lui Amon din Karnak se aflau 6 statui 
de cuarț aparținând faraonului, ulterior faţa lor a fost distrusă, iar obiec- 
tele au fost reînscrise cu numele lui Sethi al II-lea. Amenmessu a 
restaurat un sanctuar de dimensiuni reduse, din timpul domniei lui 


* Thuthmes al III-lea, care cândva era în faţa templului de la Tod. 

Mormântul lui Amenmessu a fost cel numit KV 10 din Valea Regi- 
lor, cel care a fost uzurpat ulterior de către Sethi al II-lea şi de rudele lui 


*Ramses al IX-lea. 


Bibl.: R. Krauss, Untersuchungen zur König Amenmesse(1. Teil), în: SAK 4(1976), 
pp. 161-199; (2.7eil), în: SAK 5(1977), pp. 131-174; (Nachtrăge), în: SAK 
24(1994), pp. 161-184; C. Vandersleyen, L 'Egypte et la Vallée du Nil, I, 
Paris, 1995, pp. 575-581; F. Yurko, Was Amenmesse the Viceroy of Kush, 
Messuwy?, în: JARCE 34(1997), pp. 49-56; R. Krauss, Das Moses Rätsel: 
auf den Spuren einer biblischen Erfindung, München, 2001; K. A. Kitchen, 
Amenmesse in Northern Egypt, în: GM 99(1987), pp. 23-26; C. N. Reeves, 
Valley of the Kings, London, 1990, pp. 104-105. 


AMYRTAIOS (404-399) 


Numele de naştere: atestat numai în limba demotică, adică Imen-ir-di - 
s(w) „<Zeul> Amon este acela care l-a donat“. 


Forma grecizată: Amyrtaios, fiind de altfel şi numele sub care apare în 


lucrările de specialitate; o altă variantă fund Amyrtaios 
al II-lea. 

În 414/413, în Egipt a izbucnit o rebeliune împotriva dominaţiei 
persane. Nu se ştie dacă în fruntea acestei mişcări era Amyrtaios, oricum 
el se va proclama faraon nouă ani mai tîrziu şi ca atare nu se exclude po- 
sibilitatea ca această revoltă să fi fost condusă de un al dinast local din 
Deltă. 

În 410, după relatările papirilor arameeni de la Elephantine, egip- 
tenii au devastat templul zeului Jahve, când satrapul Egiptului, Arsames, 


se găsea la curtea imperială de la Susa. 

Pe baza datelor prezentate de către P. Salmon, Amyrtaios s-a proc- 
lamat faraon la data de 2 decembrie 405 şi a inaugurat dinastia a XXVIII 
-a a lui Manethon, fiind de altfel şi unicul reprezentant al acesteia. Dom- 
nia sa a durat 6 ani, până spre sfărşitul anului 399. Însă după opinia ma- 
jorității egiptologilor, Amyrtaios ar fi ajuns la tronul Egiptului odată cu 
moartea lui Darius al II-lea, adică în 404. 

Amyrtaios este probabil fiul lui Pausiris şi nepotul lui Amyrtaios 
din Sais, colaboratorul dinastului libian Inaros, cel care a condus, între 
463-451, revolta împotriva lui Artaxerxes I. Din aceste motive, deseori 
faraonul în discuţie este este reținut sub numele de Amyrtaios al II-lea. 

După cum am văzut, egiptenii au încercat să scape de jugul persan 
încă din 414/ 413. P. Salmon respinge ipoteza lui H. Gauthier conform 
căreia mercenarii greci ar fi sprijinit revolta egiptenilor, invocând faptul 
că athenienii erau angajaţi în războiul peloponeziac. 

În 404, odată cu venirea la putere a lui Artaxerxes al II-lea, a reiz- 
bucnit rebeliunea egiptenilor. Deşi după Manethon, la acea vreme regele 
era Amyrtaios, după papirii de la Elephantine zona Egiptului de Sus era 
încă sub stăpânirea perşilor. 

În cursul anului 401, Egiptul de Sus, incluzând şi oraşul Elephan- 
tine, a fost ocupat de către Amyrtaios. În anul următor, 400, faraonul a 
autorizat, la data de 19 iunie, 400 evreii de la Elephantine să-şi recons- 
truiască templul, decizie menţionată de Papirusul arameean nr. 35 de la 
Muzeul din Brooklyn. În acelaşi timp, o armată persană condusă de către 
Abrocomas a fost concentrată în Fenicia cu scopul de a ajunge în Egipt. 
Însă conflictul dintre prințul Cyrus şi Artaxerxes al II-lea amână atacul 
perșilor asupra Egiptului. În acelaşi an, amiralul lui Cyrus, un anume 
Tamos , originar din Memphis, s-a refugiat în Egipt, însă a fost asasinat 
de către faraon. După relatarea lui Diodor din Sicilia acel suveran al 


Egiptului era Psammetik, dar cum a dovedit egiptologul belgian H. de 

Meulenaere, în realitate acest Psammetik era de fapt Amyrtaios. Cu toate 
acestea, nu toţi egiptologii acceptă această opinie, după unii moartea lui 
Tamos s-a datorat unui alt dinast al Deltei, probabil un rival al lui Amy- 
rtaios. 

Acestea sunt puținele date care se cunosc în legătură cu Amyrtaios, 
despre a cărui domnie textele egiptene aproape nu relatează nimic, excep- 
tie fiind „Cronica Demotică“. Relatările acesteia sunt succinte, dar şi con- 
tradictorii. Amyrtaios ar fi ajuns la domnie datorită dorinţei de a face 
dreptate, însă într-un alt pasaj documentul menționează faptul că oracolul 
egiptean anunţa că fiul său nu-i va succeda la domnie, deoarece zeii l-ar fi 
pedepsit pe Amyrtaios din cauza nedreptăților săvârşite. 

Papirusul arameean nr. 13 de la Muzeul Brooklyn, descoperit la 
Elephantine, aparținând comunităţii evreieşti a localităţii, menţionează 
faptul că la data de 1 octombrie 399, Amyrtaios era deja mort, iar tronul 


Egiptului a fost preluat de către succesorul său, Nepherites I. 


Bibl.: H. de Meulenaere, în: LdĂ I, coll. 252-253. 


ANTEF I (2125-2112) 


Numele de naştere: Ini- itef, vocalizat Antef , Aniotef sau Iniotef „Cel 


adus de către tatăl său“. 


Numele-Horus: „Cel care satisface cele Două Ţări“. 


Istoria oficială a dinastiei a XI-a thebane a fost „inaugurată“ de 
către nomarhul Antef, fiul „stăpânei casei“ Ikui. Personajul în cauză apare 
printre cei cărora * Thuthmes al III-lea a prezentat ofrande în Lista sa din 


templul de la Karnak(actualmente la Muzeul Luvru din Paris, Inv. E. 

13481 bis). Printre reprezentanţii dinastiei în cauză apar: prinții Antef şi 
Mentuhotep I, Antef I şi *Antef al II-lea. 

Mentuhotep I, următorul prinţ local, guvernator al Thebei, s-a căsă- 
torit cu Neferu I, de unde au rezultat doi fii: Antef I şi *Antef al II-lea. 
Ulteriror, primul i-a atribuit(post-mortem)tatălui său titulatura de faraon, 
cu toate că acesta n-a domnit niciodată în această calitate. 

La acea vreme, în Egiptul divizat, dinastia a XI-a thebană era în 
conflict cu dinastia a X-a herakleopolitană, care controla Delta şi o parte 
din Egiptul de Mijloc. Zona de „tampon“ dintre cei doi era în regiunea 
Abydos-ului. 

Cel care, în cadrul Thebei şi al dinastiei a XI-a, s-a proclamat fa- 
raon pentru prima dată a fost Antef I, cu toate că era departe de a controla 
întregul teritoriu al Egiptului. A reuşit să ducă o campanie victorioasă 
împotriva lui Ankhtifi, guvernatorul a 3 nome aflate la extremitatea sudică 
a Egiptului de Jos. Koptos, Dendera, el-Kab şi Hierakonpolis au fost cu- 
cerite de către Antef I, cel care a reuşit să reunifice Egiptul de Sus. În 
schimb, Egiptul de Jos a fost controlat în continuare de către reprezen- 
tanții dinastiei a X-a herakleopolitane. 

În privinţa titulaturii lui Antef I, dar şi a celorlalţi doi „faraoni“ cu 
acelaşi nume, se observă o particularitate. Documentele prezintă o titula- 
tură regală constând numai din numele-Horus şi cel de naştere. Cea mai 
logică explicație a fenomenului, cel puţin din punctul nostru de vedere, 1- 
a oferit egiptologul francez S. Aufrere: pentru legitimarea prorilor 
domnii, cei trei Antef-i s-au folosit de modelul regalității thinite, contrar 
rivalilor herakleopolitani care imitau titulaturile faraonilor Regatului 
Vechi. Nu multe sunt documentele care-l menționează pe Antef I. Pe 
lângă cele descrise mai sus, se mai poate evidenția şi un bloc de piatră de 


la Tod, aparținând templului funerar al lui *Mentuhotep al II-lea 

(actualmente în posesia Muzeului Egiptean din Cairo, JE 66331), pe care 
sunt prezenți şi trei faraoni cu numele Antef, primul fiind Antef I. 

În timpul Primei Perioade Intermediare a apărut un nou tip de mor- 
mânt, săpat în stâncă, având o sală lată la capătul căreia se găseau stâlpi 
patrulateri. Denumiea în arabă a şirului de stâlpi(saff „rând, şir“) a oferit 
şi numele tipului de mormânt folosit de către egiptologi: mormânt-saff. 
De la aceşti stâlpi pornea un coridor îngust care ducea spre capela mor- 
mântului, unde apoi s-a săpat un puț adânc pentru depunerea corpului 
celui decedat. La el-Tarif, în marele cimitir al oficialilor vremii, pe locul 
numit astăzi de către localnici Saff el-Dawaba, Antef I şi-a construit o 
asemenea sepultură de dimensiuni mari: 300 m lungime şi 54 m lățime, 


cu trei capele. 


Bibl.: W. Grajetzki, The Middle Kingdom of Ancient Egypt, London, 2006, pp. 11- 
12; A. Dodson, D. Hilton, The Complete Royal Families of Ancient Egypt, 
Cairo, 2005, pp. 83-85; L. Gestermann, Kontinuität und Wandel in Politik 
und Verwaltung des frühen mittleren Reiches in Ägypten, Göttingen, 1987, pp. 
22 sq. şi pp. 26 sq.; D. Arnold, Gräber des Alten und Mittleren Reiches in El- 
Tarif, Mainz/ Rhein, 1976, pp. 10-22, 45-49, 50; S. Aufrère, Contribution à 
l'étude de morphologie du protocole „classique“, în: BIFAO 82(1982), pp. 
46-47. 


ANTEF al II-lea (2112-2063) 


Numele de naştere: Ini-itef, v. *Antef I. 


Numele-Horus: Uah-Ankh „Cel durabil prin viaţă“. 


Antef al II-lea este al 2-lea faraon al dinastiei a XI-a thebane, fiind 


fratele mai mic al lui *Antef I, primul suveran al aceleiaşi dinastii. Pe 

baza textelor din timpul domniei sale reiese că mama faraonului, şi im- 
plicit şi a lui *Antef I, a fost o oarecare Neferu I. 

Antef al II-lea a avut o domnie lungă, 50 de ani după textul „stelei 
câinilor“. În 1860, egiptologul francez A. Mariette a descoperit în capela 
mormântului lui Antef al II-lea din necropola thebană partea de jos a unei 
stele numită în literatura de specialitate „stela câinilor“(actualmente în 
posesia Muzeului Egiptean din Cairo, CGC 20512). Pe obiect apar 
numele câinilor suveranului, cinci la număr. Aceste nume sunt de origine 
străină, trei dintre ele fiind traduse şi în egipteană. În timpul domniei lui 
*Ramses al IX-lea, când s-a efectuat un inventar al mormintelor thebane 
care au fost sau nu jefuite, în celebrul P. Abbott, II. 8 — 10 se afirmă că 
stela se află în faţa mormântului regelui Antef al II-lea, precizându-se 
faptul că se poate citi numele unuia dintre câinii săi, şi anume Behkay, 
ceea ce denotă faptul că stela fusese deja acoperită în parte de nisip. 
Reprezentările stelei sunt urmate de un text istoric lung, datat din anul al 
50-lea al domniei lui Antef al II-lea. Recent, D. Arnold a descoperit un 
nou fragment al stelei. 

În Canonul Regal din Torino în dreptul numelui faraonului s-a 
păstrat numai cifra 9 a unităților (V. 14), însă o posibilă restaurare a ani- 
lor de domnie în [4]9 este plauzibilă. 

Revenind la textul stelei CGC 20512, reiese că în anul al 50-lea al 
domniei lui Antef al II-lea acesta stăpânea o regiunea întinsă, începând cu 
noma a X-a a Egiptului de Sus. Documentul pune accent pe cucerirea 
celei de-a VIII-a nome a aceleiaşi regiuni în urma luptelor duse împotriva 
dinastiei a X-a herakleopolitane. Dacă avem în vedere textul stelei dem- 
nitarului 7jetji, Antef al II-lea a fost recunoscut faraon ,...în sud până la 
Elephantine şi în nord până la Thinis...“, din noma a VIII-a a Egiptului 
de Sus. Un alt demnitar, Djari, cel care s-a luptat „împotriva casei lui 


Khety...“( suveran herakleopolitan) la vest de Thinis, a fost însărcinat de 

rege să „...procure hrană...în beneficiul acestei ţări, de la Elephantine 
până la noma aphroditopolitană...“. Aceleaşi limite ale regatului lui Antef 
al II-lea apar şi în textul stelei unui alt demnitar, Rediukhnum , care însă 
nu aminteşte de numele acestuia. Documentul este important datorită 
faptului că precizează că Rediukhnum era în serviciul „suveranei Egip- 
tului de Sus...“ Neferukait, soția lui Antef al II-lea, şi mama viitorului 
faraon *Antef al III-lea. Limita nordică a regatului lui Antef al II-lea era 
denumită „Valea fericiților““(inet hesy), undeva la interferența nomelor a 
VIII-a şi a X-a a Egiptului de Sus. De aici reiese că Antef al II-lea era 
departe de a fi stăpânul întregului Egipt, fiind conducătorul unei dinastii 
locale, dar care totuşi se considera suveranul întregii ţări. 

Activitatea edilitară a regelui este redusă dacă ţinem cont de faptul 
că a avut o domnie lungă. Cea mai veche construcție de la Karnak se 
leagă de numele său. Mărturie în acest sens fiind o coloană descoperită 
destul de recent şi care poartă următorul text: „Antef cel mare, cel 
puternic, pe care l-a născut Neferu“. De la Elephantine, mai precis din 
sanctuarul guvernatorului zeificat Hegaib, provine şi partea de jos a unei 
statui a regelui care poartă următorul text: „...Horus Uah-ankh, regele 
Egiptului de Sus şi de Jos, fiul lui Re, Antef..., îndrăgit de Satis, stăpâna 
Elephantinei, trăind etern ca şi Re“. Probabil, o altă statuie descoperită în 
aceeaşi localitate, cu toate că este acefală şi anepigrafă, i se poate atribui, 
dacă ținem cont de faptul că regele este redat în costumul de sărbătoare 
sed. Desigur, cei 49-50 de ani domnie, care justifică numele-Horus al 
faraonului („Cel durabil prin viață“/ Uah-Ankh /), i-a permis celebrarea 
jubileului sed. 

Mormântul lui Antef al II-lea, ca şi cel al fratelui şi fiului său, se 


găseşte în necropola din vestul Thebei, la el-Tarif. 

Bibl.: L. Gestermann, Kontinuität und Wandel in Politik und Verwaltung des 
frühen mittleren Reiches in Ägypten, Göttingen, 1987, pp. 27 sq.; F. Gomaà, 
Agypten während der Ersten Zwischenzeit, Tübingen, 1980, pp. 148-152; D. 
Arnold, Gräber des Alten und Mittleren Reiches in El-Tarif, Mainz/ Rhein, 
1976, pp. 25-32, 50-57. 


ANTEF al III-lea( 2063-2055) 


Numele de naştere: v. *Antef I. 
Numele-Horus: Nakht neb-tep-nefer „Cel puternic, stăpânul bunului 


început“. 


Antef al III-lea este ultimul faraon cu acest nume din timpul dinas- 
tiei a XI-a exclusiv thebane, fiind fiul lui *Antef al II-lea şi al reginei 
Neferu. Soția lui este Jah, fiica lui *Antef al II-lea şi mama urmaşului său 
*Mentuhotep al II-lea. 

Canonul Regal din Torino(V. 15) îi atribuie o domnie de 8 ani, 
aceştia fiind singurele indicii cu privire la rubricatura documentului, pe 
lângă sintagma „Regele Egiptului de Sus şi de Jos...“, deoarece numele 
faraonului nu s-a păstrat. 

Referitor la domnia suveranului avem foarte puţine date concrete, 
marea lor majortate se leagă de probleme de genealogie. În cele ce ur- 
mează vom prezenta documentele care scot în evidență anumite aspecte 
legate de existenţa, familia sau eventual activitatea faraonului. Relieful de 
la Tod îl prezintă în ipostaza de strămoş al lui *Mentuhotep al III-lea(v. 
* Antef I). 

În ceea ce priveşte graffiti-ul de la Shatt er-Rigal există controverse 
în legătură cu identificarea personajului care poartă titulatura: it netjer 


merj netjer sa Re Ini-itef „Tatăl zeului, îndrăgit de către zeu, fiul lui Re, 

Antef“. Unii specialişti înclină să-l identifice cu strămoşul lui *Mentu- 
hotep al II-lea, acel prinţ care apare şi în Lista de la Karnak (v. mai sus) 
(spre exemplu L. Morenz); aceşti specialişti cred faptul că *Mentuhotep 
al II-lea, născut de o regină secundară, avea nevoie de o legitimare a 
domniei, motiv pentru care a scos în evidenţă vechimea propriei familii. 
Alţii văd în figura în cauză o reprezentare a lui Antef al III-lea. 

Un alt document care se referă la Antef al III-lea este stela trezo- 
rierului-şef 7jețji, obiect privenit din mormântul său theban, actualmente 
la British Museum(In. Nr. 614). Înaltul demnitar specifică faptul că după 
ce *Antef al II-lea „s-a îndreptat în pace spre orizontul său(=a decedat)“ 
i-a urmat fiul său, Antef al III-lea. În document Tjetji subliniază faptul că 
„r. 14)Mi-am petrecut tot timpul meu pe pământ în calitate de şambe- 
lan personal la regelui...“. Amintim faptul că din textul stelei reiese fap- 
tul că Tjetji, în timpul domniei lui *Antef al II-lea a îndeplinit şi funcția 
de „trezorier-şef'“, pe lângă cea de „şambelan-şef“. 

O altă controversă a domniei lui Antef al III-lea se leagă de numele 
mamei sale. Unii specialişti cred că Neferu apare şi sub alte variante fo- 
netice şi grafice: Neferukau sau Neferukait. Pe stela intendentului Rediu- 
khnum citim: „(r. 7)...Am petrecut mulţi ani sub stăpâna mea, orna- 
mentul regal Neferukauit...(r. 9)..., fiind fiica regelui şi soția iubită a 
regelui...Ea a reinstalat/a repopulat Egiptul de Sus, avangarda oame- 
nilor, de la Elephantine până la noma Aphroditopolitană, cu femei, îm- 
preună cu manegeri de proprietate şi oficiali din toată ţara...(r. 11). Apoi, 
m-a plasat la Dendera pe al mamei ei(r. 12) marea fermă de vite, bogată 
în documente..., cea mai mare proprietate din Egiptul de Sus“. După cum 
reiese din textul prezentat, demnitarul egiptean n-a menţionat numele 
faraonului în timpul căruia au avut loc evenimentele relatate. Ultimele 
investigaţii(v. S. Roth) plasează stela în timpul primului an de domnie al 


lui Antef al III-lea. Egiptologul W. Grajetzki este de părere că „Neferu is 

in this case ...more likely the abbreviation of Neferukayt“. Din punct de 
vedere istoric, dacă stela datează într-adevăr din timpul domniei lui Antef 
al III-lea, informația oferită în legătură cu întinderea zonei stăpânite de 
faraon este importantă, adică: faraonul este stăpân efectiv asupra nomelor 
1-10 ale Egiptului de Sus. Cealaltă variantă a numelui mamei, Neferu- 
kau, apare în mormântul regal. Trebuie menţionat faptul că A. Dodson, 
neavând indicii concrete, respinge aceste identificări, scriind de „fiica şi 
soția unor regi necunoscuți“. 

În legătură cu activitatea edilitară al lui Antef al III-lea avem puţine 
informaţii: a lărgit templul zeiţei Satet de la Elephantine, dar se pare că a 
reconstruit şi sanctuarul guvernatorului zeificat Hegaib din aceeaşi loca- 
litate. 

Asemănător predesesorilor săi, Antef al III-lea a fost înmormântat 
la el-Tarif, într-un mormânt saff de dimensiuni mari, cunoscut de local- 


nici sub numele de Saff el-Bagar. 


Bibl.: W. Grajetzki, The Middle Kingdom of Ancient Egypt, London, 2006, pp. 15- 
17; A. Dodson, D. Hilton, The Complete Royal Families of Ancient Egypt, 
Cairo, 2005, pp. 84-89; L. Gestermann, Kontinuität und Wandel in Politik 
und Verwaltung des frühen mittleren Reiches in Agypten, Göttingen, 1987, p. 
29.; D. Arnold, Gräber des Alten und Mittleren Reiches in El-Tarif, Mainz/ 
Rhein, 1976, pp. 33-38, 45-49, 57-59; S. Roth, Die Königsmutter des Alten 
Agypten, Wiesbaden, 2001, pp. 185-189, 425-426; L. D. Morenz, Die 
doppelte Benutzung von Genealogie im Rahmen der Legitimierungsstrategie 
fiir Menthu-hotep(II.)als gesamtägyptischer Herrscher, în: IBAES V, London, 
2005, pp. 109-123; M. Lichtheim, Ancient Egyptian Autobiographies chiefly 
of the Middle Kingdom. A Study and an Anthology, Freiburg- Göttingen, 1988, 
pp. 42-49. 

APEP (1590-1550) 


Numele de naştere: Apep şi Apepi. Se pare că numele este de origine 
străină, probabil canaanită. Faptul că cea de-a doua 
variantă conține elementele aşa-numitei scrieri 
silabice dovedeşte că avem de-a face cu un nume 
străin, nicidecum cu unul egiptean, aşa cum a su- 
gerat egiptologul J. von Beckerath. 

Forma grecizată: Aphâphis (Manethon, Fr. 43). În majoritatea tratatelor 

de istoria Egiptului antic numele suveranului este redat 
Apophis. 

Numele de domnie: Faraonul şi-a schimbat de două ori numele de 
domnie. Cel mai frecvent întâlnit este Aa-user-Re „„Ma- 
re prin putere, un Re“. Celelalte două nume au fost: Aa 
-genen-Re „Mare prin forță, un Re“ şi Neb-khepesh- 
Re „Stăpân al puterii, un Re“. 

Apep este cel mai cunoscut rege hyksos, dar în acelaşi timp şi cel 
mai direct legat de istoria Egiptului antic, fiind al 5-lea faraon al dinastiei 
a XV-a. Datorită faptului că şi-a schimbat de mai multe ori numele de 
domnie, unii egiptologi au asociat fiecare nume cu un alt faraon al Egip- 
tului( v. spre exemplu N. Grimal, P. Clayton etc.), deci ar fi existat : Apep 
I, al II-lea şi al III-lea. 

Succesiunea suveranilor dinastiei a XV-a este viu disputată de 
specialişti, noi am acceptat rezultatele la care a ajuns K. Ryholt şi anume: 
Sakirhar, Shamugenu, Aperanati, Khayan, Apep şi Khamudi. Canonul 
Regal din Torino conferă acestor regi 108 ani de domnie. Fragmentul care 
conține numele lui Apep a dispărut de-a lungul timpului din documentul 


citat, însă reiese că ar fi domnit cel puţin 40 de ani. 

Pentru înţelegerea corectă a faptelor istorice referitoare la domnia 
hyksoşilor pe teritoriul egiptean, dar şi a aşa-numitei a Doua Perioade In- 
termediare, trebuie să precizăm următoarele: dinastia a XV-a s-a suprapus 
cu sfârşitul dinastiei a XIII-a, odată ce Memphis-ul a fost cucerit de re- 
prezentanții primei case de domnitori; dinastia a XV-a a fost contem- 
porană cu dinastiile a XVI-a şi a XVII-a; în cele din urmă trebuie remar- 
cat faptul că dinastia a XV-a a coincis cu începutul dinastiei a XVIII-a, 
până când Avaris-ul va fi cucerit ce către *lahmes I. 

Reprezentanţii dinastiei a XV-a ocupă oraşul Memphis, imediat 
după stabilirea lor în Delta Nilului. Datele cronologice ne permit să stabi- 
lim faptul că dinastia a XIII-a din Memphis a luat sfârşit după ce dinastia 
a XV-a a înlocuit dinastia a XIV-a( cu majoritatea suveranilor locali de 
origine canaanită) în Deltă. Simultan s-au ridicat două dinastii egiptene: 
una la Abydos( care nu intră în categoria dinastiilor numerotate de preotul 
Manethon) şi cealaltă la Theba (dinastia a XVI-a). 

Regii hyksoşi ai dinastiei a XV-a n-au stăpânit decât vremelnic 
Egiptul de Sus şi Theba. Cert este faptul că dinastia a XVII-a rivală s-a 
format în momentul în care dinastia a XV-a din nord, din motive politico- 
militare, a fost nevoită să-şi retragă trupele din zona sudică a Egiptului. 

Acest eveniment coincide cu începutul domniei lui Apep. Intere- 
sant este de remarcat faptul că predecesorul lui Apep, Khayan, şi-a 
desemnat urmaşul în persoana fiului său cel vârstnic, Yanassi. Moartea lui 
Khayan a declanşat o luptă dinastică în nordul Egiptului, între Yanassi şi 
Apep. Cel mai probabil primul a fost înlăturat, iar Apep va reuşi să ajun- 
gă noul suveran al dinastiei a XV-a. Însă, în timpul acestor confruntări, 
Apep va fi nevoit să-şi retragă forțele din sud. 

În conformitate cu textul unei inscripţii a lui *Kamose, aşa-numita 
Stelă a Il-a, Apep a fost considerat „...stăpânul fără egal de la Hermopo- 


lis la Pi-Hathor, <precum> Avaris şi cele două râuri“. Pi-Hathor era o 

aşezare situată la nord-est de Avaris, foarte aproape de frontiera estică a 
Egiptului. Cert este faptul că Apep n-a controlat în zona sudică a Egip- 
tului niciodată Abydos-ul, considerat fortăreața nordică a dinastiei theba- 
ne. Nu se poate şti cu certitudine dacă, în urma retragerii menţionate, 
Theba a fost într-adevăr vasală lui Apep sau nu. În orice caz, după ocu- 
parea tronului Egiptului de către Apep şi ridicarea dinastiei a XVII-a 
(thebană), între cele două familii de domnitori timp de vreo douăzeci de 
ani au existat relaţii „paşnice“; teritoriile au fost delimitate, chiar se poate 
vorbi de existenţa unor relaţii comerciale între cele două dinastii. 

Cu toate acestea, Apep purta o serie de epitete care îi preamăreau 
domnia: „...nu există ţări care să nu-i plătească tribut“, „,...cel care şi-a 
plasat sub picioarele sale toate ţările“. Nu putem însă neglija faptul că 
Apep a purtat războaie sângeroase încă de pe vremea domniei lui Segen- 
enre Tao. Faptul că numele lui Apep apare şi pe un relief care arată cuce- 
rirea Avaris-lui de către *lahmes I, certifică faptul că el a fost contem- 
poran şi cu întemeietorul dinastiei a XVIII-a. 

Despre familia lui Apep se cunosc puţine date. Tani şi Zawat erau 
surorile regelui, probabil că avea şi o fiică numită Harit. Unu specialişti 
(spre exemplu A. Schulman şi D. B. Redford) au susţinut existența unor 
căsătorii diplomatice între membrii familiei dinastiilor a XV-a şi a XVII- 
a, având în vedere că Tanit şi Harit ar fi fost măritate cu reprezentanții 
familiei regale thebane. Datorită lipsei documentelor scrise care să ateste 
asemenea căsătorii, teoria este ipotetică. 

Pe o paletă a scribului, dăruită de Apep unui anumit Atu, este men- 
tionată propoziția „mama sa, Udjat“. Inițial am fi tentaţi să credem că 
Udjat este o persoană istorică, dar dacă avem în vedere că textul 
obiectului amintit face referiri şi la alți zei, cum ar fi Re sau Thoth, 
numele indică mai degrabă o zeiţă; totodată, în text lipseşte şi titulatura 


obişnuită de „mama regelui“( mut-nesut). Prin urmare, Apep şi-a ales în 

mod simbolic ca mamă pe zeiţa Udjat, din simplul motiv că ea era vene- 
rată foarte aproape de capitala ţării, Avaris, la aproximativ 10 km nord- 
est de actualul Tell Nabasha. În această localitate a fost ridicată şi statuia 
unui sfinx, pe al cărui soclu există o dedicație a lui Apep la adresa zeiţei 
Udjat. Ceeea ce este interesant de remarcat este faptul că sfinxul a fost 
executat pentru * Sesostris al III-lea, ulterior uzurpat de către Apep. 

Spre deosebire de ceilalți regi hyksoşi, Apep nu este atestat cu ti- 
tulatura „stăpânul ţărilor străine“(hega- khasut). Papirusul Rhind, datând 
din anul al 33-lea al domniei lui Apep, îl numeşte „,...regele Aauserre“, 
însă mai mai există şi alte documente care folosesc acelaşi termen. Faptul 
că el era numit „rege“ este ceva neobişnuit pentru un faraon hyksos.Mai 
mult —pe un scarabeu al lui Apep- apare epitetul „regele perfect“, iar pe 
un vas descoperit în Spania, chiar titulatura obişnuită a faraonilor: 
„Regele Egiptului de Sus şi de Jos“. 

Cunoaştem şi numele-Horus al lui Apep, Sehetep-taui „Cel care 
satisface cele două ţări“, atestat pe două inscripții fragmentare provenite 
de la Bubastis şi pe o tablă de ofrandă dedicată zeului Seth, descoperită la 
Avaris. 

Originea străină a lui Apep a fost evidențiată numai de către *Ka- 
mose, care îl numeşte „căpetenia din Retjenu“, teritoriul dintre Sinai şi 
Canaanul sudic. Se pare că aceasta este o referire peiorativă la adresa lui 
Apep, prin intermediul căreia l-a discreditat şi prin care încerca să suge- 
reze faptul că nu-i recunoaşte autoritatea asupra teritoriului egiptean. 

Marea majoritate a monumentelor pe care apare unul din numele 
sale de domnie a fost uzurpată de către Apep. În momentul în care a avut 
loc retragerea din sud, multe monumente sau fragmente ale acestora din 
Gebelein, Theba, Fayyum, Memphis, Mendes şi Busiris au fost trans- 


portate spre capitala Avaris. 

Deseori se afirmă de către egiptologi că divinitatea specifică hyk- 
soşilor, şi ca atare şi lui Apep, a fost Seth, zeul dezordinii şi al țărilor stră- 
ine. Noile cercetări au demonstrat că această alegere s-a datorat numai 
hazardului şi anume: în momentul în care hyksoşii au ocupat teritoriul 
viitorului Avaris, regii în cauză au continuat pur şi simplu adorarea lui. 

Pe baza documentelor se pare că urmaşul desemnat al lui Apep ar 
fi fost fiul care purta acelaşi nume, însă la tron va ajunge, aşa cum am 


menţionat, Khamudi. 


Bibl.: K. S. B. Ryholt, The Political Situation of Egypt during the Second Inter- 
mediate Period c. 1800-1550 B. C., Copenhagen, 1997, pp. 256-259, 307-309; 
385-387, E. D. Oren (ed.), The Hyksos: New Historical and Archaeological 
Perspectives, Philadelphia, 1997, pp. 1-67. 


APRIES (589-570) 


Numele de naştere: Uah-ib-Re „Cel cu inima stabilă, un Re“. În textele 
cuneiforme apare varianta Ukhpara, iar în cele 
ebraice Hophra. 

Formele grecizate: Uaphris (Manethon, Fr. 68 şi 69 a ), Apries (Herodot, 
Ist., II, 161.2 etc.). 


Numele de domnie: Haa-ib-Re „Cel cu inima exaltată, un Re“. 
Apries, fiul lui *Psammetik al II-lea, este al 4-lea faraon al 


dinastiei a XXVI-a saite. După Herodot (III, 1) el ar fi avut o fiică numită 


Nitetis. 

Pe baza datelor biblice, clasice şi mai puţin egiptene antice, domnia 
sa se caracterizează prin lupte purtate atât în interiorul, cât şi în afara 
granițelor Egiptului. Apries, urmând linia politicii externe stabilită de 
tatăl său, s-a implicat în politica Asiei vestice, pe care chiar dacă nu a 
dominat-o cel puţin a reuşit să o influenţeze. 

Probabil, încă din primul an al domniei sale a întreprins o expediţie 
contra Sidon-ului, acţiune în urma căreia a reuşit să restabilească 
autoritatea egipteană asupra orașului-stat fenician. Însuşi documentele 
babiloniene ale lui Nabukodonosor al II-lea au recunoscut faptul că o 
forţă inamică — nespecificată, dar ea nu putea fi decât Egiptul lui Apries — 
amenința populaţia din zona munţilor libanezi. 

Această primă acțiune militară victorioasă a tânărului faraon a avut 
o influeneță covârşitoare asupra regelui Iudeii, Zedekiah. Acesta din urmă 
încrezător în succesele aliatului său, în anul 589 se răzvrătise împotriva 
babilonienilor, cei care l-au instalat ca rege vasal la tronul din Ierusalim. 
În conformitate cu sursele biblice, dar şi a relatărilor lui Josephus Flavius 
(Ant.iud., X, 7, 3), Zedekiah a fost susţinut în tentativa sa şi de regi din 
Edom, Moab, Ammon, Tyr şi Sidon. 

Replica lui Nabukodonosor al II-lea n-a întârziat. Spre sfârşitul 
toamnei lui 589 trupele sale au înaintat spre Siria centrală, stabilindu-şi 
cartierul general la Riblah. Armata babiloniană urma să fie divizată în 
două corpuri: unul a fost trimis spre coasta estică a Mării Mediteraneene, 
cu scopul de a controla manevrele lui Apries din acele teritorii, iar un 
altul s-a îndreptat spre lerusalim. 

Succesele temporare obţinute de către trupele egiptene împotriva 
primului contingent babilonian au amâtat asediul Ierusalimului, oferind 
posibilitatea lui Zedekiah să solicite „oficial“ ajutorul Egiptului. Prin 
descoperirile de la Lakhish, ne referim la 21 de ostraca ebraice, aflăm şi 


numele solului trimis de către regele Iudeii la curtea lui Apries. În confor- 

mitate cu textul ostracon-ului nr. 3, „,...comandantul oştirii Koniah, fiul 
lui Elnathan, a coborât cu scopul de a merge spre Egipt“. La solicitarea 
lui Zedekiah răspunsul lui Apries a fost pozitiv, astfel că armata sa mai 
puţin numeroasă a început marșul, în toamna lui 588, spre Ierusalim. Între 
timp, în capitala Iudeii s-au format două tabere. Unii, în frunte cu regele 
şi apropiații săi şi-au pus toate speranțele în ajutorul lui Apries, în timp ce 
profetul Jeremia a susținut că orice rezistenţă față de babilonieni este de 
prisos. Datorită unor manevre militare abile ale lui Nabukodonosor al II- 
lea, trupele lui Apries în loc să ajungă în apropierea Jerusalimului au fost 
nevoite să se retragă spre Egipt. Astfel, în 587 lerusalim-ul a fost captu- 
rat, iar învingătorul a strămutat o parte a populației Iudeii în Babilon 
(= captivitatea babiloniană). Cei care au rămas la faţa locului l-au ucis pe 
locţiitorul lui Nabukodonosor al II-lea, apoi înspăimântați, s-au îndreptat 
spre Egipt. Printre aceştia s-a aflat şi profetul Jeremia. Foarte probabil că 
din rândurile evreilor care au ajuns atunci pe teritoriul Egiptului s-a 
format mai târziu colonia evreiască de la Elephantine, care a jucat un rol 
important în istoria Egiptului din perioada epocii persane. 

Al doilea eveniment major al politice externe din timpul domnie lui 
Apries demarează de la sfârşitul anului 572, când căpetenia libiană 
Adrican trimite un emisar la curtea faraonului cu scopul de a primi ajutor 
să contracareze creşterea puterii oraşului Kyrene condus de către Battus 
al II-lea. Apries, interesat de limitarea influenței economice a oraşului 
Kyrene în bazinul estic al Mării Mediteraneene, va trimite un contingent 
alcătuit numai din soldaţi egipteni, fără a-i utiliza pe mercenarii greci care 
nu se arătau încântați să lupte împotriva confraților săi eleni. 

Din cauza înfrângerii forțelor egiptene la rasa, în cadrul armatei va 
izbucni o revoltă. În 571, pentru restabilirea ordinii interne, Apries l-a 
însărcinat pe generalul Jahmes să pună capăt atrocităților. Însă trupele fa- 


raonice îl vor proclama pe Jahmes faraon al Egiptului. 

Ca urmare, va începe un război civil între Apries şi Jahmes, a cărui 
desfăşurare ne este relatată numai de o singură sursă internă, o stelă da- 
tând din anul al 4-lea al domniei lui *lahmes al II-lea. Textul obiectului, 
destul de fragmentar, a fost recent republicată de către egiptologul 
german E. Edel. Coroborând datele acestuia şi informaţiile prezentate de 
autorii clasici se pot trage următoarele concluzii: a) în anul 1 al domniei 
lui *lahmes al II-lea, în 570, Apries a fost înfrânt la Momemphis (actuala 
localitate Kom el- Hisn), în urma căreia lahmes al II-lea devine stăpânul 
asupra zonei vestice a Deltei Nilului; b) Apries se refugiează la curtea 
regelui babilonian Nabukodonosor al II-lea, iar în 567, acesta din urmă a 
atacat Egiptul cu scopul de a-l instala pe tronul Egiptului pe Apries în ca- 
litate de vasal. 

Există un dezacord între relatările surselor greceşti şi textul egip- 
tean amintit cu privire la moartea lui Apries. În conformitate cu relatările 
lui Herodot (II. 169), după bătălia de la Momemphis, Apries a fost ținut 
captiv o perioadă în capitala Egiptului, Sais, după care din cauza mâniei 
supuşilor, *lahmes al II-lea l-a predat compatrioților săi care l-au sugru- 
mat. După sursa egipteană, moartea lui Apries a survenit după atacul 
babilonienilor. În ceea ce ambele surse coincid este informaţia potrivit 
căreia Apries a fost înmormântat la Sais de către *lahmes al II-lea, 
beneficiind de onoruri regale. 

Apries, asemănător regilor din Epoca Saită, a fost un edil 
recunoscut. La Memphis a ridicat sau a restaurat construcții în beneficiul 
zeului Ptah, apoi a contribuit la restaurarea altor edificii pioase ale 
divinităţilor locale din Athribis, Sais sau Philae. Nu este exclus ca în 
sudul ţării, la Elephantine să fi ridicat o puternică fortăreață, localitate în 
care a fost descoperită şi o statuie a generalului său Neshor, însărcinat cu 


reprimarea unei revolte a soldaților. 

În anul al 13-lea al domniei sale, la Memphis, a ridicat o stelă care 


actualmente se află 


în micul muzeu din localitate, pe lângă statuia co- 


losală a lui *Ramses al II-lea. Textul, unul arhaizant, construit după fraze- 


ologia documentelor regale din epoca Regatului Vechi, este un decret 


prin intermediul căruia Apries a delimitat o zonă a Memphis-ului în 


beneficiul cultului zeului Ptah. 


Bibl.: H. de Meulanaere, în: LdÄ I, coll. 358-360; D. B. Redford, Egypt, 


Canaan,and Israel in Ancient Times, Cairo, 1993, pp. 464-469; A. B. Lloyd, 
Herodotus. Book II. Commentary 99-182, Leiden, 1988, pp. 178-182, 202; A. 

Apries, în: JEA 

AY (1327-1323) 


Numele de naştere: 


Numele de domnie: 


Ay, dar numele complet al faraonului, împreună cu 
epitete, este it-netjer Ay, netjer heqa-Uaset, adică 
„Tatăl divin, Ay, un zeu, stăpânul Thebei“. În lucră- 
rile de specialitate germane apare varianta fonetică 
Aja sau Eje. Din cauza faptului că documentele egip- 
tene antice meționează un faraon cu acelaşi nume, 
din timpul dinastiei a XIII-a, în lucrările de spe- 
cialiate suveranul, analizat cu această ocazie, apare 
ca Ay II. Semnificația numelui este incertă, probabil 
fiind de origine asiatică. 

Kheper- kheperu- Re „Cel care prin manifestări s-a 
modelat, un Re“, după care urmează în interiorul car- 
tuşului şi epitetul iri-Maat „cel care a înfăptuit Maat- 


ul“(adică ordinea universală). 

Ay a fost penultimul faraon al dinastiei a XVIII-a, cel care l-a 
urmat la tron pe *Tutankhamon. Văduva tânărului suveran decedat, 
Ankhesenamon, deşi era urmaşul legal, nu avea suficienți sprijinitori care 
s-o proclame faraon. Mai mult, tentativa ei de a stabili o legătură dinas- 
tică cu regele hittit a rămas numai o încercare sortită eşecului. Ca urmare 
a acestei conjuncturi şi profitând de faptul că *Horemheb era departe de 
țară, fiind angajat în lupte împotriva hittiților, Ay s-a proclamat faraon al 
întregului Egipt. 

El era un personaj binecunoscut în istoria Egiptului. În timpul 
domniei lui * Akhnaton, atât el cât şi soția lui, Tia , s-au bucurat de o si- 
tuație privilegiată la curtea de la el-Amarna. De altfel, cel mai vechi do- 
cument care oferă date despre Ay este mormântul său (Nr. 25 din el- 
Amarna) început încă din perioada ereziei atoniene şi rămas din păcate 
nefinisat. Pereţii acestuia conservă versiunea cea mai completă a Imnului 
adresat lui Aton , care nu era opera lui Ay, însă în conformitate cu ins- 
cripţia în cauză, el a fost acela care recita imnul propagandistic. 

Sub domnia lui * Tutankhamon îşi va menţine aceeaşi poziție pri- 
vilegiată. Deşi unii cercetători au susținut posibilitatea unei căsătorii a lui 
Ay cu tânăra văduvă Ankhesenamon sau cel puţin a unei coregenţe, 
datorită lipsei unor documente certe care s-o ateste, o excludem. 

În orice caz, picturile mormântului lui *Tutankhamon ni-l înfă- 
țişează pe Ay în calitate de persoană care oficia „Ceremonia deschiderii 
gurii“(PM I, 570) rezervată în alte cazuri în exclusivitate unui fiu al 
regelui, de obicei urmaşului desemnat. 

Cuplul regal Ay-Tia era la o vârstă destul de înaintată, în jur de 60- 
70 de ani, însă Ay, fiind un politician abil, a reuşit să supraviețuiască şi 
să-şi menţină poziţiile privilegiate după mai multe schimbări specta- 


culoase în istoria dinastiei a XVIII-a. 


98 


După toate probabilitățile Ay a fost originar din Akhmim, fapt do- 
vedit şi de existența unui templu la el-Salamuni, la nord de localitatea 
amintită. Importanţa acestui edificiu rezidă în faptul că inscripțiile sale n- 
au fost distruse după epoca Amarna, cum s-a întâmplat cu majoritatea 
monumentelor legate de numele lui Ay. Construcţia a fost opera 
arhitectului Nakhrmin, cel care a construit şi „Templul milioanelor de 
ani“ al faraonului, aflat pe malul stâng al Thebei. Mai mult, inscripția de 
pe soclul unui sfinx situat între pilonul X al templului zeului Amon din 
Karnak şi templul zeiţei Mut din aceeaşi localitate, îl califică pe Ay „fiul 
<zeului> Min, născut de Isis“. Se ştie că divinitatea în cauză era legată de 
ora-şul Akhmim. O altă dovadă a originii sale este oferită şi de o 
inscripție din mormântul theban al lui Neferhotep (TT 49), conform că- 
reia zeul dinastic Amon era rugat să-l aşeze pe Ay „etern pe tronul tatălui 
său, atât de durabil cât este Min la Akhmim-. 

Nu dispunem de nici o dovadă că Ay ar fi martelat monumentele 
lui *Tutankhamon, ci dimpotrivă el a continuat opera acestuia şi anume 
revenirea la henoteism. Poate la acest aspect se referă şi numele său 
Horus: Ka-nakht tjehen- khau „Taurul cel puternic, cel cu apariţii stră- 
lucitoare“, dar şi numele său Horus-de-Aur: Heqa-Maat sekheper-taui 
„Cel care stăpâneşte Maat-ul, cel care a făcut ca cele două ţări să existe“. 

În timpul domniei lui * Tutankhamon este posibil să fi participat la 
acțiuni militare împotriva asiaticilor, dar în privinţa propriei sale domnii 
nu există nici un indiciu despre lupte externe. Ca atare, numele-nebti: 
Sekhem-pehti der- Setjet „Cel cu forță puternică, cel care i-a zdrobit pe 
asiatici“, rămâne un simplu epitet. 

Activitatea de edil se rezumă la câteva acțiuni, ca urmare a scurtei 
sale domnii. Printre acestea amintim: continuarea decorării fațadei 


templului din Luxor, întreruptă odată cu sfârşitul domniei lui *Amen- 

hotep al III-lea; la nord de templul de la Medinet Habu, Ay şi-a construit 
micul său templu funerar, uzurpat şi mărit ulterior de către “Horemheb. 

Faptul că Ay l-a ignorat pe *Horemheb — generalul său favorit fiind 
Nakhtmin — a avut consecințe asupra respectării memoriei sale. Urmaşul 
său, deşi l-a „recunoscut“ pe * Tutankhamon, nu a avut aceeaşi atitudine 
față de monumentele lui Ay sau chiar față de cele ale lui Nakhtmin. 

Pentru activitatea sa politică, adică participarea la reforma religi- 
oasă a lui *Akhnaton, posteritatea l-a sancționat şi pe Ay neincluzându-l 
în listele regale de la Abydos, Saqqara şi Torino. În conformitate cu aces- 
te documente, după domnia lui *Amenhotep al III-lea a urmat cea a lui 
*Horemheb. 

După revenirea la Theba, lui Ay i s-a rezervat un mic mormânt în 
partea vestică a Văii Regilor (WV 23) , ceea ce însemna că preoțimea the- 
bană i-a recunoscut calitatea de rege. Faptul că decorația nu cuprindea cel 
puţin două elemente ale sepulturii unui suveran: procesiunea trans- 
formării în Osiris (zeul regatului morții) şi neincluderea în barca solară, 
demonstrează că marii preoți amintiți nu l-au iertat pentru legăturile sale 
cu epoca Amarna. 

Egiptologul M. Gabolde n-a exclus nici probabilitatea ca Ay să fi 


fost înmormântat undeva lângă oraşul său natal Akhmim. 


Bibl.: J. von Bekerath, în: LdĂ I, coll. 1211-1212; M. Gabolde, Le pere divin Ay, 
These, Lyon, 1992; K. Kuhlmann, Der Felstempel des Eje bei Achmim, în: 
MDAIK 38 (1979), pp. 347-354; M. Eaton- Krauss, W. J. Murnane, 
Tutankhamun, Ay, and the Avenue of Sphinxes between Pylon X and the Mut 
Precinct at Karnak, în: BSEG 15(1991), pp. 31-38; C. N. Reeves, Valley of 
the Kings, London, 1990, pp. 70-72. 


100 


DARIUS 1 (522-486) 


Numele de naştere: în persana veche numele regelui era Darayavahus. 


Transcrierea numelui în egipteană a creat destule 
dificultăți scribilor egipteni, mai ales în cazul 
consoanelor d, y şi v. Ca atare, în scrierea hieroglifică 
există variantele Tereweš, Terywes , Yenteres etc. 


Numele de domnie: Setut- Re „Înfăţişarea lui Re“. 


Darius I, suveranul Imperiului Achemenid, care în inscripţiile per- 
sane purta titulatura „„...regele cel mare, regele regilor, rege în Parsa (= 
Persia), regele provinciilor, fiul lui Vi3taspa (= Hystaspes)...“, a devenit 
al doilea faraon al dinastiei a XXVII- a din istoria Egiptului, fiind ur- 
maşul lui *Kambyses al II-lea. 

În timpul domniei sale a vizitat o singură dată Egiptul, când loc- 
(torul său la Memphis, satrapul Aryandes a fost executat pentru nesupu- 
nere şi înlocuit cu Pharendates. Însă, influenţa domniei lui Darius I asup- 
ra Egiptului a fost mult mai mare şi nu s-a redus la înlocuirea unui satrap. 
Suveranul i-a ordonat lui Vdjahorresnet , mare preot şi medic-şef, să se 
întoarcă în Egipt şi să redeschidă şcoala de la Sais. Funcţionarul a amintit 
acest aspect în inscripţia sa autobigrafică: „Am făcut ceea ce mi-a ordonat 


Maiestatea Sa...am dotat (şcoala) cu toate lucrurile utile şi toate acceso- 

riile indicate de scrieri, aşa cum era înainte...“ (Stela naoforică de la Va- 
tican Nr. 158, rândul 45 ). 

Probabil în aceeaşi perioadă, adică în anul al 3-lea al domniei sale, 
Darius I, în conformitate cu un pasaj din „Cronica Demotică“, a ordonat 
satrapului Egiptului să codifice legile faraonice existente. 

Odată ajuns în Egipt, lui Darius I i s-a elaborat titulatura regală, 
cel mai probabil de către Vdjahorresnet. O inscripţie a templului zeului 
Amon-Re din Oaza Khargeh a păstrat în mare parte noua titulatură a lui 
Darius I, mai puţin numele-Horus: „...Stăpânul diademelor «Fiul lui 
Amon, alesul lui Re...», Horus cel de Aur «Stăpânul pământurilor, îndră- 
git de toți zeii şi zeițele Egiptului», regele Egiptului de Sus şi de Jos 
«Înfăţişarea lui Re», însuşi fiul lui Re, cel care-l îndrăgeşte pe 
«Darius»...“*. 

Pentru a câştiga bunăvoința supuşilor, Darius I a continuat politica 
tolerantă față de religia faraonică. Mărturie ne stă şi următorul pasaj dintr- 
un epitaf închinat taurului sacru Apis, înscris pe o stelă funerară în 
Serapeum-ul de la Memphis: „...acest zeu a fost condus în pace spre 
necropola Occidentului cel frumos şi a fost aşezat în necropolă la locul 
său, care este locul pe care Maiestatea Sa i l-a executat..., după ce i-a 
oficiat toate ceremoniile în sala de îmbălsămare. Maiestatea Sa l-a 
glorificat, aşa cum a procedat Horus cu tatăl său Osiris“ ( Stela din 
Luvru Nr. 357, rândurile 2-4 ). 

Zeița Neith a devenit favorita regelui, cel care s-a proclamat „fiul“ 
acesteia. În Oaza Khargeh a pus temeliile vestitului templu al lui Amon- 
Re, iar în aceeaşi regiune, la Qasr Ghuita a construit un alt edificiu reli- 
gios, dar de dimensiuni mult mai modeste. Din ordinul său au fost restau- 
rate următoarele temple: cel al zeului Ptah din Memphis, cel al zeiței 
Nekhbet de la el-Kab, precum şi cele de la Sais şi Busiris. Templul zeu- 


lui Horus de la Edfu a beneficiat de donații substanțiale din partea lui 

Darius I. În mare parte, aceste acţiuni ne sunt cunoscute datorită 
inscripțiilor unor particulari, care au ajuns în carierele de piatră de la 
Wadi Hammamat, cu scopul de a aduce materiale de construcții pentru a 
concretiza planurile edilitare ale lui Darius I. Coordonarea activităților de 
la carierele menţionate a fost încredințată unui persan Atiyawahy şi unui 
egiptean Khnumibre. 

Una dintre cele mai importante realizări ale domniei lui Darius I în 
Egipt este considerată continuarea construcției Canalului de Suez, înce- 
pută sub domnia lui *Nekho al II-lea. Mărturiile în acest sens sunt mul- 
tiple: autori antici cum ar fi Herodot, Aristotel, Strabon, Diodor din 
Sicilia sau Caius Plinius Secundus n-au scăpat ocazia de a descrie 
lucrările efectuate la Canalul din estul Deltei Nilului, care lega localitatea 
Pelusium de Marea Roşie. Beneficiem şi de surse orientale, atât texte 
hieroglifice, cât şi cuneiforme (în limbile persană veche, elamită şi 
akkadiană), care apar pe diferite stele comemorative descoperite de-a 
lungul canalului la: Tell el-Maskhutah, Khaluf, Serapeum-ul de lângă zo- 
na Lacurilor Sărate şi Suez. Aceste stele conţin texte împărțite în trei re- 
gistre. În primul, zeitățile Egiptului îşi prezintă darurile în favoarea 
suveranului; în registrul al doilea, sunt menţionate darurile oferite tuturor 
țărilor care fac parte din Imperiul lui Darius I; în registrul al treilea, 
textele narează construcția efectivă a canalului, aici fiind importante 
rândurile care prezintă ordinul de a săpă canalul, cele prin care se 
confirmă faptul că s-a îndeplinit ordinul lui Darius I şi, în cele din urmă, 
se menționează că vasele pot naviga din Egipt spre Persia. 

Una dintre senzațiile arheologice ale anului 1972, a fost desco- 
perirea unei statui de calcar a lui Darius I, de către o misiune arheologică 
franceză, lângă palatul din Susa al suveranului. Descoperirea este unică, 
deoarece statuia relevă singura figură egiptianizată a suveranului persan. 


Regele purta o manta lungă pe ale cărei pliuri sunt gravate texte în limbile 

egipteană, persană veche, elamită şi akkadiană, redând titulatura şi ţările 
supuse acestuia. Din text reiese că statuia a fost executată în Egipt, fiind 
expusă inițial în templul zeului Atum din Heliopolis, apoi, cu ocazia inau- 
gurări Canalului de Suez a fost transportată la Susa. 

După înfrângerea suferită de armata persană în 490 la Marathon, 
imperiul lui Darius I intră într-o fază de început a declinului său. În 486, 
egiptenii se răscoală împotriva satrapului şi în acelaşi an Darius I, fără a 
mai avea ocazia de a reprima revolta, moare, fiind înmormântat la Naqsh- 


i Rustam, lângă Persepolis. 


Bibl.: E. Bresciani, The Persian Occupation of Egypt, în: CAHI , 2, 1985, pp. 502- 
528; J. D. Ray, Egypt 525- 404 B. C., în: CAH ? 1V,1988, pp. 254-286; N. de 
Garis Davies, The Temple of Hibis, III, New York, 1953; Chr. Tulpin, 
Darius’ Suez Canal and Persian Imperialism, în: Achaemenid History, VI, 
Leiden, 1991, pp. 237- 283; Cahiers de la DAFI 4 ( 1977 ), pp. 61-214; G. 


Posener, Le Première Domination Perse en Égypte, Le Caire, 1936. 


DEN (dinastia I) 


Numele — Horus: Den a cărui semnificație este incertă. În anumite lucrări 
de specialitate apar şi alte forme ale numelui cum ar fi 
Dewen sau chiar Udimu. 

Numele de domnie: Khasti „Cel al zonei deluroase“ sau Zemti „Cel al 
deşertului“. Variantele fonetice prezentate există dato- 
rită modalităților de interpretare a semnului hieroglific 
al deşertului şi al ţărilor străine, prin intermediul căruia 
s-a scris inițial numele. Lista regală de la Abydos, în 


cartuşul nr. 5, oferă varianta Sepati, iar la Manethon 

(Fr. 6-8) numele celui de-al 5-lea faraon al dinastiei este 


Usaphais. 


Den este al 5-lea faraon al dinastiei I, fiind urmaşul lui * Wadj şi 
precursorul lui * Adjib. Specialiştii îl consideră unul dintre cei mai impor- 
tanți regi ai dinastiei, afirmaţie care se justifică dacă avem în vedere 
faptul că domnia lui Den a furnizat cele mai numeroase texte şi monu- 
mente arheologice ale primei dinastii faraonice. 

Domnia sa marchează o serie de „inovaţii“ care vor contribui la 
schimbarea ideologiei regale. Den a fost primul faraon din istoria Egiptu- 
lui antic care a purtat titulatura nesuti-biti, cea care introduce numele de 
domnie. Traducerea aproximativă a expresiei este „Cel al trestiei şi al 
albinei“, care în Epoca Ptolemaică ajunge să semnifice „regele Egiptului 
de Sus şi de Jos“. Datorită explicității, majoritatea egiptologilor preferă 
aceasta din urmă traducere. Recent, savantul britanic S. Quirke a conside- 
rat că cea mai potrivită traducere a titulaturii este „the dual king“, ceea ce 
ar scoate în evidenţă aspectul divin şi uman al faraonului. Astfel, primul 
element al titulaturii (nesut) s-ar referi la calitatea divină a regelui, o 
încarnare a zeului Horus, adică un reprezentant al divinității pe pământ. 
Biti ar exprima poziția de şef al statului. 

Având în vedere faptul că în Epoca Arhaică numele-Horus a fost 
principala modalitate de identificare a unui faraon cu zeul Horus, credem 
că noua titulatura se referă mai degrabă la calitatea suveranului de stăpân 
al întregului Egipt, atâta timp cât trestia şi albina reprezentau vechile sim- 
boluri ale Egiptului de Sus şi de Jos. 

Anumite explicații necesită şi numele de domnie introdus de 
elementele discutate. Semnul hieroglific al teritoriului deluros şi al ţărilor 
străine poate fi o semogramă, caz în care se citeşte Zemet. Zemti este 


forma nisbe, redată în scris în cazul substantivelor feminine prin repetarea 

semogramei, care exprimă o relaţie, o apartenenţă şi se formează dintr-un 
substantiv la care se adaugă terminația -i. Dacă percepem hieroglifa în 
discuţie ca o logogramă, atunci se citeşte Khasti, fiind o formă nisbe a 
substantivului feminin Khast. Trebuie scos în evidență faptul că citațiile 
posterioare domniei lui Den conservă variantele Zemti (v. un pasaj din P. 
medical Ebers 103, 2 şi capitolul 64 din Cartea Morților). 

Egiptologul G. Godron a mai presupus şi varianta „Sinaiticul“ 
având în vedere un succes militar repurtat de către Den împotriva locui- 
torilor Sinai-ului. 

Totuşi, optăm pentru varianta Khasti, adică luăm în considerare 
faptul că semnul hieroglific, mai ales în timpul dinastiei I, era o logogra- 
mă care redă forma nisbe(=khasti) a substantivului feminin khast. Faptul 
că scribul antic dorea să menţioneze prin intermediul numelui relația 
faraonului cu zonele deluroase, muntoase, este o explicație a crezului 
conform căruia regele nu era considerat numai stăpânul fâşiei irigabile a 
Nilului, ci şi a zonelor aflate la est şi la vest de fluviu, adică a teritoriilor 
deşertice. 

În cazul semnului folosit de Lista regală de la Abydos, care în sine 
este o logogramă pentru noțiunea „district, nomă“(sepat), credem că este 
vorba de o confuzie a scribului compilator. 

Den ar fi avut o domnie destul de lungă dacă ţinem cont de faptul 
că arheologul german G. Dreyer a descoperit destul de recent, în anexa 
aflată la sud-vest de mormântul său de la Abydos, un fragment al unui 
vas de gresie care poartă inscripția „a doua ocazie a < sărbătorii> sed“. 
Rămâne de văzut dacă la acea vreme această sărbătoare a fost sau nu 
celebrată după primii 30 de ani de domnie a suveranului. 

Se poate constata şi o schimbare în structura guvernării tării. 
Numărul înalților demnitari a crescut. De fapt, un pasaj al Pietrei de la 


Palermo indică pentru anul x+4 de domnie al lui Den „un cens al tuturor 

oamenilor nordului, vestului şi estului“. Ţinând cont de aceată propoziţie, 
unii egiptologi presupun aplicarea în Egiptul condus de către Den a unor 
reforme administrative. 

Domeniile regale se vor înmulţi. Pe lângă cel vechi, înființat încă în 
timpul domniei lui *Djer şi numit Hor-sekhenti-dju („Horus cel care 
escaladează muntele /?/*), coordonat succesiv de către Ankhka, apoi de 
către Medjedka şi în cele din urmă de către Hemaka, apar şi altele noi. 
Cel mai important se pare că a fost cel denumit Hor-tepi-khet („„Horus, 
primul în cadrul corporației <zeilor>"), administrat de către înaltul dem- 
nitar Hemaka. 

Numărul funcțiilor şi al funcționarilor administrației regale sunt în 
continuă creştere, marea lor majoritate purtând titulaturi în componența 
cărora intră termenul kherep „controlor“. 

Pe timpul domniei lui Den numele trezoreriei era per-hedj „Casa 
Albă“, iar coordonarea ei revenea unui „purtător al pecetei regale“, func- 
tie îndeplinită succesiv de către demnitarii Setka şi Hemaka. 

Pe lângă înalții funcționari amintiţi existau şi alţii care şi-au înce- 
put activitatea înaintea domniei lui Den, dar care îşi vor încheia cariera 
sub acesta din urmă. Cel puţin doi dintre ei merită a fi amintiți: Amka şi 
Sekhemkased)j. 

Sceptrele, simbolurile autorităţii faraonului, devin din ce în ce mai 
numeroase. Coroana dublă, o combinaţie dintre cea albă a Egiptului de 
Sus şi cea roşie a Egiptului de Jos, pare să fie purtată pentru prima dată în 
istoria faraonică de către Den. De asemenea, pe o etichetă de fildeş des- 
coperită la Abydos apare desenul cobrei uraeus pe fruntea faraonului. 
şarpele avea un rol apotropaic. 

Autoritatea regală se manifestă şi prin intermediul unor vizite ale 
suveranului în diferite aşezări. În conformitate cu Piatra de la Palermo în 


anul de domnie x+9, Den va vizita aşezarea Herakleopolis unde exista 

lacul sacru al zeului Harshaphes. Acest pelerinaj al faraonului este con- 
firmat şi de o etichetă descoperită la Abydos, obiect pe care apare ima- 
ginea unei capele a zeului. 

Nu este exclus faptul că evenimentele care sunt redate pe Piatra de 
la Palermo, mai precis pentru anii de domnie x+6 şi x+7, să se refere la 
fondarea unui palat sau poate a unui templu, numit „Tronul zeilor“. Dacă 
se acceptă această prezumție atunci în anul de domnie x+8 al lui Den se 
va inaugura lacul sacru al edificiului menţionat. 

Dintre ritualurile domniei lui Den remarcăm ceea ce textul Pietrei 
de la Palermo numeşte „Apariția regelui dual“, prilej cu care faraonul 
purta coroana dublă a Egiptului. Probabil că ceremonia se referea la apa- 
riția în public a suveranului, ceea ce a avut loc în anul x+3 al domniei. 
Destul de curios, în anul x+12 al domniei, după aceeaşi sursă, Den va 
celebra şi ritualul „Apariţiei regelui în calitate de biti“(= rege al Egiptului 
de Jos), prilej cu care va purta coroana roşie. Din păcate nu se cunosc mai 
multe amănunte în legătură cu aceste ritualuri, oricum probabil ele aveau 
menirea de a glorifica faraonul. 

O pecete a lui Den îl înfăţişează pe faraon luptându-se cu un 
hipopotam. Animalul era o personificare a forțelor răului, ca atare regele 
se poate considera garantul menţinerii ordinii şi a stabilității Egiptului. 

„Alergarea taurului Apis“ menţionată de Piatra de la Palermo 
pentru anul x+12 al domniei lui Den, este confirmată şi de textul unei pe- 
cete de la Saqqara. Asocierea dintre taur şi rege în cadrul unor sărbători 
religioase este binecunoscută. Apis participa la o „cursă“ simbolică, de 
fapt un rit al fertilității care consta în călcarea unei parcele de teren culti- 
vabil. Acest ritual a fost apoi inclus într-o serie de sărbători care aveau 
menirea de a regenera puterea regală şi prin urmare era strâns legată de 


ceremonialul sed. 

Cultul animalelor este şi el atestat în timpul domniei lui Den. O eti- 
chetă descoperită la Abydos aminteşte de faptul că ibis-ului i s-a dedicat o 
statuie. Nu se poate afirma cu certitudine că la acea dată a existat deja o 
legătură între ibis-ul sacru şi divinitatea înțelepciunii Thoth. 

Şacalul Wepwawet, divinitate originară din Egiptul de Mijloc ( de 
la Assiut), redat întotdeauna în picioare, apare frecvent pe un stindard şi 
însoţeşte deseori faraonul în timpul ceremoniilor religioase. Probabil 
semnificația numelui divinității „Cel care deschide drumurile“ clarifică 
rolul acestuia în religia vremii. Prin urmare, Wepwawet era considerat un 
deschizător de drumuri pentru suveran atât în Lumea de Apoi, cât şi în 
viaţa de toate zilele. 

Pe un fragment de vas de alabastru descoperit în mormântul lui 
Den de la Abydos apare un fetiş al zeiţei feline Mafdet, iar pe un alt obi- 
ect zeița apare sub forma unei leoaice. Leul era un simbol al puterii şi în 
acelaşi timp a fost considerat un protector al faraonului în fața forțelor 
malefice. Textul Pietrei de la Palermo atestă pentru anul x+13 al domniei 
lui Den celebrarea unei sărbători a zeiţei, prilej cu care i s-a dedicat o 
statuie. În acelaşi an al documentului amintit a fost sărbătorită şi zeiţa 
Seshat, poate în strânsă legătură cu un ritual al fondării unui templu. 

Descoperirile arheologice atestă şi existența unor statuete de cult 
ale lui Den. Pe o pecete de la Abydos apar trei figurine regale, care în 
conformitate cu textul hieroglific adiacent au fost executate din aur. 

Există documente suficiente care să confirme campanii militare ale 
lui Den împotriva „asiaticilor“. Pe o etichetă de fildeş, cândva ataşată u- 
nei perechi de sandale, descoperită în mormântul regelui de la Abydos, 
apare imaginea lui Den lovind un prizonier. După anumiţi specialişti ima- 
ginile de pe etichetă ar reda mai degrabă un ritual numit „Prima oară a 
capturării esticilor“, decât o campanie militară. Pe lângă acest document, 


altele atestă cu siguranţă prezenţa egiptenilor în zona sudică a Palestinei. 

Se pare că aşezarea de la En Besor a rămas în continuare sub controlul 
egiptenilor. Piatra de la Palermo înregistrează pentru anul de domnie x + 
10 al lui Den distrugerea unei localităţi asiatice Wetka. Descoperirea a ze- 
ci de vase de ceramică pictată confecționate în zona siro-palestiniană 
atestă cel puţin existența unor relaţii comerciale între Egipt şi teritoriul 
amintit. 

Potrivit registrului III al Pietrei de la Palermo, care înregistrează 
evenimentele domniei lui Den ( de la anii x+2 la x+14), în anul x+2 Den 
i-a înfrânt pe beduinii deşertului estic, numiţi iunu. 

Mormântul lui Den se află la Abydos (Umm el-Qaab) şi a fost mar- 
cat în stil tradiţional de o pereche de stele funerare, din care s-a păstrat 
numai una. Începând cu domnia faraonului arhitectura funerară se va îm- 
bogății cu un element esenţial: mormântul său a fost prevăzut cu trepte 
care conduc spre camera mortuară, care la rândul ei a fost pavată cu 
blocuri de granit roz de Assuan. De remarcat este faptul că locul de veci 
al lui Den de la Umm el-Qaab, aşa-numitul mormânt Z, este de dimen- 
siuni reduse (19 x 15 m), dar este înconjurat de 174 morminte-satelit. 

Mormintele marilor demnitari de la Sagqgara-Nord depăşesc nume- 
ric pe toate celelalte construite în intervalul dinastulor I-II. Mai mult, din 
cauza lipsei de spaţiu cimitirul elitei regale se va extinde spre Abu 
Rowash. Specialiştii au reuşit să identifice pe ruta Abusir, Heluan, Saq- 
qara-Nord şi Abu Rowash peste 30 de mastabale de dimesiuni mari, toate 
datând din timpul domniei lui Den. 

Multe discuţii a suscitat mormântul S 3035 de la Saqqara, des- 
coperit în 1935 de către britanicul W. B. Emery. Acesta l-a considerat a fi 
al lui Den. Argumentele lui Emery păreau destul de logice: chiar dacă 
inventarul sepulturii conservă mai multe peceţi cu numele lui Hemaka, 
totuşi, ținând cont de ideologia regală, este greu de crezut faptul că un 


demnitar să fi avut un mormânt mult mai mare (56 x 25 m) şi mai bogat 

în conţinut decât însuşi suveranul. Actualmente specialiştii sunt de părere 
că mormântul este într-adevăr al lui Hemaka. 
Primul papirus din istoria omenirii, păstrat într-o cutie de lemn, 


provine din mormântul lui Hemaka şi nu a fost niciodată utilizat. 


Bibl.: T. A. H. Wilkinson, Early Dynastic Egypt, London-New York, 1999, pp. 75- 
78, 121, 123-125, 130 , 131, 141-142, 155, 157-159, 297- 298, 300-301; W. B. 
Emery, Archaic Egypt, Hardmondsworth, 1961, pp. 73-80; G. Dreyer, Umm 
el-OQaab. Nachuntersuchungen im friizeitlichen Kânigsfriedhof. 3/4Vorbericht, 
în: MDAIK 46 (1990), pp. 53-90; W. B. Emery, The Tomb of Hemaka, Cairo, 
1938. 


DJEDEFRE (2566-2558) 


Numele-Horus : Kheper „Cel care ia fiinţă / se formează“. 


Numele de naştere: Djedef-Re „Durabil este el, un Re“. În anumite 
lucrări de specialitate apare şi varianta Re-Djedef, ci- 
tire care se datorează metatezei grafice folosite la 
scrierea numelui prin intermediul hieroglifelor. Nu- 
mele este însoțit de epitetele sa-Re „fiul < zeului > 


Re““şi netjer-nefer „zeul desăvârşit“. 


Djedefre este al 3-lea faraon al dinastiei a IV- a, fiul şi urmaşul lui 
*Khufu. Din relaţia lui *Khufu şi a reginei Meretitesh I s-a născut prințul 
moştenitor Kawab, cel care şi-a construit o mastaba (G 7120) în necro- 


pola estică de la Gizeh. Potrivit ipotezei lui N. Strudwick, personajul în 


111 


cauză a îndeplinit şi funcția de vizir, dar la o vârstă destul de înaintată, 
Kawab a decedat înainte de moartea tatălui său. 

Se pare că odată cu „ridicarea spre orizonturi“ a lui *Khufu au în- 
ceput luptele între fiii săi pentru ocuparea tronului Egiptului. După 
decesul lui Kawab, în mod normal urmaşul trebuia să fie prinţul Djed- 
efhor, despre care egiptologul american G. Reisner a presupus că este fiul 
aceleiaşi regine Meretitesh I. Indiferent de acest aspect, trebuie subliniat 
faptul că Djedefhor era un personaj destul de popular în Egiptul acelei 
vremi. După moartea sa a fost zeificat, aspect ce reiese din faptul că un 
înalt funcționar al dinastiei a IV-a a purtat titulatura „adorator al lui 
Djedhor“. Mai mult, era unul din protagoniştii povestirii P. Westcar, el 
fiind acela care a încercat să-l delecteze pe *Khufu aducându-l pe 
magicianul Djedi. În Epoca Imperiului a fost considerat un înţelept, iar în 
celebrul Cântec al Harpistului numele său a fost asociat cu cel al lui 
Imhotep. Într-o listă a regilor dinastiei a IV-a, alcătuită de lucrătorii care 
exploatau cariera de la Wadi Hammamat din timpul dinastiei a XII-a, el a 
fost considerat rege, domnia sa fiind situată între cea a lui *Khafra şi cea 
a lui Bauefie. În realitate Djedefhor n-a ocupat niciodată tronul Egip- 
tului. Mastabaua sa de la Gizeh (G 7210+20) a fost descoperită în apro- 
pierea piramidei lui *Khufu, dar a rămas neterminată, iar decorul ei a fost 
în mare parte distrus în timpul dinastiei a IV-a (după M. Baud, mai târziu, 
în urma evenimentelor tulburi care inaugurau Prima Perioadă Interme- 
diară). 

Probabil că acest act certifică existenţa luptelor interne care au iz- 
bucnit pentru ocuparea tronului imediat după moartea lui *Khufu. Inte- 
resant de remarcat este şi faptul că, după acest eveniment, lucrările în curs 
ale mastabalelor prinților regali au fost întrerupte brusc. 

Învingător din aceste lupte a ieşit prințul Djedefre, care a fost con- 


siderat de tradiția târzie un uzurpator, motiv pentru care numele său a fost 

omis şi de către Herodot (II. 127). După moartea lui Kawab, mai mult ca 
sigur, Djedefre s-a căsătorit cu Hetepheresh a II-a, fiica cea vârstnică a 
lui *Khufu. Astfel s-ar explica titulatura de „regină“ purtată de către 
Hetepheresh a I-a, deşi unii cercetători refuză să dea crezare acestui fapt 
(v. M. Baud). 

Djedefre este menţionat în calitate de faraon de mai multe surse. În 
mastabaua lui Nesurpunefer de la Gizeh, într-o inscripție care redă suc- 
cesiunea faraonilor este prezent în fruntea listei, precedându-l pe *Khafra. 
Potrivit unui graffiti de la Wadi Hammamat descoperit în 1949 (v. mai 
sus), el ar fi domnit între *Khufu şi *Khafra. Fragmentul de la Cairo al 
analelor regale, o copie a Pietrei de la Palermo, menţionează, printre 
altele, că în timpul domniei sale s-a construit un edificiu (templu ?) dedi- 
cat zeiței Bastet. În Lista regală de la Abydos este cel de-al 22-lea faraon 
menționat, iar în cea de la Saqqara cartuşul său apare în poziția a 41-a. 

După Canonul Regal din Torino (col. III. 11) între domniile lui 
*Khufu şi *Khafra există menţionată o domnie de 8 ani, dar din păcate 
numele suveranului nu s-a păstrat. Specialiştii cred că personajul în cauză 
este Djedefre. 

Nici o sursă istorică nu certifică o presupunere a unor egiptologi 
conform căreia Djedefre şi-ar fi asasinat fratele vitreg Kawab pentru a 
ajunge stăpânul Egiptului. 

Referitor la domnia sa scurtă dispunem de foarte puţine date. Djed- 
efre a fost primul faraon din istoria Egiptului care a purtat titulatura sa- 
Re „fiul <zeului> Re“, cea care introduce numele de naştere al faraonilor. 

Djedefre a fost cel care a îngropat lângă marea piramidă de la Gi- 
zeh barca solară a tatălui său, descoperită în 1954. 

Surprinzător, el a părăsit Gizeh-ul, alegându-şi locul de veci la câți- 
va km înspre nord, la Abu Rowash. Potrivit lui N. Grimal, probabil prin 


această decizie şi-a exprimat dorința de reîntoarcere la valorile anterioare 

ale domniei lui *Khufu. Această ipoteză este susținută şi de orientarea 
nord-sud a complexului său funerar, care avea un plan rectangular, 
asemănător celui de la Saqqara al lui *Djoser. 

Necropola consta dintr-o piramidă din care s-a păstrat o suprastruc- 
tură înaltă de douăsprezece m. Mai mult ca sigur, edificiul n-a fost 
niciodată terminat. Inițial ar fi avut o bază de 105 m şi un grad de 
înclinare a pereţilor de 60 °. Accesul în camera mortuară se făcea prin 
intermediul unui puț adânc, o caracteristică a piramidelor dinastiei a III-a. 

Templul funerar al complexului se situează la est de piramidă şi a 
rămas la fel neterminat. Planul său este neobişnuit, ceea ce i-a determinat 
pe cercetătorii italieni V. Maragioglio şi C. Rinaldi să-i conteste presupu- 
sa destinaţie, adică de templu funerar. În privinţa piramidei, cei doi au 
susținut că nu este exclusă posibilitatea să fi fost la origine una în trepte. 

Templul văii n-a fost descoperit până acum. O altă ciudăţenie a 
complexului este faptul că drumul de acces spre templul mortuar este ne- 
obişnuit de lung, aproximativ de 1700 m. 

În interiorul complexului egiptologul E. Chassinat a descoperit 21 
de statui fragmentare ale regelui, care au fost distruse intenționat. Cele 
mai bine conservate sunt capetele a trei statui, dintre care două se află la 
Muzeul Luvru, iar una la Muzeul Egiptean din Cairo. Fragmentele men- 


tionate reprezintă capodopere ale sculpturii epocii Regatului Vechi. 


Bibl.: J. von Beckerath, în: LdĂ I, coll. 1099-1100; M. Baud, Famille royale et 
pouvoir sous l'Ancien Empire égyptien, II, Le Caire, 1999, Corpus 158, 163, 
230; A. Roccati, La littérature historique sous l'Ancien Empire égyptien, 
Paris, 1982, $$. 19, 36, 49; V. Maragioglio, C. Rinaldi, L 'Arhchitettura delle 
Piramidi Menfite, V, Rapallo, 1966, pp. 10-40. 


114 


DJEDKARE (2414-2375) 


Numele de naştere: Isesi sau Izezi, folosit mai ales în textele elaborate de 


contemporanii săi. Numele este scris cu ajutorul sem- 
nelor hieroglifice monoconsonantice, fiind greu de 
tradus. 

Numele de domnie: Djed-ka-Re „Cel cu forţa-ka durabilă, un Re“. În do- 
cumentele proprii faraonul preferă folosirea acestui 
nume. 

Forma grecizată: Tankheres, fiind varianta elenă a numelui de domnie 


( Manethon, Fr. 18). 


Djedkare este al 8-lea faraon al dinastiei a V-a, urmaşul lui *Men- 
kauhor şi predecesorul lui *Unas. Durata domniei faraonului este subiec- 
tul unor vii dispute între specialişti. Destul de recent egiptologul A. 
Spalinger a acceptat datele prezentate de Canonul Regal din Torino, ca 
atare a încercat să demonstreze faptul că Djedkare a domnit într-adevăr 
numai 28 de ani, bazându-se pe faptul că pentru acele vremuri nu dis- 
punem de mărturii cu privire la existența sistemului bienal de recen- 
sământ al vitelor. 

Majoritatea egiptologilor consideră că cei 44 de ani atribuiţi suve- 
ranului de către Manethon sunt mult mai aproape de realitate, deoarece în 
arhivele de la Abusir apare o dată ce aminteşte de cel de-al 21-lea 
recensământ al vitelor, care în conformitate cu uzanţele vremii era 
întreprins odată la doi ani. De aici şi deducția că Djedkare ar fi domnit cel 
putin 40- 42 de ani. Dispunem şi de o altă dovadă potrivit căreia regele ar 
fi domnit mai mult de 28 de ani. Pe un vas de alabastru păstrat la Muzeul 


Luvru apare un text care specifică faptul că Dyedkare şi-a sărbătorit 

primul jubileu sed, ceea ce de obicei avea loc în anul sau după primii 30 
de ani de domnie. 

Spre deosebire de epoca dinastiei a IV-a, la sfârşitul dinastiei a V-a 
se accentuează procesul de descentralizare a administraţiei statului. Func- 
tiile cheie nu vor mai fi deținute de membrii familiei regale. Zsesiankh , 
cel care posedă o mastaba (D 8) la nord de piramida în trepte de la Saq- 
qara, era fiul lui Djedkare şi a reginei Meresankh a IV-a . Prinţul purta, 
printre altele, titulaturile de „şef al tuturor lucrărilor regelui“ şi de „şef al 
trupelor“, fără a îndeplini funcția de vizir. Un alt prinţ, Kaemtjenenet, nu 
era nici el deținătorul unor funcţii cheie. 

În schimb, Senedejemib Inti, cel care şi-a contruit o mastaba (G 
2370) în necropola vestică de la Gizeh, ajunge vizir, fără a fi membru al 
familiei regale. Un alt vizir, Shepsesre , urma să îndeplinească funcția de 
guvernator al Egiptului de Sus. 

Complexul funerar al lui Djedkare a fost construit la Saqgara-Sud. 
Piramida sa, numită „Desăvârşit este Djedkare-lIsesi “, este în mare parte 
distrusă. În camera mortuară s-au descoperit resturile unui sarcofag de 
bazalt. Pe lângă acest edificiu, aproape de intrare, săpăturile arheologice 
au scos la iveală urmele unei mici capele destinate ofrandelor. Templul 
funerar al complexului este la fel în ruine, dar cu toate acestea au fost 
descoperite sute de fragmente arhitectonice şi sculpturale, printre care 
resturi de coloane palmiroforme de granit roz, basoreliefuri, statui înfă- 
tişând prizonieri, fragmentul unui sfinx şi un relief dedicat zeului Seth. 
Pardoseala a două încăperi posedă o serie de graffiti cu numele perso- 
nalului templului din intervalul dinastiilor a V-a şi a VI-a. 

Datele de care dispunem prezintă şi unele aspecte ale politicii 
externe a regelui. Pe baza unor reliefuri provenite de la Wadi Maghara, în 
Sinai, se poate dovedi că au fost întreprinse cel puțin două expediții 


militare în acea regiune. În apropiere de Abu Simbel, la Toskha, s-a 

descoperit o stelă purtând numele regelui, ceea ce este o dovadă a faptului 
că egiptenii au exploatat carierele de piatră ale zonei. Peceţi cu numele lui 
Djedkare au fost găsite şi în Nubia, la Buhen. În templul de la Byblos a 
fost scos la lumina zilei un fragment de vas de alabastru purtând cartuşul 
regelui, ceea ce presupune cel puţin existenţa unor relații comerciale între 
oraşul-stat amintit şi Egiptul condus de către Djedkare. 

Papirii depozitaţi în templul funerar al lui *Neferirkare I, în marea 
lor majoritate, provin din timpul domniei lui Isesi. Textele fragmentelor 
relatează aspecte ale vieții economice a templului. Nu s-au descoperit tra- 
tate religioase, dar dispunem de date cu privire la organizarea cultului 
funerar regal. 

Tradiţia de mai târziu atribuie conceperea vestitelor Învăţături ale 
lui Ptah-hotep unuia dintre vizirii lui Djedkare, Prahhotep I. Personajul în 


cauză nu are nimic de-a face cu autorul anonim al operei. 


Bibl.: J. von Beckerath, în: LdĂ I, coll. 473-474; A. Spalinger, Dated Texts of the 
Old Kingdom, în: SAK 21 (1994), pp. 299-301; P. Posener-Krieger, Les 
archives du temple funéraire de Neferirkare-Kakai, I-II, Le Caire, 1976; M. 
Baud, Famille royale et pouvoir sous l'Ancien Empire égyptien, II, Le Caire, 


1999, Corpus 31, 78, 215, 237. 


DJER (dinastia I) 


Numele-Horus: Djer „Cel puternic“. 


Djer este al 3-lea faraon al dinastiei I, urmaşul lui *Aha. Numele 
său reflectă raportul dintre suveran şi divinitatea Horus, acea zeitate care 
domina ideologia regală a Epocii Arhaice, dar este şi o expresie a puterii 


sale bazată pe forță. 

Incertitudinea duratei domniei este prezentă şi în cazul său, iar 
fragmentul principal de la Cairo al analelor regale descrie numai 9 ani. 
Cele mai importante evenimente par a fi confecționarea unor statui cultice 
şi organizarea unei expediţii într-o ţară numită Setjet, termen care ulterior 
va desemna zona vestică a Asiei. 

În timpul domniei sale apare pentru prima dată menţiunea cu pri- 
vire la apariția rituală a regelui Egiptului de Sus ( khat nesut ) (v. *Den). 

În general, în toate epocile istoriei Egiptene antice, obligaţia 
primară a regelui era construirea unui templu. Teoretic suveranul a fost 
considerat şi prim-preot al fiecărui templu al Egiptului. Prin urmare, 
templele erau considerate monumente regale, dar în acelaşi timp şi centre 
de cult ale zeilor cărora li s-au dedicat edificiile. Încă din cele mai vechi 
timpuri ale istoriei faraonice implicarea regelui în viața templelor lua 
două forme: fondarea şi construirea unui lăcaş de cult al unei zeități sau 
vizitarea unui templu deja existent. O etichetă de fildeş de la Abydos, 
aparținând lui Djer, redă o asemenea vizită regală în oraşele sacre ale 
Egiptului de Jos, Buto şi Sais. 

Acelaşi obiect, în rândul doi, partea dreaptă, certifică faptul că 
regele a dedicat coroanei roşii a Egiptului de Jos o capelă sau un sanctuar. 

Un alt obiect important păstrat din timpul domniei faraonului, o eti- 
chetă de lemn descoperită la Saqqara, prezintă ceremonii religioase lega- 
te de sacrificiul uman sau adorarea pelicanului. Cultul acestei păsări era 
probabil încă de timpuriu asociat cu cel al faraonului. Ulterior, în Regatul 
Vechi pelicanul era considerat „mama regelui“ şi avea un rol protector 
față de animalele malefice ale zonei deşertice. 

Peceţile de la Abydos au păstrat reprezentări ale divinității şacal, 
Wepwawet şi ale stindardului acestuia. Săpăturile întreprinse de către G. 


Dreyer în templul zeiţei Satet de la Elephantine au scos la iveală o sta- 

tuetă acefală a unui personaj regal stând pe tron. În conformitate cu o ins- 
cripție de pe una dintre laturile sale, statueta ar fi aparținut lui Djer. 

Domnia sa se caracterizează şi prin continua dezvoltare a meşte- 
şugurilor. Un cuţit de cremene, având mânerul acoperit cu o foiţă de aur 
poartă serekh-ul lui Djer. Unelte de cupru, săgeți şi vase de diferite forme 
aparținând faraonului au fost descoperite la Saqqara, Tura, Heluan şi 
Abydos. 

Informațiile despre politica externă a regelui sunt reduse. Cu 
siguranță reşedinţa egipteană de la En Besor continua să existe, deoarece 
există peceţi ale lui Djer descoperite în această aşezare. Pe lângă acestea, 
în mormântul faraonului au fost descoperite mai multe vase de factură 
siro-palestiniană, ceea ce presupune existența cel puțin a unor relații 
comerciale cu zona Palestinei sudice. 

Până nu demult s-a crezut că un graffiti de la Gebel Sheikh Sulei- 
man, în Nubia de Jos, reprezintă o expediţie militară de pedepsire a unor 
triburi locale. Actualmente s-a demonstrat faptul că reprezentarea datează 
din Epoca Predinastică timpurie, iar serekh-ul cândva atribuit lui Djer 
este anonim. 

Mormântul faraonului de la Umm el-Qaab (Abydos) a fost încon- 
jurat de o serie de morminte, 338 la număr, aparținând în mare parte unor 
femei ale căror nume şi titulaturi apar pe mici stele funerare. Camera 
mortuară, conform obiceiului vremii, a fost săpată la o oarecare adânci- 
me, poate pentru a proteja mai bine corpul faraonului. Încăperea a fost 
prevăzută cu o serie de nişe, pictate în roşu. Unii savanţi au văzut în 


aceste elemente arhitectonice precursorii „stelelor-uşi-false“. 


Bibl.: T. A. H. Wilkinson, Early Dynastic Egypt, London-New York, 1999, pp. 71- 
73, 121, 146, 211, 222, 233, 266; G. Dreyer, Fin friihdynastisches 

Konigsfigiirchen aus Elephantine, în: MDAIK 37 (1981), pp. 123-124; W. B. 
Emery, Archaic Egypt, Harmondsworth, 1961 pp. 56-63. 


DJOSER (2667-2648) 


Numele — Horus : Netjeri-khet „Cel divin al corporației <zeilor>“. 


Formele grecizate : Tosorthros( Manethon, Fr. 11), Sosorthos( Idem, Fr. 
12 a) şi Sesorthus( Idem, Fr. 12 b). 


Djoser este al 2-lea faraon al dinastiei a III-a, posibil fratele lui 
*Nebka, iar după unii egiptologi poate fiul acestuia din urmă. Din cauza 
faptului că, cel puţin pentru moment, dispunem de puţine date istorice 
concludente, există savanți care-l consideră pe Djoser fondatorul dinastiei 
în cauză. Săpăturile arheologice întreprinse în necropola regală de la 
Abydos de către germanul G. Dreyer par a confirma prezumpţia de mai 
înainte. În orice caz, într-o perioadă în care inscripţiile nu ne oferă date 
concludente, arheologia pare să furnizeze cele mai importante indicii cu 
privire la domniile unor faraoni. Atâta timp cât descoperirea unor obiecte, 
fie ele prevăzute şi cu inscripții, apare într-un context arheologic bizar sau 
cel puţin neclar înclinăm să susţinem „vechile“ teorii cu privire la unele 
aspecte ale domniei lui Djoser. 

Deşi faraonul pare a fi unul dintre cei mai cunoscuţi suverani ai 
dinastiei a III-a, multe dintre problemele legate de numele său sunt încă 
neclare. În primul rând să analizăm numele faraonului. După uzanţa 
epocii numele de domnie, ceea ce devine mai târziu clasicul nesuti-biti, 
este rar utilizat de către regii perioadei. Totuşi, în cazul lui Djoser se pare 
că îl cunoaştem şi pe acesta, dacă avem în vedere un fragment de relief 


provenit de la Heliopolis, cândva element al unei capele a regelui. Pe 

obiectul aflat astăzi în posesia Muzeului din Torino, în interiorul serekh- 
lui apare propoziția nesuti-biti „Regele Egiptului de Sus şi de Jos“ şi 
numele-Horus: Netjeri-khet. Faptul că numele de domnie şi numele- 
Horus sunt identice nu reprezintă un caz singular în istoria Egiptului 
antic. 

Însăşi traducerea numelui a fost obiectul unor controverse în rândul 
specialiştilor. Francezul J. Vercoutter preferă pentru expresia egipteană 
Netjeri-khet semnificaţia „Cel cu corpul divin“ sau „Divin prin corp“, 
excluzând probabilitatea perceperii numelui regelui ca: „<Mai > divin 
decât corpul <zeilor>“. Chiar dacă comparativul rămâne un subiect de 
discuţie, totuşi elementul khet din nume se referă cu certitudine la o 
grupare de zei („corporație“), anterioară existenței Eneadei de la Helio- 
polis, şi nu la corpul fizic al zeilor. 

Faraonul aflat în discuţie a rămas celebru în istoria omenirii printr- 
o altă variantă a numelui de domnie şi anume Djoser/ Djeser „Cel 
sacru“. Această variantă apare pentru prima dată începând cu Regatul 
Mijlociu, în inscripția unei statui a lui *Sesostris al II-lea, obiect dedicat 
strămoşului său: Djoser. Graffitiile celor care vizitaseră piramida regelui 
încă din Antichitate menționează aceeaşi variantă a numelui, adică 
Djoser. 

Nici documentele Epocii Imperiului nu prezintă nume unice pentru 
domnitor. Astfel, în Lista de la Abydos apare varianta Djeser-sa ( al 16- 
lea faraon prezentat), în cea de la Saqqara simplu Djeser (al 12-lea faraon 
cunoscut), în timp ce în Canonul Regal din Torino există un anumit 
Djeser-it (col. III. 5). Într-o atare situaţie cel mai corect este să reținem 
numele încetățenit deja în cercetarea egiptologică şi anume Djoser sau o 
altă variantă fonetizată a radicalului egiptean antic djsr, adică Djeser. În 


unele lucrări mai apare şi forma Zoser. 


121 


Variantele prezentate de către Manethon, cel puţin din punct de ve- 
dere lingvistic, cu dificultate pot fi echivalate cu vreuna dintre cele antice 
prezentate mai sus. Dacă în textul grecesc al variantelor păstrate din 
lucrarea lui Manethon faraonul în discuţie n-ar apărea pe locul doi în 
cadrul dinastiei şi mai ales dacă n-ar urma după variantele numelui său 
următorul text: „<În timpul domniei sale a trăit Imuthes(= Imhotep) >“, 
nimeni nu s-ar fi gândit că avem într-adevăr de-a face cu Djoser. 

Faptul că Djoser şi Netjeri-khet sunt una şi aceeaşi persoană este 
dovedit şi de o inscripţie gravată pe o stâncă de granit de pe insula Sehel, 
la sud de Assuan, document numit „Stela foametei“. Textul conţine 
treizecişidouă de coloane, deasupra cărora apare Djoser, cel care prezintă 
ofrande zeilor Khnum, Satis şi Anukis, adică stăpânilor zonei cataractei I 
a Nilului. Documentul este un decret „emis“ de către Djoser pentru 
„guvernatorul domeniilor sudului, căpetenia nubienilor în lebu (= 
Elephantine), Mesir“. 

Titulatura faraonului apare în rândul întâi al inscripției după cum 
urmează: „...Horus: Netjeri-khet; regele Egiptului de Sus şi de Jos: Netje- 
ri-khet; Horus-de-Aur: Djoser...“. 

Din text reiese că faraonul l-a informat pe guvernator asupra faptu- 
lui că pe teritoriul Egiptului există o foamete de şapte ani, motiv pentru 
care s-a consultat cu un preot al lui Imhotep. Preotul trebuia să găsească 
răspunsuri la următoarele întrebări ale faraonului: „În ce loc s-a născut 
Hapi(= personificarea Nilului)? Care este oraşul Celui-ondulat(=Nilul)? 
Care zeu locuieşte acolo“( r. 4). După ce a consultat cărțile sacre existente 
în Casa Vieţii (= scriptorium- ul templului), preotul a raportat suveranului 
că Nilul izvorăşte la Elephantine, din „cele două caverne“, unde domneşte 
zeul Khnum. Apoi, Djoser, în somn, l-a văzut pe zeul Khnum care i-a 
promis că de atunci încolo va asigura bogăţia apelor Nilului necesare 


inundaţiei. În semn de mulțumire, Djoser a decretat ca toată Valea Nilului 

la sud de Elephantine, pe o distanță de 126 km (= 12 iteru egiptean) să 
aparțină lui Khnum. Teritoriul se întindea de la Elephantine (=lebu) până 
la Kemsit (= gr. Takhompso), aşezare situată la limita sudică a ceea ce 
anticii greci numeau Dodekaskheinos . 

Textul n-a fost gravat în timpul domniei lui Djoser, ci în anul 187 î. 
Hr., adică sub Ptolemeu al V-lea Epiphanes. Aparent, motivele sunt mul- 
tiple. Regele lagid a reuşit să redevină stăpânul întregului Egipt prin înă- 
buşirea unei revolte a sudului. Simbolic, noua unitate a ţării a fost ac- 
centuată şi prin intermediul prezentării unor fapte de pe vremea unui fa- 
raon ajuns legendar în istoria faraonică, adică Djoser. Chiar dacă decretul 
este un „fals“ redactat de către preoţii zeului Khnum din Elephantine, nu 
se poate afirma că prin intermediul său aceştia doreau să justifice 
„istoric“ preluarea controlului asupra teritoriului Dodekaskheinos-lui, 
deoarece pe vremea lui Djoser egiptenii nu erau stăpânii acelei zone. 
Textul reflectă mai degrabă disputa pentru teritoriul în cauză între preoţii 
zeului Khnum din Elephantine şi sacerdoţii zeiţei Isis de la Philae. 

Nu este lipsit de importanţă faptul că săpăturile arheologice 
intreprinse recent de către G. Dreyer au scos în evidenţă faptul că 
Elephantine era un important centru urban încă din Epoca Arhaică a 
istoriei Egiptului antic, deci înainte de Djoser. 

Mult mai important ni se pare faptul că textul decretului îi asociază 
pe Djoser şi Imhotep, ultimul socotit pe bună dreptate personajul cheie al 
domniei faraonului. 

Documentele diferitelor perioade din istoria Egiptului ni-l descriu 
pe Imhotep ca o persoană având calități ieşite din comun: un autor de 
lucrări sapienţiale, ca atare şi patron al scribilor(începând cu Epoca Impe- 
riului), un medic vestit, prim sfetnic al regelui Djoser şi nu în ultimul 


rând arhitectul său. 

Imhotep a trăit destul de mult dacă avem în vedere media de vârstă 
foarte scăzută a perioadei Regatului Vechi: probabil între sfârşitul dom- 
niei lui *Khasekhemui şi începutul domniei lui *Huni. Totuşi, pos- 
teritatea l-a asociat mai ales cu faraonul Djoser. Dovada certă a faptului 
că cei doi au fost contemporani este un text gravat pe soclul unei statui 
fragmentare a faraonului, descoperită la Saqqara. În conformitate cu 
textul inscripției amintite, Imhotep avea următoarea titulatură: „Purtătorul 
de pecete al regelui Egiptului de Jos, primul după regele Egiptului de Sus, 
conducătorul Casei Mari (= palatul regal), prinţ, mare preot al Heliopolis- 
lui,...şeful sculptorilor, al cioplitorilor de piatră, a celor care produc vase 
de piatră“. 

Cu toate că britanicul W. B. Emery a considerat că mastabaua nr. 
3518 de la Saqqara îi aparţinea lui Imhotep, totuşi, cel puţin până în 
momentul de faţă, nu se cunoaşte locul de veci al înțeleptului. 

Începând cu dinastia a XXVI-a a fost venerat în calitate de zeu, că- 
ruia 1 s-au dedicat cca. 400 de statui cultice pe ale căror socluri apare deja 
înscris numele său divinizat: „Imhotep, fiul lui Ptah“. Alături de zeii 
Apis-Osiris şi Ptah a fost considerat un membru al triadei divine de la 
Memphis, „zeul august, cel care îi înzestrează pe oameni cu viaţă“. 

Imhotep devine şi un vindecător vestit, un medic de renume. Ca a- 
tare, grecii l-au echivalat cu zeul Asklepios, iar numele său grecizat a fost 
Imuthes. Deşi nu a fost încă localizat, documentele amintesc de existența 
unui templu dedicat lui Imhotep, foarte probabil în zona nordică a Saq- 
garei. În timpul Ptolemeilor capela acestuia a devenit un loc de pelerinaj. 

Faima deosebită a lui Imhotep se datorează însă calităţilor sale de 
arhitect. După Manethon (Fr. 11): „... el a fost inventatorul artei de a 
construi cu piatră tăiată...“. 

Cea mai importantă realizare arhitectonică a lui Imhotep a fost 


complexul mortuar al lui Djoser de la Saqqara. 

Elementul principal al complexului este piramida, care a suferit 
modificări succesive. Iniţial mormântul era o mastaba pătrată, ceea ce era 
mai puțin obişnuit, deoarece construcțiile similare de până atunci aveau o 
formă dreptunghiulară. În prima fază construcția a fost lărgită în toate ce- 
le patru laturi ale sale, însă nivelul adăugat era mai mic decât mastabaua 
originală. În urma celei de-a doua modificări a fost mărită numai latura 
estică a mastabei. Fără a cunoaşte motivele reale, ulterior, mormântul a 
fost transformat într-o piramidă cu patru trepte. Ultima modificare a con- 
stat în adăugiri pe laturile nordică şi sudică ale construcţiei, ajungându-se 
la o piramidă cu şase trepte inegale, uşor distorsionată. Edificiul construit 
din piatră locală şi acoperit cu un strat de calcar de Tura, o carieră aflată 
pe malul estic al Nilului, are o înăl-țime de 62 m. 

Piramida este numai un element al complexului funerar care are o 
suprafaţă de 500 x 250 m şi este înconjurată de un zid înalt de 10 m. Zi- 
dul a fost prevăzut cu 14 porţi, dintre care 13 erau false şi numai una fiind 
de acces spre incinta sacră, cea situată în extremitatea sudică a laturii 
estice a complexului funerar. 

La sud de piramida în trepte există o curte în colţul căreia se află 
„mormântul sudic“, de fapt o mastaba de dimensiuni mai mari. Edificiul, 
care beneficia de galerii subterane asemănătoare cu cele existente sub pi- 
ramidă, era un mormânt simbolic, foarte probabil pentru depozitarea 
organelor interne ale faraonului. În conformitate cu preceptele religioase 
ale vechilor egipteni, organele interne erau scoase din corp înainte de 
înce-perea procesului de îmbălsămare şi înmormântate separat. 

În partea estică a complexului există clădiri asociate cu sărbătoarea 
sed a faraonului. La nord de aceste încăperi se găsesc „Casa Sudului“ şi 
„Casa Nordului“, simbolizând principalele capele ale Egiptului de Sus 


(cea de la Hierakonpolis) şi de Jos (cea de la Buto). 

Templul mortuar se situează lângă latura nordică a piramidei, în 
fața căreia se află o nişă mică, numită serdab, acoperită aproape în tota- 
litate care cuprinde în interiorul ei o statuie a lui Djoser. Serdab-ul era 
considerat un loc de odihnă pentru spiritul faraonului decedat. 

În cele din urmă remarcăm existenţa unei curți nordice la extre- 
mitatea căreia există un altar de piatră. 

Construirea unui asemenea complex necesita existența unei admi- 
nistrații bine organizate, beneficiind de departamente specifice. Odată cu 
domnia lui Djoser toate acestea au fost concentrate într-un singur loc, la 
Memphis. Se poate constata şi apariția vizirului, un înalt funcționar regal, 
teoretic al doilea om în stat. Ceea ce pare curios este faptul că spre deo- 
sebire de domniile anterioare, pe vremea lui Djoser nu exista decât o 
singură trezorerie numită „Casa roşie“ (Per-djeser), situată în capitala 
regatului, la Memphis. Documentele scrise atestă şi existenţa împărțirii 
Egiptului de Sus şi de Jos în nomele standard de mai târziu. Pe de altă 
parte, cunoaştem funcțiile de „controlor al meşteşugarilor“, „inspector al 
cioplitorilor“ sau cea de „cioplitor regal“. Purtătorii unor asemenea titu- 
laturi l-au însoțit pe responsabilul cu organizarea expedițiilor spre minele 
de turcoază din Peninsula Sinai, în special la Wadi Maghara. Un anumit 
Nitankh purta titulatura de „administrator al deşertului“, ceea ce echivala 
cu o funcție civilă şi militară din anumite regiuni din jurul Văii Nilului. 

În conformitate cu datele prezentate de Canonul Regal din Torino, 
Djoser a domnit 19 ani, iar fragmentele lui Manethon transmise de autori 
antici i-au atribuit 29 de ani. ştiinţa egiptologică dă crezare sursei 
papirologice a Epocii Imperiului, cu toate că unii specialişti se întreabă 
dacă 19 ani de domnie i-au fost suficienți lui Djoser să ridice complexul 
funerar de la Saqqara. 

O altă celebritate a domniei lui Djoser a fost primul dentist şi me- 


dic cunoscut în istorie, Hesyre („Cel lăudat de <zeul>“ Re) care purtase şi 

alte titulaturi cum ar fi: „scrib regal“, „cunoştinţa regelui“, „scrib al ar- 
hitectului regelui“, „mare preot al sanctuarului <zeului> Min“, „arhitect 
şef“ etc. Pe bună dreptate, J. Nunn se întreba dacă acestea nu erau funcții 
onorifice deoarece erau incompatibile cu cele de „şef al dentiştilor“ şi ,, 
prim-medic“. La extremitatea nordică a necropolei de la Saqqara se gă- 
seşte şi mastabaua sa (S. 2401) în care au fost descoperite multe obiecte 
legate de Lumea de Apoi. Cele mai reprezentative sunt cele şase „stele- 


nişe“ de lemn, actualmente aflate la Muzeul Egiptean din Cairo. 


Bibl.: T. A. H. Wilkinson, Early Dynastic Egypt, London-New York, 1999, pp. 95- 
98; G. Dreyer, Der erste König der 3. Dynastie, în: H. Guksch, D. Polz 
(hrsg.), Stationen. Beiträge zur Kulturgeschichte Agyptens. R. Stedelmann 
gewidmet, Mainz, 1998, pp. 31-34; J.-Ph. Lauer, Saqqara pyramids of 3-rd 
Dynasty, în: K. A. Bard (ed.), Encyclopedia of the Archaeology of Ancient 
Egypt, London- New York, 1999, pp. 704- 708; Z. Hawass, A Fragmentary 
Monument of Djoser from Saqqara, în: JEA 80 (1994), pp. 45-56; P. Barguet, 
La Stele de la Famine à Sehel, Le Caire, 1953; M. Baud, Les frontières des 
quatre premières dynasties. Annnales royales et historiographie égyptienne, 
în: BSFE 149 (2000), pp. 32- 46; J. F. Nunn, Ancient Egyptian Medicine, 
London, 1996, p. 124 şi Appendix B, No. 46. 

HAKHORIS (393-380) 


Numele de naştere: Heger, Heker, Heger. Alte variante fonetice utilizate 
în lucrările moderne sunt: Achoris, Akhoris sau 
Hakoris. 

Forma grecizată: Akhoris (Manethon, Fr. 73 a-b). 


Numele de domnie: Henem-Maat-Re „Înzestrat cu Maat, un Re“. 


Hakhoris este considerat în prezenta lucrare al 2-lea faraon al 
dinastiei a XXIX-a, fiind unul dintre personajele ale căror domnie a 
ridicat multe semne de întrebare. De altfel, istoria întregii dinastii este 
încă departe de a fi pusă în adevărata sa lumină. Datele de care dispunem 
sunt destul de fragmentare, deseori mai puţin explicite, iar- cum a sub- 
liniat britanicul J. D. Ray- istoricul este nevoit să apeleze frecvent la sur- 
sele greceşti, „ele însele contradictorii şi nefolositoare“. 

Cercetările întreprinse de mai mulți savanţi, în special Fr. Kienitz, 
CI. Traunecker, D. Dewauchelle şi J. D. Ray, au reuşit să lămurescă o se- 
rie de probleme legate de evenimentele dinastiei, desigur fără a găsi o so- 
luţie unanim acceptată. 

Una din principalele probleme nesoluţionate se leagă de numărul şi 
succesiunea faraonilor. Ca atare, poziţia lui Hakhoris şi a rivalului său 
Psammuthis în cadrul dinastiei rămâne o problemă deschisă care necesită 
noi dovezi, în momentul de faţă inexistente. Sinteza noastră reprezintă o 


ipoteză de lucru. 

După Manethon, Hakhoris a domnit 13 ani, faraonul fiind cel mai 
important suveran al întregii dinastii. Până în prezent se cunosc nume- 
roase inscripții demotice şi hieroglifice din timpul domniei sale. 

Hakhoris ajunge pe tronul Egiptului în anul 393, după moartea fon- 
datorului dinastiei a XXIX-a, Nepherites I. După toate probabilitățile, Ha- 
khoris a fost fiul acestuia sau cel puţin o rudă foarte apropiată a lui. Ca şi 
reprezentanţii întregii dinastii, faraonul era originar din Mendes. Anumite 
probleme prezintă originea numelui său de naştere, Heger. Cu siguranţă 
acesta nu este de origine egipteană. Cercetările lui G. Posener au demons- 
trat faptul că era în strânsă legătură cu numele generic al unui trib nord- 
arabic, ceea ce nu înseamnă că Hakhoris poate fi considerat un străin şi 
un uzurpator al tronului Egiptului. 

Aparent, între succesiunea regilor egipteni prezentată de către Ma- 


ze 


nethon şi de vestita „Cronică Demotică“ există o discrepanţă. Dintre 
variantele operei lui Manethon cea preluată de către Africanus ni se pare 
relevantă pentru cazul nostru. Succesiunea faraonilor este după cum 
urmează: Nepherites (1) (care a domnit 6 ani), Akhoris (cu 13 ani de 
domnie), Psammuthis (1 an) şi Nepherites (II)( acreditat numai cu 4 luni 
de domnie). După Cronica Demotică, coloanele III şi IV, situația este 
aparent diferită. Al 2-lea domnitor după stăpânirea persană a fost con- 
siderat Nepherites (1), căruia i s-a permis să fie urmat la tron de către fiul 
său, în text nespecificat, dar după toate probabilitățile, Hakhoris (III, 20- 
21). Al 3-lea domnitor a fost nevoit să abandoneze tronul încă în timpul 
vieţii sale(IV, 6). După acelaşi document demotic, de natură profetică, al 
4-lea domnitor după perşi a fost Psammuthis, care a domnit destul de 
puţin(IV, 7-8). Al 5-lea conducător al Egiptului după ocupaţia persană a 
fost „Hakhoris, wehem-kha...“ (IV, 9-10), iar ultimul membru al dinastiei 


a fost Nepherites (II), considerat fiul lui Hakhoris (IV, 11-12). 

Principala problemă de interpretare a textului demotic constă în tra- 
ducerea epitetului wehem-kha care urmează după numele lui Hakhoris. J. 
D. Ray a reuşit să demonstreze — bazându-se pe observaţiile pertinente ale 
lui Cl. Traunecker- că prin expresia demotică trebuie să înţelegem un 
rege care a fost reconfirmat la domnie, adică „reînnoit/ reconfirmat prin 
încoronare“. Prin urmare, al 3-lea domnitor din „Cronica Demotică“, 
nenumit, trebuie să fi fost Hakhoris. Din cauza unor lupte interne, acesta 
din urmă va pierde controlul tronului, după primii doi ani de domnie, în 
favoarea lui Psammuthis, care va domni cel mult un an. 

Însă în textele epocii, după anul al 3-lea al domniei sale, numele lui 
Hakhoris va fi urmat obligatoriu de epitetul wehem-kha, ceea ce 
înseamnă că şi-a redobândit domnia (= al 5-lea suveran din Cronică). 

Astfel, J. D. Ray a avut dreptate, cel puţin teoretic, când afirma că 
atât lista prezentată de către Manethon, cât şi afirmaţiile din „Cronica 
Demotică“ sunt corecte: „ Psammuthis a preluat puterea în cadrul domni- 
ei lui Hakhoris, după el din punct de vedere cronologic (Manethon), dar 
înainte de perioada lui Hakhoris, wehem-kha“. 

Activitatea edilitară a lui Hakhoris a fost semnificativă în compa- 
rație cu restul membrilor dinastiei a XXIX-a. A efectuat lucrări la Sera- 
peum-ul din Memphis, a continuat lucrările întrerupte din cauza stăpânirii 
persane în sala hipostilă a templului zeiţei Nekhbet din el-Kab şi sala hi- 
postilă a templului din Hibis. Autoritatea sa a fost recunoscută şi în Oaza 
Siwa, dar templul de la Aghurmi nu-i aparține, aşa cum a susținut F. 
Kienitz. Tod, Medamud şi Elephantine sunt alte localităţi în care Hakho- 
ris a întreprins lucrări de restaurare a diverselor monumente. 

În conformitate cu noile opinii ale egiptologilor, la Karnak „capela 
lui Hakhoris“ nu mai este atribuită lui Psammuthis, despre care s-a pre- 


supus că a fost uzurpat şi lărgit de către Hakhoris, ci se pare că lucrurile 

s-au petrecut invers. La Medinet Habu, vechea capelă a lui * Thuthmes al 
III-lea a fost restaurată şi completată. 

Odată cu ocuparea tronului Egiptului de către Hakhoris, vechea ali- 
anță a egiptenilor cu Sparta s-a dovedit a fi nepotrivită, motiv pentru care 
noul suveran a fost nevoit să încheie un tratat cu Evagoras, despotul din 
Salamina. În anul 390, Evagoras , cu ajutor athenian (a fost în relaţii bune 
cu amiralul Conon), a înlăturat suzeranitatea persană, ocupând aproape 
toată insula Cipru şi regiuni din Cilicia şi Fenicia. În urma „păcii lui An- 
talcidas“ (386), perşii vor deţine controlul asupra oraşelor greceşti din 
Asia Mică, în schimbul recunoaşterii autonomiei celorlalte state elene. 
Prin urmare, Hakhoris şi Evagoras vor rămâne izolaţi în fața pericolului 
persan reprezentat de regele Artaxerxes al II-lea. Nu se cunosc detalii cer- 
te cu privire la lupta acestora împotriva perşilor, dar în orice caz, 
Evagoras va fi nevoit să recunoască din nou suzeranitatea persană. În 


schimb, deşi Hakhoris moare în 380, Egiptul a rămas o ţară liberă. 


Bibl.: Cl. Traunecker, Essai sur l’histoire de la XXIX ° dynastie, în: BIFAO 79 
(1979), pp. 395-436; M. Devauchelle, Notes sur les inscriptions demotiques 
des carrières de Tourah et de Mâsarah, în: ASAE 69 (1983), pp. 178-179; J. 
D. Ray, Psammuthis and Hakoris, în: JEA 72(1986), pp. 149-158. 


HATSHEPSUT (1479-1457) 


Numele de naştere: Hat-shepsut „Prima dintre nobile“, dar, în confor- 


mitate cu inscripțiile vremii, a mai purtat şi un epitet 
henemet-lmen „cea care s-a unit cu <zeul> Amon“. 


Numele de domnie: Maat-ka-Re „Adevărul forței-ka, un Re“. 

Hatshepsut a fost al 5-lea suveran al dinastiei a XVIII-a, fiind fiica 
lui *Thuthmes I şi a reginei /ahmes. Sora, prinţesa Akhbetneferu, şi fraţii 
ei — Udjamoses şi Amonmoses — dispar prematur, foarte probabil 
decedând din cauza unor boli neelucidate până în prezent. 

Datele legate de existența reginei Hatshepsut sunt obiectul unor vii 
controverse în rândul specialiştilor. Informaţiile de care dispunem nu ne 
permit să presupunem o coregenţă între *Thuthmes I şi Hatshepsut. În 
sprijinul acestei ipoteze aducem două argumente: la data morţii tatălui ei, 
Hatshepsut purta titulatura: „soţie regală, fiica regelui, fiica zeului, marea 
prinţesă moştenitoare“. Apoi, ea îşi începea numerotarea propriilor ani de 
domnie odată cu venirea la tronul Egiptului a lui *Thuthmes al III-lea, 
adică 1479, devine anul 1 al domniei reginei Hatshepsut. 

Urmaşul lui * Thuthmes I a fost * Thuthmes al II-lea, fiul nelegitim 
al primului şi al unei concubine din haremul regal, Mutneferet. Pentru ca 
* Thuthmes al II-lea să-şi asigure legitimitatea la tron a fost nevoit să se 
însoare cu o prințesă regală, adică cu sora lui vitregă, Hatshepsut. 
Mariajul trebuie să fi avut loc în anul al 8-lea al domniei lui * Thuthmes |, 
cu puţin timp înainte de recunoaşterea lui *Thuthmes al II-lea ca suveran 
şi urmaş legitim. 

În calitate de soţie a lui *Thuthmes al II-lea, Hatshepsut a purtat ur- 
mătoarele titulaturi: „soţia zeului“, „mâna zeului“ şi „adoratoarea divină a 
zeului Amon“. Aceste titluri erau în strânsă legătură cu atribuțiile divine 
ale reginei, iar oportunitatea instituirii lor necesită explicaţii. În virtutea 
obiceiului existent între dinastiile XII- XVII, al doilea om în stat era vi- 
zirul, înlocuitorul faraonului. Pentru eliminarea rolului acestuia a fost cre- 
ată o instituţie specifică „soţia zeului Amon“. Rolul ei era important, de- 
oarece pe plan mitic a reformulat originea divină a faraonului: regele s-a 


născut din zeul suprem al statului, Amon, şi regină. Implicit, se consoli- 

dează şi rolul acesteia din urmă. Regina, în calitatea ei de „soţia zeului“ a 
avut posibilitatea să preia îndatoririle cultice ale faraonului, adică de 
prim-preot, ca atare, ea devine regentă. 

În urma morții lui *Thuthmes al II-lea, Hatshepsut a fost cea care a 
preluat destinele Egiptului „...conducea treburile ţării după propria dorin- 
tă...“ (Urk. IV, 60). 

Cu scopul de a motiva dreptul la conducerea țării, Hatshepsut a fost 
prima oficialitate a Egiptului care a gravat pe un monument de 
dimensiuni considerabile naşterea sa divină. Scenele şi textele acestei 
origini se găsesc în templul de la Deir el-Bahari, mai precis la dreapta de 
rampa de acces către terasa superioară şi în templul zeiţei Hathor. Eve- 
nimentele descrise au loc în cer. Zeul Amon şi-a exprimat dorinţa de a da 
naştere unui copil care va guverna Egiptul. Zeul înţelepciunii şi al scrierii 
Thoth va fi cel care o va informa pe regina mamă J/ahmes, soția lui 
* Thuthmes I, de intenţiile zeului. Amon va lua înfăţişarea suveranului şi 
va fi aşezat în faţa reginei. La solicitarea zeului suprem, acum în calitate 
de viitor tată-suveran, Khnum (divinitate creatoare) va modela corpul 
copilului. Zeii şi zeițele Egiptului o pregătesc pe regina lahmes să suporte 
durerile naşterii, eveniment care are loc în prezența principalelor 
divinități ale Egiptului. Copilul se naşte, dar pentru a se exprima natura 
dublă a reginei Hatshepsut, scenele ne prezintă un băiat şi o fată. Băiatul 
este echivalentul funcţiei de conducător al ţării, iar fata întruchipa perso- 
nalitatea feminină a reginei. Zeița Hathor este cea care a prezentat copilul 
lui Amon, care-l îmbrăţişează. Acest aspect este scos în evidenţă şi de 
frecventul epitet al reginei Hatshepsut „ Cea care s-a unit cu <zeul> 
Amon“. Urmează scena alăptării copilului, apoi prezentarea de către 
Amon şi Thoth a nou- născutului zeilor Eneadei egiptene. Zeii Egiptului 
vor formula bunele lor urări, în timp ce zeiţa scrierii Seshat va înscrie în 


beneficiul copilului mi-loane de ani de „viață, sănătate şi forță“. 

Această motivaţie a originii divine a lui Hatshepsut trebuie să fie în 
legătură cu evenimentele anului al 2-lea al domniei sale: prima născută a 
reginei, prințesa Neferure devine regenta regatului, purtând şi funcțiile 
religioase, la care Hatshepsut renunță. Pe un bloc de piatră al Capelei Roz 
din incinta templului de la Karnak, datând din anul al 2-lea al domniei, a 
doua lună a anotimpului peret, ziua a 29-a(= în calendarul gregorian a- 
proximativ 30 decembrie), Hatshepsut poartă pentru prima dată titulatura 
de „rege al Egiptului de Sus şi de Jos“. Ceea ce este demn de remarcat 
este faptul că de acum înainte Hatshepsut a fost reprezentată în două 
ipostaze: bărbat, în cazul în care poartă numele regal şi femeie, când 
poartă numele ei de regină; prima este mult mai frecventă decât cea de-a 
doua. 

Încoronarea reginei a fost înregistrată pe pereţii Capelei Roz de la 
Karnak. Deşi Hatshepsut nu este prima femeie din istoria Egiptului care 
va fi proclamată faraon, în general un drept rezervat exclusiv bărbaților, 
totuşi ea a fost cea mai renumită regină a Egiptului, înainte de Cleopatra a 
VII-a. Trebuie scos în evidență faptul că ulterior textul încoronării a fost 
modificat de către *Thuthmes al III-lea, el apărând ca o înregistrare a 
încoronării lui * Thuthmes I. 

Atitudinea lui Hatshepsut față de *Thuthmes al III-lea, încă tânăr, 
este nuanţată. În primul rând n-a fost îndepărtat, dar nu el era persoana 
care a exercitat puterea. Totuşi, câteodată, ambii poartă pe monumente ti- 
tulatura regală: „Regele Egiptului de Sus şi de Jos, Maat-ka-Re, regele 
Egiptului de Sus şi de Jos, Men-kheper-Re (= *Thuthmes III >". 

Blocurile de piatră ale Capelei Roz ne-au păstrat şi numele regale 
ale reginei Hatshepsut, înregistrate de către zeii scrierii Thoth şi Seshat. 
1) Numele-Horus: Useret-ka „Puterea forței-ka“. 2) Numele-nebti: 
Uadjet -renepet ,, Prosper prin ani“. 3) Numele Horus-de-Aur: Netjeret 


- khau „Divină prin apariții“. 4) Numele de domnie: Maat-ka-Re şi 5) în 

calitate de „fiu al lui Re“, numele de naştere: Hat-shepsut henemet- 
Imen. 

În timpul domniei sale Hatshepsut s-a înconjurat de funcţionari 
fideli, unii activând încă din timpul domniei tatălui ei, * Thuthmes I. 
Printre aceştia îi amintim pe Ineni (arhitect), lahmespanekhebit (trezorier) 
sau  Hapuseneb, cândva vizirul Egiptului de Jos, ajuns acum 
administratorul tuturor templelor din Egipt. Fără îndoială că cel mai vestit 
colaborator al reginei a fost Senenmut , deşi niciodată nu purta titulaturi 
oficiale înalte. De origine modestă, Senenmut şi-a început cariera în 
calitate de militar, ajungând „purtătorul de cuvânt principal“ al reginei. 
Apropierea de Hatshepsut i-a permis să beneficieze de o serie de 
privilegii aproape regale: numele său a fost înscris pe uşile capelelor de la 
Deir el-Bahari, a beneficiat de două morminte, statuile sale au fost plasate 
în temple, iar la Gebel el-Silsileh a avut un cenotaf. Era posesorul a cca. 
80 de titulaturi şi epitete. Nu este exclus să fi avut chiar relații intime cu 
regina Hatshepsut. A construit templul mortuar al reginei de la Deir el- 
Bahari, apoi a supravegheat transportul şi ridicarea unei perechi de 
obeliscuri la Karnak. 

La templul mortuar de la Deir el-Bahari, sub cel de-al doilea portic 
(terasa mijlocie), la stânga de rampa de acces se situează şi scenele unuia 
din evenimentele de seamă ale domniei: expediția din anul al 8-lea al 
domniei către ţara Punt, situată undeva între Eritreea şi coastele Somaliei. 
În conformitate cu textele, regina a auzit un oracol al zeului Amon, care i- 
a ordonat să caute în Punt tămâie, răşini şi arome necesare riturilor divine. 
Tot din aceeaşi regiune vor fi aduse: ebenul, fildeşul, aur, maimute, piei 
de leoparzi etc. Expediția, care a durat aproape doi ani, a fost încredinţată 
lui Nehesy, înalt funcționar, care a pornit spre Punt cu cinci vase încărca- 
te cu produse egiptene, două statui de granit roşu ale zeului Amon şi por- 


trete ale reginei. Egiptenii au fost primiţi de către oficialitățile locale în 

frunte cu regele Perehu şi regina /ty. La întoarcere marea majoritate a 
produselor aduse din Punt a fost donată templului zeului Amon din 
Karnak. 

Printre construcţiile arhitectonice din timpul domniei reginei 
remarcăm pe cele de la Karnak, care au fost coordonate de Senenmut în 
intervalul anilor 2- 16 ai domniei lui Hatshepsut. 

Pe lângă capodopera arhitecturii egiptene, adică templul mortuar al 
reginei de la Deir el-Bahari, cea mai semnificativă ni se pare o capelă 
pentru barca lui Amon, numită şi „locul inimii lui Amon“, situată cândva 
în faţa obeliscurilor lui *Thuthmes I. Edificiul căruia savanții i-au 
conferit denumirea de Capela Roz, deoarece a fost executată din cuarțit 
roşu provenit de la Gebel el-Ahmar, constă dintr-un vestibul şi un sanc- 
tuar. Pereţii ei conservă, pe lângă nenumărate scene rituale, un eveniment 
important al domniei: încoronarea suveranei. Rămăşițele capelei au fost 
descoperite în fundaţiile celui de-al III-lea pilon al lui *Amenhotep al IH- 
lea, dar au fost răspândite şi printre alte monumente ale Karnak-ului. În 
cadrul complexului zeului Amon de la Karnak, Hatshepsut a ridicat cel 
de-al VIII-lea pilon de gresie. 

În regiunea Egiptului de Sus şi de Mijloc, între anii de domnie 8- 
16, Senenmut ajutat şi de înalți funcționari (Puyemre şi Peniaty) res- 
taurează o serie de edificii, cum ar fi: poarta templului de la Kom Ombo, 
templele de la el-Kab (ulterior numele reginei au fost înlocuite cu cele ale 
lui *Thuthmes al II-lea), Qusae (templul zeiței Hathor), Hermopolis 
(templul zeului Thoth) şi Elephantine (templul zeiţei Satis). La Speos 
Artemidos, la 2 km sud de Beni Hassan, între anii 10-18 ai domniei, a 
construit un important sanctuar în onoarea zeiţei Pakhet. Edificiul numit 
de texte „incinta divină a Văii“, a rămas neterminat. Textele hieroglifice 
descriu dezordinea existentă în Egipt în timpul stăpânirii hyksoşilor, dar 


preamăresc rezultatele domniei lui Hatshepsut. Regina se identifică cu 

strămoşii ei, se consideră un continuator al operelor lor, textele scoțând în 
evidență caracterul ei transcendental. Interiorul sanctuarului conţine date 
referitoare la încoronarea ei. Ulterior atât imaginile reliefurilor pe care 
apare Hatshepsut, cât şi textele purtând numele ei au fost înlocuite cu cele 
ale lui *Sethi I. 

Activitatea edilitară a reginei este prezentă şi pe teritoriul Nubiei, 
la templele de la Semna, Buhen ( templul sudic), Dakka şi Faras. 

Anul al 13-lea al domniei marchează o expediţie în Sinai, mai 
precis la Serabit el-Khadim, zonă bogată în turcoază, malachit, feldspat şi 
calcedonie. 

În anul al 16-lea al domniei Hatshepsut va celebra propria sărbă- 
toare sed, care simboliza renaşterea şi reîntinerirea suveranei. La origine 
această sărbătoare a avut loc în anul al 30-lea al domniei faraonilor, dar 
practic nu s-a respectat intervalul, în general din cauze obiective. Ca 
majoritatea faraonilor dinastiei a XVIII-a, ea şi-a sărbătorit renaşterea în 
primele zile ale anotimpului peret (luna noiembrie) şi a durat în jur de 
cinci zile. Conform tradiției, vor participa reprezentanți din întreaga ţară 
şi zeii locali. În fruntea procesiunii se afla zeul Amon în barca sa divină, 
fiind urmat de regină. Procesiunea a fost încheiată de cântăreți şi dan- 
satori. Simbolic are loc reîncoronarea reginei, care primeşte de la Amon 
atributele regale. Sărbătoarea se termina prin ridicarea stâlpului djed 
(simbol al şirei spinării lui Osiris), care marca propria renaştere. Cu pri- 
lejul sărbătorii sed ea a ridicat două obeliscuri în templul de la Karnak, 
ele provenind din cariera de granit din insula Sehel, aproape de prima ca- 
taractă. 

Ultimul document pe care apare numele reginei provine de la Se- 
rabit el-Khadim, fiind o stelă comemorativă care aminteşte de anul al 20- 
lea al domniei sale. Foarte probabil, la scurt timp Hatshepsut dispare de 


pe scena istoriei. În rândul specialiştilor există diverse supoziții în legătu- 

ră cu acest aspect. Unii au presupus o moarte naturală, alții un asasinat 
atribuit susținătorilor lui * Thuthmes al III-lea. 

Încă din timpul coregenţei sale cu Thuthmes al II-lea, Hatshepsut a 
ordonat construirea unui mormânt situat între Valea Regilor şi Valea 
Reginelor, care adăpostea cândva primul sarcofag rectangular, de cuarțit 
galben al reginei, aflat actualmente la Muzeul Egiptean din Cairo. Cons- 
trucția a fost abandonată, iar în anul al 8-lea al domniei, marele preot 
Hapuseneb a fost însărcinat cu lărgirea primului mormânt al lui * Thuth- 
mes I din Valea Regilor (KV 20). De aici rezultă dorinţa reginei de a se 
„odihni“ alături de tatăl ei, însă ulterior * Thuthmes al III-lea i-a construit 
acestuia un alt mormânt (KV 38). Mumia reginei nu a fost încă desco- 
perită. 

Îndepărtarea numelui reginei de pe monumente, dar şi a imaginii ei 
a început la aproximativ 20 de ani de la moartea ei, fiind în mare parte 
opera lui *Thuthmes al III-lea. Numele reginei au fost înlăturate şi din 
listele regale, dorindu-se astfel să se uite pentru totdeauna personalitatea 


lui Hatshepsut. 

HETEPSEKHEMUI (dinastia a Il-a) 


Numele-Horus: Hetep-sekhemui „Mulţumite sunt cele două puteri“. 


Hetepsekhemui este considerat primul faraon al dinastiei a II-a, 
despre care Manethon (Fr. 8) afirmă: „...constă din nouă regi din This. 
Primul a fost Boêthos, pentru 38 de ani...“. Atât Boâthos (după Africa- 
nus, Fr. 8), cât şi Bochus (după Eusebius, Fr. 9) sunt variantele greceşti a 
numelui întâlnit în Lista regală de la Abydos, Bedjaw, care la rândul său 
este o interpretare greşită a semnelor hieratice pentru numele de naştere, 
dar şi de domnie a faraonului, Hotep. Deci, forma hieratică a numelui 
Hotep a fost citită în epoca ramesidă Bedjaw, de unde provin variantele 
greceşti ulterioare. 

Aceste inadvertenţe nu trebuie să ne surprindă dacă avem în vedere 
faptul că intervalul dintre domnniile lui “Qaa şi *Djoser, cel puţin până în 
momentul de față, este cel mai obscur din istoria Egiptului faraonic. Se 
cunosc mai multe nume regale, care au fost redate diferit pe monumentele 
contemporane Epocii Arhaice şi pe listele regale rameside. Până în 
momentul de față, specialiştii n-au reuşit să explice convingător prove- 
nienţa acestor diferenţe de nume şi o posibilă relaţie între ele. 

Deşi Manethon sugerează faptul că odată cu sfârşitul domniei lui 
*Qaa se poate vorbi de începuturile unei noi dinastii, motivația acestei 
afirmaţii a preotului din Sebennytos ne scapă. Poate el a avut în vedere 
faptul că noul faraon a reuşit să reunifice din nou cele două teritorii ale 
Egiptului, după luptele dinastice care au avut loc între nord şi sud sau 
chiar numai pe teritoriul Deltei Nilului. Numelei-Horus al lui Hetep- 
sekhemui poate fi un indiciu în acest sens. Un alt argument constă în exis- 
tența unor nume de „domnitori“ în intervalul dintre dinastiile I şi a II-a, 


aşa cum reiese după inscripțiile vaselor de piatră descoperite în com- 

plexul funerar al lui *Djoser. Aceşti regi locali, originari din Egiptul de 
Jos, ar fi : Ba, Seneferka şi Sekhet. Probabil că autoritatea lor nu a depăşit 
zona unui oraş şi teritoriul din preajma acestuia. 

Săpăturile arheologice germane întreprinse la Umm el-Qaab au re- 
uşit să scoată la iveală şi o pecete cu numele lui Hetepsekhemui la 
intrarea în mormântul lui *Qaa. Specialiştii au considerat că acest 
document certifică prezența lui Hetepsekhemui la funeraliile lui *Qaa, 
adică au presupus că „nu a existat o ruptură între dinastiile I şi a I-a“ sau 
cel puţin faraonul a perpetuat cultul funerar al predecesorului său. 

Succesiunea primilor trei faraoni ai dinastiei a II-a apare pe o sta- 
tuie de granit roz, descoperită la Mit Rahina (Memphis), care aparținea 
unui preot al cărui nume a fost citit în mod tradițial Hetepdief, iar mai 
recent Redjit. Aceşti regi sunt: *Hetepsekhemui, *Nebre şi *Ninetjer. În 
conformitate cu textul aflat pe soclul statui, Hetepdief sau Redjit a fost un 
preot care se îngrijea de cultul funerar al regilor amintiţi, ale căror nume 
apar gravate pe umărul statuii. După unii egiptologi, el ar fi activat spre 
sfârşitul dinastiei a II-a, iar mai recent, după criteriile artistice, statueta a 
fost atribuită sfârşitului dinastiei a III-a. 

Numele lui Hetepsekhemui apare pe patru fragmente de vase de 
piatră descoperite în mormântul lui *Peribsen de la Umm el-Qaab 
(mormântul P) şi unul din aceeaşi aşezare din mormântul lui Kha- 
sekhemui (mormântul V). Mult mai numeroase sunt acele inscripții scurte 
care apar pe vasele de piatră fragmentare descoperite în complexul 
mortuar al faraonului *Djoser de la Saqqara. Pe unul dintre acestea este 
incizată figura zeiţei Bastet, ceea ce înseamnă că această divinitate a fost 
venerată în timpul domniei lui Hetepsekhemui. Mult mai problematică 
este interpretarea inscripției acelui fragment, din acelaşi complex, care 
aminteşte exis-tenţa unei capele a coroanei albe, de obicei legată de 


Nekhen / Hierakonpolis, deci zona sudică a Egiptului. Pe o pecete din 

mormântul regelui de la Saqqara o inscripţie îl numeşte pe preotul 
Perneb, sacerdot al zeului Sopdu. Textul aceleiaşi inscripţii menționează 
şi numele unui oraş, Iput, probabil un centru al cultului zeului Sopdu din 
estul Deltei. 

Spre deosebire de înaintaşii săi, Hetepsekhemui a abandonat Umm 
el-Qaab, alegându-şi locul de veci la Saqqara. Această schimbare poate 
are o semnificație istorică, care, cel puţin pentru moment, nu este clară. 
Demn de menţionat este faptul că dispar mormintele adiacente, 
„subsidiare“ din jurul mormântului regal. Sub piramida şi drumul de 
acces al lui *Unas există două morminte, dintre care cel denumit „A“ 
aparține lui Hetepsekhemui şi probabil a fost uzurpat de către urmaşul 
său, *Nebre. Locul de veci al faraonului este de dimensiuni mari, conține 
multe anexe, iar cele din imediata apropiere a camerei mortuare imită 
încăperile unei case, ceea ce indică faptul că mormântul a fost conceput a 
fi casa pentru ka-ul (sufletul) decedatului. La origine mormântul era o 
mastaba a cărei suprastructură nu s-a păstrat, dar ea existase încă la 
momentul în care au fost elaborate planurile pentru construirea 
monumentelor aparținând lui *Djoser. Ceea ce pare a fi sigur, este faptul 
că mormintele dinastiei a II-a erau deja ruinate în timpul dinastiei a V-a, 
permițându-i lui *Unas să niveleze locul pentru contruirea complexului 
său de piramidă. 

Durata domniei lui Hetepsekhemui este greu de stabilit. Specialiştii 


sunt de părere că ea s-ar fi întins pe un interval de 15-25 de ani. 

al., Umm el-Qaab Nachuntersuchungen im Friihzeitlichen Kânigsfriedhof. 7/8 
Vorbericht, în: MDAIK 52 (1996), pp. 71-72; A. M. Roth, Social change in 


141 


the Fourth Dynasty: the spatial organization of pyramids, tombs, and 
cemeteries, în: JARCE 30 (1993), pp. 40, 43-44; H. Sourouzian, 

HOREMHEB (1323-1295) 


Numele de naştere: Hor-em-hab „<Zeul> Horus este în sărbătoare“. 


Forma grecizată: Armais ( Manethon, Fr. 53 a-b). 


Numele de domnie: Djeser-kheperu-Re „Cel cu manifestări sacre, un 


Re“ 


Horemheb este cunoscut ca fiind ultimul faraon al dinastiei a 
XVIII-a, deşi conducătorii dinastiei a XIX-a l-au considerat deseori ini- 
țiatorul politicii lor. În listele regale din epoca ramesidă, Horemheb apare 
în calitate de succesor al lui *Amenhotep al III-lea. În mormântul theban 
al lui Amenmose (TT 19), figura lui Horemheb este prezentă între imagi- 
nile lui “Amenhotep al III-lea şi *Ramses |. 

Durata domniei faraonului este incertă, cele mai frecvente cifre 
vehiculate în lucrările de egiptologie fiind 13 şi 27/ 28. Data unei domnii 
de 13 ani a fost găsită în mormântul său de la Saqqara, confirmată şi de 
textul unui graffiti: „Anul al 12-lea, a 2-a lună a anotimpului şemu, ziua 
a 16-a“, descoperit într-un mormânt al necropolei thebane (TT 161). 

În privința unei domnii de 27/28 de ani dispunem de o însemnare 
în hieratică de pe o bucată de piatră descoperită în apropierea templului 
funerar al regelui: „Anul al 27-lea, prima lună a anotimpului şemu, ziua a 


9-a, ziua intrării lui Horemheb - <să i se ofere lui> viață, sănătate şi forță 

- ...“. Mai mult ca probabil, această „intrare“ se referă la data înmor- 
mântării regelui. 

Rar, se vehiculează şi o cifră exagerată cu privire la durata de dom- 
nie a lui Horemheb, aceasta fiind 59, care apare în inscripția lui Mes rela- 
tând un proces din timpul domniei lui *Ramses al II-lea. În conformitate 
cu textul inscripției în cauză, la proces s-a citat şi un document din ,, anul 
al 59-lea al Maiestăţii Sale, regele Egiptului de Sus şi de Jos, Horemheb“. 
Interpretarea tradițională a acestei cifre exagerate este că în timpul dom- 
niei lui *Ramses al II-lea faraonii epocii Amarna (*Akhnaton, Semen- 
khare, * Tutankhamom şi *Ay)au fost consideraţi eretici, prin urmare, au 
fost excluşi din listele regale, iar anii lor de domnie au fost adăugaţi celor 
ai lui Horemheb. 

După opinia unor specialişti, Horemheb şi-a început cariera mili- 
tară sub domnia faraonului * Akhnaton, deşi nu dispunem de mărturii cer- 
te în această privință. Ca atare, tentativa egiptologului R. Hari de a iden- 
tifica un militar al epocii Amarna, numit Paatonemheb — care poseda un 
mormânt la el-Amarna (nr. 24)şi purta titulaturi importantete („scrib re- 
gal“ şi „general al stăpânului celor două ţări“) cu viitorul faraon Ho- 
remheb a rămas o simplă ipoteză. 

A doua soţie a lui Horemheb a fost Murnedjemet, căsătoria având 
loc înainte de a deveni faraon al Egiptului. Deşi s-a incercat să se 
demonstreze faptul că ea era sora reginei Nefertiti, bazându-se şi pe faptul 
că Mutnedjemet apare în numeroase reprezentări în mormintele de la el- 
Amarna, gradul de rudenie între cele două este discutabil. 

Horemheb nu a lăsat nici o informație despre părinții şi strămoşii 
săi. Totuşi, pe baza unor texte se poate deduce că era originar din Herak- 
leopolis. 

În documentele epocii, Horemheb apare pentru prima dată într-o 


funcție militară importantă în timpul domniei lui “Tutankhamon, când a 

participat la campanii militare în Nubia şi Siria, aşa cum ne dovedesc 
scenele din mormântul său de la Saqqara. 

Ulterior, personalitatea sa a fost eclipsată de puterea conferită de 
către faraonul *Ay generalului său Nakhtmin. Prin aceasta se explică fap- 
tul că după moartea faraonului a încercat să şteargă complet orice urmă 
lăsată de cei doi. 

După decesul lui *Ay, Horemheb a preluat puterea, iar încoronarea 
sa a avut loc în palatul care se afla în apropirea templului din Luxor, în 
timpul sărbătorii Opet. 

Odată proclamat faraon, cariera sa militară se poate considera prac- 
tic încheiată, însă se poate vorbi de o restabilire a ordinii în interiorul tă- 
rii. „Decretul lui Horemheb“, gravat pe stelă în apropierea pilonul X al 
templului de la Karnak, îl descrie pe suveran în calitate de reformator şi 
cel care a readus liniştea internă a Egiptului. Cu toate că măsuri similare 
au fost luate şi prin intermediul „Stelei Restauraţiei“ a lui * Tutankhamon, 
se pare că Horemheb a mers mai departe. În conformitate cu un pasaj din 
document: „Maiestatea Sa a purtat un consiliu cu inima sa, cu scopul de a 
apăra întreaga țară...să înlăture păcatul, să distrugă minciuna...“. A 
acordat o importanță considerabilă securizării navigației pe Nil, prin- 
cipala arteră comercială a ţării. A interzis luarea de mită de către înalții 
funcționari, a încercat să frâneze rapacitatea militarilor săi. Pedepsele 
introduse erau mari: condamnarea la moarte, tăierea nasului, bătaia şi nu 
în ultimul rând exilul la Silsileh. Desigur, nu se cunoaşte exact în ce 
măsură au fost puse în aplicare aceste prevederi, în orice caz probabil că o 
oarecare ordine internă a fost asigurată. 

Activitatea edilitară a regelui este importantă. Pe lângă construirea 
unei capele săpate în stâncă (speos) de la Silsileh, a uneia de dimesniuni 
mai reduse pe teritoriul Nubiei, la Gebel Adda, dar şi a unor lucrări la 


Ashmunein şi Avaris, atenția lui Horemheb s-a îndreptat în special spre 

două localităţi: Theba şi Saqqara. În incinta complexului zeului Amon din 
Karnak a început construirea pilonilor II şi IX, continuînd lucrările la cel 
de-al X-lea. La templul din Luxor el a înlocuit numele faraonului * Tut- 
ankhamon din decorația colonadei destinate sărbătorii Opet, începută încă 
de către *Amenhotep al III-lea. În general, se poate afirma că a însuşit 
majoritatea operelor aparținând lui * Tutankhamon. La Medinet Habu a 
însuşit templul mortuar al lui * Ay, monument pe care l-a lărgit. 

Devenit rege, Horemheb a adaptat mormântul său de la Saqqara 
noii sale demnități, solicitând sculptorilor gravarea unui uraeus pe fruntea 
tuturor imaginilor sale. Desigur, nu s-a mulțumit numai cu acest loc de 
veci, readaptat, solicitând şi săparea unui mormânt în Valea Regilor (KV 
57). Faţă de mormintele de dimensiuni reduse ale lui *Tutankhamon şi 
* Ay, cel al lui Horemheb măsoară 106, 58 m de metri în lungime, având 
o adâncime de 29, 52 m. Deşi decorul sepulcturii n-a fost terminat, acesta 
se remarcă nu numai prin elementele pictate, dar şi prin reliefuri. Planul 
mormântului prezintă o trecere de la cele cu o axă îndoită, aparţinând 
dinastiei a XVIII-a, la cele cu o axă dreaptă din timpul dinastiilor a XIX- 
a şi a XX-a. Pentru prima dată pereții unui mormânt regal conţin 
fragmente dintr-o nouă culegere religioasă, numită „Cartea Porţilor“. Cu- 
legerea descrie călătoria „cărnii lui Re“, manifestare corporală a Soarelui, 
în Lumea de Apoi, într-o barcă divină. Se trec cele douăsprezece porți, 
fiecare dintre ele punând probleme diverse în drumul zeităţii principale. 

Ceea ce rămâne o enigmă este faptul că cei 28 de ani de domnie ar 
fi fost suficienți pentru terminarea mormântului din Valea Regilor. Din 
anumite motive acest lucru nu s-a întâmplat. Mai mult, lucrările au fost 
deseori întrerupte, ceea ce a furnizat date importante specialiştilor cu pri- 
vire la construirea unui mormânt. La fel, se pot observa diferite etape în 


efectuarea decoraţiilor, rămase şi ele neterminate. Analiza acestora a con- 

tribuit la o cunoaştere mai bună a tehnicilor folosite de artiştii egipteni în 
decorarea unor morminte. 

Deşi Horemheb a uzurpat multe statui ale lui *Tutankhamon şi 
*Ay, totuşi există şi câteva care au fost executate pentru el. Cea mai 
cunoscută este grupul statuar de la Muzeul de Egiptologie din Torino, în- 
fățişându-l pe Horemheb împreună cu soția sa Mutnedjemet şi care poartă 
un text hieroglific lung, cunoscut sub numele de „Decretul de încorona- 


ce 


re. 


Bibl.: J. von Beckerath, în: LdĂ II, coll. 962-964; J.-M. Kruchten, Le décret de 
Horemheb, Bruxelles, 1981; J. van Dijk, The New Kingdon Necropolis of 
Memphis, Groningen, 1993, pp. 11-64; C. N. Reeves, Valley of the Kings, 
London, 1990, pp. 75-79. 


HUNI (2637-2613) 


Numele de domnie: Probabil Huni, în conformitate cu opinia majorității 
numelui. După H. Goedicke forma corectă şi origi- 
nală este Ny-Sutekh. Mai plauzibilă pare a fi expli- 
cația conform căreia Huni este o variantă grafică a 
termenului Hui, cu semnificația de „Cel care loveş- 
te“. Din acest motiv în unele lucrări numele fara- 
onului apare şi sub una din formele Hui, Hu sau 
chiar Hu[ni]. 

Forma grecizată: După unii cercetători ar fi Soyphis (Manethon, Fr. 11), 

ipoteză greu acceptabilă dacă avem în vedere o 


încercare de derivare a numelui din cel egiptean antic. 

În acelaşi timp, Manethon a admis pentru dinastia a II- 
a existența a nouă regi, dintre care ultimul era 
Kerpheres. Soyphis apare în aceeaşi sursă la poziţia a 
5-a, cu 16 ani de domnie. Nici echivalarea lui Huni cu 
Akhes, al 7-lea faraon al lui Manethon, propus de J. 
von Beckerath nu ni se pare convingătoare. 

Huni este ultimul faraon al dinastiei a III-a, urmaşul lui *Khaba şi 
precursorul lui *Snofru. Acest fapt este confirmat şi de un text literar 
compus de scribul Kaires, operă ce aparţine genului învățăturilor şi a fost 
atribuit în mod fictiv unui contemporan al regelui *Teti, vizirul Kagemni. 
La sfârşitul aşa- numitei Învăţături a lui Kagemni, conservată pe un 
papirus de la Biblioteca Naţională din Paris, citim următoarele: „Apoi, 
când Maiestatea Sa regele Egiptului de sus şi de Jos Huni a decedat, 
Maiestatea Sa regele Egiptului de Sus şi de Jos Snofru a fost ridicat la 
demnitatea de rege binefăcător în toată această ţară. Atunci Kagemni a 
devenit primar şi vizir“ (Papirusul Prisse 2, 7-9). În Lista regală de la 
Saqqara faraonul Huni (cartuşul 15) este urmat de către *Snofru (cartuşul 
16), iar Canonul Regal din Torino prezintă aceeaşi ordine a domniilor, cu 
numele lui Huni scris Hu (col. III 8). Nu acelaşi lucru reiese din 
conţinutul Listei regale de la Abydos, unde *Snofru (cartuşul 20) este 
precedat de un oarecare Neferkare (cartuşul 19). 

Veriga dintre cele două dinastii, a III - a şi a IV- a, pare a fi Meres- 
ankh I , cea care purta titulatura de „mama regelui“, adică a lui *Snofru, 
fiind în acelaşi timp una dintre soțiile secundare sau poate concubina lui 
Huni. 

Teritoriul stăpânit de către Huni se întindea în sud până la Elephan- 
tine inclusiv, de unde provine şi o piatră conică, de granit roşu, purtând 
textul seşed Huni, „diadema lui Huni“. Ținând cont de faptul că pro- 


poziţia este urmată de o semogramă a palatului, cercetătorii au ajuns la 

concluzia că expresia redă numele unui palat sau a unei clădiri asociată 
cultului regal. 

Disputată este şi existența a mai multor piramide, ale căror ruine nu 
depăşesc 6 m înălțime şi sunt distribuite pe teritoriul Egiptului de Sus şi 
de Mijloc după cum urmează: la Elephantine, la 5 km sud de Edfu, la 6 
km nord de Hierakonpolis( la el-Kulu), la Tukh (lângă Nagada), la 8 km 
de Abydos şi la Zawiet el-Meitin. Probabil că ele trebuie asociate cultului 
regal sau domeniilor regale şi sunt în strânsă legătură cu procesul de 
reorganizare administrativă a provinciilor, fapt care reiese din textul 
autobigrafic al demnitarului Merjen, inscripţionat pe capela sa provenită 
de la Saqqara. 

Metjen, pe lângă multe titulaturi ale căror semnificații încă nu au 
fost pe deplin lămurite, era şi „servitor / angajat al casei regelui“, probabil 
un domeniu funerar al faraonului. Un contemporan al lui Metjen, 
demnitarul Pehernefer era administratorul proprietăţilor reginei Meres- 
ankh I. Un domeniu al lui Huni este amintit şi de textul Pietrei de la 
Palermo, în anul 10 al domniei lui *Neferirkare I. 

Francezul J. Vandier a considerat, din cauza unor considerente sti- 
listice, că stela de calcar, achiziționată de Muzeul Luvru spre sfârşitul a- 
nilor *60 din secolul trecut, purtând numele-Horus: Khai-hedjet („„Înăl- 
tată este coroana albă“), ar aparţine lui Huni. 

După opinia egiptologilor, în timpul domniei lui Huni a fost înce- 
pută construcția piramidei de la Meidum, inițial concepută ca o piramidă 
în trepte. Urmaşul său, *Snofru, a fost cel care l-a transformat într-o pira- 
midă reală din punct de vedere geometric. Cu toate acestea, dacă ținem 
cont de textele lăsate de pelerinii din epoca Regatului Mijlociu şi Imperiu, 
piramida de la Meidum a fost construită în întregime sub domnia lui 


*Snofru. 

În timpul domniei lui Huni s-a consumat şi un eveniment demn de 
remarcat al istoriei arhitecturii egiptene. Acesta reiese din două pasaje 
izolate ale Papirusului Regal din Torino, combinate ingenios de către e- 
giptologul german D. Wildung în felul următor: „Regele Egiptului de Sus 
şi de Jos, Huni: 24 de ani. În timpul domniei sale a murit arhitectul care a 


dirijat... Imhotep, fiul lui Ptah, născut de doamna Kheredu-ankh,...“. 


Bibl.: T. A. H. Wilkinson, Early Dynastic Egypt, London- New York, 1999, pp. 
103- 105, 247, 254, 277-279 ; W. Helck, în: LdĂ III, coll. 85- 86; H. 
Goedicke, The Pharaoh Ny- Swth, în: ZĂS 81 (1956), pp. 18-24; Idem, Die 
Laufbahn des Mtn, în: MDAIK 21 (1966), pp. 1 — 62; P. Piacentini, Zawier el 
—Mayetin nel II] millennio a. C., Pisa, 1993, pp. 37-43; D. Wildung, Egyptian 
Saints. Deification in Pharaonic Egypt, New York, 1977, pp. 35-38; J. von 
Beckerath, Chronologie des Pharaonischen Ägypten, Mainz am Rhein, 1997, 
pp. 187, 215-216; M. Baud, Famille royale et pouvoir sous l'Anciene Empire, 
II, Le Caire, 1999, p. 449, Corpus | 64 ], pp. 458-459, Corpus [74 ] , p. 473, 
Corpus [ 92 ]. 


149 


IAHMES I (1550-1525) 


Numele de naştere: lah-mesi „S-a născut Luna“. 


Formele grecizate: Ahmosis, Amosis (Manethon, Fr. 53). 


Numele de domnie: Neb-pehti-Re „Stăpânul puterii, un Re“. 


lahmes I, fiul lui Seqenenre Tao şi al reginei Ahhotep I, a fost pri- 
mul faraon al dinastiei a XVIII-a. Sora şi soția lui se numea /a/hmes- 
Nefertari. Din relația lor s-au născut, printre alţii, prinţesa /ahmes- 
Meritamon şi viitorul suveran * Amenhotep I. 

lahmes I a ajuns la tronul Egiptului în urma morții fratelui său 
*Kamose, decedat în timpul războaielor purtate împotriva hyksoşilor. 
Spre deosebire de înaintaşul său, lahmes I n-a înregistrat victoriile sale şi 
eliberarea ţării pe stele comemorative. Totuşi, în 1993 o expediţie arhe- 
ologică americană a reuşit să descopere fragmente din relatarea oficială a 
acestor bătălii, inscripțiile provenind din templul-piramidă de la Abydos 
al lui lahmes I. 

Mult mai relevante pentru reconstituirea unor episoade cheie din 
timpul domniei sale sunt inscripțiile autobiografice ale unor demnitari, 
mai ales ofiţeri, cel mai însemnat fund textul din mormântul de la el - 
Kab al lui Jahmes, fiul lui Abana. În tinereţe acesta era un marinar pe un 
vas numit „Taurul sălbatic“. Ulterior, după ce şi-a întemeiat o familie şi s- 


a evidențiat în lupte, a fost mutat pe un alt vas care purta numele de „Cel 

nordic“, ceea ce era în strânsă legătură cu politica noului faraon: 
înfrângerea definitivă şi alungarea dușmanului nordic, hyksoşii. A 
participat, în calitate de pedestraş, la asediul oraşului Avaris, capitala 
hyk-soşilor, care în cele din urmă a fost jefuită. Pentru meritele sale a fost 
recompensat de către lahmes I cu mari cantități de aur. 

Continuând relatarea evenimentelor din timpul domniei faraonului, 
lahmes, fiul lui Abana ne informează că „după aceasta a urmat asediul 
(oraşului) Sharuhen, care a durat trei ani. Maiestatea Sa l-a jefuit...După 
ce Maiestatea Sa a măcelărit popoarele asiatice, a navigat în direcția su- 
dului...pentru a înfrânge fiarele din Nubia“ ( Urk. IV, 4 - 5). Textul amin- 
teşte şi de numele unei căpetenii locale, Zetian, ale cărei trupe au fost 
nimicite de către faraon (Urk. IV, 6). 

Oricât de prețioase sunt aceste informaţii ele nu încadrează în timp 
evenimentele din timpul domniei lui lahmes I. Pe verso-ul Papirusului 
Matematic Rhind s-au păstrat însemnări cu privire la începutul luptelor cu 
hyksoşii. Astfel, în anul al 11-lea al domniei „prințul sudului“, adică 
lahmes I — pe atunci stăpânul Thebei, de unde şi titulatura atribuită —, în 
prima jumătate a lunii iulie, se îndreaptă spre Heliopolis. Apoi, urmând 
tactica fratelui său, lahmes I incendiază Avarisul, care a fost abandonat 
de către hyksoşi, aceeaşi soartă având şi alte aşezări, cum ar fi Tell el- 
Yehudiyeh şi Tell el-Maskhutah. În luna octombrie capturează cetatea 
Sile, de pe teritoriul Peninsulei Sinai, apoi îi urmăreşte pe asiatici până la 
Sharuhen. Această din urmă cetate se află la sud de localitatea Gaza, fiind 
în timpul stăpânirii hyksoşe un important centru comercial. 

În ceea ce priveşte frontiera sudică, lahmes I fortifică Buhen-ul, iar 
în fruntea regiunii nordice a Nubiei numeşte un locţiitor care purta 
titulatura de „fiul regal din deşerturile sudice“. Desigur, acest demnitar nu 
era un reprezentant al familiei regale, iar ulterior numele aceleiaşi funcții 


schimbându-se în „fiul regal din Kush“ sau „vice-regele din Kush“. În 

timpul domniei lui lahmes I „fiul regal din deşerturile sudice“ a fost 
Djehuti. 

lahmes I domneşte acum asupra unui Egipt eliberat de dinastia 
străină a hyksoşilor, purtând următoarea titulatură: 1) Numele-Horus: Aa 
- Kheperu „Mare prin manifestări“, mai târziu Ka-en-Uaset „Taurul 
Thebei“. 2) Numele-nebti: Tut-mesut „Perfect prin naştere“. 3) Numele- 
Horus-de-Aur: Tjes-taui „Cel care leagă cele Două Ţări“. 4) Numele de 
domnie: Neb-pehti-Re şi 5) Numele de naştere: Iah-mesi. 

În perioada în care lahmes I a fost minor sau purta războaie în afara 
granițelor Egiptului, treburile țării au fost conduse de către Tetisheri şi 
Ahhotep I. 

Tetisheri a fost bunica lui Iahmes I. În conformitate cu un text 
egiptean, păstrat pe o stelă funerară (CGC 340002), nepotul-faraon a 
ordonat să i se edifice în necropola de la Abydos un templu şi o piramidă 
în vecinătatea monumentelor proprii. Tetisheri a dat naştere viitorului 
rege Seqenenre Tao şi reginei Ahhotep I. Regina-mamă moare cândva 
între anii de domnie 16-22 ai faraonului. 

Al doilea personaj feminin important al regatului a fost regina 
Ahhotep I, mama lui *Kamose şi a lui Iahmes I, dar şi a viitoarei regine 
Iahmes-Nefertari. Pe o stelă a faraonului lahmes I de la Karnak (CGC 
34001) ea este prezentată ca „una căreia îi pasă de Egipt, cea care are 
grijă de soldaţii ei (ai Egiptului); ea care a readus fugarii şi a strâns dezer- 
torii, a pacificat Egiptul de Sus şi i-a expulzat pe rebelii lui (ai 
Egiptului)...“. 

Soţia lui lahmes I, Jahmes -Nefertari, a deţinut şi ea un rol oarecare 
în cadrul regatului. Prin intermediul unui document de la Karnak aflăm că 
regina a renunţat la funcţia de al doilea profet al zeului Amon . În 
compensație soţul îi va dona bunuri mobiliare şi imobiliare pentru a 


întreține un colegiu al preoteselor în cadrul insituției numite „domeniul 

soției divine“ sau al „adoratoarei divine“. Evenimentul trebuie situat între 
anii 18-22 ai domniei lui lahmes I, în orice caz după încheierea războiului 
purtat împotriva hyksoşilor şi înainte de naşterea viitorului faraon 
* Amenhotep I. 

Un alt moment important din timpul domniei sale a fost redeschi- 
derea carierei de piatră de la Tura, decizie necesară având în vedere 
intențiile sale de a restaura marile centre religioase ale țării: Hermonthis, 
Abydos şi evident noua capitală, Theba. Un sprijinitor constant al domni- 
ei sale va fi primarul Thebei, Tetiki, cel care poseda un mormânt în zona 
deluroasă de la Dra Abu-Naga ( TT 15). 

În aceeași zonă a necropolei thebane a fost înmormântat şi Iahmes 
I, care moare la vârsta de 35 ani judecând pe baza mumiei descoperite, în 
1881, într-o ascunzătoare regală ( DB 320 ). Încercarea egiptologului A. 
Dodson de a localiza mormântul lui în partea sudică a Văii Regilor ( KV 
32) şi, ca atare, presupunerea că a fost primul suveran al dinastiei 
înmormântat la Biban el-Moluk este o simplă ipoteză de lucru fără nici un 


suport arheologic sau lingvistic. 


Bibl.: C. Vandersleyen, Les guerres d'Amosis, fondateur de la 18 ° dynastie, 
Bruxelles, 1971; S. Harvey, The Monuments of Ahmose at Abydos, în: 
Egyptian Archaeology 4 (1994), pp. 3-5; C. Vandersleyen, Une tempête 
sous la règne d'Amosis, în: RAE 19 (1967), pp. 123-159; M. Bietak, Avaris 
and Pi-Ramsses, London, 1979; J. S. Holladay Jr., Cities of the Delta, III, 
Malibu, 1982, pp. 44- 47; A. M. Dodson, The Tombs of the Kings of the Early 
Eighteenth Dynasty at Thebes, în: ZÄS 115 (1988), pp. 118-120; M. Gitton, 
L'épouse du dieu Ahmes Nefertary, Paris, 1975. 

IAHMES al II -lea (570-526) 


Numele de naştere: lah-mesi „S-a născut Luna“, cu epitetele sa-Neith 


„fiul <zeiței> Neith“ sau sa-Usir „fiul <zeului> 
Osiris. 


Formele grecizate: Amosis (Manethon, Fr. 68, 69 a-b), Amasis( Herodot 


etc.). 


Numele de domnie: Khnem-ib-Re „Cel care îmbrăţişează inima lui Re“. 


lahmes al II-lea, fiul unei femei numite 7asheritese, este al 5-lea 
faraon al dinastiei a XXVI-a saite. Până nu demult s-a crezut că este o ru- 
dă a rivalului şi înaintaşului său * Apries, însă cercetările mai recente au 
demonstrat că lahmes al II-lea a fost numai un general din armata lui 
* Apries. După Herodot el ar fi fost originar din oraşul Siuph, a cărui 
localizare este nesigură. Unii savanţi îl identifică cu es-Seffeh situat la 
nord de Sais, în timp ce alții cred că este identic cu Nisuitef aflat lângă 
Sais. În conformitate cu afirmaţiile lui Platon (Timaios, 21 E), Amasis era 
originar din Sais. Indiferent de aceste relatări se impun două precizări: nu 
întotdeauna datele şi afirmaţiile oferite de către Herodot despre perso- 
nalitatea şi domnia lui Amasis corespund veridicităţii istorice şi în orice 
caz, Amasis a fost mult mai legat de oraşul Sais. 

După Herodot, pentru a evita un conflict cu oraşul grecesc Kyrene, 
Amasis s-a căsătorit cu Ladike. Nici o altă sursă, grecească sau egipteană, 
nu confirmă această afirmaţie, în schimb documentele egiptene men- 
țonează două soții ale faraonului: Tanerkheta (mama urmaşului lui Ama- 
sis, Psammetik al III-lea) şi Nakhtbastetru (cea care a dat naştere gene- 


ralului Amasis). 

Amasis ajunge pe tronul Egiptului în urma unui conflict dintre 
* Apries şi liderul oraşului grecesc Kyrene, care va genera o revoltă în ca- 
drul armatei egiptene. Trimis la faţa locului pentru a aplana conflictul, 
Amasis a fost proclamat de trupele faraonice suveran, fiind astfel un uzur- 
pator al tronului. Luptele dintre cei doi pentru stăpânirea Egiptului sunt 
descrise atât de sursele greceşti( Herodot şi Diodor), cât şi de textul 
fragmentar al unei stele aparţinând lui Amasis. În cele din urmă, *Apries 
este înfrânt şi ucis, Amasis rămânâd stăpânul Egiptului ( pentru detalii v. 
* Apries). 

După preluarea puterii, noul faraon a început reorganizarea Egiptu- 
lui, act care a fost perceput de către posteritate ca opera unui legislator. 
Textele egiptene din timpul domniei sale nu-i atribuie această calitate, dar 
amintesc de faptul că suveranul a reorganizat țara în contextul tradițiilor 
milenare. Legat de acest aspect credem că este important să precizăm 
două lucruri: a) demotica, care la origine era o scriere administrativă a 
Egiptului de Jos, a fost introdusă la Theba începând cu anul al 12-lea al 
domniei lui Amasis; prin acesta se explică descoperirea unui număr 
considerabil de documente administrative; b) aşa-numita scriere „hie- 
ratică anormală“(neobişnuită), utilizată în Egiptul de Sus, dispare subit 
începând cu anul al 22-lea al domniei lui Amasis. 

Capitala regatului se va muta de la Sais la Memphis, prima metro- 
polă rămânând însă reşedinţa regală, cu toate că, cel puţin până în pre- 
zent, nu s-a descoperit urmele unui palat aparţinând lui Amasis. 

După Herodot(Il. 177) domnia lui Amasis a reprezentat o epocă de 
maximă prosperitate a Egiptului, autorul clasic amintind de faptul că pe 
teritoriul ţării ar fi existat 20.000 de oraşe. Cifra, în comparaţie cu docu- 
mentele altor epoci ale istoriei faraonice, pare a fi exagerată. Foarte pro- 
babil că în realitate ar fi existat un număr identic de aşezări, dar nu oraşe 


propriu-zise. Parcurgând ultima parte a Cărţii a Il-a din Istorii, ne dăm 

seama că Herodot a creat prin Amasis imaginea perfectă a unui faraon 
filohelen, cel puţin din următoarele motive: a contribuit la dezvoltarea 
aşezării Naukratis, a încheiat alianţe cu diferite oraşe greceşti şi nu în 
ultimă instanţă a prezentat donații sanctuarelor greceşti. 

Deşi Amasis a ieşit victorios în urma războiului civil, din conside- 
rente politice şi militare, nu îşi putea permite luxul de a renunţa la mer- 
cenarii greci. Dacă aceştia au fost într-adevăr concentrați la Memphis şi 
comerțul grecilor a fost direcționat spre Naukratis rămâne de dovedit. În 
orice caz, nu existau greci pe teritoriul egiptean numai la Naukratis, iar 
comerțul acestora a reprezentat o sursă sigură pentru statul egiptean, pro- 
babil prin perceperea unor taxe, care în mare parte au îmbogățit visteria 
templului zeiței Neith din Sais. Mulți savanţi cred că în această privinţă 
Amasis a fost precursorul lui *Nektanebo I (v. domnia acestuia). 

Pe planul politicii externe trebuie menţionat că Amasis, cucerind 
anumite oraşe din Cipru, i-a determinat pe locuitorii insulei să-i pună la 
dispoziție flota, care a fost folosită pentru apărarea intereselor comerciale 
din Mediterană, dar şi pentru a ţine departe de Egipt noul inamic, Persia. 
În acelaşi scop, faraonul a încheiat o alianță cu regele Lydiei, Kresus, şi 
Polykrates, tiranul din Samos. Amasis uită vechile diferende cu 
Babilonul, atrăgându-l în coaliția antipersană. Cu toate acestea, în 546 
Lydia este cucerită de către Cyrus al II-lea al Persiei. şapte ani mai târziu 
Babilonul va avea aceeaşi soartă. Atacarea Egiptului a fost amânată 
numai datorită morţii lui Cyrus al II-lea(529). Urmaşul acestuia, *Kam- 
byses al II-lea, a cucerit Egiptul, inaugurând perioada Primei Dominaţii 
Persane(v. *Kambyses al II-lea). 

Activitatea edilitară a lui Amasis trebuia să fi fost una prolifică. 
Din păcate puţine edificii sau obiecte ale sale au fost păstrate. În acest 
scop un rol important au avut şi perşii. Amasis a fost victima unui „dam- 


natio memoriae“, numele său a fost şters de pe o serie de monumente, iar 

în P. Rylands IX — din timpul lui *Darius I — numele său nu a fost scris 
întotdeauna în cartuş. De aici reiese faptul că perşii îi contestau 
legitimitatea domniei. Amasis a ridicat temple la Philae, Elephantine, 
Abydos şi Aghurmi(Oaza Siwa). O serie de edificii, cum ar fi cele de la 
Karnak, Mendes, Tell el-Mashkutah, Sohag şi Edfu au fost lărgite. La 
Sais se pare că a fost cel mai prolific constructor dintre regii saiți, iar la 


Memphis în timpul domniei sale a fost înmormântat un taur sacru Apis. 


Bibl.: H. De Meulenaere, în: LdĂ I, coll. 181-182; A. B. Lloyd, Herodotus Book II. 
Commentary 99-182, Leiden, 1988, pp. 174 sqq. 

K 


KA (Epoca predinastică) 


Numele- Horus: Ka, scris prin intermediul unei perechi de brațe ridicate, 


hieroglifă care ulterior a fost citită ka. 


În cercetarea istorică a Egiptului antic există teorii care consideră 
că primul rege al dinastiei I a fost *Aha. Cei care l-au precedat, înainte de 
toate *Narmer, au fost incluşi în ceea ce egiptologii numesc „dinastia 0“. 
Astăzi pare mult mai plauzibil să-l considerăm pe *Narmer fondatorul 
dinastiei I, iar pe cei care l-au precedat să-i numim regi ai epocii 
predinastice târzii sau, mai puţin corect, faraoni ai „dinastiei 0“. 

În Egiptul de Sus, în timpul epocii Nagada III se poate documenta 
existența unor centre politice locale la Thinis, la Nagada şi la 
Hierakonpolis. Săpăturile arheologice au reuşit să scoată în evidență 
existența unor familii de „domnitori“ în aşezările amintite mai sus. 
Cercetătorul van den Brink a propus o soluţie alternativă: regii locali ai 
epocii Nagada II-III să fie incluşi în ceea ce el numeşte „dinastia 00“. 
Teoria sa nu a fost acceptată în unanimitate de către specialişti. Ca atare, 
acei regi care au dominat unele localități ale Egiptului de Sus, printre care 
„Scorpionul“, „Crocodilul“ şi Ka, sunt considerați conducătorii „dinastiei 
0“. Termenul a fost utilizat pentru prima dată de către James E. Quibell, 
în 1900, cu prilejul publicării documentației predinastice de la 
Hierakonpolis. 

Analiza stratigrafică a cimitirului B de la Abydos, precum şi a 
ceramicii predinastice, au scos la iveală faptul că predecesorul lui 
*Narmer a fost Ka, cel care era stăpânul Thinis-ului sau poate chiar al 


întregului Egipt. Serekh-uri cu numele lui Ka au fost descoperite la 

Heluan, necropola oraşului Memphis, la Tell Ibrahim Awad din nord- 
estul Deltei Nilului, la Tarkhan (în apropierea Fayyum-ului) şi la Abydos. 
Desigur, investigațiile arheologice viitoare vor reuşi să mărească 
documentația cu privire la domnia lui Ka şi poate rolul său în cadrul 
epocii predinastice târzii va fi stabilit cu mai multă exactitate. 
Mormântul lui Ka a fost descoperit la Abydos, fiind alcătuit din 
două încăperi separate (B7/B 9). 


Bibl.: T. A. H. Wilkinson, Early Dynastic Egypt, London-New York, 1999, pp. 22, 
44, 57-58; E. C. M. van den Brink, Preliminary Report on the excavations at 
Tell Ibrahim Awad, seasons 1988-1990, în: Idem (ed.), The Nile Delta in 
Transition: 4-th-3" Millenium BC, Tel Aviv, 1992, pp. 43-68. 


KAMBYSES al II-lea (525-522) 


Numele de naştere: Kambujia (în vechea persană), Kambuziya (în ba- 


biloniană). În egipteană, în documentele contem- 
porane domniei sale apare forma Kembitjet, în timp 
ce textele scrise în limba demotică au înregistrat for- 
mele Kebedj, Kebedji sau Gemadj. 

Forma grecizată: Kambyses (Manethon, Fr.70-71a) etc. 


Numele de domnie: Mesetju-Re „Descendent al lui Re“. 


După clasificarea manethoniană, Kambyses al II-lea este înteme- 
ietorul dinastiei a XXVII-a, el fiind suveranul care care inaugurează epo- 
ca Primei Dominaţii Persane din istoria Egiptului faraonic. 

Kambyses al II-lea este un binecunoscut rege persan (530- 522), 


fiul lui Cyrus al II-lea şi al Cassandanei. Din cauza faptului că din timpul 

domnie sale s-au păstrat puţine documente (persane, babiloniene sau e- 
giptene), marea majoritate a informaţiilor noastre despre Kambyses al II- 
lea provine din relatările a doi autori greci: Herodot (Istorii, cărțile a II-a 
şi a III-a)şi Ktesias. 

Încă din timpul domniei lui Cyrus al II-lea s-a avut în vedere ocu- 
parea Egiptului, însă moartea suveranului persan a pus capăt pregătirilor 
de război. 

Înainte de atacul final al perșilor *lahmes al II-lea a decedat, iar 
noul faraon Psammetik al III-lea a fost nevoit să se confrunte cu cea mai 
puternică armată a vremii, cea persană. Egiptul a rămas fără aliați. Cipru 
s-a supus fără condiţii lui Kambyses al II-lea, iar tiranul din Samos, Po- 
lykrates, a trecut şi el de partea perșilor. 

Herodot ne prezintă trei motive pentru care Kambyses al II-lea a 
atacat Egiptul: în primul rând el a cerut să i se ofere o soție egipteană din 
rândul prinţeselor, dar din cauza faptului că egiptenii i-au trimis o nevastă 
de rang inferior, regele persan s-a supărat; apoi, în al doilea rând se pare 
că el a fost fiul nelegitim al prinţesei egiptene Nitetis, fiica faraonului 
* Apries, iar nu în ultimul rând, atacarea Egiptului s-ar fi datorat unei pro- 
misiuni făcute de Kambyses, la vârsta de zece ani, mamei sale (Cassan- 
dane) de a „răsturna Egiptul“ pentru a o răzbuna (Istorii, III. 1-3). 

Atacul persan împotriva Egiptului a avut loc prin Peninsula Sinai, 
unde beduinii l-au aşteptat pe Kambyses al II-lea cu provizii de apă. La 
acesta s-a adăugat şi trădarea mercenarului grec Phanes, care i-a furnizat 
lui Kambyses al II-lea toate datele necesare despre armata egipteană. În 
asemenea condiţii, tânărul faraon Psammetik al III-lea n-a reuşit să se 
opună cu succes atacului perșilor asupra cetăţii Pelusium, socotită un 
punct strategic la granița de est a Egiptului. Armata persană a înaintat 
spre Memphis, care a fost ocupat fără probleme, iar faraonul a fost cap- 


turat. 

Probabil, inițial Kambyses al II-lea s-ar fi mulţumit numai cu recu- 
noaşterea de către egipteni a suzeranității persane, mai mult l-ar fi lăsat pe 
Psammetik al III-lea să guverneze Egiptul în numele său. Datorită unor 
tentative de complot împotriva regelui persan, acesta şi-a schimbat inten- 
tiile. 

Planurile sale deveneau din ce în ce mai absurde. A încercat să o- 
cupe Cartagina, Oaza Siwa şi Napata. Teritoriul Egiptului urma să fie uti- 
lizat pentru demararea unor acțiuni militare. Din cauza faptului că feni- 
cienii au refuzat să participe la atacarea Cartaginei, planul lui Kambyses 
al II-lea a eşuat. Oaza Siwa, care a ajuns sub dominație egipteană în tim- 
pul Epocii Saite, trebuia să fie cucerită datorită faimei oracolului său. Ar- 
mata persană a pornit din Theba, ajungând în Oaza Khargeh, dar din cau- 
za unei furtuni de nisip a fost nevoită să renunțe la înaintare. 

În privința Napatei se poate consemna un alt eşec al lui Kambyses 
al II-lea. Armatas-a întors din deşertul nubian datorită lipsei proviziilor şi 
condiţiilor climaterice nefavorabile. 

Herodot sublinia că la acea dată Kambyses al II-lea, suferind de 
epilepsie, a avut crize repetate, care l-au împins spre fapte nesăbuite. În- 
torcându-se din sud la Memphis, unde a avut loc ceremonia investirii unui 
taur Apis, suveranul a crezut că festivitatea în sine este organizată pentru 
celebrarea eşecurilor sale, motiv pentru care a omorât taurul sacru. Apoi, 
a profanat vechile morminte din Memphis, chiar şi pe cel al lui *lahmes 
al II-lea. 

Se pare că nu i-a cruțat nici pe membrii familiei sale: l-a ucis pe 
fratele său Smerdis, dar şi pe una din surorile sale, pe care mai înainte a 
luat-o de nevastă. 

În anul 522, din cauza unei revolte a magului Gaumata, el se 


întoarce spre Persia, dar în drum , în apropiere de Alepo, moare. 

Egiptologii analizează cu precauţie aceste afirmaţii ale lui Herodot 
cu privire la domnia lui Kambyses al II-lea în Egipt, ajungând la con- 
cluzia că realitatea istorică a fost „distorsionată“ de către „părintele is- 
toriei“. Se pare că situaţia internă a Egiptului a determinat chiar accep- 
tarea dominației persane, în primul rând de către unii înalți oficiali, dar şi 
de minorităţi, cum ar fi cazul coloniei de evrei de la Elephantine. 

Merite mari în analiza operei lui Herodot, în general, dar şi a refe- 
rințelor privind domnia lui Kambyses al II-lea în Egipt, i-au revenit cer- 
cetătorului britanic A. B. Lloyd. Iată principalele sale argumente în le- 
gătură cu „veridicitatea“ afirmațiilor lui Herodot cu privire la Kambyses 
al II-lea: a) în primul rând trebuie să avem în vedere modalitatea de lucru 
a istoricului grec; b) majoritatea informaţiilor, probabil prin intermediul 
unor interpreţi, provin din relatările orale ale localnicilor, care au suferit 
modificări de-alungul deceniilor; c) deseori Herodot prezintă informaţii 
alternative; d) materialul strâns de către Herodot a fost influenţat de pro- 
paganda egipteană, care deseori se bazează pe un curent anti-Kambyses. 

Ținând cont de aceste remarci generale, Lloyd merge mai departe 
cu analiza fenomenelor. Multe dintre relatările lui Herodot sunt puse sub 
semnul întrebării sau chiar pot fi negate datorită logicii sau existenței 
unor surse scrise. Astfel, atacarea Oazei Siwa via Theba, apoi Oaza Khar- 
geh este puţin probabilă, ca şi distrugerea întregii forţe armate persane din 
cauza furtunii de nisip. Toate acestea nu exclud o eventuală intenție a 
regelui persan de a controla importantele oaze ale Egiptului şi înainte de 
toate Oaza Siwa. Situaţia pare a fi indentică şi în cazul presupusului atac 
asupra Nubiei. Dacă pentru domnia lui *Darius I avem într-adevăr surse 
persane, egiptene şi greceşti care să certifice o asemenea acțiune, nu în- 
seamnă că neapărat şi Kambyses al II-lea trebuia să fi procedat la fel. 

Presupusa atitudine ostilă a lui Kambyses al II-lea, prezentată de 


Herodot, faţă de zeii egipteni este contrazisă de sursele egiptene. Încă din 

prima jumătate a secolului trecut, G. Posener a demonstrat faptul că rege- 
le persan n-a omorât nici un taur sacru Apis, mai mult, în anul 525 l-a 
înmormântat pe cel decedat din cauze naturale cu mare fast în Serapeum- 
ul de la Saqqara. 

Inscripția autobiografică a lui Vdjahorresnet (v. *Darius I) ni-l 
prezintă pe regele persan ca apărător al tradițiilor religioase egiptene, cel 
puţin în cazul oraşului Sais. 

Singurul text egiptean antic ostil politicii religioase a lui Kambyses 
al II-lea este aşa-numitul „Decret al lui Kambyses“ păstrat pe verso-ul 
papirusului care conservă celebra „Cronică Demotică“. Adversitatea egip- 
tenilor față de regele persan se datora unor măsuri fiscale, prin inter- 
mediul cărora Kambyses al II-lea a micşorat veniturile unor temple. 

Activitatea edilitară a lui Kambyses al II-lea mai ales în regiunea 
Wadi Hammamat, dar nu numai , pare să infirme din nou atitudinea sa os- 
tilă a sa față de templele egiptenilor. 

Ultimele relatări scrise privind prezenţa lui Kambyses al II-lea în 
Egipt sunt „Romanul lui Kambyses“ scris în limba coptă şi „Cronica lui 
Ion din Nikiu“ păstrată prin intermediul unei versiuni etiopiene din anul 
1602. Ambele opere se bazează pe relatările lui Herodot, dar poartă şi in- 


fluente iudeo-creştine. 


Bibl.: R. Krauss, în: LdĂ III, coll. 303-304; G. Posener, La Premiere Domination 
Perse en Egypte, Le Caire, 1936, pp. 164-175; A. B. Lloyd, Herodotus on 
Cambyses, în: Achaemenid History III, Leriden, 1988, pp. 55-66; Idem, 
Cambyses in Late Tradition, în: Chr. Eyre, A. Leahy, L. Leahy(eds.), The 
Unbroken Reed, London, 1994, pp.195- 204. 

KAMOSE (1555-1550) 


Numele de naştere: Ka-mesi(u) „Taurul este născut“. 


Numele de domnie: Uadj-kheper-Re „Cel cu forma în creştere, un Re“. 


Kamose este ultimul faraon al dinastiei a XVII-a, despre ale cărui 
origini nu există o documentaţie sigură. Ca atare, unii specialişti sunt de 
părere că el ar fi fost fiul şi urmaşul lui Segenenre Tao şi al reginei 
Ahhotep şi fratele mai tânărului *lahmes I, în timp ce pentru alți egip- 
tologi el este într-adevăr un urmaş al lui Segenenre Tao, dar era fratele 
acestuia. 

Principalul merit al domniei lui Kamose a fost războiul purtat 
împotriva hyksoşilor, pe care însă n-a reuşit să-i îndepărteze din Egipt. 
Spre deosebire de predecesorii săi, luptele sale cu invadatorii, care au 
format o dinastie proprie în Egipt, cea de-a XV-a, au fost înregistrate pe 
diferite documentele din timpul domniei sale. Din relatarea oficială a 
războiului există prima parte, păstrată pe o stelă de la Karnak şi o copie 
hieratică a textului (numită „Tăbliţa lui Carnarvon“) şi a doua jumătate, 
păstrată tot pe o stelă comemorativă, ceea ce specialiştii numesc „Stela a 
doua“ a lui Kamose. 

Textele relatează evenimentele anului al 3-lea al domniei sale, în 
special luptele purtate de Kamose împotriva lui *Apep. Teritoriul contro- 
lat de către faraonul dinastiei a XVI-a thebane se întindea de la 
Elephantine la Qusae. Scopul lui era eliberarea regiunilor de mijloc şi de 
nord, controlate de către *Apep, cu toate că mai marii curții lui Kamose 
erau mulțumiți cu această situație politică. Din cauza faptului că textele 
care relatează operaţia militară a lui Kamose sunt lacunare, nu ştim decât 


faptul că el a reuşit să elibereze oraşul Neferusi, în apropiere de 

Hermopolis. În această localitate puterea era deţinută de prinţul Teti, un 
colaborator al lui * Apep. Deşi din documente aflăm că faraonul theban a 
reuşit să ajun-gă în fața Avaris-lui, capitala hyksoşilor, se pare că nici una 
din părți nu dorea o confruntare directă. Totuşi, Kamose s-a întors cu o 
uriaşă pradă de război capturată în portul Avaris-lui. Regiunea Memphis- 
lui şi Delta au rămas în continuare sub stăpânire hyksoşă. 

În schimb, din textul celei de-a doua stele a lui Kamose, dar şi din 
altele descoperite pe teritoriul Nubiei, reiese faptul că suveranul theban a 
reuşit să captureze un emisar al lui *Apep care se îndrepta spre Nubia cu 
scopul de a propune regelui din Kush organizarea unei expediţii comune 
împotriva lui Kamose. În același timp, suveranul a recucerit cetatea 
Buhen-lui. Aceste evenimente au avut loc înainte de începerea războiului 
împotriva regiunii nordice. 

Din cauza domniei sale scurte activitatea edilitară a lui Kamose 
este redusă, concentrându-se mai ales în jurul Karnak-ului. Între Theba şi 
Dendera a fondat un domeniu care avea o denumire identică cu unul din 
numele-Horus pe care îl purtase, Sedjefa-taui „Cel care hrăneşte cele 
două ţări“. 

Kamose a fost înmormântat la Dra Abu-Naga, care în timpul ins- 
pecției efectuate din ordinul lui *Ramses al IX-lea era încă intactă. 
Ulterior, preoții i-au mutat corpul îmbălsămat în ascunzătoarea de la Deri 


el-Bahari. 


Bibl.: E. D. Oren(ed.), The Hyksos: New Historical and Archaeological Perspec- 
tives, Philadelphia, 1997, pp. 1-67. 

KHABA (2642-2637) 


Numele- Horus: Khaba „Apariţia sufletului-ba“. 


În majoritatea lucrărilor de specialitate Khaba este prezentat un 
faraon care a domnit spre sfârşitul dinatiei a III-a, fiind considerat 
succesorul lui *Sekhemkhet. Listele regale nu-l menţionează, iar în 
Canonul Regal din Torino între *Sekhemkhet(col. III.6) şi *Huni(col. 
II.8) există încă un loc pentru numele unui faraon, iar textul 
specifică:.„regel dual [(şters)], 6 ani“(col. III.7). În general, noţiunea hu- 
djefa(„şters“)se folosea în cazul în care compilatorul nu a înţeles numele 
faraonului din textul de unde a transcris succesiunile. Unii cercetători au 
sugerat şi faptul că existența unor probleme dinastice ar fi fost adevă- 
ratele motive ale excluderii lui Khaba din listele Epocii Imperiului, însă 
nu avem nici o dovadă în acest sens. 

Numele faraonului este asociat, în general, cu piramida de la 
Zawiet el-Aryan, rămasă neterminată, având actualmente 3 trepte şi o 
înălțime de 20 m(probabil la origine în jur de 45 m). Interesant de remar- 
cat este faptul că nu există nici o inscripție care să facă direct legătura 
între Khaba şi piramidă. Din cauza faptului că în apropierea acestuia, în 
mastabaua Z-500(probabil adevăratul mormânt al faraonului) au fost 
descoperite o serie de vase de alabastru(8 la număr) cu numele-Horus al 
suveranului, i s-a atribuit şi piramida în discuţie. 

Alte obiecte cu numele faraonului sunt pecețile de la Hierakonpolis 
şi Elephantine, apoi un bol de diorit(actualmente la Petrie Museum din 
Londra) şi un obiect similar înscris la fel cu numele lui Khaba, piesă afla- 
tă într-o colecție privată. 

Deşi există consensul general conform căruia Khaba este prede- 


cesorul lui *Huni, unii egiptologi încă susțin identitatea dintre cei doi(v. 

spre exemplu cazul lui I. E. S. Edwards). Numai faptul că peceţi ai lui 
Khaba au fost descoperiţi în două aşezări unde *Huni şi-a ridicat 2 pira- 
mide mici în trepete, nu prezintă — cel puţin din punctul nostru de vedere 
— un argument în favoarea ipotezei identități. 

Evident, există şi alte încercări de identificare a lui Khaba cu alți 
faraoni ai dinastiei a III-a, marea lor majoritate au fost menţionate de 


egiptologul italian F. Raffaele pe excelentul său site de pe internet. 


Bibl.: T. A. H. Wilkinson, Early Dynastic Egypt, London-N.Y., 1999, pp. 99-101; 
N. Swelim, Some Problems on the History of the Third Dynasty, Alexandria, 
1983, pp. 27-32; I. E. S. Edwards, Zawieyet el-Aryan, în: K. A. Bard(ed.), 
Encyclopedia of the Archaeology of Ancient Egypt, London-N.Y., 1999, pp. 
889-890; J. Kahl, N. Kluth, V. Zimmermann, Die Inschriften der 3. 
Dynastie, Wiesbaden, 1995, pp. 154, 160; M. Lehner, Z500 and the Layer 
Pyramid of Zawiyet el Aryan, în: Studies in Honor of W. K. Simpson, II, 
Boston, 1996, pp. 507-522. 


KHAFRA (2558-2532) 


Numele de naştere: Khauef-Re „EI care a apărut, un Re“. 
Formele grecizate: Khephren (Herodot, II. 127 etc., Diodor, I. 64.1), 
Suphis <II>(Manethon, Fr. 14). 


Khafra, fiul lui *Kheops şi al unei regine necunoscute, este al 4-lea 
faraon al dinastiei a IV-a, urmaşul fratelui său *Djedefre. Genealogia 
familiei este aprig disputată în rândul egiptologilor, noi am adoptat 
rezultatele investigaţiilor lui Th. Schneider. Astfel, soțiile lui Khafra erau: 


Khamerernebti I, Meresankh a Il-a, Hedjhekenu şi Persenti. Dintre fiii 

lui îi amintim pe *Menkaure, viitorul faraon, Nebmakhet, Sekhemkare, 
Niuserre şi Ankhemre. 

Incertă este şi durata domniei suveranului. Canonul Regal din 
Torino, destul de deteriorat, a conservat numai semnele pentru zeci, adică 
cifra 20, după care urmează o lacună. În general, se acceptă propunerea 
lui W. Helck şi a lui J. von Beckerath care au optat pentru o domnie de 26 
de ani. Recent şi egiptologul A. Spalinger, bazându-se pe un text pictat 
dintr-o mastaba de la Gizeh(G 7650), a susținut utilizarea sistemului 
bienal de înregistrare a evenimentelor pentru domnia lui Khafra. Prin 
urmare, în conformitate cu textul amintit, „anul celei de-a 13-a întâm- 


ce 


plări...“ nu poate fi decât anul al 26-lea al domniei faraonului. După 
Manethon (Fr. 14), versiunea transmisă de către Africanus, Suphis <II>, 
numele sub care este prezentat Khafra, ar fi domnit 66 de ani, o cifră 
nesusţinută de nici un argument arheologic sau epigrafic. 

Foarte puţine date s-au păstrat referitor la domnia lui Khafra. ştim 
că este al 2-lea faraon, după *Djedefre, care foloseşte epitetul sa-Re „fiul 
lui Re“, ceea ce introduce numele de naştere. Exceptând complexul său 
mortuar, numele faraonului apare în foarte puţine locuri din Egipt. Astfel, 
în textul unui graffiti de la Wadi Hammamat, pe o arhitravă de la el-Lisht, 
pe o statuie de alabastru de la Memphis, blocuri de piatră provenind de la 
Bubastis şi Tanis etc. Probabil, din ordinul lui Khafra au fost exploatate 
minele de diorit de la Toshka(Nubia), faraonul trimițând şi expediții în 
Sinai. Numele său este întâlnit pe un cilindru-sigiliu de la Byblos, iar la 
Ebla/ Tell Mardikh, în Siria de nord, a fost descoperită o farfurie a 
regelui. 

Pentru posteritate Khafra a rămas vestit pentru ridicarea celei dea 
doua piramide de pe platoul de la Gizeh şi a Sfinx-lui. Piramida, având o 
înălțime de 143, 5 m, face parte dintr-un vast complex funerar. Dintre ele- 


mentele componente ale acestuia o atenție specială merită templul 

mortuar, care pentru prima dată în istoria faraonică a căpătat forma 
clasică cu cinci părți componente: la intrare un vestibul, urmat de o curte 
prevăzută cu coloane, cinci nişe rezervate statuilor regale, cinci camere 
pentru adăpostirea unor bunuri şi un sanctuar interior. În templul mortuar 
au fost descoperite urme a peste 52 de statui ale lui Khafra, majoritatea de 
mărime naturală. În timpul dinastiei a XVIII-a, aceste statui au fost 
reutilizate în alte construcții. 

În interiorul templului văii au fost descoperite soclurile a 24 de sta- 
tui ale regelui, simbolizând probabil cele 24 de ore ale zilei. Una dintre 
aceste statui, reprezentându-l pe Khafra în mărime naturală, şezând pe un 
tron, purtând pe cap peruca tripartită şi în spate sprijinit de un şoim(= 
zeul Horus), a fost descoperită de către A. Mariette în vestibulul tem- 
plului văii. 

Paralel cu baza drumului de acces a fost ridicat Sfinx-ul, având 
corpul unui leu şi cap uman. Leul era un simbol solar, fiind o expresie a 
regalității. Capul îl reprezenta pe faraonul Khafra, purtând nemes-ul re- 
gal, ceea ce simboliza puterea şi capacitatea suveranului de a asigura 
ordinea cosmică. Sculptura, având o înălțime de 20 de m, a fost prima de 
dimensiuni colosale din istoria arhitecturii egiptene antice, dar este 
oarecum diformă din cauza mărimii reduse a capului comparativ cu 
corpul felinei. Sfinx-ul poseda un templu aparte, care beneficia de două 
sanctuare, asociate cu soarele care se înalță şi apune. 

Inscripțule epocii Imperiului numesc Sfinx-ul „Cel ales“(Setepet) . 
Perioada în cauză este epoca în care sculptura a fost asociată cu zeul Ha- 
rakhti. * Thuthmes al IV-lea a construit între labele anterioare ale felinei o 
mică capelă, iar peretele din spate al acesteia conservă şi astăzi o stelă de 
dimensiuni mari, cunoscută sub numele de „Stela visului“ *(v. * Thuthmes 
al IV-lea). *Amenhotep al II-lea a ridicat la nord-est de Sfinx un templu 


dedicat acestuia în calitate de zeul Harakhti. 

Lucrările de consolidare şi de reconstrucție, în special ale corpului 
animalului, au început în 1981, astăzi Sfinx-ul fiind redat circuitului turis- 


tic. 


Bibl.: D. Wildung, Die Rolle ăgyptischer Könige im Bewusstsein ihrer Nachwelt, 
München, 1969, pp. 200-210; I. E. S. Edwards, Chephren’s Place among the 
Kings of the Fourth Dynasty, în: Chr. Eyre, A. Leahy, L. Leahy(eds.), The 
Unbroken Reed, London, 1994, pp. 97-105; A. Spalinger, Dated Texts of the 
Old Kingdom, în: SAK 21(1994), pp. 286-288. 


KHASEKHEMUI (dinastia a Il-a) 


Numele-Horus: Khasekhem „Apariţia puterii“. 


Numele-Horus-Seth: Khasekhemui „Apariţia celor două puteri“. 


La începuturile domniei sale, ultimul faraon al dinastiei a II-a, pur- 
ta numele Khasekhem. La o dată greu de precizat aceeaşi persoană a 
adăugat imaginea animalului zeului Seth deasupra serekh-ului propriu, 
prin urmare schimbându-și numele în Khasekhemui, însoțit de epitetul 
nebui hetep imef „cei doi stăpâni sunt mulţumiţi cu el“. 

Au existat egiptologi care au considerat că cele două nume aparţin 
unor regi diferiți, dar astăzi se acceptă teoria conform căreia cele două 
nume sunt ale aceleiaşi persoane. În orice caz, schimbarea descrisă mai 
sus reflectă existența unor conflicte între Egiptul de Sus şi Egiptul de Jos. 

Ținând seama de faptul că în prima parte a domniei sale 
Khasekhem este atestat prin descoperirile de la Hierakonpolis — singura 
excepție fiind un text care apare pe un vas de diorit din complexul lui 


*Djoser- , dar şi de faptul că pe serekh-ul său apare numai imaginea 

zeului Horus purtând coaroana albă, se poate presupune că inițial 
Khasekhem a condus numai Egiptul de Sus. 

Pe obiectele descperite la Hierakonpolis există imagini ale zeiţei 
Nekhbet situate pe inele care conţin expresia „rebelul“, după care urmea- 
ză textul: „anul luptei cu inamicul nordic“. Faptul că a luptat împotriva 
Egiptului de Sus reiese şi din textele celor două statui ale sale, 
descoperite la Hierakonpolis, care precizează: „inamicul nordic, 47.209. 
Probabil, cifra se referă la numărul persoanelor care au purtat lupte 
împotriva lui Khasekhem. Mai mult ca sigur în urma acestor evenimente 
faraonul devine stăpânul întregului Egipt, ocazie cu care îşi va schimba şi 
numele-Horus, ceea ce va reflecta noua situaţie politică creată. 

Khasekhem a purtat lupte şi împotriva Nubiei. Pe o stelă fragmen- 
tară, descoperită la Hierakonpolis, apare figura unui captiv îngenunchiat, 
deasupra căruia se află un arc, semn hieroglific prin intermediul căruia 
ulterior se scria numele Nubiei, Ta-Sety. 

În calitate de faraon al întregului Egipt, numele lui Khasekhemui 
apare pe multe obiecte descoperite de la Hierakonpolis până la Byblos. Pe 
un fragment de vas descoperit în incinta templului egiptean de la Byblos, 
construit ulterior domniei faraonului, apare următorul text: „Khasekhem- 
privire la prezenţa obiectului la Byblos: 1) este o piesă ajunsă acolo în 
urma unor relații comerciale; 2) a ajuns pe coasta feniciană cu mult după 
domnia lui Khasekhemui şi 3) este o dovadă indirectă a importului de 
cedru din Byblos. În 1991, la vest de zidul templului funerar al lui 
Khasekhemui de la Abydos, au fost descoperite douăsprezece gropi 
destinate bărcilor regale. Probabil, cedrul, din care au fost confecționate 
ambarcaţiunile faraonului, este de proveniență feniciană. 

Khasekhemui a dus o politică externă activă. Dispunem de textul 


unei peceti, aparținând unui demnitar, care a îndeplinit funcția de „supra- 

veghetor al țărilor străine“ (imi-ra khasut). Nu este exclus ca titulatura să 
fi fost în strânsă legătură cu începerea exploatării sistematice a minelor de 
turcoază de la Wadi Maghara din Sinai. 

După unii egiptologi, începutul registrului V al Pietrei de la Paler- 
mo se referă la ultimii ani de domnie ai lui Khasekhemui. Mult mai sigure 
par acele date care provin de pe obiecte contemporane cu domnitorul. 
Astfel, se cunoaşte numele domeniului său regal: „Horus, steaua sufle- 
telor“, în timp ce trezoreria purta denumirea de „Casa Roşie“. Există date 
cu privire la construirea unor temple la Gebelein, el-Kab şi Hierakon- 
polis. Prin intermediul acestor lăcaşe de cult se instituia un control 
economic asupra regiunilor Egiptului de Sus. 

Mormântul lui Khasekhemui a fost descoperit la Abydos. La 
elaborarea camerei mortuare a fost utilizat şi calcarul. Întregul complex 
funerar de la Abydos, contruit din cărămidă arsă la soare, este de 
dimensiuni uriaşe, iar clădirile din interiorul său prevestesc elementele 
complexului mortuar al lui *Djoser. Un complex similar, aparținând lui 
Khasekhemui, a fost descoperit şi la Hierakonpolis. Cel puţin până în 
momentul de față, nu se cunosc motivele pentru care au fost executate 
două complexe funerare pentru ultimul rege al dinastiei a II-a. 

În mormântul de la Abydos al lui Khasekhemui s-a descoperit un 
text al cărui conţinut a generat multe discuţii în rândul specialiştilor. 
După unu egiptologi, inscripţia, adică „mama copiilor regelui, Nimaat- 
hap“, ar indica legătura familială între dinastiile a II-a şi a III-a, în timp ce 


Khasekhemui este considerat tatăl lui *Djoser. 


Bibl.: T. A. H. Wilkinson, Early Dynastic Egypt, London-New York, 1999, pp. 25- 
26, 84-85, 91-94, 121, 127, 129, 143-144, 157, 160, 294, 305, 308, 310-311. 

KHUFU (2589-2566) 


Numele de naştere: Hnumu-khuief-ui „<Zeul> Khnum este cel care mă 


xee 


protejează“. Formele prescurtate ale numelui sunt: 
Khuief-ui sau pentru epocile ulterioare domniei 
Khufu. 

Formele grecizate: Kheops (Herodot, II. 124 etc.) şi Suphis I (Manethon, 
Fr.14-16). 

Khufu, fiul lui *Snofru şi al reginei Hetepheres I, este al 2-lea 
faraon al dinastiei a IV-a, fiind mult mai cunoscut posterității sub varianta 
greacă a numelui, Kheops, oferită de către părintele istoriei Herodot. 

În conformitate cu Canonul Regal din Torino (III.10) Khufu a 
domnit 23 de ani, cifră destul de apropiată şi de datele istorice de care 
dispunem. Peretele vestic al capelei lui Seshatsekhemtiu de la Gizeh 
(G2120) prezintă textul: „..anul celei de-a 12-a întâmplări, a doua lună a 
anotimpului verii..“. Pe baza acestui document istoric se poate deduce că 
pe premea domniei lui Khufu egiptenii foloseau un sistem bienal de în- 
registrare a evenimentelor, şi, ca atare, suveranul ar fi domnit 24 de ani. 
După Manethon (Fr. 14) „Suphis <I>, <a domnit> 63 de ani...“, o cifră 
incorectă. Versiunea operei manethoniene transmisă de către Africanus, 
care a plecat din Palestina spre Alexandria, prezintă informații interesante 
cu privire la domnia lui Khufu, însă veridicitatea unora dintre ele fiind 
greu de dovedit: ,„ El a ridicat Marea Piramidă, care după Herodot a fost 
construită de către Kheops. Suphis a nutrit un dispreţ față de zei; de 
asemenea, el a compus o Carte Sacră, pe care am achiziționat-o în timpul 


vizitei mele în Egipt“. 

Informaţii oarecum eronate despre Khufu ne-a transmis şi Herodot: 
„Kheops, care domnea...peste egipteni, i-a adus într-o stare de mizerie 
cumplită. Mai întâi a închis toate sanctuarele, i-a împiedicat pe egipteni 
să prezinte jertfe, apoi i-a forţat să muncească pentru el...“( II. 124). 
Totuşi, se pare că informaţiile despre cruzimea lui Khufu s-ar datora unor 
texte egiptene antice din timpul Primei Perioade Intermediare, care 
relatează despre „orgoliul“ marilor monumente ale trecutului. După G. 
Posener aceste aprecieri reprezentau o modalitate de a-i condamna pe cei 
care le-au construit. Din Povestirea lui Neferkare şi Sisene, datând din 
timpul Imperiului, se desprinde un oarecare dispreţ față de acei regi care 
au ridicat piramide. Desigur, prin intermediul legendelor populare, în care 
un loc central au ocupat regii tirani, create în jurul personalități lui Khufu, 
Herodot a accentuat şi mai mult aspectele negative ale domniei 
suveranului. 

În orice caz, sursele de care dispunem nu ne permit cunoaşterea 
sentimentelor contemporanilor faţă de Khufu. Herodot a forțat prea mult 
nota în transmiterea anumitor afirmaţii, în special atunci când se referea 
la în-chiderea sanctuarelor, deoarece dispunem de date istorice în 
conformitate cu care Khufu a ridicat temple la Dendera, Bubastis, 
Koptos, poate şi la Memphis, şi nu este exclus ca el să fi fost inițiatorul 
construirii templului zeiţei Isis de la Gizeh. Printre membrii familiei sale 
mulți au îndeplinit funcţii sacerdotale. În aceeași ordine de idei, nu 
trebuie uitat faptul că în timpul Epocilor Saite şi Persane cultul său 
funerar era încă în vogă. După datele transmise de Papirusul Geografic de 
la Tanis, datând din timpul domniei lui Hadrian, Khufu a fost asociat cu 
zeul înţelepciunii Thoth. 

Fragmentul de la Cairo al Analelor regale din perioada Regatului 
Vechi a păstrat date incerte cu privire la patru ani de domnie ai lui Khufu. 


Cele mai semnificative se referă la ridicarea unei statui regale colosale în 

se A 


jur de 7 m şi practicarea ceremoniei de „deschidere a gurii“ în cazul unei 
alte statui regale. 

Investigaţiile arheologice au scos la iveală o singură statuie a lui 
Khufu, de dimensiuni minuscule, de numai 9 cm, descoperită la Abydos 
şi identificată prin intermediul inscripţiei care poartă numele-Horus al 
regelui ( „Cel care distruge <inamicii>"*). 

Există indicii cu privire la o serie de expediţii care au fost 
întreprinse în timpul domniei lui Khufu cu scopul de a asigura materia 
primă necesară construcțiilor inițiate de către faraon, mai ales în Sinai (la 
Wadi Maghara), pentru obţinerea turcoazei şi a minereului de cupru. Alte 
asemenea expediţii au avut loc probabil în zona situată la nord-vest de 
Abu Simbel, apoi la Wadi Hammamat. Există dovezi conform cărora 
faraonul a trimis obiecte de podoabă regelui din Byblos, în schimb 
obținând prețiosul lemn de cedru necesar pentru confecționarea bărcilor 
sale funerare. 

Celebritatea lui Khufu se datorează complexului său mortuar de la 
Gizeh şi în primul rând piramidei, considerată de către greci prima 
minune a lumii antice. „Marea piramidă“, pe numele său egiptean 
„Orizontul lui Khufu“(Akhet-Khufu), a fost pentru prima dată 
investigată de către John Greaves(în 1647), iar ultimele studii au fost 
întreprinse de către egiptologul american Mark Lehner. 

La origine avea o înălțime de 147 m, actualmente numai 137,5 m, 
fiind până în secolul al XIX-lea cea mai înaltă clădire a lumii. 
Modalitatea de construire a edificiului n-a fost clarificată în totalitate de 
ştiinţa egiptlogică, astfel că există o serie de teorii fanteziste, care neagă 
inclusiv calitatea de mormânt a piramidei. 

Piramida a fost înconjurată de un zid de incintă, ale cărui urme se 
văd şi astăzi. Din templul mortuar al complexului s-au păstrat puţine 


elemente, deoarece încă din timpul Regatului Mijlociu piatra a fost 

reutilizată pentru diferite construcții. Spre deosebire de alte piramide, 
drumul de acces nu este drept, iar resturile templului din vale au fost 
descoperite relativ recent. 

Cele trei piramide de dimensiuni mici, situate în partea estică a 
marii piramide aparțineau rudelor lui Khufu. Cel sudic aparținea reginei 
Henutsen, cel din centru unei alte neveste a lui Khufu, Merities, iar, după 
opinia lui M. Lehner, ultima era locul de veci al reginei-mamă Hetep- 
heres I. 

La vest de piramida lui Khufu se găsesc mormintele demnitarilor, 
care datează din anul al 5-lea al domniei faraonului, până spre sfârşitul 
Regatului Vechi. Din anul al 12-lea al domniei lui Khufu, la est de pi- 
ramida sa au fost construite alte morminte aparținând familiei regale, dar 
şi unor nobili. 

Complexul mortuar beneficiază de cinci puțuri pentru bărcile 
funerare. În 1954, Kamal el-Mallakh a descoperit o barcă având o lungi- 
me de 43 de m, cu cinci rame pe fiecare parte. 

Investigațiile egiptologilor au stabilit faptul că piramida a fost jefu- 
ită în timpul celei de-a Doua Dominaţii Persane, în intervalul anilor 342- 
332. În jurului anul 200 d. Hr., poate Septimius Severus, a ordonat blo- 
carea intrării piramidei, intrare care n-a fost găsită nici de către arabi. În 
secolul al IX-lea d. Hr., califul Mamun a ordonat săparea unei noi intrări, 


cea care este folosită ca acces şi astăzi. 


Bibl.: D. Wildung, Die Rolle ägyptischer Könige im Bewusstsein ihrer Nachwelt, 
München, 1969, pp. 159-192; J. von Beckerath, în: LdĂ I, coll. 932-933; R. 
Stadelmann, în: LdÄ IV, coll. 1227-1231; A. Spalinger, Dated Texts of the Old 
Kingdom, în: SAK 21(1994), pp. 283-285; M. Lehner, The Giza Plateau Mapping 
Project, în: NARCE 131(1986), pp. 23-57. 

MENES 

Variantele egiptene ale numelui: Men, Meni, Menena şi Menes. 

Formele grecizate: Min (Herodot. II. 99), Menes (Manethon, Fr. 6-7), 
Mnenes(Diodor, I. 94), Minaios(J. Flavius, AJ, 
VIII.6) etc. 


În conformitate cu Lista Regală din Abydos primul faraon al Egip- 
tului a fost Meni „Cel durabil“, „Cel stabil“. Situarea persoanei sale în 
fruntea „listei“ suveranilor egipteni a fost confirmată şi de alte surse prin- 
tre care şi de către Manethon. 

În 1898, egiptologul german L. Borchardt l-a identificat pentru pri- 
ma dată pe Menes cu *Aha, ulterior alți specialişti preferându-l pe *Nar- 
mer. În ambele cazuri s-a încercat, fără nici un temei, asocierea terme- 
nilor men sau meni cu numele-nebti ale celor doi faraoni menţionaţi. 

Interesant de remarcat este faptul că până la domniile lui * Thuth- 
mes al III-lea şi *Hatshepsut n-a existat în tradiţia egipteană nici o refe- 
rință sigură la Menes. 

Încă din anul 1966, egiptologul Ph. Derchain a atras atenţia asupra 
faptului că meni nu reprezenta un nume, ci un cuvânt care provenea din 
textele rituale ale epocii Imperiului, când meni era folosit în locul 
noțiunii abstracte „regele N.N.“, adică „un rege oarecare“. Tendinţa de a 
crea un conducător ideal ar proveni din miturile de creaţie ulterioare. 
Pentru alți savanţi Menes era un zeu (spre exemplu Min, pentru S. 


Morenz). 

Britanicul A. B. Lloyd a precizat faptul că unii faraoni au fost con- 
siderați legendari de către posteritatea egipteană, dar de fiecare dată aceş- 
tia reprezentau un personaj istoric real, chiar dacă nu se specifica exact 
faraonul în cauză(v. în general Thuthmes, Nektanebo etc.). Ca atare, pen- 
tru el, Menes este un personaj legendar, o creație a epocii Imperiului, 
fiind identic cu unificatorul şi primul rege al Egiptului, care în stadiul 


actual al investigaţiilor este socotit a fi *Narmer. 


Bibl.: Ph. Derchain, „Le roi Quelqu'un“, în: RAE 18 91966), pp. 31-36; A.B. 
Lloyd, Herodotus. Book II. Commentary 99-182, Leiden, 1988, pp. 6-10; P. 
O'Mara, The Birth of Egyptian Historiography, în: DE 46(2000), pp. 58-59. 


MENKAUHOR (2421-2414) 


Numele de domnie: Men-kau- Hor „Cel cu forţa-ka stabilă, un Horus“ în 


conformitate cu Lista regală de la Abydos(Nr.31), în 
timp ce Lista regală de la Saggara(Nr.30) şi Canonul 
Regal din Torino(1ll.23) oferă varianta Men-ka-Hor. 
Numele de domnie cunoaşte şi forme prescurtate: 
Ikau-Hor „Cel cu forța-ka, un Horus“ sau Ikau „Cel 
cu forța-ka“. 


Forma grecizată: Menkherâs (Manethon, Fr. 18). 


Menkauhor este al 7-lea faraon al dinastiei a V-a, în prezentul 
lexicon considerat urmaşul lui *Niuserre şi predecesorul lui *Djedkare. 
Alături de *Shepseskare este socotit un suveran mai puţin cunoscut al 


dinastiei, cu toate că posedăm mai multe date în legătură cu domnia sa. O 

inscripție din Sinai i-a păstrat numele-Horus, Men-khau „Cel cu apariție 
stabilă“, iar numele-nebti fund: „Cel strălucitor“. 

În legătură cu gradele de rudenie, faţă de cei doi faraoni menţio- 
nați, există mai multe presupuneri. Cele mai plauzibile par a fi urmă- 
toarele: Menkauhor a fost ori fratele, ori fiul lui *Niuserre, iar în cazul lui 
*Djedkare era ori tatăl acestuia, ori fratele său. 

Puţine sunt documentele care-l menţionează: un relief al medicului 
Tjutju din timpul dinastiei a XVIII-a(Louvre B50), dar şi un altul provenit 
din mormântul lui Amenemone, „supravegheatorul  meşteşugarilor“ 
(Louvre B48). Ambele dovedesc celebrarea cultului funerar al lui Men- 
kauhor şi în timpul perioadei Imperiului. Nu este exclus să fi trimis o 
expediție în Sinai, în Wadi Maghara, cum demonstrează inscripția ru- 
pestră nr. 12 din localitatea în cauză. Expediția cehă a lui M. Verner de la 
Abusir a descoperit în templul funerar al lui *Neferefre peceţi cu numele 
lui Menkauhor, iar o mică statuie de alabastru înfățițându-l pe faraon se 
păstrează la Muzeul Egiptean din Cairo. 

Documentaţia papiriologică de la Abusir indică faptul că faraonul 
şi-a terminat complexul piramidal numit „Divine sunt locurile lui 
Menkauhor“. După egiptologul M. Verner cel mai sigur este să identifi- 
căm această construcție cu „piramida fără vârf‘ de la Saggara-Nord. 

Se pare că a fost ultimul suveran care a construit un templu solar, 
numit Akhetre „Orizontul lui Re“, deşi încă nelocalizat, totuşi ultimele 
cercetări indică plasarea acestuia în aceeaşi zonă a Saggarei-Nord. 

În unele lucrări de specialitate se susţine faptul că dacă anumite 
evenimente s-au repetat în timpul domniilor lui *Niuserre şi *Dyedkare, 
acelaşi lucru trabuia să se fi întâmplat ţi în cazul lui Menkauhor. Ca atare, 
faraonul în discuţie trebuia să fi inteprins expediţii la Assuan, trebuia să 


aibă relaţii comerciale cu Byblos-ul şi trebuia să fi fost prezent şi în 

Nubia. Până la apariția unor documente scrise în acest sens, cele relatate 


sunt considerate simple prezumpţii. 


Bibl.: J. von Beckerath, în: LdĂ IV, coll. 53-54: M. Verner, Archaeological 


Remarks on the 4" and 5 Dynasty Chronology, în: Archiv Orientalni 


69(2001), p. 405; J. Derng, Insciptions of Sinai ? , I, London, 1952, pl 7(12); 
M. Verner, Die Pyramiden, Reinbek, 1999, pp. 358-360; J. Berlandini- 
Grenier, Varia Memphitica (I), în: BIFAO 76(1976), pp. 301-316; B. 
Ockinga, The Saqqara Tomb of the Oversear of  Creftsmen and Chief 


Goldworker Amenemone, în: M. Bárta, J. Krejci, Abusir and Saqqara in the 
year 2000, Praha, 2000, pp. 121-131; M. Nuzzolo, The Sun Temples of the V 
Dynasty: a reassessment, în: SAK 36(2007), pp. 20sqq. 


MENKAURE (2532-2503) 


Numele de naştere: Men-kau-Re „Cel stabil prin forțele-ka, un Re“. 
Formele grecizate: Mykerinos (Herodot, I. 129), Menkherinos (Diodor, 
1.64. 6), Menkheres (Manethon, Fr. 14). 

Menkaure, fiul lui *Khafra şi al reginei Khamerernebti I , este pe- 
nultimul faraon al dinastiei a IV-a, cel care a contruit cea de-a 3-a pira- 
midă de la Gizeh, numită în antichitatea egipteană „Menkaure este divin“. 

Herodot (II, 129) descrie în următoarele propoziţii domnia sa: „Du- 
pă Khephren mi-au spus că a domnit peste Egipt Mykerinos, fiul lui 
Kheops. Acestuia nu i-au fost pe plac faptele tatălui său; <de aceea>a 
deschis templele şi a îndemnat poporul ajuns la capătul suferinței să-şi 
vadă de munca câmpului şi să aducă iarăşi jertfe. Dintre toți regii, el le-a 
făcut oamenilor cele mai drepte judecăţi...“. 

Pasajul necesită comentarii succinte. Faptul că Herodot îl numeşte 


pe Menkaure fiul lui *Kheops, când în realitate era nepotul acestuia din 

urmă, se datorează unor informaţii greşite primite de la interpreţii săi. Aşa 
cum a subliniat A. B. Lloyd, tradiţia l-a privit pe Menkaure ca pe un rege 
drept cel puţin din următoarele motive: a) a avut cea mai mică piramidă 
de pe platoul din Gizeh (66 de m.); b) după vechii egipteni capitolele 
XXX B, LXIV şi CXLVIII din Cartea Morților au fost elaborate în timpul 
domnie sale şi prin urmare a fost privit, în concordaţă cu conținutul aces- 
tora, ca un rege binefăcător şi c) în epoca greacă el ar fi întemeiat un 
templu al lui Asklepios la Memphis, la sud de cel al lui Hephaistos (adică 
Imhotep, zeul înţelepciunii). 

Durata domniei nu se poate stabili cu exactitate, dar există un con- 
sens general în rândul egiptologilor în privința numărului de ani cât a fost 
Menkaure regele Egiptului. Dacă cifra oferită de Manethon(Fr. 14) este 
mult exagerată, 63 de ani, în schimb semnul zecilor, care marca lungi- 
mea domniei lui Menkaure, din Canonul Regal din Torino (col. M. 14) a 
fost citit inițial 18. Totuşi, dacă luăm în considerare faptul că un graffiti 
de la Gizeh (S 677/ 817) poartă inscripția: „Anul celei de-a 11-a întâm- 
plări...“, este clar că semnului zecilor pe P. Regal din Torino nu putea fi 
18, deoarece prin folosirea înregistrării bienale a evenimentelor, „...cea 
de-a 11-a întâmplare...“ era echivalentul anului de domnie 22. La acesta 
se poate adăuga şi o dată a Papirusului de la Gebelein(No. IV), care men- 
țonează: „Anul de după a 11-a numărare< a vitelor>...“, eveniment care 
a avut loc de asemenea bienal. Prin urmare, în cazul lui Menkaure majo- 
ritatea egiptologilor înclină spre o domnie de 28 de ani sau de 28 de ani şi 
câteva luni. Astfel, semnul zecilor din Canonul Regal din Torino trebuia 
să fi fost 28 şi nu 18. 

Complexul mortuar al lui Menkaure, pe lângă piramida în sine, mai 
cuprindea: templul mortuar, drumul de acces, templul văii şi la sud de 
piramidă se găsesc cele trei „piramide ale reginelor“. Una dintre acestea a 


fost terminată şi a fost atribuită de către specialişti soției principale a 

faraonului, Khamerernebti a I-a. Complexul a fost terminat de urmaşul 
şi fiul lui Menkaure, ** Shepseskaf . 

În epoca modernă primul care a reuşit să intre în piramidă a fost 
Howard Vyse, în 1837, cel care în camera mortuară a descoperit un 
sarcofag gol, pe a încercat să-l transporte în Anglia, însă vasul Beatrice 
s-a scufundat. Părți din capacul sarcofagului, dar şi oase umane mumi- 
ficate au fost descoperite ulterior în camera superioară a piramidei. Ana- 
lizele cu C44 au demonstrat că fragmentele mumificate datează din era 
creştină. 

Templul mortuar a fost terminat de *Shepseskaf , dar materialul fo- 
losit de către acesta a fost cărămida arsă. Printre descoperirile importante 
ale templului, efectuate de către G. Reisner, se înscriu fragmente ale sta- 
tuilor regale. Una dintre acestea, restaurată din bucăţi, se află astăzi la 
Muzeul de Arte din Boston şi îl reprezintă pe Menkaure în mărime natu- 
rală. Drumul de acces a fost terminat din cărămidă arsă de către 
*Shepseskaf . Templul văii a fost construit în mai multe etape: fundația, 
din piatră a fost opera lui Menkaure, iar restul a fost construit din 
cărămidă arsă de către *Shepseskaf . Ulterior, în timpul dinastiei a VI-a, 
*Pepi al II-lea, din cauza unor distrugeri suferite în timpul inundaţiilor, a 
reconstruit întregul templu al văii. În acest ultim edificiu, G. Reisner a 
descoperit în micul spaţiu destinat ofrandelor soclurile a patru statui a lui 
Menkaure. Alte sculpturi ale regelui au fost găsite de acelaşi egiptolog 
american în sanctuarul interior al templului, iar în magazinele de lângă 
sanctuarul central au fost găsite celebrele „statui ale triadelor“, cu 
Menkaure, zeița Hathor şi divinităţile nomelor sau chiar una din soțiile 


faraonului. 


Bibl.: G. Reisner, Mycerinus: The Temples of the Third Pyramid at Giza, 


Cambridge, 1931; P. Lacovara, Giza, Menkaure pyramid complex, în: K. A. 

Bard (ed.), Encyclopedia of the Archaeology of Ancient Egypt, London-New 
York, 1999, pp. 351-353; A. Spalinger, Dated Texts of the Old Kingdom, în: 
SAK 21(1994), pp. 288-291. 


MENTUHOTEP al II-lea (2055-2004) 


Numele de naştere: Mentu-hotep „<Zeul> Monthu este mulţumit“. Alte 
forme ale numelui, cum ar fi Monthuhotep, Men- 
thuhotp etc. se datorează vocalizării diferite a două 
cuvinte egiptene: mntju, mntu „„<zeul> Monthu“ şi 
Htp „a fi mulţumit“. 


Numele de domnie: Neb-hepet-Re „Stăpânul <de la> cârmă, un Re“. 


Mentuhotep al II-lea, fiul lui Antef al III-lea şi al reginei Jah, este 
primul faraon al dinastiei a XI-a thebane care a domnit asupra întregului 
teritoriu al Egiptului. Soţia principală a faraonului a fost reginaTem, iar 
cele secundare fiind Neferu şi Henhenet . 

Deşi există încă multe incertitudini în legătură cu interpretarea mo- 
numentelor sale şi, prin urmare, a evenimentelor importante ale domniei 
sale, Mentuhotep al II-lea este considerat de majoritatea egiptologilor fa- 
raonul care a reuşit reunificarea ţării după Prima Perioadă Intermediară. 

Canonul Regal din Torino (col V. 16) îl creditează cu o domnie de 
51 de ani. Însă, documentele vremii atestată numai 46 de ani, cum reiese 
din textul unei stele a „cancelarului, prietenului unic< al regelui>, trezo- 
rierul Meru“, obiect păstrat actualmente la Muzeul de Egiptologie din 
Torino. 

În conformitate cu scenele procesiunii statuilor cultice din timpul 


sărbătorii zeului Min de la Ramesseum, statuia care-l reprezintă pe Men- 

tuhotep al II-lea este situată între cele ale lui *Menes şi *lahmes I. Prin 
urmare, posteritatea l-a cunoscut în caliate de întemeietor al unei noi epo- 
ci istorice, alături de *Menes (socotit fondatorul mitic al statului egip- 
tean) şi *lahmes I, cel care a întemeiat Regatul Nou sau Imperiul. 

Există numeroase documente egiptene antice care se referă la reu- 
nificarea Egiptului în timpul domniei lui Mentuhotep al II-lea, însă unii 
savanți contestă această calitate a documentelor respective. La sud de 
Theba, la Gebelein, Mentuhotep al II-lea a ridicat o capelă în cinstea zei- 
tei Hathor. Pe unul dintre reliefurile construcției, în partea ei de jos, se 
observă figura regelui, purtând coroana albă a Egiptului de Sus, strivind 
un inamic. Acesta din urmă însă nu este un străin cum era de aşteptat, ci 
un egiptean. În spatele acestuia există alte trei persoane, un nubian, un 
asiatic şi un libian care se pare că-şi aşteaptă pedeapsa. Conţinutul 
inscripției situată deasupra scenei este edificator: „Supunerea şefilor celor 
două ţări, reorganizarea Egiptului de Sus şi de Jos, a ţărilor străine, a 
celor două maluri, a celor Nouă Arcuri (= inamicii Egiptului în general)“. 
Pe baza celor descrise, înclinăm să credem că edificiul pios de la Gebe- 
lein a fost construit în timpul luptelor purtate de către Mentuhotep al II- 
lea împotriva Nordului. Situaţia este identică şi în cazul unei alte capele, 
de la Dendera, actualmente aflată la Muzeul Egiptean din Cairo. Pe unul 
dintre reliefurile acesteia, regele „nimiceşte“ o plantă care se termină 
printr-o imagine a semnului hieroglific echivalent al cuvântului mehu, a- 
dică Delta. După unii egiptologi aceste reprezentări sunt expresia sim- 
bolică a unificării Egiptului de către Mentuhotep al II-lea. 

În schimb, un relief provenind de la Shatt er-Rigal, aşezare situată 
la cca. 135 km sud de Luxor, nu reprezintă o dovadă a reunificării, ci a 
sărbătoririi jubileului sed de către suveran, după 30 de ani de domnie. 

În stadiul actual al cercetărilor a propune o dată exactă a unificării 


Egiptului de către Mentuhotep al II-lea ar fi o greşeală. În orice caz, 

aceasta a avut loc în etape, ceea ce este sugerat şi de cele trei nume-Horus 
folosite succesiv de către faraon. Astfel, în anul al 14-lea de domnie, 
Mentuhotep al II-lea purta numele-Horus Sankh-ib-taui adică „Cel care 
face să trăiască inima celor două ţări“. Schimbarea acestuia cu un altul, 
Netjeri-hedjet „Cel divin al coroanei albe“, trebuia să fi avut loc după 
data menţionată. În schimb, contrar opiniei unor egiptologi, nu credem că 
acest al doilea nume-Horus exprima mai clar ideea reunificării țării, decât 
cel de-al treilea şi ultim purtat de către faraon, adică Sema-taui „Cel care 
reconciliază cele două ţări“. 

Principalii rivali ai lui Mentuhotep al II-lea au fost reprezentanții 
dinastiei locale din Herakleopolis. Treptat, faraonul îi va alunga de la 
Abydos, apoi va cuceri o importantă aşezare dominată de ei, Assiut, iar 
luptele pentru reunificarea țării se pare că au luat sfârşit prin cucerirea 
Herakleopolis-ului. 

În apropierea templului său theban, în deceniul trei al secolului tre- 
cut, americanul Herbert Winlock a descoperit un mormânt care cuprindea 
corpul a 60 de soldaţi decedați pe câmpul de luptă, după unii egiptologi 
pe teritoriul Nubiei. Probabil, soldaţii în miniatură, executaţi din lemn, 
descoperiți în mormântul „conducătorului armatei“ Mesehti de la Assiut, 
reflectă perioada plină de lupte din timpul domniei lui Mentuhotep al II- 
lea. Ideea unei reunificări paşnice a Egiptului, avansată de către H. Goe- 
dicke, ni se pare hazardată. 

Egiptul îşi redobândeşte unitatea, iar din punct de vedere adminis- 
trativ asistăm la o întărire a autorității centrale, dovedită şi prin reapariția 
funcțiilor de viziri, îndeplinite de către Dagi şi Bebi . 

Activitatea edilitară a faraonului este atestată aproape pe întreg te- 
ritoriul Egiptului, dar cele mai importante monumente ale domniei sale, 
cu excepţia Thebei, provin de la Dendera, Abydos, el-Kab şi Elephantine. 


Fund un rege care a purtat numeroase războaie în timpul domniei sale, 


185 


este de înţeles că a dedicat mai multe monumente zeului războiului Mon- 
thu, cel care la acea vreme a fost divinitatea principală a Thebei. În favoa- 
rea lui a ridicat temple la Medamud, Armant şi Tod. 

Cel mai important monument al suveranului este templul său mor- 
tuar de la Deir el-Bahari, aflat în vecinătatea templului terasat al reginei 
*Hatshepsut. Mormântul său este situat în continuarea templului, fiind 
săpat în stânca muntelui de la Deir el-Bahari. De aici provin cel puţin 
două capodopere ale artei statuare faraonice din perioada Reagatului Mij- 
lociu: o statuie de gresie, care îl înfăţişează pe faraon cu atributele purtate 
în timpul jubileului sed( piesă aflată actualmente la Muzeul Egiptean din 
Cairo) şi o statuie de aproape acelaşi dimensiuni (1,83 m) şi o utilitate 
identică (actualmente la Muzeul Metropolitan din New York). 

Expeditii militare în afara graniţelor țării sunt atestate în Nubia, pâ- 
nă la cataracta a Il-a a Nilului, şi împotriva aşa-numiţilor „libieni“ (te- 


henu şi tjemehu). 


Bibl.: J. von Beckerath, în: LdĂ IV, coll, 66- 68; L. Habachi, King Nebhepetre 
Menthuhotp: his monuments, place in history, deification and unusual 
representations in the form of gods, în: ASAE 19(1963), pp. 16-52; H. 
Goedicke, The Unification of Egypt under Menthuhotep Neb-Hepet-Re(2022 
B.C.), în: JSSEA XII(1982), pp. 157-164; D. Arnold, Der Tempel der Königs 
Mentuhotep von Deir el-Bahari, 1- III, Mainz/Rhein, 1974- 1981. 


MENTUHOTEP al III-lea (2004-1992) 


Numele de naştere: Mentu-hotep (v. * Mentuhotep al II-lea) 
Numele de domnie: Sankh-ka-Re „Cel care face să trăiască forța-ka, un 


Re“ 

Mentuhotep al III-lea, fiul şi succesorul lui *Mentuhotep al II-lea şi 
al reginei Tem, este al 2-lea suveran al dinastiei a XI-a. După informațiile 
Papirusului Regal din Torino (V.17) ar fi domnit 12 ani. Din păcate surse 
interne nu întăresc această constatare şi în general se cunosc puţine date 
despre politica internă şi externă a faraonului. 

Pe baza documentației arheologice de care dispunem, se poate 
stabili faptul că în timpul domniei sale apar primele statui cultice ale 
zeului Osiris, fiind vorba de şase statui descoperite la Armant, ulterior 
uzurpate de către *Merenptah. 

Având în vedere faptul că până în prezent nu s-a descoperit o sta- 
tuie regală care să poarte numele lui Mentuhotep al III-lea, în rândul 
specialiştilor există o aprigă dispută privind fizionomia faraonului. 

În privinţa construcțiilor sale dispunem de puţine date. În zona ves- 
tică a Thebei, în locul numit „muntele zeului Thoth“, FI. Petrie a iden- 
tificat un templu al lui Mentuhotep al III-lea despre care credea că este un 
edificiu ridicat în cinstea sărbătorii sed a faraonului. Ulterior, D. Arnold a 
dovedit că avem de-a face cu un templu ridicat în cinstea zeului Monthu- 
Re. Mai mult ca sigur, faraonul a lărgit templele zeului Monthu de la Tod 
şi Armant, acțiuni asemănătoare întreprinzând şi la unele edificii pioase 
de la Abydos şi de la Elephantine. 

Deşi datele referitoare la domnia lui Mentuhotep al III-lea sunt 
foarte reduse, posteritatea faraonică nu l-a uitat. *Sesostris I l-a comemo- 
rat la Abydos, iar în conformitate cu un grup statuar, descoperit la 
Khatana în Delta estică, el a fost venerat în calitate de zeu, alături de un 
rege Khety de la Herakleopolis. 

Este surprinzător faptul că mult mai multe date sunt furnizate de 
către documentele aparținând înalților demnitari ai lui Mentuhotep al II- 
lea. Într-un text, superintendentul Henenu relatează că în anul al 8-lea al 


domniei faraonului a condus o expediție prin Wadi Hammamat spre Punt. 

În mormântul impozant al cancelarului Meketre de la Theba (TT 280), în 
intervalul anilor 1919-1920, americanul H. Winlock a reuşit să descopere 
26 de modele (machete) care înfăţişează aspecte ale vieţii de toate zilele: 
casa demnitarului, activitatea în diferite ateliere, vase de război şi de 
pescuit etc., prin intermediul cărora se pot studia tehnica, arhitectura dar 
şi societatea egipteană în ansamblul ei din timpul dinastiei a XI-a şi în- 
ceputul celei de-a XII-a. 

Din timpul domniei lui Mentuhotep al III-lea datează şi celebrele 
scrisori ale lui Heganakht —preot funerar la mormântul vizirului Jpi — , 
papirii care oferă informaţii cu privire la organizarea vieţii sociale egipte- 


ne antice. 


Bibl.: D. Arnold, Die Tempel Ägyptens, Mainz, 1992, pp. 132 sqq.; K. J. Seyfried, 
Beiträge zu den Expeditionen des Mittleren Reiches in die Ost-Wüste, Hei- 
delberg, 1981; L. Gestermann, Kontinuität und Wandel in Politik und 
Verwaltung des frühen Mittleren Reiches in Agypten, Göttingen, 1987; T. G. 
H. James, The Hekanakhte Papers and other Early Middle Kingdom 
Documents, New York, 1962. 


MENTUHOTEP al IV-lea (1992-1985) 


Numele de naştere: Mentu-hotep( v. “Mentuhotep al II-lea). 


Numele de domnie: Neb-taui-Re „Stăpânul celor două ţări, un Re“. 


Mentuhotep al IV-lea a fost ultimul faraon al dinastiei a XI-a, care 
nu apare în listele regale de mai târziu(mai puţin în Lista de la Karnak, 
Nr. 31), motiv pentru care a fost considerat de unii specialişti uzurpator. 


Problematică este şi interpretarea Canonului Regal din Torino, care men- 

țonează(incomplet)numai 6 faraoni pentru dinastia a XI-a, iar la prezen- 
tarea totalului anilor de domnie (V. 18) precizează: „6 regi, însumând 
„„.an1...7, total 143“. Unii specialişti presupun că acei şapte ani se referă 
la un faraon, mai precis la Mentuhotep al IV-lea, al cărui nume a fost 
şters ulterior, iar alții completează textul cu propoziţia: „7 ani neocu- 
pați“(C. Vandersleyen). După opinia noastră, interpretarea pasajului este 
departe de a fi soluționată, iar din lipsa mai multor dovezi scrise con- 
temporane ne situăm pe tărâmul presupunerilor. 

Interesant este faptul că pe un bol descoperit la el-Lisht sunt pre- 
zente numele lui Mentuhotep al IV-lea şi cel al lui *Amenemhat I. Ca 
atare, urmaşul direct îl recunoaşte şi din respect îi aminteşte numele. Cu- 
rios este faptul că pe o statuie descoperită în Sinai, la Serabit el-Khadim, 
apare o scurtă inscripţie prezentând o „listă“ regală, menţionându-se ur- 
mătorii faraoni: *Sesostris I, *Amenemhat I, *Mentuhotep al III şi 
*Mentuhotep al II-lea. După cum observăm, lipseşte numele lui Mentu- 
hotep al IV-lea. Egiptologul W. Grajetzki poate are dreptate atunci când 
comentează acest text după cum urmează: „...nothing is known about the 
intention of the inscription and it seems therefore unwise to draw any 
further conclusions“. 

Anumite aspecte ale domniei sale sunt clarificate prin intermediul 
unor inscripții rupestre. Aceste texte sunt mărturii ale unor expediţii în- 
dreptate spre Wadi el-Hudi, Wadi Hammamat şi Ayn Sukhna. 

Pentru primul an de domnie avem informaţii despre prezenţa egip- 
tenilor în Wadi el-Hudi, situat la 35 de km S-E de Assuan, unde a fost 
trimisă o expediție condusă de un demnitar numit Antef spre minele de 
ametist. Tot din primul an de domnie datează şi o inscripţie provenind de 
la Ayn Sukhna de pe malul vestic al Mării Roşii, localitatea fiind un port 


de unde se îndreptau expedițiile spre Sinai. Textul menţionează o trupă 

alcătuită de 3000 de oameni aducând turcoază, o altă piatră semi- 
prețioasă. 

În cel de-al 2-lea an al domniei lui Mentuhotep al IV-lea continuă 
expedițiile spre Wadi el-Hudi, astfel că numărul total al inscripţiilor care 
se referă la acestă localitate se ridică la 5. Tot acum are loc şi o expediţie 
spre Wadi Hammamat, condusă de către vizirul Amenemhat. Textele gra- 
vate pe 4 stele, dar şi altele, conţin informaţii interesante legate de dom- 
nia faraonului. Prin Textele Nr. 192 şi 110A se cunoaşte titulatura com- 
pletă a faraonului; astfel, pe lângă cele amintite la începutul textului, 
apar: numele-Horus şi -nebti, care sunt identice, adică „Stăpânul celor 
două țări“(neb-taui), dar şi cel de Horus-de-Aur „Aurul zeilor“(netjeru- 
nebu). 

Datele furnizate de inscripția Nr. 191 rezolvă într-un fel proble- 
matica calităţii de „uzurpator“ al lui Mentuhotep al IV-lea. Aflăm că ma- 
ma lui era „mama regelui, Imi“, deci ea nefiind nici „fiică“ şi nici „soţia 
regelui“, de unde s-a tras concluzia că era o soție secundară, poate(?) a lui 
Mentuhotep al III-lea. 

Inscripțiile de la Wadi Hammamat, mai precis cea care redă rela- 
tarea oficială a expediţiei(Nr. 192), dar şi altele(v. Nr. 110, 113 şi 119) 
prezintă titulatura oficială a lui Amenemhat, viitorul faraon, cunoscut sub 
numele de *Amenemhat I: ,„ prinţ-regent, conducătorul oraşului, vizir, 
coordonatorul lucrărilor, confidentul regal“. Această personalitate a con- 
dus o expediție alcătuită din 10.000 de oameni, având menirea de a găsi 
piatră pentru sarcofagul regelui, dar şi pentru templele din Egiptul de Sus. 
Bunurile obţinute au fost transportate spre Egipt de 3000 de oameni. 

Pe unul din inscripţiile de la Wadi Hammamat din anul 2 al dom- 
niei faraonului se aminteşte de celebrarea sărbătorii-sed a suveranului, dar 
şi de două minuni, una referindu-se la momentul în care expediţionarii 


căutau piatra pentru capacul de sarcofag al regelui. S-a ales acea piatră pe 

care a născut o gazelă, evenimentul fiind socotit de bun augur pentru 
faraon. 

Documentele vremii cuprind informații despre Mentuhotep al IV- 
lea numai până la sfârşitul anului 2 de domnie. Nu posedăm de nici o 
informaţie despre cei 5 ani de domnie rămaşi, dacă luăm în considerare 
faptul că în Canonul Regal din Torino am avea 7 ani pentru Mentuhotep 
al IV-lea. Speculaţii există şi în acest caz. Cea mai interesantă se referă la 
faptul că vizirul, adică viitorul * Amenemhat I, era o personalitate care a 
reuşit să se impună faţă de Mentuhotep al IV-lea. Evident, nu avem dove- 
zi pentru susţinerea celor afirmate. Poate că egiptologii au luat în consi- 
deraţie şi această variantă, deoarece Manethon(Fr. 31, 32 a şi b) plasează 


domnia lui * Amenemhat I la sfârşitul dinastiei a XI-a. 


Bibl.: W. Grajetzki, The Middle Kingdom of Ancient Egypt, London, 2006, pp. 25- 
26; C. Vandersleyen, L Égypte et la Vallée du Nil, Paris, 1995, pp. 37-39; J. 
von Beckerath, în: LdĂ IV, coll. 69-70; A. I. Sadek, The Amethyst Mining 
Inscriptions of Wadi el-Hudi, |, Text, Warminster, 1980, pp. 4-15, Inscr. Nos. 
1-5; M. Abd el-Razig, G. Castel, P. Tallet, V. Ghica, Les inscriptions d'Ayn 
Soukna, Le Caire, 2002, pp. 40-41, No. 4; K. J. Seyfried, Beiträge zu den 
Expeditionen des Mittleren Reiches in die Ost-Wiiste, Heidelberg, 1981; R. 
Gundlach, Mentuhotep IV, und Min. Analyse der Inschriften M 110, M190 
und M192 aus dem Wâdi Hammåâmât, în: SAK 8(1980), pp. 89-114; W. G. 
Waddell, Manetho, London, Reprint, 1980, pp. 62-65. 


MERENPTAH (1215-1205) 


Numele de naştere: Mer-en-Ptah „Îndrăgit de către <zeul>Ptah. În 
anumite lucrări de specialitate numele este redat şi 


prin varianta Merneptah; epitetul care însoțea 

numele de naştere era hetep-her-Maat „cel mulțumit 
cu ordinea universală (= Maat)“. 

Numele de domnie: Ba-en-Re „Sufletul — ba al lui Re“. Meri-lmen 
„îndrăgit de <zeul Amon> şi meri-netjeru „îndrăgit 
de zei“ sunt epitetele care însoțesc numele de 
domnie. 

Merenptah, fiul lui *Ramses al II-lea şi al reginei /serneferet, este 
al 4-lea faraon al dinastiei a XIX-a. 

Merenptah a preluat conducerea Egiptului la o vârstă destul de îna- 
intată. Egiptologul G. Sourouzian a considerat că la moartea lui *Ramses 
al II-lea, Merenptah avea cel puţin 60 de ani, în timp ce după M. Bucaille, 
care a analizat mumia suveranului, Merenptah ar fi murit la o vârstă cu- 
prinsă între 60-70 de ani. 

În conformitate cu un pasaj din Papirusul Anastasi II(7.3): „...El a 
coborât din cer şi s-a născut la Heliopolis...“. Merenptah a fost al 4-lea 
copil al reginei secundare /se/neferet şi al 13-lea fiu al lui *Ramses al II- 
lea. În anul al 40-lea al domniei tatălui său, Merenptah devine coman- 
dantul armatei. În urma morţii prințului Khaemuaset, în anul al 55-lea al 
lui *Ramses al II-lea, Merenptah devine „prinț moştenitor“(iri-pat) şi au- 
tomat „primul născut dintre fiii regali“ (sa nesut semsu). În conformitate 
cu noile investigații, nu i se mai atribuie calitatea de coregent, ci este 
considerat conducătorul militar al regatului. Stăpân proppriu-zis al 
Egiptului devine numai după moartea lui *Ramses al II-lea. 

Deşi există atât surse scrise cât şi reliefuri privind luptele purtate de 
către Merenptah, interpretarea şi mai ales ordinea cronologică a 
evenimentelor este încă disputată în rândul egiptologilor. Unii specialişti 
sunt de părere că faraonul a purtat mai multe războaie, iar alții cred că în 


timpul domniei lui Merenptah a avut loc un singur război, dar cu mai 

multe episoade: cel asiatic, cel „libian“ şi reprimarea unei revolte a 
nubienilor. Înclinăm să credem în ultima ipoteză menţionată. 

Ca atare, prima acţiune a războiului din anul al S-lea al domniei lui 
Merenptah a fost reprimarea unei revolte din sudul Palestinei, aşa cum 
reiese din textul unei inscripţii descoperite la Amada (în Nubia), „Stela 
israelită“ şi reliefurile de la Karnak. Dacă egiptologul F. Yurco a 
interpretat corect scenele de la Karnak, atunci Merenptah a cucerit 
succesiv Askalon-ul, Gezer-ul şi Yenoam-ul, şi ca urmare a înfrânt 
poporul Israelului. În orice caz, inscripţiile îi numesc pe captivi canaaniţi, 
însă printre aceştia se aflau şi beduinii shasu, omniprezenţi pe teritoriul 
situat între Delta Nilului şi Palestina. 

Imediat după această campanie are loc invazia „libienilor“. Pe baza 
surselor se poate stabili faptul că principala forţă a inamicului era alcătu- 
ită din poporul /ebu(rebu), care era originar din țara 7jemehu, situată la 
sud de teritoriul Egiptului. Aceştia, împreună cu aliaţii lor, au trecut de 
oazele Khargeh şi Farafra, îndreptându-se spre Memphis. Pe lângă vechea 
capitală mai erau vizate oraşele Heliopolis şi Per-Berset (Bilbeis, la nord- 
est de Heliopolis). În fruntea oastei invadatorilor se afla „Merey, fiul lui 
Des“. Bătălia decesivă, care a durat şase ore, s-a dat la Periru, undeva la 
granița vestică a Egiptului, în apropierea Deltei. Deşi înfrânți, lebu şi unul 
din aliaţii săi, meshwesh, rămân în apropierea graniţei vestice a Egiptului, 
de unde vor ataca din nou în timpul domniei lui * Ramses al III-lea. 

Revolta nubiană a avut loc concomitent cu atacul „libian“ împo- 
triva Egiptului, populaţia rebu fiind cea care a incitat la luptă locuitorii 
din Wawat şi Kush, aşa cum reiese din textul stelei de la Amada. 

Un aspect important legat de războiul din anul al 5-lea al domniei 
lui Merenptah a fost participarea alături de rebu a unor contingente 
formate din eguesh (= locuitorii insulei Khios), furesh, shardanu şi 


shekelesh(= populaţii ale Asiei Mici ?), care în marea majoritate a 

lucrărilor de specialitate sunt identificaţi cu aşa-numitele „popoare ale 
mării“. În legă-tură cu sosirea acestora pe teritoriul egiptean există două 
păreri: după unii egiptologi ele ar fi venit pe mare, debarcând la Kyrene, 
iar după alții ar fi venit dinspre teritoriul Asiei. 

În privinţa politicii interne a faraonului cunoaştem mai puţine date. 
În anii al 2-lea şi al 3-lea ai domniei sale Merenptah a ordonat un 
recensământ al tuturor bunurilor din temple, însă nu cunoaştem rezultatul 
aces-tor demersuri. În orice caz, preoțimea, mai ales clerul înalt al 
Thebei, a reuşit să acumuleze bogății imense, beneficia de o jurisdicție 
proprie, de trupe, îşi administra singur bunurile, ceea ce ar fi putut peric- 
lita autoritatea faraonului. 

Faţă de iluştri săi înaintaşi, Merenptah a desfăşurat o activitate 
edilitară mult mai modestă, dar totuşi numele său apare pe o serie de 
monumente răspândite pe întreg teritoriul Egiptului. 

La Memphis, care a redevenit capitala administrativă a Imperiului, 
a construit un templu dedicat cultului personal şi zeului Ptah, ceea ce re- 
iese şi din numele edificiului: „Templul lui Merenptah în templul lui 
Ptah“. La est de acesta se situa palatul regal unde îşi făcea apariția 
faraonul cu prilejul unor sărbători şi procesiuni sacre. 

Deşi un pasaj din Papirusul Wilbour (A, $. 79) aminteşte de 
existența unui templu la Heliopolis, cercetările arheologice n-au reuşit să 
confirme ridicarea acestuia din ordinul lui Merenptah. Singurul element 
arhi-tectonic important al zonei este o coloană de granit roşu al cărei text 
relatează celebrarea victoriei obținute de către faraon împotriva 
„libienilor“ în anul al 5-lea al domniei sale. 

Aceeaşi campanie este relatată şi de cele 35 de rânduri lizibile ale 
unei stele descoperite la Athribis, piesă care actualmente se află la 
Muzeul Egiptean din Cairo (JdE 50568). La Abydos a restaurat o serie de 


monumente, efectuând şi decorarea unei părți a „Osireion“-ului. 

La Theba şi-a construit templul funerar, utilizând sau mai corect 
însuşind o serie de blocuri de piatră ale templului funerar al lui *Amen- 
hotep al III-lea. Textul inscripției care relata victoriile obţinute împotriva 
„libienilor“ şi ale aliaţilor săi a fost înregistrat pe o stelă comemorativă 
descoperită în templul său funerar. Datorită faptului că în ultimele rânduri 
ale inscripției apare pentru prima dată într-un document egiptean numele 
Israelului (sub forma Lesriar) piesa este cunoscută în literatura de specia- 


xec 


litate ca „Stela israelită“. Textul în sine a fost gravat şi în curtea pilonului 
al VII-lea al templului de la Karnak. 

În afară de câteva stele comemorative de pe teritoriul Nubiei (A- 
mada, Amara, Wadi es-Sebua şi Aksha) numele faraonului apare şi pe un 
cadran solar descoperit la Gezer (în Levant), pe fragmentele unui vas de 
la Lakhish şi pe o sabie de la Ugarit, această din urmă piesă fiind probabil 
un dar al lui Merenptah oferit unui prinț al oraşului-stat amintit. 

Mormântul lui Merenptah (KV 8) se află în Valea Regilor, pe ma- 
lul vestic al Nilului, care, deşi a fost descoperit încă din Antichitate, a 
devenit accesibil numai în urma lucrărilor de degajare efectuate de către 
H. Carter între anii 1903-1904. Interesant de remarcat este faptul că până 
în prezent au fost identificate mai multe sarcofage de piatră(5) care poartă 
numele lui Merenptah. În conformitate cu textul unui ostracon descoperit 
în mormânt, în anul al 7-lea al domniei faraonului a fost introdusă în mor- 
mânt o parte a mobilierului funerar, ceea ce dovedeşte faptul că bunurile 
prevăzute pentru Lumea de Apoi au fost depuse în mormânt cu mult îna- 
inte de moartea faraonului. Până în secolul al XIX-lea, datorită faptului că 
mormântul KV 8 nu conținea nici o mumie, s-a crezut că Merenptah ar fi 
murit înecat în Marea Roşie, ca atare a fost considerat faraonul în timpul 
căruia a avut loc Exodul biblic. Această opinie a fost schimbată în 
momentul în care, în 1898, mumia faraonului a fost găsită în 


ascunzătoarea din Valea Regilor (KV 35). 

NARMER (dinastia I) 


Numele-Horus: Nar, Narmer. 

Specialiştii sunt de acord în privința faptului că unificarea 
Egiptului spre sfârşitul Perioadei Predinastice a avut loc în două etape. În 
primul rând se poate vorbi de răspândirea sau impunerea unei culturi 
materiale unice, în cazul de faţă având în vedere produsele caracteristice 
culturii Nagada din sudul Egiptului, şi în cele din urmă instituirea unui 
control politic asupra întregii țări. 

În stadiul actual al cercetărilor este dificil să reconstituim etapele 
concrete ale unificării politice şi mai ales modalitatea prin care Narmer a 
reuşit să fondeze primul stat centralizat al istoriei umane. Dificultăţi exis- 
tă şi în privinţa citirii sau a interpretării numelui unificatorului. În mod 
convenţional acesta se scrie prin intermediul unui singur semn, desenul 
unui peşte din familia Clariide, genul Heterobranchus, care ulterior are 
valoarea fonetică nar. Câteodată acest semn hieroglific este urmat de un 
altul reprezentând o daltă, cu valoarea fonetică mer. Deci numele 
complet al primului faraon al dinastiei I ar fi Narmer. Deseori, în 
lucrările de specialitate apare numai interpetarea primului element al 
numelui, tradus prin conceptul „Catfish“. 

După Manethon faraonii primelor două dinastii sunt originari din 
aşezareaThinis din Egiptul de Sus. Necropola sacră a habitatului este 
Abydos(cimitirul de la Umm el-*Qaab), unde există şi mormintele primi- 
lor regi ai Egiptului, inclusiv al lui Narmer ( B 17/18, fund un mormânt 
dublu). În cazul în care am accepta teoria unor savanţi conform căreia 
Narmer este identic cu legendarul *Menes (v. în special A. B. Lloyd) 
atunci primul ar fi fost şi fondatorul aşezării denumite ulterior Memphis. 
Cel puţin până în prezent, la Saqqara — necropola Memphis-ului — nu s-a 
descoperit nici un monument sau vreo urmă arheologică care se poate a- 


tribui lui Narmer. 

Cele mai importante monumente ale domniei lui Narmer sunt pale- 
ta ceremonială şi capătul de sceptru, ambele descoperite la sfârşitul 
secolului al XIX-lea la Hierakonpolis. 

Paleta lui Narmer redă simbolic triumful faraonului asupra Egiptu- 
lui de Jos şi unificarea ţării. În rândul specialiştilor există mai multe opi- 
nii referitoare la data sau prilejul confecţionării obiectului. Foarte mulți e- 
giptologi nu mai acceptă interpretarea istorică tradițională(conform căreia 
piesa a fost realizată în urma victoriilor obţinute de către Narmer asupra 
Egiptului de Jos şi unificarea ţării)şi socotesc că scenele de pe paletă co- 
memorează un act simbolic, ţinând cont de faptul că „unificarea celor do- 
uă ţări“ era o parte componentă a ritualului regal timpuriu de încoronare. 
După alți savanți paleta este o expresie mitică a omnipotenţei faraonului, 
fără nici o legătură cu un eveniment istoric. Se pare că noile descoperiri 
ale arheologilor germani de la Umm el-Qaab, în special a unei plăcuţe 
fragmentare pe care apar scene asemănătoare cu cele de pe paleta lui Nar- 
mer, revigorează credibilitatea vechii interpretări istorice a piesei. 

Capătul de sceptru poartă o serie de scene a căror interpretare a 
captat atenția mai multor generaţii de savanţi. Iniţial s-a considerat că sce- 
nele piesei comemorau nunta lui Narmer cu o prinţesă a Egiptului de Jos, 
însă trebuie precizat faptul că până în prezent nu există alte dovezi care să 
susțină o eventuală unificare a Egiptului printr-o „căsătorie dinastică“. 
Acea figurină de pe obiect se poate considera o zeitate, iar obiectul co- 
memora o ceremonie religioasă dintr-un district al oraşului Buto din nord- 
vestul Deltei cu ocazia unificării țării. 

Trebuie precizat faptul că unificarea s-a realizat prin intermediul 
unor lupte purtate de către Narmer împotriva populației Egiptului de Jos. 

Spre deosebire de înaintaşii săi, aşa-numiţii regi ai „dinastiei 0“, 
Narmer este atestat prin descoperiri mult mai numeroase, provenind din 


diferite oraşe ale țării: Minshat Abu Omar, Buto, Zawiet el-Aryan, Tura, 


198 


Heluan, Tarkhan (toate din Deltă), Abydos, Nagada şi Hierakonpolis. În 
aceste aşezări numele fondatorului apare pe fragmente ceramice, în 
interiorul serekh-ului tradițional. 

În zona deşertului estic, la Wadi Qash, pe o stâncă apare iarăşi se- 
rekh-ul cu numele lui Narmer, probabil fiind legat de activitățile miniere 
din zonă. 

Într-o serie de aşezări din sudul Palestinei cum ar fi Tel Erani, Tell 
Arad şi Nahal Tillah s-au descoperit fragmente ceramice cu numele lui 
Narmer. Unii savanți au presupus că ele sunt mărturii ale unor războaie 
purtate de către Narmer, alții — mult mai numeroşi — sunt de părere că 
aceste piese reprezintă dovezi clare ale existenţei unor „colonii“ egiptene 
de pe teritoriul actualului Israel. Deşi această din urmă ipoteză este greu 
de respins, credem că mărturiile amintite atestă cel puţin existenţa unor 
relații comerciale dintre Egipt şi sudul Palestinei în timpul domniei lui 
Narmer. Prin aceasta s-ar explica şi prezenţa unor vase sau fragmente ale 
acestora de tip sirio-palestinian descoperite la Abu Rowash sau Abydos 
de pe teritoriul Egiptului. 

Se pare că au existat relații mai puțin paşnice cu triburile lbiene de 
la graniţa de vest a Egiptului. Pe un cilindru de fildeş, descoperit la Hie- 
rakonpolis, apare elementul Nar din numele lui Narmer, care zdrobeşte 
captivi. Prezenţa unui text scurt — <ta> tjehenu „<țara> libienilor“ — ar 
fi indiciul unei campanii militare purtate de către Narmer împotriva tribu- 
rilor libiene care amenințau teritoriul egiptean. 

Ținând cont în special de reprezentările care apar pe cele mai 
importante monumente ale domniei lui Narmer — paleta şi capătul de 
sceptru — se poate stabili faptul că iconografia regală era destul de 
apropiată de cea tradițională, cunoscută de-a lungul istoriei faraonice. 
Astfel, Narmer poartă coroana roşie a Egiptului de Jos, coroana albă a 


Egiptului de Sus, flagellum-ul, sandalele şi nu în ultimă instanță 

stindardele. Apar şi primii oficiali ai curții regale: purtătorul de sandale, 
un funcționar purtând titulatura tjet — probabil precursorul purtătorului 
funcției de vizir. După egiptologi de ultimă generaţie, pentru perioada 
domniei lui Narmer se poate documenta şi practicarea unui ritual regal, 
numit „apariţia regelui în calitate de biti“. 

Dintre divinitățile egiptene se poate documenta venerarea zeiţei 
Bat, originară din Egiptul de Sus, considerată uneori ca o manifestare a 
zeiței Hathor, iar ulterior aceasta din urmă a asimilat-o în totalitate. 

Trebuie subliniat faptul că orice descoperire ulterioară poate 
schimba, chiar dacă nu în totalitate, cel puţin parțial anumite aspecte ale 


faptelor cunoscute în prezent despre domnia şi personalitatea lui Narmer. 


Bibl.: T. A. H. Wilkinson, Early Dynastic Egypt, London-New York, 1999, în 
special pp. 67-70; Idem, Political Unification: towards a reconstruction, în: 
MDAIK 56(2000), pp. 377-395; D. J. Brewer, R. F. Friedman, Fish and 
Fishing in Ancient Egypt, Cairo, 1990, pp. 60-63. 


NEBKA (2686-2667 ) 


Numele de domnie: Nebka „Stăpânul forței-ka“. Traducerea oferită de 
Th. Schneider „Ka este stăpânul meu“ ni se pare 
forţată dacă avem în vedere faptul că după 
substantivul neb („stăpân“) nu apare în textele 
faraonice, contemporane sau ulterioare domniei 
sale, pronume-le sufix i / y care ar putea avea o 
utilizare genitivală. 


Forma grecizată: Nekherophes (Manethon, Fr. 11). 


200 


Listele regale din Epoca Imperiului şi documentele dinastiei a III-a 
nu prezintă informaţii identice referitoare la numărul şi succesiunea fara- 
onilor. Marea majoritate a suveranilor dinastiei a III-a este cunoscută prin 
intermediul numelui-Horus. O excepţie de la această „regulă“ reprezintă 
faraonul Nebka a cărui domnie ridică multe probleme, motiv pentru care 
este considerat suveranul cel mai controversat al dinastiei a III-a. 

Există unii specialişti care-l consideră întemeietorul primei dinastii 
a Regatului Vechi, în timp ce alții îi încadrează domnia înainte de cea a 
lui *Huni. Într-o atare situaţie, atâta timp cât nu posedăm de date istorice 
certe, înțelegând prin acestea texte hieroglifice explicite, îl vom considera 
pe Nebka întemeietorul dinastiei a III-a contrar opiniilor recente ale lui G. 
Dreyer, T. Wilkinson şi M. Baud. 

Dacă avem în vedere caseta 4 din registrul V al Pietrei de la Paler- 
mo, care se referă la *K hasekhemui, ultimul faraon al dinastiei a Il-a, este 
logic că prima casetă după aceasta este în strânsă legătură cu fondatorul 
următoarei dinastii. Bazându-se pe rezultatele propriilor săpături arheo- 
logice, germanul G. Dreyer consideră că *Djoser este acest faraon, în 
timp ce alții îl au în vedere pe Nebka. Ultima ipoteză este întărită şi de 
Lista regală de la Abydos (nr. 15) şi Canonul Regal din Torino (col. III. 
4) potrivit cărora primul faraon al noii dinastii este Nebka. 

Faptul că soția sau fiica ultimului faraon al dinastiei a I-a, Ni- 
Maat-Hep, i-a fost rudă (poate mama) lui Nebka, ne dovedeşte că trecerea 
de la o dinastie la alta nu a avut loc întotdeauna prin ocuparea tronului de 
membrii unei familii noi. *Khasekhemui a guvernat ţara din Hierakon- 
polis, în timp ce Nebka din Memphis. Ca atare, schimbarea dinastiei a 
fost motivată de alegerea unei noi capitale, ceea ce l-a determinat şi pe 
Manethon să scrie de o nouă familie de domnitori, de sorginte „memphi- 


xec 


tã”. 

Date în legătură cu domnia faraonului ne oferă registrul V al Pietrei 
de la Palermo, unde s-au păstrat informaţii cu privire la numai nouă ani. 
În conformitate cu particularitatea documentului, în fiecare an de domnie 
s-a precizat nivelul atins de apele Nilului. Cu excepția anului al 6-lea, 
când acesta era numai de un cot, în rest se pare că nivelul fluviului era 
potrivit. Documentul menţionează faptul că în anul al 13-lea al domniei s- 
a construit un edificiu (templu?) de piatră, cu siguranţă opera lui Imhotep. 
În anul al 16-lea a fost confecţionată o statuie de cupru, iar în anul al 18- 
lea al domniei a avut loc construcţia unei ambarcaţiuni. În conformitate 
cu datele Pietrei de la Palermo, Nebka a domnit 18 ani, 2 luni şi 23 de 
zile. Această dată coincide, în linii mari, cu cea oferită de Canonul Regal 
din Torino, adică 19 ani, însă cele două surse sunt în discordanță cu cei 
28 de ani atribuiţi, fără îndoială greşit, lui Nebka de către Manethon. 

Descoperirea unui fragment de pecete în mastabaua K 1 de la Beith 
Khallaf, lângă Abydos, completează datele cunoscute despre Nebka. Pie- 
sa în discuţie conservă atât numele-Horus al suveranului, Sanakht („Cel 
cu protecție puternică“), cât şi o parte din numele de domnie, scris în 
interiorul unui cartuş. Până acum, prima utilizare a numelui de domnie 
inclus într-un cartuş a aparținut faraonilor de la sfârşitul dinastiei a III-a. 
Egiptologul T. Wilkinson folosindu-se de acest amănunt a plasat domnia 
lui Nebka aproape de acea perioadă, însă argumentaţia sa, bazată pe 
principiul întâietății, ni se pare neacceptabilă. Numele Sanakht este 
întâlnit şi pe alte peceti provenite din mastabaua K 2 de la Beith Khallaf, 
dar şi de la Elephantine. 

La Wadi Maghara din Peninsula Sinai au fost descoperite două 
fragmente de relief cu acelaşi nume al faraonului. Pe unul dintre ele rege- 
le apare purtând o coroană albă, iar pe celălalt suveranul poartă coroana 
roşie a Egiptului de Jos. Inscripţia parțial conservată a celui de-al doilea 


fragment menţionează cuvântul „turcoază“, ceea ce este o mărturie a 

interesului manifestat de egipteni față de această piatră semipreţioasă, 
folo-sită la confecționarea bijuteriilor. 

Numele de domnie al faraonului apare şi pe fragmentele aparținând 
cândva unei capele a lui Akhetaa, ridicată la Saqqara, însă actualmente 
nelocalizabilă. Din construcția amintită ni s-au păstrat numai două uşoare 
şi o nişă pentru ofrande. În conformitate cu inscripţiile hieroglifice ale 
acestora, Akhetaa a fost cel care coordona activitatea meseriaşilor în 
timpul construirii complexului funerar al lui *Djoser, dar în acelaşi timp 
a înde-plinit şi funcţia de „preot al templului mortuar al lui Nebka“. 

Până în momentul de faţă nu s-a descoperit mormântul faraonului, 
cu toate că au existat opinii în legătură cu localizarea lui. Astfel, A. 
Dodson a presupus că lui Nebka i-ar fi aparținut una dintre piramidele de 
la Abu Rowash. J.- Ph. Lauer a avut o propunere interesantă: piramida lui 
*Djoser are la bază mastabaua lui Nebka. Nici una din aceste „soluţii“ n- 
au fost însă acceptate în unanimitate de către egiptologi. Recent, S. J. 
Seydelmayer a emis o ipoteză greu acceptabilă: datorită faptului că 
instaurarea noii dinastii a necesitat eforturi mari în privinţa reorganizării 
vieții economice şi administrative, Nebka ar fi întrerupt temporar constru- 
irea unor morminte impozante. Mai concis, Nebka ar fi renunţat la ideea 
ridicării unui mormânt propriu, ceea ce este o absurditate dacă avem în 
vedere credința vechilor egipteni despre viaţa de după moarte. 

Numele faraonului apare menţionat şi în vestitul Papirus Westcar. 
A doua povestire, prezentată faraonului Khufu de către prinţul Khefren, 
se referă la evenimente petrecute în timpul domniei lui Nebka. Pentru a 
veni în sprijinul teoriei sale, adică de a dovedi faptul că Nebka n-a fost 
întemeietorul dinastiei a III-a, T. Wilkinson foloseşte acest pasaj al pa- 
pirusului pentru a încerca să aducă încă un argument în favoarea ipotezei 
sale. Deşi evenimentele care sunt legate de numele lui Nebka sunt plasate 


de autorul egiptean între domniile lui *Djoser şi *Snofru, nimic nu dove- 

deşte în acest text faptul că scribul ar fi respectat ordinea şi numărul fa- 
raonilor care l-au precedat pe Khufu. Intenţia primară a autorului antic a 
fost asocierea numelor unori faraoni ai Regatului Vechi — considerată o 
epocă de glorie a propriei istorii — cu săvârşirea anumitor „minuni“, adică 
vrăji. 

La fel de fictivă ni se pare şi următoarea afirmaţie a lui Manethon 
(Fr. 11- 12 a): „...în timpul domniei sale (adică a lui Nekherophes)libienii 
s-au revoltat împotriva Egiptului, iar când Luna a crescut peste limite, ei 


s-au predat în (urma) fricii“. 


Bibl.: T. A. H. Wilkinson, Early Dynastic Egypt, London-New York, 1999, pp. 5, 
95, 101-103, 105; S. J. Seidelmayer, Die staatliche Anlage der 3. Dyn. in der 
Nordweststadt von Elephantine. Archăologische und historische Probleme, în: 
M. Bietak (hrg.), Haus und Palast im alten Agypten, Wien, 1996, pp. 195- 
214; Idem, Town and State in the early Old Kingdom. A view from 
Elephantine, în: A. J. Spencer (ed.), Aspects of Early Egypt, London, 1996, 
pp. 108- 127; G. Dreyer, Der erste König der 3. Dynastie, în: H. Guksch, D. 
Polz (hrsg.), Stationen. Beiträge zur Kulturgeschichte Ägyptens. R. 
Stedelmann gewidmet, Mainz, 1998, pp. 31-34; M. Baud, Famille royale et 
pouvoir sous l'Anciene Empire, II, Le Caire, 1999, p. 477, Corpus 98; W. 
Helck, Untersuchungen zur Thinitenzeit, Wiesbaden, 1987, pp. 107 sq. 252. 


NEBRE (dinastia a Il-a) 
Numele — Horus: Neb — Re „Stăpânul Soarelui“. 

Nebre este al 2-lea faraon al dinastiei a II-a, urmaşul lui *Hetep- 
sekhemui. Se cunosc puţine amănunte în legătură cu domnia sa. Inclusiv 


traducerea numelui său a fost subiectul unei dispute. Unii egiptologi au 


încercat să-l redea prin Raneb<i> „Re este stăpânul <meu>“, considerând 

că din timpul domniei sale se poate vorbi deja de adorarea Soarelui, 
identificat cu divinitatea Re. Noile investigaţii resping această ipoteză. 

Faptul că l-a succedat pe *Hetepsekhemui este dovedit nu numai 
de succesiunea regilor prezentată de gravurile statuii lui Hetepdief / 
Redjit, dar şi de succesiunea de serekh-uri care apare pe un vas de piatră 
descoperit în incinta complexului funerar al faraonului *Djoser şi-i 
reprezintă pe *Hetepsekhemui şi Nebre. 

Cel mai important monument al domniei este o stelă de granit roz, 
care este prima stelă regală care nu provine de la Abydos, ci probabil de 
la Saqqara, fiind aşezat cândva în fața mormântului „său“. 

Un alt serekh cu numele regelui a fost descoperit la vest de Ar- 
mant, probabil fiind dovada unei expediții întreprinse de Nebre în deşer- 
tul vestic. La est de localitatea Qift, în deşertul estic a fost descoperită o 
inscripție, greu lizibilă, dar se pare că prezenţa numelui faraonului Nebre 
este certă. 

Față de predecesorul său, care a beneficiat de un domeniu regal 
numit Hor-kha-(emy-seba „Horus se ridică ca o stea“, din timpul 
domniei lui Nebre nu ne este cunoscut un astfel de domeniu legat de 
cultul regal. Desigur, trebuie să avem în vedere şi faptul că descoperirile 
ulterioare poate că vor reuşi să aducă la suprafață mai multe documente 
legate de domnia lui Nebre. 

Dacă ar fi să dovedim existenţa practicării unor culte divine, cel al 
zeiţei Bastet este cu siguranță atestat prin intermediul gravurilor care apar 
pe vasele de piatră ale lui Nebre. 

Nu se ştie din ce motive faraonul a uzurpat mormântul şi anumite 
obiecte ale predecesorului său, *Hetepsekhemui. 

Credem că nu este inutil să prezentăm o teorie a unor specialişti ca- 
re încearcă să-l identifice pe Nebre cu Kaiekhôs ( după Africanus, Fr. 8) 


sau Kaikh6os / Kh6os (după Eusebius, Fr. 9) din Manethon care, după 

versiunea lui Africanus, ar fi condus ţara: „...39 de ani. În timpul domniei 
sale taurii, Apis la Memphis şi Mnevis la Heliopolis şi capra mendesiană 
au fost venerati în calitate de zei“. Cel puţin până în momentul de față, nu 
dispunem de mărturii arheologice sau scrise care să susțină aceste 
afirmaţii. În orice caz, cultul lui Apis este deja atestat din timpul dinastiei 
I. Probabil, egiptologii au avut în vedere faptul că în fragmentele care au 
transmis opera manethoniană, Kaiekhâs etc. urmează după domnia lui 
Boâthos etc. (= *Hetepsekhemui). 

Dacă aceste afirmaţii au o oarecare logică, este greu să credem fap- 
tul că Kaiekhâs etc. ar fi una şi aceeaşi persoană cu faraonul Kakau din 
listele regale rameside. După ultima sinteză a datelor cronologice ale 
Egiptului faraonic, ne referim la lucrarea lui J. von Beckerath, Kakau ar fi 


identic cu faraonul Nubnefer din documentele perioadei arhaice. 


Bibl.: T. A. H. Wilkinson, Early Dynastic Egypt, London-New York, 1999, pp. 84, 
116, 121-124, 169, 174, 263, 282, 293; P. Lacau, J.-P. Lauer, La Pyramide à 


degres. IV. Inscriptions gravées sur les vases, Le Caire, 1959, pl. 11, no. 58. 


NEFEREFRE (2448- 2445) 


Numele de domnie: Neferef-Re „EI este perfect, un Re“. Numele apare şi 


pe Lista regală de la Abydos(Nr.29). Argumentele 
invocate de către M. Verner în favoarea unei lecturi 
Reneferef sau simplu Renefer a numelui nu ni se par 
convingătoare. Prezenţa logogramei Re în fața 
celorlalte elemente grafice ale numelui(Re / 
logogramă/ + nefer /semn triconsonantic/ + f / 


pronume sufix pers. a I-a sg.m./) se datorează 

metatezei grafice onorifice, utilizată frecvent în cazul 
scrierii numelor divine. 


Forma grecizată: Kherâs (Manethon, Fr. 18). 


În prezentul lexicon, în concordanță cu majoritatea lucrărilor de 
specialitate, Neferefre este considerat al 5-lea faraon al dinastiei a V-a, 
urmaşul lui *Shepseskare şi predecesorul lui *Niuserre. Mai mult ca 
sigur, Neferefre este fiul lui *Neferirkare I, dar nu neapărat succesorul 
direct al acestuia, şi al reginei Khentkaus al II-lea. 

Documentele au păstrat şi numele-Horus al faraonului: Nefer-khau 
„Cel cu apariţie perfectă“(Berlin , Inv. Nr. 20382), dar şi numele de 
naştere: Izi. Denumirea complexului său piramidal(netjeri-bau- 
Neferefre) se poate traduce prin fraza:„Divină este puterea lui 
Neferefre“. 

În privinţa duratei domniei sale, credem că aprecierea lui A. 
Spalinger este corectă: egiptologul neo-zeelandez a refuzat propunerea lui 
W. Helck de a susține o domnie mai scurtă de un an, apreciind că însuşi 
Canonul Regal din Torino(Il.21) „...indică o domnie mai lungă de un 
an“. La o concluzie asemănătoare a ajuns şi M. Verner, cel care 
menționează faptul că pe un bloc de piatră al piramidei neterminate al lui 
Neferefre apare inscripţia: renepet sep tepi, abed 4 akhet( adică: „Anul 
primei dăți/ numărători, a 4-a lună a anotimpului inundatției“), afirmând 
că dacă censul animalelor la acea vreme a fost bienal, faraonul a domnit 
maximum 3 ani. 

În templul mortuar al complexului funerar de la Abusir al 
faraonului, în 1982, o expediție arheologică a Universităţii din Praga a 
descoperit o serie de documente administrative, comparabile prin 


importanţă cu cele ale lui *Neferirkare I. M. Verner aprecia că aceşti 

papiri sunt ulterioare domniei lui Neberefre şi datează probabil din timpul 
domniei lui *Djedkare. 

Domnia scurtă a faraonului l-a împiedicat să-şi termine piramida de 
la Abusir, sepultura fiind transformată într-o mastaba. Monumentul se 
cunoaşte sub numele de „piramida neterminată“, având o formă pătrată şi 
o înălțime de 7 m. În complexul mortuar al faraonuluis-au mai descoperit 
stauiile sale, peceţi, vase canopi, dar şi fragmente din mumia sa. Analiza 
antropologică al acestora indică o persoană care avea cel mult 20-23 de 
ani în momentul decesului. 

Din cauza domnie sale scurte, templul său solar probabil abia a 
început a fi construit, oricum încă nu s-a localizat pe teren, cu toate că se 
cunoaşte numele edificiului: „Cel mulţumit, un Re“(Hetep-Re). Cultul 


funerar al faraonului este documentat până în epoca Regatului Mijlociu. 


Bibl.: M. Verner, Archaeological Remarks on the 4" and 5 Dynasty Chronology, 
în: Archiv Orientalni 69(2001), pp. 400-401; Idem, Un roi de la V-e 
Dynastie. Reneferef ou Refer?, în: BIFAO 85(1985), pp. 281-284; Idem, Les 
sculptures de Reneferef découvert à Abousir, în: BIFAO 85(1985), pp. 267- 
280; 86(1986), pp. 361-366; P. Posener- Kriâger, Quelques pièces du 
matériel cultuel du temple funéraire de Reneferef, în: MDAIK 47(1991), pp. 
293-304; A. Spalinger, Dated Texts of the Old Kingdom, în: SAK 21(1994), 
p.298, nota 60; J. von Beckerath, Handbuch der ägyptischen Kânigsnamen, 
Min-chen,1984, pp.55, 182; M. Verner, Die Pyramiden, Rein-bek, 1999, pp. 
336-345. 


NEFERIRKARE I (2475-2455) 


Numele de naştere: Kakai, a cărui traducere ridică probleme serioase. Th. 


Schneider a propus că reprezintă o eventuală prescur- 

tare a numelui de domnie, ceea ce nu credem că este 
cazul. 
Numele de domnie: Nefer-ir-ka-Re „Cel cu forma şi ka-ul perfect, un 
Re“. 
Forma grecizată: numele de domnie a fost redat în limba grecă în varianta 
Nepherkheres ( Manethon, Fr. 18). 

Neferirkare I este al 3-lea faraon al dinastiei a V-a, pe care o parte 
a egiptologilor îl consideră fratele lui * Sahure( v. *Djedkare). 

Durata domniei este la fel nesigură. Ținând cont de textul unui 
graffiti din templul său mortuar, care aminteşte de „anul celei de-a 10-a 
(?) întâmplări...“, pentru moment specialiştii consideră că ar fi domnit cel 
puţin 20 de ani, desigur dacă luăm în considerare sistemul bienal al 
înregistrării evenimentelor. O singură incertitudine persistă cu privire la 
această dată: din nefericire unităţile care urmează după cifra zecilor s-au 
efaţat. Canonul Regal din Torino(col.]lI.19) nu ne poate fi de folos, de- 
oarece nu s-au păstrat anii de domnie ai lui Neferirkare I. 

Din cauza faptului că în timpul dinastiei a VIII-a a mai existat un 
faraon care purtase acelaşi nume, suveranul dinastiei a V-a va fi numit 
Neferirkare I, iar cel menționat mai înainte Neferirkare al II-lea. 

Dacă săpăturile întreprinse de germanul L. Borchardt, între anii 
1902- 1908, n-ar fi dezgropat o arhivă între ruinele templului său funerar, 
Neferirkare I ar fi rămas pentru posteritate un simplu faraon. Pe baza tex- 
telor arhivei de la Abusir a lui Neferirkare I, aflăm că faraonul şi-a cons- 
truit un templu solar cu numele Setib-Re, adică „Locul preferat al lui 
Re“. 

Mai mult ca sigur, la moartea suveranului complexul său funerar de 
la Abusir n-a fost încă terminat. Piramida sa trebuia să fi avut în jur de 60 
de m, iar drumul de acces şi templul văii aveau numai fundaţiile, care 


ulterior au fost reutilizate de *Niuserre pentru construirea propriilor 

monumente. Templul funerar a fost terminat de urmaşii lui Neferirkare I, 
iar, în conformitate cu mărturiile arhei sale, cultul funerar al faraonului 
era celebrat până la sfârşitul Regatului Vechi. 

În privinţa conţinutului, arhiva de la Abusir, ale cărui documente 
datează în marea lor majoritate din timpul domniei lui *Djedkare, se poa- 
te împărți în următoarele categorii: liste cu îndatoririle preoților în timpul 
ceremoniilor zilnice şi lunare, precizându-se natura ofrandelor, a sacri- 
ficiilor şi prezentau în acelaşi timp şi modul de organizare a forței de 
muncă; inventare ale mobilierului şi ale echipamentului; calcule privind 
produsele şi materialele de care aveau nevoie preoții templului, tranzacții 
financiare, etc., adică ofereau o imagine despre modul de funcţionare a 
proprietăţii regale. 

Printre puținele documente regale din timpul domniei faraonului 
amintim un decret emis în beneficiul unui templu al zeului Khentamenti 
de la Abydos, prin care suveranul îi scutea de taxe pe sacerdoții edi- 
ficiului. 

Neferirkare I este primul faraon din istoria Egiptului antic care a 
beneficiat atât de un nume de naştere, cât şi de un nume de domnie. 

În timpul domniei sale au activat şi câţiva înalți demnitari, cum ar 
fi: vizirul Vash-Ptah, marele preot al zeului Ptah din Memphis Ptah- 
shepses, Rawer şi Ti , toţi lăsând posterităţii inscripțiile lor biografice, dar 


şi morminte impozante. 


Bibl.: M. Verner, Die Kânigsmutter Chentkaus von Abusir und einige Bemerkungen 
zur Geschichte der 5. Dynastie, în: SAK 8(1980), pp. 243-268; P. Posener- 
Kriéger, Les archives du temple funéraire de Néferirkare-Kakai, I-II, Le 
Caire, 1976; A. Spalinger, Dated Texts of the Old Kingdom, în: SAK 
21(1994), pp. 297-298; A. Roccati, La littérature historique sous l’Ancien 

Rewer's Accident, în: A. B. Lloyd(ed.), Studies in Pharaonic Religion and 
Society in Honour of J. G. Griffiths, London, 1992, pp. 14-20. 


NEFERUSOBEK (1777-1773) 


Numele de naştere: Neferu-Sobek  „Perfecţiunile <zeului> Sobek“. În 
unele lucrări de specialitate apare o altă variante 
fonetică:  Sobekneferu. Acceptăm prima formă, 
deoarece considerăm că logograma crocodilului(sbk), 
în scrierea hieroglifică, apare pe primul loc în cartuş 
din cauza metatezei grafice onorifice. De asemenea, 
este necesar să precizăm că al doilea element 
component al numelui, nfrw, este vocalizat în mai 
multe feluri: neferu, nofru, noferu etc. 

Numele de domnie: Sobek-ka-Re „Forţa-ka a <zeului>Sobek, un Re“. 

Forma _grecizată: Skemiophris(Manethon, Fr. 34), care, după J. von 

Beckerath, provine din varianta „târzie“ Sobekneferu, 
de unde a fost preluată în greacă sub formele 


*Seknophris > Skemiophris. 


Neferusobek este ultimul faraon al dinastiei a XII-a, foarte probabil 
fiica lui * Amenemhat al III-lea şi sora/ soția(?) lui “Amenemhat al IV- 
lea. Oricum, este prima regină-faraon din istoria Egiptului, ea fiind 
atestată şi prin intermediul documentelor contemporane. 

În legătură cu relaţiile de rudienie ale suveranei nu există un 
consens în rândurile egiptologilor. K. Ryholt a scos în evidență că 


Neferusobek nu este atestată de nici un document în caliate de soră-soţie 

a lui *Amenembhat, aşa cum au presupus unii egiptologi(v. spre exemplu 
I. Metzker). Ca atare, ea nu purta nici titulatura de regină, dar nici pe cea 
de soră a regelui. După Ryholt, în cel mai bun caz, Neferusobek ar putea 
fi soră vitregă a lui *Amenemhat al IV-lea. Belgianul C. Vandersleyen n- 
a exclus posibilitatea ca Neferusobek şi fratele ei vitreg să fi domnit 
simultan, ceea ce personal excludem. În Canonul Regal din Torino cei doi 
au fost înregistrați separat: *Amenemhat al IV-lea, la VI. 1, cu „9 ani, 3 
luni şi 27 de zile“ de domnie, iar Neferusobek, la VI.2, cu „3 ani, 10 luni 
şi 24 de zile“ de domnie. Situaţia este identică şi în cazul Listei regale de 
la Saqqara, unde cei doi sunt amintiți separat(Nr. 37 şi 38). 

Se cunosc puţine date concrete în legătură cu domnia reginei. 
Documentele care a atestă nu provin din Egiptul de Sus. Din 5 statui care- 
i poartă numele, 4 sunt de la Tell el-Daba, care după unii specialişti ar fi 
fost şi reşedinţa regală de vară. Textele de pe statui specifică: „cea 
îndrăgită de Sobek din Shedet şi de către Horus care rezidă în Shedet“, 
adică în Krokodilopolis-ul grecesc, localitate care pare a fi locul de 
provenienţă ale statuilor. 

O altă particularitate a textelor este prezentța simultană a numelui 
ei şi al tatălui, *Amenemhat al III-lea. Unii egiptologi au sugerat o 
coregenţă între cei doi, ceea ce este exclus după cum am văzut mai sus. În 
acest caz se poate presupune altceva: Neferusobek a domnit după fratele 
ei vitreg, “Amenemhat al IV-lea; regina pentru a întări caracterul ei divin 
şi proveniența din rândul membrilor dinastiei legale, a dorit să-şi asocieze 
numele ei de cel al tatălui. Aceste texte au fost descoperite la Hawara, 
unde exista ceea ce grecii au numit „Labirintul“. Specialiştii nu exclud ca 
Neferusobek să fi terminat complexul funerar al tatălui ei, adică 
„Labirintul“. Alte inscripții ale reginei au fost descoperite la 
Herakleopolis, unde au ajuns de la Hawara, deoarece romanii au 


dezasamblat monumentala construcție. 

Spre deosebire de regina *Hatshepsut, Neferusobek n-a ascuns 
niciodată faptul că era o femeie. În primul rând, titulaturile purtate de ea 
păstrează terminaţiile genului feminin: numele-Horus „Cea îndrăgită de 
Re“(merit-Re);, numele-nebti „Fiica celui puternic“(sat sehkem) şi 
numele-Horus-de-Aur „Cea stabilă prin apariție“(djedet khau). Pe 3 statui 
de la Tell el-Daba ea poartă roba feminină, iar pe o statuie de la Muzeul 
Luvru(Inv. Nr. E 27135) pe lângă atributul de mai înainte nu lipseşte nici 
nemes-ul faraonic! 

Un alt document, un graffiti din Nubia, de la fortăreața Kumma, 
asociază numele ei cu nivelul apelor Nilului, ajuns la 1,83 m în cel de-al 
3-lea an de domnie. 

Până în prezent nu se cunoaşte locul de înmormântare a reginei, dar 
pe un papirus, descoperit la Harageh, poate se află scris numele piramidei 


suveranei: Sekhem-Neferusobek. 


Bibl.: W. Grajetzki, The Middle Kingdom of Ancient Egypt, London, 2006, pp. 61- 

Egyptologists, Leuven, 1988, pp. 227-236; Th. Du Putter, Les inscriptions de 
Semna et Kumma(Nubie): Niveaux de crues exceptionelles ou d'lac de retenue 
artificiel du Moyen Empire? în: SAK 20(1993), pp. 255-288; J. von Beckerath, 
Handbuch der ägyptischen Königsnamen, München, 1984, pp. 67, 200. 


NEKHO al II-lea (610-594) 

Numele de naştere: Nekau „Cel care aparține forţelor-ka“; în ebraică 
Nekho . O altă variantă fonetică a numelui, utilizată 
în lucrările de specialitate fiind Necho. 

Forma grecizată: Nekhao ( Manethon, Fr. 68, 69 a-b). 


Numele de domnie: Wehem-ib-Re „Cel cu inima reînnoită, un Re“. 


Nekho al II-lea, fiul şi urmaşul lui *Psammetik I, este al 2-lea fa- 
raon al dinastiei a XXVI-a. Datele referitoare la familia suveranului sunt 
incerte. Astfel, mama lui Nekho al II-lea se numea probabil Mebiten- 
usekhet ( sora divinei adoratoare a zeului Amon, Nitokris), iar în privinţa 
soției principale egiptologii presupun că aceasta ar fi fost o oarecare 
Khedebnetsetbinet. Copiii faraonului erau *Psammetik al II-lea, urmaşul 
său, şi trei prințese. 

Ajuns la tronul Egiptului, Nekho al II-lea va continua politica asia- 
tică inițiată de tatăl său, *Psammetik I. Domnia sa se suprapune perioadei 
de sfârşit a luptei pentru supremație dintre assirieni şi babilonieni, soldată 
cu victoria definitivă a ultimilor şi crearea Regatului Noului Babilon. În 
conformitate cu relatările „Cronicii neo-babiloniene“, în anul 610, regele 
Assiriei, Assurbalit al II-lea, deşi sprijinit de forţele egiptene, va fi nevoit 
să abandoneze Harran-ul, oraş în nordul Mesopotamiei, reşedinţă 
provincială assiriană, înainte de sosirea forțelor lui Nabupolassar, regele 
Babilonului. 

Atitudinea pro-assiriană a lui Nekho al II-lea poate fi explicată prin 
prisma intenţiilor sale de a controla şi a poseda teritoriile Feniciei şi ale 
Libanon-ului. Argumentul invocat de unii savanţi, adică respectarea 
prevederilor unei alianțe militare ni se pare mai puţin probabil, mai ales 


dacă ţinem seama de pragmatismul ideologiei faraonice. 

Prezența lui Nekho al II-lea în Asia este atestată şi de sursele 
biblice (II Regi 23, 29-30; II Cronici 35, 20-5) care relatează încercarea 
regelui Josiah al Iudeii de a împiedica înaintarea forţelor egiptene spre 
Eufrat cu scopul de a sprijini rezistența assiriană împotriva unei coaliții 
medo-babiloniene. Confruntarea armată dintre Nekho al II-lea şi Josiah a 
avut loc la Megiddo, în urma căreia regele Iudeii a fost ucis, iar lehoahaz, 
fiul şi urmaşul său, a fost capturat şi deportat în Egipt. Pe tronul Iudeii a 
fost instalat fratele ultimului, Jehoiakim. Iudeea va plăti tribut Egiptului, 
care pentru un număr de ani va reuşi să-şi menţină controlul asupra unei 
mari părți a Asiei Mici, până la Karkemish. 

În anul 606, egiptenii vor cucerii orașul Kimuhu, situat la sud de 
Karkemish, vor trece Eufrat-ul şi vor înfrânge armata babiloniană la Qu- 
ramati, obligând-o să se retragă. „Bucuria“ egipteană a fost de scurtă 
durată, deoarece un an mai târziu prințul moştenitor al Babiloniei, 
Nabukodonosor, va înfrânge forțele egiptene de la Hammath, la sud de 
Karkemish, iar Nekho al II-lea va fi nevoit să abandoneze teritoriile Asiei 
Mici în favoarea babilonienilor. 

De acum înainte, faraonul va duce o politică asiatică prudentă, 
motiv pentru care inclusiv solicitările de ajutor venite din partea unor 
conducători locali din zona feniciană au rămas fără ecou la curtea lui 
Nekho al II-lea. 

În cele din urmă, în intervalul anilor 601-600, forţele babiloniene 
vor fi oprite la Migdol, în Delta estică, de către armata condusă de suve- 
ranul egiptean care va prelua din nou controlul asupra Gaze. 

După opinia noastră, prin această din urmă victorie „aventura ba- 
biloniană“ a lui Nekho al II-lea a luat sfârşit. Nu aceeaşi este însă opinia 
majorităţii egiptologilor care afirmă că eşecul pe uscat al campaniilor lui 
Nekho al II-lea împotriva Babilonului l-a obligat pe faraon să reconsidere 


tactica militară adoptată. Prin urmare, în conformitate cu această teorie, 

egiptenii vor căuta o revanşă prin construirea unei flote capabile să 
controleze Marea Mediterană şi Marea Roşie. În sprijinul ipotezei lor, 
aceşti savanţi invocă cel puţin două afirmaţii ale lui Herodot: săparea 
unui canal care lega Nilul cu Marea Roşie (II. 158) şi construirea unei 
flote alcătuită din trireme (II. 159). Punctul vulnerabil al acestor pre- 
zumţii este faptul că ele nu sunt confirmate şi de către sursele egiptene. 
Deşi există o stelă fragmentară descoperită la Elephantine, aceasta nu 
dezvăluie mare lucru despre construirea ambarcaţiunilor sau de crearea 
unei flote de către Nekho al II-lea. 

Mai mult ca sigur, prima relatare a lui Herodot se referă la 
reorientarea şi lărgirea unui canal de irigație care traversa regiunea Wadi 
Tumilat, cu intenţia de a ajunge la țărmul Mării Roșii. Însuşi Herodot 
afirmă că din cauza unor pierderi mari de vieţi omeneşti, Nekho al II-lea a 
fost obligat să renunţe la planul său inițial. Totuşi, pe itinerariul stabilit, a 
reuşit să fondeze aşezarea Per-Atum (Pithom-ul biblic, modernul Tell el- 
Mashkutah). 

Cele două tentative ale lui Nekho al II-lea, relatate de către 
Herodot, s-ar lega mai degrabă de încercările egiptenilor antici de a relua 
legăturile comerciale cu țara Punt, motiv pentru care ar fi construit şi o 
flotă, cu scopul de a proteja zona Mării Roşii de eventualele atacuri ale 
piraților. 

O altă afirmaţie a lui Herodot, potrivit căreia Nekho al II-lea ar fi 
trimis o expediție feniciană să circumnavigheze Africa (IV. 42), necesită 
anumite lămuriri. Deşi majoritatea egiptologilor nu se îndoieşte de 
veridicitatea celor relatate de către Herodot, A. B. Lloyd, pe bună 
dreptate, a avut obiecţii pertinente. Datorită importanţei lor, vom sintetiza 
argumentele invocate de către cercetătorul britanic. După A. B. Lloyd, 
Herodot prezintă imaginea unui „rege-filosof*(Nekho al II-lea), ceea ce 


nu concordă cu practicile egiptene de a organiza şi a trimite expediţii, 

care întotdeauna au avut un scop practic. „Simpla curiozitate şi 
investigaţiile dezinteresate“(A. B. Lloyd) erau străine mentalităţii fara- 
onice. Apoi, cel puţin din punctul de vedere al evenimentelor şi al 
practicilor marinăreşti în general, asemenea acțiuni ar fi trebuit să aibă 
antecedente. Modalitatea de procurare a hranei de către marinari, care se 
„transformă“ subit în agricultori, pare a fi de domeniul fantasticului. 
Egiptologul britanic mai atra-ge atenția şi asupra altor două aspecte: 
interesul constant al grecilor de a afla mărimea continentului african, 
apoi, tinând cont de reputația egiptenilor de „naţiune înzestrată cu multă 
înțelepciune“, l-au acreditat pe Nekho al II-lea ca fiind personajul istoric 
care a soluționat această dilemă. La această ficțiune creată de însuşi 
Herodot se adaugă şi puternicul sentiment anti-persan: dacă încercarea lui 
Sataspes s-a soldat cu eşec, Nekho al II-lea, prin intermediul fenicienilor, 
trebuia să fi avut succes în tentativa sa de circumnavigare a Africii. 

De acest presupus episod al domniei lui Nekho al II-lea se leagă şi 
confecționarea a doi scarabei falşi. Suprafeţele plate ale acestora au fost 
înscrise cu texte din care reiese ordinul dat de către faraon de a 
circumnaviga Africa şi relatarea expediției întreprinse de către demni- 
tarul „Pedineit “. Tentativa i-a aparţinut lui P. Bouriant, fiul eminentului 
egiptolog francez Urbain Bouriant, care a compilat un pseudo-text care a 
fost gravat pe scarabeii comemorativi — de tipul celor care au aparținut lui 
* Amenhotep al III-lea — de către un artist francez, iar falsurile au fost 
vândute, la începutul secolului al XX-lea, Muzeului Regal de Artă şi 
Istorie din Bruxelles. Numai cunoştinţele lingvistice şi lexicografice vaste 
ale lui A. Erman şi ale discipolilor săi au reuşit în cele din urmă să 
demaşte escrocheria. 

Până în prezent au fost descoperite foarte puţine obiecte aparţinând 


faraonului Nekho al II-lea, reduse fiind şi numărul acelor monumente ca- 

re atestă activitatea edilitară a suveranului în special în oraşe cum ar fi 
Buto, Kom el-Hisn, Kom Abu-Billo sau Letopolis. 
Nekho al II-lea, după ce participat în mai 594 la ritualurile de 


înmormântare ale unui taur sacru Apis, dispare de pe scena istoriei. 


Bibl.: D. B. Redford, în: LdĂ IV, coll. 369-371; A. B. Lloyd, Necho and the Red 
Sea: Some Considerations, în: JEA 63(1977), pp. 142-155; B. van de Walle, 
în: La Collection égyptienne, Bruxelles, 1980, pp. 81-92. 


NEKTANEBO I (380-362) 


Numele de naştere: Nakht-neb-ef „Cel puternic al stăpânului său“. 


Formele grecizate: Nektanebes (Manethon, 74 a-b), Nektanebis (Idem, 
74 ©). 


Numele de domnie: Kheper-Ka-Re „Cel cu ka-ul format, un Re“. 


Ultimul faraon al dinastiei a XXIX-a, Nepherites al II-lea, fiul şi 
urmaşul lui *Hakhoris, a domnit numai 4 luni (probabil între iulie- 
octombrie 380), fără a lăsa în urma sa vreun document scris. Suveranul în 
discuţie a fost înlăturat de la putere de către generalul Nektanebo din 
Sebennytos, care va fi cunoscut în istoriografie sub numele de Nektanebo 
I. În conformitate cu textul unui sarcofag aflat la Muzeul din Berlin 
(Nr.7), noul faraon este fiul unui alt general, Djedhor (Takhos), ca atare, 
neavând nici o legătură directă cu reprezentanţii dinastiei precedente, este 
considerat un uzurpator. Textul unei stele elaborat în anul al 8-lea al dom- 
niei sale, piesă descoperită la Hermopolis Magna, menţionează faptul că 


Nektanebo I era comandantul armatei „„..în vremurile tulburi ale regelui 

care a domnit înainte sa“. Nu este exclus ca faraonul la care se referă 
Nektanebo I să fi fost Nepherites al II-lea. 

Graţie investigaţiilor întreprinse de mai mulți egiptologi, înainte de 
toate de către belgianul H. de Meulenaere, se cunosc date destul de sigure 
în legătură cu familia lui Nektanebo I. Soţia faraonului era Vdjashu, iar 
cei doi fii ai săi au fost *Takhos şi generalul Tjahapimu, tatăl lui *Nek- 
tanebo al II-lea. 

Din cauza unor probleme de ordin intern, regele Persiei nu va ataca 
deocamdată Egiptul. Totuşi, reuşita lui Nektanebo I de a-l recruta pe 
amiralul grec Khabrias a stârnit îngrijorare atât la Susa cât şi la Athena. 
Demos-ul, speriat că atitudinea amiralului poate cauza sfârşitul unei păci 
aparente cu perșii, îl recheamă la Athena pe Khabrias. În schimb, ei hotă- 
resc trimiterea vestitului general Iphikrates cu scopul de a se alătura 
trupelor satrapului Pharnabazos, care avea intenţia să atace Egiptul. Cu o 
armată impresionantă — 200.000 de soldați asiatici şi 12.000 de mercenari 
greci aflați sub comanda lui /phikrates — satrapul din nord-vestul Asiei 
Mici atacă Egiptul în anul 373. Deşi forţele aliate reuşesc să ajungă până 
la Memphis, din cauza neînțelegerilor dintre cei doi comandanţi, dar şi a 
începutului inundației, tentativa de cucerire a Egiptului se soldează cu un 
eşec. Astfel, pentru restul domniei Nektanebo I se poate dedica probleme- 
lor interne ale ţării, îşi va putea realiza ambițiosul program de construcții 
pioase de pe teritoriul Egiptului. 

Ataşamentul faraonului față de zeița dinastică Neith din Sais şi 
implicit de clerul acesteia reiese şi din textul unei inscripţii descoperite la 
sfârşitul secolului al XIX-lea la Naukratis. Documentul reprezintă un 
decret regal prin intermediul căruia Nektanebo I cedează în favoarea 
templului zeiţei Neith din Sais 10% din veniturile obținute în urma 
vămuirii produselor greceşti care pătrundeau pe teritoriul Egiptului prin 


localitatea Thônis, dar şi 10% din valoarea produselor realizate la 

Naukratis. Stela, de dimensiuni mai mari, a fost ridicată la Naukratis. În 
urma investigații-lor subacvatice întreprinse în zona Abukir, echipa 
condusă de către Franck Goddio nu numai că a descoperit resturile 
aşezării ThOnis, numită de către greci Herakleion, situată cândva pe malul 
unui lac aflat la gura brațului canopic al Nilului, dar a reuşit să scoată la 
suprafață şi o „dublură“ a decretului. Textul acestui exemplar, reapărut în 
mai 2001, coincide cu cel al decretului de la Naukratis, cu o singură 
excepţie. Coloana a 13-a a textului hieroglific precizează faptul că stela a 
fost ridicată din ordinul faraonului la „„...intrarea în Marea Grecilor“, 
adică la Th6nis. 

În multe aşezări ale Egiptului mai dăinuie monumente ridicate în 
timpul domniei lui Nektanebo I. Arhitecţii faraonului au abordat stilul ar- 
haizant al Epocii Saite, iar vestigiile sunt înscrise prin intermediul sem- 
nelor hieroglifice minuţios elaborate. 

Pe insula Philae există un kiosk construit de către Nektanebo I, ca- 
re a rămas neterminat, iar o poartă monumentală reprezenta principala 
intrare în sanctuarul timpuriu al zeiței Isis. Decoraţiile monumentale ale 
vestigiilor amintite au servit ca exemple pentru regii dinastiei ptolemaice 
care au lărgit ulterior întreaga incintă sacră. 

La el-Kab a ridicat un kiosk, iar în zona Thebei antice a desfăşurat 
o intensă activitate edilitară. Din ordinul lui Nektanebo I a fost lărgit şi 
templul zeului Amon de la Hibis din Oaza el-Khargeh. 

Dendera cunoaşte cel puţin două vestigii arhitectonice care se leagă 
direct de numele faraonului, chiar dacă ulterior acestea au fost lărgite de 
către regii ptolemei. În primul rând se remarcă mammisi-ul, cuvânt creat 
de către J.-Fr. Champollion pentru a desemna locul de naştere al zeului- 
fiu din cadrul unei triade divine. În cazul Denderei divinitatea-copil este 
Harsomtus sau Ihy, o formă de manifestare a mult mai cunoscutului 


Harpokrates(,„,Horus-copilul“”). Prin intermediul scenelor şi a textelor 

gravate pe pereții micului edificiu aflăm că anual a fost celebrată 
sărbătoarea naş-terii copilului divin, ceea ce asigura ciclicitatea ordinii 
universale. Trebuie scos în evidenţă faptul că Ihy a fost asimilat cu 
persoana faraonului, iar sărbătorile anuale erau în strânsă legătură cu 
celebrarea cultului regal. Al doilea edificiu de la Dendera, a cărui 
construcție a început sub Nektanebo I, este templul zeiţei Isis, cea care 
după conţinutul textelor s-ar fi născut în această localitate. 

La Hermopolis Magna, actualul el-Ashmunein, Nektanebo I a 
ridicat un templu nou în onoarea zeului înţelepciunii Thoth, dar în acelaşi 
timp a fost reconstruit întregul complex sacru al localităţii. La est de 
templul amintit, a fost construită şi o capelă adiacentă, ulterior mărită de 
către Domițian. 

Alte temple au fost lărgite sau construite în zona Saqqara- 
Memphis, iar la Saft el-Henna (numită în antichitate Per-Sopdu „Dome- 
niul <zeului> Sopdu“), în anul 1885, egiptologul E. Naville a dezvelit 
urmele unui templu, în cadrul căruia cel mai important vestigiu este un 
naos de granit dedicat de către Nektanebo I zeități locale, cea care 
proteja mlaştinile estice ale Deltei. 

La Tanis, Nektanebo I a construit un templu în cinstea zeului crea- 
tor Khnum, la Hermopolis Parva a lărgit templul lui Thoth, ca de altfel şi 
cel al zeiţei Neith de la Sais. Aceleiaşi zeițe dinastice i-a dedicat şi un 


templu la Naukratis. 


Bibl.: Fr. Kienitz, Die politische Geschichte Ägyptens vom 7. bis zum 4. 
Jahrhundert vor der Zeitwende, Berlin, 1953, pp. 89-95; H. De Meulenaere, 
La famille royale des Nectanebo, în: ZĂS 90 (1963), pp. 90-93; D. Arnold, 
Temples of the Last Pharaos, New York-London, 1999, pp. 105-119. 

NEKTANEBO al II -lea (360-343) 


Numele de naştere: Nakht-Hor-(en)-Hebit „Puternic este Horus din 
Hebit (= Behbeit el-Hagar, oraş din Deltă), urmat de 
epitetul setep-en- Inhur „ales al <zeului>Onuris“. 

Forma grecizată: Nektanebos (Manethon, 74 a-b). 


Numele de domnie: Sedjem-ib-Re „Cel care încântă inima, un Re“, 


urmat, înainte de toate, de epitetul meri-Inhur 
„îndrăgit de <zeul> Onuris“. 

Nektanebo al II-lea, fiul generalului 7jahapimu, este al 3-lea 
suveran al dinastiei a XXX-a şi în acelaşi timp ultimul faraon autohton 
din istoria Egiptului antic. Faptul că atât tatăl său cât şi suveranul însuşi 
erau militari de carieră explică prezența numelui zeului Onuris (Inhur), o 
divinitate a războiului, în cartuşele regale. 

Proclamarea lui Nektanebo al II-lea ca faraon al „celor două 
Egipturi“ a avut loc în condiţiile în care *Takhos a pornit un război 
împotriva perşilor, ulterior transformat într-o luptă pentru succesiune la 
tronul Egiptului( v. *Takhos). 

După fuga lui *Takhos în Persia, Nektanebo al II-lea va avea de 
înfruntat un alt pretendent la tronul Egiptului, originar din Mendes, dar 
despre a cărui identitate sursele autohtone sau cele greceşti nu dezvăluie 
nimic. În cele din urmă, mercenarii lui Agesilaus reuşesc să-l anihileze. 
Bătrânul general spartan a fost retribuit de către faraon cu o recompensă 
de 250 talanti. După decesul acestuia, survenit la Kyrene, Nektanebo al 
II-lea, înainte de a trimite corpul neînsufleţit spre Sparta, a dat ordin să 
fie îmbălsămat asemănător unui suveran. 

Aparent pacea era asigurată şi puterea lui Nektanebo al II-lea 
consolidată. Fiind un bun strateg, faraonul şi-a dat seama de faptul că 


perşii nu vor renunţa la cucerirea Egiptului pe care îl considerau în 

continuare un teritoriu propriu. Prin urmare, Nektanebo al II-lea a reor- 
ganizat armata şi a angajat noi mercenari greci pe care i-a plătit cu stateri 
egiptianizați. Ca atare, pe reversul monedelor existau două semne semne 
hieroglifice cu valorile fonetice nefer neb „aurul cel bun“. 

În anul al 9-lea al domniei sale perşii vor iniţia un atac, acţiune 
care a fost zădărnicită de trupele comandate de către doi mercenari greci: 
Lamias din Sparta şi Diophantes din Athena. Din păcate nu cunoaştem 
amănunte despre aceste lupte, dar în orice caz înfrângerea suferită l-a 
determinat pe regele persan Artaxerxes al III-lea Occhos să înceapă 
recrutarea unei puternice forțe terestre la Babilon, în timp ce flota era 
direcţionată spre oraşul fenician Sidon. Regele acestuia, Tennes, sprijinit 
de 4000 de mercenari greci trimişi de către Nektanebo al II-lea, s-a 
răzvrătit împotriva perşilor. Comandantul trupelor sosite în ajutorul 
suveranului fenician era unul dintre cei mai vestiți generali greci, Mentor 
din Rhodos. Artaxerxes, nefiind încă pregătit pentru începerea 
ostilităților, a ordonat satrapului Cariei, Idrieus, să formeze o flotă, iar 
satrapii Ciliciei şi ai Siriei au fost trimişi să reprime revolta din Sidon. 
Trupele comandate de către cei doi satrapi au fost oprite de către Mentor, 
în timp ce revolta s-a extins asupra Samariei şi a Iudeii, iar conducătorii a 
nouă oraşe din Cipru li s-au alăturat. 

Nektanebo al II-lea, cel care a fost inițiatorul acestor manevre, a re- 
uşit astfel să recucerească teritoriile cândva pierdute de către egipteni. 

În Grecia, la Athena, oratorul Isokrates a fost foarte impresionat de 
aceste evenimente, motiv pentru care într-un discurs adresat lui Filip al 
II-lea al Macedoniei(în anul 347) el a afirmat că succesele rebelilor au 
demonstrat faptul că Persia a fost sortită pieririi. 

Euforia n-a durat mult, deoarece în anul următor(346) Artaxerxes 


al III-lea a ajuns la Sidon, după ce în prealabil a recucerit Siria şi Iudeea. 

Tennes şi Mentor au decis să capituleze, primul a fost ucis de către regele 
persan, iar cel de al doilea cruțat. Ulterior a fost recucerit şi Ciprul. 

În anul 343, atât pentru Nektanebo al II-lea dar şi pentru egiptenii 
antici, a avut loc evenimentul inevitabil: cucerirea Egiptului de către 
perşi. Artaxerxes a pornit împotriva Egiptului cu o forță armată 
impresionantă: 300.000 de pedestrași, 30.000 de călăreți şi o flotă 
alcătuită din 300 de trireme şi 500 de nave de transport. Nektanebo al I- 
lea n-a reuşit să opună acestora decât o forță armată alcătuită din 60.000 
de egipteni, 20.000 de libieni şi 20.000 de mercenari greci. 

Perşii, după ce au cucerit garnizoana Pelusium, au reuşit să pătrun- 
dă pe teritoriul egiptean. Bubastis şi Memphis au fost cucerite pe rând, iar 
Nektanebo al II-lea a fost nevoit mai întâi să se refugieze la Theba, apoi 
în Nubia. În istoria Egiptului va începe epoca celei de-a Doua Dominaţii 
Persane(343-332 ). 

Egiptenii au crezut că într-o bună zi Nektanebo al II-lea se va în- 
toarce şi va reuşi să-i alunge pe noii stăpâni ai ţării lor, perşii. Mai mult, 
printre egipteni a circulat o legendă potrivit căreia Nektanebo al II-lea, 
după pierderea tronului, nu s-a refugiat spre sud, ci a ajuns în Macedonia, 
unde a intrat în grațiile reginei Olimpia -soția lui Filip al II-lea -, iar din 
relaţia lor s-a născut Alexandru cel Mare. Ulterior, faptele lui Nektanebo 
al II-lea au fost incluse în aşa-zisul „Roman al lui Alexandru“, o com- 
pilație a unui autohton anonim din perioada secolului al III-lea d. Hr., de 
obicei numit de oamenii de ştiinţă Pseudo-Callisthene. 

În conformitate cu relatările acestuia, Nektanebo al II-lea s-a 
folosit de procedee magice pentru a o lăsa gravidă pe regina Macedoniei. 
Partea introductivă a „Romanului lui Alexandru“ a fost dedicată faptelor 
ieşite din comun, săvârşite de regele magician Nektanebo al II-lea. Un alt 
episod relatat de sursa în cauză se referă la uşurinţa cu care a reuşit să dis- 


trugă flota inamică. Retras în palatul său, Nektanebo al II-lea a confec- 

tionat din ceară mici figurine care simbolizau marinarii şi vasele de răz- 
boi pe care le-a pus apoi într-un bazin umplut cu apă. Prin intermediul 
unor descântece magice figurinele de ceară deveneau fiinţe vii, iar vasele 
de război se scufundau. Pe baza legii similitudini, flota inamică care se 
apropia era scufundată şi prin urmare nimicită. 

Numeroasele descoperiri arheologice atestă calitatea de mare ma- 
gician a lui Nektanebo al II-lea. Aşa-numita „Stelă a lui Metternich“, unul 
din principalele monumente ale magiei egiptene târzii, şi statueta 
vindecătoare a lui Ankhhap poartă numele faraonului. Ambele conţin, în 
special, descântece împotriva fiinţelor malefice, iar primul obiect se 
remarcă prin numeroasele desene „magice“ ale căror semnificaţii con- 
tinuă să rămână o enigmă chiar şi pentru egiptologi. 

Probabil în timpul domniei lui Nektanebo al II-lea a fost elaborat şi 
textul unui papirus magic, aflat actualmente la Muzeul Britanic din 
Londra (Inv. No. 10081), care conţine descântece prin intermediul cărora 
inamicii erau amihilați prin procedura „sigilării““, adică prin imobilizarea 
diferitelor părţi ale corpului uman, începând cu gura şi terminând cu pici- 
oarele. 

Un papirus, scris în limba greacă şi descoperit în Serapeum-ul de la 
Memphis, relatează un episod din viaţa lui Nektanebo al II-lea. În confor- 
mitate cu textul documentului, faraonul s-a deplasat într-o zi la Memphis 
unde a prezentat ofrande zeilor, rugându-i să prezică viitorul. Episodul 
central al povestirii este descrierea unui vis al lui Nektanebo al II-lea: 
suveranul a văzut că la Memphis acosta o barcă din papirus care avea un 
tron de dimensiuni neobişnuite, purtând-o pe zeiţa Isis cea care era 
înconjurată de majoritatea divinităţilor. Dintre acestea, Onuris şi-a 
exprimat nemulțumirea din cauza faptului că Nektanebo al II-lea i-a 
neglijat templul. Trezit din somn, faraonul a dat curs „solicitării“ zeului 


războiului. 

După moartea sa, Nektanebo al II-lea s-a bucurat de un cult 
personal destul de răspândit. Avem cunoştinţă de existența mai multor 
preoți care erau implicaţi în cultul statuilor sale. În conformitate cu 
textele vremii, faraonul purta deseori epitetul de „şoim“, iar printre repre- 
zentările preferate erau statuile sub forma unui şoim sau ale suveranului 
aflat sub protecţia unui şoim. 

Activitatea edilitară a lui Nektanebo al II-lea este impresionantă: 
ridicarea unui templu la Elephantine în onoarea zeului Khnum; la Koptos 
a construit o capelă dedicată zeilor Geb şi Isis; a inițiat construcția Iseum- 
lui de Behbeit el-Hagar; templul de la Tanis a fost prevăzut cu un nou zid 
de incintă; la Bubastis a construit un templu în cinstea zeiţei Bastet; a 
lărgit templul zeilor Atum şi Re-Harakhti de la Pithom; la Sebennytos a 
ridicat un templu al zeului Onuris etc. 

Sarcofagul regelui a fost descoperit în Moscheea Attarin din Ale- 
xandria, actualmente aflat în posesia Muzeului Britanic din Londra. Spe- 
cialiştii nu exclud posibilitatea ca locul de veci al faraonului să fi fost pre- 


gătit la Saqqara. 


Bibl.: Fr. Kienitz, Die politische Geschichte Agyptens vom 7. bis zum 4. 
Jahrhundert vor der Zeitwende, Berlin, 1953, pp. 97-107 ; H. De Meulenaere, 
La famille royale des Nectanebo, în: ZĂS 90 (1963), pp. 90-93; D. Arnold, 
Temples of the Last Pharaos, New York-London, 1999, pp. 125-134; A. 
Wolohojian, The Romance of Alexander the Great by Pseudo-Callisthenes, 
New York, 1969; L. Kâkosy, Zauberei im alten Agypten, Budapest-Leipzig, 
1989, pp. 178-185. 


NEFERHOTEP I (dinastia a XIII-a) 


Numele de naştere: Nefer-hotep „Cel desăvârşit şi mulțumit“. 

Numele de domnie: Khai- sekhem-Re „Cel cu apariție viguroasă, un 


Re“ 


Domnia lui Neferhotep 1 se situază între cel al lui *Sobekhotep al 
III-lea şi cel al fratelui său Sahator, toți trei exercitând puterea foarte 
probabil pe la mijlocul dinastiei a XIII-a. Alături de un alt frate al său, 
*Sobekhotep al IV-lea, este unul dintre cei mai importanți faraoni ai 
dinastiei, cea care marca începutul unei epoci de tulburări interne, numită 
de către specialişti a Doua Perioadă Intermediară. Din cauza existenţei 
unor dinastii paralele, adică al unui Egipt divizat, a unor domnii în 
general scurte, poate ar mai potrivită o altă denumire a intervalului, cum 
ar fi cel adoptat de către L. Morenz: Epoca Regiunilor, cu toate că egip- 
tologul german se refera strict la Prima Perioadă Intermediară. 

Neferhotep I se poate considera un uzurpator, neavând nici o 
legătură genetică cu familia regală care a condus înaintea lui Egiptul. De 
altfel, o asemenea stare a lucrurilor caracterizează faraonii dinastiei a 
XIII-a şi în general a întregii perioade. 

În conformitatea cu Canonul Regal din Torino(VI, 25) „regele 
Egiptului (de Sus) şi de Jos, Khasekhemre Neferhotep, fiul lui Haankhef* 
a domnit 11 ani şi 1 lună(?). Deci, Haankhef era tatăl suveranului, iar pe 
baza epitetului „tatăl zeului“ se deduce că nu provenea dintr-o familie 
regală. Mama faraonului era o oarecare Kemi. 

Neferhotep I, deşi era originar din Theba, ca de altfel toți membrii 
familiei sale, a condus ţara din reşedinţa nordică a dinastiei a XII-a, el- 
Lisht. 

În timpul domniei sale au continuat să fie confecţionate peceti, însă 
structura textelor generalogice s-a schimbat față de cel avut de către 
predecesorul său *Sobekhotep al III-lea. Ca atare, existau două categorii: 


ori cele care începeau prin sintangma netjer-nefer („zeul cel bun“), 

urmat de numele de domnie şi numele tatălui, ori titlul sa-Re( „fiul lui 
Re“urmat de numele de naştere şi apoi de numele mamei. 

Frații lui Neferhotep erau: Sahathor — cel care probabil l-a suc- 
cedat- şi *Sobekhotep al IV-lea. Danezul K. Ryholt a emis o ipoteză pe 
care o respingem din motive obiective(v. *Sobekhotep al IV-lea): în anul 
al 10-lea al domniei lui Neferhotep I are loc o coregenţă de un an cu 
Sahathor, iar din anul al 11-lea al domniei Ryholt susține existenţa unei 
coregenţe cu *Sobekhotep al IV-lea. 

Pe lângă scarabeii-genealogici există mai multe monumente care 
prezintă liste mai mult sau mai puţin complete cu membrii familiei. Cea 
mai elaborată este o inscripție gravată pe stâncă pe insula Sehel, în zona 
Cataractei I, deoarece sunt menţionate următoarele personaje: tatăl şi 
mama faraonului, regina Senebsen(soţia lui Neferhotep I), „fiul regelui 
Sahathor“, „fiul regelui Sobekhotep “(frații faraonului), „fiul regelui 
Hanakhef“(fiul lui Neferhotep I), „fiica regelui Kemi“(fiica faraonului), 
„cunoştinţa regelui Nebankh“ şi trezorierul Senebi. 

L. Habachi a reuşit să demonstreze faptul că graffiti-le faraonului 
Neferhotep I din zona I Cataracte au fost executate de către o persoană de 
încredere a familiei şi anume „cunoştinţa regelui Nebankh“, dar şi faptul 
că există o dorinţă din partea suveranului de a-l imita pe marele său 
predecesor *Sesostris al III-lea. 

K. Ryholt a reuşit să prezinte o listă exhaustivă cu obiectele care au 
aparţinut lui Neferhotep I, ceea ce dovedeşte faptul că a avut o domnie 
prosperă. Dintre acestea câteva merită a fi amintite sau chiar descrise 
sumar. 

De la Abydos, din anul al 2-lea al domniei datează o stelă prin 
intermediul căreia aflăm de următoarele intenţii ale suveranului: aflându- 
se în reşedinţa sa, doreşte să confecţioneze o imagine a zeului Osiris pe 


care să-l folosească în timpul procesiunilor religioase anuale de la 

Abydos; înainte de acesta, Neferhotep I ,,...doreşte să vadă documentele 
primordiale ale lui Atum“, de unde dorea să se documenteze. O mare 
parte a textului stelei descrie modalitatea de confecționare a imaginii 
zeului Osiris. 

O lată stelă de la Abydos, actualmente la Muzeul Egiptean din 
Cairo(JE 35256), reprezintă un decret regal al lui *Wegaf(v. acolo), 
uzurpat de către Neferhotep I şi care la fel are legătură cu zonele sacre de 
la Abydos. 

În timpul domniei lui Neferhotep I se pare că Egiptul încă mai 
exercita un control strict asupra Nubiei. Cel puţin două dovezi sunt 
demne de amintit în acest sens. Dintr-un mormânt de la Buhen, cândva o 
fortăreață în apropierea celei de-a 2-a Cataracte a Nilului, provine o placă 
de statit care a păstrat numele-Horus-de-Aur al suveranului: Men-merut 
„Cel îndrăgit statornic“. Apoi la o altă fortăreață a regiunii, la Mirgissa s- 
a descoperit o amprentă de pecete cu numele lui Neferhotep I. 

Relaţii bune au existat cu prinţul de la Byblos, Antin. Deşi unii 
savanţi cred că piramida sudică de la Mazghuna i-ar fi aparținut, trebuie 
subliniat faptul că nu avem dovezi clare în legătură cu utilizarea acesteia 


ca loc de veci de către Neferhotep I. 


Bibl.: W. Grajetzki, The Middle Kingdom of Ancient Egypt, London, 2006, pp. 71- 
72; K.S. B. Ryholt, The Political Situation in Egypt during the Second 
Intermediate Period c. 1800-1550 B. C., Copenhagen, 1997, pp. 37, 85, 225- 
228, 345-348; S. Quirke, Six Hieroglyphic Inscriptions in University College 
Dublin, în: CdE 51(2000), pp. 223 sqq.; L. Habachi, New Light on the 
Neferhotep I Family, as Revealed by Their Inscriptions in the Cataract Area, 
în: Idem, Studies on the Middle Kingdom, Budapest, 1987, pp. 279-287; W. 
K. Simpson, The Literature of Ancient Egypt, New Haven, 2003, pp. 339- 
344. 

NETIQERTI SIPTAH (2185-2173) 


Numele de naştere: Net-igerti sa-Ptah „Cel excelent al(zeiţei) Neith, 
(numit) fiul (zeului) Ptah“. 
Forma grecizată: Nitokris (Manethon, Fr. 20, 2la, 21b; Herodot, Istorii, 
II. 100). 
Numele de domnie:  Netjer(i)-ka-Re „Cel divin prin(sufletul)-ka, un 
Re“. 


Sfârşitul Regatului Vechi ridică multe probleme, în special prin 
identificarea faraonilor care au domnit. Multă vreme s-a considerat că 
ultimul suveran al dinastiei a VI-a a fost Nirokris, o femeie despre care 
avem informaţii din surse greceşti şi mai puţin din cele egiptene antice. 

Manethon, Fr. 20 afirma: „„...cea mai nobilă şi adorabilă femeie a 
vremii sale,...cea care a construit a 3-a piramidă, a domnit 12 ani“. O 
atare constatare s-a datorat unei confuzii între aspectele sonore a două 
nume de faraoni: Menkare, un personaj obscur care ar fi domnit imediat 
după sfârşitul Regatului Vechi, şi *Menkaure, cel care a ridicat într- 
adevăr a 3-a piramidă de pe platoul de la Gizeh. În Lista regală de la 
Abydos cei doi apar la poziţii diferite, primul la Nr. 24, iar cel de-al 
doilea la Nr. 41. Vom reveni asupra acestor probleme, după ce vom 
prezenta tradiția relatată de către Herodot: „Preoţii mi-au înşirat din 
cărţile lor numele a 330 de regi, urmaşii lui Min. În atâtea generaţii, au 
fost 18 bărbaţi etiopieni şi o singură femeie băştinaşă, toți ceilalți au fost 
bărbaţi egipteni. Numele acestei femei care a domnit era Nitokris...“. În 
continuare se afirmă despre regină că şi-a răzbunat fratele ucis, convo- 
când inamicii într-o sală de ospăț, unde apoi i-a înecat prin intermediul 
unui canal care comunica cu încăperea în cauză. După fapta ei, Nitokris 


apoi s-a sinucis(Herodot, II. 100). 

Pe lângă faptul că presupusa Nitokris n-a fost singura femeie- 
faraon(v. spre ex. *Hatshepsut), se pare că tradiția greacă n-a luat în con- 
siderare Lista regală de la Abydos. Nu este mai puţin adevărat că acea 
listă prezintă numele de domnie ale faraonilor. 

Prima sursă în care apare numele personajului în discuţie, sub 
varianta fonetică Nt-igrti( citeşte: netigerti) este Canonul Regal din To- 
rino, iar numele era cu siguranță unul de naştere. 

Încă pe la sfârşitul secolului al XIX-lea s-a propus ca Nitokris să 
fie identificată cu unul dintre faraonii: Neţjerkare sau Menkare, în Lista 
regală de la Abydos sub Nr. 40 şi 41. 

După o analiză microscopică al fragmentelor din Canonul Regal 
din Torino şi rearanjarea acestora, danezul Kim Ryholt a reuşit să 
stabilească cu certitudine următoarele fapte: Nitokris(= Netigerti) este un 
nume de naştere, faraonul în discuţie este un bărbat „with the prenomen 
Netjerkare and the nomen Siptah“. Spre meritul lui, Ryholt prezintă şi 
observațiile egiptologului american J.P. Allen referitoare la articolul său; 
acestea sunt importante şi le vom prezenta în cele ce urmează. 

J. P. Allen a recunoscut faptul că, ceea ce a propus Ryholt, adică 
„identificarea lui Net-igerti sa-Ptah din Canonul Regal din Torino cu 
Netjer-ka-Re din Lista regală de la Abydos este inevitabilă“. Allen a re- 


xec 


fuzat faptul că Netiqerti este o „variantă“ greşită a numelui Netjerikare, 
subliniind faptul că din punct de vedere fonologic cele două nume nu sunt 
similare. 

Allen a sugerat faptul că o parte a numelui de naştere s-ar putea citi 
şi iqertinet, adică „Cel al şarpelui-iqeret al(zeiţei) Neith)“. Sibliniem 
faptul că formele numelor de naştere şi de domnie al faraonului, care a 


domnit imediat după Merenre Nemtiemsaf II, au fost preluate de la J. P. 


Allen. 

Prin urmare, prezenţa la sfârşitul dinastiei a VI-a a unei femei la 
tronul Egiptului este o ficțiune, care a fost reflectată şi în litaratură. 
Astfel: Lord Dunsay(1878-1957), un dramaturg, poet şi eseist irlandez, a 
prezentat relatarea lui Herodot în a sa „The Queen's Enemies“, iar Ten- 
nessee Williams(1914-1983), marele dramaturg american, a publicat în 
1928 o povestioară scurtă cu acelaşi subiect, intitulată: „The Vengeance 


of Nitokris“. 


Bibl.: K. Ryholt, The Late Old Kingdom in the Turin King-list and the Identity of 
Nitocris, în: ZĂS 127(2000), pp. 87-100; C. Coche-Zivie, în: LdĂ IV (1982), 
coll. 513-514; Idem, Nitocris, Rhodopis et la troisième Pyramide de Giza, în: 
BIFAO 72(1972), pp. 115-138; J. von Beckerath, The Date of the End of the 
Old Kingdom of Egypt, în: JNES 21(1962), pp. 140-147: W. G. Waddell, 
Manetho, London, Reprint, 1980, pp. 53-57. 


NINETJER (dinastia a Il-a) 


Numele-Horus: Ni-netjer „Cel al zeului/ Cel care aparţine zeului“. 


Formele grecizate: Binôthris (Manethon, Fr. 8) şi Biophis (Manethon, 
Fr. 9) provin din variantele rameside Ba-en-netjer şi 

Ba-netjer „Sufletul zeului“ păstrate în listele regale. 
Ninetjer, al cărui nume a fost citit până la apariţia unui studiu al lui 
B. Grdseloff din 1944, Neterimu sau Neteren, este cu siguranţă al 3-lea 
faraon al dinastiei a II-a, fiind urmaşul lui *Nebre. Numele primilor fa- 
raoni ai dinastiei a II-a, *Hetepsekhemui, *Nebre şi Ninetjer, apare prin 
intermediul unor serekh-uri succesiv gravate pe umărul unei statui apar- 
tinând demnitarului Hetepdief / Redjif, obiect aflat actualmente în posesia 


Muzeului Egiptean din Cairo. 

Alături de *Khasekhemui, Ninetyer este cel mai bine atestat faraon 
al dinastiei. Marea majoritate a materialelor referitoare la domnia sa pro- 
vin din Egiptul de Jos. 

În necropola din Saqgara-Nord există cinci morminte ale unor 
înalți demnitari care posedă obiecte purtând numele faraonului. Astfel, 
din mormântul S 2171 _provine o pecete cu numele-Horus al lui Ninetjer. 
Una dintre cele mai mari mastabale ale epocii (S 2302) aparține lui 
Niruab în care apar opt inscripţii purtând numele lui Ninetjer şi a 
demnitarului în cauză, „supraveghetorul sculptorilor“. Dintre acestea una 
menţionează un domeniu regal numit „Cetatea natronului zeilor“ (Hut 
senetjer netjeru). Într-o altă mastaba (S 2498) au fost descoperite patru 
inscripții, de fapt peceţi, dintre care una păstrează numele faraonului, iar 
celelalte trei posedă inscripții mai lungi, care identifică posesorul 
mormântului, probabil un oarecare Nikara. Mastabaua S 3009 a fost data- 
tă de unii specialişti fie din timpul dinastiei a III-a (W. Helck), fie din 
perioada dinastei a Il-a (P. Lacau şi J.-P. Lauer), iar pe fragmentele de 
vase de piatră descoperite în mormânt apar numele unor înalți func- 
tionari cum ar fi: Nihetepiptah şi ljenkhnum. Ultima mastaba, datând din 
timpul dinastiei a II-a, care are legătură cu domnia lui Ninetjer este S 
2429, de unde provin inscripții pictate pe vase de alabastru care păstrează 
numele lui Jjenkhnum, un demnitar important al vremii, implicat în ce- 
lebrarea jubileului sed al faraonului. 

Alte date referitoare la Ninetjer provin din necropolele de la Helu- 
an şi de la Gizeh. Peceţi descoperite într-un mormânt din această din ur- 
mă aşezare, deşi nu au păstrat numele posesorului, conservă numele 
proprietății regale a lui Ninetjer, Hut-senetjer-netjeru, şi numele trezo- 
reriei regale (Per-deşer). 

Cele mai importante date cu privire la domnia lui Ninetjer sunt fur- 


nizate de către celebra Piatră de la Palermo, conform căreia Ninetjer ar fi 

domnit în jur de 35 de ani. Ceea ce s-a păstrat din registrul IV al piesei 
conţine evenimentele referitoare la intervalul anilor 6-20 ai domniei lui 
Ninetjer. Pentru anii al 7-lea, al 11-lea, al 15-lea şi al 19-lea textul 
menționează ritualul „Apariţiei regelui în calitate de biti“(= rege al 
Egiptului de Jos), care probabil era în legătură cu glorificarea faraonului. 
„Apariţia regelui dual“ (= faraon al Egiptului de Sus şi de Jos), prilej cu 
care suveranul purta coroana dublă a Egiptului, este menţionată pentru 
anul al 9-lea al domniei. Probabil că ceremonia se referea la apariția în 
public a suveranului. 

Printre alte evenimente mai importante amintim: întemeierea unei 
capele regale numite „Hor-ren“( în anul al 7-lea), la un interval de 6 ani 
avea loc celebrarea „sărbătorii bărcii ( zeului Sokaris)* (în anii al 11-lea 
şi al 17-lea ai domniei), o ceremonie legată de zeiţa Nekhbet al el-Kab- 
ului (în anul al 19-lea). 

Pentru anul al 13-lea al domniei lui Ninetjer, Piatra de la Palermo 
menționează „prima ocazie a sărbătorii <Horus-steaua-cerului> şi ata- 
carea oraşelor Shem-re şi Ha“. Referitor la primul eveniment nu deținem 
date prin intermediul cărora să precizăm natura exactă a sărbătorii, dar în 
orice caz trebuie să fi fost în strânsă legătură cu persoana regelui dacă 
ținem cont de relaţia acestuia cu zeul Horus. În al doilea caz, specialiştii 
presupun că este vorba de atacarea unor oraşe din „teritoriul nordic“, 
care, după aprecierile lui W. B. Emery, ar fi un indiciu cu privire la 
reprimarea unei revolte din Egiptul de Jos. 

„Alergarea taurului Apis“ a fost menționată de Piatra de la Palermo 
pentru anii al 9-lea şi al 15-lea ai domniei lui Ninetjer, fiind un ritual 
aflat în strânsă legătură cu regenerarea puterii regale. 

Ultima dată păstrată în textul Pietrei de la Palermo este anul al 20- 


lea al domniei, când ar fi avut loc „a 10-a ocazie a censului (bienal)“. 

Date interesante furnizează şi fragmentele de vase înscrise care 
provin de lângă complexul funerar al lui *Djoser de la Saqqara. Astfel, un 
text aminteşte de „a 4-a ocazie a sărbătorii bărcii ( zeului Sokaris)“, care , 
dacă ținem cont de ciclicitatea evenimentului menționat mai sus, ar co- 
respunde anului 23/24 al domniei lui Ninetjer. O altă inscripție se referă 
la „a 17-a ocazie a censului (bienal)“, care corespunde anului 34 al 
domniei faraonului. 

Potrivit investigaţiilor egiptologului W. Helck, care a ţinut cont de 
textele inscripțiilor descoperite în apropierea complexului funerar al lui 
*Djoser, funcția de vizir, important demintar care se afla în fruntea 
administraţiei regale, este pentru prima dată atestată în timpul domniei lui 
Ninetjer, iar purtătorul titulaturii era un anumit Menka. 

Ținând cont de durata domniei sale, Ninetjer probabil că şi-a 
sărbătorit cel puţin o singură dată jubileul sed, cu toate că inscripțiile 
datând din timpul domniei sale nu-l menţionează. Singurul indiciu pare a 
fi o statuetă de alabastru din colecţia Georges Michailides, care-l 
înfăţişează pe faraon stând pe tron şi purtând roba caracteristică acestui 
jubileu. Deşi identitatea faraonului reprezentat pare a fi sigură, datorită 
textului gravat pe cele două laturi ale tronului, care menţionează numele 
faraonului, totuşi, unii cercetători au pus la îndoială autenticitatea piesei. 

Mormântul lui Ninetjer a fost descoperit în prima jumătate a seco- 
lului trecut de către egiptologul S. Hassan în imediata apropiere a locului 


de veci al lui *Hetepsekhemui, fiind denumit mormântul B. 


Bibl.: T. A. H. Wilkinson, Early Dynastic Egypt, London-New York, 1999, pp. 85- 
87, 121, 124, 127, 137, 142, 240-241, 281-282, 285, 292, 300-301; W. Helck, 
Die Datierung der Gefăssaufshriften aus der Djoserpyramide, în: ZĂS 106 
(1979), pp. 120-132; W. K. Simpson, A statuette of King Nineter, în: JEA 42 
(1956), pp. 44-49; R. Stadelmann, Die Oberbauten der Kânigsgrăber der 2. 

Dynastie in Sakkara, în: Mélanges E. Mokhtar, II, Le Caire, 1985, pp. 295- 
307; J. Kahl, Das System der ägyptischen Hieroglyphenschrift in der 0.-3. 
Dynastie, Wiebaden 1994, Quellen 2097-2848. 


NIUSERRE (2445-2421) 


Numele de naştere: Ini „Cel care aduce“. 


Numele de domnie: Ni-user-Re „Posesor al puterii, un Re“. 


Renumitul egiptolog W. Westendorf a propus o nouă variantă a nu- 
melui: Ni-Re-user , ceea ce n-ar schimba semnificația lui, însă forma 
adoptată şi de noi este mult prea uzuală în cercetarea egiptologică pentru 
a fi schimbată. După unii savanți Rathures-ul oferit de către Manethon 
(Fr. 18) ar fi echivalentul grec al numelui de domnie, însă exisă dificultă- 
ți de derivare a acestuia din forma egipteană antică, Niuserre. 

Niuserre, probabil fiul lui *Neferirkare I şi urmaşul fratelui său Ne- 
ferefre, este al 6-lea faraon al dinastiei a V-a. 

În legătură cu anii de domnie ai faraonului există incertitudini. 
După Manethon( Fr. 18), chiar dacă acceptăm identitatea Rathures- 
Niuserre, faraonul ar fi domnit 44 de ani, ceea ce este o cifră exagerată. 
Canonul Regal din Torino îl creditează cu 24 de ani, cifră care coincide 
cu acceptul majorității cercetătorilor. Cu toate acestea, documentele 
vremii, cel puțin până în stadiul actual al investigaţiilor, nu menţionează 
decât cel mult 10 ani de domnie. Incertitudinea este accentuată şi de 
faptul că, în conformitate cu anumite basoreliefuri provenite din templul 
său solar de la Abu Gurob, Niuserre şi-ar fi celebrat sărbătoarea sed, ceea 


ce implică o domnie de minimum 30 de ani. 

Fragmentul unei statui descoperit în templul văii din complexului 
său mortuar de la Abusir numeşte soția faraonului, o oarecare Reputneb . 

Documentele contemporane domniei îl înfăţişează pe Niuserre în 
calitate de faraon care subjugă (?) teritoriul Sinai-lui. Indiferent dacă 
reliefurile au o valoare simbolică sau reflectă un adevăr istoric, este sigur 
că suveranul a ordonat exploatarea continuă a minelor de cupru şi de 
turcoază de la Wadi Maghara din Sinai. Există dovezi şi despre o 
expediție în Punt, în urma căreia au fost aduse în Egipt mari cantități de 
malachită şi electrum (un aliaj din aur şi argint). Niuserre a întreprins şi 
campanii militare împotriva libienilor. Pentru a duce la bun sfârşit planul 
său edilitar a întreprins o vastă activitate de minerit la nord de Abu 
Simbel, mai precis la Gebel el-Asr. Obiecte aparținând faraonului au fost 
descoperite şi la Byblos, ceea ce indică cel puţin existenţa unor relaţii 
comerciale cu Levant-ul. 

În momentul în care a acces la tronul Egiptului, Niuserre avea 
datoria morală să termine piramida tatălui său, *Neferirkare I, a mamei 
sale, Khenetkauses a Il-a , dar şi a fratelui şi predecesorului său la dom- 
nie, *Neferefre . Majoritatea egiptologilor consideră că piramida începută 
de *Shepseskare n-a intrat în planurile de finisare ale lui Niuserre, 
deoarece primul a fost înmormântat într-o mastaba de dimensiuni mari. 

Piramida lui Niuserre a fost situată între cele ale lui *Neferirkare I 
şi *Sahure. Faraonul a însuşit terasa şi fundațiile care urmau să folosească 
construirii drumului de acces şi templului văii din cadrul complexului 
mortuar al lui *Neferirkare. Pereţii drumului de acces conţineau reliefuri 
care-l înfăţişau pe faraon, sub forma unui sfinx sau a unui leu, nimicindu- 
ŞI inamicii. 

Tempul mortuar al complexului funerar era prevăzut cu 
basoreliefuri care prezentau curtenii dar şi faraonul în compania zeilor. 


Din punct de vedere arhitectural o noutate a ansamblului constă în 

includerea în părțile laterale din faţă ale zidului de incintă al piramidei a 
două blocuri masive de piatră, care sunt considerate precursorii pilonilor 
templelor de mai târziu. 

Datorită creşterii rolului zeului solar Re şi a poziţiei clerului 
heliopolitan în viaţa religioasă a societăţii egiptene, Niuserre a reconstruit 
în piatră templul solar al lui *Userkaf. În urma săpăturilor întreprinse de 
germanii H. Schaeffer şi L. Borchardt, între anii 1898-1901, s-a demons- 
trat că Niuserre, din motivele amintite mai sus, a ridicat un templu solar 
la Abu Gurob, mai întâi construit din cărămidă arsă apoi refăcut din 
piatră. 

Templele solare imită structura complexelor mortuare ale pirami- 
delor regale, dar în partea vestică a acestora fiind plasat, pe un piedestal 
în forma unei piramide trunchiate, un obelisc, simbol solar prin excelență. 
În faţa obeliscului există şi astăzi un altar de dimensiuni mari. După unii 
egiptologi, care se bazează şi pe anumite informaţii transmise de 
Papirusurile de la Abusir, în incinta templului solar ar fi existat încăperi 
în care ar fi fost sacrificate animale. 

Templul solar al lui Niuserre se remarcă şi prin existenţa aşa- 
numitei „Camere a anotimpurilor“, care prin intermediul unor basoreli- 
efuri reprezentau activitățile umane şi lumea animalelor în timpul celor 
trei anotimpuri ale calendarului egiptean antic. 

În afara zidului de incintă al templului de sus a fost descoperit mo- 
delul unei imense bărci solare (30 de m lungime), de cărămidă arsă. Prin 
intermediul acesteia se presupunea că divinitatea solară urma să efectueze 


călătoria sa pe bolta cerească. 


Bibl.: J. von Beckerath, în: LdĂ IV, coll. 517-518; R. Stadelmann, Agyptische 
Pyramiden, Main/Rhein, 1985, pp. 159-180; Idem, Sonneheiligtum, în: LAÄ 
V, coll. 1094-109 

OSORKON I (924-889) 

Numele de naştere: Userken, cu varianta în scrierea silabică U(a)-sa-ir- 
ken, de origine libiană, dar cu semnificație incertă. În 
general, în cartuş este inclus şi epitetul meri-lmen 
„îndrăgit de <zeul> Amon“. 


Formele grecizate: Osorthon (Manethon, Fr. 60, 61 a-b), Osorthos, 


Osorkho etc. 

Numele de domnie: Sekhem-kheper-Re „Cel puternic prin formă, un 
Re“, urmat de epitetul setep-en-Re „alesul <zeului> 
Re“. 

Osorkon I, fiul lui *Sheshong I şi al reginei Karama I, este al 2-lea 
faraon al dinastiei a XXII-a. Cei mai renumiţi fii ai săi au fost: *Takelot I, 
Sheshong al II-lea şi luwelot. Soţiile lui Osorkon I se numeau Maatkare 
şi Tashedkhons. 

Deşi Manethon i-a atribuit numai 15 ani de domnie, este cert că 
Osorkon I a condus destinele Egiptului pentru o perioadă mult mai lungă. 
Inscripţia de pe bandajul mumiei aparţinând unui înalt preot, înmor- 
mântat la Ramesseum, menționează anul al 33-lea de domnie al lui 
Osorkon I, dar pe baza datelor furnizate de durata funcțiilor deţinute de 
preoții zeului Amon din Karnak se acceptă o domnie de aproximativ 35 
de ani. Egiptologii presupun că la Manethon apare o eroare: în loc de 35 


de ani preotul din Sebennytos a scris 15 ani de domnie. 

Acest interval destul de lung se caracterizează printr-o politică de 
consolidare a puterii centrale, de o oarecare prosperitate internă şi de o 
politică externă echilibrată, fără expediţii militare de anvergură. 

Osorkon I a reuşit să perceapă taxele supuşilor din întreg teritoriul 
Egiptului. Folosindu-se pe de o parte de aceste venituri, în primii 4 ani de 
domnie faraonul a oferit daruri substanţiale preoților şi templelor din 
Memphis, Heliopolis, Hermopolis, Bubastis şi Karnak. Din păcate dintre 
numeroasele vase de aur şi de argint, dar şi mobilier, meţionate de 
inscripții, nu ne-a parvenit nimic. Nu este exclus ca aceste valori cedate 
templelor să fi provenit şi din veniturile realizate prin intermediul unui 
comerț extern activ sau din tezaurul Jerusalimului, însuşit de către 
*Sheshong I. 

La Theba, prin intermediul fratelui său Juput, Osorkon I a adăugat 
scene „Porții bubastite“ a lui *Sheshong I. Se pare că uput, curând după 
anul 1 de domnie al faraonului, ori a decedat, ori a fost înlocuit din func- 
tia de mare preot al zeului Amon din Karnak. Urmaş a fost desemnat fiul 
lui Osorkon I, prinţul Sheshong. Faraonul a numit şi în alte funcții 
sacerdotale importante pe membrii familiei sale sau pe apropiații casei 
regale. 

Activitatea edilitară a lui Osorkon I nu este una ieșită din comun. A 
construit un mic templu în favoarea zeului Atum la Bubastis şi iar în 
aceeaşi localitate a lărgit templul zeiței Bastet. Inscripțiile atestă construc- 
tii minore la Heliopolis şi Memphis. La Atfih, Osorkon I a mărit templul 
zeiței Isis, iar la el-Hibeh pe cel ridicat de către tatăl său. Cercetările arhe- 
ologice au scos la iveală rămăşiţele unui domeniu personal, numit Pi- 
Sekhemkheperre, în apropiere de Herakleopolis, care era probabil o bază 
militară menită să supravegheze intrarea în Fayyum. 

Ca şi tatăl său, Osorkon I va trimite o statuie de a sa regelui din 


Byblos, Elibaal. După mărturiile biblice (II Cronici, 14, 9-15), în anul al 

28-lea al domniei sale Osorkon I îl trimite pe generalul nubian Zerah într- 
o expediţie în Iudeea, care se va solda cu aducerea unei prade relativ 
bogate de război, dar şi cu distrugerea unor fortificații construite de regele 
Asa al Iudeii. 

Spre sfârşitul domniei sale (c.890) îl va asocia la tron pe fiul său 
Sheshonqg al II-lea care va deceda foarte curând. Urmaş va fi desemnat 
*Takelot I. Între timp funcţia de prim preot al zeului Amon din Karnak i- 


a revenit fiului lui Osorkon I, numit Juwelor. 


Bibl.: TIP, $$. 261-269; M. - A. Bonhâme, Les noms royaux dans l'Egypte de la 
Troisieme Periode Intermediaire, Le Caire, 1987, pp. 142-150; D. Arnold, 
Temples of the Last Pharaos, New York- London, 1999, p. 36. 


OSORKON al II-lea (874-850) 


Numele de naştere: v. *Osorkon I, cu deosebirea că epitetul care-l urma 
era setep-en-Re „alesul <zeului> Re“. 

Formele grecizate: v. *Osorkon I. 

Numele de domnie: User-Maat-Re „Puternic prin Maat, un Re“, cu 
epitetele meri Imen „îndrăgit de <zeul> Amon“ şi sa 
Bastet „fiul <zeiţei> Bastet“. 

Osorkon al II-lea, fiul lui * Takelot şi al reginei Kapes, este al 5-lea 
faraon al dinastiei a XXII-a. Soţia numită „regina şi fiica regală “ Karama 
a Il-a i-a născut doi băieți, prinții Sheshong şi Hornakht, şi trei prințese 
(Tashakheper, Karama şi Tairmer). De la o altă soție, Djedmutiuesankh, 
s-a născut Nimlot care ulterior va ocupa un rang înalt în ierarhia preoților 
thebani. Documentele mai atestă şi o a treia nevastă, /sernakhebit, de la 


care s-a născut o fiică, 1jesbastetperu. 

Una din marile greşeli ale lui Osorkon al II-lea a fost desemnarea 
urmaşului marelui preot al zeului Amon din Karnak în persoana lui 
Harsiese, un fiu al lui Sheshong al II-lea, propriul verişor. Această 
decizie destul de curioasă a însemnat o ruptură cu tradiția de până atunci, 
deoarece faraonii obişnuiau să numească în această poziţie cheie un fiu 
sau un frate. Alegerea lui Harsiese s-a dovedit a fi nepotrivită deoarece 
acesta nu s-a mulțumit cu funcția primită, ajungând să se proclame 
„faraon“, lu-ându-şi titulaturi regale aparte (numele de „domnie“ a fost 
Hedj- kheper-Re, cu epitetul setep-en-Re). După cum a remarcat K. A. 
Kitchen, nu se ştie dacă acest pas al lui Harsiese a însemnat o creştere a 
autorităţii sale pe teritoriul egiptean, dar în orice caz şi-a întărit influenţa 
în zona thebană. Specialiştii presupun că Harsiese şi-a menţinut calitatea 
de „faraon“, adică coregent, cel puţin 10 ani, probabil între anii 870-860. 

Prin intermediul textului unei statui a lui Osorkon al II-lea, ridicat 
în templul zeului Amon din Tanis (piesă aflată actualmente în posesia 
Muzeului Egiptean din Cairo, CGC 1040), aflăm de intenţia faraonului de 
a-şi numi fu în posturile cheie din Egipt: „...Tu( adică zeul Amon) îi vei 
impune pe fii mei în <posturile pe care> le-am oferit, astfel ca un frate să 
nu fie invidios pe un alt frate“(rândurile 11-12). Prin urmare, Nimlor de- 
vine mare preot al lui Herishef la Herakleopolis, conducătorul garnizoa- 
nei Pi-Sekhemkheperre, dar şi comandantul militar al zonei, iar după 
moartea lui Harsiese, Osorkon al II-lea l-a numit şi mare preot al zeului 
Amon din Theba. Prinţul Sheshong a ajuns marele preot al zeului Ptah din 
Memphis. În ceea ce-l priveşte pe Hornakht, acesta a fost numit încă de la 
începutul domniei lui Osorkon al II-lea mare preot al zeului Amon din 
Tanis, dar a decedat la o vârstă fragedă. 

Făţă de predecesorii săi, activitatea de constructor al faraonului 
este semnificativă. La Tanis, capitala ţării, a extins templul zeului Amon 


adăugând structurilor edificate de *Psusennes I şi *Siamon o vastă curte 

exterioară şi o poartă. La est de templul zeului Amon a construit un 
edificiu prevăzut cu coloane, în acest sens uzurpându-le pe cele care 
aparțineau lui *Ramses al II-lea. Utilizând materialele de construcție ale 
aceluiaşi faraon, provenite de la templele din Pi-Ramses şi Bubastis, 
Osorkon al II-lea a adăugat templului principal al zeiței Bastet o curte 
interioară şi o poartă pe care a comemorat jubileul său sed. Apoi, la nord 
de acest templu a ridicat un sanctuar în cinstea zeului Mihos, fiul zeiței 
Bastet, numit de către greci Miysis. Alte edificii cum ar fi templul de la 
Leontopolis, sanctuarul de la Pithom, incinta sacră de la Memphis sau o 
mică capelă ridicată în onoarea zeului Osiris în incinta templului de la 
Karnak completează lista construcțiilor lui Osorkon al II-lea. 

În anul al 22-lea al domniei sale a sărbătorit la Bubastis jubileul 
sed. Pe baza unui text al curții festive a templului aflăm că Osorkon al I- 
lea a oferit Thebei o scutire de taxe în anul respectiv. Ritualul şi textele 
care marchează evenimentul sunt o copie fidelă a celor din timpul 
dinastiei a XVIII-a. 

În politica externă Osorkon al II-lea a păstrat aceleaşi relaţii bune 
cu suveranul Byblos-ului ca şi predecesorii săi, iar în privinţa Palestinei el 
devine un „protector“ în fața noii forțe militare a Orientului Apropiat, 
Assiria. În anul 853, cei 1000 de soldaţi ai lui Osorkon al II-lea se vor 
lupta la Qarqar împotriva assirienilor alături de coaliția formată de regii 
din Hamath, Damasc şi Israel. Deşi forţele aliate au fost învinse, assirienii 
au fost stopaţi în înaintarea lor spre Egipt. De remarcat este faptul că 
Osorkon al II-lea se va folosi de statele zonei Levant-ului pentru a-şi 
apăra propriul teritoriu de assirieni. 

Pe baza unei inscripții provenite din Serapeum-ul din Memphis 
aflăm că în anul al 23-lea al domniei sale a decedat taurul sacru Apis, 


care a fost înmormântat cu mare fast. La scurt timp după acest eveniment 

moare şi prinţul moştenitor Sheshong, iar urmaşul lui Osorkon al II-lea a 
fost desemnat prințul Takelot. 

Faraonul a fost înmormântat la Tanis, modernul San el-Hagar, se- 
pultură descoperită în februarie 1939 de către francezul P. Montet. 
Mormântul, actualmente numerotat NRT I, a fost inițial al faraonului 
*Smendes I (dinastia a XXI-a), iar sarcofagul său gigant de granit a fost 


executat dintr-un grup statuar datând din timpul faraonilor ramesizi. 


Bibl.: TIP, $$. 69-75; 85-87; 271-286; M. - A. Bonhâme, Les noms royaux dans 
l'Égypte de la Troisième Période Intermédiaire, Le Caire, 1987, pp. 150-169; 
K. Jansen-Winkeln, Historische Probleme der 3. Zwischenzeit, în: JEA 
81(1995), pp. 129-149; K. O. Kuraszkiewicz, Bemerkungen zur Rekon- 
struktion des Jubilăumsportals Osorkon II, în: GM 151(1996), pp. 79-93; P. 
Montet, La necropole royale de Tanis, |, Paris, 1947; D. Arnold, Temples of 
the Last Pharaos, New York-London, 1999, pp. 38-39. 


OSORKON AL III-LEA (787-759) 


Numele de naştere: v. *Osorkon I, în schimb epitetele utilizate au fost 
meri-lmen „îndrăgit de <zeul>Amon“ şi sa-lset 
„fiul <zeului> Isis. 
Forma grecizată: Osorkho (Manethon, Fr. 63 a), Osorthon (Manethon, 
Fr. 63 b). 


Numele de domnie: User-maat-Re „Puternic prin Maat, un Re“, la care 


se adaugă epitetele setep-en-lmen, „alesul lui 
Amon“ şi netjer- heqa-Iunu „un zeu, stăpânul 


Heliopolis-ului“. 

Începând cu dinastia a XXIII-a şi domnia lui Padibastet I, suve- 
ranii sunt mai bine documentaţi scriptic în Theba, decât predecesorii lor. 
În literatura egiptologică există un curent care afirmă că această dinastie 
este de origine exclusiv thebană, acolo unde se afla inclusiv şi capitala 
regatului. Dacă ţinem cont de cuceririle lui *Piankhi, atunci reşedinţa 
regală a fost la Theba numai pentru un interval scurt de timp. Se pare că 
Osorkon al III-lea îşi avea reşedinţa la Theba, la fel beneficia de un mor- 
mânt pe malul vestic al metropolei, inclusiv epitetele sale regale erau în 
strânsă legătură cu vechea capitală. Un exemplu sugestiv fiind aprecierea 
conform căreia evenimentele regalității sale au fost scrise „pe divinul 
popac-ished al Egiptului de Sus“. Pe mai multe reprezentări artistice, 
faraonul apare purtând mitra albă a Egiptului de Sus. 

Osorkon al III-lea este al 3-lea faraon al dinastiei a XXIII-a. 
Trebuie remarcat faptul că există opinii diverse în legătură cu aparteneţa 
faraonului, noi am adoptat listele dinastice agreate şi de către egiptologul 
Th. Schneider. Dacă comparăm punctul de vedere tradițional, reprezentat 
de britanicul K. A. Kitchen, cu cel nou, avându-l ca exponent mai ales pe 
A. Dodson, vom observa diferenţe în privința părinților lui Osorkon al 
III-lea. După primul egiptolog menţionat faraonul era fiul lui Sheshong al 
VI-lea şi a reginei Karomama-Merimut a III-a, iar în conformitate cu noi- 
le investigații, tatăl faraonului a fost *Takelot al III-lea şi regina 
Karomama-Merimut a II-a. În rest nu există diferenţe. Soţiile lui Osor- 
kon al III-lea au fost Karatjat, cea care a născut-o pe „soţia zeului“ şi 
„divina adoratoare a <zeului>Amon“ Shepenupet I, în timp ce soția 
secundară, Tjenetsai, a dat naştere celor doi fii: *Takelor al III-lea şi 
*Rudamon al II-lea. 

Dacă analizăm titulatura regală a lui Osorkon al III-lea se observă 
utilizarea unui stil scurt, caracteristic perioadei dinainte de Epoca Imperi- 


ului. Numele său Horus era ka nakht khai-em-Uaset „Taurul cel puter- 

nic, cel care apare în Theba“, folosit de * Thuthmes al III-lea. Numele- 
nebti era: set-ib taui „Locul preferat al celor două ţări“, fund numele- 
Horus al lui *Niuserre(dinastia a V-a). Numelui-Horus-de-Aur al lui 
Osorkon al III-lea era mes netjeru „născut de zei“, cu cea mai apropiată 
variantă la * Sesostris al III-lea: netjeri mesut „divin prin naştere“. 

Osorkon al III-lea etse identic cu Prinţul ereditar şi mare preot al 
zeului Amon, Osorkon B, cel care este cunoscut prin intermediul propriei 
Cronici, gravat pe portalul bubastit de la Karnak. După ce şi-a înfrânt 
duşmanii şi a ocupat Theba, a condus Egiptul 28 de ani sub numele de 
Osorkon al III-lea. O expediţie japoneză a descoperit în 1982 o stelă de 
donație la Tihna el-Gebel, în Egiptul de Mijloc, din al cărui text reiese că 
Osorkon al III-lea a fost şi mare preot al zeului Amon din Theba. Ca 
atare, faraonul se poate identifica aproape cu sigurnață cu Prinţul 
Osorkon B, cel care şi-a nimicit inamicii în anul al 39-lea al domniei lui 
Sheshong al III-lea. Această identitate este acceptată de majoritatea 
egiptologilor, printre excepții numărându-se şi K. A. Kitchen. 

Nivelul apelor Nilului a fost înregistrat sub Osorkon al III-lea în 
anii 3, 5, 6 şi 28, corespunzând Textelor 5, 6, 7 şi 13 de la Karnak. 

Faraonul este atestat prin intermediul mai multor stele de donaţie şi 
blocuri de piatră înscrise cu numele său pe o distanță apreciabilă, de la 
Herakleopolis Magna, până la Theba. La Tanis a lărgit templul zeului 
Amon prin ridicarea unor piloni şi curți. 

Se presupune că a trăit până la o vârstă înaintată, motiv pentru care 
în ultimii 5 ani ai domniei l-a adoptat în calitate de coregent pe fiul şi 


urmaşul său *Takelot al III-lea. 


Bibl.: TIP, $$. 317-321; M. - A. Bonhâme, Les noms royaux dans l'Égypte de la 
Troisième Période Intermédiaire, Le Caire, 1987, pp. 170-178; J. von 
Beckerath, Beiträge zur Geschichte der Libyerzeit: II. Die Zeit des Osorkon- 

Chronik, în: GM 144(1995), pp. 9-13; Ohshiro Michinori, The Identity of 
Osorkon III: The Revival of an Old Theory(Prince Osorkon=Osorkon III), în: 
Bulletin of the Ancient Orient Museum 20(1999), pp. 33-49; A. J. Peden, 
The Graffiti of Pharaonic Egypt, Leiden, 2001, p. 269. 


OSORKON al IV-lea (730-715) 


Numele de naştere : Osorkon; în cartuşul regal câteodată apare scris şi 
epitetul meri-lmen „îndrăgit de <zeul>Amon“. 

Numele de domnie : Aa-kheper-Re, adică „Mare prin manifestare, un 
Re“, urmat de epitetul setep-en-lmen „alesul 
<zeului>Amon“. 

Manethon nu cunoştea un al patrulea faraon cu numele de Osorkon, 
însă câteva documente, printre care un fragment de relief şi un sigiliu de 
la Muzeul Regal din Leiden, sunt mărturii în legătura cu existența acestui 
suveran. 

Osorkon al IV-lea, fiul lui Sheshong al V-lea şi al reginei Tadi- 
Bastet , a fost ultimul faraon al dinastiei a XXII- a. A moştenit de la tatăl 
său regatul din zona nord-estică a Deltei, mai precis partea nordică a no- 
mei Ibis-lui, fiind contemporan cu /uput II (dinastia a XXIII-a), *Tef- 
nakht şi Bakenrenef (dinastia a XXIV-a) şi *Piankhi (dinastia a XX V-a). 

De numele ultimului faraon menţionat se leagă şi principalele eve- 
nimente ale domniei sale. Stela triumfală a lui *Piankhi ni-l prezintă ( dar 
numai prin propoziția „regele Osorkon“, fără a menționa numele de 
domnie al acestuia) printre acei suverani care s-au opus inițial expediției 
regelui nubian împotriva Egiptului purtată pe ruta Theba-Memphis- 
Heliopolis. Documentul în cauză precizează faptul că şi Osorkon al IV- 


lea şi-a prezentat ulterior omagiile cuceritorului. Cu toate acestea, 

faraonul dinastiei a XXII-a continuă să-şi păstreze domeniile, adică 
Bubastis şi Tanis. 

Cum zona nord-estică a Deltei era expusă în permanenţă atacurilor 
străine, apărarea graniţei regatului va fi un obiectiv important de politică 
externă al lui Osorkon al IV-lea. 

În anul 726/25 î. Hr. regele Israelului Hoshea a încercat să înlăture 
jugul assirian al lui Salmanasar al V-lea , trimițând emisari la „So, regele 
Egiptului“ ( II Regi, 17.4) cu scopul de a forma o alianţă militară. Se pare 
că faraonul nu a răspuns solicitării, motiv pentru care Hoshea a fost luat 
prizonier în anul 724/3 î. Hr., iar Samara şi Israelul au fost integrate în 
sistemul administrativ al Imperiului Assirian. 

În rândul oamenilor de ştiinţă există o amplă controversă în 
legătură cu identitatea faraonului menţionat în Biblie: So. Credem că 
argumentele lui K. A. Kitchen de a-l echivala cu Osorkon al IV-lea sunt 
întemeiate. Dintre acestea vom prezenta câteva care ni se par cele mai 
semnificative. 

În primul rând, abrevierea numelor de faraoni nu este neobişnuită 
pentru civilizaţia egipteană antică. Astfel, în timpul epocii Imperiului 
Sesse era o binecunoscută prescurtare pentru numele lui *Ramses al I- 
lea. Ca atare, So este echivalentul numelui propriu (0)so(rkon). În nici un 
caz nu ne putem gândi la forma ebraică Soa , redată în egipteană prin 
Sewea, care ar fi o variantă fonetică a numelui-Horus al faraonului *Tef- 
nakht (Sia-ib). În primul rând, regatul acestuia era mai ferit de invaziile 
străine, datorită poziţiei sale geografice, decât cel al lui Osorkon al IV- 
lea. Un alt argument care pledează în favoarea lui Osorkon al IV-lea este 
faptul că în timpul dinastiei a XXII-a, începând cu domnia lui *Osorkon 
al II-lea, a existat o alianţă permanentă între Egipt şi Israel. 

Conform acestei alianţe, în anul 725 î. Hr., când regele assirian 


Sargon al II-lea a reprimat o revoltă în Siria şi a ocupat teritoriile vestice 

Egiptului până la Gaza, Osorkon a trimis ajutor militar. Generalul egip- 
tean Raia s-a deplasat cu forțele sale spre localitatea menţionată, venind 
în ajutorul regelui Gazei, Hanun. Aliaţii au fost însă înfrânți de către 
Assiria. 

Ultima dată despre Osorkon al IV-lea (=Shi/kanni , în documentele 
assiriene) apare în anul 716 î. Hr., când Sargon al II-lea l-a numit printre 
supuşii săi, iar faraonul a trimis regelui în semn de omagiu 12 cai „,...fără 
egal în țară (=Assiria)“. La scurt timp după acest eveniment Osorkon al 


IV-lea dispare de pe scena istoriei. 


Bibl.: TIP, $$. 333 — 336; H. D. Schneider, A Royal Epigone of the 22" Dynasty, 
în: Mélanges Gamal Eddin Mokhtar, II, Le Caire, 1985, pp. 261-267; M. - 
A. Bonhâme, Les noms royaux dans l'Égypte de la Troisième Période 


Intermediaire, Le Caire, 1987, pp. 178-179. 

PAMI (773-766) 


Numele de naştere: Pa-mi(u) „Pisica“, la care se adaugă epitetul meri- 
Imen „îndrăgit de Amon“. 

Numele de domnie: User-Maat-Re „Puternic prin Maat, un Re“ cu 
epitetul setep-en-Re „alesul lui Re“ sau setep-en- 


Imen „alesul lui Amon“. 


Pami este al 8-lea faraon al dinastiei a XXII-a, fiul lui Sheshong al 
III-lea şi a reginei Tanetamonipet. Fiul lui Pami este Sheshong al V-lea, 
iar frații săi au fost: prințul moştenitor şi regentul din Athribis şi Helio- 
polis, Bakennefer T, Pashedbastet;, Takelot şi Padebehenbastet, mare 
preot al zeului Amon din Tanis. Suveranul este unul dintre cei mai puțin 
cunoscuți şi documentaţi suverani ai dinastiei. 

Egiptologul francez J. Yoyotte a atras atenția asupra faptului că nu- 
mele suveranului trebuie citit Pami(u), deoarece varinata grafică Pamai 
se referă la alte persoane şi se traduce prin „Leul“. 

Puținele documente care se cunosc din timpul domniei sale sunt: 
1) 5 stele de la Serapeum-ul din Memphis, datând din anul de domnie 2 şi 
care se referă la înmormântarea unui taur Apis, născut în anul al 28-lea al 
domniei lui Sheshong al III-lea; 2)o altă stelă din acelaşi loc, datând din 
anul 11 al domniei lui Sheshong al V-lea, care se referă la funeraliile unui 
taur Apis şi care menționează faptul că faraonul în discuţie este fiul lui 
Pami; 3) stela unui particular numit Patjegeb, care face aluzie la sărbă- 
toarea zeului Sokaris şi la „procesiunea din jurul zidului“, datînd din anul 
al 6-lea al domniei lui Pami(Paris, Muzeul Luvru C275) ; 4) o statuie de 
bronz a regelui, într-o ipostază de prezentare de ofrande prin intermediul 
vaselor-nu(BM 32747); J. Joyotte propune următoarea variantă textuală 


pentru cartuşul aflat pe umărul stâng al statui : „Pami îndrăgit de Amon, 

fiica lui Bastet, zeul suveran al Thebei(?)*; 5) 2 blocuri de calcar prove- 
nite de la Lacul Sacru din Tanis, cu fragmente din cartuşul faraonului. 

Destul de recent a fost publicat dificilul şi fragmentarul text din 
Analele celei de-a Treia Perioade Intermediare. Ceea ce s-a păstrat se 
referă numai la cei şapte ani din domnia lui Pami. Documentul a fost 
redactat probabil în timpul lui Sheshong al V-lea, tatăl lui Pami. Textul 
fragmentar menționează ofrandele prezentate de către Pami zeilor din 
Heliopolis şi din sanctuarele învecinate. 

După cum a stabilit J. Yoyotte, faraonul este posibil să fi fost 


înmormântat la Tanis, în mormântul NRT II. 


Bibl.: J. Yoyotte, Des lions et des chats. Contribution à la prosopographie de 
I'Epoque libyenne, în: RdE  39(1988), pp. 155-178(în special 160-169); S. 
Bickel, M. Gabolde, P. Tallet, Des annales heliopolitaines de la Troisieme 
Periode intermediaire, în: BIFAO 98(1998), pp. 31-50; M. - A. Bonhâme, 
Les noms royaux dans l'Égypte de la Troisième Période Intermédiaire, Le 


Caire, 1987, pp. 196-199. 


PEPI I (2321-2268) 


Numele de naştere: Pepi 
Formă grecizată: Phios (Manethon, Fr. 20). 


Numele de domnie: la începutul domniei era Nefer-sa-Hor „Cel cu 
protecție perfectă, un Horus“, ulterior adoptându-l 
pe cel de Meri-Re „Cel îndrăgit de Re“. 

Pepi I, fiul lui *Teti şi al reginei put I, este al 3-lea faraon al di- 
nastiei a VI-a. Datorită numărului mare al edificiilor construite atât în ca- 


pitală cât şi în provincie, dar şi a reorganizării administraţiei centrale şi a 

celei provinciale, unii egiptologi îl consideră cel mai însemnat suveran al 
întregului Regat Vechi. 

După Canonul Regal din Torino (col. IV.3) Pepi I ar fi domnit nu- 
mai 20 de ani, dată pe care egiptologul german J. von Beckerath o consi- 
deră o greşeală a celui care a compilat ulterior documentul, astfel că în 
loc de 50, ar fi scris 20. Oricum, documentele vremii sunt în concordanță 
cu această ipoteză. Într-un decret al lui Pepi I emis în beneficiul comple- 
xului funerar al lui *Snofru este menţionat „anul celei de-a 2l-a 


ce 


întâmplări...“, iar o inscripție de la Hatnub precizează „anul celei de-a 
25-a întâmplări...“. Dacă avem în vedere faptul că sistemul bienal al 
recensământului vitelor constituia modalitatea de datare a evenimentelor, 
atunci Pepi I ar fi domnit cel puţin 50 de ani. Astfel, cei 53 de ani oferiţi 
de Manethon sunt apropiaţi de cifrele documentelor vremii. Desigur, în 
rândul egiptologilor nu există o unanimitate de opinie în legătură cu 
aceste date. Spre exemplu, A. Spalinger consideră că cea de-a doua dată, 
care menționează şi primul jubileu sed al regelui, nu are nimic de-a face 
cu recensământul vitelor şi ca atare cu sistemul bienal de numerotare a 
anilor. 

Spre deosebire de alți faraoni ai Regatului Vechi, evenimentele 
domniei lui Pepi I sunt cunoscute şi prin intermediul biografiilor mai 
multor mari demnitari. Cea mai cunoscută aparține lui Uni, cel care va 
deveni guvernatorul Egiptului de Sus, având atribuţii asemănătoare cu 
cele ale unui vizir. În conformitate cu textul autobiografiei sale, Uni a fost 
însărcinat să ancheteze o conspirație de harem în care era implicată o con- 
cubină a faraonului, Weret-hetes. Evenimentul a avut loc în anul al 42-lea 
al domniei lui Pepi I. Textul nu relatează consecinţele investigației, ci îl 
laudă pe Uni, socotit confidentul lui Pepi I. Probabil că aceste uneltiri 
împotriva faraonului se datorau faptului că Pepi 1 s-a căsătorit cu fiicele 


unui înalt demnitar din regiunea Abydos-ului, numit Khui . Prin această 

faptă se observă încercarea suveranului de a-şi întări puterea bazându-se 
pe funcţionarii provinciilor. În acelaşi scop l-a numit pe cumnatul său, 
Djau , în funcţia de vizir. Revenind la fiicele lui Khui, acestea se numeau 
Ankhnesmerire I şi a I-a. Prima a dat naştere urmaşului Merenre 
Nemtiemsaf I, iar a doua lui *Pepi al II-lea. 

Aceaşi autobiografie a lui Uni relatează expediții militare între- 
prinse împotriva beduinilor asiatici, la care, pe lângă soldaţi egipteni din 
întreaga țară, participau şi mercenari nubieni. 

Acţiunile militare sunt confirmate şi de o inscripție rupestră desco- 
perită la Wadi Maghara în Sinai, datând din anul al 36-lea al domniei 
sale. Documentul are şi o altă semnificaţie: menţionează „(celebrarea) 
primei sărbători sed“ a lui Pepi I, eveniment confirmat şi de inscripțiile de 
la Wadi Hammamat şi Hatnub. Aceste expediţii conduse de un înalt 
demnitar, numit imi-ra mesa „general“ titlu asociat şi cu cel de „şef al 
lucrărilor“(imi-ra kat), aveau scopul de a exploata minele de turcoază şi 
de cupru din Sinai, de alabastru de la Hatnub, de bazalt şi de alevrit de la 
Wadi Hammamat. 

Printre rezultatele acestor expediţii amintim confecționarea a nu- 
meroase statui regale. Astfel, prima statuie de bronz de mărime naturală, 
descoperită la Hierakonpolis în Egiptul de Sus, îl reprezintă pe faraon. 
Apoi, practic pe întregul teritoriu al Egiptului au existat temple şi aşezări, 
de la Tanis la Elephantine, care au fost restaurate sau construite din ordi- 
nul lui Pepi I. 

Nu este exclusă nici menţinerea unor relaţii comerciale şi „diplo- 
matice“ cu Byblos-ul sau Ebla. 

Complexul mortuar al lui Pepi I se află în regiunea Saqgara-Sud. 
Piramida, cândva de 52,5 m înălțime, reprezintă astăzi numai o movilă de 
cca. 12 m înălțime, al cărui centru a fost scobit de către urmaşii 


faraonului cu scopul de a refolosi piatra pentru alte construcții. Primele 

Texte ale Piramidelor au fost descoperite în această piramidă şi a lui 
Merenre Nemtiemsaf I de către H. Brugsch(în anul 1881). Pentru 
investigarea întregului complex un merit deosebit revine unei echipe 
franceze aflată sub conducerea lui J. Leclant. În camera mortuară a 
piramidei a fost descoperit un vas canopus conținând viscerele faraonului. 
Numele piramidei are o semnificație aparte în istoria egiptologiei, dar şi a 
umanităţii. În timpul Regatului Vechi purta denumirea de Men- nefer 
Pepi „Stabilă este perfecțiunea lui Pepi“. Din primele două elemente ale 
acestuia, grecii au creat numele Memphis. Printre descoperirile 
importante efectuate de către echipa de arheologi francezi se numără 
statuile de prizonieri din curtea templului mortuar al complexului şi 
detectarea a cinci piramide, de dimensiuni reduse, aparținând reginelor lui 


Pepi I. 


Bibl.: N. Kanawati, Governmental Reforms in Old Kingdom Egypt, Warminster, 
1980, pp. 28-36, 40-43; P. Piacentini, L’ autobiografia di Uni, Pisa, 1990; C. 
J. Eyre, Weni's Career and Old Kingdom Historiography, în: Idem et alii, 
(eds.), The Unbroken Reed, London, 1994, pp. 107-124; I. Pierre, La gravure 
des textes dans la pyramide de Pepi I”, les différentes étapes, în: Hommages 


à Jean Leclant, |, Le Caire, 1994, pp. 299-314. 


PEPI al II -lea (2259-2185) 


Numele de naştere: Pepi 


Forma grecizată: Phiops (Manethon, Fr. 20). 


Numele de domnie: Nefer-ka-Re „Cel cu ka-ul perfect, un Re“. 

Pepi al II-lea, fiul lui *Pepi I şi al reginei Ank/nesmerire a II-a, 
este al 5-lea faraon al dinastiei a VI-a. 

În literatura de specialitate de multe ori apare ca fiind suveranul cu 
cei mai mulți ani de domnie, adică 94 de ani. În Canonul Regal din 
Torino (col. IV. 5) suveranul ar fi domnit mai mult de 90 de ani, cifra 
unităților fiind efaţată. După cum a specificat egiptologul H. Goedicke, 
este mai mult ca sigur că această cifră foarte mare este eronată, deoarece 
scribul a confundat cifra 60 cu 90, ceea ce în scrierea hieratică, în care a 
fost redactat documentul, sunt similare. Se pare că Manethon a preluat 
tradiția transmisă de papirusul regal şi prin urmare afirmase că 
„Phiops...şi-a început domnia la vârsta de 6 ani...“, domnind până la 
vârsta de 100 de ani. După acelaşi egiptolog american, cifra vehiculată de 
preotul din Sebennytos este foarte apropiată de cei 110 ani de viață, care 
apar în textele egiptene şi reprezintă vârsta ideală de viață pentru vechii 
egipteni. 

Desigur, documentele istorice ale vremii nu lipsesc, însă ultima 
dată se referă la „...cea de-a 32-a (31?) întâmplare...“, adică la 64 de ani 
de domnie ai lui Pepi al II-lea. Într-adevăr, dacă ţinem cont de observa- 
tiile lui H. Goedicke, este nefiresc ca în râstimp de 30 ani să nu apară nici 
o însemnare privind domnia faraonului. Textul la care ne-am referit pro- 
vine din sanctuarul central al templului funerar al lui Pepi al II-lea. Dacă 
acceptăm data propusă de Goedicke atunci întreaga cronologie a sfârşi- 
tului dinastiei a VI-a pare a fi mult mai rezonabilă decât cea vehiculată 
până la el. 

Date interesante despre domnia lui Pepi al II-lea conţin textele au- 
tobiografice ale înalților demnitari ai vremii. Horkhuf , administratorul 
Egiptului de Sus, posedă un mormânt de dimensiuni mari la Qubbet el- 
Hawa (Assuan). În textul autobiografic, gravat pe faţada mormântului 


său, Horkhuf relatează despre misiunile pe care le-a dirijat în teritoriile 

aflate la sud de Egipt, în calitate de „şef al caravanelor“(imi-ra au). În ur- 
ma unei asemenea acțiuni, regele aflând că Horkhuf s-a întors din ţara 
Yam, printre altele, şi cu un pigmeu i-a adresat o scrisoare, datată în anul 
al 4-lea al domniei sale, prin care îi solicită venirea la Memphis împreu- 
nă cu pigmeul pentru a-l distra. Considerând primirea acestei depeşe o 
onoare, demnitarul a inclus textul ei în autobiografia sa. 

Un înalt demnitar, Pepinakht , „şeful trupei, cancelar şi prieten unic 
al regelui“, a întreprins din ordinul lui Pepi al II-lea raiduri militare la sud 
de prima cataractă. În urma acestora, Pepinakht, numit şi Hegaib , a adus 
la Memphis o pradă prețioasă: două prințese şi copiii lor din Wawat şi 
Irtjet, precum şi numeroşi şefi locali din regiunile amintite. 

Întâmplări interesante relatează şi textul autobiografic din mor- 
mântul lui Sabni de la Qubbet el-Hawa(Assuan). Personajul, care a purtat 
şi titulatura de „confident al regelui din fruntea sudului“, a întreprins o 
acțiune militară în Nubia cu scopul de a readuce în ţară corpul tatălui său, 
Mekhu, cel care a decedat în cursul unor lupte purtate cu nubienii. Sabni a 
adus şi o bogată pradă de război, motiv pentru care regele l-a numit pre-ot 
funerar al piramidei sale de la Saqqara, ceea ce a însemnat în acelaşi timp 
şi primirea a cca. 12 ha de pământ. 

Asemănător predecesorilor săi, Pepi al II-lea continuă exploatarea 
carierei de alabastru de la Hatnub, multe dintre operele de artă, în special 
statui şi vase fiind confecționate din acestă piatră. 

Continuând politica faraonilor dinastiilor a V-a şi a VI-a, Pepi al II- 
lea a acordat o mare însemnătate relațiilor comerciale cu zona Liban-ului, 
de unde au fost aduse în special diferite specii de conifere pentru a 
confecţiona nave, a le utiliza în construcţii civile şi religioase sau pentru 
sarcofage. Turcoaza şi cuprul au fost aduse de la Wadi Maghara din 


Sinai, în timp ce alevritul de la Wadi Hammamat. 


256 


Din timpul domniei lui Pepi al II-lea datează o serie de decrete 
regale: unul de la Abydos, patru de la Coptos, unul de la Saqqara şi un 
decret în favoarea guvernatorilor Oazei Dakhla. Aceste decrete în marea 
lor majoritate sunt în legătură cu instituirea cultului mortuar al unor 
personalități( v. cazul reginei Udjebten, al guvernatorilor de oaze 
Khentika şi Medunefer din Khargeh etc.) şi care necesitau numirea unui 
personal specializat sau scutirea unor temple de o serie de impozite şi dări 
(v. cazul templui zeului Min din Coptos). 

În timpul domniei lui Pepi al II-lea se poate vorbi de o întărire a in- 
fluenţei şi a poziției marilor demnitari ai unor provincii, ceea ce va duce 
treptat la o descentralizare a puterii regale. Înalţii funcţionari din Qusae, 
Akhmim, Abydos, Edfu sau Elephantine vor acumula averi impresionan- 
te, care vor fi transmise din tată în fiu. Numirea de către faraon a doi vi- 
ziri, unul pentru Egiptul de Jos şi unul pentru Egiptul de Sus, reflectă 
intenția suveranului de a efectua un control mai eficient asupra provin- 
ciilor. 

Complexul morturar al lui Pepi al II-lea a fost construit la Saqqara, 
piramida sa situându-se la sud de cea a lui Merenre şi *Djedkare, foarte 
aproape de mastabaua lui *Shepseskaf . Iniţial avea o înălțime de 52,5 m, 
actualmente fiind destul de ruinată. În templul văii au fost descoperite re- 
lefuri care-l înfăţişează pe rege în faţa zeilor sau subjugând inamicii, ori 
aflat la vânătoare. Templul mortuar păstrează inovația adusă încă din tim- 
pul lui *Niuserre, iar basoreliefurile îl înfăţişează pe faraon triumfând 
asupra tuturor forţelor care provoacă dezordine în Univers. Francezul G. 
Jequier, care a efectuat săpături în complexul său morturar între anii 
1926-1936, a reuşit să clarifice faptul că multe dintre reliefurile apar- 
tinând sepulturii lui Pepi al II-lea au fost copiate de către artişti din 


complexul lui *Sahure. 

În jurul zidului de incintă al piramidei lui Pepi al II-lea se găsesc 
micile piramide aparținând nevestelor sale Iput a H-a, Neith şi Udjebten , 


fiecare cu propriile capele, temple şi piramidele satelit. 


Bibl.: N. Kanawati, Governmental Reforms in Old Kingdom Egypt, Warminster, 
1980, pp. 62-103; A. Roccati, La littérature historique sous l'Ancien Empire 
égyptien, Paris, 1982, $$. 56, 170, 196, 197, 212, 213, 217, 219, 220, 239, 
245, 248; L. Pantalacei, Un décret de Pepi II en faveur des gouverneurs de 
l'Oasis de Dakhla, în: BIFAO 85(1985), pp. 245-254; H. Goedicke, The 
Death of Pepi II- Neferkare, în: SAK 15(1988), pp. 111-121; R. Stadelmann, 
Agyptische Pyramiden, Main/Rhein, 1985, pp. 196-203; A. Spalinger, Dated 
Texts of the Old Kingdom, în: SAK 21(1994), pp. 307 sqq. 


PERIBSEN (dinastia a II-a) 


Numele-Seth: Peri-ib-sen „Expresia voinţei lor“. 


Identitatea şi domnia lui Peribsen au fost larg dezbătute de litera- 
tura de specialitate. După egiptologul elvețian Th. Schneider, cele mai 
importante teorii referitoare la poziţia faraonului în cadrul dinastiei a II-a 
sunt după cum urmează: 1. Peribsen a fost urmaşul lui *Sekhemib- 
perenmaat pe care l-a îndepărtat de la domnie; 2. La începutul domniei 
sale purta numele de Horus-* Sekhemib-perenmaat, pe care ulterior l-a 
schimbat cu Seth-Peribsen; 3. Peribsen este una şi aceeaşi persoană cu 
*Sened ; 4. *Sekhemib-perenmaat a fost urmaşul lui Peribsen; 5. Peribsen 


este urmaşul şi fiul lui *Sened . 

Ținând cont de investigaţiile lui T. Wilkinson, am considerat pro- 
babilă a patra variantă, şi anume că domnia lui Peribsen a precedat-o pe 
cea a lui *Sekhemib-perenmaat. 

Din motive neclarificate încă, Peribsen a înlocuit şoimul-Horus de 
pe serekh, cu animalul zeului Seth. Acest fapt 1-a determinat pe unii spe- 
cialişti să presupună faptul că Peribsen a fost un „reformator“ al religiei 
faraonice timpurii, prin înlocuirea zeului Horus în ideologia regală cu cel 
al lui Seth. 

Această schimbare ar fi determinat regele să aleagă ca loc de veci 
vechiul cimitir regal de la Abydos. Cel puţin până în momentul de față, 
Peribsen nu este atestat prin nici o inscripție în afara Egiptului de Sus. 
Mai puţin probabilă pare acea teorie conform căreia faraonul ar fi domnit 
numai asupra teritoriului sudic al Egiptului. Interesant de remarcat este 
faptul că, pe baza inscripției „stelei-uşi-false“ a demnitarului Sheri (mij- 
locul dinastiei a IV-a), cultul mortuar al lui Peribsen a fost celebrat la 
Saqqara, cu toate că mormântul său se află la Abydos. Nu este exclus fap- 
tul ca imensa necropolă de la Saqqara să ascundă urme legate de domnia 
lui Peribsen, care vor ieşi la iveală în urma viitoarelor săpături arhe- 
ologice. 

O altă problemă nesoluționată se leagă de descoperirea în mor- 
mântul lui Peribsen a unei peceţi care redă titulatura inu Setjet, tradus 
prin „tribut/ omagiu <adus> Setjet“-ului sau „cuceritor al Setjet“-ului. În 
primul caz ar fi vorba de o localitate din nord-estul Deltei, unde exista un 
centru de cult al zeului Seth. Alţi savanţi sunt de părere că Setjet ar reda 
teritoriul siro-palestinian, aşa cum se obişnuia în epocile următoare ale 
istoriei faraonice. În acest caz, ar trebui să presupunem o expediţie 
militară a lui Peribsen în acea zonă, ceea ce ar fi greu de dovedit şi prin 
inter-mediul altor documente. Pe de altă parte, centrul cultic al zeului 


Seth, cel care l-a asimilat pe zeul local Ash, a fost Ombos (Naqgada) din 

Egiptul de Sus. Eventual prin acest fapt, adică recunoaşterea zeului Seth 
şi în zona Deltei Nilului, se poate explica semnificația numelui-Seth al 
faraonului, „Expresia voinţei lor“. 

Destul de recent, pe insula Elephantine, la nord de templul zeiţei 
Satet, a fost descoperită o pecete aparținând unui oficial al faraonului, 
care purta titulatura „cel care sigilează tot <în> Egiptul de Sus“. La fel, 
numele trezoreriei regale se leagă de aceeaşi zonă a Egiptului de Sus, 
adică „Casa Albă“ (Per- hedj). Pe baza inscripțiilor, se cunoaşte şi nume- 
le domeniului regal: „Bărcile faraonului“ (weiaw — iti). 

Mormântul său de la Abydos este destul de asemănător cu cele ale 
lui *Dyer şi *Uad]. Intrarea se situează pe partea estică, acolo unde au fost 
plasate două stele funerare purtând numele regelui, iar camera mortuară a 


fost înconjurată de mai multe încăperi mici. 


Bibl.: T. A. H. Wilkinson, Early Dynastic Egypt, London-New York, 1999, pp. 89- 
90, 116, 121, 125, 127-130, 244-245, 263, 282, 293, 295. 


PIANKHI (747-716) 


Numele de naştere: Piye, Peye, de origine nubiană, tradițional redat prin 
Piankhi deşi s-a constatat faptul că elementul —ankh 
„viață“ este echivalentul cuvântului meroitic pie 
având aceeaşi semnificație. 

Numele de domnie: a fost schimbat de mai multe ori de către suveran. 
User-Maat-Re „Puternic prin Maat, un Re“, apoi 


Senefer-Re „Binefăcătorul, un Re“ şi în cele din 

urmă Men-kheper/Re „Cel stabil prin formă, un 
Re“. 

În secolul al IX-lea regatul kushit, cu centrul la Napata(situată în 
jurul cataractei a IV-a a Nilului), a reuşit să-şi extindă autoritatea asupra 
întregii Nubii. Kashta (760 —747) a fost primul rege al lor care a adoptat 
iconografia faraonică, preluând şi modelul titulaturii faraonilor egipteni. 
Atât el, cât şi urmaşii săi, au preluat ideologia faraonică. Zeul principal al 
regatului a fost divinitatea Amon din Napata, iar regii se considerau 
suverani-zei ca şi faraonii Egiptului. Visul lor era să ajungă protectorii şi 
stăpânii Thebei. 

După tentativele eşuate ale lui Kashta, primul rege din Napata care 
a reuşit să obţină acel deziderat a fost fiul şi urmaşul său, Piankhi. În anul 
747, când acesta din urmă devine conducătorul regatului nubian, Egiptul 
era departe de a fi un stat centralizat şi puternic. Pe lângă o serie de prinți 
locali, pe teritoriul Văii Nilului existau doi faraoni Sheshong al V-lea 
(dinastia a XXII-a) şi * Takelot al III-lea(dinastia a XXIII-a). 

În primii 10 ani ai domniei sale Piankhi va reuşi să-şi extindă 
autoritatea asupra Thebei, unde o va impune pe sora sa, Amenirdis I, în 
calitate de succesoare a „soției divine a <zeului> Amon“ Shepenutet I, 
fiica lui * Takelot al III-lea. 

Acţiunile întreprinse de faraonul *Tefnakht, asediul oraşului He- 
rakleopolis(al cărui conducător a recunoscut suzeranitatea lui Piankhi), 
trecerea Hermopolis-ului de partea suveranului Deltei şi prin urmare des- 
chiderea drumului spre Theba, l-au obligat pe Piankhi să intervină perso- 
nal(în anul 728) pentru a „restabili“ autoritatea nubiană asupra Egiptului. 

Evenimentele sunt relatate de „Stela Victoriei“ a lui Piankhi, des- 
coperită în anul 1862 la Gebel Barkal(în Nubia), ridicată în anul al 21-lea 
al domniei suveranului nubian. În drumul spre nord, Piankhi va celebra 


„sărbătoarea Opet“, în timpul căreia, conform vechilor ritualuri, statuia 

zeului Amon din Karnak a fost transportată în templul său din Luxor. 
Piankhi va reuşi să elibereze Hermopolis-ul şi Herakleopolis-ul, îndrep- 
tându-se spre Memphis. Bătălia decisivă dintre nubian şi coaliția condusă 
de către *Tefnakht se va da în acea localitate. Trupele lui Piankhi vor 
reuşi să cucerească vechea capitală a regatului egiptean, iar prinții din 
Deltă împreună cu *Tefnakht vor fi nevoiți să recunoască suzeranitatea 
lui Piankhi. După victorie, Piankhi se va retrage spre sud, nedorind să fie 
un conducător al Egiptului cu sediul la Memphis. 

În capitala regatului său, la Napata, Piankhi a lărgit considerabil 
templul zeului Amon fondat încă în timpul Regatului Nou egiptean, iar 
oraşul se poate considera o copie fidelă a Karnak-ului. La el-Kurru şi-a 


construit o piramidă, unde a şi fost înmormântat. 


Bibl.: TIP, $$. 325-329; J. Leclant, în: LdĂ IV, coll. 1045-1052; L. Török, The 
Kingdom of Kush, Leiden, 1997, pp.136-137. 


PSAMMETIK I (664-610) 


Numele de naştere: Pesemtek. După W. Spiegelberg, pe baza unei 
etimologii demotice, numele ar însemna „Omul 
<zeităţii hbiene> Metek(adică pe-sa-<en>-Metek ). 

Forma grecizată: Psammâtikhos (Manethon, Fr. 68, 69 a-b). 


Numele de domnie: Uah-ib-Re „Cel cu o voinţă fermă, un Re“. 


Psammetik I, fiul şi urmaşul lui Nekho 1, este fondatorul dinastiei a 
XXVI-a saite, denumită ca atare după originea reprezentanților săi, oraşul 
Sais din Deltă. Soţia sa se numea Mehitenusekhet, iar faraonul a avut doi 


copii, o fiică (Nitokris) şi un băiat(*Nekho al II-lea). 

Nekho I, după ce a fost luat captiv la Ninive, a fost reinstalat de că- 
tre Assurbanipal în calitate de rege local în Sais, iar fiul său Psammetik 
conducător al Athribis-ului. După moartea tatălui său, în anul 664, Psam- 
metik I l-a succedat pe tatăl său. Noul suveran a început să-şi numere anii 
de domnie imediat după moartea lui *Taharga, ignorând domnia şi 
calitatea de faraon ale lui *Tanutamon. Psammetik I inițial era un rege 
vasal al Assiriei, care conducea cea mai mare parte a zonei vestice a 
Deltei Nilului. În teritoriul controlat de faraon au avut loc schimbări 
importante în privinţa controlului politic. Astfel, şefii locali din Athribis 
şi Heliopolis nu mai purtau titulatura de „prinți moştenitori“, ei rămânând 
numai înalți preoți şi şefi ai administraţiei localităților în cauză. Treptat 
Psammetik I îşi va extinde autoritatea asupra întregii zone a Deltei. Faptul 
că prinții locali din Busiris şi Sebennytos nu mai purtau titulatura de „şef 
al Me<shwesh>şi pe cea de comandant al armatei locale înseamnă că au 
recunoscut autoritatea lui Psammetik I. Faraonul a întâmpinat o oarecare 
rezistență din partea regelui din Tanis, dar spre sfârşitul anului al 8-lea al 
domniei sale Psammetik I se poate considera stăpânul întregului teritoriu 
al Deltei. 

Deoarece puternicii şefi locali din Herakleopolis, inițial Padiaser, 
ulterior Somtutefnakht, i-au devenit aliați, Psammetik I putea demara ten- 
tativa de „cucerire“ a Thebei. În urma unor negocieri îndelungate, în al 9- 
lea an al domniei sale a hotărât să-şi „prezinte“ fiica Nitokris zeului 
Amon din Theba, cea care va fi adoptată de către Shepenupet a I-a şi ur- 
maşa acesteia Amenirdis a Il-a . Prin urmare, va fi desemnată ca viitoarea 
„soţie divină a <zeului> Amon“, adoptând şi cognomenul Shepenupet a 
Il-a. Documentul, care poartă denumirea de „Stela adopţiunii a lui 
Nitokris“, descrie modalitatea prin care fiica lui Psammetik I a ajuns la 
Karnak. În anul 656, o flotă comandată de credinciosul Somtutefnakht o 


va însoţi pe Nitokris la Theba. Textul subliniază clar faptul că Psammetik 

I nu avea intenţia să o înlăture pe Shepenupet a I-a şi pe Amenirdis a II- 
a, ci dorea numai recunoaşterea fiicei sale în calitate de urmaşă a ultimei. 
În acelaşi document se prezintă şi o listă lungă cu donaţii în favoarea noii 
venite la Theba. Prin acest act, Psammetik I a fost recunoscut în calitate 
de „rege al Egiptului de Sus şi de Jos“ şi de către autoritățile Thebei, prin- 
tre care şi de influentul „primar al oraşului, Montuemhat. 

Odată ajuns faraon al întregului Egipt, Psammetik I nu va duce o 
politică de înlăturare a demnitarilor thebani, fapt dovedit şi de textul unui 
papirus oracular datând din anul al 14-lea al domniei sale. Mai mult, după 
moartea lui Montuemhat, funcția de „primar“ al Thebei a fost preluată de 
către fiul acestuia, Nesiptah. Probabil că întroducerea oamenilor apropiați 
de rege în posturile cheie a avut loc treptat. Unul dintre aceste personaje a 
fost „primarul“ din Edfu şi el-Kab, Nesnaiu. 

În sud, după ce a instituit o garnizoană militară la Elephantine, a 
inițiat un raid militar în Wawat (Nubia de Jos) prin care probabil a 
zădărnicit o încercare de invadare a Egiptului de către urmaşii lui 
* Tanutamon. 

Psammetik I va inaugura o epocă de renaştere a vechilor tradiţii fa- 
raonice, preluând în administraţie, limbă, scriere, artă etc. modele din 
timpul Regatelor Vechi şi Mijlociu. 

Psammetik I a rămas un aliat fidel al Assiriei, mai ales după ce şi-a 
dat seama că prăbuşirea Imperiului Assirian ar putea reprezenta un 
pericol pentru independenţa Egiptului. 

Printre construcțiile întreprinse de către Psammetik I se remarcă 
adăugiri sau în unele cazuri reconstruirea unor temple ale zeilor Amon, 
Osiris, Horus, Nekhbet, Atum etc. de la Karnak, el-Kab, Edfu, Heliopolis 
şi Rosetta. 


Bibl.: TIP, $$. 360-368; A. Spalinger, în: LdĂ IV, coll. 1164-1169. 


264 


PSAMMETIK al II-lea (594-589) 


Numele de naştere: v. *Psammetik I; întâlnim şi varianta neb-pehti 


Pesemtek „Stăpânul puterii, Psammetik“. 


Formele __grecizate: Psammuthis al II-lea (Manethon, Fr. 68), 
„Psammuthis al Il-lea, numit şi Psammetikhos“ 
(Idem, Fr. 69 a-b), Psammis (Herodot, II, 160-161,1) 
etc. 


Numele de domnie: Nefer-ib-Re „Cel cu inima perfectă, un Re“. 


Psammetik al II-lea, fiul şi urmaşul lui *Nekho al II-lea, este al 3- 
lea faraon al dinastiei a XXVI-a saite. Soţia sa se numea Takhuit, având 
un băiat(* Apries) şi o fiică( Ankhnesneferibre). 

Unul din principalele evenimente ale domniei sale a fost trimiterea 
unei expediţii în Nubia, eveniment descris de către Herodot, dar şi de sur- 
se indigene, fiind vorba de cinci stele(de la Assuan, Karnak, Tanis, două 
de la Shellal şi un fragment de la Edfu), la care se adaugă un grafitti în 
limba greacă de la Abu Simbel. Cu toată această „bogăţie“ aparentă de in- 
formaţii despre expediție există multe incertitudini în legătură cu 
interpretarea unor pasaje, mai ales în cazul stelei de la Shellal, 
descoperită în anul 1964. Cert este faptul că incursiunea a avut loc în anul 
al 3-lea al domniei lui Psammetik al II-lea, în a doua lună a anotimpului 
verii. Noile investigaţii, în special cele întreprinse de către P. Der 
Manuelian, resping ipotezele emise de către egiptologul H. Goedicke încă 


din anul 1981. Ceea ce pare a fi corect din observaţiile primului autor este 

faptul că până în momentul de față avem prea puţine dovezi în legătură cu 
localizarea unor toponime. Din cauza faptului că traducerea şi în special 
explicaţiile oferite de H. Goedicke par să ofere o imagine mai închegată 
despre evenimentele anului al 3-lea al domniei lui Psammetik al II-lea, 
vom prelua concluziile emise de către eminentul savant de la Baltimore. 
Psammetik al II-lea a trimis un corp expediționar în Nubia, la care 
nu participase în totalitate. În timp ce trupele sale înaintau spre Kush, 
faraonul a preferat să „..vâneze în Lacul-Neferibre...“. Zona amintită 
trebuie să fi fost un domeniu regal în apropierea primei cataracte a 
Nilului. În acelaşi timp, suveranul „....a văzut şi sicomorii din insula 
zeului“, unde a dorit să-l vadă pe marele zeu căruia i-a prezentat ofrande. 
Din acest pasaj reiese că Psammetik al II-lea a vizitat Abaton-ul, 
mormântul zeului Osiris de pe insula Biggeh. Curând sosise un sol care l- 
a anunţat pe faraon că trupele sale au ajuns localitatea/ districtul Pnubs, 
unde din cauza concentrării trupelor inamice era nevoie de prezenţa sa. 
Fund anotimpul inundaţiilor, trupele conduse de către faraon au înaintat 
pe Nil spre Pnubs care se poate localiza la sud de cataracta a III-a a 
Nilului. Bătălia finală s-a dat în regiunea Tumbus, în urma căreia au fost 
ucişi mulţi nubieni, iar alți 4200 au fost luaţi prizonieri. Probabil faraonul 
s-a întors spre nord, iar trupele sale şi-au continuat marşul până dincolo 
de cataracta a IV-a a Nilului. Acest lucru reiese şi din textul grafittiului 
grecesc gravat pe piciorul stâng al statuii colosale a lui *Ramses al II-lea 
de pe partea sudică a marelui templu de la Abu Simbel: „Când 
Psammetikhos a ajuns la Elephantine, acest <text> a fost scris de cei care 
au navigat cu Psammetikhos, fiul lui Theokles, ei venind de dincolo de 
Kerkis, atât cât a permis râul. Cei care vorbeau limbi străine(=grecii şi 
carienii)erau conduşi de Potasimto, egiptenii de către Amasis“. Kerkis 
este probabil localitatea Kurgus, situată cu mult după cataracta a IV-a a 


Nilului. 

Ceea ce nu este clar este motivul pentru care Psammetik al II-lea a 
întreprins această expediție. Poate din considerente militare şi econo- 
mice? Dorea să-i înfrângă definitiv pe cei din Napata care au stăpânit 
Egiptul? 

După campania nubiană, în anul 591, Psammetik al II-lea a 
întreprins o vizită în sudul Palestinei cu scopul de a încuraja revolta lui 
Zedekiah împotriva stăpânirii babiloniene. Evenimentul este atestat şi de 
sursele egiptene: „Acum în anul al 4-lea al faraonului Pesemtek — 
Nefenibre au fost trimise mesaje către marile temple ale Egiptului de Sus 
şi de Jos: <Faraoane, viață, prosperitate, sănătate! — du-te în ţara 
Palestinei; permite preoţilor să vină cu buchete <de flori> ale zeilor 
Egiptului şi să le ia cu ele în ţara Palestinei...“ (P. Rylands IX, 14, 16-19). 

Numele lui Psammetik al II-lea se leagă de o serie de monumente 
de la Alexandria, Bubastis, Sais, Letopolis, Gizeh, Heliopolis (un obelisc 
de aici se află actualmente la Roma), Saqqara, Philae etc. Marea majo- 


ritate a acestora sunt stele, statui sau fragmente ale unor edificii. 


Bibl.: A. Spalinger, în: LAÄ IV, coll. 1169-1172; H. Goedicke, The Campain of 
Psammetik II against Nubia, în: MDAIK 37(1981), pp. 187-198; P. Der Ma- 
nuelian, Living in the Past. Studies in the Archaism of the Egyptian Twenty- 
Sixth Dynasty, London, 1994, pp. 333-371. 


PSUSENNES I (1039-991) 


Numele de naştere: Pa-seba-khai-en-niut, „Steaua,care răsare în 


oraş(= Theba)“, la care se adaugă unul dintre epitete- 

le: meri-lmen sau meri-lmen-Re „îndrăgit de 
Amon“ şi „îndrăgit de Amon-Re“. 
Forma grecizată: Psusennes (Manethon, Fr. 58, 59 a-b). 


Numele de domnie: Aa-kheper-Re „ Mare prin formă/manifestare, un 


Re“, la care se adaugă epitetele step-en-lmen 
„îndrăgit de Amon“ sau step-en-Maat „îndrăgit de 
Maat“, ori step-en-Sutekh „îndrăgit de zeul Seth “. 
Trebuie scos în evidență faptul că printre obiectele 
descoperite la Tanis(Nr. 484) există închizătoarea unui 
colier, pe care cele două nume apar într-un singur car- 


tuş. 


Psusennes I este al 3-lea faraon al dinastiei a XXI-a, fiind probabil 
fiul lui Pinudjem I şi a fiicei lui *Ramses al XI-lea, Henurtaui. Docu- 
mentele atestă existența a două soţii: Mutnedjemet şi Viai, prima fiind 
mama fiului şi urmaşului lui Psusennes I, * Amenemope, iar a doua mama 
prințesei Isetemkhebit. Mutnedjemet purta titulaturi laice, dar şi religi- 
oase. A fost socotită „fiica regelui, sora regelui, soția regelui, principala 
regină a Maiestăţii Sale“, dar îndeplinea şi funcțiile de „şefă a haremului 
lui Amonrasonter“ şi „a 2-a preoteasă a lui Amonrasonter“. Un alt fiul al 
lor era Ankheefenmut, care a deținut funcții militare şi religioase. Cei doi 
frați ai regelui, Masaharta şi Menkheperre au fost mari preoți ai zeului 
Amon din Theba. De altfel, suveranul a încercat să întreţină relaţii bune 
cu cei din Theba şi pe cât posibil să-i țină sub control. Personajul cheie al 
curții regale de la Tanis a fost generalul Wendjebaendjed. 

Capitala țării a fost mutată de la Pi-Ramssses la Tanis(anticul Dja- 
net, numit şi Suan, iar în Biblie, Zoan, actualmente San el-Hagar), 
deoarece secarea brațului pelusiac al Nilului a împiedicat accesul la fluviu 


şi la mare. Tanis-ul se poate considera, evident la o scară redusă, Theba 

nordică, iar din punct de vedere arheologic se remarca prin templele sale, 
precum şi necropola regală. 

În noua capitală, în fruntea pantheonului se afla triada thebană: 
Amon-Mut-Khonsu. Suveranul a adoptat şi titulatura de „mare preot al 
zeului Amon“. Legitimitatea dinastiei era asigurată, înainte de toate, prin 
persoana mamei. Sora suveranului, Maatkare, a îndeplinit funcția de „di- 
vină adoratoare a zeului Amon“. 

Opozanții thebani ai lui Psusennes I au fost exilați în oaze, care 
ulterior, printr-un decret oracular, au fost amnistiaţi. 

Psusennes I s-a remarcat în calitate de edil. A construit în Deltă, la 
Gizeh, un mic templu în beneficiul zeiţei Isis(„stăpâna piramidei“). Însă 
principala sa realizare a fost legată de Tanis şi templul zeilor Amon şi 
Mut din metropolă. 

Complexul mortuar intact al lui Psusennes I a fost descoperit de 
egiptologul francez P. Montet la 20 martie 1939. Mormântul(NRT III) 
conţine 5 camere, din care primul era al suveranul. Acolo, într-un sarco- 
fag exterior, care a aparținut cândva lui *Merenptah, erau incluse şi altele, 
dintre care unul de argint masiv, conţinând corpul faraonului, cu vestita 


mască de aur. 


Bibl.: TIP, §§. 220-228, 385-387; M. - A. Bonhême, Les noms royaux dans l'Égypte de la 


Troisième Période Intermédiaire, Le Caire, 1987, pp. 63-75; H. Stierlin, C. Ziegler, Tanis. 
Trésors des Pharaons, Paris, 1987, pp. 57-86; F. Poole, în: K. A. Bard, Encyclodepia of the 
Archaeology of Ancient Egypt, London-N.Y., 1999, pp. 755-759. 

QAA (dinastia I) 


Numele-Horus: 


Nume greceşti: 


Qa(j)-a „Cel cu braţul ridicat“, câteodată tradus — în 
opinia noastră mai puţin corect — şi prin „Cel cu braţul 
întins“. Indiferent de acest amănunt, după observația 
pertinentă a lui T. Wilkinson, faraonul intră în categoria 
acelor suverani ai dinastiei I ale căror nume-Horus 
exprimă într-o oarecare măsură un concept asemuit cu 
forța, ceea ce poate constitui un argument în favoarea 
unei domnii autoritare. Unii specialişti folosesc şi o altă 
variantă grafică a numelui: Kaa. 

variantele fonetice ale lui Manethon diferă considerabil 
de  numele-Horus sau —  nebti ale faraonului: 
Bienekhâs(Fr.6), Ubienthes(Fr. 7a) şi Vibenthis(Fr. 7b). 
Singurele indicii pe baza cărora aceste nume ar putea fi 
considerate că reprezintă una şi aceeaşi persoană cu Qaa 
sunt destul de neconvingătoare: în primul rând, în lista lui 
Manethon aceste nume urmează după cel al lui 
* Semerkhet, iar în al doilea rând, pe baza Fr. 6, se susține 


că Bienekhâs a fost fiul precedentului. 


De obiecei, egiptologii consideră că dinastia I se sfârşeşte prin 


domnia lui Qaa, al 8-lea suveran. Desigur, există probabilitatea 


descoperirii unor alte nume, ceea ce ar putea modifica lista tradițională al 

faraonilor dinastiei I, mai ales sfre sfârşitul ei. În documentele Epocii 
Imperiului, Qaa poartă alte denumiri: Qebehu (Lista regală de la Saqqara, 
Nr.2 şi Canonul Regal din Torino II. 8), precum şi Qebeh (Lista regală de 
la Abydos, Nr.8), care provin din glosa qbh (gebeh) având sensul de: „a 
purifica; cel purificat; cel care purifică“. 

Anumite incertitudini există şi în cazul numelui-nebti: Sen-nebti. 
Primul element (sen) este scris şi prin intermediul semogramei care redă 
profilul feţei umane, motiv pentru care avem posibilitatea de a sugera 
două variante în cazul traducerii numelui: ori simplu: „Fratele celor două 
stăpâne“, ori „Cel care sărută cele două stăpâne“. Echipa egiptologului 
german G. Dreyer a descoperit destul de recent, în mormântul faraonului, 
şi o altă variantă a numelui-nebti: shtp(- nbti) (sehetep nebti), adică: „Cel 
care pacifică cele două stăpâne“, de unde reiese din nou faptul că faraonul 
Qaa a fost o personalitate puternică, capabil să menţină unitatea 
Egiptului. 

În privinţa duratei domniei avem din nou incertitudini. După 
Manethon ar fi condus Egiptul 26 de ani, în timp ce Canonul Regal din 
Torino îi atribuie 63 de ani. Anumiți egiptologi înclină să accepte a doua 
variantă din cauza unei probabilităţi care va fi descrisă în cele ce urmea- 
ză. Se ştie că natura divină a regalității a fost celebrată prin intermediul 
sărbătorii-sed, care în epocile istorice- cel puţin teoretic- ar fi avut loc 
după primii 30 de ani de domnie. Ținând cont de faptul că pe fragmentele 
de vase descoperite sub piramida în trepte de la Saqqara apar inscripții 
scurte care menționează cea de-a doua sărbătoare-sed a lui Qaa, s-a ajuns 
la concluzia că acesta ar fi domnit cel puţin 60 de ani. Prin urmare, în pri- 
vința duratei domniei faraonului informaţia provenită de la Canonul Re- 
gal din Torino pare a fi reală. După opinia noastră, sărbătoarea-sed era 
una simbolică, indiferent de anii care au trecut de la înscăunarea pe tron, 


iar ulterior nu excludem posibilitatea de a fi fost celebrată la un interval 

xec 


mai mare de timp. Însă nici această din urmă „variantă prezumtivă nu 
pare a fi obligatorie, deaorece existâ domnii certe de 7-8 ani ale unor 
faraoni, dar şi menţiunea că şi-ar fi celebrat cea de a 2-a sărbătoare-sed. 

Din timpul domniei lui Qaa dispunem de mai multe date privind 
administrația centrală şi nu numai. Trezoreria purta numele de „Casa cea 
roşie“(per-deşer), iar „casa regelui(per-nesut) era un departament care 
se afla sub controlul direct al faraonului, având menirea de a administra 
proprietățile personale ale suveranului. Pe baza informaţiilor de care 
dispunem până în prezent, această instituţie avea funcționari proprii: 
„controlorul“(apărând încă în timpul domniei lui *Dyet), „însoţitorul“ 
(care este o titulatură prtată de Sabej, un înalt demnitar al lui Qaa) şi „ser- 
vitorul“ (atestat ulterior în timpul dinastiei a III-a). 

Acelaşi Sabef purta şi titulatura de imi-ra heb-sed „conducătorul/ 
supravegheatorul sărbătorii-sed“, o funcție religioasă a cărui purtător răs- 
pundea de organizarea ceremoniilor prilejuite de „reconfirmarea divi-nă“ 
a domniei suveranului. 

Spre sfârşitul dinastiei I putem vorbi de existenţa unui stat faraonic 
cu o administraţie centrală judicios organizată. Titulaturile purtate de 
către înaltul demnitar Merka(poate un fiu al faraonului) indică acest 
lucru: iri-pat „prinț/ urmaş“, şemeru-nesut „cel care-l urmează pe rege“, 
preotul-sem (cel care avea sarcina de a îmbrăca statuile cultice ale 
zeului), preotul-setem(care oficia la funeralii), „inspector al palatului“ 
( kherep ah) şi „inspector al camerei de audienţe“(kherep-zeh). Sabef, 
celălalt mare demnitar al lui Qaa, purta titulatura de „cel care este în frun- 
tea camerei de audienţe“(khenti-zeh ). 

Specialiştii nu se pot decide dacă alte două titulaturi purtate de 
către Merka( „administrator al deşertului“ / adj-mer zemit / şi „inspector 


al deşertului / kherep zemit“)sunt onorifice sau se referă într-adevăr la 

adminstrarea propriu-zisă a regiunilor deşertice care mărginesc valea 
Nilului. 

În timpul domniei lui Qaa sunt celebrate: „alergarea taurului Apis“, 
o sărbătoare a zeului Sokaris, dar şio manifestare religioasă care implică 
barca divină a faraonului. 

Investigaţiile arheologice întreprinse în mormântul de la Adydos al 
faraonului au scos la iveală mai multe fragmente ceramice provenite din 
zona siro-palestiniană, ceea ce se datora continuării relațiilor comerciale 
cu locuitorii acelei zone. Mai mult, pe un obiect de fildeş din aceeaşi 
locaţie se află imaginea unui captiv legat, iar deasupra capului acestuia 
fiind glosa Stt(Setjet), adică Siria/Palestina. 

Mormântul lui Qaa se află la Abydos, fiind investigat pe rând de 
către E. Amelineau, FI. Petrie şi germanii W. Kaiser-G. Dreyer, fund 
numit mormântul Q. Sepultura beneficia de două stele funerare şi 26 de 
morminte subsidiare. Qaa este ultimul suveran în timpul căruia mai există 
asemenea construcții ataşate direct de mormântul faraonului. Dacă ele 
sunt sau nu mărturii ale practicării sacrificului uman rămâne de văzut; 
personal nu credem că servitorii ar fi fost sacrificați odată cu moartea 
faraonului. 

La Saggara-Nord au fost descoperite patru mastabale aparţinând 


ănalților oficiali ai lui Qaa, printre care şi mastabaua S3505 al lui Merka. 


Bibl.: T. A. H. Wilkinson, Early Dynastic Egypt, London-New York, 1999, pp. 80- 
81, 202, 204-205, 127, 133, 135, 136, 137, 143, 157, 159, 273; W. Helck, 
Untersuchungen zur Thinitenzeit, Wiesbaden, 1987, pp. 164 sqq., 228-229; W. 
G. Waddell, Manetho, London, Reprint, 1980, pp. 28-29, 32-33, 34-35; J. von 
Beckerath, Handbuch der ägyptischen Kânigsnamen, München, 1984, pp. 47, 
172; P. Lacau, J.-Ph. Lauer, La Pyramides à Degres, t. IV, Le Caire, 1959, no. 
41, 42, 43.; F. Raffaele, Stone Vessels in Erarly Dynastic Egypt, în Cahier 

Carabcens d'Egyptologie, No. 7-8 (2005), pp. 47-60; R. Stadelmann, Die 
ägyptischen Pyramiden, Darmstadt, 1985, pp. 

RAMSES I (1295-1294) 


Numele de naştere: Ra-mesi-su „Re l-a născut pe el“, urmat de epitetul 


heqa-Maat „ stăpânul Maat-ului“. 
Formă grecizată: Ramesses (Manethon, Fr. 51-52). 
Numele de domnie: Men-pehti-Re „Cel cu putere stabilă, un Re“, cu 


epitetele heqa-Maat şi tit-Re „imaginea lui Re“. 


Ramses I, fiul lui Sethi, este fondatorul dinastiei a XIX-a. Cum 
predecesorul său *Horemheb nu avea urmaşi pe linie masculină, l-a 
desemnat în calitate de succesor pe unul dintre cei mai capabili şi fideli 
colaboratori ai săi, Paramses. 

În anul 1913, în urma unor investigaţii întreprinse la Karnak de 
către egiptologul francez G. Legrain, s-au descoperit două statui de gra- 
nit, de dimensiuni mari(1, 25 m înălțime), aparţinând vizirului Paramses, 
„fiul şefului arcaşilor, Sethi“(Muzeul Egiptean din Cairo, JdE 44863 şi 
44864). Această persoană se poate identifica cu viitorul faraon Ramses I. 
Elementul pa - de la începutul numelui este un articol a cărui scriere este 
facultativă chiar şi în cazul numelor regale. Textul unei din statui ne oferă 
titulaturile purtate de către Paramses / Ramses, prezentându-ne cariera 
acestuia: inițial a fost ofițer de infanterie, apoi al cavaleriei, trimis al 
regelui în toate țările străine, scrib regal, general al stăpânului celor două 
țări, responsabil al preoților tuturor zeilor, reprezentantul regelui în 
Egiptul de Sus şi de Jos, judecător, regent şi vizir (Urk. IV, 2175, 8-15). 
Dintre acestea, cea mai importantă titulatură era iri-pat „regent“. 

În afară de piesele menţionate, îi mai aparţineau două sarcofage, 
provenite de la Medinet Habu şi Gurob, iar pe baza textului Paramses 
îndeplinea calitatea de „reprezentantul Maiestăţii Sale în Egiptul de Sus şi 


de Jos“. 

Tatăl său, Sethi, apare şi pe o stelă fragmentară, actualmente aflată 
la Institutul de Orientalistică din Chicago(In. 11456). Nu toţi egiptologii 
sunt de acord cu faptul că obiectul se referă într-adevăr la genealogia fa- 
miliei viitorului faraon. Pe stelă figura centrală este un „Osiris(=persoană 
decedată), şeful arcaşilor stăpânului celor două ţări, Suti(=variantă grafică 
pentru Sethi)“. La stânga acestuia apare şi „fratele său mult iubit, stegar al 
suitei <regale>, Khaemuaset“, iar fiul lui Sethi este numit <Ra>mes . 
Egiptologul american E.Cruz-Uribe, cel care a publicat piesa, credea că 
acesta a aparținut tatălui vizirului Paramses, Sethi. Surprinzătoare este 
titulatura lui <Ra>mes, deoarece, dacă acesta era una şi aceeaşi persoană 
cu Paramses, titulatura sa de pe stelă „şef al grajdurilor“ nu apare atestată 
în altă parte. 

Mărturiile prezentate până acum ne îndăguie să afirmăm cu preci- 
zie faptul că *Horemheb, pentru integritatea regatului său, a desemnat un 
urmaş dintr-o familie de militari, probabil originară din Tanis. 

În momentul în care Ramses I a ajuns suveran „al celor două ţări“ 
era probabil la o vârstă destul de înaintată, ceea ce ar explica durata scurtă 
a domniei sale. Soţia faraonului era Sartre, mama urmaşului * Sethi I. Con- 
trar unor opinii exprimate de anumiţi egiptologi, nu avem nici un motiv 
să credem în existenţa unei coregenţe între tată şi fiu(v. * Sethi 1). 

Dispunem de foarte puţine documente referitoare la domnia 
întemeietorului noii dinastii. Printre acestea se numără trei stele de dona- 
tie din timpul primului an de domnie, şi una de la Buhen, datată în anul al 
2-lea, a 2-a lună a anotimpului peret, ziua a 20-a. Textul acestei piese, 
actualmente aflată la Muzeul Luvru(Inv. C 58), o donaţie la adresa zeului 
Amon-Min, aminteşte de faptul că suveranul a oferit „sclavi şi sclave“ 
templului de la Buhen, „...captivi ai Maiestăţii Sale“. Mai mult ca sigur 
aceştia nu erau de origine nubiană, asiatici, luați prizonieri de către prin- 


tul Sethi în numele tatălui său. Ulterior, *Sethi I, în stela comemorativă 

de la Abydos, afirma că „,...am subjugat pentru el(=Ramses I) teritoriul 
Fenkhu““(sudul Palestinei). Probabil în urma acestui raid a capturat prizo- 
nierii de care amintea textul stelei de la Buhen. 

Mormântul lui Ramses I (KV 16) a fost descoperit de italianul G. 
Belzoni, în anul 1817. Locul de veci al faraonului este unul de dimensiuni 
reduse, probabil din cauza domniei sale scurte. Mormântul a fost jefuit în- 
că din Antichitate. Pe baza unor texte ulterioare aflăm că mumia sa a fost 
mutată din mormântul lui *Sethi I (KV 17) în cel al demnitarului Inhapi, 
în anul al 10-lea al domniei lui *Siamon. Până acum mumia lui Ramases I 


nu a fost descoperită. 


Bibl.: A.-P. Zivie, în: LdĂ V, coll. 100-108; C. N. Reeves, Valley of the Kings, 
London, 1990, pp. 91-92; 246-247. 


RAMSES al II-lea (1282-1215) 


Numele de naştere: Ra-mesi-su „Re l-a născut pe el“, cu epitetele meri- 


Imen „îndrăgit al<zeului>Amon sau netjer heqa- 
lunu „un zeu, stăpânul Heliopolis-ului“. 
Formele grecizate: Rapsakes (Manethon, Fr. 55), Rampses(Idem, Fr. 56 
a-b) etc. La Pliniu şi Tacitus apar formele Rhamsesis 
şi Rhamses. 


Numele de domnie: User-Maat-Re „Puternic prin Maat, un Re“, urmat 


de mai multe epitete, dintre care le amintim pe setep- 
en-Re „alesul lui Re“, tit-Re „imaginea lui Re“ sau 
iua-Re „moştenitorul lui Re“. Diodor l-a identificat 
pe Ramses al II-lea prin forma grecizată a numelui de 


domnie: Ozymandias. 

Ramses al II-lea, fiul lui *Sethi I şi al reginei Tui, este al 3-lea 
faraon al dinastiei a XIX-a, unul dintre cei mai cunoscuţi suverani ai 
Egiptului. Figură emblematică a istoriei faraonilor, Ramses al II-lea a 
rămas în conştiinţa posterității nu numai datorită monumentelor şi a 
documentelor egiptene antice ci şi a unor creaţii literare moderne (vezi 
poemul lui Percy Bysshe Shelley intitulat „Ozymandias“, 1817) şi prin 
cinematografia secolului al XX-lea( vezi celebra ecranizare a lui Cecil B. 
DeMille „Ramesses“ cu Yul Brynner în rolul principal, din anul 1956). 

Domnia lui Ramses al II-lea, probabil faraonul „Exodului“, este 
foarte bine caracterizată prin numele-nebti: mek-Kemet waf-khasut 
„Protector al Egiptului, cel care subjugă ţările străine“. 

Din timpul domniei sale provin numeroase inscripţii însă pe baza 
acestora nu se poate stabili începutul domniei. Data în cauză depinde de 
cronologia lungă, medie sau scurtă adoptată pentru istoria faraonică de 
către savanţi. Mai mult, în rândul egiptologilor există o controversă şi în 
legătură cu numărul inscripțiilor lui Ramses al II-lea care pot fi datate cu 
exactitate. 

Ramses al II-lea a avut cel puţin şapte consoarte care purtatu titula- 
tura de „marea soţie regală“. Prima şi cea mai cunoscută soţie a fost 
Nefertari care purta epitetul „îndrăgita <zeiţei> Mut“. În cinstea ei 
Ramses al II-lea a ridicat cel de-al doilea templu de la Abu Simbel şi un 
impresionant mormânt în Valea Reginelor (QV 66). Interesant de 
remarcat este faptul că în nici o scenă sau text din locul de veci al reginei 
nu apare fi-gura sau numele lui Ramses al II-lea. 

A doua mare soție a fost /serneferet care probabil a îndeplinit 
această calitate după anul al 21-lea al domniei lui Ramses al II-lea. 

La treispreceze ani după încheieierea tratatului de alianță cu hittiții, 


în anul al 34-lea al domniei sale Ramses al II-lea se va căsători cu fiica 

regelui hittit Hartusilis al III-lea, numele prinţesei fiind păstrat numai de 
documentele egiptene: Maarhorneferure. 

Calitatea de „marea soţie regală“ a mai fost îndeplinită ulterior şi 
de patru dintre fiicele sale: Bentanarh, Meritamon, Nebettaui şi Henutmi- 
re. 

După investigaţiile egiptologului F. Gomoaă , Ramses al II-lea a 
avut cel puţin cincizeci de fii şi patruzeci de fiice. Aceştia apar pe o serie 
de monumente ale domniei sale cum ar fi: templele de la Abu Simbel, 
Derr, Luxor, Ramesseum, Wadi es-Sebua, Abydos etc. În conformitate cu 
acestea se cunosc cu certitudine numele a douăzecişinouă de fii ai lui 
Ramses al II-lea. Primul născut de regina Nefertari a fost Amonherkhep- 
seshef, multă vreme prințul moştenitor al tronului şi care a decedat între 
anii 40-52 ai domniei lui Ramses al II-lea. Al doilea fiu a fost Ramses şi 
provenea de la regina /serneferet. Unul dintre cei mai cunoscuţi fii ai lui 
Ramses al II-lea a fost Khaemuaset ( al patrulea fiu, născut de regina /set- 
neferet), mare preot al zeului Ptah din Memphis. Multe din monumentele 
epocii faraonice au fost restaurate din ordinul acestuia, iar datorită cu- 
noştințelor sale, în epoca greco-romană, a fost considerat un vrăjitor 
celebru(vezi Romanul lui Setna şi Siusire). 

Urmşul lui Ramses al II-lea a fost cel de-al treisprezecelea fiu al 
său, născut de aceeaşi I/serneferet, *Merenptah. 

În marea lor majoritate fiii lui Ramses al II-lea au fost înmor- 
mântați în Valea Regilor într-un mormânt unic cuprinzând în jur de 150 
de încăperi(KV 5). Această sepultură este investigată şi în prezent de 
către egiptologul american Kent Weeks. 

După moartea tatălui său, Ramses al II-lea a însoțit cortegiul 
funerar cu mumia lui *Sethi I la Theba, unde după funeralii participă la 
„Sărbătoarea Opet“ şi numeşte în funcția de mare preot al zeului Amon 


din Karnak pe Nebenenef. Tot atunci şi-a anunţat intențiile edilitare: mă- 

rirea templului din Luxor, fondarea Ramesseum-ului, terminarea tem- 
plului lui *Sethi I de la Gurna şi a marii săli hipostile din Karnak, 
fondarea templului de la Beith el-Wali din Nubia şi a unei capele la 
Silsileh. În drumul spre capitala sa, Pi-Ramses, se opreşte la Abydos unde 
a decis terminarea templului lui *Sethi I şi fondarea propriului edificiu. 
Este important de precizat faptul că acestea sunt numai decizii iar în ma- 
joritatea cazurilor construirea monumentelor se va concretiza în a doua 
jumătate a domniei sale. 

Ramses al II-lea şi-a schimbat de mai multe ori numele. Iniţial 
numele de domnie era numai User-Maat-Re , urmat de mai multe epitete 
cum ar fi: „Imaginea lui Re“, „urmaş al lui Re“ etc. Probabil, numai din 
anul al 2-lea al domniei sale adoptă epitetul „ales al <zeului> Re“ (setep- 
en-Re), nelipsit ulterior din cartuşul regal. O analiză atentă a schimbărilor 
de nume şi a adoptării unor epitete noi a determinat pe cercetători să le 
folosească drept criterii de datare a domniei. 

Dacă am ţine cont de numărul reliefurilor şi al textelor care se 
referă la activităţi militare, Ramses al II-lea ar putea fi calificat drept cel 
mai războinic faraon al întregii istorii egiptene. Multe dintre acestea, deşi 
uneori sunt datate, nu reprezintă fapte istorice, ci cum a stabilit britanicul 
K. A. Kitchen sunt texte „retorice“, adică inscripții care nu conţin detalii 
concrete şi sunt expresii ale grandomaniei faraonului. 

Încă din anii tinereţii sale Ramses al II-lea dorea să extindă hota- 
rele Egiptului şi prin urmare să controleze un vast imperiu. Înainte de 
anul al 5-lea al domniei sale faraonul era în contact permanent cu popoa- 
rele nubiene, iar raporturile cu aceştia erau şi de natură războinică. Sce- 
nele templului de la Beith el-Wali dovedesc această stare de lucruri, iar 
ulterior pereții altor temple, cum ar fi Abu Simbel, Derr sau Aksha, au 
fost decorate cu scene de luptă dintre egipteni şi popoarele sudice. Foarte 


probabil că în primii doi ani de domnie Ramses al II-lea a purtat războaie 

împotriva tjehemu(o populaţie libiană) şi a asiaticilor. În orice caz, 
conflictele cu Nubia s-au desfăşurat în partea ei sudică, adică în Kush. 

Cea mai grea încercare militară din viaţa lui Ramses al II-lea a avut 
loc în anul al 5-lea al domnie sale când a fost nevoit să se confrunte cu o 
puternică coaliție a statelor din Orientul Apropiat. Cu o armată formată 
din patru corpuri, denumite după zeii Amon, Re, Ptah şi Seth, faraonul a 
înaintat spre teritoriul sirian. Coaliția antiegipteană a fost condusă de 
regele hittit Muwatallis. În tabăra lui Ramses al II-lea, situată în 
apropierea localităţii Qadesh, au fost trimişi de hittiți doi „emisari“ care 
au reuşit să-l dezinformeze pe faraon, convingându-l că trupele hittite 
sunt departe. Ramses al II-lea, care beneficia numai de aportul corpului 
Amon al armatei sale, restul oştirii sale aflându-se eşalonată pe coasta 
levantină, a ajuns în apropierea platoului de la Qadesh. Atunci a avut 
ocazia să constate realitatea: se afla față în faţă cu întreaga armată a 
coaliției condusă de către hittiți. Aceştia din urmă beneficiau de o 
superioritate numerică dar şi de una tehnico-militară. Carele lor de 
luptă(probabil 37.000 la număr) erau mai mari, având doi luptători( faţă de 
unul singur la egipteni) şi o persoană care conducea carul în sine. Numai 
curajul şi probabil geniul militar al lui Ramses al II-lea l-a salvat de la un 
dezastru, reuşind în cele din urmă să iasă din încercuirea armatei hittite. 
Textele egiptene(de la Abu Simbel, Karnak şi Ramesseum) au redat 
această manevră ca o victorie strălucitoare a faraonului, însă lupta s-a 
încheiat cu un rezultat nedecis. Cu timpul au sosit şi celelalte corpuri ale 
armatei egiptene, dar Ramses al II-lea, ținând cont de sfatul generalilor 
săi, s-a retras. 

În anii care au urmat, situaţia din zona siriană era incendiară. 
Ramses al II-lea a adoptat o tactică militară mult mai prudentă, reuşind 
treptat să înnăbuşe revolta oraşelor şi statelor aliate cu hittiţii, ocupând 


Askalon-ul şi Dapur-ul. După acestea au intervenit şi forţele hittite, dar 

chiar şi ajutorul acestora nu l-au împiedicat pe faraonul egiptean să 
cucerească oraşul Tunip. Se poate afirma că la granița nordică a impe- 
riului său, după anul al 10-lea al domniei sale, Ramses al II-lea n-a mai 
purtat lupte. 

Aceste succese au condus la restabilirea stăpânirii egiptene asupra 
unei părți din Orientul Apropiat, ceea ce a fost favorizată şi de luptele 
interne din cadrul Imperiului hittit. În timpul vieţii lui Ramses al II-lea cel 
mai renumit azilant politic a fost hittitul Urhiteshup, cel care sub numele 
de Mursilis al III-lea a reuşit să-şi urmeze la tron tatăl(pe Muwatallis). 
După o scurtă domnie al acestuia, Hattusilis al III-lea s-a răzvrătit şi l-a 
alungat pe Urhiteshup care a primit azil politic la curtea lui Ramses al II- 
lea. 

Între timp, Assiria lui Adad-Nirari I, prin cucerirea Mitani-ului, a 
reuşit să dezechilibreze raportul de forțe din Orientul Apropiat. Într-o 
atare situaţie, în anul al 21-lea al domniei sale, Ramses al II-lea a încheiat 
un tratat de alianţă cu regele hittit Hatusilis al III-lea, care asigura ajutor 
reciproc şi un schimb de prizonieri politici. Tratatul nu menţiona şi deli- 
mitarea hotarelor dintre cele două imperii, probabil că ambele părți s-au 
mulțumit cu statu quo-ul existent, adică Egiptul îşi păstra posesiunile sale 
din Palestina, iar hittiții controlau Amurru. Tratatul a fost redactat în 
akkadiană, descoperit ulterior în arhivele de la Boghazköy, dar şi în limba 
egipteană fiind gravat pe pereţii templelor de la Karnak şi Ramesseum. 

Bunele raporturi care s-au stabilit între cele două imperii sunt do- 
vedite de numeroasele „scrisori“ trimise de către Ramses al II-lea, de 
membrii familiei sale şi de către vizirul Paser regelui hittit Hartusilis al 
III-lea şi soţiei sale Pudukhepa. Există mărturii scrise cu privire la pre- 
zența unor medici egipteni la curtea regelui hittit. Dovadă a bunelor relații 
dintre cei doi suverani este şi trimiterea în Egipt, în anul al 34-lea al dom- 


niei faraonului, a unei prințese care sub numele de Maarhorneferure va 

deveni „marea soţie regală“ a lui Ramses al II-lea. Se pare că la curtea fa- 
raonului a mai fost trimisă şi o a doua prințesă hittită al cărei nume nu s-a 
păstrat, dar nici data sosirii ei în Egipt, foarte probabil înainte de moartea 
lui Hattusilis al II-lea, survenită în anul al 42-lea al domniei lui Ramses 
al II-lea. 

Nubia a reprezentat un teritoriu important pentru Ramses al II-lea. 
Încă de la începutul domnie sale, suveranul egiptean a iniţiat construirea 
mai multor temple, marea lor majoritate terminate ulterior. Nubia a fost 
administrată de un „vice-rege“ însărcinat cu ducerea la bun sfârşit a 
construcțiilor şi a extragerii aurului. Documentele amintesc mai mulți 
„vice-regi“ ai Nubiei din timpul domniei lui Ramses al II-lea: Amenem- 
opet, Hegqanakht, Huy, Setau etc. Ultimul a lăsat în urma sa numeroase 
monumente atât în Egiptul propriu-zis cât şi în Nubia. Anumiți egiptologi 
sunt de părere că spre sfârşitul domniei lui Ramses al II-lea, din cauza 
vârstei sale înaintate, aceşti „vice-regi“ s-au bucurat de cvasi-indepen- 
denţă în cadrul imperiului faraonic. 

În afară de asiatici şi nubieni despre relaţiile cu alte popoare ale ba- 
zinului mediteraneean informațiile noastre sunt reduse. Deşi existau la 
curtea faraonului produse de lux miceniene, acestea n-au ajuns la Pi- 
Ramses datorită unor relaţii directe, ci prin intermediul comerțului levan- 
tin. Se pare că Wadi Hammamat-ul nu l-a interesat pe faraon, iar despre 
oazele vestice avem informaţii numai datorită produselor pe care le 
furnizau. 

După restabilirea păcii Ramses al II-lea s-a preocupat de întărirea 
ordinii interne a Egiptului. În general a încercat şi a reuşit să întreţină re- 
laţii normale cu clerul din Karnak. Acesta a recunoscut caracterul divin al 
suveranului, cel care era însuşi zeul Amon, în schimb Ramses al II-lea nu 
s-a amestecat în succesiunea marilor preoţi. Se ştie că imediat după 


ocuparea tronului, faraonul a numit un nou „prim-profet al <zeului> 

Amon din Karnak“ în persoana lui Nebunenef, cel care până atunci a fost 
preotul zeilor Onuris şi Hathor, aflându-se la Abydos. Însuşi Ramses al 
II-lea i-a adus la cunoştinţă că a fost numit în înalta funcţie: „Ai devenit 
preotul principal al <zeului>A mon, trezoreria şi hambarele sale vor fi sub 
supravegherea ta...Cum trăieşte pentru mine şi mă iubeşte Re şi mă laudă 
Amon, i-am prezentat(lui Amon) pe conducătorii armatei, apoi la fel pre- 
oţii zeilor...Când aceştia se aflau în faţa lui(adică a lui Amon), nu era 
mulțumit de nici unul dintre ei, până când nu am rostit înaintea lui numele 
tău...“. Din text reiese că decizia i-a revenit oracolului zeului Amon din 
Karnak. Din numeroasele documente ale domniei lui Ramses al II-lea 
cunoaştem şi numele celorlalți „prim-preoți“ de la Karnak: Wenenneferu, 
Minmesu, Paser, apoi Bakenkhonsu, cel care a deţinut această funcție 
timp de douăzecişişapte de ani. În conformitate cu genealogia acestora se 
poate deduce că funcția în cauză a fost moştenită de familiile de preoți, ca 
atare Ramses al II-lea n-a încercat să-şi impună un fiu de-al său. Se pare 
că din punct de vedere religios suveranul s-a sprijint mai mult pe preoții 
zeului Ptah din Memphis, al cărui prim-preot a fost fiul său Khaemuaset, 
şi pe clerul zeului Re din Heliopolis. 

Militarii au reprezentat un sprijin important al domniei lui Ramses 
al II-lea, însuşi cultul personal al faraonului s-a răspândit în rândurile 
acestora. 

În primul rând din considerente strategice, noua capitală era la Pi- 
Ramses, în partea estică a Deltei, în apropiere de localitatea modernă 
Qantir. Textele amintesc de existența mai multor temple ale metropolei. 
În centrul oraşului se afla un templu dedicat zeilor Aton, Harakhti şi 
Atum, în partea ei sudică se situa templul zeului Seth, iar la est şi nord 
erau mici temple construite în onoarea zeilor Ashtarte şi Uadjet. Ramses 
al Il-lea a construit şi o curte de dimensiuni mai mari destinată celebrării 


propriului jubileu sed, iar capitala beneficia de numeroase obeliscuri, 

statui şi coloane. Descoperile arheologice recente au scos la lumina zilei 
ateliere de confecționare a carelor de luptă şi a armelor, precum şi un 
grajd care la nevoie putea să adăpostească 450 de cai. În conformitate cu 
un pasaj din P. Anastasi III, pe teritoriul capitalei existau lacuri artificiale 
cu o faună şi floră luxuriantă. Din păcate astăzi puţine din vestigiile ca- 
pitalei sunt vizibile, dar multe din resturile acestora au fost redescoperite 
la Tanis, ceea ce confirmă faptul că Pi-Ramses a devenit ulterior o „cari- 
eră“ pentru piatră de construcții. 

Ramses al II-lea şi-a celebrat treisprezece sărbători sed, primele 
cinci fund anunţate de către fii săi. Avem cunoştinţe şi despre existența 
unui cult al statuilor colosale ale faraonului. Pe baza textului unei stele, 
din anul al 9-lea al domniei sale, un colos al lui Ramses al II-lea era 
denumit „Ramses-meriamon, zeul“, în timp ce o statuie de dimensiuni 
mari, reprezentându-l pe faraon stând pe tronul său, purta apelativul „Re 
al suveranilor“. Potrivit textului a 57 de stele descoperite la Qantir, o altă 
statuie a lui Ramses al II-lea, purtând numele „Monthu în cele două ţări“, 
a fost obiectul unui cult destul de răspândit. 

În special prin intermediul templelor din Nubia, Ramses al II-lea a 
scos în evidenţă caracterul său divin. Exemplul cel mai elocvent îl repre- 
zintă marele templu săpat în stâncă de la Abu Simbel. Practic, până în 
anul 1813, când Johan Ludwig Burckhardt a vizitat aşezarea, templul era 
necunoscut lumii ştiinţifice. În anul 1817, italianul Giovanni Battista 
Belzoni a reuşit să degajeze intrarea de nisip şi să pătrundă în interiorul 
templului. În anii ' 60 ai secolului trecut, la inițiativa UNESCO, au dema- 
rat lucrările de mutare a templului în urma construirii marelui baraj de la 
Assuan. Fațada monumentului este dominată de patru statui de 20 m înăl- 
time ale lui Ramses al II-lea, iar edificiul în sine a fost dedicat 


divinităţilor Re-Harakhti, Amon, Ptah şi Ramses(=faraonul în viaţă). 

Alte temple nubiene, de dimensiuni mai reduse, cum sunt cele de la 
Beith el-Wali, Gerf Husein, Wadi es-Sebua, Derr şi Aksha sunt la fel 
mărturii ale divinizării faraonului. 

Numele lui Ramses al II-lea apare practic în majoritatea aşezărilor 
din Egiptul antic, suveranul fiind considerat cel mai mare constructor de 
edificii din istoria faraonică. Nu este mai puţin adevărat faptul că pentru a 
duce la bun sfârşit ridicarea monumentelor sale, Ramses al II-lea deseori 
a utilizat ca materiale pentru construcție părțile unor edificii ale înain- 
taşilor săi. Cele mai vestite construcţii ale lui Ramses al II-lea, pe lângă 
templele nubiene care-i serveau cultului personal, erau templul său 
funerar de la Gurna, numit de către J.-Fr. Champollion „Ramesseum“, 
templul de la Abydos sau lucrările întreprinse la templul de la Luxor. 

Locul de veci al lui Ramses al II-lea se găseşte în Valea Regilor 
(KV 7), care deşi în timpul Antichității era încă accesibil, ulterior a 
necesitat eforturi serioase din partea egiptologului Harry Burton(1913- 
1914) pentru a-l penetra parțial. Se pare că sepultura a fost inundată, 
motiv pentru care o mare parte a inventarului său a fost distrus. La 
aceasta ar fi con-tribuit şi jefuitorii de morminte din epoca faraonică. 
Mumia suveranului a fost transferată succesiv în mai multe morminte: în 
anul al 15-lea al domniei lui *Smendes I a fost reînhumat în mormântul 
lui *Sethi I(KV 17), apoi, în anul al 10-lea al domniei lui *Siamon a fost 
mutată în mormântul demnitarului Inhapi şi, în cele din urmă, în anul al 
1 1-lea al domniei lui *Sheshonqg I a fost mutată în vestita ascunzătoare de 
la Deir el-Bahari(DB 320). Dacă mormântul lui Ramses al II-lea, care 
după opinia unor egiptologi nici măcar n-a fost terminat, i-a adus mai 
puţină faimă memoriei suveranului, în schimb mumia sa a devenit 
celebră, mai ales după ce în 1976 a fost examinată şi tratată la Paris, 


utilizându-se toate cunoştinţele medicale ale epocii contemporane. 

Ramsès II, Paris, 1996; K. A. Kitchen, Ramsses II. Pharaoh Triumphant, 

RAMSES al III-lea (1182-1150) 


Numele de naştere: Ra-mesi-su „Re l-a născut pe el“, urmat în cartu-şul 
regal de epitetul heqa- lunu „, stăpânul Heliopolis- 
ului“. 


Forma grecizată: v. * Ramses al II-lea. 


Numele de domnie: User-Maat-Re „Puternic prin Maat, un Re“, cu epi- 
tetul meri-lmen „îndrăgit al <zeului> Amon“ inclus 


în cartuşul regal. 


Ramses al III-lea, fiul lui *Sethnakht şi al reginei 7iyamerieniset, 
este al 2-lea faraon al dinastiei a XX-a şi în acelaşi timp ultimul mare 
suveran al Regatului Nou. Deşi dispunem de numeroase documente refe- 
ritoare la domnia sa, datele privind familia regală nu sunt concludente. 
Prin urmare, în rândul egiptologilor nu există un consens în privința 
genealogiei dinastiei a XX-a, în timp ce în lucrarea de faţă am adoptat 
rezultatele la care a ajuns unul dintre cei mai buni cunoscători ai întregii 
dinastii rameside, K. A. Kitchen. 

Soţia principală a lui Ramses al III-lea a fost regina /sis, fiica unei 
„doamne“ numite Habadjilat (nume transcris şi Habasillatu), de origine 
asiatică. Fără a intra în controversele legate de identificarea mamelor, 


menționăm că Ramses al III-lea a avut următorii fii: Pareherwenemef , 

Khaemuaset, Sethherkhepeshef I, Amonherkhepeshef I , Ramses (= viito- 
rul faraon *Ramses al IV-lea), Monrhuherkhepeshef, Amonherkhepeshef 
al II-lea (= viitorul faraon *Ramses al VI-lea), Serhherkhepeshef al II-lea 
(>viitorul faraon *Ramses al VIII-lea), Meriatum şi un prinţ numit 
Penturet (v. mai jos). Primii cinci dintre aceştia au fost înmormântați în 
Valea Reginelor(VQ 42, VQ 44, VQ 43, VQ 45 şi VQ 53). 

Pe baza unor însemnări care apar pe anumite ostraca din satul mun- 
citorilor de la Deir el-Medineh, Ramses al III-lea a condus destinele E- 
giptului 31 de ani şi aproximativ 2 luni. 

Printre evenimentele majore ale domniei sale se numără războaiele 
purtate în anii al 5-lea, al 8-lea şi al 11-lea. Principalele surse ale acestor 
conflicte sunt textele şi reliefurile conservate pe pereţii templului său de 
la Medinet Habu şi anumite pasaje din P. Harris I. Aceste războaie au 
fost purtate împotriva „libienilor“, cele din anii 5 şi 11, şi împotriva „po- 
poarelor mării“, în anul al 8-lea al domniei sale. Interesant de remarcat 
este faptul că documentele faraonice menţionează şi războaie purtate 
împotriva sirienilor şi a nubienilor. 

Popoarele „libiene“, deşi înfrânte de către *Merenptah, vor conti- 
nua să reprezinte un pericol pentru Egipt. Lebu şi meshwesh, care după 
insuccesul din timpul domniei faraonului amintit s-au stabilit în apropie- 
rea graniței vestice a Egiptului, vor ataca în anul al S-lea al stăpânirii lui 
Ramses al III-lea. Dacă P. Harris I îi menţionează numai pe aceştia 
printre agresori, textele gravate pe templul de la Medinet Habu amintesc 
şi de populația seped care făcea parte din coaliția popoarelor „libiene“ 
care au atacat Egiptul. Prin urmare, lebu atacă Egiptul, acţiune soldată cu 
victoria faraonului egiptean. 

În anul al 8-lea al domniei lui Ramses al III-lea o coaliţie formată 
din peleset, tjekker, shekelesh, denen şi weshesh, cunoscută sub denu- 


mirea de „popoarele mării“, porneşte din teritoriile stăpânite de ei şi 

distruge Hatti, partea estică a Ciliciei şi cea nordică a Siriei, oraşul Kar- 
kemish, Arzawa(partea sud-estică a Anatoliei) şi Alashia(Cipru). În cele 
din urmă se îndreaptă spre Amurru(Fenicia) de unde atacă pe uscat şi pe 
mare Egiptul. Ramses al III-lea înaintează cu trupele spre Djahy (sudul 
Palestinei, probabil locul unde existau garnizoanele egiptene din fâşia 
Gaza), dar în acelaşi timp întăreşte şi zona gurilor braţelor Nilului. Suve- 
ranul egiptean îi „distruge“ pe invadatori în urma a două bătălii, una te- 
restră, care a avut loc în apropierea actualului oraş Tripoli, şi una navală 
şi terestră la „gurile“ Nilului. 

Distrugerea statelor din Orientul Apropiat, aşa cum este redată de 
textele de la Medinet Habu, este confirmată şi de textele scrisorilor des- 
coperite în arhivele de la Rash Shamra(Ugarit), Rash Ibn Hani şi 
Boghazkăy. 

În legătură cu originea şi identitatea acestor popoare există o 
controversă îndelungată în rândul specialiştilor. Pe/eser se identifică cu 
„philistenii“ din Biblie, iar după înfrângerea suferită se stabilesc în 
Palestina, regiune denumită după etnonimul în cauză. Probabil tjekker nu 
sunt feukroi, adică troienii, din tradiția greacă, ci mai degrabă se pot 
identifica cu etnonimul sikalaju din textele ugaritice, viitorii sikuloi- 
siculi, cei care au dat numele Siciliei. Shekelesh era o populaţie originară 
din Asia Mică. Denen este probabil danaoi din tradiția greacă, iar în cazul 
celor numiți weshesh nu cunoaştem decât numele lor, destul de asemă- 
nător cu apelativele oraşelor Axos/Waxos din Creta şi lassos/Uassos din 
sud-vestul Cariei. 

Un alt atac mult mai puternic al „libienilor“ a avut loc în anul al 
11-lea al domniei lui Ramses al III-lea, fiind condus de populaţia mesh- 
wesh, în frunte cu şeful lor numit în textele egiptene „Meshel/Mesheshel, 
fiul lui Kepel“. Faraonul a reuşit să-i înfrângă pe „libieni“, însuşi 


Meshel/Mesheshel fiind luat prizonier. În conformitate cu textele de la 

Medinet Habu prada de război era considerabilă, constând din: 2052 de 
prizonieri, dintre care 558 de femei şi copii, 93 de care de luptă, 603 de 
arcuri, 239 de săbii, 2319 de teci pentru săgeți, 92 de sulițe şi 183 de 
măgari şi cai. 

Prizonierii de război au fost concentrați în tabere speciale, dar 
ulterior luptătorii au fost înrolați în cadrul armatei egiptene. Aceşti mili- 
tari, în special cei conduşi de șeful-Meshwesh, au reuşit să-şi întărească 
pozițiile în anumite oraşe ale Deltei şi ceea ce n-au putut să obţină prin 
intermediul războaielor vor face pe cale paşnică: după Regatul Nou vor 
inaugura epoca stăpânirii libiene pe teritoriul egiptean. 

Multe incertitudini există şi referitor la eventualitatea stăpânirii 
unor zone din Orientul Apropiat de către egipteni. Deşi prezenţa egip- 
tenilor în anumite zone ale Palestinei şi ale Israelului pare a fi sigură, des- 
coperirile arheologice o atestă sporadic. În anumite oraşe ar fi existat „re- 
şedinţe ale guvernatorilor“ egipteni sau egiptianizaţi, cum ar fi cazul 
Beith Shean-ului, unde rezida un anumit Ramses-Userkhepesh, sau 
Lakish-ului şi Tell el-Faramei. După invazia din anul al 8-lea al domniei 
lui Ramses al III-lea, faraonul controla anumite zone ale regiunii în 
cauză, fund în permanent conflict cu philistenii şi israeliții. Această stare 
de lucruri, adică o dominație efectivă asupra întregii regiuni, este întărită 
şi de lipsa unor temple egiptene în zonă. Asemenea fundaţii religioase 
există numai la Timna şi în Sinai. 

La fel de incertă pare a fi şi organizarea unor „expediţii militare“ în 
Nubia. Prezenţa scenelor de luptă cu nubienii pe pereții templului de la 
Medinet Habu este consecinţa unei atitudini pur „teologice“ a lui Ramses 
al III-lea care dorea să accentueze autoritatea sa asupra teritoriilor 
sudice(K.A. Kitchen). 

Se pare că oazele, cândva stăpânite efectiv de faraoni, sunt acum 


deseori izolate de Egipt din cauza populațiilor „libiene“ lebu şi meshwesh 

care le controlau periodic. Se poate vorbi şi de existența unor contacte 
comerciale cu lumea egeană, devenite însă din ce în ce mai sporadice. 

Într-un pasaj din P. Harris I(77,8-78,1) se menţionează faptul că 
Ramses al III-lea, probabil cândva între anii 12-22 ai domniei sale, a 
trimis o expediție către Punt. Textul prezintă amănunțit această „aven- 
tură“ de natură economică: pregătirea expediției, drumul parcurs spre 
Marea Roşie, ajungerea la destinație a flotei egiptene, achiziționarea unor 
produse locale, întoarcerea corpului expediționar, transbordarea produse- 
lor pe bărci fluviale, drumul parcurs de la Koptos la reşedinţa regală. La 
Pi-Ramses îi sunt prezentați lui Ramses al III-lea copiii prinților din Punt, 
aduşi de către conducătorul expediției, şi produsele, care au fost cedate de 
către faraon domeniilor divine. 

Alte expediţii „comerciale“ din timpul domniei lui Ramses al II- 
lea au fost trimise la Timna, situată la vest de Suez, unde existau mine de 
cupru, iar în anul al 23-lea al domniei faraonului egiptenii exploatează 
minele de turcoază de la Serabit el-Khadim din Sinai. 

Pe plan intern Ramses al III-lea se poate considera un stăpân 
autoritar al întregului Egipt, având în subordine câțiva demnitari de 
seamă. Hori, cel care îşi începuse mandatul încă în timpul domniei lui 
*Siptah, rămâne în funcția de vizir până cel puţin în anul al 12-lea al 
domnie lui Ramses al III-lea când a fost înlocuit cu Ta. Noile investigații 
au reuşit să demonstreze faptul că acesta din urmă îşi va păstra înalta 
funcție până la sfârşitul domniei lui Ramses al III-lea, dar din anul al 29- 
lea al domniei acestuia devine „vizir al Egiptului de Sus şi de Jos“. 
Primarul Thebei a fost Paser, iar marii preoți ai zeului Amon din Karnak 
au fost succesiv Bakenkhonsu, Usermaatrenakht şi Ramsesnakht. 
Teritoriul Nubiei a fost condus în numele faraonului de către membrii 
familiei Hori, originară din Bubastis. Hori I, fiul lui Kama, a îndeplinit 


funcția de „vice-rege din Kush“ încă din timpul lui *Siptah, fiind urmat 

apoi de către fiul său Hori al II-lea. Sediul administrativ al guvernatorului 
provinciei în cauză se afla la Buhen. 

Numeroasele documente de care dispunem atestă o economie 
oarecum prosperă a Egiptului în timpul domniei lui Ramses al III-lea. Nu 
este mai puţin adevărat faptul că această prosperitate se reflectă mai ales 
în cadrul reprezentanților familiei regale şi al templelor. Bogăţiile 
acestora din urmă sunt atestate şi de pasajele din P. Harris I, unde există 
referiri asupra „generozităţii“ unor faraoni, în special a lui Ramses al II- 
lea faţă de lăcaşele de cult de la Theba, Heliopolis, Memphis şi alte 
temple locale mai mici. În ciuda acestei prosperităţi, se poate observa 
chiar dezinteresul față de păturile joase ale societăţii faraonice, mărturie 
fiind în acest sens binecunoscuta revoltă a lucrătorilor de la Deir el- 
Medineh, din anul al 29-lea al domniei lui Ramses al III-lea, care au fost 
privaţi de mijloacele de subzistență. 

Pentru evaluarea bogățiilor templelor, încă în anul al 5-lea al 
domnie sale, Ramses al II-lea a decis efectuarea unui inventar al 
bunurilor acestora. Probabil din cauza situaţiei internaționale şi ca atare a 
luptelor purtate de către faraon, acţiunea concretă a fost amânată până în 
anul al 15-lea al domniei sale. Atunci, „şeful arhiviştilor trezoreriei 
faraonului“, un anume Paenpata, a fost însărcinat cu efectuarea inven- 
tarului templelor „de la Memphis la Elephantine“. Activitatea întreprinsă 
de acest demnitar este dovedită, în afară de pasajele din P. Harris I, şi de 
textele provenite de la Tod, el-Kab, Edfu şi Elephantine. Scopul acestei 
acțiuni era probabil remedierea unor disfuncţii existente în cadrul 
economiei faraonice datorată unor abuzuri şi a corupției. Nu este lipsit de 
interes faptul că spre sfârşitul domniei lui Ramses al III-lea, 1/3 din 
terenurile cultivabile aparțineau templelor, din care 3/4 preoților zeului 


Amon din Theba. 

Studii recente întreprinse pe mumia lui Ramses al III-lea relevă 
faptul că moartea sa a intervenit în urma unei suferințe mai 
îndelungate(ateroscleroză generalizată), iar inscripţiile unor ostraca 
descoperite la Deir el-Medineh atestă faptul că suveranul a decedat la 
Theba, unde a fost anunţat şi succesorul său, *Ramses al IV-lea. Prezenţa 
faraonului în capitala vieții spirituale a regatului necesită anumite 
precizări, mai ales dacă ținem seama de faptul că ramesizii îşi aveau 
reşedinţa la Pi-Ramses în Deltă şi nu vizitau Theba decât cu ocazia unor 
sărbători de anvergură. În legătură cu acest ultim aspect au existat mai 
multe propuneri ale savanților: Ramses al III-lea ar fi serbat cel de-a 
doilea jubileu sed sau intenţiona să participe la „Sărbătoarea <anua- 
lă>Opet“. Credem că opinia lui P. Grandet este cea mai potrivită pentru 
explicarea fenomenului. Astfel, Ramses al III-lea s-a aflat la Theba din 
alte motive. Cum începând din anul al 22-lea al domniei sale a insitutit o 
sărbătoare anuală prin care comemora ocuparea inițială a tronului, 
Ramses al III-lea s-a deplasat la Theba. Probabil, în momentul sosirii în 
oraşul secular starea sănătăţii sale s-a agravat considerabil, ceea ce a 
determinat organizarea unui complot, cunoscut în istorie sub denumirea 
de „conspirația haremului“, care viza uciderea faraonului. Evenimentul 
este binecunoscut datorită mai multor surse: P. Judiciar din Torino, P. 
Lee şi Rollin, P. Varzy şi „Papirusul“ Rifaud. În fruntea complotului se 
afla o soție secundară a lui Ramses al III-lea, Tiy care a încercat să-şi 
impună fiul, Pentauret, la domnie, evident cu sprijinul unor demnitari ai 
curții regale, militari şi preoți. Complotul a fost descoperit în timp util, 
vinovații au fost pedepsiți, iar după moartea faraonului succesiunea 
prinţului Ramses era asigurată. 

Principala construcție realizată în timpul domniei lui Ramses al II- 
lea este templul său funerar de la Medinet Habu situat pe malul vestic al 


Nilului la Luxor, la extremitatea sudică a necropolei thebane. În anul al 5- 

lea al domniei sale faraonul l-a trimis pe „şeful trezoreriei“ Serhemheb la 
carierele de piatră de la Gebel el-Silsileh pentru a aduce materialul de 
construcție necesar ridicării edificiului. Construcţia propriu-zisă a fost 
dirijată de „conducătorul lucrărilor“(imi-ra kat) Amenmose, fiul lui 
Pauia. Templul a fost terminat în anul al 12-lea al domniei lui Ramses al 
III-lea. Alte edificii mai mici au fost ridicate la Karnak, în incinta sacră a 
zeilor Mut şi Khonsu, apoi la Luxor. În capitala ţării, la Pi-Ramses, a 
modificat palatul regal existent din timpul domniei lui *Ramses al II-lea. 
La Heliopolis s-au descoperit resturile unui edificiu fortificat, iar la 
Abydos Ramses al III-lea a restaurat templul zeului Osiris, în timp ce la 
Edfu a decorat pilonul ramesid al templului. Alte lucrări minore au fost 
întreprinse la Memphis, la Athribis, la Hermopolis, la Akhmim, la el-Kab 
şi la Philae. Deşi P. Harris I cuprinde o listă lungă cu edificiile construite 
sau restaurate pe întreg teritoriul Egiptului, din punct de vedere 
arheologic nu s-au descoperit încă în totalitate edificiile menţionate. 
Mormântul lui Ramses al III-lea se găseşte în Valea Regilor(KV 
11), fiind cunoscut încă din Antichitate, dar prima investigaţie a avut loc 
în anul 1768, datorată lui James Bruce. După ce în anul 1792, William 
Browne a reuşit să pătrundă până în camera mortuară, G. Belzoni a mutat 
sarcofagul şi capacul acestuia, care au ajuns la Muzeul Luvru, respectiv 
Muzeul Fitzwilliam din Cambridge. Datorită unei scene sugestive din 
mormânt, Belzoni l-a denumit „Mormântul harfiştilor“. Locul de veci al 
lui Ramses al III-lea, cu o lungime de 125 de m, urmează în linii generale 
planul mormintelor din timpul dinastiei a XIX-a, dar faraonul a adăugat 
mai multe încăperi anexe. Trebuie remarcat faptul că inițial KV 11 a fost 
conceput pentru faraonul *Sethnakht. Pereţii mormântului poartă 
fragmen-te dintr-o serie de texte religioase cum ar fi: „Litania lui Re“, 
„Amduat“, „Cartea Porţilor“, „Ceremonialul deschiderii gurii“, „Cartea 


Pământului“ şi „Cartea Vacii Cereşti“. 

Mumia lui Ramses al III-lea a fost descoperită, în anul 1881, în 


celebra ascunzătoarea de la Deir el-Bahari. 


Bibl.: P. Grandet, Ramses III: histoire d'un règne, Paris, 1993; Idem, Le Papyrus 
Harris I, vol. I-II, Le Caire, 1994; K. A. Kitchen, Ramesses VII and the 
Twentieth Dynasty, în: JEA 58(1972), pp. 182-194; Idem, Ramesside 
Inscriptions: Historical and Biographical, V, Oxford, 1983, pp. 8-366. 


RAMSES AL IV-LEA(1150-1143) 


Numele de naştere : Re-mesi-su „Re l-a născut pe el“. 


Numele de domnie: User-Maat-Re setep-en-Imen „Puternic prin Maat, 


un Re, alesul lui Amon“; începând din anul al 2-lea 
de domnie îşi schimbă numele: Heqa-Maat-Re „Cel 
care stăpâneşte Maat-ul, un Re“, la care se adaugă 
unul din epitetele setep-en-Imen, setep-en-Re şi 


setep-en-Ptah. 


Ramses al IV-lea este al 3-lea faraon al dinastiei a XX-a, fiul lui 
*Ramses al III-lea şi a reginei Isis. Soția suveranului se numea Duata- 
nitipet, care a fost înmormântată în Valea Reginelor(QV74). Trebuie sub- 


se a 
1 


liniat faptul că Ramses a fost desemnat „prinţ ereditar“ încă din anul al 
22-lea al domniei tatălui său, dată la care frații săi mai mari erau deja 
decedați. A fost proclamat faraon în ziua a 15-a, luna I a anotimpului 
shemu (KRI VI, 116-118), având o domnie relativ scurtă, de 7 ani, pe 
baza documentelor se pare că a decedat între zilele a 10-a şi a 18-a, luna a 
3-a a anotimpului akhet(&RI VI, 149). 


Foarte probabil din cauza unor tulburări interne, care au avut loc la 


sfârşitul domniei tatălui său, v. „Conjuraţia haremului“, Ramses al IV-lea 

a simțit nevoia de a sublinia legitimitatea la domnie, gravându-şi numele 
pe marea listă a prinților de la Medinet Habu. Apoi, a redactat şi a scos în 
evidenţă toate binefacerile domniei tatălui său prin intermediul celebrului 
P. Harris l. 

Credem că nici schimbarea numelui de domnie n-a fost întâmplă- 
toare. Probabil, deja în anul al 2-lea al domniei se simțea destul de puter- 
nic pentru a scoate în evidență faptul că el nu este numai „Puternic prin 
Maat“, ci „Cel care stăpâneşte Maat-ul“. Vom vedea defapt că domnia 
lui este departe de ceea ce dorea inițial să realizeze, mai mult, prin faptul 
că se afla departe de Theba a contribuit la întărirea treptată a puterii 
preoților lui Amon; fiind interesat de realizarea unor proiecte edilitare 
grandioase, a neglijat securitatea internă, ceea ce a dus la instalarea trep- 
tată a corupției. 

În multe tratate, Ramses al IV-lea figurează ca un mare edil. Nu 
este mai puțin adevărat faptul că a inițiat un vast program de construcții, 
dar proiectele sale rareori n-au depăşit faza ridicării fundațiilor unor edi- 
ficii, din care în prezent se păstrează foarte puţin sau nimic. Într-o atare 
situație se găsesc următoarele construcţii: templul său funerar pe malul 
stâng al Thebei, din care au rămas numai pietrele de fundație( KRI VI, 48- 
49); un alt templu, de dimensiuni reduse, a fost început în apropierea 
templului faraonului *Thuthmes al III-lea(KR7 VI, 48); la Medinet 
Habu(KRI VI, 50-51) şi la Abydos(KRIJ VI, 35-36). 

Ramses al IV-lea şi-a adăugat numele şi un rând text la mai multe 
edificii care au fost construite anterior. Trebuie subliniat faptul că până 
acum nu s-a alcătuit o listă completă a acestora(v. totuşi KRI VI, 33-64). 

Pentru a face faţă unui asemenea program de guvernare, faraonul a 
fost nevoit să redeschidă cariera de piatră de la Wadi Hammamat, 
abandonată încă de pe vremea lui Sethi al II-lea. Prin urmare, a întreprins 


3 expediţii în localitatea amintită. Prima a fost condusă de către de 


296 


Usermaatrenakht, deja în primul an de domnie al faraonului(ziua a 14-a a 
lunii a 2-a a anotimpului peret), cel care purta titulatura de „trimis al 
regelui în munţii cu acces dificil“ şi era însoțit de 406 de oameni. Scopul 
expediției era de a aduce piatra bekhen( gresie şistoasă) pentru a ciopli 
din ele statuile regale. A doua expediţie în aceeaşi localitate a avut loc în 
anul al 2-lea al domniei lui Ramses al IV-lea, interval în care numărul 
lucrărtorilor de la Deir el-Medineh a fost mărit de la 60 la 129. Cea mai 
importantă expediție în Wadi Hammamat a avut loc în anul al 3-lea al 
domniei sale, la care au participat 8368 de oameni, sub comanda marelui 
preot al zeului Amon, Ramsesnakht(KRI VI, 12-14); în conformitate cu 
datele scrise cu acel prilej au murit 900 de muncitori. 

În anul al 5-lea al domniei s-a întreprins o expediţie în Sinai, la 
Serabit el-Khadim, activitate care a avut un dublu scop: aducerea de 
turcoază şi construirea la fața locului al unui templu al faraonului dedicat 
zeiței Hathor(KRI VI, 26-30). 

În privinţa Nubiei se poate afirma că prezenţa egipteană era destul 
de redusă, existând o serie de localităţi în ale căror edificii au fost desco- 
perite numele faraonului: la Gerf Hussein, Aniba (KRI VI, 63), Amara 
(KRI VI, 63-64) şi Buhen(KRI VI, 63). 

Printre documentele scrise pe pappiri ale domniei amintim: P. 
Torino 1949/1946 din anul 1(KRI VI, 880); P. Torino 57001 rt., care este 
un imn la adresa lui *Ramses I(KRI VI, 68-69); P. Torino 1891 rt., cel 
care relatează dublarea numărului artizanilor de la Deir el-Medineh(KRI 
VI, 76-77) şi P. Mallet, care relatează evenimentele economice din anii 3 
şi 4 ale domniei(KRI VI, 65-68). 

Deşi după cum am constatat Ramses al IV-lea a avut o domnie 
scurtă, totuşi aparatul administrativ(central, funcționarii palatului), con- 
ducătorii armatei, reprezentanții marilor preoți din toată ţara şi şefii arti- 


zanilor de la Deir el-Medineh sunt binecunoscuţi şi numeroşi în acelaşi 

timp. Unii dintre ei au deținut funcții importante pe o perioadă îndelun- 
gată, astfel: Neferrenepet era din anul al 2-lea al lui Ramses al IV-lea, 
până în timpul domniei lui *Ramses al VI-lea vizirul faraonului; marele 
preot al zeului Amon din Theba, Ramsesnakht, a deţinut această functie 
până pe vremea lui *Ramses al IX-lea. 

Ramses al IV-lea a fost înmormântat în Valea Regilor(KV2), se- 
pultura fiind decorată cu scene din Litania lui Re, Cartea Cavernelor, 
Cartea Morților, Cartea Porţilor, Amduat, Cartea zeiței Nut, Cartea 
Nopții şi Cartea Pământului. Mormântul este printre puţinele care cunosc 
datorită unor planuri executate încă în timpul Antichității. Astfel, planul 
său este cunoscut pe baza unui desen executat pe P. Torino 1885 şi scema 
intrării pe un ostracon găsit printre molozul mormântului. După van- 
dalizarea mormântului, mumia faraonului, cândva după anul al 13-lea al 
domniei lui *Smendes I, a fost mutată în ascunzătoarea din KV 35. 
Examinarea mumiei de către G. E. Smith, în 1905, l-a îndreptățit să 
afirme că faraonul a decedat cândva la vârsta de 50 de ani. Investigaţiile 
mai recente ale lui J. E. Harris au stabilit că este vorba de un bărbat între 
35-45 de ani. Sute de graffiti( greceşti, latine şi copte) demonstrează faptul 


că KV2 era deschisă pentru oricine deja în Antichitate. 


Bibl.: K. A. Kitchen, Ramesside Inscriptions: Historical and Biographical, VI, 
Oxford, 1983, pp. 1-77; C. Vandersleyen, L'Egypte et la Vallée du Nil, II, 
Paris, 1995, pp. 619-626; A. Peden, The Reign of Ramsess IV, Warminster, 
1994; C. N. Reeves, The Valley of the Kings, London, 1990, pp. 115-117, 196, 
249; E. Hornung, Zwei Ramessidische Königsgräber: Ramses IV. und Ram- 


ses VII., Mainz, 1990. 


RAMSES AL V-LEA( 1143-1139) 

Numele de naştere: Re-mesi-su Imen-her-khepeshef meri-lmen „Re l-a 
născut pe el, Amon prin forța lui, îndrăgit de Amon“. 


Numele de domnie: User- Maat-Re sekheper-en-Re „Puternic prin 


Maat, un Re, cel care l-a făcut pe Re să se mani- 


feste“. 


Ramses al V-lea, fiul lui *Ramses al IV-lea şi al reginei Duatanit- 
ipet, era al 4-lea faraon al dinastiei a XX-a. A avut o domnie relativ 
scurtă, de maximum 4 ani, contrar opiniei unor specialişti care i-au 
atribuit 7 ani(v. germanul R. Krauss). Încoronarea a avut loc în luna a 3-a 
a anotimpului akhet, între zilele 10 şi 18(KRI VI, 244-245). Prin 
intermediul informațiilor furnizate de vestitul Papirus Wilbour cunoaştem 
numele celor două soții: Tahenutuati şi Taurettenrut . 

În timpul domniei lui Ramses al V-lea a continuat creşterea puterii 
economice a preoților zeului Amon din Theba, evident în detrimentul 
faraonului. Tot în acest interval este atestat se pare şi ultima prezență 
faraonică la minele de cupru din Timna. În anul 1969, s-a descoperit în 
localitatea aflată în discuție(adică la 25 de km N. de Eilat din apropierea 
Golfului Aqaba) şi un templu al zeiței Hathor, cu inscripţii care acoperă 
intervalul dintre domniile lui * Sethi I şi Ramses al V-lea. 

Există mai multe documente care atestă o serie de evenimente im- 
portante petrecute atâta timp cât Ramses al V-lea a condus Egiptul. 
Printre acestea se numără şi P. Torino 1887 , conform căruia preoţii de la 
Elephantine au fost implicaţi într-un scandal financiar. Un alt document 
păstrat în muzeul aceleiaşi localităţi, P. Torino 2044, relatează despre 
teama lucrătorilor din satul de la Deir el-Medineh, deoarece au fost 
atacați, probabil de către un trib libian, cei care a ajuns în oraşul Per- 


Nebit din apropiere, unde au „ars locuitorii“. Muncitorii în cauză, care 

lucrau la mormântul lui Ramses al V-lea din Valea Regilor(KV 9), au mai 
oprit activitățile şi câteva zile mai încolo, când atacul străinilor s-a repetat 
şi împotriva Thebei. 

Un alt document important al domniei, de fapt din punct de vedere 
administrativ şi fiscal al intregii istorii faraonice, este P. Wilbour, care 
atestă faptul că majoritatea pământurilor arabile au ajuns în posesia preo- 
ulor zeului Amon din Theba. Tot ei au fost şi principalii beneficiari ai 
impozitelor încasate. 

Testamentul Naunakhtei reprezintă un alt act juridic important 
redactat în timpul domniei lui Ramses al V-lea deoarece certifică dreptul 
femeii de a lăsa moştenire averea propriilor fii, după dorință ei, dovedind 
astfel independenţa din punct de vedere juridic a femeii în Egiptul antic. 

Verso-ul P. Chester Beatty conţine un text care-l glorifică pe 
Ramses al V-lea(KRI/ VI, 227-229). Pe lângă aceste documente, există o 
serie de stele care-i poartă numele: la Heliopolis(KR7/ VI, 221); Karnak, 
incinta sacră a zeului Amon(KRI VI, 222), Karnak, incinta sacră a zeiţei 
Mut(KRI VI, 223); la Gebel el-Silsileh, pe o stelă rupestră(KRJ VI, 224- 
225). În Nubia, pe o coloană a templului din Buhen apare un cartuş al 
faraonului(KRI VI, 225). 

Documentele vremii prezintă şi numele numeroşilor funcționari ai 
statului faraonic. Astfel, în fruntea administraţiei centrale apar: conducă- 
torii trezoreriei(Khauemteri şi Montuemtaui), vice-regele din Kush (Hori, 
fiul lui Hori) şi vizirul(Neferrenepet). Cunoaştem şi numele înalți-lor 
funcționari ai palatului regal: paharnicul(de fapt 5 dintre ei) şi marele 
indendent al faraonului(Khavemuaset şi Sobekhetepu). Conducătorul 
armatei regale a fost generalui Hegamaatrenakht. Informaţiile nu sunt 
mai reduse nici în privinţa preoților care au condus marile sanctuare naţi- 
onale, cel mai important fiind marele preot al zeului Amon din Karnak 


Ramsesnakht . 

Nici artizanii şi muncitorii de la Deir el-Medineh nu lipsesc din 
documentele vremii. 

Cauzele morţii suveranului au fost multiple: o boală infecțioasă, 
variola; hernie inghinală şi ciumă. După descoperirea corpului faraonului 
în ascunzătoarea din KV 35, s-a observat faptul că partea stângă de sus a 
craniului are o leziune serioasă, ceea ce i-a determinat pe unii antropologi 
şi medici care au examinat mumia să afirme că moartea lui Ramses al V- 
lea a fost cauzată de o lovitură aplicată pe cap. Mult mai plauzibilă pare o 
altă versiune: cei care au jefuit mormântul original al faraonului au 
produs leziunea amintită. 

Inițial muncitorii de la Deir el-Medineh au lucrat la un mormânt 
personal al faraonului KV 9, ajungând de la intrare, până la camera E al 
sepulturii, iar restul a fost terminat de *Ramses al VI-lea, dar în acelaşi 
timp şi uzurpat, deoarece cartuşele cu numele lui Ramses al V-lea au fost 
efaţate de către *Ramses al VI-lea. În rândul specialiștilor nu există încă 
un consens în prinţa datei la care mumia lui Ramses al V-lea a fost mutată 
de urmaşul său şi dacă cei doi faraoni pot fi considerați coproprietari ai 
mormântului. În orice caz, P. Mayer B, din nefericire nedatat, aminteşte 
de faptul că mormântul KV 9 a fost jefuit, ceea ce trebuia să aibă loc 
înainte de anul al 9-lea al domniei lui *Ramses al IX-lea, când un graffito 
din mormânt specifică faptul că s-a efectuat o inspecţie(control după jaf) 
de către un scrib numit Amenhotep şi fiul său Amennakhte. 

Cel mai interesant eveniment legat de înmormântarea lui Ramses al 
V-lea constă în faptul că procesiunea sacră a avut loc numai după 2 ani de 
la decesul faraonului, ştiut fiind faptul că procesul de mumificare dura 
numai 70 de zile. Marea majoritate a egiptologilor sunt de acord asupra 
faptul că atacurile lhbienilor au reprezentat în primii 2 ani de domnie a lui 


*Ramses al VI-lea o preocupare majoră. După această dată, se pare că 


ordinea şi siguranţa internă a statului egiptean a fost restabilită, ca atare 


se putea înmormânta şi Ramses al V-lea. 


Bibl.: K. A. Kitchen, Ramesside Inscriptions: Historical and Biographical, VI, 
Oxford, 1983, pp. 223-224, 236-277; C. Vandersleyen, L'Egypte et la Vallée 
du Nil, II, Paris, 1995, pp. 626-628; A. H. Gardiner, The Wilbour Papyrus, 
I- IV, Brooklyn, N. Y., 1941-1952; P. Pestman, The Last Will of Naunakhte 
and the Accession Date of Ramsses V, în: R. J. Demaree, J. J. Janssen(eds.), 
Gleanings from Deir el-Medina, Leiden, 1982, pp. 173-181; A. Peden, 7he 
Usurped Stela of Ramsses V, în: GM 110(1989), pp. 41-46; C. N. Reeves, The 
Valley of the Kings, London, 1990, pp. 117-119, 249. 


RAMSES AL VI-LEA(1139-1131) 


Numele de naştere: Re-mesi-su Imen-her-khepesef netjer heqa lunu 
Re l-a născut pe el, Amon prin forţa lui, un zeu, 
stăpânul din Heliopolis. 

Numele de domnie : Neb-Maat-Re meri-lmen „Stăpânul adevărului, un 


Re, îndrăgit de Amon“. 


Ramses al VI-lea este al S-lea faraon al dinastiei a XX-a, fiul lui 
* Ramses al III-lea şi a reginei Isis, cea care a decedat în timpul domniei 
fiului, fiind înmormântată în Valea Reginelor(QV 51, KRI VI, 345-347). 
Înainte de a ocupa tronul Egiptului, purta numele de Amonherkhepesef al 
II-lea, fiind frate sau frate-vitreg cu *Ramses al IV-lea. Soția lui se nu- 
mea Nebuherkhesebed. Cuplul regal a avut mai mulți copii: viitorul fara- 


on *Ramses al VII-lea, Amonherkhepesef, Panebenkemet şi o soră, nu- 

mită Isis, cea care a deţinut o importantă funcție religioasă: „divina 
adoratoare a zeului Amon“. 

Venirea la domnie a avut loc între ziua a 27-a a primei luni şi ziua 
a 12-a a celei de-a doua luni a anotimpului peret. Cum evenimentul nu a 
avut loc la Theba, vizirul Neferrenepet a citit personalului de la Deir el- 
Medineh o scrisoare prin intermediul căreia îi anunța de moartea lui 
*Ramses al V-lea şi venirea pe tronul Egiptului a lui Ramses al VI- 
lea(KRI VI, 279). Noul faraon a domnit 8 ani. 

Primii doi ani de domnie s-au desfăşurat sub pericolul amenin- 
țărilor popoarelor libiene, care au atacat de mai multe ori, inclusiv Theba, 
începând chiar cu primul an de domnie. Nu există documente care să 
susțină existența unor conflicte interne în acest interval, aşa cum au 
sugerat unii egiptologi. 

Ramses al VI-lea este ultimul faraon al cărui nume se poate citi pe 
monumente din Sinai, ceea ce s-a păstrat fiind de dimensiuni reduse, cum 
ar fi: stâlpi şi o stelă(KRI VI, 279). 

Numele faraonului apare pe o serie de monumente pe întreg terito- 
riul Egiptului: pe o statuie la Bubastis( KRI VI, 280); pe un stâlp la Helio- 
polis(KRI VI, 280); cornişa unei porți, bloc de piatră la Memphis(KRJ VI, 
281); în timpul domniei sale, la Serapeum a fost înmormântat un taur 
Apis(KRI VI, 281); la Pi-Ramses beneficiem de o activitate edilitare foar- 
te redusă(KRI VI, 279-280); la Coptos au fost descoperite un fragment de 
statuie şi o stelă a prinţesei /sis(KRI VI, 282); la Armant a uzurpat mai 
multe monumente şi a executat şi un relief(KRI VI, 328-329); la Kanais, 
pe templul faraonului *Sethi I, a fost descoperit un graffito cu numele lui 
(KRI VI, 329) etc. Majoritatea monumentelor sale provin din zona The- 
bei. Astfel, la Karnak, incinta sacră a zeului Amon, templul zeiței Maat, 
s-a descoperit o stelă cu un text oracular(KRI VI, 282-283), există o scenă 


triumfală pe pilonul II(KRI VI, 284-285), apoi au fost descoperite câteva 

statui( ARI VI, 286-287); incinta sacră a zeiței Mut este mult mai puţin 
documentată, fiind executate lucrări minore din ordinul faraonului 
ete.(KRI VI, 287-321). Nici Ramses al VI-lea nu a renunţat la uzurparea 
unor monumente aparținând predecesorilor săi; urmele unor asemenea 
activităţi există la Luxor, prima curte(KRI VI, 321) şi la Ramesseum(&R/ 
VI, 322). 

Nici templele Nubiei nu au scăpat de atenția faraonului, ca atare 
numele său apare pe poarta templului de la Amara, unde este documentat 
şi un vice-rege, Siesis. La Wadi es-Sebua există 2 graffiti cu numele 
său(KRI VII, 359). La Aniba se remarcă mormântul lui Pennut, repre- 
zentantul faraonului în Nubia, al cărui text principal aminteşte de institu- 
irea cultului statuii lui Ramses al VI-lea în templul lui Horus din 
Miam(adică Aniba)(KRI VI, 350-357). Pe baza mărturiei unui pasaj din 
P. Torino 1879, vs. I, un cult asemănător al statuilor faraonului exista şi 
la Theba(KRI VI, 335-337). 

Documentele vremii atestă existența unui personal numeros al ad- 
ministraţiei centrale(cum ar fi, şeful trezoreriei: Monthuemtaui; fiul regal 
din Kush: Hori; vizirii: Neferrenepet, Nehi şi Ramsesnakht; armata a fost 
condusă de un oarecare Nebmaatrenakht). 

La fel de bine sunt cunoscuţi şi marii preoţi din principalele sanc- 
tuare ale țării: prim-preot al zeului Amon din Karnak era Ramsesnakht; 
marele preot al lui Atum-Re din Heliopolis era Meriarum; marele preot al 
zeilor Sobek şi Monthu de la Armant fiind Hatiai; la el-Kab, marele preot 
al zeiţei Nekhbet era Setau, iar la Elephantine, marele preot al zeului 
Khnum era Bakenkhonsu. 

La fel de numeroşi sunt şi cei care au lucrat şi mai ales au condus 
lucrările în Valea Regilor, Valea Reginelor sau la mormintele demnitari- 
lor: „mai marele meşteşugarilor“(aa ni isut) era /nuheretkhau; şeful 


poliției fiind Khonsuemheb. Sunt cunoscuţi mai multe persoane care au 

îndeplinit funcția de „scrib al mormintului“(zeş ni set maat) : Amen- 
hotep, Amonnakht, Hori sau Horsheri etc. Cu toate acestea, datorită 
atacurilor libienilor, dar şi al unei epidemii(?), numărul lucrătorilor de la 
Deir el-Medineh s-a redus în anul al 2-lea al domniei faraonului(ARŢ VI, 
344-345). 

Mormântul faraonului era KV 9(v. *Ramses al V-lea), pe care 
faraonul l-a terminat, fiind înscrise şi principalele texte funerare ale se- 
pulturii. Mumia lui Ramses al VI-lea a fost mutată în ascunzătoarea din 


KV35 după anul al 13-lea al domniei lui *Smendes I. 


Bibl.: C. Vandersleyen, L 'Eaypte et la Vallée du Nil, II, Paris, 1995, pp. 628-633; 
K. A. Kitchen, Ramesside Inscriptions: Historical and Biographical, VI, 
Oxford, 1983, pp. 278-345; A. Amer, Reflections on the Reign of Ramsess VI, 
în: JEA 71(1985), pp. 66-70; K. Seele, Ramsses VI and the Medinet Habu 
Procession of the Princes, în: JNES 19(1960), pp. 184-204; F. Abitz, 
Baugeschichte und Dekoration des Grabes Ramses"VI, Fribourg, 1989. 


RAMSES AL VII-LEA(1131-1123) 


Numele de naştere: Re-mesi-su it(ef) Imen netjer heqa lunu „Re l-a 


născut pe el, Amon este tatăl (lui), un zeu, stăpânul 
din Heliopolis“. 


Numele de domnie: User- Maat-Re setep-en-Re meri-lmen „Puternic 


prin Maat, un Re, alesul lui Re, îndrăgit de Amon“. 

Cum reiese din textul unui document de la Deir el- Medineh(&R/ 
VI, 388, 7-8), Ramses al VII-lea este fiul şi urmaţul lui *Ramses al VI-lea 
şi al „marii soții regale“ Nebhesbed. Cel de-al 6-lea faraon al dinastiei a 
XX-a a avut un fiu, prinţul Ramses, care purta titulaturile: „primul născut 
al regelui“ şi „comandant al trupelor“. În conformitate cu relatările unui 
text de pe un ostracon(actualmente la Muzeul Luvru, KRI VI, 389) 
suucesorul legitim al tronului Egiptului ar fi decedat înaintea faraonului 
Ramses al VII-lea. Din păcate documentele nu aduc nici o informaţie în 
legătură cu soția lui. 

Inițial s-a considerat că a domnit 7 ani, dată care este confirmată de 
cel puțin două documente: 1) P. Torino 1907 + 1908, care specifică fap- 
tul că s-au scurs 11 ani între anul al 5-lea al domniei lui *Ramses al VI- 
lea şi anul al 7-lea al lui Ramses al VII-lea; 2) ostraconul Strasbourg H 
84 care poartă data de 7 ani, a 2-a lună a anotimpului verii al domniei 
suveranului. 

Analizând conţinutul unui papirus în care se menționează anul de 
domnie 8, luna a 4-a a anotimpului verii, ziua a 25-a al unui faraon 
nespecificat în text, britaicul Chr. J. Eyre a presupus că documentul a fost 
elaborat în timpul lui Ramses al VIl-lea din următoarele motive: 1) 
papirusul de la Deir el-Medineh aminteşte de doi conducători ai 
lucrărilor: Hormesu şi Nekhemmut. ; 2) din textul menţionat reiese că 
Hormesu l-a înlocuit pe taăl său, Ankherkhau, în funcția amintită în anul 
al 8-lea al unui faraon; 3) ţinând cont de faptul că Ramses al VII-lea a 
venit la putere la sfârşitul celei de-a 3-a luni a anotimpului iernii( ARI VI, 
403-10), faraonul în momentul elaborării papirusului ar fi condus Egiptul 
de 7 ani şi 5 luni, ceea ce corespunde, în linii mari, cu cei 8 ani 
menționați de document. Desigur, exsită voci care plasează papirusul în 


timpul domniei lui *Ramses al IX-lea. 

În onoarea lui au fost compuse cinci imnuri, care se referă atât la o 
serie de probleme interne, nu este exclusă nici depistarea unui complot, 
dar menționează şi dificultățile cu care se confruntă Egiptul în zona 
Deltei, unde faraonul se izbea de inamicii tradiționali: kharu, libu şi hatti. 

Faptul că au existat tulburări interne este dovedit şi de preţul în 
creştere al cerealelor. 

Greu de explicat par a fi descoperirile din îndepărtata localitate 
Kaua din Nubia, unde au fost scoase la lumina zilei ushebtiurile cu 
numele faraonului(KRI7 VI, 388-389), iar pe un templu al aceleiaşi loca- 
lităţi apare şi un cartuş al lui Ramses al VII-lea(KR7 VI, 389). 

Există şi alte monumente pe care figurează numele suveranului: pe 
un element arhitectural de la Tell el-Yehudiyeh, în mormântul unui taur 
Mnevis de la Heliopolis, pe o statuie de la Memphis, pe coloanele 
aparţinând lui *Ramses al II-lea(KRI VI, 380-385), pe al 4-lea pilon de la 
Karnak, pe un fragment de stelă de le Elephantine etc. 

Mormântul lui a fost construit în Valea Regilor, numerotat de 
savanţi prin KV 1. La momentul decesul faraonului lucrările la cel de-al 
3-lea coridor s-au oprit, iar cel de-al 2-lea a fost transformat în cameră 
mortuară. Pereţii mormântului, atât coridoarele, cât şi camerele, cinţin 
fragmente din Cartea Morților, Cartea Cavernelor, Cartea Pământului şi 
Ritualul îmbălsămării. Cel intrat în lumea lui Osiris este prezentat în 
compania zeilor, iar tavanul este decorat de picturi reprezentând vulturi şi 
figuri astronomice. Faptul că KVI conține 135 de graffiti greceşti 
demonstrează fă a fost jefuit încă în Antichitate. De menţionat este faptul 
că mormântul a fost locuit de călugări copți. Din nefericire, mumia lui 


Ramses al VII-lea nu a fost încă descoperită. 


Bibl.: K. Kitchen, în: LdĂ V, col. 124; K. A. Kitchen, Ramesside Inscriptions: 
Historical and Biographical, VI, Oxford, 1983, pp. 332-345; C. 

Vandersleyen, L'Egypte et la Vallée du Nil, II, Paris, 1995, pp. 633-634; V. 
Condon, Seven Royal Hymns of the Ramesside Period. Papyrus Turin CG 
54031, München, 1978; R. Ventura, New Chronological evidence from Turin 
papyrus Cat. 1907+1908, în: JNES 42(1983), pp. 271-277; J. Janssen, A 
Twentieth-Dynasty Account Papyrus, în: JEA 52(1966), pp. 81-94; Chr. J. 
Eyre, The reien-length of Ramses VII, în: JEA 66(1980), pp. 168-170; A. 
M.A. Amin Amer, A Unique Theban Inscription under Ramesses VII, în: GM 
49(1981), pp. 9-12; E. Hornung, Zwei Ramessidische Kânigsgrăber: Ramses 
IV. und Ramses VII, Mainz, 1990. 


RAMSES AL VIII-LEA(1123-1122) 


Numele de naştere: Re-mesi-su meri-lmen Sutekh-her-khepeshef „Re 
l-a născut pe el, îndrăgit de Amon, Seth prin forța 
lui“. 

Numele de domnie: User-Maat-Re ankh-en-lmen „Puternic prin Maat, 


un Re, emanaţia lui Amon“. 


Ramses al VIII-lea este al 7-lea faraon al dinastiei a XX-a, ultimul 
fiu în viaţă al lui *Ramses al III-lea. Se cunosc foarte puţine despre 
domnia lui, care trebuia să fi fost una foarte scurtă, un an, eventual — după 
opinia unor egiptologi -, doi. De altfel, textul unui graffito din mormântul 
theban al lui Kinebu prezintă unica dată a domniei lui Ramses al VIII-lea: 
anul 1 de domnie, luna primă a anotimpului iernii, ziua a 2-a. 

Printre puţine documente care-i menționează numele este şi 
procesiunea prinților de la templul de la Medinet Habu. Numele prinților 
adăugate ulterior domniei lui *Ramses al III-lea sunt fiii lui. Astfel, nr. 1 
îl reprezintă pe *Ramses al IV-lea, nr.2-3 pe *Ramses al VI-lea, cel care 
la nr. 4 a adăugat şi numele fratelui său Sethherkhepeshef al II-lea(viito- 


rul faraon Ramses al VIII-lea).Acelaşi suveran a adăugat şi numele celor 

6 fraţi care au decedat înainte lui (la nr. 5-10). Ulterior, Serhherkhepeshef 
al II-lea, devenind rege sub numele de Ramses al VIII-lea şi-a adăugat şi 
el propriul cartuş. 

Nu toți egiptologi acceptă această variantă şi mai ales explicaţie. 
Spre exemplu, C. Vandersleyen este exponentul unei alte opinii: unul 
dintre fiii lui *Ramses al III-lea a fost „primul născut dintre fii“ 
Sethherkhepeshef , care „teoretic trebuia să domnească înaintea fraților 
săi, dacă ținem cont de titulatura purtată. După Vandersleyen, Ramses al 
VIII-lea nu poate fi acest prinţ. Se sugerează faptul că o persoană numită 
Sethherkhepeshef , o rudă îndepărtată a lui *Ramses al III-lea, profitând 
de identitatea dintre numele său şi cel al prinţului moştenitor redat la 
Medinet Habu, a uzurpat tronul. Ceea ce este interesant de remarcat este 
faptul că numele său n-a fost şters de către urmaşi, ceea ce infirmă într-o 
oarecare măsură ipoteza lui C. Vandersleyen. Personal nu agreăm aceas- 
tă variantă, deoarece este o simplă supoziție fără suportul nui sau unor 
documente contemporane. 

În timpul domniei sale scurte sunt amintiţi şi doi funcţionari ai 
statului: scribul faraonului Hori(pe o stelă, actualmente la Muzeul din 
Berlin, KRI VI, 439-440) şi un preot de rang superior, şeful secretelor 
domeniului zeului Amon, Kinebu(prin intermediul mormântului său din 
necropola thebană, TT 113, KRI VI, 440-446). Numele faraonului mai 
apare pe două plachete de faianță( ARI VI, 438, 12-13). 

Mormântul lui nu a fost încă identificat în Valea Regilor, dar se 
presupune faptul că KV 19 a fost început sub domnia sa, ulterior deve- 


nind sepultura unui fiu al lui “Ramses al IX-lea. 


Bibl.: C. Vandersleyen,  'Egypte et la Vallée du Nil, Il, Paris, 1995, pp. 634-635; 


K. A. Kitchen, Ramesside Inscriptions: Historical and Biographical, VI, 

Oxford, 1983, pp. 438-448; K. Seele, Ramsses VI and the Medinet Habu 
Procession of the Princes, în: JNES 19(1960), pp. 184-204. 


RAMSES AL IX-LEA(1122-1103) 


Numele de naştere: Re-mesi-su khai-em-uaset „Re l-a născut pe el,cel 


care apare în Theba“, urmat de epitetul meri-lmen 
„îndrăgit de Amon“. 

Numele de domnie: varianta cea mai completă fiind netjer nefer Nefer- 
ka-Re step-en-Re meri- Imen , Zeul desăvârşit, cel 
cu ka-ul perfect, un Re, alesul lui Re, îndrăgit de 


către Amon“. 


Ramses al IX-lea este al 8-lea faraon al dinastiei a XX-a, unul 
dintre suveranii ramesizi care a domnit o perioadă mai lungă. Originea sa 
este discutabilă, totuşi o mare parte a egiptologilor înclină să creadă că 
este fiul prințului Monthuherkhepesef al II-lea, fiul lui “Ramses al III-lea, 
şi a reginei Takhet a I-a. Soția lui Ramses al IX-lea a fost probabil 
Baketwerel. Perechea regală a avut mai mulţi copii: Monthuherkhepesef 
al III-lea(cel care şi-a însuşit mormântul din KV 19), Nebmaatre(preot de 
rang superior la Heliopolis)şi viitorul faraon *Ramses al X-lea. 

Ramses al IX-lea a ajuns pe tron în prima lună a anotimpului akhet, 
ziua a 21-a, iar după mărturia P. Torino 2075(KRI VI, 653) a condus 
Egiptul timp de 19 ani. Această domnie lungă a fost caracterizată de 
creşterea puterii marelui preot al zeului Amon din Karnak, de scandaluri 
legate de jefuirea mormintelor regale şi nobiliare, dar perturbată şi de 


atacurile triburilor libiene, mai ales în zona Thebei. 

Documentele atestă existența a 4 vice-regi ai Nubiei: Naherha, 
Untauat, Ramsesnakht şi Sethmes. Locuitorii Nubiei au fost cei care au 
apărat minele de aur împotriva atacurilor beduinilor. Interesant de remar- 
cat este faptul că indigenii Nubiei au fost felicitați pentru activitatea lor 
nu de către faraon, ci de marele preot al zeului Amon din Karnak, 
Ramsesnakht. Ramses al IX-lea pieredea treptat controlul şi asupra 
Nubiei, dovedit de faptul că numele său apare pe un singur monument, 
fiind vorba de un text datând din anul al 6-lea al domnie sale, gravat pe 
zidul templului aparținând faraonului *Ramses al II-lea de la Amara(KR/ 
VI, 461). 

În ceea ce priveşte oazele, avem certitudinea că ele se aflau sub 
controlul lhbienilor. O parte din locuitorii oazelor Khargeh şi Dakhla au 
intrat în rîndul muncitorilor de la Deir el-Medineh, eveniment care a avut 
loc în anul al 8-lea al domniei lui Ramses al IX-lea(v. P. Torino 2074); 
concomitent are loc şi o incursiune a populației meshwesh(v. *Ramses al 
III-lea)(KRI VI, 609). Ca urmare a acestor atacuri, locuitorii de la Deir el- 
Medineh s-au refugiat în templul funerar al lui *Ramses al III-lea de la 
Medinet Habu; tot acolo a ajuns şi o mare parte a arhivei muncitorilor 
care lucrau la mormintele regale şi nobiliare. Demn de remarcat este 
faptul că atacurile lbienilor(triburile meshwesh şi libu) s-au repetat în anii 
al 10-lea(KRI VI, 637-638) şi al 13-lea al domniei lui Ramses al IX- 
lea(KRI VI, 564). 

Domnia faraonului a fost zguduită de primul scandal legat de 
jefuirea mormintelor din Valea Regilor, Valea Reginelor, dar şi a mor- 
mintelor demnitarilor. Ca tare, între anii 16 şi 17, vizirul Khaemuaset 
(KRI VI, 523-524) conduce o anchetă legată de jefuirea mormântului 
faraonului Sobekemsaf al II-lea(dinastia a XVII-a), păstrându-se inclusiv 
procesele verbale ale interogatorilui demarat(v. P. Abbott şi Amherst BM 


10021 şi 10054). Primarul Thebei, Paser, l-a acuzat pe şeful poliției 

mormintelor Paueraat că a fost complice la jaf sau oricum n-a apărat 
corespunzător Valea Regilor de hoți. Ultimul personaj amintit nu a fost 
găsit vinovat, iar Paser nu mai apere de aici încolo în documentele vre- 
mii. Cu toate acestea, în anul al 18-lea al domniei lui Ramses al IX-lea s-a 
înregistrat un jaf la Ramsseum. 

Marii preoți ai zeului Amon din Karnak au fost după cum urmează: 
Ramsesnakht, Nesamon şi Amenhotep. Oricum, avem date precise despre 
persoanele care au deţinut funcţii în administraţia centrală şi locală. 

Activitatea edilitară a faraonului este redusă, însă față de alți rame- 
sizi numele său este menţionat pe mai multe monumente. La Karnak a 
închis curtea între pilonii III şi IV(ARI VI, 451-455); la Heliopolis s-au 
descoperit două statui şi o tablă de ofrande(KRI VI, 449-450); de la 
Memphis provine o stelă din anul al 13-lea al domniei sale(KRI VI, 450- 
451), iar la Serapeum se aminteşte de înmormântarea unui taur Apis(KRI 
VI, 451). Există în acelaşi timp şi o serie de papiri care menţionează 
faptele şi acţiunile legate de jefuirea mormintelor: P. Abbott, rt.- anul al 
16-lea al domniei(KRI VI, 468-481); P. Leopold-Amherst, acelaşi an(KRI 
VI, 481-489); P. BM 10054- I rt.-vs., acelaşi an(KRI VI, 489-497); P. BM 
10068- I, rt.- anul al 17-lea al domniei(KRI VI, 497-505); P. Harris A(BM 
10053), I, rt., acelaşi an(KRI VI, 506-514) şi P. Mayer B(KRI VI, 515- 
516). 

Ramses al IX-lea şi-a construit un mormânt lung de 86 m, KV 6, 
fiind unul din cele mai mari din Valea Regilor. Din motive necunoscute, 
sepultura a rămas neterminată la data morţii faraonului. KV 6 a fost jefuit 
încă în Antichitate, iar mumia regelui a fost mutată în ascunzătoarea de la 
Deir el-Bahari(DB 320), cândva în anul al 11-lea al domniei lui *She- 


shonq |. 

Bibl.: C. Vandersleyen, L’Égypte et la Vallée du Nil, Il, Paris, 1995, pp. 636-642; 
K. A. Kitchen, Ramesside Inscriptions: Historical and Biographical, VI, 
Oxford, 1983, pp. 449-523; Idem, Family Relationship of Ramses IX and the 
Late Twentieth Dynasty, în: SAK 11(1984), pp. 127-134; P. Vernus, Affaires 
et scandales sous les Ramses, Paris, 1993, pp. 11-74; F. Abitz, The Structure 
of the Decoration in the Tomb of Ramsses IX, în: C. N. Reeves(ed.), After 
Tutankhamun, London, 1992, pp. 165-185; C. N. Reeves, The Valley of the 
Kings, London, 1990, pp. 119-120, 250. 


RAMSES AL X-LEA(1103-1098) 


Numele de naştere: Re-mesi-su Imen-her-khepeshef „Re l-a născut pe 
el, Amon prin forţa lui“, urmat câteodată de epitetul 
meri-lmen „îndrăgit de <zeul> Amon“, fiind al 3-lea 
faraon ramesid cu acest nume. 

Numele de domnie: Kheper-Maat-Re „Cel format după Maat, un Re“, 


urmat de epitetul setep-en-Re „alesul lui Re“. 


Ramses al X-lea este al 9-lea faraon al dinastiei a XX-a, având o 
domnie relativ scurtă, maximum 5 ani; au existat şi opinii care au susținut 
faptul că ar fi domnit 9 ani. (ex. R. Parker, J. Malek, N. Grimal). 

Nici originea sa nu este certă. Se presupune că a fost fiul lui 
*Ramses al IX-lea, iar soţia lui se numea Titi, cea care purta titulatura de 
„fiica regelui, soția regelui şi mama regelui“. 

Ajunge la tron în timpul lunii I al anotimpului peret(iarna), ziua a 
27-a.  Trăsătură generală a domniei sale este asemănătoare cu cea a 
ultimilor ramesizi: adâncirea crizei interne şi creşterea numărului jafurilor 


de morminte regale. Puţine sunt documentele care atestă domnia sa: în 

primul rând P. Torino 1932+1939, cel care se referă la anii | şi 2 al peri- 
oadei în care a condus destinele Egiptului, iar anul 3 este atestat de un 
Jurnal al unui muncitor de la Deir el-Medineh. Această interesantă însem- 
nare se referă la teama muncitorilor necropolei regale, care au întrerupt 
lucrul în anul al 3-lea al domniei faraonului, în zilele 6, 9, 11, 12, 18,21 
şi 24 din cauza „locuitorilor deşertului“(libienii), cei care atacau frecvent 
Theba şi deja s-au stabilit în număr mare în zona Deltei. Numele fara- 
onului mai apare pe următoarele monumente: în templul lui Amon din 
Karnak, pilonul al 4-lea, texte şi o stelă(KRI VI, 678), pe un sphinx între 
pilonii 3 şi 4 al aceluiaşi complex. După o inscripţie al templului zeului 
Horus din Aniba(KRI VI, 678-679), se pare că Ramese al X-lea a fost 
ultimul suveran al dinastiei care a condus Nubia. 

Se cunosc şi numele curtenilor: Paser, fiul lui Amenmes, a fost 
guvernatorul Thebei „(hati-a nj uaset); vizirul se numea K/haemuaset; 
marele preot al zeului Amon din Karnak a rămas în continuare Amen- 
hotep etc. 

În Valea Regilor i s-a construit mormântul KV 18, care a rămas 
neterminat la moartea faraonului. Sepultura a rămas totuşi una cunoscută 
datorită faptului că în anul 1903, egiptologul britanic H. Carter a instalat 
pe acoperişul intrării un generator electric, care pentru prima dată lumina 


mormintele din zonă. 


Bibl.: C. Vandersleyen, L’Égypte et la Vallée du Nil, II, Paris, 1995, pp. 642-643; 
K. A. Kitchen, Ramesside Inscriptions: Historical and Biographical, VI, 
Oxford, 1983, pp. 678-679; Idem, Family Relationship of Ramses IX and the 
Late Twentieth Dynasty, în: SAK 11(1984), pp. 127-134; R. Krauss, Sothis- 
und Monddaten, Heidelberg, 1985, pp. 151-154. 


RAMSES AL XI-LEA (1098-1069) 

Numele de naştere: Re-mesi-su khai-em-uaset „Re l-a născut pe el, cel 
care apare în Theba“ , la care se adaugă epitetul 
mereru-lmen netjer heqa-lunu „cel pe care Amon 
îl îndrăgeşte, un zeu, suveranul din Heliopolis“ sau 
simplu: setep-en-Ptah „alesul zeului Ptah“. 


Numele de domnie: Men- Maat- Re „Cel care stabileşte maat-ul (ordinea 


universală), un Re“, la care se adaugă epitetele: setep- 
en-Ptah „alesul zeului Ptah“ sau sekhem setep-en- 
Ptah „cel puternic, care a fost alesul zeului Ptah“. 
Reamintim faptul că acest nume a fost purtat deja de 


*Sethi I. 


Ramses al XI-lea este ultimul faraon al dinastiei a XX-a, iar dacă 
adoptăm genealogia propusă de britanicul K. A. Kitchen, era fiul lui 
*Ramses al X-lea şi a reginei Titi. Soția lui se numea Tanitamon, cea care 
i-a născut două fiice: pe Henuttaui şi pe Tanitamon a II-a. Deşi nu este o 
dată acceptată de majoritatea egiptologilor, ziua a 20-a a lunii a 3-a a ano- 
timpului shemu se poate socoti începutul domniei. 

Până în anul al 9-lea al domniei sale nu este semnalat nici un eveni- 
ment. Atunci s-a întreprins o anchetă în legătură cu furturile care au avut 
loc la Ramesseum şi în templul de la Medinet Habu(v. P. BM 10053 — II, 
vs., KRI VI, 755-763). 

Lunga sa domnie se poate divide în 2 etape distincte: 1) prima du- 
rează până în anul al 18-lea, fiind caracterizată de tulburări interne, unii 
specialişti vorbind chiar de război civil; personajul cheie al acestei etape a 
fost vice-regele din Kush, Panehesi; 2) a doua etapă începe cu anul al 19- 


lea al domniei, care marchează începutul „erei renașterii“; prin urmare 

anul al 19-lea devine anul 1 al Renaşterii (P. Abbott BM 10221, KRI VI, 
764). 

Gravele probleme din sud s-au datorat încercării de înlăturare al 
marelui preot al zeului Amon, Amenhotep. Din acest motiv, Ramses al 
XI-lea i-a solicitat vice-regelui din Kush să se deplaseze la Theba şi să 
restabilească ordinea. Solicitarea a avut loc în anul al 9-lea al domniei. 
Panehesi se va comportă ca un adevărat dictator, mai mult va extinde 
conflictul şi în zona nordică. 

Odată cu anul 1 al Renaşterii statutul lui Panehesi s-a schimbat, el 
fiind acum socotit inamic şi înlăturat, fiind nevoit să se retragă în Nubia. 
Funcțiile deținute de el au fost preluate de Piankh, care devine şi marele 
preot al zeului Amon din Karnak, poate după moartea lui Amenhotep, dar 
şi vizir. Urmează o perioadă mai paşnică a domniei, oricum luptele inter- 
ne au încetat. Ulterior, funcțiile deţinute de către Piankh vor fi preluate de 
către Herihor. Până nu de mult, cercetarea egiptologică susținea ordinea 
cronologică inversă a personajelor cheie: Herihor ar fi fost înaintea lui 
Piankh. Meritul de a stabili veridcitatea istorică i-a reveniit egiptologului 
german K. Jansen-Winkeln. 

Procesul jefuitorilor de morminte a început imediat în anul 1 al 
epocii Renaşterii, fiind dirijat de către vizirul Nebmaatrenakht. 

Deşi a avut o domnie lungă, puţine sunt monumentele care i se pot 
atribui: mormîntul KV 4 (despre care C. N. Reeves afirma că nu a fost 
ocupat niciodată de către faraon), inscripții la Karnak( spre exemplu: un 
text oracular din anul al 7-lea al Renaşterii, KRI VI, 702-703, dedicaţii la 
templul zeului Khonsu, KRZ VI, 703-708, etc)şi la Assuan, o stelă din 
anul al 27-lea de la Abydos(KRI VI, 701-702), iar la Serapeum a fost 
înmormântat în timpul domniei sale un taur Apis(KRI VI, 701). Mult mai 
importante sunt papiri care se referă diferite evenimente ale domniei sale: 


adoptii în anii 1 şi 18, P. Ashmolean Museum 1945(KRI VI, 735-738); 

decret regal în favoarea fiului regal din Kush, din anul al 17-lea al 
domniei, P. Torino 1896(KRI VI, 734-735), iar mai multe documente 
scrise se referă la furturile din morminte şi acţiunile legate de acestea. 
Ramses al XI-lea a avut o domnie care pune capăt unei era glori- 
oase din istoria faraonică, Epoca ramesidă, care marchează începutul 
dominaţiei teocrației thebane, dar şi a decăderii treptate a Regatului egip- 


tean, care ulterior va fi condus de către dinastii străine. 


Bibl.: C. Vandersleyen, L’Égypte et la Vallée du Nil, II, Paris, 1995, pp. 643-651; 
K. A. Kitchen, Ramesside Inscriptions: Historical and Biographical, VI, 
Oxford, 1983, pp. 701-838; A. Niwinski, Les periodes whm mswt dans 
l’histoire de l'Egypte: un essai comparatif, în: BSFE 136(1996), pp. 5-26; K. 
Jansesn-Winkeln, Das Ende des Neuen Reiches, în: ZĂS 119(1992), pp. 22- 
27; C. N. Reeves, Valley of the Kings, London, pp. 121-123. 


RUDAMON AL II-LEA (740-737) 


Numele de naştere: Imen-rud „<Zeul>Amon este viguros“. După M-A. 
Bonheme este un nume rar, cunoscându-se doar 3 
atestări din secolul VIII î. Hr. , dintre care unul a 
aparținut unui conducător de origine lbiană din vestul 
Deltei Nilului, cunoscut şi sub numele de Rudamon I. 
Din aceste considerente, cel în cauză apare şi sub 
varianta mult mai corectă de Rudamon al II-lea. 
Câteodată numele de naştere este urmat de epitetul 
meri-lmen „îndrăgit de Amon“. 

Forma grecizată: La Manethon nu apare, dar K. A. Kitchen, TIP $. 419 îl 


identifică cu un suveran care purta numele Zet. 

Numele de domnie: User-Maat-Re „Puternic prin Maat, un Re“, urmat 


de epitetul setep-en-Imen „alesul lui Amon“. Numele 


de domnie este de origine ramsidă. 


În conformitate cu succesiunea tradiţională a faraonilor, adoptată şi 
de către reputatul egiptolog K. A. Kitchen în TIP, Rudamon al II-lea se 
poate considera penultimul faraon al dinastiei a XXIII-a, în timp ce D. 
Aston îl socoteşte antepenultimul suveran al dinastiei a XXIII-a thebane. 
În prezentul lexicon am adoptat punctul de vedere al lui K. A. Kitchen, 
după noi mult mai apropiat de realitate şi, cel puțin din punctul de vedere 
al datelor de care dispunem, mai puţin speculativ. 

Se cunosc puţine date referitoare la domnia sa. A fost fiul lui 
*Osorkon al III-lea şi fratele lui *Takelot al III-lea. Există discuţii şi în 
legătură cu durata domniei. K. A. Kitchen i-a atribuit 2-3 ani. D. Aston 
consideră că este identic cu faraonul anonim care a domnit 19 ani şi care 
este menţionat de textul unui graffiti de la Wadi Gasus. Însă, 
descoperirile recente îl favorizează în această ipoteză pe *Takelot al IM- 
lea. Cercetătorul olandez G. Broekman consideră că personajul în cauză 
ar fi un rege nou, Sheshong al VII-lea. 

Se mai cunosc numele-Horus şi — nebti al faraonului. Primul este 
neb maa-kheru „stăpânul triumfului“, iar cel de-al 2-lea heken-em- 
Maat „Cel care este încântat de Maat“. În cazul primului, Kitchen, TIP 
§§. 101, 322 citeşte neb maat „Lord of Truth“. De remarcat este faptul că 
înaintea numelui nu apare obişnuitul epitet ka nakht „taurul cel 
puternic“, nelipsit până la domnia lui *Takelot al III-lea. Aceste nume 
sunt inspirate din titulatura lui * Amenemhat al II-lea, deci avem de-a face 
cu nume arhaizante. Numele-Horus-de-Aur al lui Rudamon al II-lea 


rămâne necunoscut. 

În privinţa atestării numelui faraonului dispunem de puţine date. În 
primul rând apare la Karnak, în capela lui Osiris-hegadjet („Osiris 
stăpânul veşniciei“), apoi: pe blocuri de piatră şi reliefuri de la Medinet 
Habu, pe un vas(actualmente la Muzeul Luvru din Paris), pe un capac de 
sarcofag provenit de la Gurna(actualmente la Muzeul din Berlin) şi pe un 
sistrum votiv. Recent au fost descoperite 2 fragmente ale unei statui de 
faianţă care poartă numele lui Rudamon al II-lea, piesele fiind scoase la 
lumina zilei la Hermopolis. Pe baza acestei descoperiri se poate presu- 
pune că faraonul a dominat cel puţin zona între Hermopoils şi Theba. 

După moartea lui Rudamon al II-lea regatul condus de el s-a 
fărâmițat în mai multe oraşe-state conduse de: Paftjaubastet la 
Hierakonpolis, Nimlor la Hermopolis şi Ini la Theba. Pafijaubastet s-a 
căsătorit cu /rbastetudjanefer, fiica lui Rudamon al II-lea. 


Până în prezent nu se cunoaşte locul de îmormântare al regelui. 


Bibl.: TIP, $$. 145-146, 189; O. Perdu, „Le Roi Roudamon en Personne! “, în: RAE 
53(2002), pp. 151-178; CL. Jurman, Die Namen des Rudamun in der Kapelle 
des Osiris-hegadjet: Bemerkungen zu Titulaturen der 3. Zwischenzeit und dem 
Wadi Gasu-Graffito, în:GM 210(2006), pp. 69-91; M. - A. Bonhême, Les 
noms royaux dans l'Égypte de la Troisième Période Intermédiaire, Le Caire, 


1987, pp. 200-203. 

SAHURE (2487-2475) 


Numele de naştere: Sahu-Re „EI care este apropiat de Re“. 
Forma grecizată: Sepheres ( Manethon, Fr. 18). 


Sahure, având o descendență învăluită în mister ( v.*Userkaf), este 
al 2-lea faraon al dinastiei a V-a. 

Documentele de care dispunem referitoare la duratei domniei sale 
sunt puţin diferite. În conformitate cu Canonul Regal din Torino, Sahure 
ar fi domnit 12 ani(col. III. 18), dată care este acceptată de majoritatea 
egiptologilor. Manethon i-a atribuit 13 ani, iar Piatra de la Palermo înre- 
gistrează „anul de după a 7-a întâmplare“, adică îi atribuie lui Sahure 
minimum 14 ani de domnie, desigur dacă luăm în considerare faptul că 
evenimentele istorice au fost înregistrate bienal. 

Sahure şi-a construit complexul funerar la Abusir, motivul fiind, 
după N. Grimal, apropierea de locul de origine al dinastiei. Piramida este 
de dimensiuni reduse față de cele ale platoului de la Gizeh, cu o înălțime 
de 47 de m. Între anii 1902-1908, egiptologul L. Borchardt a efectuat 
săpături arheologice la complexul suveranului, în urma cărora a reuşit să 
descopere basoreliefuri care acopereau templul mortuar, drumul de acces 
şi templul văii. Din păcate, astăzi aceste piese sunt dispersate în mai mul- 
te muzee ale lumii (PM, III 1, pp. 326-335). Scenele completează sau în 
unele cazuri ilustrează informaţiile oferite de Piatra de la Palermo în 
legătură cu domnia lui Sahure. Ca atare, pe lângă scene care prezintă sec- 
venţe ale vieţii religioase şi cotidiene, apar şi altele care înfăţişează 


prizonierii lhbieni şi asiatici, apoi sosirea în Egipt a prinţeselor lbiene 

împreună cu copiii lor şi nu în ultimul rând întoarcerea flotei egiptene la 
Memphis după o expediţie la Byblos. 

Piatra de la Palermo mai prezintă şi o altă expediţie comercială, în 
țara Punt. Acest eveniment pare să fie confirmat şi de un graffiti cu 
numele lui Sahure, descoperit pe drumul care duce spre un port din Marea 
Roşie, punctul de plecare al expediției. 

Piatra de la Palermo mai aminteşte de produse aduse din „țara tur- 
coazei“, desigur o referire la minele din Peninsula Sinai, probabil la cele 
de la Wadi Maghara şi Wadi Kharit. 

Există mărturii şi ale unor expediţii la carierele de diorit de lângă 
Abu Simbel, dar şi despre prezența trupelor faraonului la Buhen, pe 
teritoriul Nubiei. 

Deşi se cunoaşte că Sahure a construit un templu solar numit 
„Câmpul lui Re “, ca majoritatea regilor dinastiei a V-a, cercetările arhe- 


ologice n-au reuşit să-l identifice pe teren. 


Bibl.: Ch. Meyer, în: LdĂ V, coll. 352-353; A. Spalinger, Dated Texts of the Old 
Kingdom, în: SAK 21(1994), pp. 296-297; L. Borchardt, Das Grabdenkmal 
des Königs Sahure, I- II, Leipzig, 1910-1913; A. Krug, Die Sahure Reliefs, 
Frankfurt/ Main, 1978; M. Bietak, Zur Marine des Alten Reiches, în: J. 
Baines et all. (eds.), Pyramid Studies and other Essays presented to I. E. S. 
Edwards, London, 1988, pp. 35- 40. 


SEKHEMIB-PERENMAAT(dinastia a Il-a) 


Numele-Horus: Apare atât sub forma Sekhemib „Puternic prin voinţă“, 
cât şi prin varianta Sekhemib-perenmaat „Puternic prin 


voinţă, cel pentru care a apărut Maat“. Numele-nebti este 


identic cu acesta din urmă. Analele regale nu-l menţio- 


nează, iar Manethon nu-l cunoaşte. 


Face parte din categoria acelor faraoni despre a cărui domnie se 
ştiu puţine. Credem că F. Raffaele avea dreptate atunci când afirma: „este 
un alt suveran misterios al dinastiei a II-a“. În prezenta lucrare, faraonul 
este considerat urmaşul lui * Peribsen. 

Au existat şi există tentative de identificare a lui Sekhemib- 
perenmat cu mai multe personaje: a) în special cu *Peribsen, afârmând că 
Sekhemib-perenmaat a fost numele acestuia la începutul domniei sale, iar 
ulterior - datorită schimbării ideologiei regale(protectorul dinastic a 
devenit zeul Seth, în locul divinității Horus)- şi-a luat numele de *Perib- 
sen; b) alții l-au identificat cu * Weneg. 

Personal nu credem faptul că peceţii purtând numele lui Sekhemib- 
perenmaat descoperiţi în mormântul lui *Peribsen de la Umm el-Qaab(P), 
dar şi în incinta sa funerară, sunt mărturii certe în privinţa identității din- 
tre cei doi. Asemenea practici nu sunt singulare, iar o descoperire recentă 
din mormântul lui *Khasekhemui de la Abydos, adică identificarea unui 
fragment de pecete cu numele lui Sekhemib-perenmaat este considerată o 
devadă a succesiuniii Sekhemib-perenmaat—* Khasekhemui. 

Un alt argument care pleda pentru identitatea Sekhemib-perenmaat 
=*Peribsen este, la fel, o speculație. Dacă primul poartă titulatură inu 
khaset(u) „cuceritor al ţărilor străine“, iar cel de-al doilea pe cel inu 
Setjet (v. mai sus la *Peribsen)nu înseamnă că avem de-a face cu una şi 
aceeaşi persoană. 

La fel, nu dispunem de nici o dovadă certă pentru a afirma că 
Sekhemib-perenmaat ar fi condus Egiptul de Jos, iar concomitent 


*Peribsen guverna numai Egiptul de Sus. 

Bibl.: T. A. H. Wilkinson, Early Dynastic Egypt, London -New York, 1999, pp. 90- 
91; W. Helck, Untersuchungen zur Thinitenzeit, Wiesbaden, 1987, pp. 103- 
104; J. Vercoutter, L Égypte et la Vallée du Nil, |, Paris, 1992, pp. 227 sqq.; 
J. Kahl, Das System der ägyptischen Hieroglyphenschrift in der 0.-3. 
Dynastie, Wiebaden 1994, pp. 255-6, nr. 2864-2886; W. Kaiser, J. P. 
Pätznick et al., Stadt und Tempel von Elephantine 25./26./27 Grabung- 
sbericht, în: MDAIK 55(1999), pp. 166-173; G. Drezer, et al., Umm el- 
Qaab. Nachuntersuchungen im früzeitlichen Königsfriedhof 13./14./15 Vor- 
bericht, în: MDAIK 59 (2003), pp. 67-138(în special p. 115, pl. 24b). 


SEKHEMKHET (2648-2642) 


Numele-Horus: Sekhem/khet „Cel puternic al corporației“. Traducerea 
prezentată de către T. Wilkinson „( Cel mai ) puternic 
al corporației“ este o ipoteză neconfirmată de textele 
egiptene antice. Termenul „corporație“ khet) se refe- 
ră la o grupare primitivă de zei , existentă anterior cre- 
ării Eneadei din Heliopolis. 

Forma grecizată: Tyreis ( Manethon, Fr. 11 ), nu are echivalent între glo- 

sele egiptene. Identificarea numelui propriu cu cel al lui 
Sekhemkhet s-a făcut datorită faptului că în lista lui 
Manethon Tyreis ocupă a 3-a poziție, imediat după 
domnia lui *Djoser. 

Sekhemkhet este al 3- lea faraon al dinastiei a III-a, urmașul lui 
*Djoser. Numele său de naştere apare în mai multe variante. Astfel, Lista 
regală de la Saqqara prezintă forma Djeserteti( al 13-lea cartuş), în timp 
ce Canonul Regal din Torino (col. III. 5) oferă Djeserty. Este surprin- 
zător faptul că Lista regală de la Abydos, al 17-lea cartuş, conţine numai 


o parte a numelui, Teti. Semnificațiile acestor variante sunt greu 

traductibile, în orice caz ele se află în strânsă legătură cu noțiunea djeser 
„cel sacru“. 

În complexul mortuar al faraonului de la Saqqara a fost descoperită 
o plăcuţă de fildeş care, printre altele, conţine şi următoarea inscripție: 
nebti djeserti ankh. Textul a fost interpretat în mod diferit. Unii 
specialişti (spre exemplu N. Swelim şi T. Wilkinson) au considerat că 
redă numele-nebti al faraonului, adică Djesertiankh , în timp ce R. 
Stadelmann a dedus că exprimă numele unei regine, Djesernebtiankhti, 
iar W. Helck a optat şi el pentru numele unei regine, dar în varianta 
Deseretnebti. 

Datele referitoare la domnia lui Sekhemkhet sunt puţine. Pe un 
relief de la Wadi Maghara din Peninsula Sinai figura faraonului apare de 
trei ori. În partea stângă a reprezentării suveranul, purtând mitra albă a 
Egiptului de Sus, loveşte un prizonier, urmând apoi încă două imagini ale 
sale, dintre care în prima apare în calitate de rege al Egiptului de Jos. Pe 
relief numele-Horus este gravat de două ori, care i-a fost atribuit inițial, 
în varianta *Semerkhet, unui faraon al dinastiei I. 

În timpul domniei sale a fost organizată o expediţie spre Sinai, la 
minele de turcoază, acțiunea fiind condusă de o persoană care purta 
titulatura imi-ra meşa, adică „cel care se află în fruntea unei expediţii 
militare“. Aceeaşi persoană beneficia şi de o altă titulatură: hatia, traduc- 
tibil prin noţiunea actuală de „primar“. Atestarea acestei funcții adminis- 
trative la Wadi Maghara certifică faptul că egiptenii nu s-au mulțumit 
numai cu organizarea unei simple expediţii în Sinai, ci au ocupat şi au 
controlat, cel puţin vremelnic, zona în discuţie. Ipoteza noastră pare a fi 
confirmată şi de titulatura „inspector al lucrărilor regelui“ care apare în 
aceeaşi inscripţie. Faptul că persoana în cauză, din păcate nenumită, a fost 


considerată şi „fiul regelui“, nu înseamnă că avea vreun grad de rudenie 

cu Sekhemkhet, ci faptul că desemna probabil un supus credincios al fara- 
onului. 

Peceţi cu numele lui Sehkemkhet au fost descoperite şi în aşezarea 
de la Elephantine, iar inscripţiile prezintă şi titulatura unui funcționar 
local: „primarul Elephantinei“. Toponimul în discuţie, în egipteană abu, 
apare pentru prima dată în inscripțiile din timpul domniei lui Sekhem- 
khet. 

Egiptologul Z. Goneim a considerat că un desen executat de către 
muncitorii care au construit complexul funerar al regelui de la Saqqara re- 
dă imaginea unui libian. Ipoteza specialistului este greu acceptabilă din 
cauza neclarităţii sau chiar a lipsei detaliilor desenului. În consecinţă, nu 
se poate dovedi supunerea de către egipteni a unor triburi libiene. 

În septembrie 1951, Z. Goneim a reuşit să descopere la Saqqara 
complexul funerar al lui Sekhemkhet, situat la sud-vest de zidul de incintă 
al sepulturii lui *Djoser. Pe un graffiti al construcției apare numele lui 
Imhotep, ceea ce nu exclude posibilitatea ca acest monument să fi fost 
opera vestitului arhitect. Rezultatele mai multor ani de săpături arheo- 
logice au reuşit să clarifice faptul că piramida faraonului a rămas neter- 
minată. Infrastructura ei posedă pe lângă 132 de magazine şi camera mor- 
tuară, în care există şi un sarcofag de alabastru, din păcate gol. Coridorul 
principal al edificiului a rezervat cea mai mare surpriză lui Z. Goneim: 
descoperirea unui tezaur constând din 21 brățări de aur, o cutie din acelaşi 
metal prețios având forma unei scoici cu două valve, un baton (?) de aur 
şi agrafe de electrum. Faptul că piramida îi aparținea cu siguranță lui 
Sekhemkhet este dovedit de prezenţa a cinci peceți purtând numele-Horus 
al faraonului. Dacă piramida ar fi fost terminată, ea ar fi avut o înălțime 
de 70 m, posedând 7 trepte. O remarcă importantă: suprafaţa întregului 


complex funerar este de 500 x 200 m. 

Desigur, descoperirea unui sarcofag intact, dar gol, în interiorul pi- 
ramidei a ridicat o problemă esenţială: unde a fost înmormântat Sekhem- 
khet ? După opinia majorităţii specialiştilor într-un loc încă neidentificat, 
deoarece în antichitate nu s-a acceptat ideea de a înmormânta un faraon 
într-un mormânt neterminat. 

După Canonul Regal din Torino, Sekhemkhet a domnit 6 ani, ceea 
ce reprezintă un interval destul de scurt pentru a termina construcţiile din 


interiorul complexului funerar, imnplicit construcția piramidei. 


Bibl.: T. A. H. Wilkinson, Early Dynastic Egypt, London -New York, 1999, pp. 94, 
98-99, 134, 140,166, 202, 205, 284; H. Goedicke, în: LdĂ V, coll. 776-777; 
D. Wildung, Die Rolle âgyptischer Könige im Bewusstein ihrer Nachwelt, 
München, 1969, pp. 93-100; Z. Goneim, Horus Sekhem-khet. The Unfinished 
Step Pyramid at Saqqara, Cairo, 1957; N. Swelim, Some Problems on the 
History of the Third Dynasty, Alexandria, 1983; R. Stadelmann, Die âgypti- 
schen Pyramiden, Darmstadt, 1985, pp. 72-75. 


SEMERKHET (dinastia I) 


Numele-Horus: Semer-khet „Apropiat al corporației“(pentru semni- 
ficaţia elemenetului khet v. *Sekhemkhet). În literatura 
de specialitate se mai întâlnesc şi alte traduceri ale nume- 
lui, cum ar fi: „Cel cu corpul vindecat/sănătos“, „Cel 
intim al zeilor“, „Prieten atent“ sau „Companie a zeilor“. 
Lista regală de la Abydos îl numeşte Semesu(Nr.7), iar în 
Canonul Regal din Torino apare varianta Semsem(11.17). 
Numele apare transcris şi prin intermediul grafiei 


Semerchet. 

Formele grecizate: La Manethon, Semempsâs(Fr. 6 şi Fr. 7a) şi 


Mempses(Fr. 7b) derivă din numele datând din Epoca 
Imperiului(v. ultimele două de mai sus). 

Deşi ordinea şi durata de domnie a faraonilor aparținând primelor 
două dinastii sunt nesigure, cel puţin pe baza cunoştiințelor actuale, 
Semerkhet este considerat al 7-lea suveran al dinastiei I, fiind urmaşul, 
probabil fiul, lui *Adyib şi precursorul lui *Qaa. Tatăl suveranului se 
poate considera (după Manethon, Fr. 6) *Adjib, iar mama Betres/ 
Batirytes (după fragmentul de la Cairo al Analelor regale). 

După T. A. H. Wilkinson, Semerkhet a avut cea mai scurtă domnie 
din timpul dinastiei I. Manethon(Fr. 6, 7a şi 7 b)îi atribuie 18 ani, Cano- 
nul Regal din Torino aminteşte de 72 ani, iar fragmentul din Cairo, un 
duplicat al Pietrei de la Palermo, a conservat 8 !£ ani, o cifră mult mai 
rezonabilă decât celalte prezentate mai sus. 

Din punctul de vedere al protocolului regal, începând cu domnia lui 
Semerkhet elementul nebti apare pentru prima dată ca unul constant al 
titulaturii regale. Totuşi, există o incertitudine: glosa în sine este o parte a 
numelui sau un alt titlu? Din aceste considerente, unii specialişti văd în 
iry-nebty numele de domnie al faraonului, cu semnificația „Gardianul 
celor două stăpâne“(T. A. H. Wilkinson), iar alții consideră că reprezintă 
numele-nebti, tradus prin: „Cel care apără cele două stăpâne“, adică pe 
zeițele Nekhbet şi Uadjet(N. Grimal). Savantul francez nu exclude nici 
posibilitatea ca Semerkhet, ținând cont de sensul numelui-nebti, să fi 
îndeplinit inițial o funcţie religioasă, ulterior devenind faraon. Desigur, 
este o ipoteză plauzibilă, dar nu o certitudine. 

Dacă consultăm cele scrise de către P. Clayton în a sa Chronicle of 
the Pharaohs, toate cele afirmate despre Semerhket se bazează pe faptul 
că faraonul a fost un uzurpator, dar motivaţia lui fiind una hilară. Nu este 


mai puţin adevărat faptul că Semerkhet „a efațat““ de pe mai multe vase de 

la Abydos numele regilor anteriorri, în sistematic pe cel al lui *Adjib, 
înscriându-şi pe al său. Cum a demonstrat J.-Ph.Lauer o asemenea 
activitate nu-l implica pe faraon, de ea era responsabil funcţionarul care 
răspundea de aprovizionarea mormântului regal. Mai mult, Lauer a adus 
dovezi clare în privinţa faptului că Semerkhet nu se poate considera un 
uzurpator atâta timp, cât pe trei fragmente de vase, descoperite sub 
piramida lui *Djoser de la Saqqara, se găseşte o succesiune de patru nu- 
me regale: *Den—* Adjib-—>Semerhket—*Qaa, iar pe alte două serekh-ul 
ale lui *Qaa se află după cel al lui Semerkhet. 

După Manethon(Fr.7a) în timpul domniei lui Semerkhet „au existat 
multe fenomene stranii şi o foarte mare calamitate“. Datele de care 
dispunem, evident puţine la număr, nu lămuresc nici unul din aceste as- 
pecte. În orice caz, ele nu s-au datorat faptului că Semerkhet ar fi fost un 
„uzurpator“. 

Credem că este mult mai indicat să analizăm domnia faraonului 
prin intermediul informațiilor oferite de documentele contemporane sau 
de cele care au fost scrise la scurt timp după moartea sa. 

Astfel, fragmentul din Cairo al analelor regale aminteşte despre o 
serie de procesiuni religioase, cum ar fi: sărbătoarea bienală a „urmaşilor 
lui Horus“, ritualul „apariţiei regelui dual“, „alergarea taurului Apis“ 
(pentru acesta v. *Den) şi confecționarea unor imagini divine. 

În general, pentru primele dinastii, informaţii prețioase referitoare 
la domnia unui faraon oferă şi etichetele care erau fixate cu un şnur pe 
diferite vase. În cazul lui Semerkhet ele oferă următoarele date: vorbesc 
de o incintă funerară(?) numită Heru-ib-netjeru, adică „Horus inima 
zeilor“, apoi aflăm de existența unui domeniu regal numit Heru-djeser- 
khet „Horus cel sacru al corporației“, probabil asociat cu producția de 


vin. 

În mormântul faraonului de la Abydos au fost descoperite 11 frag- 
mente de vase de factură siro-palestiniană, ceea ce denotă continuarea şi 
sub Semerkhet a relaţiilor comerciale cu statele din Orientul Apropiat. 

DE la Abydos provin şi acele etichete din timpul domniilor lui 
Semerkhet şi “Qaa pe care apare menţionat numele demnitarului Henuka, 
cel care foarte probabil a avut şi un mormânt la Saqqara. 

Semerkhet este singurul faraon al dinastiei I care nu are un mor- 
mânt şi la Saqgara-Nord. T. A. H. Wilkinson invocă domnia scurtă a re- 
gelui(ipoteză plauzibilă), iar P. Clayton are în vedere faptul că Semerkhet 
a fost un uzurpator(după părerea noastră o simplă speculație). Cert este că 
numele său nu figurează nici pe Lista regală de la Saqqara. 

În schimb, Semerkhet posedă un mormânt aparte la Abydos (mor- 
mântul U), un ansamblu care conţine o singură cameră în jurul căreia se 
află 68 de morminte subsidiare. Nu credem că acestea sunt contemporane 
cu cel al faraonului, ca tare excludem posibilitatea ca ele să fie o mărturie 
a sacrificilui uman practicat sub domnia lui Semerkhet. Din acest 
mormânt provine şi celebra stelă funerară de granit negru, cu numele- 


Horus al suveranului, obiect care la origine era plasat înaintea sepulturii. 


Bibl.: T. A. H. Wilkinson, Early Dynastic Egypt, London, N.Y., 1999, pp. 79-80, 
121, 124, 203, 207, 208, 281, 283, 285, 291, 296, 300; P. Kaplony, în: LAÄ V 
col.l. 841 sqq.; W. Helck, Untersuchungen zur Thinitenzeit, Wiesbaden, 1987, 
pp. 101 sq., 116 sq., 124, 162, 193; J. R. Ogdon, Studies in archaic epigraphy 
VIII. On the reading of the nebty-name of king Semerkhet, în: GM 72(1984), pp. 
15-19; J.-Ph. Lauer, Quelques remarque sur la I-re dynastie, în: BIFAO 
64(1966), pp. 178-179; N. Grimal, Histoire de l’Égypte ancienne, Paris, 1988, 
pp. 178-179; W. G. Waddell, Manetho, London, Reprint, 1980, pp. 28-29, 32- 
33, 34-35; J. von Beckerath, Handbuch der ägyptischen Königsnamen, Mün- 
chen, 1984, pp. 47, 172; P. Lacau, J.-Ph. Lauer, La Pyramides à Degres, t. IV, 
Le Caire, 1959, no.19-21, 38, 39. 

SENED (dinastia a II-a) 


Numele de domnie: Sened „Cel temut, cel respectat“ dacă luăm în 
considerare varianta grafică Senedj(v. mai jos). 


Forma grecizată: Sethenes(Manethon, Fr.8), fiind o metateză grafică a 


variantei Senedi(v. mai jos). 


După opinia mai multor specialişti intervalul cuprins între sfârşitul 
dinastiei I(după domnia lui *Qaa) şi ultimul suveran al dinastiei a II-a 
(*K hasekhemui) este unul destul de incert în istoria Egiptului antic, fiind 
cacarterizat de domnii şi succesiuni nesigure. Stadiul actual al cerce- 
tărilor, datorită unei documentații reduse, ne obligă în prezentul lexicon 
să descriem domnii plauzibile. Observaţia de față se referă, în special, la 
Epoca dinastică timpurie(dinastiile I-HT). 

În cazul în care dorim să prezentăm cele câteva informaţii de care 
dispunem despre Sened, trebuie să avem în vedere cele afirmate la 
*Peribsen. Prin urmare, ținând cont de listele regale, Sened ar fi fost al 
doilea succesor al lui *Ninetjer. 

Personal nu credem că numele din cartuşul regal descoperit pe o 
cărămidă arsă din zona galeriilor lui *Ninetjer de la Saqqara, şi anume 
nefer-senedj-Re, ar avea vreo legătură cu Sened din timpul dinastiei a II- 
a şi acesta numai fiindcă ar conţine elementul -senedj-(!). În schimb, 
certă pare o menţiune a numelui pe un bol refolosit în templul funerar al 
lui *Khafra de la Gizeh, care poartă inscripția „regele dual Sened“. 

Desenatorul italian L. Vassali (în a doua jumătate a secolului al 
XIX-lea) a reuşit să redea şi prin urmare să pastreze posterității imaginea 


şi inscripția unui sarcofag(astăzi pierdut) aparținând unei concubine a lui 

*lahmes I. Textul conţine şi o scurtă listă regală, începând cu Sened şi 
terminând cu fondatorul dinastiei a XVIII-a. 

Lista regală de la Abydos(Nr.13) a păstrat numele faraonului sub 
varianta Senedi, în timp ce Lista regală de la Saggara(Nr.7) şi Canonul 
Regal din Torino(l. 24) au redat numele prin sunetele Senedj. 

Informaţii interesante oferă un paragraf (163a) al Papirusului 
Medical din Berlin. În conformitate cu pasajele relevante, documentul „a 
fost găsit printre scrierile vechi...din epoca regelui Egiptului de Sus şi de 
Jos Usaphis(=*Den), cel justificat...El(=documentul) a fost adus Maies- 
tății Sale regele Egiptului de Sus şi de Jos Senedj, cel justificat...“. 

Epoca Saită, considerată a fi echivalentul egiptean al „Renaşterii“, 
i-a păstrat meomria, astfel că numele faraonului a fost gravat pe inscripţia 
de pe cureaua unei statuete de bronz păstrată la Muzeul din Berlin(Nr. 
inv. 8433). Maniera arhaizantă de scriere a numelui, prin intermediul a 
trei semne monoconsonantice, s-n-d, ne îndreptățeşte să optăm pentru 
această variantă ca fund oficială a numelui suveranului, adică Sened. Se 
pare că ea a fost uzitată în timpul dinastiilor a III-a(v. mai sus) şi a IV-a. 
În acest context, preţioase sunt şi informaţiile furnizate de către textul 
„stelei-uşi-false““ aparținând demnitarului Sheri(Muzeul Egiptean din 
Cairo, Inv. Nr. 1384). Personajul în discuție poartă mai multe titula- 
turi:„supravegheatorul preoților purificatori ai lui Peribsen în necropola 
lui Sened“; „supravegheatorul preoților mortuari ai lui Sened în necro- 
polă“ şi „preot al lui Sened la poarta mormântului...“. Concluziile ce se 
desprind sunt importante: a) Sheri a fost un oficiant al cultului celor doi 
faraoni(*Peribsen şi Sened) şi b) evident faptul că Sened se bucura în 
mijlocul dinastiei a IV-a încă de o oarecare faimă şi preţuire din partea 
urmaşilor săi. 

Mormântul lui Sened nu a fost încă descoperit, iar faptul că numele 


său este cunoscut mai ales prin intermediul unor monumente din Egiptul 


de jos i-a determinat pe unii specialişti să afirme că nu a condus efectiv 


întregul teritoriu al Egiptului. 


Bibl.: T.A.H. Wilkinson, Early Dynastic Egypt, London-N.Y., 1999, pp. 88-89; W. 
Helck, Sened, în: LdĂ V,, col. 849; Idem, Untersuchungen zur Thinitenzeit, 
Wiesbaden, 1987, pp. 103-106; D. Wildung, Die Rolle âgyptischer Könige im 
Bewusstsein ihrer Nachwelt, Miinchen-Berlin, 1969, pp. 45-51; W. G. Wad- 
dell, Manetho, London, Reprint, 1980, pp. 36-37; J. von Beckerath, 
Handbuch der ägyptischen Königsnamen, München, 1984, pp. 48, 174; Th. 
Bardinet, Les Papyrus médicaux de l'Égypte pharaonique, Paris, 1995, p. 
114. 


SESOSTRIS I (1956-1911) 


Numele de naştere: Sa-en-Useret „Om al <zeiței> Useret“. 


Formele grecizate: Sesonkhosis (Manethon, Fr. 34-36), Sesoosis (Diodor, 
1.14). Forma actuală a numelui provine din Sesostris, 
utilizat de Manethon pentru Sesostris al III-lea. Din 
vocalizarea diferită a numelui de naştere au rezultat 
variantele Senusret şi Senwosret, folosite în lucrările 
de specialitate. 

Sesostris I, fiul lui “Amenemhat I şi probabil al reginei Neferetja- 
tenen(?), este al 2-lea faraon al dinastiei a XII-a. În conformitate cu 
Povestea lui Sinuhet (R 4.5), soția sa principală se numea Neferu, iar după 
unii specialişti ar mai fi existat şi o alta, secundară, numită /tkait. 

În privinţa stabilirii duratei domniei nu întâmpinăm dificultăţi. Du- 
pă Canonul Regal din Torino (V.21) ar fi condus destinele țării 45 de ani, 


ceea ce corespunde cu cifra vehiculată de un document faraonic, o 

inscripție de la Amada. Manethon specifica faptul că Sesonkhosis a 
domnit 46 de ani. 

Înaltul demnitar Sinuhet îl elogiază pe Sesostris I după cum 
urmează: „El este un zeu, desigur, pereche-n lume n-are. Nimeni până as- 
tăzi n-a fost asemeni lui! Este o culme a înțelepciunii, ia hotărâri 
neîntrecute...“. 

Posteritatea l-a considerat un zeu, fiind venerat în această calitate la 
Buhen. A fost asociat cultului regelui * Amenhotep I, iar pe o listă datând 
din epoca ramesidă figurează printre marii înaintaşi ai istoriei faraonice. 

Sesostris I ocupă tronul Egiptului după moartea tatălui său, ca ata- 
re, ideea unei coregențe dintre tată şi fiu nu mai este acceptată de către 
specialişti(v. * Amenemhat I). 

A fost un faraon energic care după mai multe tentative, în anul al 
18-lea al domniei sale a reuşit să cucerească teritoriul Nubiei de Jos, 
stabilind granița sudică a Egiptului în apropiere de cataracta a Il-a a 
Nilului. 

Pe lângă aceste acțiuni militare propriu-zise, Sesostris I a întreprins 
mai multe expediţii către carierele şi minele aflate în afara teritoriului e- 
giptean. Astfel, în Sinai, prezenţa sa este atestată la Serabit el-Khadim, 
dar din păcate nici o inscripţie nu datează expedițiile sale. Un înalt func- 
țonar al său, Ameni, fiul lui Mentuhotep, aflat sub comanda vizirului 
Antefoger, a întreprins, în anul al 24-lea al domniei sale, o expediţie spre 
Punt. 

După ce regiunea nordică a Nubiei a fost ataşată regatului, se 
înmulţesc şi expedițiile comerciale spre acel teritoriu. Judecând după o 
inscripție din anul al 20-lea al domniei lui Sesostris I, la carierele de la 
Toshka s-au îndreptat 1300 de oameni, dintre care 50 erau cioplitori în 
piatră şi 200 mineri. Materialele aduse au fost transportate de la carieră 


până la Nil cu ajutorul a 1000 de măgari. Fondarea cetății Buhen a avut 

ca principal scop protejarea minelor de aur de la Wadi Allagi. În 
conformitate cu documentele vremii, în anii 18 şi 43 ai domniei suve- 
ranului, nomarhul de la Beni Hassan, Ameni, a organizat o expediţie spre 
minele de aur ale Nubiei. 

Asemenea expediţii au fost întreprinse şi în zona deşertului estic, în 
special la Wadi Hammamat. Cea mai cunoscută este cea din anul al 38- 
lea al domniei, manevră la care au participat 18.000 de persoane, care la 
întoarcere au transportat piatră suficientă pentru confecționarea a 60 de 
sfincşi şi a 150 de statui. Wadi el-Hudi şi în cele din urmă carierele de 
alabastru de la Hatnub au fost deseori exploatate pe vremea domniei lui 
Sesostris I. 

Cucerirea Nubiei de Jos, dar şi expedițiile comerciale au fost 
întreprinse datorită unei administrații bine organizate. Faraonul s-a bazat 
în aceste acțiuni înainte de toate pe nomarhii săi. Cele mai influente 
persoane ale vremii au fost: Sarenput I (la Assuan), Hapidjefa (la Assiut), 
Djehutinakht( la el-Bersheh) şi Amenemhat , numit şi Ameni (la Beni 
Hassan). Aceştia şi-au construit morminte impozante, şi-au înscris pe ste- 
le propria autobiografie. Sesostris I a fost nevoit să le acorde o parte din 
bunurile însuşite cu prilejul anumitor expediţii, în schimb nomarhii i-au 
rămas aparent fideli. 

Un loc important le-a revenit şi vizirilor, dintre care doi merită o 
atenţie sporită: Antefoger şi urmaşul său Mentuhotep. Aceştia dirijau, în 
interesul faraonului, o „armată“ de funcționari. 

Organizarea societății faraonice — munca în ateliere, activitățile 
întreprinse la diferite construcții şi în timpul expedițiilor, personalul 
acestora — reiese şi din patru papirii ale domniei lui Sesostris I, numiţi în 
literatura de specialitate P. Reisner. Spre exemplu, P. Reisner II descrie 
activitatea de la şantierul naval de la Thinis, dirijată între anii al 15-lea şi 


al 18-lea ai domniei faraonului de către vizirul Antefoger. 

Cu toate că Egiptul din timpul domniei lui Sesostris I a cunoscut o 
perioadă de maximă prosperitate, în conformitate cu inscripțiile lui Ameni 
de la Beni Hassan şi Mentuhotep de la Hermonthis, nu lipsesc datele 
despre o foamete care a cuprins anumite zone ale ţării. 

Prin intermediul a două stele, una de la Karnak şi o alta de la 
Elephantine, aflăm că Sesostris I a delimitat frontierele a cel puţin patru 
nome ale Egiptul de Sus. 

La o analiză atentă a activității edilitare a faraonului reiese că Se- 
sostris I a întreprins construcţii de anvergură diferită în cel puţin 35 de 
aşezări ale Egiptului. Pe baza unui document emis în anul al 3-lea al dom- 
niei sale aflăm că Sesostris I a ordonat ridicarea la Heliopolis a unui 
templu în favoarea zeului Atum. Foarte probabil că obeliscul de la 
Helipolis este în strânsă legătură cu această activitate, fiind singura urmă 
a ei păstrată până în prezent. 

Faraonul se pare că a acordat o atenţie deosebită zeului Lumii de 
Apoi, Osiris, deoarece în anul al 9-lea al domniei sale a trimis la Abydos 
un funcționar numit Meri cu scopul de a construi din calcar de Tura un 
templu în favoarea divinității. În mormintele particularilor apare repre- 
zentată celebra scenă a pelerinajului la mormântul lui Osiris de la 
Abydos. 

În anul al 33-lea al domniei suveranul intenţiona să construiască la 
Akhmim un templu în cinstea zeului Min. Armant, Tod, Gebelein şi 
Elephantine sunt alte localităţi unde există urme cu privire la ridicarea 
unor edificii pioase de către Sesostris I. 

La Theba, faraonul a ordonat executarea primului edificiu al 
marelui ansamblu arhitectural, fiind vorba de o mică capelă destinată 
bărcii regale întrebuințată în timpul jubileului sed al faraonului, care se 
pare că a fost sărbătorită, cu totul excepţional, în timpul anului al 31-lea 


al domniei sale. Micul edificiu de alabastru a fost demontat în timpul 

domniei lui * Amenhotep al III-lea şi a fost utilizat pentru a umple cel de- 
al III-lea pilon al templului de la Karnak. În anul 1924, arheologul 
francez H. Chevrier, odată cu începerea reconstruirii pilonului, a des- 
coperit fragmentele pavilionului pe care le-a reasamblat cu multă migală. 
Edificiul este cunoscut şi sub numele de Capelă Albă şi, printre multe 
scene religioase, prezintă faimoasa listă a nomelor care indică lungimea 
suprafeţei Nilului în cadrul fiecăreia dintre ele. 

Piramida şi complexul mortuar al lui Sesostris I se găsesc la sud de 
cel al tatălui său, la el-Lisht. Trebuie remarcat faptul că posedăm multe 
statui ale regelui, 16 dintre ele fiind descoperite în Fayyum, altele la Ta- 
nis, prin intermediul cărora se cunoaşte cu exactitate fizionomia lui Se- 


sostris I. 


Bibl.: W. K. Simpson, în: LdĂ V, coll. 890-899; C. Obsomer, Sesostris I”. Etude 


chronologique et historique du règne, Bruxelles, 1995. 


SESOSTRIS al II-lea (1877-1870) 


Numele de naştere: Sa-en-Useret „Om al <zeiţei> Useret“. 
Formele precizate: v. *Sesostris I . Trebuie precizat faptul că în lista lui 
Manethon, Sesostris al II-lea nu figurează. 
Numele de domnie: Khai-kheper-Re „Apariţia celui care i-a ființă, un 
Re“. 
Sesostris al II-lea, fiul şi urmaşul lui * Amenemhat al II-lea, este al 
4-lea faraon al dinastiei a XII-a. Deşi multă vreme s-a crezut că există o 
coregenţă între cei doi, cercetările recente au reuşit să demonstreze 
contrariul (v.* Amenemhat al II-lea). 
După Canonul Regal din Torino Sesostris al II-lea ar fi condus 


destinele Egiptului timp de 19 ani(col.V.23), dar inscripțiile vremii nu 

confirmă o domnie atât de lungă pentru faraon. Anul al 6-lea al lui 
Sesostris al II-lea apare în mormântul înaltului demnitar Khumhotep al I- 
lea de la Beni Hassan şi pe două stele de la Muzeul Britanic din Londra, 
iar un an al 8-lea este conservat în textul unei inscripții provenită de la 
Toshka. 

Soţia principală a lui Sesostris al II-lea, mama viitorului faraon 
*Sesostris al III-lea, Khnemerneferhedjet era o preoteasă a zeului cro- 
codil Sobek. Având în vedere textul unei statui de la Muzeul Egiptean din 
Cairo, exista şi o altă soţie a suveranului, numită Neferet, „cea îndrăgită 
de Khai-kheper- Re“. 

Sesostris al II-lea şi-a construit principalele edificii în imediata 
vecinătate a oazei Fayyum. Pe lângă complexul său mortuar, la Illahun - 
care în multe lucrări de specialitate apare sub denumirea greşită Kahun - a 
edificat un oraş împrejmuit cu un zid. S-a demonstrat faptul că mulți 
dintre locuitorii oraşului nu aveau nici o legătură cu cultul funerar al 
regelui. Prin intermediul unor ziduri a separat „cartierele“ celor avuţi de 
cele ale păturilor mijlocii şi de cele ale săracilor. Marea majoritate a 
locuitorilor oraşului provenea din rândul oamenilor liberi, dar existau şi 
sclavi. Comandanții trupelor primeau în semn de recunoaştere a meritelor 
persoane numite „cei pe care braţul meu le-a acaparta“, adică sclavi. Pe 
baza textelor papirilor de la Illahun, aceştia puteau fi lăsaţi în moştenire 
sau vânduți. Mai mult ca sigur, Illahun a devenit centrul administrativ şi 
economic al oazei Fayyum, dar capitala ţării a rămas la el-Lisht. După 
egiptologul W. Schenkel, Sesostris al II-lea a fost primul faraon care a 
încercat o „exploatare“ maximă a condiţiilor naturale ale oazei Fayyum. 

Tot în această oază a fost începută şi construcția templului de la 


Qasr es-Sagha, situat în partea nordică a Fayyum-lui. 

Documentele atesă foarte puţine expediţii spre carierele de piatră şi 
mine, câte una la Wadi el-Hudi, Wadi Hammamat, Wadi Gasus şi la mi- 
nele de diorită de la Toshka. 

Relațiile externe sunt la fel de puţin documentate. Astfel, pe baza 
picturilor conservate în mormântul lui Khnumhotep al II-lea de la Beni 
Hassan, se poate vorbi de prezența sau aducerea(?) unor asiatici pe 
teritoriul Egiptului. În mai multe aşezări ale Nubiei de Jos, în special 
Aniba şi Mirgissa, au fost descoperite obiecte purtând numele faraonului 


Sesostris al II-lea. 


Bibl.: W. K. Simpson, în: LdĂ V, coll. 899- 903; A. B. Lloyd, The Great Inscrip- 
tion of Khumhotpe II at Beni Hasan, în: Idem(ed,), Studies in Pharaonic 
Religion and Society in Honour of J. G. Griffiths, London, 1992, pp. 21- 36; 
C. Obsomer, Sésostris I”. Etude chronologique et historique du règne, 


Bruxelles, 1995. 


SESOSTRIS al III-lea (1870-1831) 


Numele de naştere: Sa-en-Useret „Om al <zeiţei> Useret“. 


Formele grecizate: v. *Sesostris I. 
Numele de domnie: Khai-kau-Re „ Manifestarea/ Apariţia forțelor-ka, 
un Re“. 

Sesostris al III-lea, fiul şi urmaşul lui *Sesostris al II-lea şi al 
reginei Khnemetneferhedjet, este al 5-lea faraon al dinastiei a XII-a. 
Soţiile suveranului erau Khnemetneferhedjet a H-a şi Neferthenut. 

Durata domniei lui Sesostris al III-lea este obiectul unei vii dispute 
în rândul egiptologilor care în general sunt adepţii unei domnii scurte, de 


19 ani. Ținând cont de Canonul Regal din Torino (col. V. 24) Sesostris al 

III-lea ar fi domnit peste 30 de ani. Din cauza caracterului fragmentar al 
acestui document important, trebuie precizat faptul că pentru suveranii 
dinastiei a XII-a apar numai anii de domnie fără precizarea numelor. 
Astfel, restaurarea numelor faraonilor se face ținând cont de succesiunea 
lor cunoscută din alte documente. După Manethon (Fr. 34-36) Sesostris al 
III-lea a domnit 48 de ani, desigur o cifră, cel puţin până în stadiul actual 
al cercetărilor, imposibil de argumentat. 

Noile investigaţii întreprinse de Universitatea Yale la Abydos au 
scos în evidenţă, printre altele, şi o nouă dată cu privire la durata domniei 
lui Sesostris al III-lea. În partea sudică a vestitei aşezări, în cenotaful fara- 
onului, s-a descoperit un scurt text adminstrativ care conţine cifra de 39 
de ani, fără îndoială ai lui Sesostris al III-lea. 

Pentru o domnie mai lungă pledează şi fragmentul unei scene a săr- 
bătorii sed a suveranului provenind de la Medamud, dar şi o descoperire 
recentă efectuată de savanții de la Muzeul Mentropolitan din New York 
în complexul de piramidă al lui Sesostris al III-lea de la Dahshur. În 
templul văii au fost scoase la lumina zilei mai multe fragmente de relief 
care-l înfăţişează pe faraon celebrându-şi jubileul amintit. 

Cu toate acestea, noile investigaţii nu mai acceptă ideea unei 
coregenţe între Sesostris al III-lea şi * Amenemhat al III-lea. 

Documentele epocii se referă numai la câteva expediții îndreptate 
spre carierele şi minele de piatră, câte una la Wadi el-Hudi(anul al 13-lea 
al domniei), la Wadi Hammamat (în anul următor) şi la Serabit el- 
Khadim din Sinai. Desigur acestea nu justifică activitatea edilitară vastă a 
regelui. În primul rând trebuie menţionat complexul său piramidal de la 
Dahshur, apoi cenotaful său de la Abydos-Sud, templul de la Medamud 
dedicat zeului războiului Monthu, resturi ale unor construcții în diferite 
aşezări ale Egiptului şi nu în ultimul rând numeroasele sale statui 


descoperite de-a lungul timpului. 

Sesostris al III-lea a purtat mai multe războaie. În direcţia Asiei 
cunoaştem o singură atestare directă a unei acțiuni militare, grație textului 
stelei demnitarului Khusobek . Textul acestui document precizează faptul 
că scopul acțiunii militare a fost înfrângerea „beduinilor Asiei“. Singurul 
toponim care apare în text este „regiunea Sekemem“, foarte probabil ora- 
şul palestinian Sikhem. 

În acelaşi context trebuie amintite şi o serie de vase şi statuete re- 
prezentând prizonieri pe suprafaţa cărora au fost înscrise numele unor 
căpetenii şi oraşe din zona siro-palestiniană, alături de cele nubiene, care 
trebuiau nimicite prin intermediul mijloacelor magice. Nu este mai puţin 
adevărat faptul că identificarea şi localizarea toponimelor este o sarcină 
dificilă, dacă nu chiar imposibilă. 

Războaie de anvergură au fost întreprinse împotriva Nubiei, în 
urma cărora graniţa sudică a Egiptului a fost fixată la sud de cea de-a a I- 
a cataractă a Nilului. În timpul acestor acţiuni, care s-au desfăşurat între 
anii al 8-lea şi al 19-lea ai domniei, Sesostris al III-lea a reconstruit sau a 
construit o serie de fortificații pe teritoriul Nubiei: Faras, Shalfak, Askut, 
Semna, Kumma şi Uronarti. 

Deşi în majoritatea recentelor lucrări de sinteză specialiştii nu 
împărtăşesc opinia conform căreia Sesostris al III-lea a reorganizat 
Egiptul din punct de vedere administrativ, trebuie să recunoaştem că 
indirect, în anumite cazuri, direct, în altele, a restructurat administrația 
locală şi centrală. În primul rând, în afară de nomarhii de la el-Bersheh şi 
Elephantine, restul nomarhilor îşi pierd importanţa în detrimentul 
conducătorilor oraşelor provinciale. Procesul de întărire a puterii locale a 
„primarilor“ ar fi început încă sub domnia lui *Sesostris al II-lea. Atunci, 
faraonul a luat hotărârea de a educa la curtea regală copiii unor şefi locali. 


Aceştia, odată ajunşi la vârsta maturității au fost retrimişi în oraşele de 

origine, unde au devenit stăpâni locali, dar şi supuşi devotați ai 
faraonului. Procesul s-a accentuat sub Sesostris al III-lea. 

Pe baza documentelor de care dispunem se poate afirma că 
teritoriul Egiptului a fost împărțit în trei diviziuni administrative, numite 
weret: una a Nordului, alta a Sudului şi ultima a Vărfului Sudului, adică a 
Elephantinei şi a Nubiei de Jos. Acestea erau conduse de un consiliu(dja- 
djat), format din seniorii locali, sprijiniți de un întreg aparat birocratic. 
Cunoaştem şi existenţa unui „oficiu al vizirului“. 

Separat de administrația locală s-a dezvoltat una a palatului regal. 
Dacă avem în vedere inscipţiile din mormântul „primarului“ de la Assiut, 
Diefahepi, putem vorbi şi de administraţia separată a templelor. În 
conformitate cu textele amintite, fiecare persoană din zona unui templu a 
fost nevoită să ofere cca. 5 kg de grâu de pe fiecare pământ al proprietății 
sale cu prilejul primei recolte a anului. Templele la rândul lor au fost 
nevoite să plătească taxe coroanei, evident în cazul în care nu au fost 
emise decrete regale care le scuteau de plata obligațiilor. Urmarea 
reformelor lui Sesostris al III-lea a fost ridicarea unei clase de mijloc 
foarte puternică, ai cărei reprezentanți au fost încorporați în sistemul 
administrativ al faraonului, astfel ieşind de sub influenţa şi controlul 


marilor demnitari. 


Bibl.: W. K. Simpson, în: LdĂ V, coll. 903-906; R. D. Delia, A Study of the Reign 
of Senwosret III, Ann Arbor, 1980; C. Obsomer, Les campagnes de Sesostris 

historique du règne, Bruxelles, 1995; J. W. Wegner, The Nature and 
Chronology of Senwosret III-Amenemhat III Regnal Succession, în: JNES 

SETHI I (1294-1282) 


Numele de naştere: Sethi „Cel al <zeului> Seth“, care a fost însoțit de 
unul din epitetele: meri-en-Imen „îndrăgit de <zeul 
>Amon“ sau meri-en-Ptah „îndrăgit de <zeul> 
Ptah“. 

Forma grecizată: Sethos (Manethon, Fr. 55, 56 a-b). 


Numele de domnie: Men-Maat-Re „Cel care stabileşte maat-ul (ordinea 
universală), un Re“. Epitetele care însoțeau nu- 
mele de domnie sunt numeroase, dintre care 
amintim: heqa-Uaset „stăpânul Thebei“, tit-Re 
„imaginea lui Re“ sau heqa-taui „stăpânul celor 
două țări“. 

Sethi I, fiul lui “Ramses I şi al reginei Satre, este al 2-lea faraon al 
dinastiei a XIX-a. Deşi în multe lucrări de specialitate este considerat co- 
regent al tatălui său, credem că acest fapt nu corespunde realității cel pu- 
tin din următoarele motive: 1) domnia lui *Ramses I a fost de scurtă dura- 
tă; 2) după cum a precizat L.-A. Christophe, trăsătura solară a faraonului 
este indivizibilă, argument prin care egiptologul francez a exclus exis- 
tența coregentței pe toată durata epocii rameside; 3) şi nu în ultimul rând, 
prezența a două nume regale pe acelaşi monument nu este un indiciu al 
coregenței. 

Deşi fragmentele care s-au păstrat din opera lui Manethon îi atri- 
buie lui Sethi I o domnie lungă, de 51 sau de 55 de ani, în realitate ultimul 
an de domnie înregistrat de un monument indigen, o stelă descoperită la 
Gebel Barkal, este anul al 11-lea. 

Soția lui Sethi I a fost Tui, fiica „şefului cavaleriei, Raia“. Copiii 
faraonului fiind prinții Nebenkhasetnebet şi Ramses (viitorul “Ramses al 


II-lea) şi prințesa Tia. 

Luând în considerare faptul că reprezentanţii noii dinastii, * Ramses 
I şi Sethi I, erau inițial ofițeri de carieră, ideologia militară s-a schimbat 
profund. Amon devine zeul bătăliilor, iar corpurile armate egiptene pur- 
tau numele unor divinități importante, cum ar fi Ptah sau Seth. 

Campaniile militare ale lui Sethi I sunt redate de textele şi basoreli- 
efurile care acoperă exteriorul pereților nordic şi estic ai marii săli 
hipostile de la Karnak. Interpretarea şi mai ales ordinea acestor operațiuni 
militare purtate împotriva asiaticilor este încă o temă controversată a 
egiptologiei. După opinia noastră, cel mai aproape de adevăr pare să fi 
fost americanul W. J. Murnane, ale cărui concluzii au fost preluate şi de 
către noi. 

În anul 1 al domniei lui Sethi I beduinii shasu, situaţi dincolo de 
granița nord-estică a Egiptului, se răzvrătesc, cucerind 23 de fortărețe. 
Aceste acțiuni periclitează posesiunile asiatice ale egiptenilor, motiv pen- 
tru care Sethi I intervine energic. Urmând „Calea lui Horus“, o fâşie între 
Egipt şi Palestina care trece granița prin el-Khantara şi ținea până în Ga- 
za, faraonul înaintează spre Canaan. Rezultatul acțiunii militare a lui 
Sethi I va fi zdrobirea inamicului. 

În acelaşi context, regatul Amurru se răzvrăteşte. Pe lângă textul de 
la Karnak există şi o stelă descoperită la Beith Shean(actualmente în Isra- 
el) care relatează maniera în care corpul miltar al lui Amon a cucerit ora- 
şul Hamat din Galileea, marea unitate-Re cucereşte Beith Shean-ul, iar în 
cele din urmă unitatea-Seth, Yenoam-ul( în apropiere de izvorul Iordan- 
ului). Pentru a asigura controlul militar deplin asupra regiunii, Sethi I 
supune şi Tyr-ul împreună cu întreaga zonă a Liban-ului. Din textele a 
două stele ridicate la Bashan şi Tyr, aflăm că faraonul i-a umilit pe 
locuitorii oraşului-stat, obligându-i să taie lemn de cedru care urma să fie 


folosit pentru construirea unei bărci a zeului Amon. 

Stela de la Beith Shean relatează şi un alt incident: atacul poporului 
apiru (evreii) asupra oraşului Raham (situat între Beith Shean şi Yeno- 
am). Intervenția egipteană va pune capăt cu uşurinţă aceastei acțiuni iniți- 
ată de către evrei. 

În anul al 3-lea sau al 4-lea al domniei sale, Sethi I înfrânge o 
armată hittită la Qadesh, stabilind hotarul dintre cele două imperii în 
apropiere de râul Oronte. 

Ultima acțiune militară relatată de texte şi redată de basoreliefurile 
de la Karnak se leagă de populația /jehenu, care a atacat Egiptul dinspre 
Libia. În urma a două campanii, aceştia au fost înfrânți de energicul fa- 
raon. 

În ceea ce priveşte teritoriul Nubiei, Sethi I a întreprins cel puţin o 
campanie împotriva vecinilor sudici ai Egiptului. În anul al 8-lea al 
domnie sale faraonul, aflat la Theba, se îndreaptă spre ţara Yam, situată 
adânc în teritoriul Sudanului de astăzi. Nu ştim cu siguranţă dacă stela 
descoperită la Gebel Barkal, situată în jurul cataractei a IV-a a Nilului, 
datând din anul al 11-lea al domniei lui Sethi I, se referă la o acțiune 
militară propriu-zisă sau este o simplă mărturie a prezenţei egiptenilor în 
acea zonă. 

Politica externă a lui Sethi I a reuşit să readucă măreția de odinioa- 
ră a Egiptului, chiar dacă din punct de vedere teritorial n-a atins suprafața 
imperiului creat de către *Thuthmes al III-lea. 

Activitatea edilitară a lui Sethi I, unul dintre cei mai importanți 
faraoni ai epocii Imperiului, este impresionantă. 

Templul lui Sethi I de la Abydos este destul de bine conservat, 
fiind o construcție unică în istoria arhitecturii egiptene antice. Templul a 
fost dedicat unui număr de şapte zei, dar trebuie remarcat faptul că deşi 
Abydos-ul a reprezentat locul sfânt al zeului Osiris, beneficiarul sanctua- 


rului central al templului este Amon. La dreapta acestuia se găsesc cape- 


344 


lele triadei din Abydos: Osiris, Isis şi Horus. La stânga capelei lui Amon 
se află cele ale divinităților Re-Harakhti şi Ptah. O ultimă capelă a fost 
dedicată cultului funerar al faraonului Sethi I. Acest fapt, cât şi denumirea 
templului — „Casa milioanelor de ani a regelui Men-Maat-Re, cel care 
este mulțumit la Abydos“ — explică rolul edificiului, adică templu funerar 
în beneficiul lui Sethi I. 

În interiorul templului se găseşte şi celebra Listă regală care cu- 
prinde cartuşele a 76 de regi, începând cu legendarul *Menes şi ter- 
minând cu Sethi I. Interesant este faptul că din această listă au fost inten- 
țonat omişi faraonii socotiți „eretici“: *Akhnaton, Semenkhare şi 
* Tutankhamon. 

Pe lângă templul lui Sethi se află o construcție interesantă numită 
„Osireion“, formată dintr-un grup rectangular de camere subterane, dintre 
care principala cameră se presupune a fi cenotaful lui Sethi I sau, poate 
mai corect, faraonul în ipostaza Osiris. În interiorul construcţiei există 
structuri care redau simbolic actul creaţiei din apele primordiale. 

Urmaşii lui Sethi I, *Ramses al II-lea şi *Merenptah au decorat o 
parte a celor două edificii care au reprezentat un loc de pelerinaj până în 
Epoca Romană, atât pentru egipteni cât şi pentru străini (arameeni, feni- 
cieni, carieni, greci şi ciprioţi). În Epoca Ptolemaică în templu a fost 
adorat zeul Serapis, locul căruia a fost luat de către Bes în Epoca Roma- 
nă. Această din urmă zeitate poseda un oracol destul de vestit care a fost 
interzis în anul 359 d. Hr. de către împăratul Constantin al II-lea. 
Geograful antic Strabon a numit „Osireion“-ul Memnonium, foarte 
probabil o variantă grecizată a numelui de domnie a faraonului. 

Sethi I a acordat o importanţă deosebită templului său de la 
Abydos, pentru care a asigurat resurse imense provenite din minele de aur 
din deşertul oriental. Printre altele, acest fapt reiese şi din textul 


Decretului de la Nauri, săpat în stâncă la 35 km nord de cea de-a II-a 

cataractă a Nilului. Textul stelei este un decret regal prin intermediul 
căruia faraonul asigură protecţia personalului şi a avuţiei templului de la 
Abydos. 

Sethi I a ridicat şi marea sală hipostilă între pilonul al III-lea al lui 
* Amenhotep al III-lea şi pilonul al II-lea al lui *Horemheb. Suprafața 
(52 x 103 m) şi cele 134 de coloane din interiorul ei conferă ansamblului 
un aspect grandios. Decorația colanelor aparţine perioadei lui Sethi I, 
fiind continuată de către *Ramses al II-lea. 

La fel, la Karnak a transformat kiosk-ul lui * Amenhotep al II-lea 
într-un templu dedicat cultului înaintaşului său. 

Templul funerar al lui Sethi 1 a fost ridicat la Gurna, iar o parte a 
construcției a fost dedicată cultului funerar al tatălui său, *Ramses I. 

Majoritatea oraşelor Egiptului poartă urme ale activității sale edi- 
litare. La Heliopolis a ridicat un obelisc, astăzi aflat la Roma( Piazza del 
Popolo), iar la Avaris a construit un palat, în timp ce tempul zeului 
dinastic(Seth) a fost lărgit, iar la Speos Artemidos a decorat sanctuarul 
zeiței Pakhet. 

N-a fost neglijat nici teritoriul Nubiei. Sethi I a efectuat construcții 
la templul zeului Amon de la Gebel Barkal, apoi la Buhen a ridicat un alt 
edificiu pios, în timp ce la Aksha şi Amara a fondat noi oraşe. 

Prin intermediul textelor din majoritatea templelor amintite mai 
sus, reiese intenția lui Sethi I de a conferi un aspect divin tatălui său, mai 
mult, el însuşi fiind socotit un membru al Eneadei. 

Marii demnitari ai domniei sale au fost vizirul Paser, Hormin (şe- 
ful haremului regal de la Memphis), Tuni şi Amenemopet, ambii „vice- 
regi“ ai Nubiei. Puterea acestora a fost însă eclpsată de autoritatea lui 
Sethi I, care a inaugurat o nouă perioadă de glorie în istoria Egiptului, 
ceea ce este scos în evidență şi de numele-nebti al faraonului: „Cel care 


reîncepe creaţia“( wehem mesut). 

Locul de veci al lui Sethi I se găseşte în Valea Regilor (KV 17), 
mormânt care poate fi socotit cel mai lung (peste 135 m), cel mai adânc şi 
cel mai complet din întreaga zonă. Descoperit în anul 1817 de către italia- 
nul Giovanni Belzoni, mormântul este primul care este în totalitate 
decorat prin intermediul basoreliefurilor şi al scenelor pictate. Pasaje 
întregi din marile compoziţii religioase ale vremii se regăsesc în interiorul 
său, cum ar fi Amduat, Cartea Porţilor, Cartea Vacii Cereşti_ sau, pentru 
întâia oară într-un mormânt regal, Litania lui Re. Mormântul excelează şi 
prin alte „inovaţii“: partea de sus a camerei mortuare este pentru prima 
dată boltită, iar pe aceasta se află pictată o importantă scenă astronomică 
re-prezentând constelaţiile cerului nopții. 

Mumia lui Sethi I a fost descoperită în anul 1881, în ascunzătoarea 
de la Deir el-Bahari (DB 320), unde a ajuns după mai multe peripeții din 
cauza jefuitorilor de mormânte. În conformitate cu textul unei etichete, în 
anul al 10-lea al domniei lui *Siamon, corpul faraonului a fost mutat, 


pentru mai multă siguranţă, din KV 17. 

SETHNAKHT( 1836-1182) 


Numele de naştere: Seth-nakht meri Imen-Re „Seth este biruitor, 


îndrăgit de Amon-Re“ 

Numele de domnie: User-khau-Re setep-en-Re meri Imen „Puternic 


prin manifestări, alesul lui Re, îndrăgit de Amon“. 
Trebuie precizat faptul că în ambele cazuri după 
nume, în interiorul cartuşelor, sunt înscrise şi 
epitetele aferente. 

Sethnakht este întemeietorul dinastiei a XX-a. În legătură cu 
originea sa există două teorii destul de răpândite în rândul egiptologilor: 
ori a fost un uzurpator, ori era un membru al familiei lui *Ramses al II- 
lea, poate unul din numeroşii fii al acestuia. Nu putem să dăm crezare 
primei variante, deoarece în procesiunea statuilor de la Medinet Habu 
care reprezenta strămoşii lui *Ramses al III-lea, după Sethi al II-lea ur- 
mează direct Sethnakht. Faraonii * Siptah şi * Tauseret(KRI V, 205,12) au 
fost excluşi deoarece erau considerați uzurpatori, nelegitimi. Soţia lui 
Sethnakht a fost regina Teyemereniset. 

Inițial, pe baza stelei de la Elephantine, s-a considerat că faraonul a 
domnit 2 ani, însă ulterior Inscripția Nr. 271 din Sinai atesta existenţa şi 
al unui al 3-lea an. În ianuarie 2007, săptămânalul Al-Ahram din Cairo 
anunţa ştirea conform căreia, recent, s-a descoperit o stelă de dimensiuni 
mari aparținând marelui preot Bakenkhonsu al II-lea, care este datat în 
anul al 4-lea al domniei lui Sethnakht. 

Domnia scurtă totuşi i-a permis lui Sethnakht să stabilizeze situația 
politică în interiorul ţării şi să-şi pregătească fiul(*Ramses al III-lea) 
pentru preluarea domniei. 

Deşi dispunem de puţine documente referitoare la perioada de 
trecere de la dinastia a XIX-a la cea de-a XX-a, se poate afirma faptul că 
schimbarea în sine n-a fost una paşnică. Principalele izvoare în acest sens 
sunt textul unei stele aparținând lui Sethnakht, descoperită la Elephantine, 
şi un pasaj din secțiunea istorică a Papirusul Harris I, datând de la înce- 


putul domniei lui *Ramses al IV-lea. 

În conformitate cu primul document, înainte de ocuparea tronului 
de către Sethnakht, în ţară domnea o stare de anarhie, iar zeul Seth l-a 
ales pe suveran „printre milioanele <de oameni>“ să pună capăt acestei 
situaţii. În Egipt ar fi existat mai mulţi conducători locali, numiţi „şefi“, 
iar faraonul a inițiat o campanie împotriva „opozanților“. Atunci, zeii 
Egiptului l-au ales pe Sethnakht să conducă ţara. Pe baza datei menţionate 
de textul stelei în cauză, suveranul nu mai avea duşmani începând din 
anul al 2-lea al domniei sale. Prin urmare, templele au fost redeschise şi 
din nou aprovizionate cu bunurile necesare. 

P. Harris 1(75,3 sqq.) descrie dezordinea care exista în Egipt, de- 
plânge lipsa legilor şi aminteşte de faptul că puterea se afla în mâinile 
unor prinți, care împreună cu aliații lori au prădat ţara, iar zeii au fost 
tratați ca simpli muritori. Se poate presupune că a existat şi o conspirație 
a mercenarilor asiatici care intenționau să preia puterea în Egipt. După un 
pasaj din Stela de la Elephantine(rr. 10-12), Sethnakht a pus capăt haosu- 
lui, i-a expulzat pe asiatici din Egipt, aceştia la rândul lor au abandonat 
aurul, argintul şi alte bunuri însuşite din templele egiptene. Nu se poate 
stabili cu certitudine dacă între aceste afirmaţii prezentate în textul stelei 
şi descoperirea de la Bubastis a unei comori de vase de aur şi argint există 
o oarecare legătură. 

În conformitate cu aceeaşi sursă, Sethnakht a venit la putere în „a 
2-a lună a anotimpului verii, ziua a 10-a“ şi după cum am văzut a domnit 
4 ani. 

Descrierea activității edilitare a faraonului este la fel de proble- 
matică ca şi întreaga sa domnie sau cel puţin începutul ei. A ridicat 2 
capele la Deir el-Medineh, apoi a uzurpat o serie de alte monumente(de 
ex. la Heliopolis, Memphis, Karnak, Medinet Habu etc.) Noua descope- 


rire a stelei lui Bakenkhonsu al II-lea scoate în evidență faptul că 

Sethnakht a început construcția unui templu al zeului Amon-Re de la 
Karnak, edificiu terminat de către fiul său * Ramses al III-lea. 

Iniţial, Sethnakht a dat ordin să înceapă construcția unui mormânt 
propriu(KV 11), dar lucrările acestuia au fost sistate în momentul în care 
muncitorii au pătruns din greşeală în mormântul lui *Amenmessu(KV 
10). Din mormântul propriu-zis au fost finalizate(săpate) numai prmele 
trei coridoare, iar în cele din urmă sepultura a fost terminată de către 
*Ramses al III-lea. Într-o atare situaţie, Sethnakht a uzurpat mormântul 
reginei *Tauseret (KV 14), unde a şi fost înmormântat, apoi în timpul di- 
nastiei a XXI-a mumia sa a ajuns în mormântul lui *Amenhotep al I- 
lea(KV 35). 

Documentele vremii atestă existenţa unor înalți demnitari ai curții: 
vice-regele din Kush, Hori I, fiul lui Kama; vizirul Hori, fiul lui Hori, 
precum şi marele preot al zeului Amon din Karnak, Bakenkhonsu al II- 


lea. 


Bibl.: K. A. Kitchen, Ramesside Inscriptions: Historical and Biographical, V, 
Oxford, 1983, pp. 1-5, Addendum, pp. 671-672; R. Drenkhahn, Die Ele- 
phantine-Stele des Sethnacht und ihr historischer Hintergrund, Wiebaden, 
1980; H. Goedicke, Comments on the Sethnakhte Stela, în: MDAIK 
52(1996), pp. 157-175; P. Grandet, Le Papyrus Harris I, vol. I-II, Le Caire, 
1994. 


SHABAKA (716-702) 


Numele de naştere: Shabaka, de origine kuşită; în textele assiriene 


întâlnim varianta Sha-ba-ku-u. In anumite cazuri în 

cartuşul regal este inclus şi epitetul meri-lmen 
„îndrăgit de <zeul> Amon“. 

Formele _grecizate: Sabakon ( Manethon, Fr. 66, 67 a-b), Sabakos 
(Herodot, II. 137-139) etc. 


Numele de domnie: Nefer-ka-Re „Cel cu ka-ul perfect, un Re“. 


Shabaka, fiul regelui din Napata, Kashta şi al reginei Pabatma, este 
al 2-lea faraon al dinastiei a XXV-a, fratele şi urmaşul lui *Piankhi. 
Documentele menționează şi numele unei soții, numită Mesber. 

Spre deosebire de predecesorul său, Shabaka doreşte să fie stăpânul 
real al întregului Egipt, motiv pentru care în anul al 2-lea al domniei sale 
porneşte o expediţie împotriva Egiptului de Jos. Poate că acțiunea sa a 
fost motivată şi de încercările faraonului local al dinastiei a XXIV-a, 
Bakenrenef, care ar fi dorit să-şi extindă autoritatea la sud de Memphis. 
Astfel, Shabaka a încercat să demonstreze faptul că regatul nubian nu 
intenționa să tolereze o politică de independență a unor prinți sau regi 
locali din Deltă. 

Faraonul a reuşit fără prea mare efort militar să se impună şi în zo- 
na nordică a Egiptului. Campania sa a fost comemorată prin intermediul 
unui text înscris pe scarabei de dimensiuni mari. Pe aceste documente 
Shabaka este descris după cum urmează: „cel mai îndrăgit de <ze- 
ul>Amon faţă de orice rege care existase de la crearea Pământului“. În 
continuare, textul specifică faptul că Shabaka i-a măcelărit pe toți cei care 
s-au răzvrătit împotriva lui în sudul şi nordul Egiptului, dar şi în toate 
țările străine. Desigur, aceste afirmații au un caracter mai degrabă 
propagandistic, activitate care se va răsfrânge şi în afara granițelor 
Egiptului dacă avem în vedere că unul din aceşti scarabei provine din 


Siria. 

Pentru aş întări poziţia pe teritoriul Egiptului de Jos, la Sais a numit 
un guvernator de origine nubiană. Cucerirea Deltei şi, ca o consecinţă, 
acceptarea sa de către conducătorii locali în calitate de faraon al întregii 
tări este întărită şi de textele a câtorva stele de donaţii provenite de la 
Pharbeithos, Bubastis şi Sais. 

Cu toate acestea, o serie de egiptologi cred că nu se poate vorbi de 
o dominație efectivă a lui Shabaka asupra Egiptului de Jos, deoarece şefii 
locali ai Deltei Nilului, deşi au recunoscut formal stăpânirea nubiană, nu 
s-au supus niciodată străinilor din Napata. 

Autoritatea lui Shabaka asupra teritoriului aflat la sud de Memphis 
nu se poate contesta. Se pare că faraonul nubian şi-a petrecut cea mai ma- 
re parte a domniei sale pe teritoriul egiptean, în speță la Theba. 

Monumentele sale în Egipt nu sunt numeroase, dar au o importanță 
majoră din punctul de vedere al reconstituirii evenimentelor domniei sale. 
În anul al 14-lea al domniei a decedat taurul sacru Apis de la Memphis, 
fiind înmormântat în conformitate cu tradiţiile locale. O stelă descoperită 
la Dendera aminteşte de darurile faraonului în favoarea zeiţei Hathor. La 
Abydos, o fiică a lui Shabaka poseda un mormânt sau un cenotaf. La 
Esna a adăugat un naos templului existent. 

De la Theba provin cel puţin două texte care indică nivelul apelor 
Nilului, unul din anul al 4-lea al domniei, iar în cazul celui de-al 2-lea 
text data nu ni s-a păstrat. În Theba vestică construieşte un pilon în 
templul ridicat în timpul dinastiei a XVIII-a în favoarea zeului Amon din 
Djeme. La Karnak întreprinde lucrări la pilonul IV, ridică o „sală a 
aurului“ în incinta sacră a zeului Amon, execută lucrări şi în cadrul 
zonelor sacre ale zeilor Ptah şi Monthu. La Luxor efectutează lucrări 
minore. 

În timpul domniei sale asistăm la un reviriment al funcţiilor preo- 


ților thebani. Reapare titulatura de „prim preot al zeului Amon“, al cărei 

prim purtător a fost fiul său Horemakhet. Totuşi, din punct de vedere po- 
litic această funcţie nu mai avea importanţa din timpul epocii Imperiului. 
Mult mai semnificativă era funcția de „adoratoare divină a zeului Amon“, 
deţinută de sora lui Shabaka, Amenirdis, care a fost sprijinită de aşa-zisul 
primar şi al 4-lea profet al lui Amon. Aceste funcții i-au revenit unui 
nubian, Ke/basken. 

Preocupat de asigurarea liniştii interne a regatului său, Shabaka 
evită orice confruntare directă sau indirectă cu regele assirian Sargon al 
II-lea. 

În conformitate cu textul înscris pe o statuie, actualmente aflată în 
posesia Muzeului Britanic din Londra, Shabaka ar fi domnit 15 ani. În 
anul 702, când a survenit decesul faraonului, el a fost înmormântat în 
Nubia, la el-Kurru. Pe lângă piramida sa, pe teritoriul regatului său natal 
se pare că a construit numai un mic templu la Kawa, localitate aflată între 
cataractele a III-a şi a IV-a a Nilului. 

Cel mai important document al domniei sale este cunoscut sub de- 
numirea de Piatra lui Shabaka sau Teologia memphită, actualmente aflată 
în posesia Muzeului Britanic din Londra(Inv. Nr. 498). Partea principală 
a textului este o cosmogonie care explică modalităţile prin care Ptah, ros- 
tind gândurile inimii sale, a creat Universul. Cercetările întreprinse de că- 
tre egiptologul german F. Junge au demonstrat faptul că prototipul tex- 
tului datează din timpul Imperiului şi nu din epoca Regatului Vechi cum 


s-a susținut până nu de mult. 


Bibl.: J. Leclant, în: LdĂ V, coll. 499-513; J. P.Allen, Genesis in Egypt, New 
Haven, 1988, pp. 43-47; 91-93. 

SHEPSESKAF (2503-2496) 


Numele de naştere: Shepses-kaf „Ka-ul său este sublim“; numele de 
domnie este identic. 


Formă grecizată: Seberkherâs(Manethon, Fr. 14). 


Shepseskaf este al 7-lea faraon al dinastiei a IV-a, fund probabil 
fiul lui *Menkaure. Mama suveranului era cu certitudine o soţie secun- 
dară a lui Mykerinos. În privinţa soţiei există mai multe presupuneri; 
oricum, Bunefer fiind persoana pe care unii egiptologi o socotesc soția, 
alții fiica faraonului. Documentele vremii atestă o fiică a lui, Khamaat, 
soția marelui preot din Memphis, Prahshepses. 

Se cunosc numele-Horus:,Cel sublim al corporației“ şi numele- 
nebti: „Cel sublim al celor Două Stăpâne“. Lista regală de la Abydos i-a 
înregistrat numele la al 25-lea cartuş, în schimb în Canonul Regal din 
Torino fragmentul care-i este atribuit(col. III.15) conţine numia anii de 
domnie:,,..., 4 ani“. Manethon(Fr. 14) a precizat că a condus Egiptul timp 
de 7 ani. Locul lui Shepseskaf între suveranii dinstiilor IV şi V este pre- 
cizat şi de o inscripţie al unui demnitar(Nețjernesutpu) care prezintă şi o 
listă regală: (dinastia a IV-a)*Dyedefre—*Khafra —*Menkaure —Shep- 
seskaf—(dinastia a V-a)*Userkaf—*Sahure—>*Neferirkare I. 

Din timpul domniei sale datează şi primul decret regal(udj-nesu) al 
Regatului Vechi, descoperit în templul mortuar al lui *Menkaure; docu- 
mentul este o stelă boltită, foarte fragmentară din care se pot recostitui 
numai câteva propoziţii. Din acestea reiese că Shepseskaf a înzestrat cu 
ofrande templul mortuar al tatălui său. 

A terminat sepultura lui *Menkaure(v. acolo). Interesant de remar- 
cat este faptul că din anumite motive a „rupt“ tradiția cu predecesorii ţi 


urmaşii săi. Prin urmare, numele său nu conţine nici un element legat de 

zeul solar Re, şi-a ales locul de veci în Saggara-Sud, iar mormântul său 
era o mastaba de dimensiuni mari. 

Dacă în cazul ultimelor două argumente se pot găsi şi alte 
exIplicaţii: nu a construit un loc de veci pe platoul de la Gizeh deoarece 
nu avea unde(?), iar domnia sa scurtă — fie de 4, fie de 7 ani — a contribuit 
la tipul de mormânt ales de oficiali, în privinţa elementelor componente 
ale numelui este clar că au existat tensiuni între suveran şi preoții de la 
Heliopolis al lui Re. 

Mastabaua sa este numită de localnici „Mastaba Fara'un“, fiind 
investigată, în 1858, de către A. Mariette, cel care i-a atribuit construcția 
lui *Unas. Numai după 1924, prin cercetările intreprinse de către 
egiptologul G. Jequier s-a reuşit stabilirea numelui adevăratului 
„proprietar“, ținând cont de următoarele indicii: descoperirea unei stele 
fragmentare cu o parte a numelui faraonului Shepseskaf şi nu în ultimul 
rând aş unei stele din epoca Regatului Mijlociu, din textul căruia reiese că 
la acea dată cultul mortuar al lui Shepseskaf era încă în vogă. Mastabaua 
are următoarele elemente componente: beneficia de un drum de acces, de 
un templu mortuar, iar în interiorul mormintului de camere de depozitare, 
de anticameră ți cameră mortuară. S-a descoperit şi un sarcofag 
fragmentar al faraonului. Rămâne de văzut dacă într-adevăr Shepseskaf ar 
vrut ulterior să transforme monumentul într-o „piramidă standard“ — aşa 
cum susține egiptologul M. Verner -, dar domnia scurtă l-ar fi împiedicat. 

Probabil nu Shepseskaf a fost ultimul faraon al dinadstiei a IV-a. 
Canonul Regal din Torino, înainte de numele lui *Userkaf, mai are un 
spațiu de unde ar reieşi că un alt faraon ar fi domnit,,...,2 ani“. Mulţi 
egiptologi consideră că persoana în cauză este Thamphthis, amintit şi de 


către Manethon, care ar trebui identificat cu egipteanul Djedefptah. 

Bibl.: M. Verner, Archaeological Remarks on the 4" and 5* Dynasty Chronology, 
în: Archiv Orientalni 69(2001), pp. 383-385; P. Jánosi, Bemerkungen zur 
Regierung des Schepseskaf, în: GM 141(1994), pp. 49-54; A. Spalinger, 
Dated Texts of the Old Kingdom, în: SAK 21(1994), pp. 291-294; H. 
Goedicke, Königliche Dokumente aus dem alten Reich, Wiebaden, 1967, pp. 
16-21; R. Stadelmann, Die ägyptische Pyramiden’, Mainz, 1997, pp. 152- 
155; J. von Beckerath, Handbuch der ägyptischen Kânigsnamen, München, 
1984, pp. 52-54. 


SHEPSESKARE (2455-2448) 


Numele de naştere: Netjer-user(u) „Divin prin forță“. 

Numele de domnie: Shepses-ka-Re „Cel cu (sufletul)-ka nobil, un Re“, 
pe baza Listei regale din Saggara(Nr.28). 

Forma grecizată: Sisires (Manethon, Fr.18). 


În majoritatea lucrărilor de specialitate, Shepseskare este 
considerat al 4-lea faraon al dinastiei a V-a, urmaşul lui *Neferirkare I şi 
predecesorul lui *Neferefre. Se cunoaşte şi numele-Horus al suveranului: 
Sehkem- khau „Puternic prin apariție“. 

Egiptologul ceh M. Verner l-a socotit cel mai controversat şi 
obscur faraon al dinastiei, negând succesiunea amintită mai sus care se 
bazează pe Lista regală de la Saqqara şi Canonul Regal din Torino. 
Având în vedere contextul arheologic în care au fost descoperite anumite 
peceţi ale lui Shepseskare la Abusir, precum şi de cronologia relativă a 
piramidelor din aceeaşi localitate, Verner a presupus că Shepseskare l-a 


urmat la domnie pe *Neferefre. Cel mai probabil, Shepseskare a fost cel 

care a inițiat construirea platformei neterminate pentru o piramidă în 
Abusir-Nord. M. Verner, luând în considerare abandonul rapid al cons- 
trucției piramidei şi numărul redus de obiecte aparținând faraonului, i-a 
atribuit cîteva luni de domnie, faţă de ei 7 ani din Canonul Regal din 
Torino. 

Ar mai fi un argument, destul de plauzibil: pe stela unui demnitar 
al dinastiei a V-a, Khauptah, există o succesiune de faraoni din care lip- 
seşte Shepseskare: *Sahure —*Neferirkare I —*Neferefre —*Niuserre. 
După Verner, dacă Shepseskare ar fi domnit într-adevăr 7 ani, acesta n-ar 
fi fost omis din listă. Propunerea este logică, dar problema duratei 
domniei suveranului nu va putea fi rezolvată decât în urma descoperirii 
unor documente contemporane scrise. Până atunci, poate pentru a păstra 
tradiția egiptologică, rămânem cu acceptarea celor 7 ani de domnie pentru 
Shepseskare. 

Pe lângă liste regale, numele lui Shepseskare apare şi pe anumite 
documente ale dinastiei: 2 cilindri de argilă şi 12 peceți din acelaşi 
material(din care 6 sunt amintite de către egiptologul P. Kaplony, iar alte 
6 provin din templul funerar al lui *Neferefre de la Abusir, în urma 
săpăturilor întreprinse de către M. Verner). 

Interesant de remarcat este faptul că nr. 5-6 din lista lui P. Kaplony 
posedă numele de Shepeskare, ca de altfel şi un scarabeu publicat de către 
FI. Petrie. Personajul în cauză este conducător local din Tanis(dinastia a 
XX V-a) — Gemnefkhonsbak — al cărui nume de domnie a fost Shepeskare. 

În legătură cu originea faraonului, însuşi M. Verner are păreri 
oscilante: ori afirmă că faraonul nu făcea parte nici din familia lui 
*Sahure, nici din cea a lui *Neferirkare I, socotindu-l uzurpator, ori nu 


exclude posibilitatea ca Shepseskare să fi fost unul din fiii lui * Sahure. 

Dacă P. Kaplony considera că se cunosc numele piramidei şi al 
templului său solar, M. Verner percepe o asemenea afirmaţie o simplă 


speculație. 


Bibl.: M. Verner, Who was Shepseskare, and when did he reign?, în: M. Barta, J. 
Krajci, Abusir and Saqqara in the year 2000, Praha, 2000, pp. 581- 603; M. 
Verner, Archaeological Remarks on the 4 4 and 5” Dynasty Chronology, în: 
Archiv Orientalni 69(2001), pp. 395-400; Idem, Die Pyramiden, Reibek, 
1999, pp. 301, 315, 336, 346; P. Kaplony, Die Rollsiegel des Alten Reiches, 
II, Bruxelles, 1981, pp. 289- 294; J. von Beckerath, Handbuch der 
ägyptischen Königsnamen, München, 1984, pp. 55, 182. 


SHESHONQ I (945-924) 


Numele de naştere: Sheshenq (grafia obişnuită, dar nu unică), probabil de 
origine libiană, dar cu semnificaţie incertă. În assiriană 
numele este redat prin varianta Su-si-in-qu, iar în 
sursele biblice apare sub forma Shishak. În anumite 
cazu-ri, în interiorul cartuşului sunt incluse unul din 
epitetele: netjer heqa lunu „un zeu, stăpânul 
Heliopolis“-lui, sa Iset „fiul <zeiţei> Isis“ şi sa Bastet 
„fiul<zeiţei> Bastet“. 

Formele grecizate: Sesonkhis (Manethon, Fr. 60), Sesonkhosis (Idem, 
Fr. 61 a) etc. 

Numele de domnie: Hedj-kheper-Re „Cel cu forma strălucitoare, un 
Re“, urmat de epitetul setep-en-Re „alesul lui Re“. 

Încă de la sfârşitul Epocii Rameside, la Bubastis se poate 
documenta existența unei familii de căpetenii libiene care de-a lungul 


deceniilor purtau titulatura „Mare şef al Me<shwesh>“(=un trib libian). 

Aceştia au stabilit chiar relații de rudenie cu faraonii de la Tanis. Fiica 
ultimului suveran al dinastiei a XXI-a (= Psusennes al II-lea), Maatkare, 
era măritată cu Osorkon(= viitorul faraon *Osorkon I), fiul lui She- 
shong(= viitorul rege Sheshonq I). Primul faraon de origine libiană a fost 
Osorkon cel Bătrân (984-978), unchiul lui Sheshong |. 

Sheshonq I, fiul „şefului Me<shwesh>, tatăl divin Nimlot“ şi al 
„mamei divine Tanetsepeh“, este fondatorul dinastiei a XXII-a. Soţule 
sale se numeau Karama I şi Penreshnes, fiii săi erau *Osorkon I, Nimlot, 
Iuput, iar fiica Tashepenbastet. 

Iniţial Sheshonq I nu era stăpânul întregului Egipt. Treptat a fost 
recunoscut în Deltă, în special de către şefii locali din Tanis şi din 
Memphis. În Egiptul Mijlociu, la Herakleopolis, şi-a impus pe cel de-al 
treilea fiu al său, Nimlot, în calitate de „lider al întregii armate“. La Theba 
situ-ația era mai complicată din cauza faptului că preoţii zeului Amon de- 
țineau puterea absolută, iar regiunea era considerată un stat în stat. Prin 
urmare, Sheshong I a fost nevoit să adopte o strategie aparte faţă de cei 
din Theba. În primul rând a început să numească membrii familiei regale 
în funcțiile cheie ale ierarhiei locale, iar apoi a încheiat căsătorii 
„dinastice“ cu membrii familiilor oficialităților thebane. Astfel, Jupur a 
fost numit „mare preot al zeului Amon din Theba“, devenind şi 
comandant al forțelor armate locale, ulterior purtând titulatura de 
„guvernator al Egiptului de Sus“. Fiica sa, Tashepenbastet, s-a măritat cu 
Djedthothiuef, al 3-lea profet al zeului Amon din Theba. Prin aceste 
manevre, desigur cazurile concrete erau mai numeroase, el a fost 
recunoscut şi la Theba în calitate de faraon al Egiptului, dar nu înainte de 
anul al 5-lea al domniei sale. 

După cum a remarcat egiptologul K. A. Kitchen, deşi Sheshong I a 
stăpânit cel puţin 21 de ani Egiptul, se cunosc relativ puţine date concrete 


ale domniei sale. 

În conformitate cu textul unei stele, în anul al 5-lea al domniei sale, 
Sheshonq I trimite un supus al său, Wayheset, să restabilească ordinea în 
Oaza Dakhla. La Memphis, cumnatul său, „marele preot al <zeului>Ptah“ 
Shedsunefertum, a confecţionat o masă de îmbălsămare pentru taurul 
sacru Apis cu toate că nu se cunoaşte decesul vreunuia din timpul 
domniei lui Sheshonq I. La Tanis faraonul a lărgit marele templu al zeului 
Amon, iar la Abydos fiul său luput şi-a construit o capelă memorială în 
incinta sacră a zeului Osiris. 

Faţă de înaintaşii săi, Sheshong I a dus o politică externă activă. A 
reluat vechile relaţii comerciale cu oraşul Byblos, trimițând o statuie de a 
sa în beneficiul templului zeiţei Baalat-Gebal („Stăpâna din Byblos"). 
Faptul că Abibaal regele Byblos-lui a gravat textele sale pe statuia 
egipteană demonstrează faptul că nu era un supus al faraonului, consi- 
derându-se un egal al său. A reluat şi „expedițiile“ spre Nubia cu scopul 
de a procura produsele necesare templului zeului Amon din Theba, dar şi 
pentru a recruta militari indigeni pentru acțiunile sale viitoare. 
Asemănător zonei feniciene, nici în cazul Nubiei nu se poate vorbi de o 
stăpânire efectivă a teritoriului de către egipteni. 

Imediat după anul al 24-lea al domniei regelui Solomon( deci după 
945), leroboam fiul lui Nebat a încercat să uzurpeze tronul Regatului Ev- 
reu, dar a fost nevoit să se refugieze în Egipt unde Sheshonq I i-a acordat 
azil. După moartea lui Solomon, leroboam intră pe teritoriul Palestinei, 
iar în urma luptelor purtate cu Rehoboam, fiul lui Solomon, regatul 
acestuia din urmă va fi divizat după cum urmează: în partea sudică va 
exista Iudeea condusă de către Rehoboam, având capitala la Ierusalim, iar 
în partea nordică va fi Israel-ul lui Jeroboam, inițial cu capitala la 
Shekhem. 

Atâta timp cât exista autoritarul rege Solomon, Sheshong I nu avea 


cum să-şi pună în aplicare planul său de atacare a Palestinei. După 

divizarea amintită, faraonul se hotăreşte să pornească un atac asupra celor 
două state nou create. Pretextul invaziei va fi un raid al unor triburi 
semitice la graniţa de est a Egiptului, populaţie considerată de către 
Sheshonqg I a fi supusă Iudeii. Astfel, în anul al 5-lea al domniei lui 
Rehoboam (925), Sheshong I inițiază un atac al regatului, înaintând spre 
Ierusalim, unde va pune mâna pe tezaurul „Casei lui Yahweh“ şi al 
regilor. Cu toate acestea, capitala Iudeii nu va fi capturată şi supusă, 
Sheshonqg I mulțumindu-se cu bogata pradă de război. Faraonul va porni 
un atac şi asupra regatului condus de către fostul său protejat /Jerohoam. 
Probabil, acesta din urmă nu s-a conformat aşteptărilor lui Sheshong I, cel 
care dorea să aibă prin el un rege vasal. Trupele faraonului egiptean vor 
ajunge până la Megiddo, unde în cinstea victoriei obținute va ridica o 
stelă comemorativă. 

Pe lângă sursele biblice, dar şi cele arheologice de pe teritoriul Pa- 
lestinei, există şi documente egiptene antice care relatează de această 
amplă campanie a lui Sheshonq I: o stelă fragmentară descoperită în 
templul zeului Amon din Karnak, textele şi scenele de pe vestita „poartă 
bubastită“ a regelui din incinta sacră a aceluiaşi zeu şi un relief provenit 
de la el-Hibeh. În conformitate cu lista celei de-a doua surse menţionate, 
egiptenii au distrus 154 de oraşe în Iudeea şi Israel. În realitate se pare că 
această cifră nu reflectă realitatea descrisă, însă cu certitudine Sheshong I 
a asediat multe dintre aşezările menţionate, dintre care unele s-au şi 
predat. În orice caz, investigaţiile arherologice de pe teritoriul palestinian 
atestă distrugerea mai multori aşezări în urma invaziei. 

Trebuie remarcat faptul că itinerariul faraonului pe teritoriul Iudeii 
şi al Israel-ului este şi astăzi obiectul unei vii dispute în rândul specia- 
liştilor. După campania triumfală şi victoria de la Megiddo, Sheshong I se 


va întoarce la Tanis. 


Uriaşa pradă de război obţinută de către Sheshong I i-a permis la 
întoarcere să inițieze un ambițios program edilitar, mai ales la Theba şi 
Memphis. În legătură cu oraşul din Egiptul de Jos deţinem foarte puţine 
urme concrete în privinţa construirii unor edificii. La Theba documentația 
este mult mai bogată. Potrivit textului unei stele gravată pe stâncile de la 
Gebel el-Silsileh, în anul al 21-lea la domniei sale, Sheshong I a ordonat 
redeschiderea carierei din localitatea amintită. Cei însărcinaţi cu procura- 
rea materialelor de construcție, dar şi cu executarea unor lucrări la Karnak 
au fost fiul faraonului, Juput, „şeful lucrărilor Horemsaf“ şi fiul acestuia 
Paheganefer. Aceştia vor edifica la Karnak, înaintea pilonului al II-lea al 
marelui templu al zeului Amon, o imensă curte care va beneficia de 
coloane laterale, iar la capătul acesteia vor ridica ceea ce în literatura de 
specialitate este cunoscută sub numele de „Poarta bubastită“ a lui 
Sheshonqg I. Scenele şi textele aceasteia imortalizau campania victorioasă 
a faraonului asupra Iudeii şi a Israel-ului, iar restul ambiţiosului program 
decorativ a fost în cele din urmă abandonat din cauza morții faraonului. 
Ulterior *Osorkon I a mai adăugat trei scene la cele existente. 

Se cunosc puţine date certe referitoare la locul de veci al lui She- 
shonq I. După unii specialişti corpul faraonului ar fi fost depus în 
mormântul din Tanis al lui *Osorkon al II-lea, alții presupun că Sheshong 
I ar fost înmormântat la Tanis, separat de ceilați faraoni ai dinastiei. Nu 
este exclusă nici varianta existenţei unui loc de veci la Bubastis, ceea ce 


până în prezent n-a fost confirmat din punct de vedere arheologic. 


Bibl.: TIP $$. 241-260; 398-415; M. - A. Bonhâme, Les noms royaux dans l'Egypte 
de la Troisième Période Intermédiaire, Le Caire, 1987, pp. 95-109; G. R. 
Hughes(ed.), Reliefs and Inscriptions at Karnak, vol. IN: The Bubastite 
Portal, Chicago, 1954; D. Arnold, Temples of the Last Pharaos, New York — 

SIAMON(978-959) 


Numele de naştere: Sa-lmen „Fiul lui Amon“, urmat câteodată de epi- 
tetul meri-Imen „îndrăgit de Amon“. 
Forma greacă: Psinnakhes(Manethon, Fr. 58, 59 a-b). 
Numele de domnie : Netjer-kheper-Re „Divin prin formă, un Re“, urmat 
de unul din epitetele: setep-en-lmen, „alesul lui 
Amon“, setep-en-Re „alesul lui Re“, setep-en- 
Djehuti „alesul <zeului> Thoth“, meri-lmen „îndră- 


git de Amon“ şi neb-pet „stăpânul cerului“. 


Siamon este al 6-lea faraon al dinastiei a XXI-a, după unii 
cercetători probabil fiul lui *Osorkon cel Bătrân. Din cauza unei domnii 
foarte active se poate considera unul dintre cei mai importanţi suverani ai 
vremii, evident după *Psusennes I. 

După Manethon, Siamon ar fi domnit 9 ani, ceea ce pare o eroare şi 
se impune modificarea numărului de ani în 19, dacă ţinem cont de faptul 
că pe Frag. 3 B, r. 3-5 din Analele Preoţilor din Karnak se menţionează o 
domnie de 17 ani care i se poate atribui cu siguranţă. 

În conformitate cu aceeași sursă, după ce în timpul Regatului Vechi 
şi al Imperiului cuvântul per-aa se referea la instituția faraonică, 
începând cu domnia lui Siamon este scris înaintea numelui de naştere şi 
se foloseşte ca titlu cu semnificația „faraon“. 

Activitatea edilitară îl remarcă ca un important constructor pentru o 


perioadă în care puţine sunt urmele lăsate de faraonii dinastiei. Ca atare, a 

lărgit considerabil suprafața templului zeului Amon din Tanis, iar pe 
zidul unui sanctuar construit de către *Psusennes I a gravat un relief 
reprezentând scene ale unei expediții întreprinse în Palestina. La 
Memphis a ridicat un templu în onoarea zeului „Amon, stăpânul lapis- 
lazu“-ului. 

La Heliopolis s-a descoperit o stelă care-l menționează ântr-un act 
de cumpărare de pământuri, acțiune efectuată de către preoţii zeului Ptah. 
De la Piramsses provine un bloc de piatră care-i poartă numele, ceea ce 
apare şi pe următoarele monumente: un sphinx de bronz, un bloc de piatră 
de la Khata”na şi un obelisc al lui *Thuthmes al III-lea. În zona sudică, la 
Abydos s-a descoperit un graffito care-i aparține, iar la Karnak există o 
secțiune dedicată lui în Analele Preoților. 

Marele preot al zeului Amon din Karnak, Pinudjem al II-lea, a 
mutat şi a reînmormântat mumiile regale din Epoca Imperiului pentru a le 
feri de hoți. Locul ales a fost vestita „ascunzătoare regală“ de la Deir el- 
Bahari(DB 320). Această activitate a avut loc între anii 1 şi 10 ai domniei 
lui Siamon. 

Faraonul a fost foarte activ şi din punct de vedere militar. A luptat 
împotriva philistenilor, organizând o expediție pe teritoriul Palestinei 
imediat după ce a aflat de moartea regelui Israelului, David, şi în primii 
2-3 ani ai urmaşului acestuia Solomon, care la vremea respectivă era 
preocupat de înlăturarea propriilor inamici. Astfel, Siamon atacă cetatea 
Gezer(Gaza), apoi distruge aşezarea de la Tel Mor, la 10 km N-V de 
actualul Ashod, şi probabil şi Beth-Shemesh-ul. În orice caz, asemenea 
acțiuni sunt confirmate atât arheologic, cât şi prin faptul că prințul Hadad 
din Edom(aflat în Egipt, în azil, după ce regatul său a fost cucerit de 
regele David), fiind înştiinţat că regele David şi comandantul său militar 


Ioab sunt decedați, s-a întors în regatul său. 

Cu toate acestea, pe vremea domniei lui Siamon, Egiptul este 
inferior din punct de vedere militar regatului lui Solomon, motiv pentru 
care încheie o pace nu întocmai avantajoasă: în schimbul căsătoriei unei 
fiice a faraonului cu Solomon, Egiptul îi cedează cetatea Gezer. Acestea, 
împreună cu celelalte aşezări menţionate, au fost ulterior reconstruite de 
către Solomon. 


Siamon a fost înmormântat la Tanis(mormântul NRT IT). 


Bibl.: TIP $$ 232-236; M. - A. Bonhâme, Les noms royaux dans l'Égypte de la 
Troisieme Periode Intermediaire, Le Caire, 1987, pp. 87-94; A. R. Schulman, 
Two Unrecognized Monuments of Shedsunefertem, în: JNES 39(1980), pp. 
303-311; A. Malamat, Aspects of the Foriegn Policies of David and Solomon, 
în: JNES 22(1963), pp. 1-17. 


SIPTAH (1195-1188) 


Numele de naştere: În primii 2 ani de domnie acesta era Re-mesi-su sa- 
Ptah „Re l-a creat, fiul lui Ptah“, apoi din anul 3 al 
domniei Sa-Ptah, meri-en-Ptah „Fiul lui Ptah, 
îndrăgit de Ptah“. 

Numele de domnie: La fel, în anii 1 şi 2 ai domniei purta numele Sekhai- 
en-Re meri-Ptah „Cel de către Re înscăunat, îndrăgit 
de Amon“, apoi din anul 3 de domnie Akh-en-Re 


setep-en-Re „Emanaţia lui Re, cel ales de Re“. 


Siptah a fost penultimul faraon al dinastiei a XIX-a. Cu toate că nu 
era prințul moştenitor, după moartea lui Sethi al II-lea, a ajuns la tron. 
Pe baza documentelor evenimentul a avut loc în „luna a 2-a a anotimpului 


peret, ziua a 2-a“. 

Multă vreme s-a crezut că mama lui Siptah a fost regina Tiaa, o 
soție a faraonului Sethi al II-lea, însă obiectele din mormîntul lui Siptah 
care conțin numele reginei au ajuns întâmplător din sepultura înveci- 
nată(KV 32), care a aparținut mamei lui * Thuthmes al IV-lea, Tiaa. 

Textul unui relief de la Luvru(E. 26901) menţionează numele, de 
origine canaanită, Sutailja/ Soteraja ca mamă al unui print Ramses- 
Siptah. După cum a precizat egiptologul Th. Schneider, nu este sigur că 
acest personaj să fi fost viitorul faraon Siptah. Cu toate acestea, majori- 
tatea specialiştilor văd în Sutailja mama lui Siptah, subliniind faptul că nu 
purta titulatura de regină, deoarece era o simplă concubină a faraonului. 

Principala întrebare rămâne: cine era tatăl lui Siptah? Există mai 
multe ipoteze. Unii egiptologi îl consideră pe *Amenmessu tatăl lui 
Siptah, deoarece amândoi şi-ar fi petrecut tinereţea în Khemmis şi au fost 
excluşi din rândul personajelor reprezentate prin intermediul statuilor la 
templul mortuar al lui *Ramses al III-lea de la Medinet Habu care repre- 
zentau strămoşii faraonului. De aici s-a tras concluzia: ambii au fost 
uzurpatori şi probabil tată şi fiu. După o altă teorie, Siptah ar fi fost fiul 
lui Sethi al II-lea, dar în acest caz n-ar fi fost socotit un faraon nelegitim 
de către conducătorii dinastiei a XX-a. 

Egiprologul Th. Schneider are o versiune proprie interesantă. Mai 
întâi analizează situaţia trezorierului Bay, cel care se ridică pe lângă 
enigmaticul uzurpator „larsu/Arsu“ amintit în P. Harris I. Fund un 
specialist şi în lingvistica semitică, Schneider subliniază faptul că Bay nu 
este neapărat de origine străină(cel puţin judecând după nume), iar o notă 
a P. Harris I trebuie citită: „cel care a domnit 6 ani“. Acesta ar confirma 
o presupunere mai veche a egiptologilor germani W. Helck şi J. von 
Beckerath conform căreia arsu ar fi fost identic cu Siptah. 

Dacă makoritatea savanților sunt de acord cu 6 ani de domnie, W. 


Helck, interpretând textul unui ostracon de la Muzeul Egiptean din 

Cairo(OCG 25792) a ajuns la concluzia că Siptah ar fi condus Egiptul 7 
ani. 

O figură centrală a domniei lui Siptah a fost cancelarul Bay, cel 
care s-a lăudat public că l-a ajutat să ajungă faraon, mărturie stând textele 
a două stele: una de la Assuan ridicat de către Sethi (vice-regele din 
Kush) şi o alta de la Gebel el-Silsileh. Numele lui Bay apare pentru 
ultima dată într-o inscripție din anul al 4-lea al domniei lui Siptah. În 
orice caz, inițial a fost în grațiile faraonului, deoarece a primit un loc de 
veci în Valea Regilor(KV 13). În cele din urmă a intrat în dizgrația curtii, 
iar în anul al 5-lea al domniei lui Siptah cancelarul a fost executat din 
ordinul suveranului. Vestea execuției lui Bay a ajuns la muncitorii de la 
Deir el-Medineh prin intermediul unui ostracon(O. IFAO 1864), care-i 
anunță că trebuie să înceteze lucrările la mormântul lui Bay deoarece a 
fost socotit un trădător şi apoi executat („Anul 5, luna a 3-a a anotimpului 
verii, ziua a 27-a. În această zi, scribul mormântului Paser a venit 
spunând: «Faraonul, v.p. s., l-a ucis pe marele inamic Bay»“). 

La scurt timp , în anul al 6-lea sau 7-lea al domniei Siptah moare la 
o vârstă fragedă: 16 ani(după alți savați la 20 de ani), ceea ce reiese din 
analiza mumiei sale, care aveao înălțime de 1,60 m, iar piciorul stâng a 
fost puternic afectat din cauza poliomelitei. 

Siptah a fost înmormântat în Valea Regilor, în mormântul KV 47, 
însă mumia sa a fost descoperită cu alte 18, în 1898, într-o ascunzătoare a 


mormântului faraonului * Amenhotep al H-lea(KV 35). 


Bibl.: C. Aldred, The Parentage of King Siptah, în: JEA 49(1963), pp. 41-48; G. 
Callender, The Cripple, the Queen & the Man from the North, în : KMT vol. 

SMENDES I (1069-1043) 


Numele de naştere: Nes-ba-neb-djed(et) „Cel care aparține berbecului, 
stăpânul Mendes-ului“. 
Forma greacă: Smendes(Manethon, Fr. 58, 59). 
Numele de domnie: Hedj-kheper-Re „Cel cu forma strălucitoare, un 
Re“. 

A Treia Perioadă Intermediară se caracterizează prin domnii para- 
lele, câteodată fiind greu de apreciat dacă a existat o personalitate care a 
reuşit totuşi să-şi extindă autoritatea asupra unui teritoriu mai extins al 
Egiptului, iar originea şi gradele de rudenie ale conducătorilor sunt greu 
de stabilit. Din aceste considerente, aproape în cazul fiecărui faraon exsită 
puncte de vedere diferite între savanți, noi am acceptat, în general, rezul- 
tatele investigațiilor intreprinse de către K. A. Kitchen şi Th. Schneider. 

Smendes I este socotit întemeietorul dinastiei a XXI-a, fiul lui lui 
Herihor(mare preot al zeului Amon din Theba)şi al soției acestuia Nedj- 
met. Soţia lui se numea Tentamon, fiica lui *Ramses al XI-lea. 

Înainte de a deveni faraon, Smendes a fost un influent conducător 
local în timpul „epocii renaşterii“ al lui *Ramses al XI-lea, având 
reşedinţa la Tanis. În această calitate este atesta şi în celebra operă literară 
Călătoria lui Wenamon la Byblos, de obicei datat în anul al 5-lea „renaş- 


terii“ sau al 23-lea al domniei lui *Ramses al XI-lea. Unii savanţi sunt de 

părere că acei 5 ani reprezintă anii proprii ai lui Smendes I, cu toate că 
numele său nu a fost înscris într-un cartuş regal. 

Wenamon se deplasa spre Byblos cu scopul de a aduce de acolo ce- 
drul atât de necesar construcțiilor întreprinse la marele templu al zeului 
Amon din Theba. Pontiful theban era nevoit să solicite aprobarea admi- 
nistrației Egiptului de Jos de a avea acces la comerțul mediteranean. 
Wenamon , ajuns la Tanis, prezintă stăpânilor locali, Smendes şi Tent- 
amon, scrisorile din partea zeului Amon, prin care întreaga sa acțiune 
capătă legitimitate. Cei doi i-au pus la dispoziţia lui Wenamon o ambar- 
cațiune pentru îndeplinirea misiunii, iar „călătorul“ s-a adresat adminis- 
trației din Tanis şi în momentul în care avea nevoie de bani şi marfă. 

În conformitate cu Manethon, Smendes I a domnit 26 de ani, 
ocupând tronul Egiptului după ce l-a înmormântat pe *Ramses al XI-lea. 
Data pare a fi una reală, dacă ţinem cont de faptul că în Stela exilu- 
lui(actualmente la Muzeul Luvru C256) marele preot al lui Amon, 
Menkheperre, a reprimat o revoltă în anul al 25-lea al domniei unui 
faraon nenumit, dar care nu poate fi decât Smendes I, deoarece nu există 
nici o dovadă certă că personajul în discuţie şi-ar fi numărat anii de 
pontificat. Evident, alți, egiptologi, cum ar fi fi spre exemplu germanii K. 
Jansen-Winkeln şi H. Sterberg-el Hotabi, sunt de părere că cifra 25 se 
referă la anii de domnie al lui Pinudjem I. 

Deşi a avut o domnie lungă nu dispunem de prea multe documente 
care i se pot atribui cu certitudine. Astfel, la Theba, datele anuale furniza- 
te de textele marii necropole, dar care nu menționează nici un nume de 
faraon şi care se referă la 21 de ani de domnie consecutivi, mai mult ca 
sigur că apaţin lui Smendes I. 

La Ed-Dibabiya, o carieră de piatră de lăngă Gebelein, s-a des- 
coperit o stelă a cărui text descrie cum faraonul, în timp ce rezida la 


Memphis, a aflat de faptul că un şir de coloane ridicat de * Thuthmes al 

III-lea la Luxor s-a deteriorat din cauza unei inundaţii. Imediat, suveranul 
a trimis un corp expediționar format din 3.000 de muncitori pentru a repa- 
ra deteriorările provocate de apă. 

La Karnak, în incinta templului zeului Monthu, se găsesc o imagi- 
ne şi un graffito cu numele lui Smendes I. 

Mai mult ca sigur, între faraon şi pontifii thebani a existat un pact: 
ultimii l-au recunoscut pe Smendes I în calitate de rege legitim al Egip- 
tului, iar suveranul la rândul său a recunoscut membrilor familiilor 
Piankh şi Herihor calitatea de comandanţi ai Egiptului de Sus şi mari 
preoţi ai zeului Amon din Theba. Această înțelegere a fost întărită şi prin 
intermediul unor căsătorii: între Pinudjem I şi Henettaui(fiica lui Smen- 
des I şi Tentamon) şi între fiica lui Pinudjem I şi Smendes I sau Amenem- 
nesu. K. A. Kitchen a descris sugestiv această stare de lucruri: se poate 
spune că „o parte a Egiptului(Tanis)a condus întregul regat numai prin 
bunăvoința celeilalte părți( Theba)“. De aici şi o concluzie a egiptologului 
britanic: într-o asemenea situaţie era greu să întreprinzi construcții de an- 
vergură sau să te angajezi în acţiuni militare în afara țării. 

Sub Smendes I, Tanis a devenit reşedinţa regală din Deltă. Cum în 
localitatea amintită s-a descoperit un vas canopus, unii specialişti au su- 
gerat faptul că este posibil ca suveranul să fi fost înmormântat undeva la 
Tanis. 

Pentru primii 15 ani de domnie contemporanul lui Smendes I la 
Theba a fost Pinudjem I, probabil nepotul său. Una din principalele preo- 
cupări ale marelui preot al zeului Amon şi comandant şef al Egiptului de 
Sus era rebandajarea mumiilor marilor faraoni ai Egiptului şi mutarea lor, 
dar pe lângă acesta de numele lui se leagă şi o serie de acțiuni edilitare. 

În anul al 16-lea al domniei lui Smendes I acel echilibru(pact), 
amintit mai sus, se rupe, Pinudjem I proclamându-se faraon, având nume- 


le de domnie: Khai-kheper-Re setep-en-lmen „Apariţia celui care i-a 

ființă, un Re, alesul lui Amon“. Autoritatea sa regală se pare că a fost 

recunoscută şi la Tanis, ceea ce i-a îndemnat pe unii egiptologi să vor- 

bească de o co-regenţă între Smendes I şi Pinudjem I. Oricum, îşi va păs- 

tra acest statut şi în timpul domniei lui Amenemnesu şi în prima parte a 

domniei lui *Psusennes I. Din păcate sursele antice de care dispunem nu 

motivează o atare decizie a lui Pinudjem I şi nici nu clarifică raportul de 
forţe dintre cei doi „combatanți“. 

La Theba, în calitate de mare preot şi comandant militar a fost 
instalat un fiu al lui Pinudjem I, Masaharta, care, pe baza unei relatări 
furnizate de o scrisoare provenită de la el-Hibeh, a decedat înaintea tatălui 
său. În anul al 25-lea al domniei lui Smendes I, în locul lui a fost instalat 
un alt fiu al lui Pinudjem I, Menkheperre, care se pare că a întâmpinat o 
oarecare opoziţie la Theba. În conformitate cu Stela exilului(Muzeul 
Luvru C256), opozanți au fost deportaţi în oaze şi condamnaţi la moarte. 
Ulterior, Menkheperre, cel puţin în privinţa anumitor persoane, a revenit 
asupra deciziei sale. 

După moartea lui Smendes I, i-a urmat la „domnie“, pentru o 
perioadă scurtă de timp, fiul său Amenemnesu. În final, trebuie remarcat 
faptul că numele-nebti al lui Smendes I: „Cel puternic prin forță, cel care- 
şi nimiceşte adversarii...“ a rămas o simplă „figură de stil“, suveranul 
conducând un Egipt divizat şi dominat de pontifii thebani. 

Bibl.: TIP, $$. 213-217; G. P.F. Broekman, The founders of the twenty first dynasty 

Grimal, B. Meniu (ed.), Le commerce en Égypte ancienne, Le Caire, 1998, 

Troisième Période Intermédiaire, Le Caire, 1987, pp. 34-51,51-56; H. 


Sternberg-el Hotabi, Die Stele der Verbannten, în: O. Kaiser(ed.), Texte aus 
der Umwelt des Alten Testaments, II, Gütersluh, 1986, pp. 112-117. 

SNOFRU (2613-2589) 


Numele de naştere: Apare sub mai multe variante, cum ar fi Senefer-ui, 


Seneferu sau Senefer. Prima este o prescurtare de la 
numele „< Zeul NN / = un zeu nespecificat / > m-a 
făcut desăvârşit / bun“. A doua formă este o 
prescurtare a primei, iar cea de-a treia se poate 
traduce prin „A face un bine“ > „Binefăcătorul“. 


Forma grecizată: Soris (Manethon, Fr. 14). 


Nu este lipsit de sens faptul că, începând cu Regatul Mijlociu, 
tradiția îl prezintă pe faraon ca un suveran „bun“, binevoitor cu supuşii 
săi. În prezentul dicționar am ales o altă variantă fonetizată a numelui, 
mult mai des utilizată în literatura de specialitate, şi anume Snofru. 
Ținând cont de faptul că numele de naştere era însoţit de titulatura nesuti 
- biti („Regele Egiptului de Sus şi de Jos“) este posibil ca acesta să fi fost 
şi numele său de domnie. 

Snofru este primul faraon al dinastiei a IV- a, fiind denumit de 
către egiptologul german W. Wolf „cel mai mare constructor al Egipt- 
ului“. Afirmația nu este gratuită dacă avem în vedere faptul că i se pot 
atribui nu mai puţin de patru piramide. 

Manethon, dar numai prin intermediul versiunii transmise de către 
Africanus, menționa faptul că dinastia a IV-a a fost alcătuită din opt 
faraoni de origine memphită, însă „aparținând unor familii diferite“. Prin 
urmare, preotul din Sebennytos a exclus orice grad de rudenie între 
reprezentanţii dinastiilor a III-a şi a IV-a. Afirmația este falsă, deoarece 
Snofru este considerat fiul lui *Huni. Totuşi, ideea lui Manethon s-ar 


putea explica prin faptul că soţia lui *Huni era o regină secundară sau o 


372 


concubină, Meresankh I , iar Snofru pentru a-şi legitima domnia a fost 
nevoit să se căsătorescă cu sora ei vitregă Hetepheres I . Aceasta din ur- 
mă era fiica lui *Huni şi a soţiei sale principale, a cărei nume este 
necunoscut, dar care, în conformitate cu tradiția faraonică, cu siguranță 
purta titulatura „fiica regelui“. Din relaţia lui Snofru şi Hetepheres I s-a 
născut viitorul faraon *Kheops. O altă soţie — neidentificată până în 
prezent — a născut trei băieți ( un prinţ, care poseda o mastaba <M 17> la 
Meidum, Nefermaat şi Rahotep ) şi două fiice ( Neferetkau şi Hetepheres 
a Il-a ). Trebuie menţionat faptul că nu toți egiptologii acceptă genealogia 
prezentată mai sus. 

Membrii familiei lui Snofru au rămas şi ei celebrii în istoria arheo- 
logiei egiptene antice. Astfel, regina Hetepheres I este renumită datorită 
descoperirii mormântului ei, în anul 1925, de către G. Reisner de la 
Muzeul de Arte din Boston. Printr-o întâmplare, la data amintită, la est de 
marea piramidă de la Gizeh, a fost găsit un puț adânc de cca. 30 m, care 
conducea spre un mormânt format dintr-o încăpere unică, de dimensiuni 
reduse. Mica sepultură a fost umplută la refuz cu mobilierul funerar şi 
accesoriile necesare reginei în Lumea de Apoi. Pe lângă sarcofagul de 
alabastru de dimensiuni mari a fost adus la lumina zilei şi pavilionul 
demontat, alcătuit din patru cadre plate. Pe cele trei laturi ale sale, trei tije 
subțiri umpleau spațiul dintre bază şi partea de sus. Probabil, în cufărul 
reginei era depozitată pânza fină care acoperea pavilionul. În interiorul 
acestuia erau cândva aşezate patul şi cele două scaune. Regina era adusă 
în pavilion într-o lectică. Egiptologii americani, folosindu-se de învelişul 
din foiţă de aur a elementelor mobilierului, dar în acelaşi timp comparând 
aceste piese cu nenumărate reliefuri din alte morminte, în urma înlocuirii 
lemnului corodat, au reuşit să reconstituie în întregime mobilierul. Vasele 
canopi, suporturi pentru cap, brățări şi nenumărate vase de piatră 


întregesc inventarul mormântului. Iniţial, G. Reisner, din cauza faptului 

că sarcofagul descoperit era gol, a crezut că în timpul domniei lui *Khufu 
inventarul mormântului original al reginei a fost salvat în mare taină şi re- 
îngropat lângă piramida suveranului, cu scopul de a evita un scandal. Cer- 
cetările ulterioare au demonstrat faptul că mormântul modest aparţinea cu 
siguranță reginei, a cărei mumie a fost distrusă în urma acțiunii jefui- 
torilor de morminte din Antichitate. 

Spre sfârşitul secolului al XIX-lea, egiptologul francez A. Mariette 
a reuşit să descopere şi alte capodopere ale artei egiptene aparținând 
familiei lui Snofru. Astfel, în mastabaua dublă de la Meidum (M 16), 
aparținând lui Nefermaat şi soției sale Itet, apar scene care redau aspecte 
ale vieţii cotidiene egiptene din perioada începutului Regatului Vechi. În 
mormântul „fiului cel vârstnic al regelui “(=Nefermaat) există picturi cu 
scene de vânătoare, de pescuit, chiar şi o reprezentare hazlie, copii cu 
maimuțe. În mormântul soţiei sale apar scene legate de muncile agricole, 
reprezentări cu privire la prinderea păsărilor şi scena cu cele şase gâşte, o 
ca-podoperă a picturii universale. Într-o altă mastaba dublă, tot de la Mei- 
dum (M 6), aparținând prințului Rahotep şi soţiei sale, au fost descoperite 
cele două statui cultice ale perechii Rahotep-Neferet. Aceste trei capodo- 
pere se află printre exponatele de prestigiu ale Muzeului Egiptean din 
Cairo. 

Durata domniei lui Snofru este amplu dezbătută în literatura de 
specialitate. Referința de bază, cel puţin în stadiul actual al cercetărilor, 
rămâne Canonul Regal din Torino potrivit căruia Snofru ar fi domnit 24 
de ani (col. III. 9). Manethon îi atribuia lui Soris 29 de ani, o cifră 
apropiată de sursa de bază citată mai sus. Unu egiptologi, printre care îi 
amintim aici numai pe R. Stadelmann şi J. Vercoutter, cred că avem de-a 
face cu o domnie mult mai lungă, cel puţin din următoarele motive: 1) 
sistemul bienal de înregistrare a evenimentelor ar menţiona un an 24, ceea 


ce corespunde cu 48 de ani de domnie; 2) savanții citați presupun că în 24 

de ani ar fi imposibil să construieşti patru piramide; 3) şi nu în ultimul 
rând, se presupune că la data compilării Papirusului Regal din Torino 
scribul n-a făcut o diferențiere între sistemul bienal aflat în uzanță în 
perioada Regatului Vechi şi a redat datele în conformitate cu numerotarea 
anuală folosită în perioadele ulterioare. 

Mult mai plauzibile ni se par alte două opinii. Pentru St. Smith 
„recensământul “ bienal a fost uzitat până în anul al 13-lea al domniei lui 
Snofru, când documentele amintesc „Anul de după a 6-a ocazie /întâm- 
plare“(= 6 x 2 + 1= 13), după care s-a trecut la un recensământ anual. 

După A. Spalinger datele de care dispunem din timpul domniei lui 
Snofru nu corespund cu teoria standard cu privire la utilizarea unui cens 
bienal al vitelor. Din aceste motive, ultima dată, un graffiti provenind de 
la Piramida Roşie de la Dahshur, care menţionează „Anul celei de 24-a 
întâmplări, luna a 10-a a anotimpului verii...“ se referă într-adevăr la cel 
de-al 24 an de domnie al suveranului şi nicidecum la cel de-al 48-lea, 
potrivit sistemului bienal. 

Desigur, descoperirea în viitor a unor noi date referitoare la întrea- 
ga perioadă a dinastiei a IV-a sau chiar a întregului Regat Vechi, sperăm 
că vor reuşi să clarifice sistemul cronologic al epocii. 

La Seila, în Oaza Fayyum, a fost descoperită o mică piramidă în 
trepte, pe care britanicul I. E. S. Edwards i-a atribuit-o lui Snofru. Edifi- 
ciul a fost asociat cultului regal sau domeniului regal şi datează din prima 
parte a domniei lui Snofru. 

Construcţia piramidei de la Meidum a fost inițiată de către *Huni, 
cel care a avut în vedere înălțarea unui monument în trepte. Snofru va 
termina constucția edificiului, transformând-o într-o piramidă „reală“ da- 


torită importanţei pe care a acordat-o faraonul credințelor solare. 

Celelalte două piramide ale lui Snofru au fost ridicate la Dahshur, 
iar în apropierea celor două complexe funerare s-a descoperit un „oraş al 
piramidelor“, destinat locuirii de către cei care au executat monumentele. 

Piramida sudică de la Dahshur, prin forma sa romboidală reprezin- 
tă o construcție unică în istoria arhitecturii egiptene. Mai mult ca sigur, 
din cauza unor fisuri ale monumentului, în timpul ridicării ei s-a redus 
succesiv gradul de înclinare de la 60 ° la 43° 21' . Actualmente piramida 
are o bază de 183,5 m şi o înălțime de 101, 5 m. 

Piramida sudică de la Dahshur şi edificiile care o înconjoară repre- 
zintă primul complex piramidal complet din istoria faraonică. Ansamblul 
era alcătuit din piramida propriu-zisă, un zid de incintă care-l înconjura, o 
piramidă de dimesiuni mici, numită „piramida satelit“ sau „piramida 
rituală“, un sanctuar ridicat în centrul fațadei estice a piramidei (= templul 
funerar, numit şi templul de sus), un drum de acces care pornea de la 
templul de jos, al văii. 

Ultima piramidă construită de către Snofru se află la Dahshur- 
Nord, numită şi Piramida Roşie, având o lățime de 220 m, o înălțime de 
104 m şi o înclinare a pereţilor de 43%22'. 

Descrierea lacunară al evenimentelor domniei provine de pe Piatra 
de la Palermo şi fragmentul de la Cairo al analelor regale. Se precizează 
construcția unor vase, confecționarea unor statui, organizarea a 35 de 
domenii în beneficiul cultului morților, instituirea unei sărbători, sosirea a 
40 de nave încărcate cu conifer, o campanie militară în Nubia (rezultând 
o captură de 7000 de prizonieri şi de 200. 000 de vite) şi un raid în Libia 
(soldat cu capturarea a 1.100 de prizonieri şi aducerea a 13.000 capete de 
vite). Invazia în Nubia pare să fie confirmată de o inscripţie de pe o 
stâncă de la Karanog, care aminteşte de recrutarea a 200. 000 de soldaţi 


din două nome şi capturarea a 17.000 de prizonieri nubieni. 

Reprinted 1993, pp. 160-169; I. E. S. Edwards, în: K. A. Bard (ed.), 
Encyclopedia of the Archaeology of Ancient Egypt, London — New York, 
1999, pp. 211-212, 215-216; P. Der Manuelian, în: Ibidem, pp. 340-342; A. 
Spalinger, Dated Texts of the Old Kingdom, în: SAK 21(1994), pp. 282 sqq.; 

SOBEKEMSAF I (dinastia a XVII-a) 


Numele de naştere: Sobek-em-saf „EI care este protejat prin <zeul> 
Sobek“ sau mai simplu „Sobek este protecţia lui“. 
Numele de domnie; Sekhem-Re uadj-khau „Cel puternic, un Re, cel cu 


apariții prospere“. 


Nici în cazul acestui faraon nu am prezentat, nici măcar cu 
aproximaţie, datele domniei, deoarece poziţia lui în cadrul dinastiei este 
încă incertă. Deocamdată ne mulţumim a-l considera al 2-lea faraon al 
dinastiei a XVII-a. Nu dispunem de nici o dată referitoare la tatăl suvera- 
nului, nici măcar cel mai „îndrăzneț“ egiptolog în domeniul genealogiei 
faraoince, A. Dodson, nu-şi asumă riscul de a vorbi despre o relație tată- 
fiu între Rahotep şi Sobekhotep I. 

Multă vreme s-a considerat că faraonul a făcut parte din rândul 
conducătorilor dinastiei a XIII-a, chiar destul de recent C. Vandersleyen 
continuă să susțină o ipoteză ca atare, Sobekhotep I fiind perceput ca pre- 
decesor al faraonilor *Neferhotep I şi * Sobekhotep al III-lea. 

Locul său în cadrul Canonului Regal din Torino a fost stabilit la 


col. XI. 2, care oferă faraonului 16 de ani de domnie(KRZ II, 842). 

Pe baza unei stele, care la origine se afla în templul de la Dendera, 
iar actualmente o parte este la Muzeul Pushkin din Moscova, iar cealaltă 
la University College din Londra, aflăm că soţia faraonului se numea 
Nebuembhat, iar fiica Sobekemhat. În privinţa fiilor, A. Spalinger a presu- 
pus că numele unui „fiu-regal“ Sobekemsaf, care apare pe textul unei sta- 
tui de la Abydos, poate îl reprezintă pe viitorul Sobekemsaf al II-lea. Pe 
baza inscripției unui shabti, acelaşi cercetător aminteşte un alt fiu al 
faraonului, Antefmes. Pe baza unui text fragmentar al unui uşor, desco- 
perit la începutul anilor '90, K. Ryholt socoteşte că fii lui Sobekemsaf I 
au fost: Antefal VI-lea şi Antefal VII-lea. 

Există câteva monumente care 1 se pot atribui faraonului. Astfel, în 
1981, W. V. Davies a reconsiderat identitatea unei statui regale(BM 871), 
stabilind că în realitate îl reprezintă pe Sobekemsaf I. După A. Spalinger 
a fost primul faraon, după reprezentanții dinastiei a XIII-a, care s-a reîn- 
tors la Medamud, unde a uzurpat o serie de scene aparţinând lui *Sesos- 
tris al III-lea. Există însă urme ale unor lucrări edilitare proprii în locaţia 
în cauză, cum ar fi o curte ornată prin coloane. 

Alte obiecte ale suveranului sunt: un obelisc găsit în ascunzătoarea 
de la Karnak; un graffiti de la Wadi Hammamat, din anul al 7-lea al dom- 
niei sale; 2 statui de la sanctuarul guvernatorului Heqaib de la Assuan; o 
stelă de donaţie, descoperită în templul zeului Monthu de la Medamud. 

Mormântul lui trebuie să fie undeva sub dealurile de la Theba, la 
Dra Abu-Naga, considerat a fi necropolă regală a dinastiei a XVII-a. 
Acolo au fost descoperite un scarabeu al inimii şi un vas canopus al lui 
Sobekemsaf I. 

Despre mormântul său vorbesc şi 3 surse posterioare domniei: P. 
Abbott(BM 10221), III 1-7; P. Leopold II / Amherst 6 şi P. Ambras, II 7. 


În conformitate cu aceşti papiri, în anul al 13-lea al domniei lui *Ramses 

al IX-lea, mormântul lui Sobekemsaf I a fost jefuit; hoţii au fost prinşi şi 


în cele din urmă judecaţi şi condamnaţi la moarte. 


Bibl.: A. Spalinger, în: LdĂ V, coll. 1031-1034; J. von Beckerath, 
Untersuchungen zur politischen Geschichte der zweiten Zwischenzeit in 
Agypten, Gliickstadt, 1964, pp. 175-178, 284-286; K. S. Ryholt, The Political 
Situation in Egypt during the Second Intermediate Period, Kopenhagen , 
1997, pp. 176, 266-271, 393; W. V. Davies, A Royal Statue Reattributed, 
London, 1981; C. Vandersleyen, Rahotep, Sebekemsaf I" et Djehouty, rois de 
la 13 dynastie, în: RAE 44(1993), pp. 189-191. 


SOBEKHOTEP AL III-lea (dinastia a XIII-a) 


Numele de naştere: Sobek-hotep(u) „<Zeul> Sobek este mulţumit“. 
Numele de domnie; Sekhem-Re suadj-taui „Cel puternic, un Re, cel care 


face să prospere cele două ţări“. 


Cea de-a Doua Perioadă Intermediară din istoria Egiptului faraonic, 
chiar dacă denumirea intervalului este socotită de mulți cercetători im- 
proprie, chiar dacă în prima fază a ei mai beneficia încă de o oarecare 
stabilitate, se caracterizează prin domnii relativ scurte, iar succesiunea 
suveranilor este departe de a stabilită cu exactitate. Mai mult, această 
ordine a domniilor diferă de la un savant la celălalt, de la o lucrare la alta, 
toate acestea din cauza inexistenţei unor repere cronologice sigure. Dinas- 
tia a XIII-a nu face excepție, în linii mari, de la această regulă. 

Ca atare, vom plasa domnia lui Sobekhotep al III-lea înaintea celei 
lui *Neferhotep I, iar în ceea ce priveşte poziția faraonului în cadrul 
Canonului Regal din Torino vom reţine cea tradițională adică VI. 24, cu 


toate „argumentele“ aduse de către eminentul egiptolog K. Ryholt. În 

conformitate cu acest document, faraonul în discuție a domnit 4 ani şi 2 
luni, după unii specialişti(spre ex. Th Schneider, K. Ryholt, A. Spalinger, 
acesta din urmă afirmând faptul că a domnit „cel puţin 5 ani“), iar după 
alții(cum ar fi J. von Beckerath sau W. Grajetzki) numai 3 ani. Data la 
care a acces la domnie a fost consemnată de Textul A al P. Brooklyn 
35.1446: II peret 8, adică „a 2-a lună a (anotimpului) toamnei, ziua a 8- 
a“. Cândva egiptologii au susținut existenţa unei coregenţe a faraonului 
cu * Wegaf, însă pe baza datelor recente această ipoteză a căzut. 

Sobekhotep al III-lea face parte din categoria acelor faraoni ai 
dinastiei a XIII-a care au executat un număr relativ mare de scarabei- 
peceti, care erau de tip generalogic. În timpul domniei sale acestea aveau 
una din următoarele varinate scrise: a) epitetul „zeul cel bun“(netjer- 
nefer), urmat de numele de domnie şi de naştere incluse într-un singur 
cartuş, după care urma fraza ir-en it-netjer NN adică „zămislit de către 
tatăl-zeului NN; aici NN se referă la tatăl faraonului (v. mai jos), ori b) 
aceeaşi succesiune de cuvinte, mai puţin fraza de încheiere: mesut-en 
mut-nesut „născut de mama regelui NN, NN fiind numele mamei(v. mai 
jos). 

Printre altele, şi prin intermediul acestor scarabei-peceți suveranul 
şi-a accentuat originea situată înafara familiei regale. Sobekhotep era un 
„ofiţer de elită..., fiul ofițerului de elită Mentuhotep“. Se presupune că a 
ajuns la putere printr-o lovitură de stat, fără însă a exista vreo dovadă 
certă în acest sens. Titulatura în sine nu desemna neapărat o persoană care 
avea o carieră militară, fiind folosită şi de cei care supravegheau mersul 
lucrărilor edilitare a faraonului. Există şi alte documente prin intermediul 
cărora se poate reconstitui arborele genealogic al familiei lui Sobekhotep 
al III-lea, astfel: un altar de la Sehel, o inscripţie rupestră de la Wadi el- 
Hol, o stelă de la Abydos, alta de la Koptos etc. Faraonul avea doi fra- 


ti(Seneb şi Khakau, care purtau titulatura „fiul regelui“, deşi tatăl lor era 


380 


un om de rând), o soră( Reniseneb), iar mama fiind Iuhetibu. Soţule lui 
Sobekhotep al III-lea erau: Senebhenas şi Neni. Cea din urmă i-a născut 
două fiice: Juhetibu şi Dedetanuget. După cum a remarcat W. Grajetzki 
prima dintre ele avea numele înscris în cartuşul regal, ceea ce nu era un 
obicei prea răspândit la acea vreme. 

După opinia noastră este foarte greu de argumentat ceea ce presu- 
pune K. Ryholt: Sobekhotep al III-lea, după ce a preluat puterea printr-o 
lovitură de stat, a uzurpat monumentele predecesorilor săi(singurul fapt 
care poate fi dovedit), iar apoi şi-a proclamat public neapartenența la 
familia regală, deoarece predecesorii săi nu s-au bucurat de o reputație 
prea mare în rândul propriilor supuşi. Poate însă că are dreptate atunci 
când afirmă faptul că numărul mare de scarabei-peceţi confecționați în 
timpul domniei sale a contribuit la creşterea simțitoare a oficialilor numiţi 
„purtătorii peceţii regale“(khetemti-biti), personaje cheie al curții regale. 

Din timpul domniei sale există numeroase obiecte sau documente: 
scarabei-peceţi( de la Saqqara, el-Lisht, Abydos, Koptos, Elephantine, 
Mirgissa), stelă funerară, altar şi sphinx (de la Karnak; din aceeaşi loca- 
litate provine şi stela vizirului Ayameru), bloc de piatră(de la Tod), arhi- 
travă(de la Edfu), statuie(Elephantine), numeroase elemente arhitecturale 
uzurpate(de la Medamud)ete. La fel, Textele A şi C ai P. Brooklyn 
35.1446 datează din anii 1 şi 2 ai suveranului, iar unii egiptologi(v. S. 
Quirke) atribuie P. Bulaq 18 domniei lui Sobekhotep al III-lea, în timp ce 
K. Ryholt susţine că documentul, care prezintă o listă de servitori şi lucră- 
tori din Egiptul de Sus, mulți de origine asiatică, antedatează domnia fa- 
raonului. 

Bibl.: W. Grajetzki, The Middle Kingdom of Ancient Egypt, London, 2006, p. 70; 

A. Dodson, D. Hilton, The Complete Royal Families of Ancient Egypt, 


London, 2005, p. 105; K. S. B. Ryholt, The Political Situation in Egypt 
during the Second Intermediate Period c. 1800-1550 B. C., Copenhagen, 


1997, pp. 34-37, 193-195, 222-224, 297-298, File 13/ 26(pp. 343-344); A. 
Spalinger, în: LdĂ V, coll. 1039-1041; S. Quirke, The Administration of 
Egypt in the Late Middle Kingdom, Whitstable, 1990, pp. 12-13, 147-149; J. 
von Beckerath, Handbuch der ägyptischen Königsnamen, München, 1984, 

SOBEKHOTEP al IV-lea (dinastia a XIII-a) 


Numele de naştere: Sobek-hotep(u) „<Zeul> Sobek este mulțumit“. 


Numele de domnie: Khai-nefer-Re „Cel cu apariţie desăvârşită, un Re“. 


Situaţia Egiptului în intervalul denumit de către egiptologi a Doua 
Perioadă Intermediară este plină de „incertitudini“, se caracterizează prin 
domnii în general scurte. Inclusiv ordinea domniilor este nesigură sau mai 
de grabă arbitrară, variind de la o lucrare la alta. Există voci care socotesc 
dinastia a XIII-a parte componentă a Regatului Mijlociu, opinie pe care 
personal o respingem, cel puţin din lipsa unor dovezi clare. Prin urmare: 
lista succesiunii faraonilor din timpul dinastiei a XIII-a de la sfârşitul 
lucrării noastre este una arbitrară, iar pe cât posibil am evitat prezentarea 
anilor de domnie. 

Dacă este să preluăm rezultatele investigaţiilor egiptologului danez 
K. Ryholt, atunci trebuie să stabilim următoarele: încă de la începutul 
dinastiei a XIII-a, în regiunea Deltei Nilului, a luat naştere o dinastie 
paralelă, cea de-a XIV-a; aceasta a dominat în mare parte partea nordică a 
Egiptului, mai precis ceea ce numim Egiptul de Jos; foarte probabil că 
granița sudică a dinastiei a XIV-a n-a ajuns mai departe de oraşul 
Athribis; în sud, situația rămâne neschimbată, cel puţin pentru un anumit 


interval de timp. 

În acest context putem vorbi de caracteristicele domniei lui 
Sobekhotep al IV-lea(urmaşul fratelui său Sahathor), cel care a fost soco- 
tit unul dintre cei mai importanţi faraoni ai dinastiei. Totodată, suveranul 
se remarcă şi prin faptul că face parte din categoria acelor faraoni care 
poartă şi numele tradiționale, ceea ce lipsesc în cazul majorității dom- 
nitorilor dinastiei a XIII-a. Prin urmare, numele-Horus este: ,, Viaţă şi do- 
rința celor două ţări (ankh-ib-taui), cel -nebti: „Cel cu aspect prosper“ 
(wadj-khau), în timp ce numele-Horus-de-Aur fiind: „Puternic prin 
forță““(user-bau). 

Potrivit textului unei stele de la Karnak(Cairo JE 51911), prin 
intermediul căreia suveranul prezintă ofrande în favoarea zeului Amon, 
aflăm că Sobekhotep al IV-lea a fost originar din Theba: „Maiestatea mea 
[ a venit ] spre Oraşul Sudic, atâta timp cât am dorit să văd zeul sublim. 
Este oraşul în care m-am născut...“. 

Bunicul lui Sobekhotep al IV-lea, Nehi, a fost un simplu „om al 
oraşului“(ankhu en niut), iar bunica o oarecare Sonbtisi, purtătoarea 
titulaturii banale „stăpâna casei“. Părinţii erau „tatăl zeului Haakhef“ şi 
„mama regelui Kemi“. Scrierea numelui ei prin intermediul scrierii sila- 
bice au indemnat anumiţi specialişti să conchidă faptul că era de origine 
străină. Regina a dat naştere celor trei fii, *Neferhotep I, Saharhor şi 
Sobekhotep al IV-lea care au devenit la rând faraoni. Anumite dubii 
existâ faţă de cel de-al doilea, despre care anumiţi egiptologi au afirmat 
că nu a domnit niciodată. 

Au existat şi există voci care susţin o coregenţă între *Neferhotep I 
şi Sobekhotep al IV-lea. Documentul principal care a fost insuficient ana- 
lizat şi care a permis tragerea unor concluzii eronate este o stelă ridicată 
în Wadi Hammamat din anul al 9-lea al domniei lui Sobekhotep al IV-lea. 
Documentul prezintă o parte a familiei suveranului. În primul rând, apare 


şi numele în cartuş al lui *Neferhotep I, numai că există cel puţin două 

obiecţii în legătură cu presupusa coregenţă: a) numele celor doi nu apar 
simetric, b) apoi după cel al lui Neferhotep apare epitetul „cel bine- 
cuvântat/ adevărat prin glas“(maa-kheru), în timp ce după numele lui 
Sobekhotep al IV-lea urmează epitetul atribuit celor vii, „să trăiască 
veşnic“(ankh-djed). În loc de coregenţă se poate deduce mai de grabă o 
cinstire a memoriei fratelui decedat. Soţia faraonului era Tjin, foarte pro- 
babil o soție secundară. Cu siguranță ea este mama unui băiat, Amen- 
hotep, şi a unei fete, Nebtiunet. Documentele vremii prezintă alţi trei 
copii: Miu, Djadja şi Iykhernofret. Unii specialişti(spre exemplu W. Gra- 
jetzki)consideră că mama lor este aceeaşi Tjin, iar alții(v. A. Dodson sau 
K. Ryholt), fără a numi mama lor, o separă de aceasta. 

Până la sfârşitul domniei lui Sobekhotep al IV-lea, la sud, Egiptul 
încorpora şi fortărețele Semna şi Kumma din Sudanul de astăzi. Mai mult 
ca sigur şi oazele sunt încă sub autoritatea faraonului. Documentele 
contemporane amintesc de expediţii îndreptate spre carierele de la Wadi 
el-Hudi şi Wadi Hammamat. 

În cazul în care acceptăm identitatea dintre Sobekhotep al IV-lea şi 
Khenephres, menţionat de către autorul evreu Artapanus, atunci trebuie 
subliniat faptul că învățatul în discuţie a fixat „povestea lui Moise“ în 
timpul domniei acestui faraon, apoi a vorbit despre expediţia faraonului 
în Nubia şi despre faptul că o parte din Delta Nilului a fost ocupată de 
către asiatici. 

Sobekhotep al IV-lea este documentat prin intermediul multor 
monumente, lista acestora fiind oferită de către K. Ryholt. Odată cu 
sfârşitul domniei faraonului, care ar fi durat aproximativ ca şi a fratelui 
său *Neferhotep I, adică 10-11 ani, se poate vorbi cu certitudine de o 


decădere şi în acelaşi timp de o descentralizare a Egiptului. 

TAKHOS (362-360) 


Numele de naştere : Djed - Hor „Horus va zice“; deseori este însoțit de 


epitetul setep-en-Inhur „alesul <zeului> Onuris“. 
Formele grecizate : Takhos (la Diodor din Sicilia) şi Teos (Manethon, Fr. 
74). 
Numele de domnie : lri-maat-en-Re „Aduce la bun sfârşit adevărul lui 


Re“ 


Al doilea faraon al dinastiei a XXX- a, fiul lui *Nektanebo I şi al 
reginei Udjashu. A avut o domnie scurtă influențată de evenimentele po- 
litice din Grecia. Din anul 365 î. Hr. a participat activ alături de tatăl său 
la luptele duse împotriva invadatorilor străini. 

După preluarea puterii a încercat să se alăture revoltei satrapilor în- 
dreptată împotriva lui Artaxerxes al II-lea , motiv pentru care va recruta o 
armată bazată pe mercenarii greci. Vârstnicul rege spartan Agesilaus, care 
va sosi cu 1000 de hopliţi, va comanda trupele de uscat, iar flota a fost 
încredinţată amiralului athenian Khabrias. La indicaţiile acestuia, Takhos 
va reține din veniturile templelor sume considerabile, cu scopul de a-şi 
plăti trupele. Această măsură va determina scăderea popularității sale în 
interiorul ţării. 

În anul anul 360 î. Hr. doreşte să înfrângă armata persană, atacând 
dinspre Siria. Atât timp cât era departe de ţară, Egiptul a fost condus de 
către fratele său Tjahapimu. Pe o statuie provenind de la Memphis, 
actualmente în posesia Muzeului Metropolitan din New York, citim 
următorul text: „Prinţ, general, marele mai marilor, fratele regelui, tatăl 
regelui, Tja-hapimu“. Textul reflectă o realitate istorică: el a fost fratele 


lui Takhos, dar şi tatăl viitorului faraon *Nektanebo al II-lea. 

Pe teritoriul Asiei neînțelegerile dintre Takhos şi Khabrias au ca 
rezultat rechemarea nepotului regal care, ajuns pe teritoriul Egiptului, va 
fi proclamat noul faraon sub numele de *Nektanebo al II-lea. Takhos, 
urmând calea Sidon-ului, se refugiază la Susa, unde este bine primit de 
către regele persan Artaxerxes al II-lea, care-i acordă azil. Aceste eveni- 
mente ne sunt relatate şi prin intermediul răspunsului oracolului de la 
Herakleopolis înregistrat de un document numit Cronica Demotică: 
„Stângul este schimbat cu dreptul. Partea dreaptă este Egiptul, partea 
stângă este Siria. Aceasta semnifică:«Cine intră în Siria, care este la 
stânga, acela este schimbat cu cel care este în Egipt, care se află pe partea 
dreaptă“. Astfel, războiul pornit de către Takhos împotriva perşilor se va 
trasforma într-o luptă de succesiune pentru tronul Egiptului. Având în 
vedere aceste evenimente, un element al numelui-Horus-de-Aur: ,....Cel 
care subjugă ţările străine“ (waf-khasut) este mai degrabă un simplu epi- 
tet, fără nici o legătură cu realităţile istorice. 

Takhos, poate din cauza domniei sale scurte, n-a inițiat o activitate 
edilitară importantă; cea mai de seamă construcție este o capelă situată în 
partea nordică a templului zeului Khonsu de la Karnak. În general, puţine 
monumente îi poartă numele. 

Cum mercenarii greci angajaţi în lupta împotriva perșilor trebuiau 
plătiți, iar Egiptul nu poseda încă monezi, au fost bătuţi stateri de aur la 
Memphis după modelul athenian. Pe faţa monezii se regăseşte obişnuitul 
cap al zeiţei Athena, iar pe revers bufnița şi, în loc de numele prescurtat al 


zeiței greceşti, apare cel al lui Takhos. 


Bibl.: Fr. Kienitz, Die politische Geschichte Agyptens vom 7. bis zum 4. 
Jahrhundert vor der Zeitwende, Berlin, 1953, pp. 96-97; H. De Meulenaere, 
La famille royale des Nectanebo, în: ZĂS 90 (1963), pp. 90-93; K. P. 


Kuhlmann, Ptolemais- Queen of Nectanebo I. Notes on the Inscription of an 

Unknown Princess of the XXX " Dynasty, în: MDAIK 37 (1981), pp. 267- 
280. 


TAHARQA (690-664) 


Numele de naştere : Taharqa, având în vedere varianta fonetizată 
provenită din inscripțiile de la Wadi Hammamat. 
Aceasta indică şi vocalele numelui de origine kuşit, 
care uzual apare sub forma T-h-rw-q. În inscripţiile 
cuneiforme există Targu şi Tirhaka, în timp ce 
textele ebraice au păstrat varianta Tirhagah. În 
cartuşul regal, alături de numele de naştere, a fost 
inclus şi epitetul meri-lmen, adică „îndrăgit al 
<zeului> Amon“. 
Formele grecizate: Tarkos (Manethon, Fr. 66), Tarakos (Manethon, Fr. 
67) şi Tearko (Strabon, I. 3. 21). 
Numele de domnie: Khui-Nefertum-Re , Protejat al <zeului> Nefertum, 
un Re“. 

În conformitate cu textul unei inscripţii a templului de la Kawa din 
Nubia, Taharka „a primit coroana la Memphis, după ce şoimul (= Sha- 
bataka) s-a înălţat spre cer“. Noul suveran, penultimul faraon al dinastiei 
a XXV-a, ar fi domnit după Manethon 26 de ani, dintre care cel puţin 
primii 10 se pot considera de maximă prosperitate atât pentru regatul e- 
giptean, cât şi pentru cel din Nubia. 

Deja din anul al 2-lea al domniei, Taharga şi-a manifestat interesul 
pentru reconstruirea aşezării Kawa, în josul celei de-a III-a cataracte a Ni- 


lului, abandonată la momentul respectiv. Acţiunea lui Taharga se poate 

considera încheiată abia în anul al 10-lea al domniei, fiind relatată şi de 
textul unei stele comemorative. Cel care a fondat localitatea, dedicându-i 
un templu zeului Amon, a fost * Amenhotep al III-lea. Buhen, Kasr Ibrim, 
Semna şi Napata sunt alte localităţi din Nubia care păstrează urmele unor 
construcții executate în timpul domniei lui Taharga. 

Exceptând vechea capitală, Memphis, precum şi oraşul Tanis, 
Taharqa n-a lăsat urme vizibile în zona Egiptului de Jos. De fapt întreaga 
sa domnie pe teritoriul Egiptului se leagă de Theba, cea care în timpul 
anului al 6-lea de domnie a fost marcată de o puternică inundație. După 
acest eveniment nefast pentru egipteni a avut loc la Memphis vizita 
mamei sale Abaru. Actul în sine a căpătat o conotație mitică: regina- 
mamă a fost asemuită cu zeița Isis, cea care şi-a vizitat fiul Horus 
(=Taharqa), cel care a urcat pe tronul lui Osiris. 

Faraonul s-a remarcat ca un important edil al Thebei, ridicând co- 
loane atât în incinta templului zeului Monthu, cât şi al lui Khonsu. Totuşi, 
cea mai importantă construcţie la Theba este un edificiu care beneficia de 
cripte, complexul în sine fiind situat între templul principal al zeului 
Amon şi Lacul Sacru de la Karnak. 

Din timpul domniei lui Taharga s-au păstrat numeroase statui şi 
reliefuri care îl înfăţişează pe suveran cu trăsăturile sale etiopiene, cu 
brahicefalie accentuată, dar şi prin intermediul elementelor arhaizante ale 
epocii. 

Începând cu domnia lui *Psammetik al II-lea asistăm la ştergerea 
numelui faraonului de pe monumentele egiptene, iar Taharga îşi va 
recăpăta gloria abia în Epoca Ptolemaică. Megasthene şi Strabon l-au 
considerat un mare cuceritor, acel faraon căruia i-au fost atribuite toate 
victoriile obținute de către regii kuşiţi. 

În politica sa externă Taharga a fost un adversar permanent al 


regilor assirieni. În anul 673 î. Hr., la Ashkalon, la graniţa egipteano- pa- 

lestiniană, faraonul reuşeşte să respingă un atac al lui Asarhaddon. 
Conflictul cu assirienii este departe de a fi încheiat. În anul 671 î. Hr., 
Asarhaddon atacă Egiptul, reuşeşte să cucerească Memphis-ul, capturând 
urmaşul şi o mare parte din familia lui Taharga, cel care s-a refugiat spre 
Theba. Noul atac al regelui assirian, care a avut loc peste doi ani, a fost 
unul fatal pentru el, deoarece a murit în drum spre Egipt. Noul rege, 
energicul Assurbanipal, reia atacul asupra Egiptului. Rebelii din nord au 
fost executaţi, cu excepţia lui Nekho, viitorul faraon al dinastiei a XXVI- 
a. Taharqa a încredințat apărarea Thebei lui Monthuemhat, el retrăgându- 
se spre capitala Nubiei. Pentru moment cei doi demnitari vor recunoaşte 
suzeranitatea assirană. În anul 665 î. Hr. Taharga îl recunoaşte pe nepotul 
său *Tanutamon ca urmaş şi coregent, el decedând în anul următor. 
Taharqa a fost înmormântat în localitatea Nuri, într-o piramidă în trepte 
de stil egiptean. 

Cel mai important personaj din timpul domniei sale a fost 
Monthuemhat, „prinţul oraşului (al Thebei)“ şi „al 4-lea preot al zeului 
Amon“. De fapt, el a controlat în numele lui Taharqa întregul Egipt de 
Mijloc. S-au păstrat multe statui ale înaltului prelat, inclusiv mormântul 


său de la Assasif (TT 34). 


Bibl.: TIP, $$. 348-353; J. Leclant în: LdĂ VI, coll. 156-184; Idem, Recherches 
sur les monuments thebains de la XXV ° dynastie dite €thiopienne, Le Caire, 
1965, pp. 343-351; R. Parker, J. Leclant, J.-Cl. Goyon, The Edifice of 
Taharga by the Sacred Lake of Karnak, Providence, 1979; D. B. Redford, 
Egypt, Canaan, and Israel in Ancient Times, Cairo, 1993, pp. 354- 364. 

TAKELOT I (889-874) 


Numele de naştere : Takelot, de origine libiană. 


Takelot I, al 4 - lea faraon al dinastiei a XXII- a, a fost unicul 
suveran al dinastiei libiene despre a cărui domnie posedăm foarte puţine 
date sigure. După Manethon (Fr. 60, Nr. 6) ar fi domnit 13 ani. Singurul 
document în care se poate identifica cu certitudine este o stelă genealo- 
gică a preotului Pasenhor, datând din anul al 37-lea al domniei lui 
Sheshonq al V-lea, deci la 150 de ani după Takelot I. Stela provine din 
Serapeum-ul din Memphis şi actualmente se află în colecția egipteană a 
Muzeului Luvru. Textul conservat pe ea ne oferă următoarele date: se 
precizează că *Osorkon al II-lea era „fiul regal al lui Takelot“, faptul că 
mama lui Takelot I era Tashedkhons (a doua soţie regală a lui *Osorkon I 
) şi nu în ultimul rând aflăm că soţia faraonului în discuţie era Kapes, 
mama prințului moştenitor Osorkon. 

După părerea egiptologului britanic K. A. Kitchen această izolare a 
lui Takelot I n-a fost întâmplătoare, ea s-ar fi datorat autorității celor doi 
fraţi ai săi, preoţii thebani Juwelot şi Smendes al III-lea. Primul a lăsat trei 
graffiti prin intermediul cărora a înregistrat cotele apelor Nilului, dintre 
care unul probabil se referea la anul al 5-lea al domniei lui Takelot I 
(Graffiti Nr. 16), iar celelate două au anii de domnie efațate. Smendes al 
III-lea a înregistrat nivelul apelor fluviului prin intermediul a trei garffiti, 
fără a preciza anul (Nr. 19), un altul care poate fi datat în anul al 8-lea al 
domniei lui Takelot I (Nr. 17) şi unul cu o dată incertă (Nr. 18), probabil 
anul 13/ 14 al domniei. Având în vedere aceste inscripţii, reiese că cei doi 
fraţi şi-au însuşit anii de domnie ale lui Takelot I, ingorându-l în tota- 


litate, deoarece nu-i menţionează numele. 


Aceeaşi atitudine o va avea Iuwelot în momentul în care, înainte de 
moartea sa, îşi lasă proprietățile sale thebane fiului său Khaemuaser. 
Actul de moştenire a fost gravat pe o stelă de granit, al cărei text 
hieroglific face referire la tatăl preotului, adică la *Osorkon I, fără a 


menţiona faraonul aflat la conducere. 


Bibl.: TIP, $$. 85, 95- 96; 270; M. - A. Bonhâme, Les noms royaux dans l'Eaypte 
de la Troisième Période Intermédiaire, Le Caire, 1987, pp. 180-181; M. 
Malinine, G. Posener, J. Vercoutter, Catalogue des stèles du Serapeum de 
Memphis, Paris, 1968, No. 31, pp. 30- 31, pl. 10; J. von Beckerath, The Nile 
Level Records and their importance for the History of the Lybian Period 
(Dynasties XXII and XXIII) în: JARCE 5 (1966), pp. 46, 48, 50 -51. 


TAKELOT al II-lea (850-825) 


Numele de naştere : Takelot, de origine libiană; poate fi urmat de două 


epitete: meri-lmen „îndrăgit al <zeului> Amon“ şi 
de netjer heqa-Uaset „un zeu, stăpânul Thebei“. 


Formă grecizată : la Manethon (Fr. 60, 61 a) Takelothis. 


Numele de domnie: Hedj-kheper-Re „Cel cu manifestare strălucitoare, 
un Re“, la care se adaugă epitetele: setep-en-Re 
„alesul lui Re“ şi netjer heqa-Uaset „un zeu, stă- 

pânul Thebei“. 
Tatăl lui Takelot al II-lea era *Osorkon al II-lea, în timp ce mama 
nu se cunoaşte cu certitudine. La începutul secolului, egiptologul francez 
G. Legrain credea că persoana în cauză era Mutudjankhes, dar cercetările 


ulterioare au dovedit că aceasta era mama fratelui său vitreg, Nimlot. 

Domnia sa a fost marcată de personalitatea regelui assirian Sa/ma- 
nasar al III-lea, care a fost contemporan atât cu *Osorkon al II-lea, cât şi 
cu Takelot al II-lea. După victoria de la Qarqar, pe Oronte, suveranul 
Assiriei va percepe tribut de la învinşi, printre care se numărau regele 
Israelului şi Takelot al II-lea, fapt confirmat şi de textul aşa-numitului 
„Obelisc negru“. Egiptul îşi va răscumpăra „libertatea“ prin intermediul 
unui tribut oferit regelui assirian şi care consta din cămile, un hipopotam, 
un rinocer, o antilopă, elefanţi şi babuini. Pentru a se proteja de eventu- 
alele atacuri din partea Assiriei, faraonul Egiptului va căuta alianța 
politico-militară a micilor regate din zona siro-palestiniană. Relațiile cu 
oraşele-state feniciene, mai ales cu Tyr-ul, erau prospere şi din punct de 
vedere comercial, Egiptul importând lemne pentru construcții. 

Takelot al II-lea era al 7- lea suveran al dinastiei a XXII- a din 
Tanis, din zona Deltei Nilului. Trebuie subliniat faptul că nu a fost agreat 
la Theba, motiv pentru care numele-Horus: Ka - nakht khai- em - Uaset 
„Taurul cel puternic, cel care apare în Theba“, ca şi epitetul netjer heqa- 
Uaset, nu sunt în concordanță cu realitatea politică. Mare preot al zeului 
Amon din Karnak a fost fratele său vitreg Nimlot, cel care şi-a impus fiul, 
pe Ptahudjankhef, în fruntea Herakleopolis-ului, iar fiica lui, Karamama 
a Il-a, s-a căsătorit cu Takelot al II-lea. Astfel, atât timp cât a trăit Nimlot, 
Takelot al II-lea n-a fost nevoit să se lupte cu mai marii Thebei, iar între 
prinţesele regale şi guvernatorii locali s-au încheiat căsătorii care au asi- 
gurat şi ele stabilitatea regatului. 

În anul al 11-lea al domniei moare Nimlor, astfel deschizându-se 
lupta pentru ocuparea importantei funcţii de mare preot al zeului Amon 
din Karnak. La Theba, un oarecare Harsiese al II-lea, care se pretindea a 
fi un descendent al lui Harsiese I, s-a împotrivit numirii lui Osorkon, fiul 
lui Takelot al II-lea, în funcția menţionată. Totuşi, cu sprijinul guvernato- 


rului Herakleopolis-ului, Prahudjankhef, el reuşeşte să-l înlăture pe 

Harsiese al II-lea. Luptele vor reizbucni în anul al 15-lea al domniei lui 
Takelot al II-lea, iar războiul civil a durat în jur de 10 ani. Despre aceste 
lupte interne ne relatează „Cronica din Bubastis“ şi cea din Karnak, 
ambele aparținând prințului Osorkon. 

Takelot al II-lea a fost înmormântat la Tanis, iar mumia sa a fost 
descoperită într-un sarcofag în antecamera mormântului lui *Osorkon al 
II-lea. Prințul moştenitor nu va reuşi să ajungă faraon, fratele său mai mic 


Sheshong al III-lea urmându-i lui Takelot al II-lea. 


Bibl.: TIP, $$. 287-294; 454-460; M.- A. Bonhâme, Les noms royaux dans l'Egypte 
de la Troisieme Periode Intermediaire, Le Caire, 1987, pp. 181-186; A. Cami- 
nos, The Chronicle of Prince Osorkon, Roma, 1958; J.-M. Kruchten, Les 
annales des prêtres de Karnak (XXI XXIII "* dynasties), Leuven, 1989, pp. 
59- 85. 


TAKELOT al III-lea (759-740) 


Numele de naştere : Takelot . Nume de origine libiană care în textele e- 


giptene apare sub forma Tekeret; alternanţa r / l este 
frecventă în limba egipteană. La Manethon ( Fr. 62) 
al 4-lea suveran al dinastiei a XXIII- a este un 
oarecare „Zet“. După egiptologul FI. Petrie cele trei 
sunete greceşti ar reprezenta o prescurtare a cu- 
vântului zereo „(a rămas) o întrebare“sau „o îndo- 
ială“. Cum în textul lui Manethon ( versiunea Africa- 
nus) după „nume“ urmează cifra 31 — de unde tradu- 
cerea lui F. Petrie „îndoială pentru 31 de ani“ —, se 


pare că preotul din Sebennytos a dorit să sugereze 

faptul că după *Osorkon(III) n-ar fi existat o domnie 
autoritară şi unică asupra Egiptului. Există şi o vari- 
antă mai lungă a numelui, la care se daugă o serie de 
epitete: sa Iset meri-lmen netjer heqa Uaset „fiul 
<zeiţei Isis>, îndrăgit de Amon, zeul şi suveranul 
Thebei“. 


Numele de domnie : User-maat-Re „Puternic prin adevăr, un Re“. Câteo- 


dată numele este urmat de epitetul setep-en-lmen 


„alesul <zeului> Amon“. 


Takelot este al 4-lea faraon al dinastiei a XXIII-a libiene, fiind fiul 
şi urmaşul lui *Osorkon al III-lea şi a reginei 7jenetsai. 

Takelot a îndeplinit mai multe funcţii înainte de a deveni faraon: 
„primul preot al lui Amon-Re, regele zeilor“, „primul preot al lui Heri- 
shef stăpânul celor două ţări“, „fiul regal“ şi conducătorul armatei“. În 
primii cinci ani ai domniei a fost coregentul lui *Osorkon al III-lea. În 
conformitate cu textele care înregistrau nivelul atins de apele Nilului la 
Karnak, Textul Nr. 13 specifică faptul că anul 5 al domniei lui Takelot al 
III-lea este egal cu anul 28 al domniei lui *Osorkon al III-lea. Un alt do- 
cument din aceeaşi categorie, Textul Nr. 4, vorbeşte de anul al 6-lea al 
domniei. Până nu demult s-a considerat că a domnit 7 ani, ţinându-se cont 
de textul conservat pe un bloc de piatră( un graffito), care cândva era pe 
acoperişul templului zeului Khonsu din Karnak. 

În anul 2005, expediţia arheologică din oaza Dakhla, condusă de 
membrii Universității Columbia, au descoperit o stelă hieratică care da- 
tează din anul al 13-lea al domniei lui Takelot al III-lea. 

Mai mult, cercetătorul F. Payraudeau, într-un articol publicat în 
anul 2004, a argumentat faptul că Takelot al III-lea a domnit cu siguranță 


minimum 14 ani, dar aproape sigur el este suveranul, nenumit, cu cei 19 

ani de domnie înregistrat la Wadi Gasus. Egiptologul menţionat îşi ba- 
zează argumentele pe datele furnizate de P. Berlin 3046, care este un con- 
tract de căsătorie. 

În anul al 8-lea al domniei lui Takelot al III-lea pe tronul Nubiei 
ajunge un rege ambițios, *Piankhi, care încetul cu încetul îşi va extinde 
autoritatea asupra zonei sudice a Egiptului, controlând inclusiv Theba. În 
acest sens, primul pas al regelui nubian a fost impunerea sorei sale, 
Amenirdis I, în calitate de „soția zeului Amon“, ea însăşi fiind adoptată 
de către prinţesa Shepenutet I încă înainte de sfârşitul domniei lui Takelot 
al III-lea. 

Numele-Horus, numele-nebti şi numele-Horus-de-Aur ale lui Ta- 
kelot al III-lea au fost identice, adică Uadj-taui „Cel prosper al celor 
două tări“, ceea ce rămâne o simplă expresie fără nici o conexiune cu fap- 
tele istorice. Eventual se poate aminti că a fost împrumutată din nomen- 
clatorul faraonic, deoarece a fost purtată şi de către *Unas. În realitate, 
Takelor al III-lea nu este unicul stăpân al Egiptului: Hermopolis-ul şi 
Herakleopolis-ul îşi au proprii conducători, iar în sud domină *Piankhi. 

Puţine sunt edificiile de care se leagă numele său, cel mai impor- 


tant fund templul lui „Osiris-stăpânul-Eternității“ din Karnak. 


Bibl.: TIP, $$. 317-321; G. Broekman, 7he Nile Level Records of the Twenty- 
Second and Twenty-Third Dynasties in Karnak: A Reconsideration of their 
Chronological Order, în: JEA 88(2002), pp. 165-178; F. Payraudeau, La 
règne de Takélot III et les débuts de la domination Khoushite, în: GM 
198(2004), pp. 79-90; O. Kaper, R. Demaree, 4 Donation Stela in the Name 
of Takeloth III from Amheida, Dakhleh Oasis, în: JEOL 39(2006), pp. 19-37. 

TANUTAMON (664-656) 


Numele de naştere : Tanutamon < Tanwetamani de origine kushită; în 
u-nele publicaţii este cunoscut şi sub varianta Tanta- 
mani. 

Numele de domnie : Ba- ka -Re probabil cu sensul de „Berbecul forței- 
ka, un Re“. Traducerea lui P. Clayton „Glorios este 
sufletul lui Re“ ni se pare nepotrivită. Manethon nu l- 
a înclus printre faraonii dinastiei a XXV- a, dar forma 
numelui apare în cazul unui suveran de la sfârşitul 
dinastiei a IV-a: Bikheris (Fr. 14.); un fiu al lui *Dje- 
defre se numea Baka. Pe baza acestor mărturii se 
poate presupune că numele de domnie al lui Tanu- 
tamon era egiptean. J. Leclant nu exclude posibi- 
litatea de a fi un nume de origine kushită egiptea- 
nizat. 

Tanutamon a fost ultimul faraon al dinastiei a XX V-a etiopiene. În 
conformitate cu sursele kushite era socotit fiul reginei Qa/heta, care pro- 
babil a fost soţia lui Shabataka. Textul „Cilindrului Rassan“ îl numeşte 
„fiul lui Shabaka“, dar istoricii propun a se citi Shabataka, în loc de 
*Shabaka. În conformitate cu „Analele lui Assurbanipal“ el era socotit 
„fiul sorei lui Taharga“. 

Începând cu anul 664 î. Hr. a fost succesorul lui *Taharga, iar 
autoritatea sa asupra Egiptului de Sus a fost recunoscută teoretic până în 
anul 656 î. Hr. Prezenţa lui *Taharga şi Tanutamon în capela lui Osiris- 
Ptah-Nebankh de la Karnak-Sud poate se datorează unei coregențe de 
scurtă durată. 

La începutul domniei intenţia lui a fost recucerirea Egiptului, clar 


exprimată prin intermediul textului celebrei „Stele a visului“, aflată 

actualmente la Muzeul Egiptean din Cairo (JdE 48863). În documentul 
care datează din anul 1 al domniei sale, Tanutamon a visat că a fost 
vizitat de doi şerpi, expresie metaforică a celor doi uraei simbolizând 
Egiptul de Sus şi de Jos, ca atare fiindu-i promisă autoritatea asupra 
Egiptului. 

După ce a fost recunoscut în calitate de rege la Napata, el a navigat 
spre nord, cucerind Elephantine, Theba, Memphis şi invadând Delta. În 
calitate de vasal al regelui assirian, Nekho I s-a opus agresiunii lui 
Tanutamon, dar a fost ucis de către acesta din urmă. Ca urmare, şefii 
locali din zona Deltei Nilului l-au recunoscut pe Tanutamon în calitate de 
rege, trimițând o solie condusă de către Pegrur. Ulterior, acesta fiind 
considerat colaboraționist a fost executat la Ninive. 

Regele Assiriei, Assurbanipal, a pornit o expediţie de pedepsire a 
lui Tanutamon. Destul de uşor, Assurbanipal a recucerit Memphis-ul, a- 
poi s-a îndreptat spre Theba, unde s-a refugiat Tanutamon. Theba a fost 
devastată de către trupele assiriene, care au luat ca pradă de război şi două 
obeliscuri de electrum. Teoretic, dezastrul din anul 663 î. Hr. pune capăt 
dominaţiei etiopiene în Egipt. În Deltă, mai ales la Sais, prinții locali se 
proclamă vasali ai regelui assirian. La Theba nu se va recunoaşte auto- 
ritatea assiriană. „Prinţul oraşului“ (= primar), „guvernatorul sudului“ şi 
„al 4- lea profet al zeului Amon“, Monthuemhat, şi „soţia zeului Amon“, 
Shepenupet a II-a, preferă să conducă thebaida în numele lui Tanutamon. 

La Napata, Tanutamon a inaugurat un vast program edilitar, cele 
mai importante obiective ale acestuia fiind templul zeului Amon de la 
Gebel Barkal şi mormântul său de la el-Kurru, ambele localităţi în apro- 


pierea celei de-a IV- a cataracte a Nilului. 


Bibl.: J. Leclant, în: LdĂ VI, coll. 211- 215; Idem, Recherches sur les monuments 
thebains de la XXV ° dynastie dite €thiopienne, Le Caire, 1965, pp. 351- 353; 

D. D. Luckenbill, Ancient Records of Assyria, II, Chicago, 1927, pp. 295- 
296. 


TAUSERET(1 1838-1186) 


Numele de naştere: Ta-useret setep-en-Mut „Cea puternică, alesul 
<zeiţei> Mut“. 


Numele de domnie: Sat-Re meri-lmen „Fiica lui Re, îndrăgit de Amon“. 


Tauseret a fost ultimul suveran al dinastiei a XIX-a, probabil 
ultima femeie-faraon provenită dintr-o dinastie autotonă. A fost fiica regi- 
nei Takhat şi al lui *Merenptah, soția faraonului Sethi al II-lea şi poate 
sora lui * Amenmessu. 

În ceea ce priveşte presupusa identitate dintre Tauseret şi Thuoris 
din Manethon(Fr. 55, 56 a-b) avem serioase obiecţii din cauza preciză- 
rilor din text, pe care le vom reda în traducerea lui W. G. Waddell: 
„ThuGris, who in Homer is called Polybus, husband (s.n.-M.C.)of 
Alcandra, and in whose time Troy was taken, reigned for 7 years“. 

Anumiți specialişti au susținut faptul că după moartea lui Sethi al 
II-lea, Tauseret a fost coregentă pe parcursul întregii domnii ai lui 
*Siptah, ceea ce este greu demonstrabil pe baza documentelor autohtone 
care ne-au parvenit până acum. În orice caz, a avut o domnie scurtă, care 
a luat sfârşit în urma unui război civil, aşa cum reie din textul Stelei de la 
Elephantine aparținând succesorului ei, *Sethnakht. Singurul lucru care 
nu se poate stabili este faptul dacă domnia ei a luat sfârşit în urma ţii 
naturale a reginei, ori ea a fost înlăturată în urma luptelor interne. 

Puţine sunt obiectele pe care apar numele ei, iar localitățile de unde 


provin acestea sunt după cum urmează: Heliopolis, Memphis, Hermo- 

polis, Abydos, Theba şi Nubia. Nu este exclus ca regina să fi trimis expe- 
diții spre minele de turcoaz din Sinai. Singur sau împreună cu *Siptah au 
construit un templu în Theba, nu departe de Ramesseum, dar din care nu 
s-a păstrat mai nimic, în afară de fragmente de cereamică, blocuri reduse 
de piatră şi plăci de faianță, aşa cum a precizat egiptologul R. H. 
Wilkinson, cel care a cercetat zona. 

Mormântul desemnat pentru regină a fost KV 14, care la decesul 
suveranwâei a rămas neterminată, dar a fost uzurpat de către *Sethnakht. 
Egiptologul german H. Altenmiller, cel care a investigat mormântul între 
1983-1987, a stabilit trei etape în construcția sepulturii, în funcție de 
statutul reginei Tauseret: 1. în momentul în care a fost soția lui Sethi al I- 
lea; 2. regentă(v. mai sus) în timpul domniei lui *Siptah şi 3. faraon inde- 
pendent. Din nefericire, locul actual al mumiei reginei Tauseret nu este 
cunoscută. Sarcofagul ei mumiform a fost descoperit în KV 13, fiind 


reutilizat de către unul din fii faraonului * Ramses al VI-lea. 


Bibl.: G. Callender, The Cripple, the Queen & the Man from the North, în: KMT, 
vol. 17(2006), pp. 49-63; H. Altenmuiller, Tauseret und Setnacht, în: JEA 
68(1982), pp. 107-115; Idem, în: C. N. Reeves,(ed.), After Tutankhamun, 
London, 1992, pp. 141-168; R. H. Wilkinson, 7he Complete Temple of 
Ancient Egypt, London, 2000, p. 187. 


TEFHAKHT (727-720) 


Numele de naştere : Tefnakht < Taifnakht „Puterea sa <este zeul NN>“. 
„Analele lui Assurbanipal“ oferă varianta Tab-na- 
ah-ti. 

Formele grecizate : La Diodor din Sicilia (1. 45. 2) avem Tnephakhthos, 

iar la Plutarch (DIO, 8) apare citată varianta: Tekh- 

naktos. Manethon nu l-a inclus printre faraonii 
dinastiei a XIV-a, poate din cauza faptului că l-a 
considerat uzurpator. Totuşi, formele Stephinates (Fr. 
68), Stephinathis (Fr. 69 a) şi Stephinathes (Fr. 69 b), 
care reprezintă variantele greceşti ale egiptenei 
Tefnakht, le întâlnim la Manethon în cazul celui de-al 
doilea rege al dinastiei a XXVI-a, cunoscut în rândul 
specialiştilor ca Tefnakht al II-lea ( 695- 688 î. Hr.). 


Numele de domnie : Shepses-Re „Cel nobil, un Re“. 


Tefnakht este considerat fondatorul dinastiei a XIV-a din Sais. Ce- 
le mai timpurii documente referitoare la activitatea sa sunt două stele de 
donație provenind din oraşul Buto. Prima este datată în anul al 36-lea de 
domnie a unui faraon nespecificat, Tefnakht purtând următoarea titulatu- 
ră: „Prinţ al meshwesh-lor, comandantul armatei“ şi „Prinţ al hbienilor“. 
Meshwesh şi libu (= libieni) desemnau, începând cu Epoca Ramesidă, 
cele două componente de bază ale populației nord-africane care au 
pătruns în Egipt dinspre vest. A doua stelă specifică faptul că în anul al 
38-lea de domnie a unui faraon, din nou nenumit, Tefnakht îndeplinea 
următoarele funcții: „Prinţ, comandantul armatei, prințul libienilor, profet 
al (zeiţei) Neith, al (zeiţei )Uto şi al doamnei din Imau (= zeița Hathor din 
Kom el -Hisn)..., conducător al provinciilor vestice...“. 

Fără îndoială, faraonul în discuţie nu putea fi decât Sheshong al V- 
lea, iar documentele se referă la intervalul în care Tefnakht îndeplinea 
funcția de „Prinţ al Vestului“ (740-727 î. Hr.), adică stăpân asupra vestu- 
lui Deltei Nilului, de la Memphis la Marea Mediterană. 

În această calitate el conduce coaliția majorităţii şefilor locali din 


Egiptul de Jos şi de Mijloc împotriva regelui din Napata, *Piankhi. For- 

tele egiptene erau alcătuite din contingentele următorilor regi locali: 
*Osorkon al IV-lea (din Tanis), Paftjauabastet (din Herakleopolis), 
Nimlot (din Hermopolis), Iuput al II-lea (din Leontopolis), Iukanes (din 
Sebennytos) şi Padiasert (din Heliopolis). Datele referitoare la aceste 
episoade ne parvin din celebra „Stelă a victoriei“ aparținând lui *Piankhi, 
actualmente aflată la Muzeul Egiptean din Cairo. 

În conformitate cu acest important document, în anul al 21-lea de 
domnie a lui *Piankhi, Tefnakht atacă regiunea Egiptului de Sus. Această 
incursiune a fost considerată de către *Piankhi o declaraţie de război, ca 
atare regele nubian îşi începe campania sa împotriva Egiptului. 

Un obstacol greu de trecut pentru *Piankhi a fost cetatea 
Hermopolis-ului: „La sud de Hermopolis <regele> şi-a instalat corturile, 
<oraşul > fiind asediat zilnic...Treceau zilele, cei din Hermopolis au 
devenit disperaţi, deoarece aerul necesar respirației a devenit din ce în ce 
mai rar. Au venit solii...cu aur, cu pietre prețioase...Multe zile în şir, 
<Nimlot> s-a rugat să-şi păstreze coroana“. 

După cucerirea Hermopolis-ului, *Piankhi a înaintat spre nord, cu 
intenția de a cucerii oraşul Memphis. Tefnakht a ales închinarea față de 
puternicul rege din Napata, trimițându-i soli, care au recunoscut 
autoritatea lui *Piankhi, însuşi Tefnakht autointitulându-se sluga regelui. 
După ce s-a asigurat de „supunerea“ lui Tefnakht, *Piankhi s-a retras spre 
sud. 

Începând de la această dată, adică din anul al 21-lea de domnie al 
lui *Piankhi, Tefnakht se va proclama faraon al Egiptului şi va începe 
socotirea propriilor ani de domnie. Totuşi, el nu se poate considera stăpân 
asupra întregului Egipt, fiind nevoit să recunoască autoritatea suveranilor 
dinastiilor contemporane, a XXII-a de la Tanis, în persoana lui *Osorkon 
al IV-lea şi a XXIII-a de la Leontopolis, avându-l ca suveran pe Iuput al 


II-lea. 

Bibl.: TIP, §§. 84, 117- 118, 324 -328, 332 ; J. Yoyotte, Les principautes du Delta 
au temps de l'anarchie libyenne, în: Mélanges Maspero, 1/4, Le Caire, 1961, 
pp. 152 - 154; M.- A. Bonhâme, Les noms royaux dans l'Égypte de la 
Troisieme Periode Intermediaire, Le Caire, 1987, pp. 228- 232. 


TETI (2345-2323) 


Numele de naştere: Teti, precedat de expresia sa Re, adică „fiul lui Re“. 
Semnificația numelui este incertă. 
Forma greacă : Othoes ( Manethon, Fr. 20). 


Numele de domnie: documentele cunoscute până în prezent nu ne-au fur- 


nizat nici o variantă a numelui de domnie al lui Teti. 

După preotul Manethon regii dinastiei a VI-a sunt originari din 
Memphis. Tulburările interne care au avut loc în urma morții lui *Unas 
au fost rezolvate, cel puţin pentru moment, de către Teti, care a pus capăt 
instabilității monarhice. Totuşi, sarcina noului suveran n-a fost uşoară de- 
oarece trebuia să se confrunte cu două probleme majore: nu avea nici o 
legătură cu vechea familie de faraoni, iar pe de altă parte a fost nevoit să 
facă faţă tendinţelor separatiste ale guvernatorilor locali. 

Soluţiile găsite de către Teti au fost după cum urmează: pentru a a- 
sigura succesiunea la domnie s-a căsătorit cu fiica lui *Unas, Iput I ( teo- 
rie neacceptată de către M. Baud), cea care va da naştere viitorului faraon 
*Pepi I. Cu scopul de a îmbunătăţi relațiile cu marea nobilime, fiica cea 
mare a lui Teti , Sesheshet, s-a măritat cu Mereruka, vizirul şi şeful preo- 
ilor piramidei sale. Vizirul în discuţie s-a remarcat prin construirea unei 


mastabale de dimensiuni neobişnuit de mari, fiind un mormânt care 

beneficia de 32 de încăperi, destinat familiei sale: pentru sine, pentru 
soția Sesheshet şi fiul său Meriteti. 

Odată cu domnia lui Teti vor apărea adevărații guvernatori ai pro- 
vinciilor sau nomarhi, fapt dovedit şi de folosirea noii titulaturi „marele 
şef al nomei“, atestată pentru prima dată la Edfu. Astfel, putem vorbi de 
un început al descentralizării puterii în Egipt. 

Teti s-a remarcat şi în calitate de legislator abil. La Abydos, în E- 
giptul de Mijloc, s-a descoperit un decret emis de către faraon în urma că- 
ruia templele au fost scutite de impozit. Pentru prima dată în timpul 
Regatului Vechi, numele lui Teti se asociază cu zeița Hathor de la 
Dendera. 

În privinţa relaţiilor externe există mărturii care pot confirma men- 
ținerea vechilor relaţii de colaborare cu prinții din Byblos. 

Printre persoanele influente ale curții regale putem aminti cel puţin 
doi viziri: Khnumenti şi faimosul Kagemni, ultimul fiind şi „conducătorul 
oraşului piramidei lui Teti“, adică un administrator al domeniilor funerare 
ale regelui. În general vizirii au fost şi cei care au îndeplinit funcţia de 
„conducători ai tuturor lucrărilor regelui“. 

Teti şi-a construit, nu departe de marginea estică a complexului 
funerar al lui *Djoser de la Saqqara, o piramidă de dimensiuni mai 
reduse, cu o înălțime de 52, 3 m şi care purta denumirea de ,„ Piramida 
eternă a lui Teti“. În camera mortuară a edificiului se află înscrise pasaje 
din Textele Piramidelor şi un sarcofag de bazalt fără capac. Complexul 
funerar mai cuprinde şi templul mortuar, însă templul văii nu a fost 
descoperit până în prezent. În conformitate cu mărturiile vremii, la ridi- 
carea complexului au lucrat meşteşugari din regiunea Assiut. 

La nord de piramida lui Teti se află, acoperite de nisip, cele două 


piramide ale soțiilor sale: Iput I şi Kawit. 

Potrivit afirmațiilor lui Manethon (Fr. 20), Teti a fost ucis de către 
gărzile sale de corp. Deşi nu posedăm date concludente în acest sens, 
moartea violentă a faraonului ar putea explica graba cu care a fost 


desemnat succesorul său Userkare şi care a avut o domnie scurtă. 


Bibl.: R. Stadelmann, König Teti und der Beginn der 6. Dynastie, în: Hommage å 
Jean Leclant, I, Le Caire, 1994, pp. 327-335; J. - Ph. Lauer, J. Leclant, Le 


Temple Haut du complexe funéraire du roi Teti, Le Caire, 1972. 


THUTHMES I (1504-1492) 


Numele de naştere: Djehuti- mesi „Născut de < zeul > Thoth“. 


Formele grecizate: Thuthmes, Thothmes, Thutmes, Tuthmosis şi 
Tuthmoses. Deosebirile se datorează modalităților de 
preluare de către greci a numelui divinității Djehuti. 
Întâlnim următoarele variante: Theuth (Platon, 
Phaidros 274c; Philebos 18b), Thuth(,,Decretul de la 
Memphis“, r. 49), Theth(în compunerea numelor de 
persoa-ne, fiind o formă atonă pentru Thoth). Aceste 
diferențe se datorează formelor dialectale existente în 
limba coptă, de unde derivă cele greceşti. Al doilea 
element al numelui teoforic este verbul egiptean mesi 
„a naşte“, care s-a transmis în limba coptă sub formele 
mes, mose sau mosi, din care provin variantele 
greceşti. 

Numele de domnie: Aa-kheper-ka-Re „Mare prin manifestarea forţei-ka, 


un Re“. 

Thuthmes I a fost al 3-lea faraon al dinastiei a XVIII-a, fund ur- 
maşul lui *Amenhotep I. Cum fiul acestuia şi al reginei Ahhotep a I-a, 
prinţul Amenemhat a decedat de timpuriu, s-a decis desemnarea unui 
urmaş care va fi legat de familia regală prin intermediul căsătoriei cu o 
prinţesă regală. De fapt, asistăm la schimbarea dinastiei, instituindu-se 
familia thuthmesizilor. 

La origine Thuthmes I era militar, fund fiul unei concubine regale, 
Seniseneb. Legitimitatea la domniei a fost recunoscută în urma căsătoriei 
lui cu prințesa /ahmes, fiica faraonului *lahmes I şi a reginei Jahmes- 
Nefertari. Seniseneb a purtat titulatura de „mama regelui“ numai într-un 
document prin intermediul căruia Thuthmes I s-a adresat „vice-regelui 
Nubiei“, Turi (reprezentantul faraonului în Nubia), prin care l-a înștiințat 
că este noul faraon al Egiptului. Data, ziua şi sărbătoarea încoronării sunt 
menționate la sfârşitul documentului, faraonul amintind că evenimentul a 
avut loc fără incidente de ordin politic. Temerile lui Thuthmses I s-ar fi 
datorat originii sale. 

Este interesant de remarcat faptul că noul suveran nu are în compo- 
nenţa numelui său pe cel al zeului Amon, ci pe cel al lui Thoth, care 
printre altele, era zeul legislaţiei. Prin aceasta se dorea să se scoată în 
evidență faptul că a obţinut coroanele Egiptului nu prin naştere, ci în 
virtutea legii, adică prin căsătoria menţionată. Astfel, Jahmes devine una 
dintre primele „soţii regale“ ale dinastiei a XVIII-a, de aici decurgând 
toate drepturile care i se cuvin în calitate de regentă. Acest aspect a fost 
reliefat şi de ordonanța lui Thuthmes I trimisă lui Turi : „Ordin regal către 
prinţul din Kush, cel care se află în fruntea deşerturilor sudice, Turi: 
«lată, ți se prezintă ordinul regal prin intermediul căruia ţi se aduce la 
cunoştinţă faptul că soția mea a apărut pe orizont în calitate de Rege al 
Egiptului de Sus şi de Jos pe tronul lui Horus-cel-viu. Nu va exista (un 


rege) asemănător ei»...“( Urk. IV, 80). 

În continuare, prin intermediul documentului amintit, Thuthmes I 
afirmă că i s-a elaborat titulatura regală, după cum urmează: 1) Numele- 
Horus: Ka-nakht meri-Maat „Taurul cel puternic, îndrăgit de <zeul> 
Maat“; 2) Numele-nebti: Khai-em-Neseret aa-pehti „Cel care apare în 
calitate de Zeiţa-şarpe, cel mare prin forță“; 3) Numele-Horus-de-Aur: 
Nefer-renepet sankh-ibu „Cel bun prin ani, cel care face să trăiască 
inimile“; 4) Numele de domnie: Aa-kheper-ka-Re şi 5) Numele de 
naştere: Djehuti-mesi. 

Se poate afirma că politica externă a Egiptului din perioada Impe- 
riului a fost conturată cu precizie încă din timpul domniei lui Thuthmes I. 
Astfel, el a subjugat regatul kushit situat la sud de Egipt, dar în acelaşi 
timp a inaugurat şi politica de cuceriri din Orientul Apropiat. Planul său 
de luptă a fost elaborat meticulos: în primii doi ani de domnie şi-a 
asigurat granița sudică. Astfel, în anul al 2-lea al domniei va conduce o 
campanie împotriva Nubiei, expediție relatată de inscripțiile ofițerilor 
Iahmes, fiul lui Abana şi lahmes-Pennekhbet (Urk. IV, 79-80). După 
mărturiile inscripției de la Tombos, hotarele Egiptului vor atinge cea de-a 
III-a cataractă. Astfel, Thuthmes I „a nimicit căpeteniile nubienilor, negrii 
fiind nevolnici şi fără apărare, striviţi de pumnul lui...Nu se mai află 
nimeni pe lume în stare să cuteze a se măsura cu el. A deschis văi 
necunoscute pentru înaintaşii lui... Asemenea întâmplări n-a cunoscut 
vreodată un alt rege...“(Urk.IV, 82-88). Apoi a stabilit puncte de sprijin în 
jurul Memphis-ului. Drumul spre teritoriul sirian, numit „Căile lui Horus“ 
(Urk. IV, 547), a fost pus sub controlul unui ofițer de-al său. De acolo 
porneşte în anul 5/6 al domniei campania sa nordică. Până în prezent 
raportul oficial al acestei campanii nu ne-a parvenit, dar aflăm despre el 
în inscripțiile biografice ale soldaților săi. Spre exemplu, ofițerul Jahmes , 
fiul lui Abana ne relatează: ,„ Maiestatea Sa a ajuns la Naharina ( = 


Mitani ) şi a aflat că cel căzut (= suveranul din Mitani) şi-a inspectat 

trupele. Apoi, Maiestatea Sa a provocat un măcel îngrozitor în rândurile 
lor, iar cei capturați de către Maiestatea Sa cu prilejul acestei victorii 
parcă erau fără sfârşit“ (Urk. IV, 9). 

Pentru prima dată în istoria Imperiului, ne aflăm în faţa unor 
relatări ample ale martorilor oculari participanți la lupte. Soldaţii au fost 
recompensați cu terenuri agricole pentru faptele lor de vitejie. Docu- 
mentele ne amintesc şi de o stelă de frontieră plasată de rege pe malurile 
Eufrat-ului, undeva în jurul oraşului Karkemish, act care certifică intenția 
suveranului de a subjuga Mitani (Urk., IV, 697). Reliefurile mormântului 
arhitectului /neni prezintă prizonierii capturați în timpul campaniei, iar 
ulterior scenele care redau prizonierii de război vor deveni nelipsite de pe 
monumentele epocii Imperiului. Se poate presupune că în acest răstimp 
apar şi primele scene de bătălie purtate prin intermediul carelor de luptă. 
Campania a reprezentat un succes temporar al lui Thuthmes I, fiind 
înfiinţată o garnizoană pe teritoriul Asiei. Cu toate acestea, încă nu putem 
vorbi de subjugarea totală a Mitani-ului. 

Thuthmes I s-a dovedit a fi şi un renumit constructor. Templul de 
la Karnak, atât cât a fost edificat în timpul Regatului Mijlociu, acum este 
înconjurat cu un zid. De numele suveranului se leagă demararea 
construcțiilor templului zeului Amon. Primii doi piloni, actualmente al 
IV-lea şi al V-lea, au fost ridicați din ordinul său, iar în faţa primului a 
plasat două obeliscuri, din care unul se află şi astăzi la locul său original. 
Aceste monumente, pe baza inscripției de pe latura sudică a obeliscului 
păstrat, au fost ridicate pentru a comemora sărbătoarea sed a suveranului ( 
Urk. IV, 93- 94). 

Inscriptiile din mormântul arhitectului /neni de la Sheikh abd el- 
Gurna consemnează următoarele: „Am supravegheat marile monumente 
pe care el le-a executat la Karnak: ridicarea unei săli prevăzută cu coloa- 


ne, ridicarea marilor piloni pe cele două părți ale acestora..., am 

supravegheat ridicarea celor două obeliscuri de granit la poarta dublă a 
templului...“ ( Urk. IV, 55- 56). După acelaşi funcţionar, obeliscurile de 
granit roz au fost transportate de la Assuan la Karnak prin intermediul 
unui vas, lung de 63 m şi lat de 21 m. Construcția sălii hipostile dintre cei 
doi piloni( IV-V) a fost începută sub domnia lui Thuthmes I, fiind numită 
„sala magnifică a coloanelor papiriforme“ (Urk. IV, 55); în timpul ur- 
maşilor faraonului, ea a suferit însă modificări profunde. 

Numele lui Thuthmes I este prezent pe o serie de edificii de la 
Abydos, Armant, Elephantine, Giza, el-Hibe, Medinet Habu, Memphis şi 
Ombos . Pe teritoriul Nubiei, la Buhen a început decorarea templului su- 
dic, la Semna a reconstruit un templu datând din epoca Regatului Mij- 
lociu. 

După datele oferite de inscripția autobiografică a vestitutului arhi- 
tect Ineni ( Urk. IV, 57), se pare că Thuthmes I a fost primul suveran care 
şi-a construit mormântul în regiunea muntoasă din spatele templului 
terasat de la Deir el- Bahari, numită Valea Regilor, în arabă Biban el- 
Moluk. Ineni „...a supravegheat singur mormântul săpat în stâncă al 
Maiestăţii Sale, pe care nimeni nu l-a văzut, de care nimeni n-a auzit...“. 
Acesta a fost primul mormânt, cel original (KV 20), dar ulterior 
*Thuthmes al III-lea l-a mutat într-un loc de veci nou (KV 38), care a 
fost profanat încă în Antichitate. Este foarte posibil ca din timpul domniei 
lui Thuthmes 1 s-au pus bazele aşezării de la Deir el-Medineh (PM, 1 ?, 
702), unde locuiau şi apoi au fost înmormântați lucrătorii de la 
mormintele regale din epoca Imperiului. 

Cele două sarcofage exterioare executate pentru Thuthmes I, din 
ordinul lui * Thuthmes al III-lea, au fost uzurpate şi redecorate ulterior de 
către Pinudjem I. Mumia lui Thuthmes I a fost descoperită, într-unul din 
aceste sarcofage uzurpate (CGC 61025), în vestita ascunzătoare de la 


Deir el- Bahari (DB 320). 

Bibl.: H. Jacquet-Gordon, Karnak-Nord V-VIII, Le trésor de Thoutmosis 1“, Le 
Caire, 1983-1999; W. Helck, Die Beziehungen Ägyptens zur Vorderasien ?, 
Wiebaden, 1972, pp. 115-116; D. B. Redford, Egypt, Canaan, and Israel in 
Ancient Times, Cairo, 1993, pp. 153-154; Chr. Meyer, în: LdĂ VI, coll. 536- 
539; L. Habachi, Sixteen Studies on Lower Nubia, Le Caire, 1981, pp. 65- 89; 
M. Borla, Alcuni aspetti dell autobiografia di Ineni, în: SEAP 14 (1995), pp. 
13- 31; C. N. Reeves, Valley of the Kings, London, 1990, pp. 17-18. 


THUTHMES al II Aea (1492-1479) 


Numele de naştere: Djehuti-mesi „Născut de <zeul> Thoth“. Numele a 
fost însoțit şi de două epitete: nefer-khau „cel cu 
apariți frumoase“ şi nedjeti-Re „protector al lui Re“, 
ambele incluse în cartuşul regal. 

Formele grecizate: v. *Thuthmes I. Egiptologul W. Helck l-a identificat 
cu faraonul Khebrân din lista lui Manethon (Fr. 51- 
53 ), cel care 1-a atribuit 13 ani de domnie. Nu este 
exclusă o greşeală în transcrierea textului original al 
lui Manethon, motiv pentru care în loc de 3 ar fi 13 
ani. 


Numele de domnie: Aa-kheper-en-Re „Mare prin manifestarea lui Re“. 


Thuthmes al II-lea este al 4-lea faraon al dinastiei a XVIII-a, fiind 
fiul lui * Thuthmes I şi al unei soții secundare a acestuia, Mutneferet. La 
data morții tatălui său era încă destul de tânăr, în jur de 13 ani. Vârsta fra- 
gedă a noului faraon a fost scoasă în evidenţă şi de o afirmaţie din 


autobiografia demnitarului /neni, conform căreia Thuthmes al II-lea a fost 

denumit „şoimul în cuibul său“ ( bik imi zeş ), aluzie mitică la copilul 
Horus care este aici echivalentul faraonului. Faptul că a fost tânăr la 
preluarea tronului este confirmat şi de o inscripție gravată pe o stâncă 
situată între Assuan şi Philae, document datând din anul 1 al domniei 
sale. În conformitate cu acest text, Thuthmes al II-lea n-a participat direct 
la înfrângerea unei revolte a nubienilor, însărcinându-l pe vice-regele 
Nubiei, Seni, să conducă ostilitățile. 

Din considerente de ordin dinastic, încă din timpul domniei tatălui 
său, s-a căsătorit cu sora sa vitregă, adică prințesa regală Hatshepsut. 
Thuthmes al II-lea a avut un băiat (*Thuthmes al III-lea) cu soția sa se- 
cundară Isis şi o fiică, Neferure , cu regina *Hatshepsut. 

Inscripția lui /ahmespennekhbet atestă faptul că demnitarul a 
participat la o expediție condusă de Thuthmes al II-lea împotriva unei 
zone locuite de populaţia shesu, undeva spre graniţa de est a Egiptului. 

Activitatea edilitară a lui Thuthmes al II-lea este atestată la Karnak, 
la Elephantine, dar şi pe teritoriul Nubiei. 

Până acum nu s-a descoperit templul funerar al faraonului, iar ca- 
pela existentă în apropiere de Medinet Habu a fost construită de * Thuth- 
mes al III-lea, fiind un monument comemorativ. 

Nici locul său de veci n-a fost identificat cu certitudine. E. 
Hornung i-a atribuit un mormânt anonim din Valea Regilor (KV 42 ), 
însă această variantă nu este acceptată în unanimitate de specialişti. Alţi 
egiptologi sunt de părere că mormântul în discuţie a fost pregătit pentru 
soția lui *Thuthmes al III-lea, Meritre-Hatshepsut a I-a, rămas însă 
neutilizat, iar ulterior ocupat de către Sennefer, primarul Thebei din 
timpul domniei lui “Amenhotep al II-lea. 

Mumia lui Thuthmes al II-lea a fost descoperită de către H. 
Brugsch în ascunzătoarea regală de la Deir el-Bahari (DB 320) şi ulterior 


analizată de E. Smith, care a apreciat că faraonul a murit la o vârstă destul 

de tânără, având în jur de 30 de ani. Această vârstă a fost susținută şi de 
analizele mai recente întreprinse de J. E. Harris şi E. F. Wente, care atri- 
buie mumiei lui Thuthmes al II-lea în jur de 25-30 de ani. Unii specialişti 


nu exclud posibilitatea ca faraonul să fi decedat în urma unei boli. 


Bibl.: Chr. Meyer, în: LdĂ VI, coll. 539-540; L. Gabolde, La chronologie du règne 
de Thoutmosis II, ses conséquences sur la datation des momies royales et leur 
repercution sur l’histoire du développement de la Vallée des Rois, în: SAK 14 
(1987), pp. 61- 87; Idem, La <cour des fetes> de Thoutmosis II à Karnak, în 
Karnak IX (1993), pp. 1- 82; E. Hornung, Das Grab Thutmosis’ II în: RAE 
27 (1975), pp. 125- 131; C. N. Reeves, The Valley of the Kings, London, pp. 
3- 6; 18- 19; 24- 25; G. E. Smith, The Royal Mummies, CGC, Le Caire, 1912, 
pp. 28- 31; E. J. Harris, E. F. Wente, An X- Ray Atlas of the Royal Mummies, 
Chicago, 1980, pp. 206- 207. 


THUTHMES al III-lea (1479/ 1457-1425 ) 


Numele de naştere : Djehuti-mesi „Născut de < zeul > Thoth“. 
Formele grecizate : v. *Thuthmes I. 


Numele de domnie : Men-kheper-Re „Durabil prin manifestare, un Re“. 


În cartuşul regal au mai fost incluse ulterior şi 
anumite epitete, dintre care le amintim pe urmă- 
toarele: iua-Re „urmașul lui Re“, iri-Re „născut de 
Re“, setep-en-Re „alesul lui Re“, tit-Re „imaginea 


lui Re“ etc. 


Thuthmes al III-lea a fost fiul faraonului * Thuthmes al II-lea şi a 
unei concubine al acestuia, numită /sis. Documentele, destul de nume- 


roase pentru domnia faraonului, au păstrat şi numele soțiilor suveranului. 

Astfel, soțiile principale erau Satjah şi Meritre-Hatshepsut a II-a, iar cele 
secundare fiind patru la număr, Nebru, de origine egipteană şi trei prin- 
tese străine: Maluta, Manhat şi Manawa. Copiii lui Thuthmes al III-lea, 
menționați de inscripții, erau: Thuthmes, Amenhotep, Nefertari, Merit- 
amon şi Baket. 

Se cunosc puţine date în legătură cu copilăria faraonului, dar se pa- 
re că spre sfârşitul domniei tatălui său a îndeplinit anumite funcții la cur- 
tea regală. 

Am observat că pentru începutul domniei au fost prezentate două 
date. Prima, 1479 î. Hr., marca începutul numerotării oficiale a anilor de 
domnie, deşi țara a fost condusă de către regina * Hatshepsut. Trebuie însă 
scos în evidenţă faptul că Thuthmes al III-lea a fost ales succesor atât de 
către tatăl său, cât şi de către preoţii zeului Amon din Theba. Evenimentul 
a fost relatat de o inscripție de la templul din Karnak, care preciza că în- 
suşi marele zeu theban Amon şi-a dat acordul în privinţa succesiunii, în 
cadrul unei procesiuni solemne ( Urk. IV, 155-176). A doua, 1457 î. Hr., 
prezintă data la care Thuthmes al III-lea devine singurul stăpânitor asupra 
Egiptului, în urma morții lui *Hatshepsut. 

Până la dispariția autoritarei regine, se pare că Thuthmes al III-lea 
a fost implicat singur în câteva acţiuni militare. În anul al 13-lea al 
domniei sale a autorizat o expediţie spre Sinai, apoi nu este exclus să fi 
condus cel puţin două acţiuni militare, una împotriva Nubiei şi alta în 
Palestina. 

Anul al 22-lea al domniei sale marchează o cotitură, odată cu 
moartea reginei *Hatshepsut. De altfel, titulatura lui Thuthmes al III-lea a 
suferit anumite schimbări în urma acestui eveniment, mai ales prin adău- 
garea mai multor epitete. 

În momentul în care Thuthmes al III-lea a preluat efectiv puterea, 


situația din Levant era destul de complicată, alianțele regilor locali 

amenințând posesiunile Egiptului. Cel puţin trei centre ale coastei estice a 
Mării Mediterane au intrat în atenţia faraonului egiptean: Qadesh( situat 
pe cursul mijlociul al Orontes-ului), Tunip (pe cursul superior al Orontes- 
ului) şi Mitani ( pe Eufrat ). 

Thuthmes, un remarcabil strateg, s-a orientat mai întâi asupra 
Qadesh-ului. În urma primei sale campanii asiatice, în anul al 23-lea al 
domniei, atacă Qadesh-ul, în urma căruia acesta pierde influneţa asupra 
zonei. Bătălia decisivă s-a dat la Megiddo. Victoria obţinută de către 
Thuthmes al III-lea n-a însemnat înfrângerea definitivă a Qadesh-ului. 
Ulterior, în timpul celei de-a 6 campanii din anul al 30-lea al domniei, a 
fost atacat însuşi oraşul, dar numai în urma bătăliei purtate în anul al 42- 
lea al domniei lui Thuthmes al III-lea, Qadesh-ul dispare dintre inamicii 
egiptenilor. 

După victoria de la Megiddo, Thuthmes al III-lea a început pregăti- 
rea atacului împotriva Tunip-ului, care au durat trei ani. În timpul celei 
de-a 5- a campinii din vest, anul al 29-lea de domnie, Thuthmes al III-lea 
a înaintat pe coasta mediteraneană, trecând de oraşul Byblos — al cărui 
rege era un aliat al faraonului —, atacând două aşezări: Ullaza şi Ardata. În 
urma acestui marş, Thuthmes a luat prizonieri printre trupele trimise de 
regele din Tunip cu scopul de a apăra coasta Mediteranei. Cum acțiunea 
lui Thuthmes al III-lea s-a desfăşurat în timpul recoltei, mari cantităţi de 
grâu, vin şi fructe au luat drumul Egiptului. În primăvara anului viitor, 
Thuthmes atacă din nou, de data asta pe mare. Între timp regele din Tunip 
a fortificat aşezarea Ullaza, unde şi-a instalat fiul pentru a se apăra de 
invazia egipteană. Tentativa n-a reuşit din partea celor din Tunip, 
deoarece Ullaza a fost distrusă şi la fața locului fiind instalată o 
garnizoană egipteană. Mai mult, toți prinții din Libanon au fost nevoiți să 


plătească tribut regelui egiptean. Porturile au fost transformate de către 

Thuthmes al III-lea în depozite care stocau alimente şi unități militare de 
care avea nevoie pentru aş continua drumul spre vest. 

Atacul asupra Mitani-ului a avut loc în timpul campaniei a 8-a, 
anul de domnie al 33-lea, reprezentând apogeul campaniilor militare ale 
lui Thuthmes al III-lea. Acţiunea a demarat prin transportarea armatei 
prin intermediul vaselor militare la Byblos. Apoi armata regală a trecut 
Orontes-ul. Orşele-state ale Qadesh-ului şi Tunip-ului n-au opus rezis- 
tență, iar armata din Mitani îi aştepta pe egipteni în apropierea oraşului 
Aleppo. Cu toate acestea, egiptenii au ajuns pe malul Eufrates-ului , la 
Karkemish. Forţele străinilor au fost nimicite, iar Thuthmes al III-lea a 
ordonat ridicare unei stele care să marcheze noile hotare ale Egiptului de 
pe malul Eufratului. Victoria lui Thuthmes asupra celor din Mitani n-a 
fost definitvă, deoarece în anul al 35-lea al domniei, campania a 10-a, fa- 
raonul a înfruntat o puternică coaliţie a statelor din nordul Siriei. 

Totuşi, înfrângerea suferită de mitanieni a avut consecinţe conside- 
rabile asupra istoriei Orientului Apropiat. Babilon-ul, Assiria şi Hatti au 
trimis la curtea lui Thuthmes al III-lea daruri prin intermediul cărora au 
încercat să câştige bunăvoința Egiptului (Urk. IV, 700-701, 727). Docu- 
mentele egiptene nu menţioneează numele suveranilor acestor state, dar 
se pot presupune că din partea Assiriei solicitantul era regele Ashurnirari, 
din partea babilonienilor Burnaburiash I, iar în cazul hittiţilor poate 
regele Telepinush. Aceeaşi atitudine a avut şi oraşul-stat Alallah prin 
intermediul tânărului rege Nigmepa. Thuthmes al III-lea a stabilit o 
garnizoană egipteană la Ugarit, apărând anual să colecteze taxele. Niya, 
cândva o aşezare aflată sub stăpânirea Alallah-ului, acum un oraş-stat 
independent, a devenit o proprietate a faraonului, folosită exclusiv pentru 
vânătoarele regale. Victoriile repurtate împotriva celor din Naharina (= 
Mitani) au fost temporare, pacea şi alianţa între cele două state au fost 


restabilite abia după domnia lui Thuthmes al III-lea. 

Succesele militare ale lui Thuthmes al III-lea din campania vestică 
au fost gravate pe partea interioară a peretelui care înconjura sanctuarul 
de granit de la Karnak. Textul, cunoscut sub numele de „Analele lui 
Thuthmes al III-lea“, a fost opera scribului regal şi comandantului 
Thanuni. Textul istoric redă evenimentele celor 17 campanii întreprinse 
de către Thuthmes al III-lea în războiul vestic, fiind în acelaşi timp şi unul 
din cele mai lungi relatări istorice păstrate prin intermediul a 225 de 
rânduri de text hieroglific, fiecare cu o lungime de 25 de metri. În 
conformitate cu textele, faraonul ar fi cucerit în jur de 330 de regate, ceea 
ce desigur reprezintă o cifră simbolică. Într-o inscripție din mormântul 
său theban (TT 74) Thanuni, înaltul demnitar egiptean, afirma: „Am 
înregistrat victoriile obţinute de el în fiecare țară, prezentându-le sub 
formă scrisă în concordanţă cu faptele < reale>. 

Trebuie scos în evidenţă faptul că nu toate rândurile menţionate se 
regăsesc la locul indicat al templului din Karnak. O parte a textului „Ana- 
lelor““, care relatează evenimentele celei de-a S-a campanii până inclusiv 
la cea de-a 10-a, au fost decupate şi actualmente sunt expuse la Muzeul 
Luvru. Apoi, textele unor campanii, cum ar cel de-al 11-lea şi al 12-lea, 
nu s-au păstrat. 

O altă remarcă importantă: expedițiile purtate de către Thuthmes al 
III-lea în Asia sunt prezentate şi în mormintele unor biografi care au 
participat la evenimente, cum ar fi Amenemheb, lamunedjeh şi Minmesi. 

În urma campaniei a 3-a, care a avut loc în anul al 23-lea al 
domniei lui Thuthmes al III-lea, suveranul s-a întors din Siria cu diferite 
specii de plante şi faună necunoscută de egipteni. De exemplu: egiptenii 
au luat cunoştiință pentru prima dată cu găina, adusă din Mesopotamia. 
Faraonul a amenajat un edificiu de dimensiuni reduse în cadrul templului 
din Karnak, pe pereţii căruia au fost gravate imaginile acelor plante şi 


animale care făceau parte din aşa-numita „grădină botanică“. 

În domeniul creaţiei literare, un papirus păstrat actualmente la 
Muzeul Britanic din Londra, cunoscut sun numele de Papirusul Harris 
500, şi care datează din epoca Imperiului, foarte probabil că s-a inspirat 
din relatările primei campanii vestice a lui Thuthmes al III-lea. Textul 
descrie cucerirea cetăţii Joppe de către generalul Djehuti. Înaltul ofiţer 
egiptean observând că după un lung asediu nu poate lua cu asalt oraşul a 
recurs la o stratagemă neobişnuită. A simulat o predare, a atras prin 
vicleşug pe regele cetăţii în tabăra sa, apoi, sub pretextul unor daruri în 
favoarea acestuia, a introdus în 200 de coşărici tot atâțea soldaţi în Joppe. 
Prin urmare, cucerirea oraşului a fost o chestiune de câteva ore. 

Activitatea desfăşurată de către Thuthmes al III-lea la granița sa 
din sud nu se poate stabili cu aceeaşi exactitate ca şi campaniile din vest. 
Cu toate că faraonul a fost preocupat de cucerirea unor aşezări din Siria, 
el nu a renunţat niciodată să procure aur de pe teritoriul Nubiei. În orice 
caz, stăpânirile sale sudice au ajuns aproape de cataracta a V-a. Prezenţa 
lui Thuthmes al III-lea pe teritoriul Nubiei este documentată şi prin inter- 
mediul unor acțiuni edilitare întreprinse mai ales la tempelele din Amada, 
Faras, Buhen, Semna şi Gebel Barkal. 

Chiar dacă principala localitate dezvoltată de către Thuthmes al IHI- 
lea a fost Theba, nici zona Egiptului de Jos n-a fost evitată. La Heliopolis 
a ridicat un obelisc şi un pilon (Urk. IV, 590; 940), iar în anul al 47-lea al 
domniei a fost ridicat zidul care înconjura habitatul. În conformitate cu 
inscripția autobiografică a lui Minmesi (Urk. IV, 1443), Thuthmes al II- 
lea a construit şi în alte localtăţi ale Deltei, cum ar fi: Memphis, Buto şi 
Athribis. 

La Karnak faraonul a restaurat o serie de monumente ale 
predecesorilor săi, activităţi care au afectat monumentele din incinta sacră 
a lui Amon. La templul zeului Amon Thuthmes al III-lea a construit un 


nou pilon, al VI-lea, a ridicat două obeliscuri în fața templului şi a mărit 

numărul coloanelor din sala hipostilă a lui * Thuthmes I. La est de templul 
lui Amon a înlocuit un sanctuar a lui *Hatshepsut, construind un 
ansamblu numit Akhmenu, „Templul milioanelor de ani“. În cadrul 
acestuia el şi-a prezentat omagiul înaintaşilor săi, în aşa-numita „Cameră 
a strămoşilor“. Aici se află „Lista regală din Karnak“, din 1843 la Muzeul 
Luvru, în care sunt prezentați prin intermediul a 61 de cartuşe cei mai 
importanți faraoni ai Egiptului. Spre sfârşitul domniei a ridicat un zid care 
înconjura marele templu al zeului Amon, iar în exteriorul acestuia a 
construit o capelă. 

La Deir el-Bahari, între teresa superioară a templului reginei *Hat- 
shepsut şi templul lui Mentuhotep, datând din timpul Regatului Mijlociu, 
Thuthmes al III-lea şi-a redicat micul templu care a fost recent cercetat de 
către o misune arheologică poloneză ( din anul 1961). Edificiul este situat 
la nivelul celei de-a treia terase a templului edificat de Senenmut pentru 
marea regină. Descoperirile sunt numeroase, de la statui ale faraonului, la 
sarcofage, ostraca, papiri, amulete etc. O deosebită valoare istorică au 
inscripțiile hieratice, circa 500 la număr, care acoperă coloanele templului 
şi care au fost înscrise de către pelerini încă din antichitate. Se pare că 
acest edificu a fost distrus imediat după terminarea lui din cauza căderilor 
de pietre de pe muntele care separa templul tersat de Valea Regilor. 

Din timpul domniei lui Thuthmes al III-lea datează şi câteva 
morminte thebane foarte bine păstrate ale unor înalți demnitari. Se 
remarcă în special cel al lui Rekhmire (TT 100) prin intermediul unei 
inscripții care relatează despre modalitatea prin care au fost numiţi vizirii 
şi îndatoririle pe care le aveau față de faraon şi zei. 

Mormântul lui Thuthmes al III-lea din Valea Regilor ( KV 34) a 
fost jefuit încă din Antichitate, mai precis în timpul dinastiei a XX-a, cum 
atestă un graffiti al scribului Amenhotep. În anul 1898, când a fost 


descoperit de către egiptologul francez Victor Loret, nu conţinea decât un 

sarcofag şi resturi de mobilier funerar. Mumia lui Thuthmes al III-lea a 
fost depozitată, împreună cu alte 39 mumii, în marea ascunzătoare de la 
Deir el-Bahari ( DB 320), unde a fost depusă în anul al 11-lea al domniei 
lui *Sheshong I. 

Textele contemporane cu Thuthmes al III-lea i-au scos în evidenţă 
calităţile în domeniul artei, botanicii şi a scrierii. Vizirul Rekhmire remar- 
ca uşurinţa cu care faraonul scria textele hieroglifice (Urk. IV, 1074), 
comparându-l în această privinţă cu zeii scrierii şi ai înţelepciunii: Thoth 
şi Seshat. Nu ştim cât adevăr se ascunde în spatele acestei afirmaţii, dar în 
orice caz Thuthmes al III-lea, întemeietorul imperiului faraonic, a fost 


considerat un exemplu de către urmaşi care l-au numit „tatăl taților“. 


Bibl.: D. B. Redford, în: LdĂ VI, coll. 540-548; M. Dolinska, Thutmosis III, der 
Herrscher Agyptens, în: Geheimnisvolle Königin Hatschepsut, Warschau, 
1997, pp. 15- 20; C. N. Reeves, Valley of the Kings, London, 1990, pp. 19- 24; 
N. Beaux, Le Cabinet de Curiosité de Thoutmosis III. Plantes et animaux du 
<Jardin botanique> de Karnak, Leuven, 1990; M. Della Monica, Thoutmosis 
III, Paris, 1991; G. Björkman, Kings at Karnak, Uppsala, 1971, pp. 73-96; G. 
P. F. van den Boorn, The Duties of the Vizier, London, 1988. 


THUTHMES al IV-lea (1400-1390) 


Numele de naştere : Djehuti- mesi „Născut de < zeul > Thoth“. 


Formele grecizate : v. *Thuthmes I. 


Numele de domnie : Men-kheperu-Re „Cel cu manifestări durabile, un 
Re“. 
Thuthmes al IV-lea, fiul lui * Amenhotep al II-lea şi a reginei Tiaa , 


a fost al 8-lea faraon al dinastiei a XVIII-a. Soţiile principale ale suvera- 

nului au fost Nefertari şi din anul al 7-lea al domniei Jaret, iar cele 
secundare erau Mutemweya şi o fiică a lui Artatamis I, regele Mitani-ului. 
Analizând originea mamei şi a primei soții a lui Thuthmes al IV- 
lea vom constata că atât Tiaa, cât şi Nefertari nu purtau titulatura de 
„fiică regală“. Ca atare, faraonul a fost nevoit să recurgă la o altă 
modalitate pentru aş legitima domnia. Între picioarele Sfinx-ului de la 
Gizeh se află o stelă de granit roşu care relatează modalitatea prin care 
Thuthmes al IV-lea a ajuns faraon. Aflându-se la vânătoare în deşert, 
prinţul a adormit în umbra Sfinx-ului. În vis i s-a arătat zeul Re-Harakhti, 
cel care întruchipa Sfinx-ul, afirmând : „lată, sunt într-o stare asemă- 
nătoare cu cea a unui om bolnav, deoarece întregul meu corp este distrus. 
Nisipul deşertului pe care se întinde corpul meu s-a apropiat de mine...“. 
Divinitatea l-a numit pe Thuthmes „fiul meu“, promiţându-i că dacă va 
elibera monumentul, adică corpul divinității, de nisip va ajunge faraon. În 
acest sens fraza de pe tex-tul stelei ni se pare semnificativă: „Îţi voi oferi 
regatul meu pe pământ ...Tu vei purta coroanele albe şi roşii pe tronul lui 
Geb, urmaşul. Teritoriile îți vor aparține în lungimea şi în lățimea lor, 
precum şi tot ceea ce luminează ochiul stăpânului universului...“. 
Evenimentul a avut loc imediat după trezirea din somn al lui Thuthmes, 
care a ajuns, graţie voinţei lui Re-Harakhti, faraonul Egiptului de Sus şi 
de Jos. Specialiştii au denumit acest document „Stela Visului“. Pentru a-i 
consolida domnia şi asupra Egiptului de Sus, prin intermediul unui text 
înscris pe un naos, zeul Amon îl va desemnea succesor. Această din urmă 
realitate este reflectată şi unul din formele numelui- Horus al faraonului: 
Ka-nakht meri- Uaset, adică : „ Taurul cel puternic, îndrăgit al Thebei“. 
Numele-nebti al lui Thuthmes al IV-lea, varianta care apare pe do- 
cumentele din Memphis, Sekhem-khau-em-tau-nebu („Puternic prin 
apariții în toate ţările“) pare a fi mai degrabă o figură de stil. Vechile 


rivalități între Egipt şi Mitani vor dispare datorită existenţei unui inamic 


420 


comun: hittiţii. Prin urmare, Egiptul lui Thuthmes al IV-lea se 
mulţumeşte cu domninația asupra Palestinei şi a unei părți din litoralul 
Mediteranei estice în schimbul cedării Siriei de nord. Thuthmes al IV-lea 
va întreprinde o vizită în Naharina, în urma căreia va abandona Allalah-ul 
în favoarea Mitani-lui. Legătura dintre cei doi suverani, Thuthmes al IV- 
lea şi regele Mitani-lui, Artatamis I, se va consolida prin căsătoria regelui 
egiptean cu o prinţesă din Mitani. 

În teritoriul sudic, în Nubia, acţiunile militare sunt mai pregnante. 
În anul al 8-lea al domniei, Thuthmes al IV-lea va înteprinde o expediţie 
de pedepsire împotriva unor triburi infiltrate în partea nordică a Nubiei 
(numită Wawa?). 

La Karnak faraonul a întreprins mai multe acțiuni edilitare: a 
ridicat un naos în beneficiul bărcii zeului Amon, a decordat partea nordi- 
că a celui de-al IV-lea pilon al principalului templu de la Karnak. Nu în 
ultimă instanță, a ordonat terminarea unui obelisc al lui * Thuthmes al II- 
lea, pe laturile căruia a înscris numele şi titulaturile bunicului său, adău- 
gând şi pe cele ale sale. Monumentul înalt de 32 m a fost mutat în 357 d. 
Hr. la Roma, ulterior fiind mutat de Papa Sixtus al V-lea, în 1588, în faţa 
bazilicii Sfântului loan. 

La Memphis a continuat construirea templului dedicat de *Amen- 
hotep al II-lea lui Re-Harakhti, iar Sfinx-ul a fost înconjurat de un zid de 
protecție. Există mărturii în privința activăţii de constructor al lui 
Thuthmes al IV-lea şi în alte zone ale ale Egiptului, chiar şi în Nubia (la 
templele de la Amada şi Gebel Barkal). 

Din timpul domniei sale provin cele mai importante şi impresive 
morminte thebane cum ar fi cele ale lui Nakht ( TT 52) şi Menna ( TT 
69), remarcabile prin decorația interioară a lor. 

Thuthmes a decedat la o vârstă relativ tânără, cca. 35 de ani, dacă 


avem în vedere analiza mumiei sale. A fost înmormântat în Valea 

Regilor, mormântul KV 43, care a fost jefuit încă din Antichitate. Foarte 
probabil, actul a avut loc înainte de anul al 8-lea al domniei lui *Ho- 
remheb, deorece la acea dată sunt atestate, prin intermediul textelor a 
două graffiti, acțiuni de restaurare a mormântului de către înalții func- 
țonari Maya şi Djehutimes. Sarcofagul de granit al lui Thuthmes al IV- 
lea a fost descoperit gol, deoarece ulterior, împreună cu alte mumii rega- 
le, corpul faraonului a fost mutat în mormântul lui *Amenhotep al II-lea 


(KV 35). 


Bibl.: B. M. Bryan, The Reign of Thutmose IV, Baltimore- London, 1991; C. N. 
Reeves, Valley of the Kings, London, 1990, pp. 34-38. 


TUTANKHAMON (1336-1327) 


Numele de naştere : Tut-ankh-lten „Imaginea vie a <zeului> Aton“, 
ulterior, din anul al 2-lea al domniei, transformat în 
Tut-ankh-lmen „Imaginea vie a <zeului> Amon“. 
Cartuşul său regal includea şi epitetul hegqa-lunu- 
shemai „stăpânul Heliopolis-ului din Egiptul de Sus 
(= Karnak)“. 


Numele de domnie : Neb-kheperu- Re „Stăpânul manifestărilor, un Re“. 


Tutankhamon a fost urmaşul lui Semenkhare, acesta din urmă fiind 
fratele sau eventual fiul lui * Akhnaton. Foarte puţine sunt datele concrete 
ale scurtei sale domnii. De fapt, era un faraon care a fost proclamat suve- 
ran al Egiptului la o vârstă fragedă . Înainte de acest eveniment, care a 
avut loc la Memphis, tânărul prinț şi-a petrecut copilăria la Amarna, 


probabil în Palatul Nordic al capitalei. 

Părinții lui Tutankhamon sunt greu de stabilit. După egiptologii H. 
Schlâgl şi D. B. Redford tatăl lui nu era faraon, iar E. Wente a înclinat 
spre * Amenhotep al III-lea. Această din urmă ipoteză cade, deoarece ins- 
cripția care menţionează faptul în sine, pe soclul unei statui de leu exe- 
cutat pentru templul din Soleb, ulterior transferat la Gebel Barkal, nu 
concordă cu vârsta lui Tutankhamon. Dacă avem în vedere că *Akhnaton 
a domnit 17 ani şi faptul că Tutankhamon a ajuns pe tronul Egiptului la 
vârsta de 9 ani, cifrele exclud varianta propusă . În inscripţia menţionată, 
textul „tatăl lui Amenhotep“ foarte probabil apare numai din considerente 
ideologice, adică este în strânsă legătură cu reîntoarcerea la cultul zeului 
Amon. Cel mai plauzibil este să-l considerăm pe Tutankhamon fiul lui 
* Akhnaton. 

Probleme există şi cu identificarea mamei. După cum a arătat P. 
Clayton, ea nu poate fi Nefertiti, deaorece regina a fost întotdeauna înso- 
țită pe reprezentările unor reliefuri şi stele numai de fiicele ei. Nu poate fi 
exclusă varianta conform căreia Kiya, „mult iubita soţie“ a lui *Akhna- 
ton, să fi fost mama lui Tutankhamon. După opinia unor egiptologi, Kiya 
poate fi identificată cu prinţesa Tadukhepa, fiica regelui din Mitani, 
Tushratta, însă marea majoritate a specialiştilor o consideră de origine 
indigenă. 

Imediat după anul al 11-lea al domniei lui *Akhnaton, prinţesa 
Kiya dispare de pe monumente, ceea ce a condus la ipoteza că ea ar fi 
murit la naşterea lui Tutankhamon. Mormântul regal de la Amarna, ca- 
mera alfa, peretele F, înregistrează scene de bocete, care ar fi în sprijinul 
teoriei enunțate. 

Soţia lui Tutankhamon a fost prințesa Ankhesenpaaton, nume 
schimbat ulterior în Ankhesenamon, ea fiind a treia fiică a lui *Akhnaton 


şi a reginei Nefertiti. 

Încoronat după tradiţie la Memphis, lui Tutankhamon i s-au stabilit 
numele oficiale. Numele-Horus era: Ka-nakht tut-mesut „Taurul cel pu- 
ternic, perfect prin naştere“; numele-nebti: Nefer-hepu segereh-taui, adi- 
că „Cel cu legi bune, cel care împacă cele două ţări“ şi în cele din ur-mă 
numele-Horus-de-Aur: Wetjes-khau sehetep-netjeru „Cel care ridică 
coroanele şi-i mulţumeşte pe zei“. 

Datorită faptului că noul faraon era prea tânăr să conducă ţara într- 
o epocă de mari schimbări, destinele regatul se aflau în mâna marilor 
demnitari, în special a „regentul“ *Horemheb şi a preotului * Ay. 

Încă pe vremea domniei lui Semenkhare a demarat politica de 
reconciliere cu preoții zeului Amon din Karnak. Oficial reîntoarcerea la 
tradiționalul cult al zeului Amon a avut loc în anul al 2-lea de domnie al 
lui Tutankhamon, eveniment anuţat prin intermediul Stelei Restauraţiei, 
document uzurpat ulterior de către *Horemheb. Textul este edificator în 
privința faptelor săvârşite de către tânărul faraon, el fiind considerat acela 
care „„...a alungat răul care domnea asupra celor două ţări, iar dreptatea a 
fost consolidată. Minciuna s-a transformat într-un act de neiertat, iar ţara 
a redevenit cum era în vremurile strămoşeşti“. Pasajul citat face aluzie la 
consecințele reformei religioase a epocii Amarna. Din textul stelei de la 
Karnak interesante par şi acele fragmente care relatează despre starea mo- 
numentelor dedicate diferitelor zeități. „Când Maiestatea Sa a ajuns pe 
tron, tempelele zeilor şi ale zeițelor de la Elephantine...până în Del- 
tă...deja au fost aproape uitate...Zeii şi-au întors spatele acestei ţări...“. 
Evident, această stare de lucruri a fost schimbată de către Tutankhamon, 
„..„reconstruind sanctuarele lor (a zeilor) pentru totdeauna, înzestrându-le 
cu averi...“. Desigur, tânărul rege a refăcut şi veniturile templelor care au 
fost „dublate, triplate...“. 

Trebuie remarcat faptul că puţin înainte de reîntoarcerea oficială la 


cultul zeului Amon a avut loc şi schimbarea numelor, adică de la 

Tutankhaton la Tutankhamon, dar şi a soției sale. Mai mult, statuile divi- 
nității supreme Amon , martelate în perioada Amarna, au fost restaurate. 

Tutankhamon a ordonat decorarea colonadei procesiunilor de la 
templul din Luxor şi ridicarea unei capele numite „Cetatea lui Neb- 
kheperu -Re la Karnak“ în incinta marelui templu de la Karnak. 

Deşi Tutankhamon a făcut tot posibilul pentru ştergerea urmelor 
reformei amarniene, totuşi el a fost exclus din listele regale ulterioare. 
Cele de la Abydos şi Karnak nu l-au inclus, socotindu-l un faraon eretic. 
Prin urmare, după domnia lui * Amenhotep al III-lea urma cea a lui *Ho- 
remheb. 

Dacă avem în vedere politica externă a faraonului, din cauza 
faptului că suveranul era prea tânăr, nu credem că ar fi întreprins expediţii 
în Levant sau chiar în sudul teritoriului, împotriva nubienilor. Desigur, în 
conformitate cu tradiţia, anumite obiecte ale faraonului, ulterior 
depozitate în mormântul său, ne prezintă un conducător viguros şi ener- 
gic. Demn de amintit în acest sens este lădiţa pictată a lui Tutankhamon. 
Scenele îl înfăţişează la vânătoare de lei, antilope, hiene şi alte animale 
ale deşertului. Mai mult, Tutankhamon, în propriul car de luptă, îi 
nimiceşte pe sirieni şi nubieni. Din nou propaganda faraonică prezintă 
scene rupte de realitatea istorică. Un element demn de remarcat este 
faptul că aceste scene vor constitui modele pentru marile scene de luptă 
din timpul dinastiei a XIX-a, în special în cazul lui *Ramses al II-lea şi 
redarea bătăliei de la Qadesh. 

Foarte probabil că asemenea acțiuni militare au fost întreprinse de 
*Horemheb, atunci comandantul şef al armatei şi de către Huy, vice- 
regele Nubiei, aşa cum demonstrează scenele din mormintele înalților 
demnitari amintiți. Maya, „trezorierul“ şi în acelaşi timp „supraveghetorul 
palatului eternității“(adică a cimitirul regal) era un alt înalt funcționar in- 


fluent de pe vremea domniei lui Tutankhamon. În 1986, o misiune arhe- 

ologică englezo-olandeză a redescoperit mormântul lui Maya şi a soției 
sale Merit la Saqqara. 

După numai 9 ani de domnie, Tutankhamon a decedat, specialiştii 
neexcluzând nici posibilitatea unui atentat împotriva lui. Ipoteza pare a fi 
confirmată şi de analiza craniului care conţine urme de leziuni. 

Moartea subită a regelui a cauzat dificultăţi în privinţa găsirii unui 
mormânt adecvat. Se pare că iniţial s-a avut în vedere construirea unui alt 
mormânt decât cel actual, cunoscut sub sigla WV 23, ulterior utilizat de 
către *Ay. Acest mormânt a fost descoperit încă în 1816, de unul dintre 
pionierii arheologiei egiptene Giovanni Belzoni. Cum însă Tutankhamon 
a decedat înainte de terminarea acestui mormânt, i s-a ales ca loc de veci 
un mormânt ocazional, care a fost oarecum lărgit (KV 62). Faptul că 
avem de-a face cu un mormânt atipic ne este demonstrat şi de dimen- 
siunile reduse ale locului de veci alcătuit din următoarele încăperi: un 
coridor, urmând o anticameră, care poseda şi o mică anexă, apoi camera 
mortuară propriu-zisă şi în cele din urmă o mică încăpere pentru tezaur. 
Aceste spaţii, mai puţin coridorul de acces, au fost umplute până la refuz 
cu diferite obiecte funerare şi cele ce țin de viaţa de toate zilele. Mai mult, 
din grabă, au fost incluse în inventarul sepulturii şi piese care nu 
aparțineau lui Tutankhamon. Unele îl înfățişau pe *Ay, altele pe Kiye sau 
pe Semenkhare, însuşi vestitul tron al tânărului faraon se pare că nu-i 
aparținea, dacă avem în vedere trăsăturile faciale ale lui şi ale soției sale. 
Unii savanţi au presupus că tronul în cauză a fost executat pentru 
* Akhnaton şi Kiye. În privinţa decorării mormântului din nou se poate 
invoca graba în care a fost adaptat pentru a adăposti corpul unui faraon. 
Dintre toate încăperile numai pereții camerei mortuare au fost pictate şi 
acestea destul de sumar. Scenele sunt mărturii ale funeraliilor şi trecerii 
în Lumea de Apoi a lui Tutankhamon. Peretele estic prezintă catafalcul 


regelui care este dus spre mormânt. Pe cel sudic, faraonul este întâmpinat 


426 


în Lumea de Apoi de către zeii Hathor, Isis şi Anubis. Peretele vestic 
înfăţişează un pasaj din „Cartea Amduat“, iar cei 12 babuini reprezintă 
cele 12 ore ale nopții prin care Tutankhamon trebuia să treacă. Cele mai 
interesante sunt scenele de pe peretele nordic. La începutul ei apare ima- 
ginea preotului *Ay, care poartă deja coroana albastră a Egiptului (adică 
a fost recunoscut urmaşul lui Tutankhamon). Noul suveran îndeplineşte 
ritualul „„Deschiderii Gurii“, folosindu-se în acest sens de mumia osiri- 
formă a regelui. Tutankhamon este primit de către zeiţa cerului Nut, care 
de obicei apare pe tavanul mormintelor. Ultima scenă ni-l prezintă pe 
Tutankhamon împreună cu ka -ul său, fund îmbrăţişat, adică primit în 
Lumea de Apoi, de către suveranul acelui ținut, Osiris. 

Deşi în anul 1922 Howard Carter a descoperit mormântul lui Tut- 
ankhamon, care s-a dovedit a fi cel mai intact mormânt faraonic des- 
coperit până în prezent, mormântul din KV 62 a fost prădat de cel puţin 
două ori în intervalul domniilor lui *Ay şi *Horemheb. Dezordinea în 
care au fost descoperite piesele ne sunt mărturi în acest sens. Jefuitorii au 
fost prinşi asupra faptului, iar mormântul a fost resigilat de fiecare dată. 

După moartea lui Tutankhamon, soţia acestuia, tânăra văduvă 
Ankhesenamon, a adresat o scrisoare regelui hittiților Shuppiluliumash T 
cu scopul de a-i trimite un soț. Se pare că prinţul hittit Zannanza, după 
trecerea graniței Egiptului, a fost asasinat, iar preotul * Ay a fost desemnat 


urmaşul legal. 


Bibl.: M. Eaton-Krauss, în: LdĂ VI, coll. 812- 816; C. N. Reeves, The Complete 
Tut-ankhamun: The King, the Tomb, the Royal Treausre, London, 1990; Idem, 
Valley of the Kings, London, 1990, pp. 61- 69; H. Carter, A. C. Mace, The 
Tomb of Tut.Ankh. Amun, I- III, London, 1923; Ch. Desroches-Noblecourt, 
Life and Death of a Pharaoh: Tutankhamun, London, 1963; C. Vandersleyen, 
L'iconographie de Toutankhamon et les effigies provenant de sa tombe, în: 


BSEG 9- 10 ( 1984- 85), pp. 309- 321. 

UNAS (2375-2345 ) 


Numele de naştere: Unas care, alături de Unis şi Wenis, reprezintă o 

variantă fonetizată modernă a nomenului antic Wnjs. 

Forma greacă: Onnos ( Manethon, Fr. 15, i-a atribuit 33 de ani de 
domnie). 


Numele de domnie: Nu este cunoscut până în prezent. 


Unas, succesorul lui *Djedkare, este al 9-lea şi ultimul faraon al di- 
nastiei a V-a. Unii cercetători sunt de părere că Unas nu provenea dintr-o 
familie regală, fiind considerat un uzurpator. Argumentele acestei ipoteze 
sunt după cum urmează: faraonul posedă un nume cu o semnificație 
incertă (Wnjs), are o origine necunoscută şi, nu în ultimul rând, faptul că 
soțiile sale nu erau „prințese regale“. 

În Canonul Regal din Torino, după rândul consacrat domniei lui 
Unas, apare următoarea frază: „Totalul regilor de la Meniti (probabil 
Menes), până la < Unas>“. Din acest pasaj reiese faptul că, în accepțiunea 
scribului ramesid care a compilat lista, după domnia lui Unas a urmat o 
schimbare semnificativă în istoria Egiptului. În consecință, unii egipto- 
logi, cum ar fi J.- Ph. Lauer sau K. Baer, l-au considerat pe Unas fon- 
datorul dinastiei a VI-a, iar pentru P. Munro era „un rege între dinas- 
tui“(V-VI). O analiză atentă a originii dinastiei a VI-a nu indică o ruptură 


pe linie familiară între cele două dinastii. Veriga era prințul moştenitor 

Shepsespuptah, fiul lui Unas. Soţia prințului, Seshesesher, este con- 
siderată de unii egiptologi mama lui *Teti. Continuitatea dintre cele două 
dinastii pare a fi dovedită şi de aceleaşi tendinţe artistice care vor 
continua să domine până la începutul Primei Perioade Intermediare. 

Pe baza datelor oferite de Canonul Regal din Torino, Unas a 
domnit 30 de ani. Documentele vremii menţionează două soţii ale fara- 
onului: Nebet şi Khenut , ambele posedând câte o mastaba în necropola 
lui de la Saqqara. Cele două monumente au fost construite unul lângă 
altul, ceea ce l-a determinat pe P. Munro să afirme că avem în realitate un 
„Doppelgrab“, adică un „mormânt dublu“. Vechea prezumție conform 
căreia Nebet ar fi fost soția principală a lui Unas nu mai este acceptată. 
Monumentul reginei Nebet este mai bine conservat, dar în acelaşi timp 
conţine şi e-lemente arhitectonice noi, care până atunci erau caracteristice 
numai construcțiilor regale. Printre acestea aş aminti numai coridorul 
prevăzut cu nişe pentru statui. În privinţa decoraţiei, în mastabaua lui 
Nebet există o scenă unică, care sugerează o legătură cu zeiţa Hathor şi ca 
atare, nu este exclus ca la origine fragmentul în discuţie să fi redat 
mariajul ei cu regele. 

Unas a avut mai multe fiice. M. Baud a respins teoria conform că- 
reia Iput I ar fi fost una din fiicele faraonului, dar o consideră într-adevăr 
soția lui *Teti şi mama lui *Pepi I. Mult mai probabil, fiicele lui Unas 
erau: Neferkausiku, Hemetre Hemi şi Sesheseshet Idut. Pe lângă prinţul 
moştenitor amitit mai sus, Unas mai avea şi un alt fiu, Unasankh. 

Membrii familiei posedau câte o mastaba în cadrul necropolei 
regelui, cele mai apropiate de piramida lui Unas fiind mastabalele soțiilor. 

Ceea ce este interesant de remarcat este faptul că majoritatea 
numelor faraonului conţine elementul „prosper“ (uadj). Astfel, el purta 
următorul nume-Horus: Uadj-taui „Cel care face să prospere cele două 


țări“, numele-nebti fiind Uadj-em-nebti „Cel prin care cele două stăpâne 

prosperă“, iar numele-Horus-de-Aur era Bik-nebu-uadj „şoimul de aur 
care prosperă“. Motivația acestui fenomen ne scapă pentru moment deoa- 
rece nu detinem date suficiente cu privire la domnia sa. În orice caz, chiar 
după moarte a fost divinizat, dar argumentaţia unor savanţi potrivit căreia 
acest lucru s-ar fi datorat faptului că piramida sa era în vecinătatea 
marelui complex mortuar al lui *Djoser, ni se pare şubredă. 

Sub domnia lui Unas vizirii nu erau fii faraonului. De regulă, pe te- 
ritoriul Egiptului au existat doi viziri, unul pentru Egiptul de Sus şi altul 
pentru Egiptul de Jos. Dacă avem în vedere faptul că documentele din 
timpul domniei lui Unas menționează numele mai multor viziri (de exem- 
plu: Ihi, Nebkauhor, Ijneferet ) se poate trage concluzia că a existat o 
neconcordanţă între semnificația titulaturii ( taiti sab tjati ) şi funcția în- 
deplinită. 

Structura centrală a complexului mortuar al lui Unas este o pirami- 
dă, numită Nefer-sut-Unas „Perfect este locul lui Unas“, având o înălți- 
me de 43 m, cu baza de 57, 8 m şi gradul de înclinare al pereţilor de 560. 
Aceasta este renumită prin faptul că în anul 1881, egiptologul francezul 
G. Maspero a descoperit în interiorul monumentului o culegere de texte 
magico-religioase, numită de specialişti Textele Piramidelor, care era 
considerată a fi un ghid pentru regele defunct în Lumea de Apoi. Antica- 
merele şi pereţii camerei mortuare posedă 228 de descântece din aceasă 
culegere, care pe parcursul dinastiei a VI-a a fost substanțial îmbogățită. 
În timpul dinastiei a XIX-a, unul dintre fiii lui *Ramses al II-lea, 
Khaemuaset, a gravat pe partea sudică a edificiului o inscripţie prin 
intermediul căreia anunţa o „restaurare“ a piramidei. 

În vecinătatea piramidei centrale se află o piramidă satelit sau 
rituală, de dimensiuni reduse. În cadrul complexului funerar se mai 
găseşte templul de sus, adiacent piramidei centrale, de dimensiuni destul 


de mari, dacă avem în vedere că avea aceeaşi suprafață cu piramida. Din 

păcate acest templu a fost ruinat încă din Antichitate, deoarece marile 
morminte ale Epocilor Saită şi Persană au fost construite din blocurile 
acestuia. Din ceea ce a rămas putem deduce că reliefurile au redat 
celebrarea sărbătorii sed a suveranului, dar şi alte scene având un conţinut 
religios, cum ar fi imaginea faraonului-copil alăptat de către o zeiță. Alte 
scene redau luptele purtate de către faraon împotriva libienilor şi 
asiaticilor, punându-se accent pe reprezentarea actului masacrării inam- 
icilor de către rege. 

Templul de sus se continuă —în partea de sud-est- cu drumul de 
acces, lung de aproximativ 700 m, uşor curbat şi inițial acoperit în 
întregime. Din ceea ce s-a conservat, se deduce că drumul de acces a fost 
decorat pe întreaga lui suprafaţă cu basoreliefuri pictate. Cele care s-au 
conservat redau scene diferite, cum ar fi: transportul unor coloane de 
granit de la Assuan spre templul funerar, lupta cu asiaticii, dar şi figurile 
unor înfometați, probabil beduini. 

La sud de drumul de acces au fost descoperite două puțuri, care 
aveau menirea de a adăposti bărcile folosite de faraon în presupusa sa că- 
lătorie în Lumea de Apoi. 

La capătul drumului de acces se afla templul de jos, împreună cu 
debarcaderul, din care s-au păstrat foarte puţine elemente. O parte a aces- 


tui edificiu era în apă, respectiv canalul memphitic al Nilului. 


Bibl.: G. Goyon, Les navires de transport d'Ounas, în: BIFAO 69 (1971), pp. 11- 
41; A. Labrousse, J.-Ph. Lauer, J. Leclant, Le temple haut du complex 
funeraire du roi Ounas, Le Caire, 1977; H. Altenmiiller, Zur Vergöttlichung 
des K6-nings Unas im Alten Reich, în: SAK 1 (1974), pp. 1-18; J. Vercoutter, 
Les „affamés“ d'Ounas et le changement climatique de la fin de l'Ancien 
Empire, în: Mélanges Mokhtar, II, Le Caire, 1985, pp. 327-337; P. Munro, 

complex funéraire du roi Ounas, Le Caire, 1996; M. Baud, Famille royale et 
pouvoir sous l'Ancien Empire égyptien, II, Le Caire, 1999, Corpus 32; 114; 

USERKAF (2494-2487) 


Numele de naştere: User-kaf „Puternic al forţei sale ka“ (traducere apro- 
ximativă). 


Forma grecizată: Userkheres (Manethon, Fr. 18). 


Personalitatea şi domnia lui Userkaf, întemeietorul dinastiei a V-a, 
a suscitat vii dispute în rândul egiptologilor. Ascensiunea la tron a 
faraonului a marcat începutul unei noi ere în istoria Egiptului antic. 
Această schimbare este semnalată şi de un pasaj din vestitul Papirus 
Westcar, un document literar compilat în timpul Regatului Mijlociu, al 
cărui personaj central este faraonul * Khufu. Suveranul dinastiei a IV-a, 
pe baza celor relatate de textul menționat, a fost delectat de către prinții 
regali cu ajutorul unor povestiri. Într-una dintre ele, Herdjedef prezice 
naşterea unor tripleți, viitorii faraoni Userkaf, *Sahure şi *Neferirkare I 
de către o oarecare Rudjedet, soţia unui preot al zeului Re, numit Reuser, 
originar din Sakhebu de lângă Memphis. În conformitate cu tradiţia 
faraonică, Rudjedet va naşte copii în urma „unirii“ ei cu zeul Re. Regele 
*Khufu şi-a exprimat regretul că va fi urmat la domnie de către copiii 
Soarelui şi nu de către proprii descendenți. 

Cel puţin două aspecte importante rezultă din povestirea Papi- 


rusului Westcar: regii dinastiei a V-a au acordat un rol însemnat cultului 

zeului solar Re şi faptul că originea dinastiei este legată de zona Deltei şi 
nicidecum de localitatea sudică Elephantine, cum a presupus Manethon. 

Ținând cont de relatările Papirusului Westcar , se pune următoarea 
întrebare: a existat o continuitate între dinastiile a IV-a şi a V-a sau avem 
de-a face cu o ruptură dinastică ? 

Analiza puţinelor texte de care dispunem, dar şi a mărturiilor arhe- 
ologice, ne îngăduie să o socotim pe regina Khenetkaues ( Rudjedet din 
P. Westcar ?), numită de egiptologul german L. Borchardt „străbuna 
dinastiei a V-a“, principala verigă între cele două dinastii. Suverana 
beneficiază de o mastaba de dimensiuni mai mari la Gizeh, dar şi de un 
complex piramidal la Abusir, ultimul descoperit (între anii 1978-1979) de 
către egiptologul ceh M. Verner. Din inscripţii reiese că ea a purtat 
titulatura de „mama a doi regi ai Egiptului de Sus şi de Jos“. 

După M. Verner, ea era mama lui *Sahure şi * Neferirkare I, dece- 
dând înaintea terminării complexului de la Abusir, motiv pentru care a 
fost înmormântată la Gizeh. Ulterior, sub domnia lui *Niuserre, ea a fost 
mutată la Abusir. 

O altă generaţie de egiptologi, în special germani (W. Helck, H. 
Goedicke, , H. Altenmuller şi R. Stadelmann), îl consideră pe Userkaf fiul 
„reginei“ Khenetkauses şi frate cu *Sahure şi *Neferirkare I. Egiptologii 
francezi (v. spre exemplu J. Vandier, J. Vercoutter şi N. Grimal) au văzut 
în Userkaf un fiu al „reginei mamă“ Neferhetepes, o fiică a lui *Djedefre, 
care era verişor al faraonilor *Sahure şi *Neferirkare I. 

În măsura în care săpăturile de la Abusir scot la iveală din ce în ce 
mai multe mărturii istorice, ideea conform căreia Khenetkauses de la Gi- 
zeh şi Abusir ar fi una şi aceeaşi persoană pare a fi abandonată. Ca atare, 
ar fi existat „reginele“ Khenetkauses I şi a I-a. Ultimele investigaţii ale 
lui M. Baud susțin această ipoteză. Khenetkauses I , celei căreia i-ar fi 


aparţinut complexul funerar de la Gizeh, ar fi trăit în intervalul dintre 

dinastiile a IV-a şi a V-a şi poate că era mama lui Userkaf. Khenetkauses 
a II-a poseda complexul funerar de la Abusir, fiind soția lui *Neferirkare 
I şi avându-l ca fiu şi pe viitorul faraon *Niuserre. În ceea ce o priveşte pe 
Neferhetepes, M. Baud susţine că ar fi fost soţia lui Userkaf. În acest 
sens, argumentul principal al egiptologului francez constă în faptul că 
monumentul ei funerar se situează cel mai aproape de piramida lui 
Userkaf. Reamintim că în timpul Regatului Vechi această onoare revenea 
înainte de toate soțiilor regale. 

Conlcuzia acestui periplu genealogic este evidentă: numai descope- 
rirea unor texte istorice reale ar putea soluţiona problemele, până atunci 
se pot emite nenumărate ipoteze. 

Credem că viitoarele săpături de la Abusir vor reuşi să dezvăluie şi 
un document care să precizeze numele de domnie al lui Userkaf, deoarece 
acesta este cu siguranță cel de naştere. Probabil, acel nume va cuprinde şi 
elementul Re în conformitate cu schimbările religioase intervenite în 
timpul domniei sale. Celelalte nume ale lui Userkaf sunt cunoscute. 
Astfel, numele-Horus şi -nebti este Iri-Maat „Cel care înfăptuieşte Maat- 
ul“ (ordinea universală), iar numele-Horus-de-Aur fiind Netjer-nebu- 
nefer „șoimul de aur desăvârşit“. 

Nici numărul exact al anilor de domnie ai lui Userkaf nu este 
cunoscut. Canonul Regal din Torino îi conferă 7 ani, iar Manethon 28 de 
ani. 

Mult mai multe lucruri „precise“ se pot spune despre anumite eve- 
nimente ale domniei, mai ales datorită informațiilor furnizate de Piatra de 
la Palermo şi de fragmentul de la Cairo. În conformitate cu acestea, în 
anul al 2-lea al domniei au fost repartizate piramidei regale 70 de sclave 
de origine străină. În anul al 3-lea, acelaşi domeniu funerar beneficiază de 
ofrande şi donaţii constând în terenuri, dar se va construi şi o capelă (?) a 


zeiței Hathor în incinta complexului piramidal. În anul al 6-lea, necropola 

va beneficia din nou de o serie de donaţii, se va edifica o capelă la Buto şi 
un templu în cinstea zeului Horus. În cele din urmă, în anul al 7-lea al 
domniei lui Userkaf avem informaţii despre noi donaţii de terenuri în 
favoarea complexului funerar. 

La Tod, localitate situată la sud de Luxor, a fost descoperit un bloc 
de granit roz purtând cartuşul regal, fragment care ulterior a fost reutilizat 
în pavoazarea templului zeului Monthu din localitate. În sud, la Buhen, au 
fost descoperite peceţi cu numele lui Userkaf, ceea ce dovedeşte faptul că 
aşezarea nubiană era încă sub controlul faraonilor. Pe insula Kythera s-a 
descoperit o cupă purtând numele templului solar al faraonului, ceea ce 
indică cel puțin existența unor relații comerciale între Egipt şi lumea 
egeeană preelenică. 

Pe bună dreptate se poate afirma că cele mai importante realizări 
ale domniei lui Userkaf sunt construirea complexului de piramidă de la 
Saqqara şi a templului solar de la Abusir. 

Prima realizare arhitectonică poartă denumirea de „Pure sunt 
locurile lui Userkaf“, fiind situată în partea nordică a Sagqgarei, la nord-est 
de complexul lui *Djoser. Piramida avea cândva o înălțime de 49 m, o 
lăţime a bazei de 73, 3 m şi o înclinare a pereţilor de 53 °. Prinţul ramesid 
Khaemuaset, unul din fu lui *Ramses al II-lea, a restaurat ulterior şi 
această piramidă. La est de această construcţie se află templul funerar al 
complexului, unde s-au descoperit capetele (de 5 m) statuilor colosale ale 
regelui şi o piramidă cultică. 

Pe baza mărturiilor Papirusurilor de la Abusir, templele solare re- 
prezentau în perioada Regatului Vechi instituţii importante, beneficiind 
de o putere economică considerabilă. Ele, urmând modelul complexelor 
piramidale, erau alcătuite din trei părți : templul de jos, drumul de acces 
şi templul de sus, acesta din urmă fiind de fapt templul solar. Elementele 


de bază ale acestora erau: un piedestal pe care se înălța un obelisc, 

simbolul solar, şi un altar. Prin intermediul textelor avem cunoştiință de 
faptul că în Regatul Vechi şase regi au construit temple solare: Userkaf, 
*Sahure, *Neferirkare I, *Neferefre, *Niuserre şi *Menkauhor, din care 
mai există cele ale lui Userkaf şi *Niuserre. 

Templul solar al lui Userkaf nu s-a păstrat în totalitate, fiind şi des- 
tul de rudimentar. A fost construit la Abusir, la nord de Saqqara. Pe bună 
dreptate, egiptologul britanic I. E. S. Edwards a precizat faptul că săpătu- 
rile arheologice au reuşit să demonstreze faptul că separarea Abusirului 
de Saqqara este o creație a arheologiei moderne, inexistentă în 
Antichitate. 

Denumirea templului solar era de „Fortăreaţa lui Re“ (Nekhen- 
Re). Cu o structură simplă, edificiul era nedecorat şi a rămas şi neter- 
minat sub domnia lui Userkaf. *Neferirkare I, al 3-lea rege al dinastiei, va 
înălța pe piedestalul din curtea templului solar obeliscul atât de carac- 


teristic construcției în sine. 


Bibl.: H. Goedicke, în: LdĂ VI, coll. 900-901; M. Verner, Die Kânigsmutter 
Chentkaus vom Abusir und einige Bemerkungen zur Geschichte der 5. 
Dynastie, în: SAK 8(1980), pp. 243- 268; A. P. Kozloff, Weserkaf, Boy King 
of Dynasty V, în: The Bulletin of the Clevelenad Museum of Art 69(1982), 
pp. 210-223; A. Roccati, La littérature historique sous l'Ancien Empire 
égyptien, Paris, 1982, pp. 43- 45; A. Spalinger, Dated Texts of the Old 
Kingdom, în: SAK 21(1994), pp. 275-319; M. Verner, Abusir III. The 
Pyramid Complex of Khentkaus, Prague, 1995; M. Baud, Famille royale et 
pouvoir sous l'Ancien Empire égyptien, II, Le Caire, 1999, Corpus 123; 186; 
187. 

USERKARE (2323-2321) 


Numele de domnie: User-ka-Re „Puternic prin forţa-ka, un Re“. 


Userkare este socotit al 2-lea faraon al dinastiei a VI-a, care ar fi 
domnit între *Teti şi fiul acestuia, *Pepi I. În orice caz, datele legate de 
faraon sunt neclare, iar personalitatea sa reprezintă o controversă a 
istoriografiei egiptene antice. 

Publicarea recentă a unei lespede de bazalt aparținând sarcofagului 
soției lui *Pepi al II -lea, Ankhesenpepi a III-a, care poartă textul destul 
de efațat al unei copii a analelor regale din timpul dinastiei a VI-a, poate 
eventual confirma existența acestui personaj învăluit în mister. Afirmația 
se bazează pe faptul că este posibil ca între numele lui *Teti şi *Pepi I 
monumentul să fi conservat şi pe cel al lui Userkare. Din păcate docume- 
ntul în cauză nu aduce nici o lămurire în privința domniei acestui faraon, 
iar datele de care dispunem până în prezent sunt interpretabile. 

În Lista regală de la Abydos cel de-al 35-lea cartuş poartă numele 
de Userkare, iar în coloana IV. 2 a Papirusului Regal din Torino, deşi 
numele suveranului este distrus, oameni de ştiinţă l-au restaurat pe cel al 
lui Userkare. O lamă de cupru şi câteva peceţi purtând numele său par a fi 
singurele dovezi certe în legătură cu existenţa faraonului. 

Egiptologii au emis mai multe ipoteze referitoare la Userkare. 
După unii numele i-ar fi aparținut lui *Teti, fiind nomenul solar al 
acestuia, după alţii reprezenta numele de domnie al lui Khendjer, faraon 
al dinastiei a XIII-a. Deci, aceste ipoteze exclud existenţa reală a unui 
faraon cu numele Userkare în timpul dinastiei a VI-a. Totuşi, până la 
proba contrarie, îl vom socoti pe Userkare o persoană istorică reală, mai 


precis un uzurpator, care a reuşit să conducă destinele Egiptului antic 

pentru un interval de timp relativ scurt. Această ipoteză pare a fi întărită 
şi de afirmațiile lui Manethon, care relata faptul că * Teti a fost asasinat de 
propria-i gardă. De aici decurge şi o altă observaţie: probabil că numele 
lui Userkare a fost înlăturat de pe monumente (damnatio memoriae) 
tocmai din aceste motive de către fiul lui *Teti, *Pepi I. Din aceleaşi 
motive numele lui Userkare nu apare în autobiografiile marilor 
funcționari ai vremii. 

Alți savanți consideră faptul că Userkare a asigurat regența, alături 
de regina Iput I, atâta timp cât *Pepi I era încă minor. Ultimele investiga- 
tii însă par să infirme această ipoteză. 

Pe baza celor relatate mai sus, nu se poate accepta o altă opinie 
conform căreia cei doi ar fi domnit concomitent: Userkare ar fi controlat 
zona Deltei Nilului, adică Egiptul de Jos, iar Pepi I, până la înlăturarea lui 
Userkare, trebuia să se mulțumească numai cu stăpânirea efectivă a Egip- 


tului de Sus. 


Bibl.: N. Kanawati, New Evidence on the Reign of Userkare?, în: GM 83(1984), pp. 
31-38; H. Goedicke, în: LdĂ VI, col. 901; M. Baud, V. Dobrev, De 
nouvelles annales de l'Ancien Empire égyptien. Une <Pierre de Palerme> 


pour la VI “ dynastie, în: BIFAO 95( 1995), pp. 59-63. 

WADIJ ( dinastia I) 


Numele-Horus : Wadj. Alte variante folosite în literatura de specialitate 


sunt: Wadj(i), Djet şi Zet. 


Numele de naştere: este inexistent în textele contemporane faraonului, 
totuşi, conform documentelor Epocii Imperiului, J. 
von Beckerath oferă următoarele variante: Ita ( după 
Lista regală de la Abydos, Nr. 4) şi Itetiu ( după 
Canonul Regal din Torino, col. II. 13). 


Stabilirea principalelor evenimente legate de domniile faraonilor 
Epocii Arhaice sunt dificile. În marea majoritate a cazurilor datele 
cunoscute până în prezent sunt interpretate în mod diferit de către 
specialişti. Datorită lipsei unor informaţii certe, prezumţiile ocupă un loc 
central în elaborarea unor teze, aspect întâlnit şi în cazul domniei lui 
Wadj, urmaşul lui *Dyer şi precursorul lui *Den. 

Wadj reprezintă citirea convenţională a numelui-Horus al celui de- 
al 4-lea faraon al dinastiei I. De regulă, numele în cauză este scris prin in- 
termediul semnului cobrei, o logogramă cu valoarea fonetică djet, care 
probabil provine din cuvântul adj ce are la bază radicalul Wadj. De aici 
şi confuziile referitoare la numele real al faraonului. Cercetătorul T. 
Wilkinson crede că numele corect al regelui este cu siguanţă Wadjet sau 
Wadji. Afirmația se bazează pe textul unei inscripţii gravate pe o stâncă, 
situată la sud de localitatea Edfu, în deşertul vestic, unde numele faraonu- 


lui apare scris prin intermediul a două semne: tulpina de papirus (lo- 

gogramă cu valoarea fonetică wadj) şi logograma cobrei ( = djet). De 
aici, citirea Wadjet. O singură dificultate majoră se ridică în legătură cu 
această interpretare: se pare că graffiti-ul în cauză a fost executat mult 
după domnia lui Wadj, probabil în intervalul Regatul Mijlociu-Epoca 
Imperiului. 

Semnificația numelui faraonului, „Cobra“, nu trebuie să ne surprin- 
dă. Asocierea numelor primilor regi ai Egiptului cu cele ale unor animale 
de temut, care posedă o forță redutabilă, a fost frecventă în Epoca Arhai- 
că, mai ales în timpul primei dinastii. 

Unii egiptologi au presupus, poate pe bună dreptate, faptul că soția 
faraonului Wadj a fost regina Mererneith, mama viitorul rege *Den. 
Domnia lui Wadj nu a fost de lungă durată, iar după calculele efectuate de 
către egiptologul german W. Helck i se pot atribui în jur de 12 ani. În 
acest sens T. Wilkinson aduce un argument mult mai credibil de această 
dată şi anume faptul că, un înalt funcționar, Amka, şi-a început cariera sub 
*Djer şi a rămas printre importanții demnitari ai Egiptului până la înce- 
putul domniei lui *Den, ceea ce denotă că Wadj ar fi ocupat tronul 
Egiptului pentru un interval mai scurt de 20 de ani. 

Deşi domnia regelui coincide cu o epocă de formare a civilizaţiei 
faraonice, informațiile existente ne permit să stabilim unele aspecte legate 
de administraţia regală. Continuă să existe domeniile regale ale căror nu- 
me au fost înscrise în chenare ovale înconjurate de o linie şerpuită. 
Asemenea denumiri apar prin intermediul peceţilor descoperite la Abydos 
şi Saqqara şi se leagă de cultul regal. Pe baza inscripțiilor păstrate, 
fiecare rege al Epocii Arhaice ar fi creat un domeniu propriu, al cărui 
nume redă un aspect al zeului suprem Horus. Demnitarul Amka continuă 
să fie administratorul domeniului Hor-sekhenti-dju („Horus cel care es- 


caladează muntele“/ ? /), înființat sub *Dyer, şi în timpul domniei lui 

Wadj. Numele propriului domeniu este Wadj-Hor („Horus cel care pros- 
peră“), care a fost administrat de către funcţionarul Sekhemkasedj . 

Trezoreria, numită per-hedj („Casa albă“) sau per-deşer („Casa 
roşie“), depindea direct de faraon, ca de altfel şi per-nesut „Casa 
regelui“, un departament prin intermediul căruia erau administrate 
proprietăţile şi veniturile regale. În timpul domnie lui Wadj sunt atestate 
pentru prima dată două funcții legate de aceste proprietăți: adj-mer 
„admnistrator“- ul şi kherep „controlor“-ul. 

Date interesante apar şi în legătură cu relația dintre faraonul Wadj 
şi zeul Horus în ceea ce priveşte ideologia regală. Principala mărturie în 
acest sens sunt reprezentările de pe un pieptene de fildeş al faraonului, 
descoperit la Abydos. Pe acest obiect, deasupra serekh-ului care conţine 
numele regelui, apare o pereche de aripi întinse şi deasupra lor un şoim 
într-o barcă. Lăsând la o parte presupunerea lui T. Wilkinson, greu de do- 
vedit, conform căreia ar fi imaginea zeului solar Re, se poate afirma cu 
certitudine că această reprezentare este prima din iconografia faraonică 
care se referă la călătoria celestă o unei divinităţi. Ținând cont de rolul 
primordial deţinut de către zeul Horus în această etapă a civilizaţiei 
egiptene, se pot trage următoarele concluzii în legătură cu imaginea de pe 
pie-ptenele de fildeş: 1) şoimul Horus, ale cărui aripi formează bolta 
cerească, este o divinitate celestă; 2) în acelaşi timp este şi o zeitate 
solară, care traversează bolta cerească într-o barcă, şi 3) faptul că regele 
se identifică cu zeul şoim, Horus. 

Documente de natură arheologică atestă existența unor culte legate 
de diverse animale. Pe o pecete fragmentară provenită dintr-un mormânt 
de la Abydos există imaginea unor crocodili, care însă nu pot fi iden- 
tificați cu certitudine cu zeul Sobek. Pervazul care înconjoară contro- 


versatul mormânt S 3504 de la Saqqara, conservă imaginea de lut a 300 

de capete de taur, animal care era considerat de către egipteni un simbol 
al puterii regale. 

O capodoperă a artei egiptene timpurii este şi stela de piatră a rege- 
lui Wadj (înaltă de 1,43 m), reprezentând serekh-ul cu imaginea cobrei (= 
numele regelui), deasupra căruia există un şoim. Stela cintrată se află 
printre exponatele Muzeului Luvru din Paris. 

Vasele de piatră de origine străină descoperite în mormintele de la 
Saqqara, Tarkhan şi Abydos, constituie o dovadă a existenţei unor schim- 
buri comerciale de pe vremea lui Wadj, între Egipt şi zona siro-pales- 
tiniană. O pecete, purtând numele faraonului, a fost descoperită în aşeza- 
rea En Besor din Israel ( v. *Aha şi *Adjib). 

Alt subiect controversat al domniei lui Wadj este cel referitor la 
mastabale. Probabil, faraonul a fost înmormântat la Abydos, în sepultura 
numită Z de către FI. Petrie. În jurul ei există 174 de morminte subsidiare, 
probabil de sacrificiu. La nord de această aşezare, la Tarkhan, au fost des- 
coperite două mastabale de dimensiuni relativ mari, atribuite unor 
demnitari locali. Lângă satul actual Nazlet Batran, la sud de Gizeh, mas- 
tabaua V a fost construită tot în timpul domniei lui Wadj. Unii cercetători 
o atribuie soției faraonului, iar alții mamei acestuia. 

O atenție specială merită marea mastaba S 3504 de la Saqqara. 
Construcția este atribuită de majoritatea egiptologilor înaltului demnitar 
Sekhemkasedj, cu toate că ea este aproape de două ori mai mare decât 
mormântul regal de la Abydos. Unii savanţi, ținând cont de o precizare a 
lui W. B. Emery, potrivit căreia ar fi neobişnuit ca în Egiptul antic un 
subaltern să beneficieze de un mormânt mai mare decât suveranul, atri- 


buie mormântul faraonului Wad). 

Bibl.: T. A. H. Wilkinson, Early Dynastic Egypt, London- New York, 1999, pp. 73- 
74, 121, 123, 133, 146-147, 235-236; W. Helck, în: LdĂ VI, coll. 1126-1127; 
W. B. Emery, Archaic Egypt, Harmondsworth, 1961, pp. 69- 73, 248. 


WEGAF (1773-1769) 


Numele de naştere: Wegaf, cu o semnificație incertă. 


Unii egiptologi au derivat numele dintr-un titlu militar semitic 
(wqf). K. Ryholt a respins această ipoteză, afirmând că numele este de 
origine egipteană, deoarece nu este scris prin intermediul scrierii silabice 
utilizată pentru redarea numelor străine. Cercetătorul propune traducerea 
„Ca el să poată mesteca“, presupunând că avem de-a face cu o deficiență 
fizică a faraonului, adică suveranul întâmpina greutăți la ingestie. Această 
propunere ni se pare forţată. De fapt, numele este compus din radicalul 
wg<3/i> şi pronumele sufix f „el“. P. Wilson a precizat faptul că verbul 
wg implică acțiunea maxilarului de jos, prin urmare calități distructive. 
Ca atare, numele se poate traduce prin „EI care mestecă“, verbul având un 
sens metaforic. Acest fapt reiese şi din forma transmisă în limba coptă a 
cuvântului care are înțelesul de „a lovi, a strivi, a distruge“. O atare 
semnificație poate este în legătură cu numele-Horus al faraonului: 
Sekhem-netjeru „Forţa zeilor“, dar şi cu numele-nebti Khai-bau „Mani- 
festarea/ Apariţia puterii“. În funcţie de modalitatea de percepere a 
primului semn hieroglific al numelui (semnul monoconsonantic w / u), 


numele faraonului este transliterat fie Wegaf, fie Ugaf. 


Numele de domnie: Khui-taui-Re „Cel care ocroteşte ambele țări, un 


Re“ 


443 


În conformitate cu Canonul Regal din Torino(col. VI, 5) şi Lista de 
la Karnak(VII, 4) primul domnitor al dinastiei a XIII-a este un anumit 
Khui-taui-Re. Multă vreme identitatea acestui faraon a fost obiectul unei 
vii dispute în rândul egiptologilor. Mai mult, ultima sinteză privind cea 
de-a Doua Perioadă Intermediară, aparținând cercetătorului K. Ryholt, 
sugerează faptul că Wegaf ar fi fost succesorul lui Amenemhat al VII-lea, 
un alt suveran al dinastiei a XIII-a, iar primul faraon ar fi fost Sobekhotep 
I. O atare afirmaţie ar presupune o greşeală a Canonul Regal din Torino, 
în care scribul ar fi „omis“ sau ar lipsi din text elementul <Sekhem> din 
numele de domnie (Sekhem-Re-Khui-taui) al lui Sobekhotep I. În primul 
rând, în textul documentului în discuţie nu există, la col. VI. 5, spaţiu 
care să indice lipsa sau dispariția elementului Sekhem. Apoi, faptul că nu- 
mele de domnie Khui-taui-Re trebuie asociat cu Wegaf ne este dovedit 
de textul unei inscripții descoperite la Mirgissa, în Nubia. 

Singura problemă ridicată de Papirusl Regal din Torino ar fi lipsa 
unei liniuţe ( egală cu un an în scrierea hieroglifică) din porţiunea care 
stabileşte numărul anilor de domnie ai lui Wegaf. Ceea ce s-a conservat 
până în zilele noastre ar indica numai 2 ani, 3 luni şi 28 de zile; lipsa unui 
an este dovedită de textul unei stele a lui Wegaf de la Abydos(v. mai jos). 

Dinastia a XIII-a marchează începutul unei noi ere în istoria 
Egiptului faraonic, ceea ce specialiştii numesc a Doua Perioadă Inter- 
mediară. În general, perioadele intermediare sunt intervale dominate de 
lipsa de unitate a ţării, timp în care coexistă mai mulți suverani şi ca atare 
mai multe dinastii în diferite părţi ale ţării. Totuşi, la începutul dinastiei a 
XIII-a se poate vorbi încă de o unitate a teritoriului, iar capitala țării 
continuă să fie Iti-Taui. 

În conformitate cu datele pe care le deţinem, Wegaf n-a fost urma- 
şul legitim al lui * Amememhat al IV-lea sau al reginei *Neferusobek , ci 


era un militar, aşa cum rezultă din textul unui sigiliu, adică un uzurpator. 

Datele referitoare la domnia lui, cel puţin până în momentul de fa- 
tă, sunt reduse la număr. ştim cu precizie că a menținut dominația egip- 
teană până la a II-a cataractă a Nilului. Mărturie este o stelă descoperită la 
Mirgissa şi o statuie acefală de la Semna. Pe acest ultim monument regele 
poartă ținuta caracteristică sărbătorii sed, iar pe partea dreaptă a tronului 
se află următoarea inscripție: „ Zeul cel bun, stăpânul celor două ţări, 
stăpânul riturilor, regele Egiptului de Sus şi de Jos, Khui-taui-Re, fiul lui 
Re, Wegaf, îndrăgit de <zeul> Dedun, cel care rezidă în Ta-Seti“. 

Pe un ostracon datând din Epoca Târzie, aşa-numita Plachetă Ru- 
bensohn, numele lui Wegaf apare alături de cel al unui anume Sesostris. 

La Karnak cunoaştem un fragment al unei stele aparţinând 
faraonului şi o statuie acefală a acestuia. 

La templul zeului Monthu din Medamud o arhitravă a fost resta- 
urată de către Amenemhat al VII-lea în numele lui Wegaf, act prin care 
primul faraon menţionat dorea să-şi legitimeze domnia, el nefiind dintr-o 
familie regală. În cadrul aceluiaşi templu, un uşor purtând numele lui 
Wegaf a fost uzurpat de către *Sobekhotep al III-lea. 

Cel mai semnificativ document al lui Wegaf este o stelă cintrată 
descoperită la începutul secolului trecut de către A. Mace la Abydos, pie- 
să care actualmente se află la Muzeul Egiptean din Cairo(JdE 35256). 
Particularitățile epigrafice ale stelei ne permit să afirmăn faptul că 
obiectul a fost uzurpat de către *Neferhotep I. 

Cele mai importante pasaje ale textului sunt: „(r. 1)...În anul 4, 
Maiestatea Mea...a decretat protejarea pământului sacru (r. 2) la sud de 
Abydos în beneficiul tatălui său Wepwawet, stăpânul necropolei 
„„.„interzicândir. 3) pentru oricine să calce pe acest pământ sacru. Două 
stele vor fi ridicate la sud de el şi două la nord, gravate cu numele cel 
mare al Maiestăţii Mele...(r. 4) Sudul pământului sacru se identifică cu 


acele stele care vor fi ridicate în partea sudică, iar nordul prin acele stele 

care vor fi ridicate(r. 5)în partea nordică. Cât priveşte pe oricine care va fi 
găsit între aceste stele, cu excepţia unui preot(r. 6) aflat la datorie, el va fi 
ars. Mai mult, dacă orice oficial ar încerca să-şi construiască un mormânt 
în incinta(r. 7) acestui loc, el va fi raportat şi această lege i se va aplica şi 
lui...“ 

Textul este un decret regal, prin intermediul căruia Wegaf insituie 
protecția unui teritoriu sacru dedicat zeului Wepwawet la Abydos. Zona 
în discuţie se situează în depresiunea aflată între templul lui Osiris şi 
Umm el-Qaab. Decretul, după cum am văzut, delimitează clar zona sacră 
prin intermediul a patru stele de hotar, impune interdicții în zona 
respectivă, dar specifică în r. 8 faptul că în afara lui oricine îşi poate 
ridica un mormânt. 

Importanța decretului este dublă: în primul rând ne îngăduie să 
stabilim faptul că Wegaf a domnit 4 ani (v. mai sus), dar arată şi interesul 
regilor dinastiei a XIII-a faţă de Abydos, unde se celebrau misteriile lui 


Osiris. 


Bibl.: J. Vercoutter, Le roi Ougaf à Medamoud et la XIII ° dynastie sur la II ° 
cataracte, în: RdE 27 (1975), pp. 222-234; A. Leahy, A Protective Measure 
at Abydos in the Thirteenth Dynasy, în: JEA 75( 1989), pp. 41- 60; P. Montet, 
Le roi Ougaf à Medamoud, în: RAE 8(1951), pp. 163-170; P. Wilson, A Ptole- 
maic Lexikon, Leuven , 1997, p. 269; K. S. B. Ryholt, The Political Situation 
of Egypt during the Second Intermediate Period, c. 1800- 1550 B. C., 
Copenhagen, 1997, pp. 12-13; 219-220; 315- 321; 341. 


WENEG (dinastia a II-a) 


Numele de domnie: Weneg. Variantă fonetizată: Uneg. 


Numele grec: Tlas(Manethon, Fr.8). 

După opinia lui T. Wilkinson, moartea faraonului *Ninetjer a 
adâncit şi mai mult criza dinastiei a II-a. Judecând după aria de răspândire 
geografică a documentelor descoperite, unii specialişti sunt de părere că 
urmaşii lui *Ninetjer ar fi domnit numai în Egiptul de Jos. Într-adevăr, 
numele faraonului Weneg nu apare înafara zonei Saqqara, cel puţin pe 
baza descoperirilor de până acum. 

Weneg este considerat al 4-lea faraon al dinastiei a Il-a. Numele 
său Horus nu este încă cunoscut, în schimb Weneg este şi numele-nebti al 
suveranului. Din acest motiv, anumiţi egiptologi, cum ar fi J. von 
Beckerath sau Th. Schneider, au redat numele domnitorului prin com- 
binaţia fonetică Wenegnebti. 

În Epoca dinastică timpurie numele de domnie(nesuti-biti „rege 
dual“) este scris prin intermediul semnului hieroglific al floarei, citit la 
origine wng(weneg). Această variantă apare în cazul acelor inscripții(7 la 
număr) care apar pe vasele descoperite lângă piramida în trepte a lui 
*Djoser, apoi pe 3 farfurii provenite din mormântul S3014 din aceeaşi 
localitate şi o altă inscripție de provenienţă incertă. 

Ulterior, scribii Epocii Imperiului, care au confundat semnul 
floarei cu cel al papirusului(wadj), au optat pentru un nume nou: Wadj- 
nes „Cel cu limba sănătoasă“, tradusă în greacă prin ougot-las, de unde şi 
varianta lui Manethon. Lista regală de la Abydos(Nr.12), Lista regală de 
la Saqqara(nr.6) şi poate şi Canonul Regal din Torino(11.23) au înregistrat 
această variantă a numelui. Trebuie remarcat faptul că asemenea 
„rebotezări“ sunt destul de frecvente în documentele Imperiului, prin 
intermediul lor creându-se faraoni inexistenți sau cel puţin cu nume 
neatestate în perioadele anterioare. 

După cum am observat, ceea ce am aflat până acum despre 


„domnia“ acestui personaj este legat de variantele grafice şi fonetice ale 

numelor sale. Pentru a mări incertitudinea referitoare la Weneg se mai 
poate adăuga faptul că anumiţi egiptologi au încercat să-l asocieze sau să- 
l identifice cu un alt faraon. De exemplu: pentru W. Barta, Weneg- 
Wadjnes este una şi aceeaşi persoană cu *Sekhemib, iar pentru J. Kahl 
faraonul în discuție este identic cu Raneb(o altă modalitate de citire a 
numelui *Nebre). 

Mormântul lui Weneg nu a fost încă descoperit. După unii 
egiptologi ar fi fost cel însuşit de către Merineithmerire( dinastia a XVIII- 


a), după alţii mormântul S3014 din aceeaşi localitate, adică Saqqara. 


Bibl.: T. A. H. Wilkinson, Early Dynastic Egypt, London- New York, 1999, pp. 
87-88; W. Helck, în: LdĂ VI, col. 848; Idem, Untersuchungen zur 
Thinithenzeit, Wiesbaden, 1987, p. 103; P. Lacau, J.-P. Lauer, La Pyramide 
à degrés. IV. Inscriptions gravées sur les vases, Le Caire, 1959, pl. 19, nr.105, 
pl. 20, nr.101-107 şi p. 53, fig. 5 a,b,c; J. Kahl, Ra is my Lord, Wiesbaden, 
2007, pp. 7-12; B.Grdseloff, Notes d'epigraphie archaïque, în: ASAE 
44(1944), pp. 288-291; J. von Beckerath, Handbuch der ägyptischen 
KOnigsnamen, München, 1984, pp. 48, 173-174; W. G. Waddell, Manetho, 
London, Reprint, 1980, pp. 36-37. 

TABEL CRONOLOGIC 
( Lista faraonilor ) 


Epoca Arhaică (3000-2686) 


Dinastia I (3000-2890) Dinastia a Il-a (2890-2686) 

*Narmer *Hetepsekhemui 

* Aha *Nebre 

*Djer *Ninetjer 

*W adj *Weneg 

*Den *Sened 

* Adjib Nubnefer 

*Semerkhet *Peribsen 

*Qaa *Sekhemib-perenmaat 
* Khasekhemui 


Regatul Vechi (2686-2125) 


Dinastia a III-a (2686-2613) Dinastia a IV-a (2613-2494) 
*Nebka (2686-2667) *Snofru (2613-2589) 
*Djoser (2667-2648) *Khufu (2589-2566) 
*Sekhemkhet (2648-2642) *Djedefre (2566-2558) 
*Khaba (2642-2637) *Khafra (2558-2532) 

* Huni (2637-2613) * Menkaure (2532-2503) 


*Shepseskaf (2503-2497) 
Thamphthis (2497- 2494 ?) 

Dinastia a V-a (2494-2345) Dinastia a VI-a (2345- 2181) 


*Userkaf (2494-2487) * Teti (2345-2323) 

*Sahure (2487-2475) *Userkare (2323-2321) 
*Neferikare I (2475-2455) *Pepi I (2321-2268) 

*Shepseskare (2455-2448) Merenre Nemtiemsaf I (2268-2259) 


*Neferefre (2448-2445) * Pepi al II-lea (2259-2185) 
Merenre Nemtiemsaf II (2185) 
*Niuserre (2445-2421) * Netiqerti Siptah(2185-2173) 


*Menkauhor (2421-2414) 
*Djedkare (2414-2375) 
*Unas (2375-2345) 


Prima Perioadă Intermediară (2173- 2055) 
Dinastia a VII-a şi a VIII-a (2182-2160) 
Dinastia a IX-a şi a X-a / herakleopolitană / (2160- 2055) 
Dinastia a XI-a / exclusiv thebană / (2125- 2055) 
* Antef I (2125-2112) 
* Antef al II-lea (2112-2063) 
* Antef al III-lea (2063-2055) 


Regatul Mijlociu (2055-1773) 


Dinastia a XI-a / pe întreg teritoriul Egiptului / (2055-1985) 
* Mentuhotep al II-lea (2055-2004) 


* Mentuhotep al III-lea (2004-1992) 

*Mentuhotep al IV-lea (1992-1985) 


Dinastia a XII-a (1985-1773) 

* Amenemhat 1(1985-1956) 
*Sesostris I (1956-1911) 

* Amenemhat al II-lea (1911-1877) 
*Sesostris al II-lea (1877-1870) 
*Sesostris al III-lea (1870-1831) 

* Amenemhat al III-lea (1831-1786) 
* Amenemhat al IV-lea (1786-1777) 
*Neferusobek (1777-1773) 


A Doua Perioadă Intermediară (1773-1550) 


Dinastia a XIII-a (1773-1650) 
*Wegaf (1773-1769) 
Sobekhotep al II-lea 


Khendjer 

*Sobekhotep al III-lea 
*Neferhotep I 

Sahathor 

*Sobekhotep al IV-lea 
Sobekhotep al V-lea 

Ay 

Dinastia a XIV-a (1773-1658) 
Dinastia a XV-a (1658-1580) 


453 


Sakir-Har 

Shamuqenu 

Aper-Anati 

Khayan 

* Apep (1590-1550) 
Khamudi 

Dinastia a XVI-a (1658-1580) 
Dinastia a XVII-a (1580-1550) 
Rahotep 

*Sobekemsaf I 

Antef al VI-lea 

Antef al VII-lea 

Antef al VIII-lea 
Sobekemsaf al II-lea 


Seqenenre Tao 


*Kamose (1555-1550) 
Imperiul / Regatul Nou (1550-1069) 


Dinastia a XVIII-a (1550-1295) 
*Iahmes I (1550-1525) 

* Amenhotep I (1525-1504) 
*Thuthmes I (1504-1492) 
*Thuthmes al II-lea (1492/1479) 
*Thuthmes al III-lea (1479-1425) 
* Hatshepsut (1479-1457) 

* Amenhotep al II-lea (1427-1400) 
*Thuthmes al IV-lea (1400-1390) 
* Amenhotep al III-lea (1390-1352) 
* Akhnaton (1352-1336) 

Semenkhare (1338-1336) 
“Tutankhamon (1336-1327) 
* Ay (1327-1323) 
*Horemheb (1323-1295) 
Dinastia a XIX-a (1295-1186) 
*Ramses I (1295-1294) 
*Sethi I (1294-1283) 
*Ramses al II-lea (1283-1215) 
*Merenptah (1215-1205) 

* Amenmessu (1205-1201) 
Sethi al II-lea (1201-1195) 
*Siptah (1195-1188) 
“Tauseret (1188-1186) 


Dinastia a XX-a (1186-1069) 
*Sethnakht (1186-1182) 
*Ramses al III-lea (1182-1150) 
* Ramses al IV-lea (1150-1143) 
*Ramses al V-lea (1143-1139) 
*Ramses al VI-lea (1139-1131) 
*Ramses al VII-lea (1131-1123) 
*Ramses al VIII-lea (1123-1122) 
*Ramses al IX-lea (1122-1103) 
* Ramses al X-lea (1103-1098) 
*Ramses al XI-lea (1098-1069) 


A Treia Perioadă Intermediară (1069- 664) 


Dinastia a XXI-a (1069-945) 

*Smendes (1069-1043) 
Amenemnesu (1043-1039) 
*Psusennes I (1039-991) 

* Amenemope (993-984) 
Osorkon cel Bătrân (984-978) 
*Siamon (978-959) 
Psusennes al II-lea (959-945) 
Dinastia a XXII-a (945-715) 
*Sheshonq I (945-924) 
*Osorkon I (924-889) 
Sheshonq al II-lea (c. 890) 
*Takelot I (889-874) 
*Osorkon al II-lea (874-850) 
*Takelot al II-lea (850-825) 
Sheshonq al III-lea (825-773) 
*Pami (773-766) 

Sheshonq al V-lea (766-730) 
*Osorkon al IV-lea (730-715) 
Dinastia a XXIII-a (818-715) 
Padibastet I (818-793) 
Sheshonq al IV-lea (793-787) 
*Osorkon al III-lea (787-759) 
*“Takelot al III-lea (759-740) 
*Rudamon al II-lea (740-737) 
lupet al II-lea (737- ...) 
Dinastia a XXIV-a (727-715) 
*Tefnakht (727-720) 
Bakenrenef (720-715) 
Dinastia a XXV-a (747-656) 

*Piankhi (747-716) 
*Shabaka (716-702) 
Shabataka (702-690) 
*“Taharqa (690-664) 
*“Tanutamon (664-656) 


Epoca Târzie (664-332) 
Dinastia a XXVI-a (664-525) 
*Psammetik I (664-610) 
*Nekho al II-lea (610-594) 
*Psammetik al II-lea (594-589) 
* Apries (589-570) 
*Iahmes al II-lea (570-526) 
Psammetik al III-lea (526-525) 


Dinastia a XXVII-a (525-404)(= Prima Dominaţie Persană ) 
*Kambyses (525-522) 

* Darius I (522-486) 

Xerxes I (486-465) 

Artaxerxes I (465-424) 

Darius al II-lea (424-405) 

Artaxerxes al II-lea (405-359) 

Dinastia a XXVIII-a 

* Amyrtaios (404-399) 


Dinastia a XXIX-a (399-380) 
Nepherites I (399-393) 
*Hakhoris (393-380) 
Nepherites al II-lea (c. 380) 

Dinastia XXX-a (380-343) 

* Nektanebo I (380-362) 
*Takhos (362-360) 

* Nektanebo al II-lea (360-343) 


A Doua Dominatie Persană (343-332) 


Epoca Ptolemaică (332-30) 
Epoca Romană (30 î. Hr.-394 d. Hr.) 

